PARDUOTA PER 5 MILIJONUS EGZEMPLIORIŲ 


Dar vienas preciziškai parašytas 
Jussi Adlerio-Olseno romanas, 
| io, hL moro ir siaubo. 


- Beringske 


——"—- — —— —== , 
> 


—, — —- "a - 2 
> 1- — - 
k 


-- k L 13 3 E — = > Ei 3 — k 
M MP. m-—-—“ Jj — — ——— m — — — — NM —— f ——— — 
t 


JUSSI ADLER-OLSEN 


„J - 
ALTĖ 


Romanas 


Iš anglų kalbos vertė 
GIEDRĖ TARTĖNIENĖ 


OBUOLYS 


UDK 821.113.4-31 Versta iš: Jussi Adler-Olsen 
Ad36 Guilt 


2014 


ISBN 978-609-403-971-3 


Journal 64: O Jussi Adler-Olsen 2010 by agreement with JP/Politikens Forlagshus A/S, Denmark 
8 Banke, Goumen X Smirnova Literary Agency, Sweden 

O Vertimas į lietuvių kalbą, Giedrė Tartėnienė, 2016 

O Viršelio adaptacija, Andrius Morkeliūnas, 2016 

O UAB MEDIA INCOGNITO, 2016 


Skiriu savo mamai ir tėčiui, 
Karenai Margretbei ir Henry iui Olsenams 


bei seserims Elsebetbai, Mariannei ir Vippei 


PROLOGAS 


Lapkritis, 1985 


Netikėtai ją užplūdo jausmai. Puikaus vėsaus šampano taurė tarp 
pirštų, balsų gaudesys ir vyro ranka, švelniai glėbianti per juosmenį. 
Ji buvo įsimylėjusi, o dar trumpi prisiminimų blyksniai atgaivino se- 
niai prabėgusią vaikystę. Raminamas senelės tauškėjimas. Prislopin- 
tas juokas, nyrant į snaudulį. Seniai išėjusių žmonių juokas. 

Netė suspaudė lūpas, kad prislopintų emocijas. Kartais jos užval- 
dydavo. 

Ji susikaupė ir nužvelgė įvairiaspalvį vakarinių apdarų ir išdidžių 
povyzų sambūrį. Į banketą, surengtą Šiaurės medicinos premiją ga- 
vusio dano garbei, susirinko daug svečių. Mokslininkų, gydytojų, 
visuomenės šulų. Ne iš tokių sluoksnių ji buvo kilusi, tačiau bėgant 
metams tarp jų jautėsi vis geriau. 

Netė giliai įkvėpė ir jau ketino patenkinta atsidūsėti, bet staiga 
aiškiai pajuto, kad pro šventines šukuosenas ir vyrus su standžio- 
mis peteliškėmis ją veria pora akių. Nepaaiškinama, nerimą kelianti 
elektros iškrova, kurią skleidžia tik nieko gera nelinkintis žvilgsnis. 


Moteris instinktyviai žengė į šoną kaip medžiojamas žvėris, ieškantis 

priebėgos. Ji padėjo plaštaką vyrui ant dilbio ir bandė šypsotis, 
žvilgsniu rėpdama prašmatnius svečius ir tvieskiančius šviestuvus. 

Priešais stovėjusi moteris kvatodamasi akimirkai atmetė galvą, 
tad staiga aiškiai atsivėrė tolimasis salės galas. 

Ten stovėjo jis. 

Tas vyras tarsi švyturys stūksojo virš visų kitų susirinkusių. Ne- 
paisant gunktelėjusios figūros ir kreivų kojų, jis atrodė didingas, 
savimi patenkintas laukinis žvėris, o jo akys lakstė po minią kaip 
prožektorių pora. Netė vėl pasijuto sekama, tiriama iki kaulų sme- 
genų ir aiškiai suprato, kad, jei dabar niekaip nesureaguos, visas jos 
gyvenimas per kelias sekundes pažirs į šipulius. 

- Andreasai, — tarė ji, pridėjusi ranką prie gerklės, kuri jau buvo 
lipni nuo prakaito. - Ar galime dabar išvykti? Nekaip pasijutau. 

Antrą kartą prašyti nereikėjo. Vyras pakėlė tamsius antakius, 
linktelėjo arčiausiai stovintiems ir paėmęs ją už rankos nusisuko nuo 
minios. Jis visada šitaip elgdavosi ir už tai ji jį mylėjo. 

- Ačiū, - tarstelėjo. - Bijau, kad vėl prasideda migrena. 

Jis linktelėjo, pernelyg gerai ją suprasdamas. Ir pats ne vieną ilgą 
tamsų vakarą pratūnojo svetainėje skausmui tvinkčiojant galvoje. 

Tai buvo dar vienas abiem bendras dalykas. Jiems keliaujant di- 
dingų laiptų link, ilgšis paėjo į priekį ir žengė priešais. 

Jis atrodo daug vyresnis, įvertino ji. Kadaise žaižaravusios akys 
prarado savo žvilgesį. Plaukai neatpažįstami. Dvidešimt penkeri me- 
tai atsiėmė savo. 

— Nete, ar tai 42 Tave mažiausiai tikėjausi išvysti tokioje draugi- 
joje, — tiesiai rėžė jis. 

Ji žengė į šoną ir bandė prasivesti savo vyrą, tačiau persekiotojui 
ryžto nestigo. 

— Nejau neprisimeni manęs, Nete? - prisivijo jo balsas. - Tikrai 


prisimeni. Kurtas Vadas. Argi galėjai mane pamiršti ? 

Viduryje laiptų ilgšis juos prisivijo. 

— Tai dabar tu Rouzeno kekšė? Įsivaizduoju, kaip pasiekei tokių 
aukštumų. 

Ji tempė vyrą už rankos, kad jį paskubintų, tačiau Andreasas 
Rouzenas buvo ne iš tų, kurie atsuktų nugarą iškilus sunkumui. Ir 
šita padėtis buvo ne išimtis. 

— Gal būtumėte toks malonus ir paliktumėte mano žmoną ra- 
mybėje? - paprašė jis, o žodžius palydėjo grasinamu, įtūžio kupinu 
žvilgsniu. 

— Štai kaip, suprantu, - nekviestas svečias žengė žingsnį atgal. — 
Tai tu iš tikrųjų įviliojai Andreasą Rouzeną į savo voratinklį, Nete. 
Puikiai pasidarbavai, - jis švystelėjo, kaip kitiems galėjo pasirodyti, 
kreiva šypsena, tačiau moteris žinojo geriau. — Bijau, šita žinia manęs 
nepasiekė. Kita vertus, nedažnai sukiojuosi tokiuose sluoksniuose. 
Neskaitau paskalų žurnalų. 

Tarsi sulėtintai Netė matė, kaip jos vyras niekinamai papurto gal- 
vą. Pajuto, kaip jis griebia jos plaštaką ir traukia. Akimirkai ji vėl at- 
gavo kvapą. Neritmingas jų žingsnių aidas ragino kuo greičiau išeiti. 

Tik pasiekusius vestibiulį laiptų apačioje balsas juos vėl pasivijo. 

— Pone Rouzenai! Gal jūs nežinot, kad jūsų žmona kekšė? Pa- 
prasta mergšė iš Sprogės, per daug nesijaudinanti, prieš ką išskečia 
kojas. Jos menkas protelis neįžvelgia skirtumo tarp tiesos ir melo, 
tarp... 

Ji pajuto, kaip gręžia riešą vyrui sukantis. Keletas svečių bandė 
numaldyti vyrą, pertraukusį jų šventę. Pora jaunų gydytojų grėsmin- 
gai palinko prie ilgšio krūtinės, aiškiai parodydami, kad jis čia nepa- 
geidautinas. 

— Andreasai, nereikia, - šūktelėjo ji, kai vyras žengė link būrelio 
žmonių, apsupusių jos kankintoją, bet Andreasas nebegirdėjo. Alfa 


patinas Žymėjo savo teritoriją. 

— Nežinau, kas jūs toks, - iškošė jis, - bet primygtinai siūlau 
susilaikyti nuo viešų pasirodymų, kol neišmoksit elgtis padorioje 
draugijoje. 

Žmogus pakėlė galvą — jis buvo gerokai aukštesnis už jį prilai- 
kančius vyrus, ir visi susitelkė į jo suskirdusias lūpas: moterys rū- 
binėje, paduodančios kailinius ir medvilninius apsiaustus, pro šalį 
sliūkinantys svečiai, asmeniniai vairuotojai, laukiantys priešais su- 
kamąsias duris. 

Ir tada pasigirdo niekada neturėję būti ištarti žodžiai. 

— Gal paklausk Netės, ar ji nėra sterilizuota? Paklausk, kiek abor- 
tų ji turėjo. Paklausk, koks jausmas po penkių dienų izoliatoriuje. 
Paklausk jos ir savo labui liaukis man pamokslavęs apie socialinius 
įgūdžius, Andreasai Rouzenai! 

Kurtas Vadas išsilaisvino iš jį laikančių vyrų ir žengė į šalį įtūžiu 
liepsnojančiomis akimis. 

— Aš išeinu! - spjovė, — o tu, Nete, - jis dūrė į ją drebančiu pirš- 
tu, - nešdinkis pragaran, kur tau ir priklauso. 

Kambarys net dūzgė dar suakamosioms durims neužsitrenkus 
jam už nugaros. 

- Čia buvo Kurtas Vadas, — sušnibždėjo kažkas. - Laureato stu- 
dijų laikų draugas. Tai vienintelis geras dalykas, kurį galima apie jį 
pasakyti. 

Bet spąstai užsitrenkė. Netė buvo demaskuota. 

Visų žvilgsniai smigo į moterį. Ieškojo jos - tikrosios - požymių. 
Ar jos iškirptė pernelyg nekrenta į akis? Ar šlaunys nepernelyg vul- 
garios? O lūpos? 

Jie pasiėmė savo apsiaustus, o šiltas rūbininkės alsavimas atrodė 
beveik nuodingas. „Tu nė kiek ne geresnė už mane“, - sakyte sakė 


jos žvilgsnis. 

Viskas nutiko taip greitai. 
Moteris nuleido akis ir paėmė vyrą už parankės. 


Savo mylimą vyrą, kuriam nedrįso pažiūrėti į akis. 


Netė klausėsi tylaus variklio gaudimo. 

Jie netarė vienas kitam nė žodžio, pro švysčiojančius valytuvus 
stebeilijosi į automobilio skrodžiamą rudens tamsą. 

Gal Andreasas tikėjosi, jog Netė viską paneigs, tačiau ji tylėjo. 

Gal Netė tikėjosi, kad Andreasas ją palaikys, padės rasti išeitį iš 
susidariusios padėties. Pažvelgs jai į akis ir pasakys, kad niekas, kad 
ir kas būtų nutikę, nesvarbu, kad svarbūs tik tie vienuolika metų, 
kuriuos jie praleido kartu. 

Ne tie Netės anksčiau nugyventi trisdešimt septyneri. 

Tačiau vyras įjungė radiją ir juos atskyrė saloną užlieję šaižūs gar- 
sai. Stingas lydėjo į pietus per Zelandiją, Šade ir Madona - iš Falste- 
rio per Guldborgsundą tiesiai į Lolandą. Svetimi, jauni balsai nakty- 
je. Vienintelis juos siejantis dalykas. 

Visa kita pradingo. 

Likus keliems šimtams metrų iki Blanso gyvenvietės, porai kilo- 
metrų iki dvaro, jis pasuko į kelkraštį laukuose. 

— Dabar papasakok. - Jo žvilgsnis įsikirto į tamsą lauke. Žo- 
džiuose nė šlakelio šilumos. Jis net jos vardo neištarė, kad būtų jau- 
kiau. Tik tiek: „Papasakok!“ 

Moteris užsimerkė. Meldė, kad suprastų, jog būta praeities įvy- 
kių, paaiškinančių, kad ją užsipuolęs vyras yra visų jos nelaimių prie- 
žastis. 


Ir vis dėlto viskas, ką jis pasakė, tiesa. Ji tai pripažino, patylomis. 

Tai tiesa. Viskas. | 

Kankinamą, visa praryjančią akimirką buvo girdėti tik jo kvė- 
pavimas. Galiausiai Andreasas atsigręžė į Netę tamsos sklidinomis 
akimis. 

— Tai štai kodėl mes negalėjome susilaukti vaikų, - tarstelėjo. 

Ji linktelėjo. Suspaudė lūpas, o tada viską papasakojo. Taip, ji 
kalta, nes melavo ir apgaudinėjo. Viską prisipažįsta. Jaunystėje ji 
buvo apgyvendinta Sprogėje, nors ir be savo kaltės. Nesusipratimų 
grandinė, piktnaudžiavimas galia, išdavystė. Ne dėl ko kito. Taip, jai 
atliktas abortas, ji buvo sterilizuota, tačiau tas siaubingas vyras, su 
kuriuo ką tik susidūrė... 

Andreasas uždėjo ranką jai ant plaštakos. Ji buvo tokia ledinė, 
kad šaltis, persmelkęs kaip elektros srovė, privertė ją nutilti. 

Tada vyras užvedė variklį, atleido gniaužtus ir, lėtai nuriedėjęs 
per kaimą, padidino greitį pro pievas ir tamsėjantį vandenį. 

- Apgailestauju, Nete. Negaliu atleisti už tai, kad leidai man visus 
tuos metus aklai tikėti, jog mudu galime tapti tėvais. Paprasčiausiai 
negaliu. O dėl viso kito, ką man papasakojai, jei atvirai, aš pasišlykš- 
tėjau. 

Jis nutilo. Netė juto ledinį dilgčiojimą smilkiniuose, sprando rau- 
menys įsitempė. 

Andreasas pakėlė galvą. Arogantiškai, kaip visada, kalbėdamas su 
žmonėmis, kurie, jo nuomone, buvo neverti pagarbos. Pasitikinčiai, 
tarsi nekreiptų dėmesio į apgailėtiną patarimą. 

— Susikrausiu kelis daiktus, — tarė tvirtai. - Nuo dabar tu turi 
savaitę sutvarkyti kitus reikalus. Pasiimk viską, ko reikia iš Haungor- 
do. Tu nestokosi. 

Netė lėtai nusigręžė į jūros pusę. Truputį nuleido lango stiklą ir 
įkvėpė juodų kaip rašalas bangų atneštų jūržolių kvapo. Gal tos ban- 


gos galėtų pasiimti ją kartą ir visiems laikams? 

Sugrįžo vienišų, neviltingų dienų Sprogėje jausmas, kai ta pati 
banguojanti jūra viliojo ją baigti apgailėtiną egzistenciją. 

Tu nestokosi, pasakė jis, tarsi tai rūpėtų. 

Jis nieko apie ją nežino. 

Moteris dirstelėjo į laikrodį ir įsiminė datą - tūkstantis devyni 
šimtai aštuoniasdešimt penktųjų lapkričio keturioliktoji; jautė, kaip 
virpa lūpos, kai atsigręžė į jį. 

Jo tamsios akys - tik kiaurymės veide. Tiktai kelio vingiai prieky- 
je buvo prikaustę jo dėmesį. 

Moteris lėtai pakėlusi ranką sugriebė vairą ir kuo stipriau pasuko 
jį į dešinę — vyras nė paprieštarauti nespėjo. 

Variklis tuščiai suriaumojo, kai po ratais prapuolė kelias, o kai rė- 
žėsi į vėjo užtvarą, žyrančio metalo garsas nuslopino paskutinį jos 
vyro pasipriešinimo šūksnį. 


Mašina įlėkė į jūrą - tai buvo tarsi grįžimas namo. 

Lapkritis, 2010 


Apie naktinį įvykį Karlas per policijos radiją išgirdo pakeliui iš 
namų Alerode. Įprastomis aplinkybėmis niekas nebūtų dominę jo 
mažiau nei su dorovės nusikaltimais susijusios bylos, tačiau šita kaž- 
kodėl pasirodė kitokia. 

Savo bute Enghavės gatvėje sieros rūgštimi buvo apipilta palydo- 
vių agentūros savininkė, tad Valstybinės ligoninės nudegimų sky- 
riaus personalas turėjo apsčiai darbo. 

Dabar, deja, nesėkmingai, buvo kviečiami liudytojai. 

Jau buvo apklausta keletas įtarimą keliančių lietuvių, tačiau bė- 
gant nakties valandoms paaiškėjo, kad tik vienas iš įtariamųjų galėjo 
būti kaltas, ir mažai tikėtina, kad pavyktų išsiaiškinti, kuris. Nebuvo 
jokių įkalčių. Ligoninėje auka pareiškė, kad nesugebės atpažinti už- 
puoliko, todėl dabar visus ruošėsi paleisti. 

Ar ko nors panašaus jis jau nėra girdėjęs? 

Eidamas per kiemą į policijos komisariatą vos ne kaktomuša susi- 
dūrė su Harmo aikštės varvekliu, kitaip - Branduru Isaksenu iš cen- 


trinės nuovados, jis traukė į automobilių stovėjimo aikštelę. 

— Skubinies kažkam apsunkinti gyvenimėlį? — praeidamas su- 
niurnėjo Karlas, tačiau šis mulkis palaikė tai kvietimu. 

— Šįkart Bako sesuo, - šaltai atitarė Isaksenas. 

Karlas nesuprasdamas stebeilijosi į jį. Apie ką, po galais, jis čia 
niurna? 

— Nieko gero, - atsiliepė. 

Toks atsakas tiko beveik visais atvejais. 

— Girdėjai apie užpuolimą rūgštimi Enghavės gatvėje? Pasakysiu, 
vaizdelis nekoks, - nenutilo Isaksenas. - Gydytojai ją tvarkė visą 
naktį. Juk gana gerai pažinojai Bjorgą Baką, tiesa? 

Karlas atlošė galvą. Bjorgas Bakas? Žinoma, jis pažįsta Bjorgą 
Baką. Skyriaus inspektorių, kuris pateikė prašymą išeiti, o paskui pa- 
sirinko išankstinę pensiją. Tas savimi patenkintas niekšas! 

— Su juo toks pat draugas, kaip ir su tavim, — išspjovė Karlas. 

Isaksenas linktelėjo sukandęs dantis. Tiesa, jie puoselėjo vienas 
kitam tokį palankumą, kuris būtų nuneštas drugiui sparneliu mos- 
telėjus. 

— O Bjorgo seserį Esterą? Ją, spėju, pažinojai? — pasiteiravo jis. 

Karlas spoksojo į kolonadą, palei kurią dabar ėjo Rouzė su per- 
mesta per petį lagamino dydžio rankine. Ką ji, po paraliais, ruošiasi 
daryti, atostogauti kontoroje? 

Jis jautė, kad Isaksenas seka jo žvilgsnį, todėl nusisuko. 

— Nepažinojau tos moters. Ji vadovavo viešnamiui? — pasitiksli- 
no Karlas. — Šiaip ar taip, tai labiau tavo valdos, todėl, jei nepriešta- 
rauji, man nerūpi. 

Isakseno lūpų kampučiai nusileido. 

— Ir tu gali pasiruošt. Bakas čia bus dar tau nė nesusigaudžius, 
kišis visur. 

Karlas suabejojo. Nejau Bakas viską metė ne dėl to, kad nekentė 


savo darbo ir bjaurėjosi policijos komisariatu? 

— Mielai prašom, - atsiliepė jis. - Tol, kol laikysis nuo manęs ato- 
kiai. 

Isaksenas perbraukė pirštais per dar nešukuotą juodą kaip derva 
ševeliūrą. 

- Klausyk, o ilgai reikėjo stengtis, kol ją patvarkei? - jis linktelėjo 
į Rouzės, jau spėjusios pradingti laiptų viršuje, pusę 

Karlas papurtė galvą ir žengė žingsnį. Tas Isaksenas prisigalvoja 
visokių nesąmonių. Patvarkyti Rouzę! Jau geriau stoti į vienuolyną 
Bratislavoje. 

- Luktelk minutę, Karlai, - tarė budintis pareigūnas, kai po pu- 
sės minutės Karlas ėjo į kabinetą. - Tau paliko psichologė Mona 
Ibsen, — ir pro praviras duris įteikė Karlui pilką voką, tarsi tai būtų 
dienos kulminacija. 

Karlas sutrikęs stebeilijosi į voką. Gal ir taip. 

Budėtojas atsisėdo. 

— Asadas čia nuo ketvirtos ryto, kaip girdėjau. Atrodo, kad jis 
turi daug laisvo laiko. Šiaip ar taip, ką jis veikia čia, rūsyje? Planuoja 
teroro ataką? - Jis sukikeno, bet staiga nuščiuvo pastebėjęs veriamą 
Karlo žvilgsnį. 

— Tai gal pats jo paklausk? - rėžė Karlas, iš laikraščių antraščių 
prisiminęs bylą moters, kuri oro uoste buvo suimta vien už tai, kad 
ištarė žodį „bomba“. 


Jo supratimu, tai, ką dabar išgirdo, buvo nepalyginamai blogiau. 


Jau nuo apatinės laiptų pakopos jis galėjo pasakyti, kad šiandien 
yra viena geresnių Rouzės dienų. Į šnerves smogė stiprus dobilų ir 
jazminų kvapas, primenantis jam seną moterį Oster Briondersleve, 


kuri žnaibydavo šonus visiems atėjusiems jos aplankyti. Kai Rouzė 

šitaip išsikvėpindavo, jam įsiskaudėdavo galvą, jau nekalbant apie tą 
skausmą, kuris užeidavo jai nuolat nepakeliamai niurnant. 

Asadas paskelbė teoriją, kad kvepalus Rouzė bus paveldėjusi, o 
kiti manė, kad tokios rūšies dusinančių, puvėsius primenančių miši- 
nių vis dar galima nusipirkti tam tikrose indų krautuvėlėse, kurioms 
nė per nago juodymą nerūpi, ar dar kada užsuks koks pirkėjas. 

— Sveikas, Karlai, gal užeitum minutei? — iš savo kabineto šūk- 
telėjo ji. 

Karlas atsiduso. Kas dar? 

Jis sustingęs praėjo pro Asado gūžtą, įkišo nosį į kliniškai išde- 
zinfekuotas Rouzės valdas ir akimirksniu pastebėjo didžiulį portfelį, 
kurį ji šįryt atsitempė. Kiek Karlas galėjo pasakyti, Rouzės kvepalai 
buvo ne vienintelis trikdantis dienos dalykas. Ne mažesnį apmaudą 
kėlė didžiulė šūsnis dokumentų, kyšančių iš jos portfelio. 

— Na, na, - atsargiai pratarė jis, rodydamas į popierių šūsnį. - Kas 
čia, po galais? 

Ji nužvelgė jį storai pieštuku apvestomis akimis. Tai nežadėjo nie- 
ko gero. 

— Tai senos bylos, užsigulėjusios įvairiuose komisariatuose per 
praėjusius metus. Bylos, kurios turėjo būti perduotos mums. Jau tau 
toks aplaidumas neturėtų būti naujiena. 

Pastarąją pastabą palydėjo savotiškas gerklinis gargesys, tikriau- 
siai turėjęs reikšti juoką. 

- Šitie aplankai per klaidą buvo nusiųsti į Nacionalinį tyrimų 
centrą. Kaip tik buvau jų parsivežti. 

Karlas pakėlė antakius. Daugiau darbo, tai kodėl, po galais, ji šyp- 
sosi? 

— Gerai, suprantu, ką galvoji: blogiausia dienos naujiena, - pri- 
baigė jį Rouzė, — tačiau dar nematei šito. Tai ne iš NTC,jis jau buvo 


ant mano krėslo, kai atėjau. 

Rouzė padavė jam apspurusį kartoninį aplanką. Atrodė, tikisi, 
jog jis peržvelgs popierius ten, kur stovi, tačiau turės ją nuvilti. Karlas 
neketino gilintis į ne kažin kokias dienos naujienas nė nesutraukęs 
pirmos cigaretės. Viskam yra vieta ir laikas, o jis, dėl Dievo meilės, 
ką tik atėjo. 

Karlas papurtė galvą ir nudrimblino į savo kabinetą, numetė ap- 
lanką ant stalo, o lietpaltį užmetė ant kėdės atlošo kampe. 

Patalpoje atsidavė pelėsiais, o dienos šviesos lempa palubėje mirk- 
čiojo dar dažniau nei paprastai. Trečiadieniai visada būna blogiausi. 

Jis prisidegė dūmą ir nušliumpino koridoriumi į nedidelę Asa- 
do kamarėlę, kur viskas atrodė kaip paprastai -— ant grindų susuktas 
maldos kilimėlis, tiršti, mirta dvelkiantys garų debesys, radijo im- 
tuvas, transliuojantis kažką panašaus į delfinų poravimosi šūksnius 
kartu su bažnyčios choru, įrašytu juostiniu magnetofonu su nusitry- 
nusiu, praslystančiu dirželiu. 

Stambulas pagal užsakymą. 

- Labas, - sumurmėjo Karlas. 

Asadas lėtai pasuko galvą. Saulėlydis virš Kuveito nebūtų raudo- 
nesnis nei įspūdinga vargšo vyruko nosis. 

— Viešpatie, Asadai, atrodai labai nekaip, - šūktelėjo Karlas ir 
nustėręs stabtelėjo. Jei komisariato patalpose siautėja gripas, telieka 
viltis, kad pavyks gauti plačią lovą. 

— Užpuolė vakar, - šniurkščiodamas pasiskundė Asadas ašaro- 
jančiomis kaip šunyčio akimis. 

— Bėgu nuo tavęs kuo toliau, - pasakė Karlas traukdamasis. 

Nėra prasmės dar ką nors sakyti, atsižvelgiant į tai, kad Asadas vis 
tiek nepastebės. 

Karlas grįžo į saugią savo teritoriją ir, užsikėlęs kojas ant stalo, 
pirmą kartą gyvenime pagalvojo, ar ne laikas pasiimti savaitgalio pa- 


ketą Kanarų salose. Dvi savaitės po skėčiu su pusnuoge Mona prie 

šono būtų dar geriau. Gripas kartais taip ištuština Kopenhagą, kad 
atrodo, jog visi išvažiuoja. 

Taip pagalvojęs Karlas nusišypsojo, paėmė mažą voką nuo Mo- 
nos ir atplėšė. Pakako beveik vien aromato. Subtilaus ir jausmingo. 
Trumpai tariant - Mona Ibsen. Nė kiek neprimena slogaus, kasdie- 
nio jo uoslės bombardavimo Rouzės kvepalais. 

Brangusis, - prasidėjo laiškas. 

Karlas ištirpo. Nuo tada, kai tysojo paslikas Brionderslevo ligo- 
ninėje su šešiomis siūlėmis šone ir apendiksu stiklainyje, į jį taip švel- 


niai niekas nesikreipė. 


Bran TUSIS, 


susitinkam pusę aštuntos pas mane valgyti Martyno žąsies, ok? 


Apsivilk švarką ir pačiupk vyno. Nustebinsiu. 


Bučiuoju, Mona 


Jis pajuto, kaip kaista skruostai. Kokia moteris! 

Karlas užsimerkė, giliai užsitraukė dūmo ir ėmė kurti reginius, 
kurie tiktų prie žodžio „nustebinsiu“. Ne visi jie būtų tinkami stebėti 
su visa šeima. 

— Ką čia veiki, užsimerkęs ir taip plačiai išsišiepęs? - sududeno 
balsas už nugaros. - Ar neturėtum dabar vartyti tos bylos, kur da- 
viau? 

Tarpduryje sunėrusi rankas, pakreipusi galvą stovėjo Rouzė. To- 
kia poza reiškė, kad nepajudės, kol jis nepadarys to, ką ji liepia. 

Karlas užgesino cigaretę ir paėmė bylą. Geriau jau pasielgti, kaip 


prašo, kitaip ji čia ir stypsos, kol atmegs rankų mazgus. 

Aplanke buvo keturi pageltę A4 formato lapai iš Joringo apygar- 
dos teismo. Iš pirmo žvilgsnio jis suprato, kas tai. 

Koks vėjas, po paraliais, atpūtė juos ant Rouzės krėslo? 

Jis permetė akimis pirmąjį puslapį jau žinodamas, ką perskaitys. 
1978 metų vasara. Nioreo upėje paskendęs vyras. Didelių automo- 
bilių remonto dirbtuvių savininkas, prisiekęs žvejys ir atitinkamai 
įvairių klubų narys. Keturi švieži pėdų įspaudai aplink jo kėdę ir 
žuvų tinklelį. Nedingo nė vienas žvejybos įrankis. Valas ir meškerė — 
po daugiau nei penkis šimtus kronų. Oras puikus. Skrodimas neat- 
skleidė nieko neįprasto, jokių širdies ligų, jokio infarkto. Paprasčiau- 
siai paskendo. 

Jei įvykio vietoje upė nebūtų buvusi vos septyniasdešimt penkių 
centimetrų gylio, įvykis būtų priskirtas prie nelaimingų atsitikimų. 

Tačiau ne vyro mirties faktas sužadino Rouzės susidomėjimą; ši- 
tiek Karlas suprato. Taip pat ir ne faktas, kad byla taip ir nebuvo iš- 
aiškinta, tad dabar dulkėjo „O“ skyriaus rūsyje. Ne, viskas dėl to, kad 
prie bylos dokumentų buvo pridėta daugybė nuotraukų, o dviejose 
iš jų buvo matyti Karlo povyza. 

Karlas atsiduso. Skenduolis buvo vardu Birgeris Mjorkas. Karlo 
dėdė, linksmas ir dosnus vyras, jį abu - ir jo sūnus Ronis, ir Karlas - 
gerbė bei dažnai lydėjo į išvykas, kad sukauptų viską, ką tik galima 
sužinoti apie mėgėjišką žvejybą. Lygiai taip, kaip ir tą dieną. 

Tačiau apylinkes dviračiais raižė pora mergužėlių iš Kopenha- 
gos. Jos kaip tik artinosi prie kelionės tikslo Skagene, o plonučiai 
aptempti marškinėliai vis labiau drėko nuo prakaito. 

Dviejų šviesiaplaukių grožybių, sunkiai minančių per aukštumas, 
vaizdas paveikė Karlą ir jo pusbrolį Ronį kaip kūjo smūgis. Metę 
meškeres jaunuoliai pasileido per lauką kaip pora jaunų buliukų, ku- 


rie pirmą kartą gyvenime stato kanopas ant žolės. 

Kai po dviejų valandų jie sugrįžo prie upės su akių tinklainėse 
visam gyvenimui įsirėžusiais dviejų merginų aptemptų marškinėlių 
vaizdais, Birgeris Mjorkas jau buvo negyvas. Daugybė kvotos valan- 
dų ir galybė įtarinėjimų vėliau. Joringo policija ilgam padėjo aplanką 
ant lentynos. Nors taip ir nepavyko surasti tų merginų iš sostinės, 
kurios buvo vienintelis jaunuolių alibi, Ronis su Karlu buvo paleisti 
be užstato. Karlo tėvas mėnesius tūžo ir buvo nepaguodžiamas, bet 
kitais atžvilgiais Reikalas neturėjo tolesnių pasekmių. 

— "Tais laikais buvai gerokai išvaizdesnis, Karlai. Kiek tau tada 
buvo metų? — iš tarpdurio smalsavo Rouzė. 

Vyras numetė bylą ant stalo. Tikrai ne tas metas, kurį norėtų, kad 
jam primintų. 

- Septyniolika, o Roniui - dvidešimt septyneri, - atsiduso jis. — 
Gal numanai, kodėl byla staiga atsidūrė čia? 

— Ką turi omeny, kodėl? - ji pabeldė kaulėtais krumpliais į ma- 
kaulę. - Sveikas, žavusis prince, ar namuose kas nors yra? Gal pra- 
bustum? Juk tą mes čia ir darome? Tiriame neišaiškintus nusikalti- 
mus! 

— Taip, bet šios bylos tyrimas nutrauktas nustačius, kad tai ne- 
laimingas atsitikimas. Nepaisant to, ji tikriausiai neišniro ant tavo 
krėslo iš niekur? 

— Nori pasakyti, turėčiau paklausti Joringo policijos, kaip ji čia 
atsidūrė? 

Karlas pakėlė antakius. Uždavinėti kvailus klausimus... 

Rouzė apsisuko ant kulnų ir nudrožė į savo valdas. Žinia supras- 
ta. 

Karlas stebeilijosi į erdvę. Kodėl iš visų bylų būtent ši dabar tu- 
rėjo būti iškelta? Tarsi ir taip jau nebūtų pridariusi aibės rūpesčių. 

Jis dar kartą pažiūrėjo į savo su Roniu nuotrauką, tada nustūmė 


aplanką prie kitų bylų, kurios stovėjo sukrautos ant jo stalo. Praeitis 

yra praeitis, o dabar yra dabar. Nieko nepakeisi. Prieš penkias mi- 
nutes jis perskaitė Monos žinutę. Ji pavadino jį brangiuoju. Reikia 
tvirtai sudėlioti prioritetus. 

Karlas nusišypsojo ir ėmė kišenėje raustis mobiliojo, paskui niū- 
riai pažvelgė į mažas raideles. Jei siųs Monai žinutę, dešimt minučių 
užtruks, kol ją parašys, o jei skambins, vos ne tiek pat teks laukti, kol 
ji atsilieps. 

Vyras atsiduso ir pradėjo rinkti tekstą. Mobilieji telefonai ti- 
kriausiai sugalvoti pigmėjams su makaronais vietoj pirštų, o viduti- 
nis šiaurės Europos vyriškis, kuriam reikia valdyti tokį įmantrų prie- 
taisą, jaučiasi panašiai kaip begemotas, susiruošęs groti Aeita. 

Baigęs rašyti ir patikrinęs rezultatą, Karlas vis dėlto atsidusęs 
išsiuntė tekstą su galybe rašybos klaidų. Mona puikiausiai supras - 
bus, kas suvalgys švento Martyno žąsį. 

Vos padėjo mobilųjį, pro duris kyštelėjo galva. 

Kitaip nei pastarąjį kartą, plikė nebebuvo užšukuota ir odinis 
švarkas atrodė tarsi išlygintas, tačiau jį vilkintis vyriškis atrodė susi- 
maigęs kaip visada. 

— Bakai. Ką, po galais, tu čia darai? - automaciškai paklausė Kar- 
las. 

- Tarsi dar nežinotum, - atkirto lankytojas, o užgriuvę vokai aiš- 
kiai bylojo apie miego stygių. - Einu iš proto! Štai ką darau! 

Jis sudribo į kėdę priešais, nepaisydamas akivaizdaus Karlo prieš- 
taravimo. 

— Mano sesuo Estera niekada nebebus kaip buvusi. O niekšas, 
išpylęs ant jos rūgštį, sėdi rūsio krautuvėlėje Eskildo gatvėje ir žven- 
gia susiriesdamas. Esu tikras, supranti, jog aš, senas faras, pernelyg 
nesididžiuoju, kad sesuo vadovauja viešnamiui, bet nejau manai, kad 


šitaip pasielgęs niekšas gali ištrūkti ? 

— Nenutuokiu, kodėl tu čia, Bakai. Reikėjo persimesti žodžiu su 
miestu, Markusu Jakobsenu arba vienu iš kitų vadų, jei nesi paten- 
kintas, kaip vyksta tyrimas. Užpuolimai ir dorovės nusikaltimai ne 
mano sritis, turėtum tai Žinoti. 

— Atėjau čia pakviesti tavęs su Asadu, kad eitumėt su manim ir 
priverstumėt tuos išgamas prisipažinti. 

Karlas pajuto, kaip kaktoje susimeta raukšlės iki plaukų paša- 
knų. Ar tas vyras visai išprotėjo? 

— Tau kaip tik perduota nauja byla. Esu tikras, pastebėjai, - kal- 
bėjo Bakas. - Ji iš manęs. Senas mano bičiulis iš Joringo prieš kelis 
mėnesius ją man perdavė. Praėjusį vakarą palikau ant Rouzės stalo. 

Svarstydamas kaip pasielgti Karlas atidžiai tyrė vyrą. Gerai 
pagalvojus, buvo trys galimybės. Galima atsistoti ir smogti jam į 
marmūzę. Tai pirmoji. Kita galimybė — išspardyti šikną palydint 
koridoriumi. Tačiau Karlas pasirinko trečiąją. 

— Aha, štai ji, ta byla, - paskelbė jis, rodydamas į košmarišką 
krūvą ant rašomojo stalo kampo. - Kaip nesusiprotėjai atiduoti jos 
man? Būtų tiesiau, jau būčiau išaiškinęs. Sąžiningiau. 

Bakas šyptelėjo. 

— Kada mudu tarpusavyje elgėmės sąžiningai? Ką tai davė? Ne. 
Aš tik norėjau užsitikrinti, kad kas nors kitas, be tavęs, užmestų į 
bylą akį, kad ji paslaptingai nepragaištų. Supranti, ką turiu ome- 
ny? 

Kitos dvi galimybės vėl pasirodė patrauklios. Gerai, kad šitas 
pusgalvis kasdien čia nesipainioja. 

— Saugojau šį aplanką, kol ateis tinkama akimirka, — toliau kal- 
bėjo Bakas. - Supranti, kur link suku? 

— Ne, velniai rautų, nesuprantu. Kokia akimirka? 


— Akimirka, kai man prireiks tavo pagalbos! 

— Nejau manai, kad daužysiu galimų įtariamųjų kaukoles vien 
todėl, kad mojuoji man prieš nosį trisdešimties metų senumo sken- 
duolio byla? Man neįdomu ir pasakysiu tau, kodėl. 

Karlas tiesė į orą pirštus, vardydamas priežastis. 

- Pirma, byla sena. Antra,tai buvo nelaimingas atsitikimas. Ma- 
no dėdė nuskendo. Jis pasisuko ir įkrito į upę, būtent taip nusprendė 
tyrėjas. Trečia, kai tai nutiko, manęs ten nebuvo. Taip pat ir mano 
pusbrolio. Ketvirta, kitaip nei tu, aš padorus policininkas, nemušan- 
tis savo įtariamųjų. 

Karlas akimirką patylėjo, paskutiniai žodžiai dar laikėsi gerklėje. 
Kiek žino, Bakas negali nieko prieš jį turėti. Bent jau išraiška tikrai 
nerodė, kad yra pagrindo. 

— Ir penkta, - jis ištiesė visus penkis pirštus, paskui suspaudė 
kumštį: - Jei aš kada su kuo e/gsiwosi bjauriai, tai labai tikėtina, kad 
su vienu buvusiu 274, kuris, regis, vis dar nesusitaiko su tikrove, jog 
nebėra tarnyboje. 

Bakas iškart surimtėjo. 

— Gerai, bet leisk man tau štai ką pasakyti. Buvusiems mano ko- 
legoms iš Joringo patinka važinėti į Tailandą. Dvi savaitės Bankoke 
su visokiomis mergužėlėmis. 

— Na, ir? — pasitikslino Karlas svarstydamas, ką tai gali turėti 
bendro su pokalbio tema. 

— Regis, tavo pusbrolio Ronio skonis panašus, be to, jam patinka 
ir truktelti, - kalbėjo Bakas. - Ir žinai ką, Karlai? Kai tavo pusbrolis 
prisisiurbia, jis pradeda kalbėti. 

Karlas nuslopino gilų atodūsį. Ronis, tas visiškas kvailys! Ar vėl 
įsipainiojo į bėdą? Jau praėjo dešimt metų nuo tos lemtingos kon- 
firmacijos Oderyje, kur Ronis gviešėsi daugiau nei jam priklauso ne 


tik svaigalų, bet ir mergaičių, patarnavusių prie stalų. Viskas gal ir 


KALTĖ 25 


būtų gerai, jei viena iš jų nebūtų pernelyg noringa, nepilnametė ir 
dar konfirmanto sesuo. Skandalas buvo nuslopintas, nors liko nenu- 
plaunamas skaudulys Oderio giminės atšakoje. Ne, Ronis nebuvo iš 
tų, kurie pasitraukia. 

Karlas atsainiai mostelėjo ranka. Kas jam darbo dėl Ronio? 

- Keliauk į viršų pas Markusą ir griaudėk, kiek patinka, Bakai. 
Bet tu jį pažįsti taip pat gerai, kaip aš. Iš jo sulauksi tokio pat atsako. 
Mes nemušam įtariamųjų ir negrasiname buvusiems kolegoms seno- 
mis istorijomis. 

Bakas atsilošė kėdėje. 

- Tame bare Tailande, liudytojų akivaizdoje, tavo pusbrolis vi- 
siems, kas nesibodėjo klausytis, gyrėsi, kad nužudė savo tėvą. 

Karlas prisimerkė. Skambėjo neįtikinamai. 

— O, tikrai? Tai pranešk apie jį ir apie jo girtą išpažintį, jei nori. 
Aš iš tikrųjų žinau, kad jis savo tėvo negalėjo paskandinti. Jis buvo 
su manim. 

- Jis tvirtina, kad jūs abu įsipainioję. Turi nuostabų giminaitį. 

Raukšlės, pasirodžiusios Karlo kaktoje, staigiai persimetė į nosies 
kalnelį, kai jis stojosi, sutelkdamas visą prastai paskirstytą kūno svorį 
į krūtinės sritį. 

— Asadai! Ar gali ateiti? - suriko iš visos gerklės tiesiai apstulbu- 
siam Bakui į veidą. 

Po dešimties sekundžių karščiuojantis Karlo padėjėjas šniurkš- 
čiodamas stovėjo tarpduryje. 

— Asadai, brangusis, gripo užpultasis bičiuli. Gal būtum toks ma- 


lonus ir per kosulį pasidalintum virusais su šituo idiotu? Nagi, gerai 


įkvėpk. 

— Ką dar turi toje krūvoje, Rouze? 

Akimirką atrodė, kad ji viską iš karto suvers jam į sterblę, bet 
nors kartą Karlas teisingai ją perprato — kažkas jau patraukė padė- 
jėjos dėmesį. 

- Tas reikalas dėl praėjusią naktį užpultos ponios privertė mane 
pagalvoti apie bylą, kurią ką tik gavome iš Koldingo. Ji buvo toje 
krūvoje, kurią neseniai pasiėmiau iš NTC. 

— Ar žinojai, kad ta moteris - Bako sesuo? 

Rouzė linktelėjo. 

— Pati iš tikrųjų jo nepažįstu, bet gandai sklinda, tiesa? Ar ne jis 
ką tik čia buvo? - ji bedė pirštu į aplanką bylų krūvos viršuje, paskui 
ją atvertė sprigtelėjusi juodai nulakuotais nagais: - Paklausyk, Kar- 
lai, arba turėsi pats skaityti. 

— Gerai, gerai, - Karlo žvilgsnis lakstė po jos neužverstą pilkšvą 
kabinetą. Kone pajuto liūdesio tvinksnį mintimis sugrįžęs į jos 2/ter 
ego — Yrsos rožinį pragarą. 

- Šita byla apie moterį, vardu Rita Nielsen, „sceninis vardas — 
Luiza Čikonė“, - Rouzė ore nupiešė kabutes. — Tai šitaip ji vienu 
metu buvo pasivadinusi aštuntajame dešimtmetyje, kai organizuo- 
davo vadinamuosius, — vėl kabutės, - „egzotiškus šokius“ pietryčių 
Jutlandijos trikampyje. Keletas teistumų už sukčiavimą, vėliau už 
prostitučių parūpinimą ir viešnamio laikymą. Septintajame ir aštun- 
tajame dešimtmečiuose Koldinge turėjo palydovių firmą, o paskui 
tarsi skradžiai žemę prasmego kažkur Kopenhagoje apie 1987-uo- 
sius. Tyrėjai sutelkė dėmesį į pornografijos verslą vidurio Jutlandi- 
joje ir Kopenhagoje, tačiau po trijų mėnesių padėjo bylą į lentyną 


nusprendę, jog labiausiai tikėtina, kad moteris nusižudė. Tuo metu 

įvyko keletas rimtų nusikaltimų, todėl jie nebeturėjo žmonių toliau 
tirti bylą. 

Ji padėjo aplanką ant stalo ir nutaisė rūgščią miną. 

— Tikriausiai tyrimas sustabdytas, kaip ir vakarykščiu Esteros 
Bak atveju. Ar matei ką lakstant laiptais, kad galėtų nukryžiuoti tą 
niekšą, kuris šitaip pasielgė su vargšele? 

Karlas truktelėjo pečiais. Vienintelis pamišėlis, kurį matė šįryt, 
buvo patinusiu posūnio Džespero veidu, kai prižadino jį septintą 
ryto ir pasakė, kad turi keliauti į koledžą Gentoftėje. 

— Man atrodo, visiškai nepagrįsta tokioje byloje įžvelgti savižu- 
dybės galimybę, — toliau kalbėjo Rouzė. - Rita Nielsen sėda į savo 
švytintį baltą Mercedes S00SEC ir, kaip bet kurią kitą dieną, išva- 
žiuoja iš namų. Po poros valandų dingsta nuo žemės paviršiaus, štai 
kaip. - Ji ištraukė nuotrauką ir numetė ant stalo priešais Karlą. Joje 
buvo matyti prie šaligatvio krašto pastatytas automobilis išplėštu vi- 
dumi. 

Nieko sau mašinytė. Vieta išsiskėsti ir rangytis ant kapoto dirbti- 
niuose kailiuose, kuriems taupė ir kaupė pusė Vesterbro kekšių. Kaip 
nepanašu į jo nuvažinėtą seną tarnybinį automobilį. 

— Paskutinį kartą ją matė penktadienį, 1987-ųjų rugsėjo ketvirtą- 
ją. Pagal mokėjimo kortelę galima atsekti jos veiksmus nuo tada, kai 
išvažiavo iš savo namų Koldinge penktą ryto. Ji pervažiavo Fiuną, 
ten prisipylė kuro, keltu persikėlė per Didįjį Beltą, o tada pasileido 
į Kopenhagą, kur kioske Niorebro gatvėje dešimt po dešimtos nusi- 
pirko pakelį cigarečių. Daugiau jos niekas nematė. Išplėštas merse- 
desas po kelių dienų atsiranda Koplyčios kelyje. Nieko neliko - nei 
odinių sėdynių, atsarginių ratų, magnetolos, nieko. Netgi vairas pu- 
siau atitrauktas. Liko keletas kasečių ir knygų pirštinių skyriuje. 


Karlas pasikasė smakrą. 

— Tuo metu nedaug parduotuvių turėjo tiesioginio debeto elek- 
troniniuis kortelių skaitytuvus, juolab ne kioskas Niorebro gatvėje. 
Kas vargintųsi gaišti su kortele vien dėl apgailėtino cigarečių pake- 
lio? Kas turėtų tiek kantrybės? 

Rouzė truktelėjo pečiais. - 

— Gal ji nemėgo grynųjų? Gal jai nepatiko juos leisti? Gal jai 
patiko laikyti pinigus banke, kad kiti mokėtų procentus? O gal ji 
teturėjo penkių šimtų kronų banknotą, o kioskas neturėjo grąžos. 
Gal... 

- Taip, gerai, Rouze, taip ir bus, - Karlas iškėlė rankas. - Tik vie- 
ną dalyką man pasakyk: kaip jiems toptelėjo mintis apie savižudybę? 
Gal moteris rimtai sirgo? Gal turėjo piniginių rūpesčių? Gal todėl 
už rūkalus mokėjo kortele? 

Rouzė, visiškai pradingusi per dideliame pilkame džemperyje, o 
jis įtartinai atrodė, lyg būtų numegztas Yrsos, vėl truktelėjo pečiais. 

- Kas žino? Viskas truputį keista, jei manęs klausi. Rita Nielsen, 
kitaip Luiza Čikonė, buvo gana pasiturinti ponia ir, jei jos suktame 
CV kas nors būtų pasitaikę ne taip, tikrai ne ji būtų lėkusi žemyn. 
Pasak Ritos Nielsen mergaičių Koldinge, ji buvo kieta kaip vinis, 
kovotoja. Greičiau būtų nušlavusi visą pasaulį, nei rizikavusi nugar- 
mėti pati, sakė viena iš jų. 

—- Hmm! - Karlo širdyje kažkas sukirbėjo. Apmaudu, bet jo susi- 
domėjimas prabudo. Vienas po kito pradėjo kilti klausimai. Tarkim, 
tos cigaretės. Ar prieš pat savižudybę žmogus pirktų cigarečių? Na, 
galbūt, nervus nuraminti. 

Mintys galvoje skriete skriejo, o bylos tyrimas dar nė neatnaujin- 
tas. Po galais! Jei imsis, darbo turės daugiau, nei pajėgs įveikti. 

— Taigi, kitaip nei dauguma mūsų kolegų, - tęsė jis, - tu, Rouze, 


manai, kad turime reikalą su nusikaltimu. Tik ar apskritai yra už ko 

užsikabinti, kad tyrimas būtų atnaujintas? — Klausimas kurį laiką 
tvyrojo ore. — Išskyrus tai, kad tyrimas buvo sustabdytas, o ne nu- 
trauktas, kas dar paskatino tave susidomėti byla? 

Džemperis krustelėjo dar kartą. Vadinasi, Rouzė nieko neturi. 

Karlas stebeilijosi į aplanką. Priekyje prisegtoje Ritos Nielsen 
nuotraukoje buvo matyti pastebimą jėgą spinduliuojanti moteris. 
Žvilgsnis įžūlus, akys žaižaruoja. Buvo akivaizdu, kad jos netrikdo 
policijos fotolentelė, kurią ji laikė prie krūtinės. Tikriausiai ne pirmą 
kartą buvo fotografuojama policijos archyvams. Ne, tokios moterys 
kaip ji buvo atsparios įkalinimo bausmei. Ji, kaip sakė mergaitės, 
buvo kovotoja. 

Kam, po galais, jai žudytis? 

Karlas patraukė bylą per stalą prie savęs ir atvertė nekreipdamas 
dėmesio į Rouzės šypseną, bylote bylojančią: „Aš tau sakiau“ 

Ir vėl keistuolė storai pieštuku apvedžiotomis akimis išjudino ty- 


rimą. 

Lapkritis, 2010 


Žalias mikroautobusas atvažiavo lygiai 12.30, kaip ir buvo sutar- 
ta. 

- Šiandien dar turiu penkis iškvietimus, pone Vadai, — tarė vai- 
ruotojas. - Tikiuosi, viską man paruošėt. 

Jis geras žmogus, Mikaelis. Dešimt metų dirba ir nė vieno klausi- 
mo. Dailios išvaizdos, padorus ir mandagus. Kaip tik toks žmogus, 
kokį Tyrumo partija norėtų matyti atstovaujantį jiems viešai. Tokie 
žmonės kaip Mikaelis pastūmėja įsilieti kitus. Ramus ir patikimas. 
Tvirtas, mėlynakis, banguojančių šviesių plaukų, visada švarus ir 
tvarkingas. Ramus netgi sudėtingiausiose situacijose — tokiose, kaip 
praėjusio mėnesio skandalas Hadersleve, viename iš partijos inau- 
guracinių vakarėlių. Tada devyni protestuotojai su piktais plakatais 
buvo skaudžiai pamokyti, kad aukštuomenės vyrai, kurių širdys pla- 
ka už tėvynę, yra tokia jėga, su kuria verčiau skaitytis. 

Ačiū tokiems žmonėms kaip Mikaelis, kad viskas buvo baigta 
anksčiau, nei pasirodė policija. 


Tikriausiai tų demonstrantų greitai nepamatys. 

Kurtas Vadas atvėrė duris į kadaise buvusias senos kaimo moky- 
klos arklides. Jis nustūmė į šoną seną metalo plokštelę, kabėjusią ant 
sienos virš nedidelio šaldiklio, ir ekrane toli gražu ne pirmą kartą 
surinko devynženklį kodą. Akimirką padelsė, kol pasigirdo lauktas 
trakštelėjimas, ir galinės sienos dalis pasislinkusi atsidarė. 

Atsivėrė dar viena patalpa. Čia Kurtas Vadas laikė tai, ką slėpė 
nuo visų, išskyrus bendraminčius savo patikėtinius: gilų šaldiklį su 
nelegaliai pašalintais gemalais; spintas, pilnas dokumentų ir narys- 
tės sąrašų; nešiojamąjį kompiuterį, kurį naudodavo konferencijose; 
užrašus ir korteles dar nuo tėvo laikų, jais jis grindė visus savo darbus. 

Kurtas atidarė šaldiklį, ištraukė dėžutę su plastikiniais maišeliais 
ir ją padavė tiesiai vairuotojui. 

- Čia gemalai, kuriuos kremuojame patys. Tikiuosi, šaldiklis mi- 
kroautobuse neperpildytas. 

Vairuotojas nusišypsojo. 

— Ne, vis dar apsčiai vietos. 

— O štai čia korespondencija mūsų žmonėms. Pamatysi, kas kam. 

— Supratau, — atsakė vairuotojas, akimis permesdamas vokus. — 
Bijau, kad Eredensborge būsiu tik kitą savaitę. Šiaurinę Zelandiją 
apvažiavau vakar. 

— Nėra labai svarbu. Bet būtinai reikia nuvažiuoti į Orhusą. Būsi 
ten rytoj, tiesa? 

Vairuotojas linktelėjo ir kyštelėjo nosį į plastikinę dėžę. 

- Šitų arsikratysiu. Ar turime ką nors Glostrupo krematoriumui ? 

Kurtas Vadas uždarė slankiojamąsias slapto kambario duris ir nu- 
ėjo prie šaldiklio prieškambaryje. Į šį Mikaeliui buvo leista pažvelgti. 

— Taip, jie yra čia, - atsiliepė jis, keldamas dangtelį ir imdamas 
kitą dėžę. 

Jis padėjo dėžę ant grindų ir nuo lentynos virš šaldiklio paėmė 


plastiko aplanką. 

— Dokumentai, susiję su šitais gemalais, yra čia, - Kurtas padavė 
aplanką vairuotojui. - Viskas pagal taisykles. 

Vairuotojas patikrino kiekvieną paketą pagal priskiriamą doku- 
mentą. 

— Viskas gerai. Neturėtų kilti jokių rūpesčių, - atsiliepė jis, pas- 
kui nusinešė viską į mikroautobusą ir sudėjo dviejų dėžių turinį į du 
mažus šaldiklius, vidaus paštą išrūšiavo į dėžutes kiekvienam organi- 
zacijos skyriui, užsimaukšlino kepurę ir mandagiai atsisveikino. 

Kurtas Vadas pakėlė ranką ir pamojavo, mikroautobusui tolstant 
Brionbiu Oster keliu. 

Kaip pasisekė, — patenkintas pagalvojo, - kad galiu pasitarnauti 
Reikalui netgi būdamas tokio amžiaus. 

- Sunku patikėti, kad jums aštuoniasdešimt aštuoneri, - vis kar- 
todavo jam žmonės, ir jie buvo teisūs. Pažvelgęs į save veidrodyje, 
Kurtas ir pats matydavo, kaip lengvai jį galima palaikyti penkiolika 
metų jaunesniu. Maža to, jis žinojo, kodėl. 

„Gyvenime svarbiausia nenukrypti nuo savo idealų“, - sakydavo 
jo tėvas. Tuos išmintingus žodžius ir Kurtas vis sau primindavo. Ži- 
noma, tai daug kainuoja, bet, kol šviesus protas, tvirtas ir kūnas. 

Kurtas perėjo sodą ir, kaip visada priėmimo valandomis, įėjo 
į namą pro užpakalines duris. Kai jo įpėdinis dirbdavo klinikoje, 
priekinė namo dalis Kurtui nepriklausydavo. Taip buvo sutarta. Be 
to, artinantis pobūviui daug reikėjo padaryti. Praėjo tos dienos, kai 
jis pats echoskopavo nėščiąsias ir nutraukdavo gyvybes. Jo įpėdinis 
darė tai taip pat puikiai, su ne mažesniu užsidegimų. 

Kurtas pasėmė kavos ir perbraukė pirštu matavimo šaukštelį, kad 
kiekis būtų tiksliai toks, kokio reikia. Beatos skrandis pastaruoju 
metu jautrus, todėl tai svarbu. 


— Kavos pertraukėlė, Kurtai? 


KALTĖ 33 


Virtuvės tarpduryje išdygo Karlas Johanas Henriksenas. Kaip ir 
mokytojas, jis brangino savo išvaizdą, tad jo baltas gydytojo chalatas 
visada buvo išskalbtas ir išlygintas. Pacientai, nors ir visiškai nieko 
nežinodami apie savo gydytoją, žmogų su tvarkingu darbiniu apda- 
ru laiko autoritetu ir jam pasiruošę patikėti savo gyvenimą. Jie visi 
avigalviai, visi iki vieno. 

— Mano skrandis nerimsta, - prisipažino Henriksenas, imdamas 
iš bufeto stiklinę. - Kepti kaštonai, sviestas ir raudonasis vynas pui- 
ku ir skanu, kol valgai, bet retai gerai kitą dieną. 

Jis nusišypsojo, prisipylė stiklinę vandens ir supylė į jį paketėlį 
Samarino. 

- Buvo vairuotojas, tad abu šaldikliai tušti, Karlai Johanai. Gali 
iš naujo juos pildyti. 

Kurtas nusišypsojo savo mokiniui suprasdamas, kad jo nurody- 
mų nereikia. Henriksenas dirbo gal dar efektyviau nei kadaise Kur- 
tas, 

— Aš jau beveik pasiruošęs. Šiandien trys nutraukimai. Du įprasti 
ir vienas ypatingas, - Henriksenas atsakė šypsena. Stiklinės turinys 
šnypštė. 

— Ir tai bus? 

— Somalietė iš Tostrupgordo butų, atsiųsta Bento Lingso. Spėju, 
laukiasi dvynių, - atsiliepė Henriksenas ir trumpam pakėlė antakius 
prieš ištuštindamas burbuliuojančius vaistus. 

Karlas Johanas puikus žmogus, nėra ko abejoti. Partijai taip pat 


kaip ir Reikalui. 


— Beata, mano brangioji, kaip tu šiandien jautiesi? — atsargiai pa- 


siteiravo Vadas, įeidamas į svetainę su padėklu. 

Jau praėjo daugiau nei dešimt metų, kai ji negali kalbėti, bet vis 
dar gali šypsotis. Nors pasidarė siaubingai trapi ir jaunystės grožis 
kadaise išblėso, Kurtas negalėjo ištverti minties, kad vieną dieną, 
greičiausiai netrukus, jam teks gyventi be jos. 

— Kaip norėčiau, kad abu sulauktume tos dienos, kai partijos pa- 
dėka tau bus išsakyta iš parlamento tribūnos, - sumurmėjo vyras, 
imdamas plunksnos lengvumo žmonos plaštaką. 

Jis nuleido galvą ir švelniai pabučiavo moters ranką jausdamas, 
kaip ji dreba. Tiek jam tereikėjo padaryti. 

— Štai, mano meile, - tarė jis ir pakėlė puodelį jai prie lūpų, prieš 
tai papūtęs. — Nepernelyg karšta, nepernelyg šalta. Būtent tokia, 
kaip tu mėgsti. 

Ji suraukė savo įkritusias lūpas, lūpas, kurios taip mylinčiai bučia- 
vo jį ir du jų vaikus, kai jiems labiausiai to reikėjo, ir lėtai, be garso 
gurkštelėjo. Iš akių buvo matyti, kad kava puiki. Tos akys buvo tiek 
daug regėjusios, ir jose jo paties žvilgsnis rasdavo paguodą, kai retais 
atvejais patį apimdavo abejonės. 

— Kiek vėliau šiandien vyksiu į televiziją, Beata. Su Lionbergu ir 
Kaspersenu. Jie norėtų mus prispausti prie sienos, jei tik galėtų, bet 
nepavyks. Šiandien mes laimėsim balsų ir susišluosim dešimtmečių 
darbo rezultatus. Daugybės žmonių balsus, Beata. Žmonių, kurie 
galvoja kaip mes, Beata. Žurnalistai manys, kad mes — trys sukriošę 
seniai, - sukikeno jis. - Tikriausiai taip ir yra. Jie manys, kad mums 
pasimaišęs protas. Jie manys, kad gali mus pričiupti kalbant neriš- 
liai, nesuprantamai, kvailystes, — jis persibraukė pirštais plaukus. — 


Įjungsiu televizorių, tad galėsi žiūrėti. 

Jakobas Ramergeris buvo labai kompetentingas ir gerai pasiruo- 
šęs žurnalistas. Pasirinkti bet kurį kitą būtų buvę neišmintinga, atsi- 
žvelgiant į kritiką, kurios pastaruoju metu sulaukė daugybė bevaisių 
televizijos pokalbių. Išradingas, skvarbus žurnalistas žiūrovų baimi- 
nasi labiau negu viršininkų. Ramergeris buvo ir išradingas, ir pajė- 
gus. Tiesioginiame eteryje jis pašaudavo aukščiausio rango politi- 
kus, nuogai išrengdavo profsąjungų lyderius, motociklininkų gaujų 
vadus, neatsakingus verslininkus ir įvairiausio plauko nusikaltėlius. 

Dėl to Kurtas džiaugėsi, kad juos kalbins Ramergeris, nes šįkart, 
pirmą kartą, jam nepavyks sumaitoti savo pašnekovų ir dėl to nedi- 
dukėje Danijoje susilauks dėmesio. 

Ramergeris ir jo studijos svečiai mandagiai pasiveikino prieškam- 
baryje, kur jo kolegos žurnalistai ruošė artimiausių žinių naujienas, 
bet vos Ramergeris paleido savo aukų rankas, abi pusės pasiruošė 
kasti apkasus. 

— Kurtai Vadai, jūs kreipėtės į Vidaus reikalų ministeriją tvirtin- 
damas, jog Tyrumo partija surinko reikalingą skaičių parašų, kad 
turėtų teisę dalyvauti būsimuose parlamento rinkimuose, - pradėjo 
Ramergeris po anaiptol ne malonaus pristatymo. - Ką gi, sveikina- 
me, tačiau vienu ypu pasiteirausiu, ką, jūsų manymu, Tyrumo parti- 
ja gali pasiūlyti Danijos rinkėjui tokio, ko dar nėra esamų politinių 
partijų programose? 

— Pasakėte rinkėjui, tačiau dauguma rinkėjų vis dėlto yra mo- 
terys, — šypsodamasis atsiliepė Kurtas Vadas ir linktelėjo kameros 
link. - Atsakau į jūsų klausimą: ar Danijos rinkėjas turi kitą pasirin- 
kimą, kaip tik atmesti seniai sukurtas partijas? 


Žurnalistas įsmeigė į jį akis. 

— Bet Tyrumo partijai atstovauja ne skaistaveidžiai jaunuoliai, 
tiesa? Vidutinis narių amžius - septyniasdešimt vieneri, o jūs, dakta- 
re Vadai - vadovaujanti figūra su aštuoniasdešimt aštuonerių metų 
patirtimi. Ar ranką prie širdies pridėjęs nemanote, kad keturiasde- 
šimt ar penkiasdešimt metų pavėlavote ieškoti progų šaliai valdyti ? 

— Kiek prisimenu, įtakingiausia Danijos figūra yra beveik dešim- 
čia metų už mane vyresnis žmogus, — atsiliepė Vadas. — Visa šalis 
perka jo prekybos centruose, šildo savo namus jo gamtinėmis dujo- 
mis, įsigyja jo laivų atplukdytas prekes. Kai jūs išdrįsite pakviesti tą 
puikų žmogų pokalbiui į savo studiją ir pasišaipyti iš jo dėl amžiaus, 
tada galėsite vėl kviesti mane ir užduoti tą patį klausimą. 

Žurnalistas linktelėjo. 

- Paprasčiausiai noriu pasakyti, kad sunku suvokti, kaip viduti- 
nis rinkėjas gali tinkamai jaustis parlamente atstovaujamas žmogaus, 
kuris mažiausiai karta ar net dviem vyresnis. Juk niekas neperka pie- 
no pasibaigus galiojimo laikui? 

— Taip kaip niekas neperka tokių nesubrendusių vaisių, kokie yra 
šiuo metu mus valdantys politikai. Siūlau atsisakyti su maistu su- 
sijusių palyginimų, pone Ramergeri. Be to, nė vienas iš mūsų trijų, 
šiandien čia sėdinčių, neturi ketinimo būti išrinktas į Danijos Folke- 
tingą. Mūsų programoje gana vienareikšmiškai tvirtinama, kad pir- 
mąjį visuotinį susirinkimą sušauksime surinkę Reikalingus parašus, 
o partijos kandidatai bus išrinkti tame susirinkime. 

— Jeigu jau prakalbome apie partijos programą, man regis, joje 
gvildenamos moralės normos bei keliamos idėjos ir ideologijos veda 
protus atgal į tuos amžius, kur dauguma iš mūsų nenorėtų grįžti. Į 
politinį režimą, kai sąmoningai persekiojamos mažumos ir socialiai 
silpni sluoksniai: protiškai atsilikusieji, etninės mažumos ir neturin- 


tys socialinių garantijų Žmonės. 

— Bet tai didelė klaida - nėra ko nė lyginti, - pertraukė jį Lion- 
bergas. - Priešingai, mūsų programoje kalbama apie atsakingą kie- 
kvieno atskiro atvejo vertinimą žmogišku požiūriu, užuot viską su- 
lipdžius tokiu būdu, kai neįmanoma rasti efektyvių ir suprantamų 
sprendimų. Dėl to mūsų šūkis yra paprastas: „Pokyčiai dėl tobulė- 
jimo . Visiškai kitokios prigimties pokyčiai, nei jūs čia užsimenate. 

Žurnalistas nusišypsojo. 

— Viskas skamba nuostabiai gražiai, bet, žinoma, natūralu, kad 
partija stengiasi įgauti įtakos. Leiskite tęsti. Tai nėra mano asmeninis 
tvirtinimas, laikraščiuose gausu straipsnių apie Tyrumo partijos pro- 
gramą, jų pagrindinė mintis tokia: akivaizdžiausias padarinys būtų 
rasinė antropologija, grįsta Vokietijos nacionalsocialistų programo- 
mis. Sustabarėjusios dogmos, kuriose pasaulis laikomas tokia vieta, 
kur genetiškai skirtingi žmonės amžinai nesutaria. Supratimas apie 
aukštesnę ir žemesnę rasę, apie aukštesnės rasės būtybę... 

— „Aukštesnė rasė bus sunaikinta, jei susimaišys su žemesne“, - 
pertraukė Kaspersenas. - Nujaučiu, kad tiek jūs, tiek laikraštininkai 
naršėt internete apie nacizmą, pone Ramergeri, - kalbėjo jis. - Ta- 
čiau mūsų partija nepateisina diskriminacijos, neteisingumo ar ne- 
žmoniškumo, kaip naciai ar panašių pažiūrų partijos tada ir dabar. 
Priešingai, mes tik tvirtiname, kad galėtume nepratęsti gyvenimo 
tais atvejais, kai nelieka nė mažiausios galimybės jam būti gana 
oriam. Turi būti limitai, kiek apribojimų gydytojai ir paprasti gy- 
ventojai turėtų norėti priimti iš valdžios. Turi būti ribos, kiek kan- 
čių ištverti šeimai, kokią kainą visuomenei mokėti vien dėl to, kad 
mūsų politikai kišasi visur nė nesusimąstydami apie savo kišimosi 
pasekmes. 

Kilo ilgos diskusijos, sulaukta skambučių telefonu, kur žiūrovai 


kėlė įvairiausius klausimus: priverstinė nusikaltėlių ir tų, kurie dėl 

psichinių ligų ar menko intelekto nesugebėtų pasirūpinti savo pali- 
kuoniais, sterilizacija; socialinės priemonės, atimant iš gausių šeimų 
įvairiausias lengvatas; prostitučių paslaugų įtraukimas į nusikaltimų 
sąrašą; nacionalinių sienų uždarymas, draudimas į šalį atvykti neišsi- 
mokslinusiems emigrantams ir dar daugybė kitokių. 

Diskusija kaito. Daug žiūrovų buvo neįprastai sudirgę, tačiau ly- 
giai tiek pat daug palankiai vertino ką tik išgirstą požiūrį. 

Šita laida tikrai buvo naudinga treniruotė partijai. 

- Rytdienos sprendimų priėmėjai bus stiprūs mūsų įsitikinimų 
žmonės, - važiuodamas namo pareiškė Kaspersenas. 

— Niekas niekada nelieka taip pat, - pritarė Lionbergas. - Vilki- 
mės, kad šiandien palikome įspūdį. 

— Mes - tikriausiai, - nusijuokė Kaspersenas, - o tu, Kurtai, tai 
tikrai. 

Kurtas suprato, ką Kaspersenas turi omenyje. Žurnalistas pasi- 
teiravo, ar tikrai per pastaruosius metus valdžia įvairiomis progomis 
ne vieną kartą kritikavo Vadą. Klausimas jį supykdė, nors Kurtas to 
neparodė. Jis atrėžė, kad jei gydytojas su gebančiomis rankomis ir 
gera galva ant pečių kuriuo nors savo karjeros metu nesusipriešina 
su fundamentaliais etikos principais, tada jis nėra vertas paklusnaus 
Dievo tarno vaidmens. 

Lionbergas nusišypsojo. 

— Tai mažiausiai minutei užčiaupė Ramergerį. 

Vadas neatsakė šypsena. 

— Atsakiau kvailai. Man pasisekė, kad jis toliau negvildeno šito 
klausimo. Turim nuolat saugotis to, ką jie gali atkapstyti. Girdit? 
Atsiradus bent menkiausiam pretekstui spauda padarys viską, ką tik 
gali, kad mus sužlugdytų. Negalim tikėtis jokios pagalbos iš pašalės, 
tik iš saviškių. Mūsų padėtis visiškai tokia pati, kokioje buvo Pakili- 

mo partija ir Danijos partija, kai niekas su jomis nesiskaitė. Galim 
tik viltis, kad spauda ir politikai paliks mums tiek pat laisvės įsitvir- 
tinti, kaip ir anais atvejais. 

Kaspersenas susiraukė. 

— Nematau, kodėl negalėtume dalyvauti kituose rinkimuose, ir 
visos priemonės geros, kol ten pateksim. Abu žinot mano poziciją. 
Net jei reikėtų paaukoti atsidavimą dėl Reikalo, yra verta. 

Vadas jį tyrė. Kiekvienoje grupėje yra savas Judas. Kaspersenas 
buvo garsus advokatas ir vietos politikas. Su tokia organizacine pa- 
tirtimi jis neabejotinai pravertė. Tačiau tą dieną, kai pradės skaičiuo- 
ti savo sidabrinius, jam bus galas. Vadas buvo tuo tikras. 


Niekas nesukliudys Reikalui, be aiškaus jo leidimo. 


Beata sėdėjo priešais televizoriaus ekraną, ten, kur išeidamas Kur- 
tas ją buvo įtaisęs. Pagalbininkei tereikėjo ją perrengti ir pasirūpinti, 
kad ji turėtų, ko atsigerti. 

Akimirką vyriškis stovėjo ir žvelgė į žmoną iš toli. Krištolinio 
šviestuvo šviesa krito taip, jog atrodė, lyg jos plaukuose žaižaruotų 
deimantai. Jos išraiška buvo kažkokia nežemiška, kaip tada, kai ji 
pirmą kartą jam šoko. Gal ji svajojo apie praėjusias dienas, apie tą 
laiką, kai gyvenimas dar buvo prieš akis. 

— Ar matei debatus, mano angele? — tyliai pasiteiravo, kad jos 
neišgąsdintų. 

Beata akimirkai nusišypsojo, nors jos žvilgsnis vis dar atrodė to- 
limas. Jis suprato, kad aiškių akimirkų nedaug. Kad kraujo išsilieji- 
mas į smegenis tarsi pleištas įsiterpė tarp Beatos sielos ir aplink ją 
vykstančio gyvenimo. Ir vis dėlto jam susidarė įspūdis, kad ji šį tą 


supranta. 

— Paguldysiu tave į lovą. Jau seniai laikas. 

Kurtas pakėlė trapų jos kūną. Kai jie buvo jauni, jis pakeldavo 
ją kaip snaigę. Paskui atėjo laikas, kai jo stiprybės nepakako putliai 
subrendusiai moteriai. Tačiau štai ir vėl jis ją nešioja, tarsi ji nieko 
nesvertų. | 

Pagalvojo, kad derėtų dėl to džiaugtis, bet nesidžiaugė, o pagul- 
dęs ją į lovą visas drebėjo. Kaip greitai ji dabar užsimerkia. Dar nė 
nespėjus galvai paliesti pagalvės. 

— Aš suprantu, mano brangioji. Gyvybė traukiasi. Netrukus ateis 
mūsų eilė. 

Grįžęs į svetainę jis išjungė televizorių, nuėjo prie senovinio bu- 
feto ir įsipylė brendžio. 

— Po dešimties metų, Beata, aš vis dar būsiu gyvas, pažadu, - tarė 
sau. - Prieš mums vėl susitinkant, mūsų svajonė bus išpildyta. 

Jis linktelėjo ir vienu mauku ištuštino taurę. 


- Ir niekas, mano brangioji, niekas mūsų nesustabdys. Niekas. 

Lapkritis, 1985 


Pirmiausia ji pajuto svetimkūnį nosyje. Paskui kažkur iš viršaus 
atsklido balsai. Prislopinti, bet įsakmūs. Švelnūs ir malonūs. 

Už užmerktų vokų akių obuoliai vartėsi, tarsi ieškodami vietos, 
pro kurią patektų daugiau suvokimo. Paskui ji vėl nugrimzdo į al- 
pulį, apsisiautė tamsa ir ramybe, savo alsavimu, nuostabios vasaros ir 
netrikdomo žaidimo vaizdais. 

O tada smogė skausmas, iš visų jėgų, nuo nugaros vidurio ir Že- 
miau. 

Nuo spazmo trūktelėjo jos galva ir visa jos kūno apačia susitelkė į 
vieną ilgą, kankinamą iškrovą. 

- Reikia dar penkių dygsnių, — tarė balsas, blėstantis miglotoje 


tolumoje, ir ji liko toje pačioje tuštumoje kaip anksčiau. 
Netė buvo mylima nuo gimimo akimirkos. Seimos pagrandukas, 


vienintelė mergaitė brolių pulke, kuri, nepaisant išgalių, niekada 


nieko nestokojo. 

Jos motinos rankos buvo auksinės. Rankos, kurios glamonėjo, 
rūpinosi namų ūkiu. Netė tapo jos atspindžiu, languotu sijonu ir 
žvilgančiomis akimis kaišiojanti pirštukus visur, kas tik vyko jų 
mažame ūkelyje. 

Kai jai buvo ketveri, tėvas į kiemą atvedė eržilą ir nusišypsojo 
vyriausiam broliui, atvedančiam per grindinį kumelę. 

Dvyniai kikeno iš didelio eržilo organo, pradėjusio virpėti jo 
papilvėje, o Netė atsitraukė, kai didžiulis gyvulys užšoko ant jų 
mielosios mažosios Molės ir įsiskverbė į ją. 

Ji norėjo klykti, priversti jį liautis, tačiau tėvas tik šypsojosi 
bedante šypsena ir pasakė, kad netrukus jie vėl bus darbiniai gy- 
vuliai. 

Vėliau Netė suprato, kad gyvenimas dažnai prasideda taip pat 
dramatiškai, kaip ir pasibaigia, ir tikras menas yra pasistengti mė- 
gautis tuo, kas yra viduryje. 

- Jis gerai nugyveno, - visada sakydavo tėvas, pridėjęs peilį prie 
besirangančio paršo gerklės. Tą patį jis pasakė ir apie Netės moti- 
ną, kai ji atgulė į karstą vos trisdešimt aštuonerių. 

Žodžiai sunkiai prislėgė Netės sąmonę, kai ji pamažu budo li- 
goninės lovoje ir kaip paklaikusi apsidairė tamsoje. 

Ją supo mirgančios šviesos ir aparatai. Ji nieko neatpažino. 

Tada pasuko savo kūną. Vos vos, bet poveikis stulbino. Jos galva 
trūktelėjo, plaučiai staiga išsiplėtė nuo oro, privertusio jos gerklę 
praplyšti. 

Moteris nė nepastebėjo, kad klykia, nes nuo skausmo kojose 
visa kita neteko prasmės. Tačiau ji spiegė. 

Atsivėrė durys ir staiga visur pasidarė triukšmingai šviesu, 
mirksėjo tarsi dienos šviesos lempos, ryžtingos rankos kažką darė 


jos kūnui. 

— Pabandyk atsipalaiduoti, Nete, - kalbėjo balsas, o paskui paju- 
to injekciją, išgirdo guodžiančius žodžius, tiktai šįkart nenugrimzdo 
į miegą. 

— Kur aš? — pasiteiravo ji, o apatinė kūno dalis niro į šilumą, kuri 
regėjosi tarsi apčiuopiama, mirguliuojanti. 

- Esi Niukiobingo ligoninėje, Nete. Tu gerose rankose. 

Akimirkai ji pamatė, kaip slaugytoja pasuka galvą į savo kolegas 
ir pakelia antakius. 


Štai tada prisiminė, kas atsitiko. 


Jie ištraukė deguonies vamzdelį jai iš šnervių ir atgal sušukavo 
plaukus. Tarsi ji būtų pasiruošusi išklausyti nuosprendį: gyvenimas 
baigtas. 

Trys gydytojai stovėjo jos lovos kojūgalyje, kol konsultantas, pil- 
kos akys po sutvarkytais antakiais, kalbėjo. 

- Jūsų vyras žuvo akimirksniu, ponia Rouzen, - tokie buvo pir- 
mieji jo žodžiai.- Labai užjaučiame, — pasigirdo tik vėliau. Labai 
svarbu faktus pateikti tinkama tvarka. Manoma, kad Andreasas 
Rouzenas žuvo atsitrenkus cilindro blokui, kuris nuo smūgio užvir- 
to ant vairuotojo sėdynės. Užuot padėję jam, tam, kuriam jau ne- 
bepadėsi, gelbėtojai susitelkę mėgino iš automobilio ištraukti Netę. 
Gelbėtojų tarnybos žmonės pasidarbavo pavyzdingai. Konsultantas 
taip sudėliojo paskutinius žodžius, tarsi ji būtų turėjusi nusišypsoti, 
tai išgirdusi. 

— Mes išsaugojom jūsų kojas, Nete. Labiausiai tikėtina, jūs vaikš- 
čiosit šlubčiodama, bet tai daug geriau, nei kitas pasirinkimas. 


Tada ji liovėsi klausytis. 

Andreasas nebegyvas. 

Miręs, ji neprisijungs prie jo kitoje pusėje, o bus priversta gyventi 
be jo, vienintelio žmogaus, kurį beatodairiškai mylėjo. Vienintelio 
žmogaus, kuris leisdavo jai jaustis visaverte. 

Ji jį nužudė. 

- Ji užsnūdo, - pasakė vienas iš gydytojų, tačiau tai buvo netiesa. 
Ji paprasčiausiai nugrimzdo į savo vidų, ten, kur neviltis, pralaimėji- 
mas ir jų priežastys susiliejo į viena ir Kurto Vado veidas sušvito taip 
ryškiai, kaip pragaro liepsnos. 

Jei ne jis, visas jos gyvenimas būtų susiklostęs kitaip. 

"Kurto Vado ir kitų. 

Netė pažabojo riksmą ir ašaras, kurie taip ir troško išsiveržti, ir 
prisiekė sau, kad nepasiduos, kol jie visi nebus priversti samokėti už 
viską, ką iš jos atėmė. 

Netė girdėjo žingsnius žmonėms išeinant iš palatos tęsti vizitaci- 


jos. Netgi dabar ji jau pamiršta, jų dėmesys jau nukrypo į kitus. 


Palaidojus Netės mamą, namuose tapo atšiauriau. Netė buvo 
penkerių ir sparčiai mokėsi. Dievo žodžiui priklauso sekmadienis, 
sakydavo tėvas, tad Netė mokėsi tokių žodžių, su kuriais kitos mer- 
gaitės susidurdavo tik gerokai vėliau. Odensės kolaborantai, dirbę 
vokiečiams, buvo „purvinos apsišikusios kiaulės“, tie, kurie juos pa- 
laikė, buvo „prakeikti niekšai“. Jų namuose daiktai buvo vadinami 
savo vardais, o „velnias“ - niekuo neišsiskiriantis žodis. 

Jei žmonės nori kalbėti gražiai, lai eina į kokią kitą vietą. 

Jau pirmą dieną mokykloje Netė sužinojo, ką reiškia antausis. Še- 
šiasdešimt mokinių buvo išsirikiavę eilėmis už pastato, o Netė prie- 


kyje. 

— Niekad nemačiau šitiek prakeiktų vaikų! - garsiai suriko ji, tuo 
pelnydama nuolatinį auklėtojos pyktį ir efektyvų švystelėjimą dešine 
ranka. 

Vėliau, kai raudonis ant skruosto virto mėlyne, ji papasakojo, pa- 
akinta kelių sutvirtinamojo amžiaus vaikinų, kaip, anot vyresniųjų 
brolių, berniukai gali krutinti savo pimpalus, kad ištrykštų. 

Tą patį vakarą ji verkdama sėdėjo svetainėje ir bandė paaiškinti 
tėvui, iš kur žymės ant veido. 

- Be abejonės, tu to nusipelnei, — pareiškė šis, ir tuo viskas bai- 
gėsi. Pakirdęs nuo trečios ryto, tėvas buvo pavargęs. Šitaip buvo nuo 
tada, kai vyriausias sūnus rado pameistrio vietą Birkelsėje, o dvyniai 
stojo į žvejybinį laivą Vide Sandėje. 

Ilgainiui kartkartėmis pliūpteldavo mokyklos nusiskundimai dėl 
Netės, bet tėvas niekada neėmė jų už rimtą pinigą. 


O mažoji Netė taip nieko ir nesuprato. 


Praėjus savaitei po nelaimingo nutikimo, viena iš jaunų slaugyto- 
jų priėjo prie jos lovos ir pasiteiravo, galbūt Netė pageidautų su kuo 
nors susisiekti. 

— Man regis, jūs vienintelė skyriuje, kurios niekas nelanko, - tarė 
mergina. Labiausiai tikėtina, ji troško išvilioti pacientę iš tylos kiau- 
kuto, kuriame ši kiūtojo, tačiau Netė tik dar labiau užsisklendė. 

— Ne, nieko nėra, - atsiliepė Netė ir paprašė palikti ją vieną. 

Tą patį vakarą ją aplankė jaunas advokatas iš Maribo ir pasakė, 
kad jis rūpinasi jos vyro nekilnojamuoju turtu. Netrukus jam rei- 
kėsią kelių parašų, kad teisiniai dalykai pajudėtų. Advokatas nieko 


nepasakė apie jos sužeidimus. 

- Gal jau svarstėt, ar tęsite savo vyro verslą, Nete? - pasiteiravo 
jis, tarsi apie tai jau būtų kalbėta. 

Ji papurtė galvą. Kaip jis galėjo apie tai net pagalvoti? Ji buvo 
laborantė. Susipažino su savo vyru kaip su darbdaviu jo paties kom- 
panijoje. Nėra ko tęsti. 

— Ar pajėgsite rytoj atvykti į laidotuves? - paklausė jis. 

Netė prikando apatinę lūpą. Pajuto, kaip užėmė kvapą, tarsi pa- 
saulis būtų sustojęs. Staiga šviesos nuo lubų pasidarė pernelyg ryš- 
kios. 

- Laidotuves? — pakartojo. Tik tiek ir tepajėgė. 

- Taip. Jūsų vyro sesuo Tina kartu su mūsų firmos advokatais vis- 
ką sutvarkė. Jūsų vyro pageidavimai mums žinomi: pamaldos rytoj 
Stokemarko bažnyčioje pirmą valandą. Ponas Rouzenas pageidavo, 


kad viskas pracau klausytis ji nepajėgė. 

Lapkritis, 2010 


Naujas telefonas Asado kabinete - jau atskira tema. Ausys plyšo 
nuo Bohemijos bažnyčių varpus primenančio gausmo ir, jei nebū- 
davo Asado, kad atsilieptų, telefonas plyšodavo, kol pamažu nurim- 
davo. Karlas dukart prašė Asadą atsikratyti šio tūžmastį keliančio 
įmantraus įtaiso, tačiau padėjėjas tvirtino, kad senasis jo telefonas 
sugedo, o kad jau šis mėtosi, tai nėra jokios prasmės jo nenaudoti. 

„Baisiausi žmogaus priešai yra tarp jo draugų , - pagalvojo Kar- 
las, kai jį vėl baisiausiai išgąsdino telefonas. Per visą kūną nuvilnijo 
virpulys, kojos akimirksniu nulėkė iš poilsio vietos ant ištraukto ra- 
šomojo stalo stalčiaus. 

— Man regis, prašiau tavęs atsikratyti šitos velnio išmonės! — suri- 
ko jis, kai iš kitapus koridoriaus jį pasiekė Asado dudenimas. 

— Ar girdėjai? - mygo Karlas, kai šniurkščiojantis padėjėjo veido 
apskritimas pasirodė tarpduryje. 

Asadas neatsakė. Tikriausiai nuo nepatogaus viršininko klausi- 
mo jo ausys užsikišo. 

— Skambino Bakas, — užtat pasakė jis. - Sakė, kad stovi Eskildo 


gatvėje prie rūsio, kur gyvena jo seserį užpuolęs lietuvis. 

— Ką? Bjorgas Bakas? Viliuosi, tu su juo nekalbėjai? Asadai! 

— Ne, jis pats padėjo ragelį. Tik dar spėjo pasakyt, kad, jeigu mes 
neatvyksim, bus blogiau tau, Karlai. 

— Man: Kodėl tada jis skambino tau? 

Asadas truktelėjo pečiais. 

— Buvau čia praėjusį vakarą, kai jis nusileido ir paliko aplanką 
Rouzės kabinete. Jo sesuo buvo užpulta, juk žinai? 

— Ką tu sakai. 

- Jis man pareiškė, kad žino, kas tai padarė. O aš atsakiau, kad juo 
dėtas nestovėčiau ir nelaukčiau. 

Karlas stebeilijosi į apsiblaususiais tamsias padėjėjo akis. Kas jo 
galvoje? Kupranugario vilna? Pakulų prikimšta? 

- Dėl Dievo meilės, Asadai! Jis jau nebe pareigūnas. Šioje šalyje 
tai vadinama neteisėtu teisingumo vykdymu. Tai kriminalinis nusi- 
kaltimas. Ar žinai, ką tai reiškia? Nemokamas maitinimas ir stogas 
su jos didenybės lova bei pusryčiais. O kai tave vėl išleis, nebebus kur 
eiti. Adios, amigo. 

— Nesu pažįstamas su tavo paminėta apgyvendinimo vieta, Kar- 
lai. Ir kodėl dabar kalbi apie maistą? Kai šitaip atšalęs, aš negaliu 
ničnieko praryti. 

Karlas papurtė galvą. 

— Peršalęs, Asadai. Sakoma, peršalęs. 

Ar tai pasiekė jo žodyną? 

Karlas paėmė telefoną ir surinko žmogžudysčių skyriaus viršinin- 
ko numerį. Pasirodo, tik tam, kad sužinotų, jog Jakobsenui rankos 
taip pat surištos. 

— Taip, gerai, - atsakė jis, kai Karlas pranešė jam apie Bako skam- 
butį. - Bjorgas aštuntą ryto sėdėjo mano kabinete. Norėjo grįžti į 


senąjį darbą. Luktelk... 

Karlas suskaičiavo aštuonis nusičiaudėjimus, tik tada vargšas grį- 
žo prie telefono. Dar vieną užkrato zoną teks apsukti plačiu lanku. 

— Reikalas toks, kad Bakas tikriausiai teisus. Tas lietuvis, Linas 
Verslovas, yra kaltintas panašiu pasikėsinimu Vilniuje, ir nėra ko 
abejoti, kad jo pajamos plaukia iš prostitucijos. Deja, šiuo metu mes 
negalime to įrodyti, - kalbėjo Jakobsenas. 

— Ok. Per policijos radiją girdėjau pranešant, kad auka tvirtina 
negalinti identifikuoti užpuoliko, bet tikriausiai galima daryti prie- 
laidą, jog broliui ji pasakė. 

— Na, jis prisiekinėja, kad ne. Tačiau Estera jau anksčiau turėjo 
bėdų su tuo Verslovu, ir Bakas tikrai tai žino. 

— Taigi dabar senasis Bjorgas Bakas šniukštinėja Vesterbro, žai- 
džia policininką. 

Kitoje linijos pusėje pasigirdo dar viena čiaudulių serija. 

— Gal tau derėtų ten nusibelsti ir įkrėsti jam sveiko proto, Karlai? 
Bent jau tiek buvusiems kolegoms esame skolingi. 

— Tikrai? - atkirto Karlas, bet Jakobsenas jau buvo padėjęs ragelį. 
Netgi žmogžudysčių skyriaus viršininkas bejėgis prieš užsikimšusią 
nosį. 

— Kas dabar, Karlai? — teiravosi Asadas. Lyg dar nebūtų supratęs. 
Juk pats jau stovi jo mauzoliejuje su pūkine striuke. - Pasakiau Rou- 
zei, kad kelioms valandoms dingsim, bet ji negirdėjo. Jai galvoj tik ta 
Rita Nielsen. 

Tas Asadas tikras juokdarys. Ką jis sau galvoja tokios sveikatos bū- 
klės ruošdamasis į žvarbią, merkiančią lapkričio dieną? Gal kas nege- 
rai su jo genais? Ar slankusis dykumos smėlis prarijo jo nuovoką? 

Karlas atsiduso ir nuo kėdės atkaltės paėmė paltą. 

— Dar vienas dalykas, — pasakė, jiems kopiant aukštyn laiptais. — 
Kaip atsitiko, kad taip anksti šiandien čia pasirodei? Paukštelis pa- 


čiulbėjo, kad ketvirtą ryto. 

Karlas tikėjosi kokio paprasto paaiškinimo, tarkim: „Kalbėjausi 
per Skype su savo dėdule. Jam toks laikas geriausias“ Tačiau sulaukė 
maldaujamo žvilgsnio. Tarsi žmogus būtų kankinamas visais įmano- 
mais būdais. 

— Nesvarbu, Karlai, - pasakė jis, tačiau Karlas buvo ne iš tų, ku- 
rių lengva atsikratyti. „Nesvarbu“ yra paistalas, kurį žmonės ištaria, 
kada būna labai svarbu. Kartu su tokiais audringais šūksniais, kaip 
„visiškai“ arba „nuostabu“, to pakakdavo, kad Karlo nuotaika visiš- 
kai subjurtų. 

- Jei nori, kad ateityje mūsų bendravimas tobulėtų, Asadai, siū- 
lau tau pastatyti ausis. Kai aš, Karlas Mjorkas, ko nors klausiu, tai 
visada svarbu. 

— Ką padaryti ausims, Karlai? 

- Tik atsakyk man, Asadai, - apmaudžiai atsiliepė Karlas, vilkda- 
masis paltą, - ką tu čia šiandien darei taip anksti ryte? Ar tai susiję 
su tavo šeima? 

— Taip, taip ir yra. 

— Paklausyk, Asadai. Jei turi rūpesčių su žmona, tai ne mano rei- 
kalas. Ir jeigu per Skype bendravai su savo dėde, ar kad ir kas, po 
velnių, dar būtų nutikę, tau tikrai nereikia čia atsibelsti su aušra. Ar 
tokiems dalykams namie neturi kompiuterio? 

— Atsibelsti su aušra? 

Karlo ranka užstrigo rankovėje. 

— Dėl Dievo meilės, Asadai! Tai kalbos figūra. Turi namie kom- 
piuterį ar ne? 

Asadas truktelėjo pečiais. 

- Šiuo metu ne. Tai sunku paaiškinti, Karlai. Ar jau galim va- 


žiuot pas Bjorgą Baką? 

Seniai seniai, kai Karlas su baltomis pirštinaitėmis patruliuoda- 
vo toje pačioje Vesterbro dalyje, žmonės, iškišę galvas iš aptrintų 
nuomojamų būstų, keiksnodavo jį vangia kopenhagietiška tarme. 
Verčiau tokie kaip jis, /avai iš Jutlandijos, grįžta prie savo medinių 
klumpių ir arimų, į kaimus, kur jiems ir priklauso būti. Anuomet 
jis irzdavo, o dabar savotiškai to ilgėjosi. Kai stovėjo ir dairėsi po 
kvartalą, kurį talento neapdovanoti architektai apgaule įtikino bu- 
kus politikus apstatyti bjauriais cemento blokais, kurių net penktos 
socialinės klasės atstovai nelaiko namais, Karlui dingojosi, kad anie 
laikai dingo prieš amžius. Šiomis dienomis žmonės šią vietą ren- 
kasi kaip paskutinį prieglobstį. Štai ir viskas. Ankstesni gyventojai 
buvo priversti išsikelti dar toliau, į Ishioją ar kitus Dievo pamirštus 
kampelius, kur dabar dalijasi prisiminimais apie savo senas geras 
dieneles. 

Jeigu ieškot raudonų plytų pastatų su karnizais ir suodinais kami- 
nais, turėsit ne vieną pūslę prisitrinti pasukę į šoną nuo Istedo gatvės. 
Ber jei ieškot betoninių narvų, apsmukusių treningų ir narkomanų 
tuščiomis akiduobėmis, atėjot į tinkamą vietą. Čia, kur slampinėja 
suteneriai iš Nigerijos ir Rytų Europos sukčiai, dirvą susiranda patys 
nykiausi ir niekingiausi nusikaltimai. 

Bjorgas Bakas šiose gatvėse dirbo ilgiau nei kuris kitas iš žmogžu- 
dysčių skyriaus. Jis žinojo, kokie tyko pavojai, kokie spąstai ir kokios 
taisyklės, viena jų - niekada jokia dingstimi neiti į šią uždarą erdvę 
be užnugario. 

Dabar Karlas su Asadu stovėjo smelkiančiame lietuje, tirdami 
akimis tokį apgailėtiną, bergždžią miesto peizažą, o Bako niekur ne- 
buvo matyti. Tai bylojo, kad jis gali būti užpultas. 

- Jis sakė, kad mūsų lauks, - pareiškė Asadas, rodydamas rūsio 
laiptelius, kadaise vedusius į krautuvėlę, kuri dabar buvo nykiai nu- 
siaubta, baltai užteptais langais. 

— Nesupainiojai adreso? 

— Kaip kiaušiniai yra kiaušiniai, Karlai. 

Karlas stebeilijo į jį, nepatikliai svarstydamas, kur anas galėjo pa- 
sigriebti tokią ištarmę, paskui susitelkė ir nusisuko paskaityti saulės 
išbalintos iškabos rūsio lange. Kaunas Traiding / Linas Verslovas, 
buvo parašyta. Skamba nekaltai, tačiau tokios įstaigos miršta taip 
pat greitai, kaip ir gimsta, ir dažnai jų savininkai būna šešėlingesni 
negu šimtamečiai medžiai vasarą. 

Automobilyje Asadas pacitavo Lino Verslovo įrašus. Jis kelis kar- 
tus buvo atvesdintas į policijos komisariatą, bet tik tam, kad vėl būtų 
paleistas. Vyras buvo apibūdintas kaip negailestingas psichopatas su 
ypatingu gebėjimu įkalbėti patiklius rytų europiečius už nedidelį at- 
lygį prisiimti kaltę dėl jo nešvarių darbelių. 

Karlas palenkė rankeną ir stumtelėjo duris. Suskambėjo varpe- 
lis ir durys atsidarė į stačiakampį tuštut tuštutėlį kambarį, tik nuo 
buvusių gyventojų dar buvo likę pakavimo medžiagų ir suglamžytų 
laikraščių. 

Įėjus galiniame kambaryje pasigirdo duslus dunkstelėjimas. Nu- 
skambėjo tarsi kumščio smūgis, tačiau nebuvo girdėti po to įprastų 
aimanų. 

— Bakai, - šūktelėjo Karlas, - ar tu ten? 

Jis uždėjo ranką ant dėklo pasiruošęs bet kurią akimirką išsi- 
traukti pistoletą ir nuleido saugiklį. 

— Man viskas gerai, - pasigirdo balsas iš už netvirtų, išsiklaipiusių 
durų. 


Karlas atsargiai jas stumtelėjo ir įvertino atsivėrusį reginį. 

Abu vyrai buvo apsidaužę, tačiau kaulėtas lietuvis atrodė blogiau. 
Drakono tatuiruotė, kuri vijosi aplink jo kaklą ir sprandą, buvo taip 
išgražinta mėlynių, kad atrodė kone trimatė. 

Karlas pajuto, kaip jo veide susimeta grimasa. Jis džiaugėsi, kad 
auka dar gyva. 

— Ką, po velnių, tu čia išdarinėji, Bakai? Proto netekai ar ką? 

— Jis man dūrė, - Bakas mostelėjo galva į grindis, kur gulėjo pei- 
lis kruvinais ašmenimis. Viena iš tų pavojingų iššokančių geležčių, 
kurias pamačius Karlą beveik supykindavo. Jeigu jis būtų užkluptas 
su vienu tokių, niekšas lengvai neatsipirktų. 

— Tau viskas gerai? - paklausė jis, ir Bakas linktelėjo. 

— Paviršinė rankos žaizda, sugis. Atrėmiau užpuoliką, todėl ra- 
porte galėsi parašyti „savigyna“, — pasakė jis, o tada taip netikėtai 
tvojo kumščiu lietuviui į nosį, kad Asadas pašoko. 

— Eik po velnių! - suaimanavo suteneris su akivaizdžiu akcentu. 
Karlas žengė į priekį, kad sukliudytų. 

— Matei! Aš nieko nedariau. Kaip ir tada, kai jis čia įsiveržė. At- 
ėjo ir trenkė. Ką turėjau daryt? - miknojo lietuvis. Jis buvo vargiai 
vyresnis nei dvidešimt penkerių ir jau iki kaklo mėšle. 

Trūkčiojančiais sakiniais gyslotas jaunuolis skelbė visišką savo 
nekaltumą. Jis nieko nežino apie jokį užpuolimą kažkokiame vieš- 
namyje. Jau tūkstantį kartų kartojo tai policijoje. 

— Nagi, Bakai, mes išeinam. DABAR! - paliepė Karlas. Privers- 
tas sekti iš paskos, Bakas prieš tai dar vienu kumščio smūgiu į veidą 
patiesė lietuvaitį. 

- Jis neišsisuks šitaip pasielgęs su mano seserimi. — Bakas atsisu- 
ko į Karlą. Buvo įsirempęs net menkiausias jo veido raumenėlis. - 
Ar suvoki, kad ji viena akimi nebematys? Kad viena jos veido pusė 
liks vientisas randas? Šitas išgama cis su mumis. Supranti mane, 
Karlai? 

- Jei nesiliausi, Bakai, kreipsiuosi į centrinę nuovadą pastiprini- 
mo. Tokiu atveju, jiems atėjus, tau teks atlaikyti smūgius, — nejuo- 
kaudamas įspėjo Karlas. 

Asadas papurtė galvą. 

— Luktelkit, — tarė jis, apėjo savo viršininką ir truktelėjo Baką į 
šoną taip stipriai, kad praplyšo sutenerio odinio švarko siūlės. 

— Patraukit nuo manęs šitą pamišusį arabą! - suriko lietuvis, kai 
Asadas stvėrė jį ir nutempė prie kitų durų kambario gale. 

Lietuvis pripildė orą grasinimų. Visi iki vieno jau galit antkapius 
užsisakyti, jei neišsinešdinsit iš čia per sekundę. Jums bus perrėžti 
pilvai ir nusuktos galvos. Grasinimai, į kuriuos, jais svaidantis to- 
kiam žmogui, reikia žiūrėti rimtai. Vien tokių grasinimų pakanka 
norint įkišti jį į kalėjimą. 

Tačiau Asadas taip suėmė vyruką už apykaklės, kad keikūnas ne- 
begalėjo nė žodžio ištarti. Arabas su trenksmu atidarė galinio kam- 
bario duris ir įgrūdo lietuvį tenai. 

Bakas su Karlu susižvalgė, kai Asadas patenkintas kulnu užtren- 
kė duris. 

— Asadai! Juk supranti, kad negalima jo ten užmušti? - sušuko 
Karlas vien tam, kad apsidraustų. 

Tyla buvo kurtinanti. 

Bakas šyptelėjo, ir akivaizdu, kodėl: Karlas neturėjo pasirinki- 
mo. Jokių pamosavimų pistoletu, jokių skambučių į nuovadą. Jis 
nerizikuos ir nestatys savo padėjėjo į nemalonią padėtį, ir Bakas tai 
suprato. 

— Nerimauji, Karlai? — Bakas linktelėjo savimi patenkintas, pas- 
kui pasiraitojo rankovę, kad apžiūrėtų pjūvį ant dilbio. Poros dygs- 
nių reikės, bet tik tiek. Iš kišenės jis išsitraukė nešvarią nosinę ir tvir- 


tai užrišo ant žaizdos. Karlui dingtelėjo, kad tai nėra gera mintis, 

bet ko jam kištis. Koks kartelis kraujo užkrėtimo gal išmokytų Baką 
higienos. 

— Nepamiršk, kad viską žinau apie tavo praeitį, Karlai. Judu su 
Ankeriu geriau nei bet kas mokėjot išspausti iš kiaulės mėšlą. Judu 
gera pora. Judu abudu. Jei Hardis nebūtų prie tavęs prisidėjęs, anks- 
čiau ar vėliau baigtum mėšle, todėl nevaidink šventesnio už šventą, 
gerai? 

Karlas dirstelėjo galinio kambario link. Kurių galų Asadas ten 
įlindo? Jis atsisuko į Baką. 

— Užsikrušk, Bakai. Nežinau, kuo tu grindi savo prielaidas, bet 
gali būti tikras: viskas iš piršto laužta. 

— Aš pasiklausinėjau, Karlai. Srebuklas, kaip tu išsisukai nuo 
drausminio tyrimo. Nors reikia sutikti, judu tikrai žinot, kaip gau- 
ti rezultatų iš tardomųjų. Gal tai viską paaiškina, - vyras nuraitojo 
rankovę. - Man patiko dirbti komisariate. Manau, tu turėtum man 
padėti, - tarė jis. - Suprantu, kad Markusas nenusiteikęs, bet visi 
žino, kad jis tavęs klauso. Dievas žino, kodėl. 

Karlas papurtė galvą. Jei taktas yra paveldimas, Bako DNR šio 
geno visiškai nėra. 

Jis žengė į priekį ir atidarė duris kambario gale. 

Karlas pamatė mažų mažiausiai ramų vaizdelį. Lietuvis sėdėjo 
ant stalo krašto ir tarsi užhipnotizuotas spoksojo į Asadą. Veide, ku- 
ris visai neseniai buvo baisiausiai perkreiptas ir įtūžio kupinas, dabar 
atsispindėjo aukščiausio laipsnio rimtis. Veidas buvo švariai nuvaly- 
tas, nebekruvinas, o pečiai kiek labiau arpalaiduoti. 

Asadui linktelėjus jis atsistojo ir praėjo pro Baką su Karlu nė ne- 
dirstelėjęs. Netaręs nė žodžio paėmė nuo grindų krepšį, nuėjo iki 
bufeto ir atitraukęs stalčių išsiėmė kelis drabužius, batus ir nedidelį 


banknotų ryšulėlį, viską sumetė į krepšį. 

Raudona nosimi ir ašarojančiomis akimis Asadas be žodžių ste- 
bėjo žmogų - akivaizdžiai ne tokiu žvilgsniu, kuris ką nors galėtų 
bauginti. 

- Ar dabar galiu ją atgauti? — pasiteiravo lietuvis. 

Asadas atidavė jam dvi nuotraukas ir piniginę. 

Verslovas atsegė piniginę ir išnaršė jos skyrius. Juose buvo užtek- 
tinai pinigų, taip pat ir kredito kortelių. 

- Atiduok ir vairuotojo pažymėjimą, — tarė jis, tačiau Asadas pa- 
purtė galvą. Reikalas jau buvo baigtas. 

— Tada aš einu, - pareiškė lietuvis. Bakas jau žiojosi kištis, tačiau 
Asadas tik papurtė galvą. Vadovavo jis. 

— Turi trisdešimt valandų ir nė sekundės daugiau. Supratai? - ra- 
miai pasakė Asadas. Lietuvis linktelėjo. 

- Ei, palauk! Negali tiesiog leisti jam eiti, dėl Dievo meilės! - pa- 
sipriešino Bakas, tačiau tuojau nutilo, kai Asadas ramiai prakalbo 
atsisukęs į jį. 

— Dabar jis mano, Bakai, supranti? Daugiau tu apie jį negalvoji, 
ar supranti? 

Bakas akimirką išbalo, paskui spalva sugrįžo. Asado veidas primi- 
nė tuoj sprogsiančią vandenilinę bombą. Bjorgas nebevaldė situaci- 
jos ir nieko negalėjo padaryti. 

Paskiausiai jie pamatė lietuvio tatuiruotę-drakoną ir batą, kurio 
jis vos nepametė, kai skubėdamas atidarė duris ir išlėkė. Žmogus vi- 
siškai persimainė - kaukė buvo dingusi, liko tik dvidešimt penkerių 
vaikinukas, kuris spruko gelbėdamas savo kailį. 

— Gali pasakyti savo seseriai, kad už ją atkeršijai, - šniurkštelėjo 
Asadas. - Pažadu, daugiau niekada nebematysi šito žmogaus! 

Karlas susiraukė, bet nieko nepasakė. Pratrūko tik lauke, šaliga- 


tviu gūbrinant automobilio link. 

— Kas ten nutiko, Asadai? — teiravosi jis. - Ką jam padarei? Ką 
reiškia tos trisdešimt valandų? 

- Stvėriau vyruką už sprando ir paminėjau keletą vardų, Karlai. 
Vardus žmonių, kurie bus užsiundyti ant jo ir jo šeimos, jei jis tuč- 
tuojau neišvyks iš šalies. Pasakiau, man nesvarbu, kuo jis dabar užsi- 
ima, bet jam reikėtų labai rūpestingai pasislėpti, kad jie jo nerastų, — 
Asadas linktelėjo. - Ber jie suras, jei panorės. 

Žvilgsnyje, kuriuo Bakas pažvelgė į Asadą, regis, buvo metai su- 
kaupto nepasitikėjimo. 

— Tėra vienas dalykas, kurį tokie žmonės kaip jis gerbia, tai rusų 
mafija, - pastebėjo Bakas. — Juk neketini man pasakyti, kad turi ten 
balso teisę. - Jis palaukė, kol Asadas arsilieps, tačiau vyrukas tylėjo. — 
Vadinasi, tu jį nenubaustą paleidai, idiote. 

Asadas pakreipė galvą į šoną ir pašnairavo į Baką paraudusiomis 
akimis. 

- Vis dėlto turėtum pasakyti savo seseriai, kad viskas sutvarkyta. 


Gal galėtume grįžti, Karlai? Man žūtbūt reikia karštos arbatos. 


S 


Lapkritis, 2010 


Karlas klaidžiojo žvilgsniu tarp bylos aplanko ant rašomojo stalo 
ir plokščiojo televizinio ekrano ant sienos. Nė vienas vaizdas perne- 
lyg netraukė. Televizorius transliavo žinių kanalą. Ekrane ant aukš- 
takulnių svirduliuojanti užsienio reikalų ministrė mėgino atrodyti 
kompetentinga, o prijaukinti reporteriai linkčiodami smeigėsi ant 
jos akių durklų; ant rašomojo stalo priešais gulinčiame aplanke pūp- 
sojo dokumentai, susiję su jo dėdės paskendimu 1978-aisiais. 

Tarsi reikėtų rinktis tarp maro ir choleros. 

Jis pasikasė už ausų ir užsimerkė. Kokia siaubinga diena. Nė iš 
tolo ne rami ir nuosekli, kaip jis tikėjosi. 

Ant lentynos buvo išrikiuotas visas metras naujų neatskleistų 
bylų, dvi iš jų jau pažadino Rouzės vaizduotę. Ypač toji apie Ritą 
Nielsen, Kopenhagoje dingusią viešnamio šeimininkę. Kai šitaip 
susiklosto įvykiai, nieko gero nelauk. O kad nebūtų maža, kitapus 
koridoriaus savo kabinete Asadas kas septynios sekundės pučia nosį 
bendroje erdvėje platindamas tuntus bakterijų. Vyrukas prie mirties 


slenksčio, ir vis dėlto mažiau nei prieš pusantros valandos bloškė 

prie sienos nusikaltėlį ir pagrasino taip, kad vargšelis spruko gelbė- 
damas kailį siaubo perkeistu veidu. Kas, po galais, darosi širam Asa- 
dui? Netgi buvęs partneris Ankeris, kuris galėjo bet ką iki apsišikimo 
įbauginti, palyginus elgėsi kaip skautas. 

Ir staiga dar šitas Karlo praeities atgarsis. Kodėl pusbrolis Ronis 
Tailando bare gyrėsi, kad jo tėtušio mirtis visai nėra nelaimingas 
atsitikimas, nors Karlas galėjo garantuoti priešingai? Kaip Ronis 
gali tvirtinti, kad jis nužudė savo tėvą, jei Karlas žino, kad negalėjo? 
Nelaimės metu jiedu su Karlu buvo kartu, glostė akimis dvi poras 
spenelių Joringo kelyje, todėl Ronis niekaip negalėjo būti kaltas. O 
dabar išdygsta Bakas, tvirtindamas, jog, pasak Ronio, Karlas irgi įsi- 
traukęs. 

Karlas papurtė galvą. Jis išjungė televizorių su savimi patenkinta, 
tuščiagalve užsienio reikalų ministre ir griebė telefoną. 

Keturis kartus skambino skirtingais numeriais, visur tuščiai. Jis 
patikrino civilinės registracijos tarnybos duomenis, paskui dar porą 
kartų be naudos paskambino. Ronis, regis, pasižymėjo neįtikėtinu 
talentu nugrimzti į užmarštį tarp visuomenėje nuolat besikaupian- 
čių menkaverčių dalykų. 

Neapsieis be Lizos, ji suras pražuvėlį, kad ir kur tas lindėtų. 

Trisdešimt sekundžių buvo užimta ir Karlas, kupinas apmaudo, 
neišlaikęs atsistojo, visas jo organizmas strigo iš nevilties. Ką, po vel- 
nių, jie ten viršuje veikia, kad negali atsiliepti telefonu? 

Pakeliui į trečią aukštą Karlas sutiko keletą tipų raudonomis no- 
simis, atrodančių kaip atgiję lavonai. Visur siautėjo tas prakeiktas 
gripas. Praeidamas jis laikė ranką sau priešais veidą. 

— Pasitrauk nuo manęs, velnio viruse, - murmėjo jis panosėje 
kartu mandagiai linkčiodamas kosintiems ir čiaudintiems kolegoms 
pavandenijusiomis akimis ir tokiomis skausmingomis išraiškomis, 


kad galėtum pamanyrti, jog atėjo pasaulio pabaiga. 

Tačiau viršuje, žmogžudysčių skyriuje, buvo tylu tarsi kape. Tar- 
si visi žudikai, kuriuos skyriaus tyrėjai per metų metus surakino an- 
trankiais, būtų suvieniję jėgas ir kirtę atgal biologiniu ginklu. Staiga 
skyriaus pavadinimas pasirodė pernelyg tinkamas. Juos visus iššlavė, 
ar ką? 

Už stalo nematyti ypač jausmingos Lizos viliojama Aamingo 
poza ir, dar keisčiau, nematyti ponios Sorensen, apgailėtinos karvės, 
kuri atsistoja tik į tualetą nueiti. 

- Kur, po galais, visi pasidėjo? - sumaurojo Karlas, priversdamas 
netgi skylmušas sudrebėti. 

- Klausyk, Karlai, gal valdykis, - pasigirdo balsas pro praviras 
duris tolėliau koridoriuje. 

Karlas kyštelėjo galvą į suverstą kabinetą. Matant laiko nutrintus 
baldus ir kalnus dokumentų, Karlo kabinetą pusrūsyje buvo galima 
laikyti kone prabangia kruizinio laivo kajute. 

Jis linktelėjo galvai, kurios tik pakaušis kyšojo už dokumentų kal- 
nų, ir pakartojo klausimą. Terjė Plou pakėlė gripo perkreiptą veidą 
ir pašnairavo. 

- Kur, po galais, visi? Ar visus epidemija pasiglemžė 2 

Atsakas pasigirdo savaime. Penki čiauduliai vienas po kito labai 
greita seka, lydimi įvairiausių kosulių, šniurkščiojimų ir tekėjimo iš 
šnervių. 

- Aišku! - Karlas sukirčiavo antrą skiemenį ir žengė atgal. 

— Larsas Bjornas pasitarimų kambaryje su vienu būrių, o Marku- 
sas iškvietime, — tarp čiaudulių perdavė Plou. - Bet, kad jau atėjai, 
Karlai, yra naujas posūkis vinių pistoleto byloje. Kaip tik ruošiausi 
tau skambinti. 

— Nesakyk, — Karlas atitraukė akis nuo vyro nosies švyturio ir 


jo žvilgsnis nuklydo. Regis, ištisas amžius praėjo nuo tada, kai jis, 

Ankeris ir Hardis buvo pašauti palaikėje pašiūrėje Amageryje. Ar jis 
kada galės liautis apie tai galvojęs? 

— Tas namelis sodo sklype, kur jūs trys buvote sužeisti po to, kai 
radot Georgą Madseną su į smegenis įšauta vinimi, šįryt buvo nu- 
griautas, - sausai pareiškė Plou. 

- Šiaip ar taip, pats laikas, — Karlas susigrūdo rankas į kišenes. Jos 
buvo lipnios. 

— Buldozerininkas buvo labai kruopštus. Nuvalė paviršinį dirvos 
sluoksnį iki pat molio. 

- Ir ką gi jie rado? — pasiteiravo Karlas, jau trokšdamas išgirsti 
daugiau. Prakeikta byla. 

- Firmos Paslode vinimis sukaltą medinę dėžę. Viduje buvo mai- 
šas, pilnas įvairių suirimo stadijų kūno dalių. Prieš valandą jį aptiko 
ir iš karto paskambino. Dabar Markusas ten su kriminalistais. 

Mėšlas. Jie su Hardžiu dar kurį laiką neturės ramybės. 

— Nėra ko abejoti, kad tai susiję su Georgo Madseno nužudymu 
ir dviejų jaunuolių mirtimi Sorėje — jie irgi buvo nušauti vinių pisto- 
letu, - kalbėjo Plou, ašarojančias akis sausindamas nosine, kurią, po 
teisybei, jau derėjo sudeginti prižiūrint specialistams. 

— Kas verčia tave taip galvoti ? 

— Kadir kas jis būtų, jo kaukolėje įstrigusi gana ilga vinis. 

Karlas linktelėjo. Kaip ir kitų. Suprantama prielaida. 

— Norėčiau, kad po pusvalandžio vyktum su manim į įvykio vietą. 

— Aš? Ko? Juk tai nebe mano byla. 

Jei būtų galima vadovautis Terjė Plou veido išraiška, reakcija būtų 
tokia pati, lyg Karlas ką tik būtų pasakęs, kad nuo šiol vilkės tik raus- 
vus kupranugario vilnos megztukus ir nagrinės tik tokias bylas, ku- 
rios susijusios su trikojais dalmatinais. 


— Markusas mano kitaip, - pareiškė Plou. 

Žinoma, tai buvo ir Karlo byla. Blyškus randas ant kairiojo 
smilkinio kasdien jam tai primindavo. Kaino žymė, bylojanti apie 
bailumą ir nesugebėjimą ryžtingai pasielgti kritiškiausiais gyvenimo 
momentais. 

Karlas permetė akimis Plou sienas. Visos buvo nukabinėtos nu- 
sikaltimo vietų nuotraukomis - būtų galima vidutinio dydžio laga- 
miną prikrauti. 

— Gerai, - pasakė pagaliau Karlas, - bet nuvažiuosiu pats, - pri- 
dūrė pustoniu tyliau nei paprastai. Jokiu būdu nesėdės kartu su Plou 
ir visomis jo bakterijomis. Jau geriau eis pėsčias. 

— Ką, po galais, tu čia veiki? — iš už darbastalio paklausė ponia 
Sorensen, kai po kelių akimirkų Karlas žygiavo per sekretorės valdas, 
o galvoje sukosi tos nekenčiamos dienos, kai Ankeris neteko gyvy- 
bės, o Hardis - gebėjimo judėti, vaizdai. 

Keista ir gal net ne prieš gera, bet jos balsas atrodė kone švelnus 
ir palankus. Karlas lėtai atsisuko, šlifuodamas sarkastiškus juokelius 
ir pasiruošdamas kautis. 

Moteris sėdėjo vos už poros metrų, bet atrodė kažkaip kitaip. 

Ponia Sorensen nebuvo kaip nors kitaip apsirengusi nei visada. 
Vis dar dingojosi, jog stvėrė, kas pakliuvo, dėvėtų drabužių parduo- 
tuvėje. Tačiau jos akys ir paprastai sausi, tikrai gana trumpi plaukai 
blizgėjo kaip lakuoti išeiginiai bateliai. Maža to, skruostais pasklido 
du raudoni lopai, bylojantys ne tik apie puikią kraujo apykaitą, - 
blogiau: atrodė, kad joje sruvena daugiau, nei manė, gyvybės. 

— Malonu tave matyti, - pasakė ji. Tarsi situacija ir taip nebūtų 
pernelyg neįtikėtina. 

— Hmm, - numykė Karlas. Kas išdrįstų pasakyti daugiau? - Spė- 
ju, tu nežinai, kur Liza. Ar serga, kaip visi kiti? — atsargiai pasiteiravo 


jis, pasiruošęs būti perlietas keiksmais ir tulžimi. 


KALTĖ 63 


- Šiuo metu ji stenografuoja pasitarimų kambaryje, bet vėliau 
leisis į archyvą. Nori, kad perduočiau, jog užšoktų? 

Karlas nurijo seiles. Ar ji tikrai pasakė „užšoktų“? Ar jis tikrai ką 
tik girdėjo, kaip šitas velnias be Pvados, kitaip - ponia Sorensen, pa- 
vartojo tokį vėjavaikišką žodelį ? 

Visiškai sutrikęs, jis vyptelėjo ir tikslingai pasuko laiptų link. 


— Taip, šefe, - šnypštė Asadas. - Apie ką jūs norėjot su manim 
pasikalbėti? 

Karlas prisimerkė. 

- Labai paprasta, Asadai. Tu man tiksliai papasakosi, kas nutiko 
galiniame kambaryje Eskildo gatvėje. 

— Kas nutiko? Na, tas vyras pastatė ausis. 

— Suprantu. Bet kodėl, Asadai? Kuo ir kaip tu jam pagrasinai? 
Užkietėjęs niekšas iš anapus Baltijos neprikraus į kelnes, klausyda- 
masis Hanso Kristiano Anderseno pasakų. 

— O, jos kartais būna baisios. Pagalvok, pavyzdžiui, apie mergaitę 
ir apnuodytą obuolį... 

Karlas atsiduso. 

— Ne Andersenas parašė „Snieguolę“, Asadai, atsiminsi? Taigi, 
kuo jam grasinai? 

Asadas dvejojo, paskui giliai įkvėpė ir pažvelgė Karlui tiesiai į 
akis. 

— Tik pasakiau, kad pasiliksiu jo vairuotojo pažymėjimą ir nu- 
siųsiu faksu tokiems žmonėms, su kuriais anksčiau dirbau, todėl jis 
turėtų grįžti namo pas savo šeimą ir išvežti visus iš namų, nes jei atė- 
ję mano buvę bendradarbiai namuose ką nors ras arba jeigu jis tuo 


metu vis dar bus Danijoje, pastatas nucis pelenais. 

- Namas nueis pelenais? Žinai, ką? Manau, niekam neturėtume 
šito minėti, Asadai, ar pritari? — Karlas demonstratyviai patylėjo, 
bet Asado žvilgsnis nesusvyravo. 

— Tačiau vyrukas tavim patikėjo, bent jau taip atrodo, - toliau 
kalbėjo Karlas. - Kodėl jis patikėjo? Kam, sakei, nusiųsi faksą? Ko 
jis taip bijo? 

Asadas iš kišenės ištraukė sulamdytą popieriaus skiautę. Karlas 
pamatė Lino Verslovo pavardę ir išlankstė. Po pavarde buvo tikrai 
nepagražinta nuotrauka, nors labai tiksli, be to - trumpos pastabos 
ir daug rašliavos kalba, kurios Karlas neatpažino. 

— Prieš einant su juo šnektelti paieškojau informacijos, - paaiški- 
no Asadas, rodydamas ore kabutes. - Atsiuntė draugai iš Vilniaus. 
Jie gali kada panorėję patekti į policijos archyvus. 

Karlas susiraukė. 

— Sakai, kad šitai gavai iš Lietuvos žvalgybos? 

Asadas linktelėjo ir nuo nosies galo nusibraukė snarglius. 

- Ir šitie žmonės telefonu skaitė tau vertimą? 

Dar vienas snarglys. 

- Suprantu. Ne per labiausiai pakylėjantis tekstas, kaip įsivaiz- 
duoju. O tada tu pagrasinai Linui Verslovui slaptąja policija, ar kaip 
jie ten save vadina, ir pasakei, kad jie imsis represijų prieš jo šeimą? 
Arjis tikrai turėjo priežasčių tuo patikėti? 

Asadas truktelėjo pečiais. 

Karlas ištiesė ranką ir per stalą prisitraukė plastikinį dokumentų 
aplanką. 

— Tavo byla, Asadai, iš Danijos imigracijos tarnybos guli čia nuo 
tada, kai pirmą kartą nulipai į rūsį. Dabar galiausiai ketinu ją per- 
skaityti. 

Karlas jautė, kaip pora juodų akių skroste skrodžia jo kaukolę. 

— Kiek suprantu, viskas, ką man pasakojai apie savo kilmę, sura- 
šyta čia iki menkiausios smulkmenos, - jis pakėlė akis į padėjėją. 

- Žinoma, Karlai. O ko tikiesi? 

— Bet čia yra tik tai, kas yra. Čia nėra nieko apie tai, kuo užsi- 
ėmei prieš atvykdamas į Daniją. Nieko apie tai, kodėl turėjai teisę 
čia apsigyventi ar kas pasirūpino, kad taip neįtikėtinai greitai buvo 
patenkintas prieglobsčio prašymas. Nieko apie tavo žmoną ir vaikus, 
nei kur ir kada jie gimė, nei apie kilmę. Tik vardai, ir viskas. Mano 
supratimu, čia turime keistai neinformatyvų ir ne visą duomenų rin- 
kinį. Galima pagalvoti, kad šis tas pataisinėta. 

Asadas tik truktelėjo pečiais. Akivaizdu, kad jo pečiai kalbėjo 
kažkokia universalia kalba, pasižyminčia ypatinga reikšmių ir niu- 
ansų gausa. 

- Dabar man sakai, kad turi draugų Lietuvos žvalgybos tarnyboj, 
kad gali jais pagrasinti ir pasitelkti į pagalbą, pavyzdžiui, norėdamas 
gauti konfidencialios informacijos, ir tau tereikia pakelti ragelį. Ži- 
nai ką, Asadai? 

Dar vienas truktelėjimas pečiais, nors šį kartą tamsiose akyse 
buvo matyti kiek daugiau nerimo. 

— Tai reiškia, kad tu gali daryti dalykus, kurių negali net mūsų 
pačių žvalgybos tarnybos viršininkas. 

Dar vienas truktelėjimas. 

- Taip gali būti, Karlai. Tačiau ką nori man pasakyti visa tai pa- 
sakodamas? 

— Ką noriu pasakyti? — Karlas atsilošė ir numetė aplanką ant 
stalo priešais. - Štai ką noriu pasakyti, Asadai! Iš kur tu turi šitiek 
sušiktų privilegijų? Štai 44 aš noriu žinoti, o šitame aplanke nieko 
nepaaiškinta. 

- Karlai, paklausyk. Ar mudu čia nesame laimingi? Argi nesuta- 


riame? Kam mums šitas pokalbis? 

— Todėl, kad šiandien tu peržengei ribą, už kurios paprastas smal- 
sumas nebepatenkina. 

— Pakartok. 

- Po galais, Asadai, kodėl negali paprasčiausiai man pasakyti, kad 
dirbai Sirijos žvalgyboje ir tavo rankos suteptos visų rūšių mėšlu, 
kad tavo galvą atneštų ant lėkštelės, jei sugalvotum grįžti. Pasakyk 
man, kad čia, Danijoje, tu dirbi kriminalinei žvalgybai, saugumui ar 
kokiai kitai panašiai šutvei, kaišiojančiai nosį į kitų reikalus, todėl 
jie pamanė tinkama, kad tu čia apsistotum, ir įkišo į šitą rūsį, kad 
galėtum padoriai pelnyti algą. Nagi, Asadai, praskleisk uždangą, dėl 
Dievo meilės! 

- Šitą galėčiau padaryti, jei tik tai, ką tu pasakei, Karlai, būtų tie- 
sa, bet bijau, tai nėra visiškai tikslu. Tiesa, kad tam tikru būdu aš iš 
tikrųjų dirbau Danijai. Štai kodėl aš čia ir todėl negaliu pasakyti tau 
nieko daugiau. Gal kada nors, Karlai. 

- Bet tu turi draugų Lietuvoje. Kur dar turi draugų, gal šitai gali 
man pasakyti? Vieną dieną gali praversti, jei žinosim, kas jie tokie. 

— Kai ateis laikas, aš tau pasakysiu, Karlai. Viską iki paskutinio 
tupinio. 

Karlas susikūprino. 

— Tyupinio, Asadai. - Jis priverstinai nusišypsojo savajam gripo 
suriestam padėjėjui. - Tačiau nuo šiol tu nedarysi nieko panašaus 
kaip šiandien, prieš tai negavęs žalios šviesos, sutarta? 

- Negavęs žalios šviesos? 

— Negavęs mano leidimo. Tai reiškia, kad turi teirautis prieš da- 
rydamas, supratai? 

Asadas atkišo apatinę lūpą ir linktelėjo. 

— Dar vienas dalykas, Asadai. Manau, jau atėjo laikas pasakyti, 


ką veiki čia, komisariate, taip anksti rytais. Ar tai kas nors, ko aš 

neturėčiau žinoti matydamas, kaip tu sėlini nakties tamsoje? Ir ko- 
dėl nenori, kad užsukčiau tavęs aplankyti namuose Karalių kelyje? 
Kodėl, kad jau apie tai kalbam, daugiau nei vieną kartą mačiau tave 
ginčijantis su žmonėmis, kurie, turiu įžūlumo spėti, yra atvykę iš Vi- 
duriniųjų rytų? Ir kodėl tu su Samiru Hazi iš Riodovrės policijos 
kaskart kimbate vienas kitam į atlapus, kai jūsų keliai susikryžiuoja? 

- Čia asmeniniai reikalai, Karlai. 

Jis pasakė tai taip, kad akimirksniu paveikė Karlą. Tai buvo pa- 
žeminimas. Tarsi atstumti ištiestą draugo ranką. Nedviprasmiškai 
pabrėžiant, kad nesvarbu, kiek bendro darbo jie turėtų, Karlas ne tik 
paprasčiausiai yra antras, jis paprasčiausiai nepriklauso savo padėjėjo 
ratui nuo tos akimirkos, kai Asadas pasižymi prie vartų. Svarbiausia 
čia buvo pasitikėjimas, o Karlas jo neturėjo. Bent jau ne kažin kiek. 

- Taip ir maniau. Du nuostabūs vyrukai jaukiai šnekučiuojasi, — 
iš koridoriaus pasigirdo pažįstamas balsas. 

Liza gundomai nusišypsojo baltutėliais dantimis ir mirktelėjo 
jiems iš tarpdurio. Labiau netinkamu laiku pasirodyti negalėjo. 

Karlas dirstelėjo į Asadą, šis akimirksniu persimainė ir dabar at- 
rodė atsipalaidavęs, jo veidas džiugiai švietė. 

— Oi, tik pažiūrėk į save, vargšeli, — tarė Liza ir žengusi pirmyn 
perbraukė ranka tamsų Asado skruostą. — Ir tave gripas paguldė? Ši- 
taip ašaroji. O tu, Karlai, verti jį dirbti. Argi nematai, koks jis bejėgis, 
Šitas vargšelis? — ji atsisuko į Karlą su priekaištu mėlynose akyse. — 


Atėjau nuo Plou pasakyti, kad tavęs laukia Amageryje. 

Tiktai perėjus visą Korso gatvę ir atsisėdus ant suoliuko po kašto- 
nais priešais daugiabučio duris veidu į Peblingo ežerą, jai pavyko iš- 
sivaduoti nuo nepalankios miesto nuomonės ir savo kūno kalėjimo. 

Būtybės, grakščiai tipenančios miesto gatvėmis devintajame de- 
šimtmetyje, buvo dailiai sudėtos ir mielos. Šitai ji pastebėjo ir tuo 
atžvilgiu jau nebegalėjo varžytis. 

Netė užsimerkė, uždėjo ranką ant blauzdos ir atsargiai patrynė. 
Pirštų galiukais masažuojant netaisyklingą kelio kauliuko kontūrą 
mintyse vėl ėmė skambėti senoji mantra: „Aš normali... aš norma- 
li...“ Tačiau šiandien tai skambėjo tuščiai, kad ir kur ji padėdavo kirtį. 
Jau daug laiko praėjo nuo tada, kai sau kartojo šiuos žodžius. 

Ji pasilenkusi apglėbė rankomis kelius, kaktą įspraudė į skreitą, o 
pėdomis tyliai mušė ritmą. Tai dažnai padėdavo kovoti su kankinan- 
čiais traukuliais, kurie risdavosi per visą kūną. 

Kelionė iki Dael/s Varebus universalinės parduotuvės ir atgal į 
Peblingo krantinę buvo didelis krūvis ir sukėlė skausmą. Sutrupinto 


blauzdikaulio skausmas vertė eiti pasilenkus. Skausmas pėdoje, kuri 

su kiekvienu žingsniu turėjo padėti trumpesniajai kojai. Skausmas 
klube, kuris bandė palengvinti įtampą. 

Skaudėjo, tačiau ne tai buvo blogiausia. Eidama per Norės ga- 
tvę ji žiūrėjo į priekį, stengėsi nešlubčioti, nors puikiai žinojo, kad 
nepavyks. Buvo sunku tai pripažinti. Vos prieš dvejus metus ji buvo 
patraukli, gyva moteris, o dabar jautėsi tarsi ankstesniosios savęs še- 
šėlis. 

Tačiau šešėliai puikiai tarpsta šešėlyje, šitai nuo šiol ji turės sau 
kartoti. Miestas yra ta vieta, kur galima pradėti iš naujo. Štai kodėl 
kone prieš dvejus metus ji paspruko į Kopenhagą. Toliau nuo gėdos 
ir sielvarto bei ledinių Lolando gyventojų žvilgsnių. 

Ji išsikraustė iš Haungordo, kad užsimirštų, o dabar šitai. 

Netė suspaudė lūpas, kai pro šalį stumdamos vežimėlius praėjo 
dvi jaunos moterys. Jų veidai ir balsai švietė džiaugsmu ir nerūpes- 
tingumu. 

Ji nusigręžė. Pirmiausia dirstelėjo į kaimynystėje gyvenantį nar- 
komaną, jis pražygiavo pro šalį su bjauriu mišrūnu, paskui nusekė 
akimis paukščių būrį, jie nusėjo ežero paviršių. 

Koks siaubingas gyvenimas. Dvidešimt Dae/is Varebus lifte pra- 
leistų sekundžių prieš keturiasdešimt penkias minutes sukrėtė ją iki 
pašaknų. Tik tiek tereikėjo. Dvidešimties sekundžių. 

Netė užsimerkė ir leido mintyse pakartoti įvykį. Ji žengia prie 
lifto ketvirtame aukšte. Spaudžia mygtuką. Palengvėjimas, kad te- 
reikėjo laukti vos kelias sekundes, kol lifto durys slankiai prasivėrė. 

Tačiau palengvėjimas virto tūžmingu virusu, šėlstančiu jos vidu- 
je. 

Ji įlipo ne į tą liftą. Jeigu tik būtų pasinaudojusi juo kitame gale, 
būtų galėjusi gyventi toliau, tvarkytis su gyvenimu, leistis praryjama 


didelių Niorebro pastatų, jo gatvių priedangos. 


70 JUSSI ADLER-OLSEN 


Moteris papurtė galvą. Dabar viskas pasikeitė. Po siaubingų dvi- 
dešimties sekundžių sutirpo paskutiniai Netės Rouzen likučiai. Ji 
mirusi ir pamiršta. Ištrinta iš šio pasaulio. Ji vėl tapo Nete Herman- 
sen. Prisikėlė mergina iš Sprogės. 


Su visomis to pasekmėmis. 


Praėjus aštuonioms savaitėms po nelaimingo nutikimo ją be 
ceremonijų iškėlė iš ligoninės, paskui ji viena gyveno Haungorde. 
Advokatai turėjo daug darbo. Jos vyras buvo svarbus žmogus, tad 
kartkartėmis krūmus ar griovius nutūpdavo fotografai. Kai vienas 
labiausiai klestinčių Danijos verslininkų žūva automobilio avarijo- 
je, laikraščiai ir gandų žurnalai užuodžia didesnes pardavimo gali- 
mybes, o kas gali būti geriau už pasiturinčią našlę su ramentais ir 
skausminga išraiška veide. Tačiau Netė užtraukdavo užuolaidas ir 
leido pasauliui suktis be jos. Ji numanė, ką galvoja žmonės: kirminė- 
lis, prasirausęs nuo laboratorijos iki generalinio direktoriaus lovos, 
nenusipelno ten būti. Tik dėl savo vyro ir jo pinigų ji visus tuos me- 
tus čia pratūnojo. 

Bent jau šitaip buvo justi. Netgi kai kurios bendruomenės slaugy- 
tojos, lankiusios ją namuose, sunkiai slėpė panieką, tačiau ji greitai 
jas pakeitė. 

Bėgant laikui pasakojimai apie mirtiną Andreaso Rouzeno eis- 
mo įvykį buvo paskaninti gandais ir liudytojų pasakojimais. Praeitis 
Netę dusino kaip pitonas, o kai ją vežė į policijos nuovadą Maribe, 
kaimelio žmonės stovėjo languose ir patenkinti šypsojosi. Tuo metu 
jau visi žinojo, kad šeima, gyvenusi priešais avarijos vietą, pastebėjo 
kažką panašaus į susistumdymą automobilio viduje prieš pat jam nu- 


skriejant pro vėjo užtvarą ir neriant į vandenį. 

Tačiau Netė nepalūžo ir neprisipažino savo nuodėmės nei viešai, 
nei valdžiai. Tik viduje. 

Jiems nepavyko išmušti jos iš pusiausvyros, nes Netė jau kadaise 
buvo išmokusi tvirtai stovėti ant kojų netgi šėlstant tūžmingiausiai 
audrai. 


O paskui ji viską paliko. 


Netė lėtai nusirengė priešais langus su vaizdu į ežerą ir ramiai at- 
sisėdo ant kėdės prieš miegamojo veidrodį. Dabar, kai plaukeliai ne 
tokie išsikišę, randas virš gaktos matėsi ryškiau. Vos regima šviesiai 
violetinė linija žymėjo ribą tarp geros ir blogos lemties, tarp gyvybės 
ir mirties. Sterilizacijos randas. 

Ji paglostė ranka suglebusią bergždžio pilvo odą ir sukando dan- 
tis. Paskui trynė pilvą, kol pradėjo skaudėti, o kojos ėmė drebėti. 
Moters kvėpavimas tankėjo, o mintys įstrigo seklumoje. 

Vos prieš keturias valandas ji sėdėjo virtuvėje su universalinės par- 
duotuvės katalogu ir susidomėjo megztuku penktajame puslapyje. 

Rudens katalogas, 1987, skelbė viršelis, toks kupinas pažadų. 
„Madingi mezginiai“ - buvo parašyta virš jos dėmesį patraukusios 
nuotraukos. 

Ji žavėjosi daiktu pro garuojančią kavą ir galvojo sau, kad šitoks 
raštuotas megztukas puikiausiai derėtų su paaukštintų pečių Pineta 
palaidinuke. Savotiškas akstinas pradėti iš naujo. Kad ir koks neap- 
rėpiamas būtų jos sielvartas, reikia gyventi toliau, ir Netė jautė, jog 
netrukus bus pasiruošusi. 

Štai kodėl kone prieš dvi valandas ji stovėjo lifte su pirkinių 
krepšeliu rankoje ir džiugesio sklidina širdimi. Lygiai prieš valandą 


ir penkiasdešimt devynias minutes liftas sustojo trečiame aukšte, 

vidun žengė ir visai greta jos atsistojo aukštas vyras. Taip arti, kad 
galėjo jį užuosti. 

Jis nesivargino į ją pažvelgti, tačiau ji jį matė. Tyrė jį sulaikiusi 
kvėpavimą, nuo įtūžio liepsnojančiais skruostais ir nesąmoningai 
traukėsi į kampą. Vylėsi, kad jis nepasisuks ir nepamatys jos veido 
veidrodyje. 

Čia stovėjo žmogus, aiškiai patenkintas savimi ir aplinka. Susi- 
tvarkęs, taip sakoma. Užtikrintas savo gyvenimu ir, nepaisant sku- 
bančių metų, ateitimi. 

Niekšas. 

Prieš valandą penkiasdešimt aštuonias minutes ir keturiasdešimt 
sekundžių jis išlipo iš lifto antrame aukšte, o Netė liko gaudyti orą, 
sugniaužusi kumščius. Ilgai paskui ji nieko nejautė. Važinėjosi liftu 
aukštyn žemyn nereaguodama į susirūpinusius kitų pirkėjų žvilgs- 
nius. Ji galėjo tik maldyti savo besidaužančią širdį ir sutelkti mintis. 

Kai pagaliau vėl atsidūrė gatvėje, rankose pirkinių krepšelio ne- 
buvo. Kam gali prireikti rausvo megztuko paaukštintais pečiais ten, 
kur ją neša gyvenimas? 

O dabar sėdėjo savo bute ketvirtame aukšte nuoga, išniekinta sie- 
la ir širdimi, svarstydama, kaip reikėtų atkeršyti ir kam. 

Sekundę nusišypsojo pamaniusi, kad gal visai nebuvo nelaimin- 
goji. Gal nenuspėjama pabaisa, vardu Likimas, atsiuntė jai šitą didin- 
gą atsitiktinį susidūrimą? 

Štai kaip ji jautėsi pirmas valandas Kurtui Vadui dar kartą įžen- 


gus į jos gyvenimą. 


Atėjus vasarai, pasirodė ir jos pusbrolis Tagas. Nesuvaldomo įžū- 


lėlio nepajėgė sutramdyti nei mokykla, nei Aseno gatvės. 

- Truputį per daug raumenų ir truputį per mažai smegenų, - sakė 
jos dėdė, tačiau Netei patikdavo, kai pusbrolis atvažiuodavo paviešė- 
ti. Tai reiškė, kad kas nors kelias savaites padės jai trumpinti dienas. 
Mažai mergaitei smagu lesinti vištas, bet ne kiti darbai. Tagas mėgo 
purvintis rankas, todėl kiaulidė ir nedidelė karvių pašiūrė tapo jo 
valdomis. Tiktai tada, kai pas juos gyvendavo Tagas, Netei einant 
miegoti nuo darbo negėlė rankų ir kojų, ir už tai ji Tagą mylėjo. 

Galbūt per daug jį mylėjo. 

- Kas tave išmokė šitaip netikusiai kalbėti? - subarė klasės au- 
klėtoja po vasaros atostogų. Visada po vasaros atostogų ji bausda- 
vo sunkiausiai, nes mėgstamiausi Tago žodžiai - „šūdas“, „kurva“, 
„kruštis“ visiškai nederėjo prie vienišo auklėtojos pasaulio. 

Būtent šie žodeliai ir šlakuota Tago energija buvo pirmieji akme- 
nys, išgrindę kelią pas Kurtą Vadą. 

Glotnūs, slidūs akmenys. 


Ji pakilo nuo kėdės ir apsirengė, o galvoje ėmė formuotis sąrašas. 
Sąrašas, atvėręs odos poras ir išlyginęs kaktos raukšles. 

Pasaulyje gyvena žmonių, kurie neverti kvėpuoti. Žmonių, kurie 
turi tik savanaudiškų tikslų ir niekada nesidairo, kokius griuvėsius 
palieka po savęs. Keletas tokių atėjo į galvą. Tik klausimas, kokią kai- 
ną jie turėtų sumokėti, kad atlygintų? 

Ilgu koridoriumi ji nušlubčiojo į galinį kambarį, kur stovėjo iš 
tėvo paveldėtas stalas. Mažiausiai tūkstantį kartų prie šio stalo buvo 
valgyta. Jos tėvas palinkdavo prie maisto tylus ir paniuręs, gyvenimo 
ir visų jo skausmų išsekintas. Labai retai jis pakeldavo galvą ir pavar- 


gęs jai nusišypsodavo. Tik tiek jam pavykdavo išspausti. 

Jei ne Netė, jis gerokai anksčiau būtų susiradęs ilgą virvę ir pasi- 
kabinęs. Tokią žalą padarė artritas, vienatvė ir vidinis skurdas. 

Ji paglostė tamsų kampą, ant kurio visada ilsėdavosi tėvo ranka, 
ir perbraukė pirštais iki vidurio, kur nuo tada, kai prieš dvejus metus 
atsikraustė, gulėjo rudas vokas. 

Jis buvo nutrintas ir susiglamžęs, nes daug kartų buvo vis arplė- 
šiamas ir skaitomas. 

Panelei Netei Hermansen, laborantei, Orhuso technikos kole- 
džas, Halmstado gatvė, Orhusas, bylojo adresas ant voko. Raudonu 
pieštuku pašto tarnautojai buvo prirašę gatvės numerį ir pašto in- 
deksą. Nuo tada ji ne vieną kartą juto jiems dėkingumą. 

Netė švelniai perbraukė pirštais pašto ženklą ir antspaudą. Kone 
septyniolika metų praėjo nuo tada, kai laiškas atsidūrė jos pašto dė- 
žutėje. Beveik visas gyvenimas. 


Ji pravėrė voką, išėmė ir išlankstė laišką. 
Brangiausioji Nete, 


pačiu nuostabiausių ir neįtikinamiausiu būdu prasiskleidė šydas, 
atverdamas, kuo tu tapai nuo tada, kai Bredebro stotyje įlipai į trauki- 
nį ir laimingai šypsodamasi mums pamojavai. 

Noriu, kad žinotum: viskas, ką dabar sužinojau apie pastaruosius 
šešerius tavo gyvenimo kelionės metus, džiugina mane labiau, nei ga- 
liu apsakyti. 

Dabar tikrai supranti, kad esi visiškai normali, neklystu? Tereikėjo 
įveikti sunkumus skaitant, ir tau gyvenime atsirado vieta. Ir dar kokia 
vieta! Labai tavimi didžiuojuosi, brangioji Nete. Vidurinę mokyklą 
baigei aukščiausiais pažymiais. Mokeisi laborante Obenro technikos ko- 
ledže, buvai tarp geriausių. O netrukus baigsi biologijos studijas Orbu- 
se. Iš tikrųjų puikiai padirbėta! Gal tau bus smalsu, kaip visa tai pateko 

mano domėn? Tokiu atveju privalau tau atskleisti patį nuostabiausią 
dalyką: kompaniją Interlab, kuri priėmė tave į darbą nuo sausio pir- 
mos, įkūrė mano senas draugas Kristoferis Halis. Maža to, jo sūnus Da- 
nielis yra mano krikštasūnis. Mes dažnai susitinkam, pastarąjį kartą — 
per kasmetinį giminės susirinkimą pirmąjį advento sekmadienį neva 
dekoracijų gaminti ir sausainių kepti ruošiantis švenčių sezonui. 

Pasiteiravau bičiulio, kuo užsiima šiuo metu, ir, nepatikėsi, jis pra- 
nešė, kad ką tik perskaitė visą galybę prašymų priimti į darbą, o paskui 
nusprendė man parodyti tą, kurį atrinko. Gali įsivaizduoti, kaip nu- 
stebau, pamatęs tavo pavardę? Ir, jei atleisi man netaktą, perskaičiau 
tavo prašymą ir gyvenimo aprašymą. Atvirai prisipažinsiu: akis už- 
plūdo džiaugsmo ašaros. 

Ką gi, Nete, nevarginsiu tavęs senais sentimentais. Pakaks pasakyti, 
kad mudu su Mariana labai džiaugiamės dėl tavęs. Žinodami, kad 
dabar gali išdidžiai atsitiesti ir paskelbti pasauliui tą trumpą sakinį, 
kurį mes pries tiek daug metų sudėjom: Esi šaunuolė! 

NEPAMIRŠK to, mano brangioji! 

Linkime tau džiaugsmo ir laimės keliaujant per gyvenimą. 


Patys nuoširdžiausi linkėjimai, 


Mariana ir Erikas Hanstbolmai, 


Bredebro, 1970 m. gruodžio 14 d. 


Ji tris kartus perskaitė laišką ir tris kartus stabtelėjo ties žodžiais: 
„Dabar tikrai supranti, kad esi šaunuolė. 

— Aš šaunuolė, - garsiai pasakė ji, įsivaizduodama juoko raukš- 
lelių išvagotą Eriko Hanstholmo veidą. Pirmą kartą tarė tą sakinį 
būdama vos dvidešimt ketverių, o dabar jai jau penkiasdešimt. Kur 
dingo visi tie metai? 


Jei tik ji būtų jį susiradusi, kol dar nebuvo per vėlu. 

Netė giliai atsiduso, pakreipė galvą ir pastebėjo įkypas didžiąsias 
raides bei kiekvieną mažutį rašalo taškelį nuo parkerio kaskart, kai 
jis stabteldavo rašęs. 

Tada ji iš voko paėmė kitą popieriaus lakštą ir kurį laiką sėdėjo, 
žvelgdama į jį su ašaromis akyse. Nuo tada būta daug egzaminų pa- 
žymėjimų ir diplomų, tačiau šitas buvo pirmasis ir svarbiausias. Jį 
išdavė dosnus kaip visada Erikas Hanstholmas. 

Pažymėjimas, raitytomis raidėmis buvo išvedžiota viršuje, o apa- 
čioje keturios eilutės per visą lakštą skelbė: „Nė vienas, kuris geba tai 
perskaityti, negali būti vadinamas neraštingu“. 

Tik tiek. 

Ji nusišluostė akis ir suspaudė lūpas. Kaip neprotinga ir savanau- 
diška iš jos pusės nesusirasti Hanstholmų. Kas iš jos būtų buvę, jei 
nejis ir ne jo žmona Mariana? O dabar jau per vėlu. „Išėjo po ilgos ir 
sunkios ligos“, - buvo parašyta nekrologe prieš trejus metus. 

Ilga ir sunki liga, kad ir ką tai reikštų. 

Ji parašė Marianai Hanstholm užuojautos laišką, tačiau jis grįžo. 
Galbūt jos taip pat nebėra tarp gyvųjų, tada pagalvojo Netė. Taigi, 
kas beliko, išskyrus tuos, kurie sumaitojo jos gyvenimą? 

Nė vieno. 

Sulanksčiusi laišką bei pažymėjimą Netė sukišo juos atgal į rudą 
voką ir nusinešusi prie lango padėjo ant skardinės lėkštelės. Kai už- 
degus ugnį link gipso lipdinių ant lubų ėmė kilti dūmai, Netė pajuto, 
kaip visa gėda pirmą kartą po avarijos išgaravo. Palaukusi, kol liepsna 
išblės, ji pirštais sutrynė voko likučius į dulkes, tada nusinešė lėkštelę 
į svetainę ir akimirką pastovėjo ten prie palangės, žiūrėdama į augalą 
su lipniais spygliais. Šiandien jo kvapas nebebuvo toks aitrus. 

Išbėrusi pelenus į vazoną Netė atsigręžė į komodą. 

Ant šio dailaus baldo viršaus gulėjo krūva vokų ir prie jų derantis 


gėlėtas popierius. Iš tų mandagumo dovanėlių, kurios buvo nepa- 

keičiamos kaip žvakės ar skudurinės lėlės. Ji paėmė šešis vokus ir ant 
kiekvieno užrašė vardą. 

Kurtas Vadas, Rita Nielsen, Gitė Čarlz, Tagas Hermansenas, Vi- 
gas Mogensenas ir Filipas Niorvigas. 

Po vieną vardą kiekvienam jos gyvenimo etapui, kai reikalai pa- 
krypdavo netinkama linkme. 

Gulintys priešais užrašyti vardai neatrodė reikšmingi. Netgi ne- 
susiję. Žmonės, kurie gali būti ištrinti iš jos gyvenimo vienu rašiklio 
brūkštelėjimu. Tačiau tikrovė buvo kitokia. Šie vardai buvo esmi- 
niai. Ir jų svarbumas pirmiausia rėmėsi faktu, kad šie asmenys, jeigu 
vis dar gyvi, vaikštinėja taip pat laisvai kaip Kurtas Vadas, nė aki- 
mirką nesusimąstydami apie praeitį ir tuos lipnius pėdsakus, kuriuos 
paliko jų žygis per pasaulį. 

Tačiau ji privers juos atsigręžti ir pažvelgti atgal. Ir padarys tai 
savaip, netiesiogiai. 

Ji pakėlė telefono ragelį ir surinko civilinės registracijos tarnybos 
numerį. 

— Laba diena, - pradėjo. - Esu Netė Hermansen. Gal galėtumėte 
man patarti, kaip susirasti kelis senus pažįstamus? Adresai, kuriuos 


turiu, regis, visiškai pasenę. 


Ž 


Lapkritis, 2010 


Pūtė nepastovios krypties vėjas, ir net iš tolo Karlas užuodė drė- 
gname rudens ore tvyrantį slogų lavono tvaiką. 

Už poros buldozerių nuleistais kaušais Žmogžudysčių skyriaus 
pareigūnai baltais kombinezonais tarėsi su kriminalistais ekspertais. 

Regis, jie pasiekė tą etapą, kai galima leisti paramedikams ir teis- 
mo medicinos skyriaus sanitarams išgabenti palaikus. 

Terjė Plou stovėjo su aplanku po pažastimi, papsėdamas pypkę, o 
Markusas Jakobsenas burnoje maigė cigaretę. Dūmai ne itin gelbėjo. 
Vargšas, taip netinkamai paguldytas ilsėtis, jau seniai buvo pasiekęs 
tokią irimo stadiją, kai tvyrojo pats bjauriausias visoje žemėje dvo- 
kas. Tokiomis aplinkybėmis atrodė tiesiog sėkmė, kad daugumos 
dalyvaujančių uoslės organai buvo smarkiai užgulti. 

Karlas žengė arčiau užspaudęs šnerves ir stebeilijosi į dėžę, kuri 
vis dar gulėjo žemėje, kone visiškai atkasta, nukeltu dangčiu. Ji ne- 
buvo tokia didelė, kaip jis įsivaizdavo. 

Gal trys ketvirčiai kvadratinio metro, tačiau gana talpi sukapo- 


tam kūnui. Ji buvo tvirtai padaryta, sukalta iš panaudotų, kadaise 

lakuotų spraustasienių grindlenčių. Tokia talpa galėjo metų metus 
pragulėti žemėje nesuirusi. 

— Kodėl jie paprasčiausiai neįvertė kūno į žemę? - sumurmėjo 
Karlas, stovėdamas prie duobės krašto. Ir kodėl būtent čia? - jis 
apmetė rankomis teritoriją. - Turiu omeny, juk jiems iš tikrųjų ne- 
trūko pasirinkimo? 

— Apžiūrėjom grindis, jos išluptos iš pašiūrės, — šefas stipriau ap- 
simuturiavo šaliką aplink odinio švarko apykaklę ir parodė link krū- 
vos lentų už būrelio darbininkų oranžiniais kombinezonais. 

- Visiškai aišku, kur jie nuleido dėžę, - kalbėjo Jakobsenas. - Be- 
veik pačiame kampe palei pietinę sieną nelabai seniai žiediniu pjū- 
klu išpjauta skylė. Nusikaltimo vietos tyrėjai tvirtina, kad per pasta- 
ruosius penkerius metus. 

Karlas linktelėjo. 

— Vadinasi, auka buvo nužudyta ir sukapota į gabalus kažkur ki- 
tur, o paskui atgabenta čia. 

- Šitaip atrodo, - šniurkščiodamas atsakė Jakobsenas, o paskui 
jo bruožus akimirkai apgaubė cigaretės dūmų debesis. - Gal tai pri- 
minimas Georgui Madsenui elgtis truputėlį geriau nei elgėsi po juo 
gulintis niekšas? 

Terjė Plou linktelėjo. 

— Kriminalistai tvirtina, kad dėžė tikrai buvo palaidota toje vie- 
toje, kur kambario grindyse buvo išpjauta skylė. Kiek galiu suprasti 
iš apmatų pranešimuose, — jis parodė grindų planą savo aplanke, — 
tai būtų tiksliai po kėde, kur jūsų vyrai rado Georgą Madseną su vi- 
nimi galvoje. Toje vietoje, kur jūs sulaukėte šūvių. 

Karlas atsitiesė. Tai nebuvo ta informacija, kuri, tikėtina, lapkri- 
čio trečiadienio rytą atsidurs pirmuosiuose puslapiuose. Nevertėjo 


abejoti, kad priešais guli šimtai valandų kruopštaus tyrimo ir kaps- 

tymosi po įvykius, kuriuos Karlas mieliau būtų linkęs pamiršti. Jei 
būtų jo valia, jis viską mestų, nuvažiuotų į Grilo oro uostą, pasiimtų 
porą dešrainių, gausiai aplietų pomidorų padažu, ir tris ar keturias 
valandas ramiai žiūrėtų į laikrodį, kol ateitų laikas važiuoti namo ir 
ruoštis šventojo Martyno žąsiai pas Moną. 

Plou stebeilijosi į jį taip, tarsi mokėtų skaityti mintis. 

— Gerai, - pareiškė Karlas, - tarkim, žinom, kad vyrukas nužu- 
dytas kažkur kitur ir, labai tikėtina, palaidotas po Georgo Madseno 
grindimis su jo žinia. Taigi, ko trūksta? 

Jis teatrališkai pasikasė galvą prieš pateikdamas savo atsakymą. 

— O), taip, tikrai. Mes nežinom, kas ji toks, kodėl jis negyvas ir kas 
tai padarė, neturime jokių užuominų. Tikras puikumėlis, sakyčiau! 
Bet jūs tai išsiaiškinsit nė nemirktelėjęs, tiesa, Plou? - Jis jautė, kaip 
kyla šleikštulys. 

Prieš dvejus metus čia, ant šio apgailėtino žemės lopinėlio, jis vos 
nepadėjo galvos. Iš čia paramedikai išgabeno negyvą Ankerio kūną 
ir sumaitotą Hardį. Čia pakirstas krito Karlas ir sužeistas gulėjo ant 
grindų, sukaustytas baimės kaip koks persigandęs žvėris, kol žudikai 
tvarkė jo draugus. Dabar, po atkastos dėžės paskutinės kelionės pas 
ekspertus, visi tų įvykių įkalčiai dings nuo žemės paviršiaus. Atrodė 
ir gerai, ir netinkama vienu metu. 

— Manau, tu neklysti dėl to, kad visa vyko su Georgo Madseno 
žinia, tačiau, jei kūno laidojimas buvo savotiškas įspėjimas, galim 
garantuoti, kad Madsenas ne itin to paisė, - tarstelėjo viršininkas. 

Karlas stebeilijosi į atvirą dėžę. 

Kaukolė gulėjo šonu ant vieno iš juodų šiukšlių maišų viršaus, 
kuriame vis dar buvo sudėtos likusios kūno dalys. Sprendžiant iš 
kiaušo dydžio, ryškių žandikaulių ir sugijusio įtrūkimo ant nosies 


kalvelės, auka ne tik buvo vyras, tačiau vyras, gyvenime matęs bėdų. 

Dabar jis gulėjo čia bedantis, iš skalpo liko yrantis supuvusios mėsos 
draiskalas, o iš šios gličios sutrūnijusios masės styrojo didelės gal- 
vanizuotos vinies galvutė. Vinis iš pažiūros tos pačios rūšies, kokia 
buvo rasta Georgo Madseno ir abiejų mechanikų iš Sorės autoservi- 
so kaukolėse. 

Jakobsenas nusitraukė kombinezoną ir linktelėjo policijos Foto- 
grafams. 

— Per porą valandų laboratorija peržiūrės dėžės turinį. Tada ir 
paaiškės, ar pavyks identifikuoti auką, - apibendrino jis ir pajudėjo 
savo automobilio link. 

— Parašysi ataskaitą, Plou, - šūktelėjo per petį. 

Karlas atsitraukė kelis metrus ir pabandė išfiltruoti negyvo kūno 
dvoką porą kartų giliai įkvėpdamas greta dūmijančios Plou pypkės. 

- "Terjė, kokia prasmė buvo mane čia atitempti? - paklausė Kar- 
las. - Pažiūrėti, ar man pavyks nepalūžti ? 

Plou atsakė į klausimą ašarojančiomis akimis. Jam nė per plauką 
nerūpi, palūš Karlas ar ne. 

— Kiek pamenu, kažkur čia buvo kaimynų namelis, — tarė jis, ro- 
dydamas į greta esantį žemės sklypą. — Jis turėjo girdėti ar matyti 
žmones, grūdančius pro kaimynines duris didelę dėžę, jau nekalbant 
apie garsą pjūklo, rėžiančio Georgo Madseno grindis, kaip manai? 
Nepameni, ar jis nieko panašaus neužsiminė? 

— Paklausyk, Plou. Kaimynas įsigijo sklypą vos dešimt dienų prieš 
Georgo Madseno nužudymą, todėl jis nieko kvartale nepažinojo. 
Tiek, kiek aš ir kriminalistai galim pasakyti iš bjauriai dvokiančios 
mėsos ir kaulų krūvos, kūnas tūnojo žemėje pastaruosius penkerius 
metus, kitaip tariant, atgulė trejais metais anksčiau, nei buvo pri- 
baigtas Georgas Madsenas. Tai kaip kaimynas galėtų ką nors žinoti ? 
Šiaip ar taip, ar ne tu perėmei tyrimą mane paguldžius į ligoninę? Ar 


ne tu jį apklausei? 


82 JUSSI ADLER-OLSEN 


— Ne, juk tas tipas krito nuo širdies smūgio tą pačią dieną, argi ne? 
Išvertė klumpes stačiai čia, prie šalikelės, kol krovėmės savo mantą. 
Žmogžudystės ir su ja susijusių aplinkybių jam buvo per daug, jau 
nekalbant apie staiga visur šmirinėjančius mūsiškius. 

Karlas atkišo apatinę lūpą. Dėl Dievo meilės, nejau nesibaigs gy- 
vybės, slegiančios šitų išgamų sąžinę? 

— "Tu šito nežinojai, tiesa? — iš vidinės kišenės Plou išsitraukė už- 
rašų knygutę. — Tokiu atveju gal tu taip pat negirdėjai, kad turime 
informacijos iš Olandijos apie kelis panašius nužudymus. Praėjusių 
metų gegužės ir rugsėjo mėnesiais. Daugiabučių kvartale, kuris vadi- 
nasi Schidamas, prie Roterdamo. Du tipai, nugalabyti vinių pistole- 
tu. Gavome krūvą nuotraukų. 

Detektyvas atvertė aplanką ir ištraukė nuotraukas, kuriose buvo 
matyti dvi kaukolės ir du patruliai, tveriantys įvykio teritoriją juosta. 

— Devyniasdešimties milimetrų Paslode vinis per smilkinį, visai 
kaip čia. Kai grįšim, atsiųsiu tau susijusių dokumentų kopijas. Galė- 
sim viską peržiūrėti, kai gausim tyrėjų ataskaitas. 

„Puiku“, - pagalvojo Karlas. Hardžio smegenims taip pat ne pro 


šalį pasimankštinti. 
— = į 


Lizą jis rado prie Rouzės kabineto ant krūtinės sukryžiuotomis 
rankomis noriai linkčiojančią, visiškai įsitraukusią į Rouzės šnekas 
apie gyvenimą apskritai ir rūsyje konkrečiai. Jis nugirdo frazes: „kaip 
prakeiktam kape“, „apgailėtinas kaip nuodėmė“, „jis mano, kad yra 
Dievo dovana“ ir visiškai tam pritarė, kol suprato, kad kalbama apie jį. 

— Che, - kostelėjo ir demonstratyviai atsikrenkštė vildamasis su- 


gėdinti nepatenkintą savo sekretorę, bet ši nepasivargino net galvos 


pakelti. 

- Vilką minim, — tarė Rouzė, nė kiek nesutrikusi, ir padavė jam 
kažkokius dokumentus. - Peržvelk, ką paryškinau Ritos Nielsen by- 
loje. Manyk, tau pasisekė, kad yra juodadarbių, kurie knisasi saugy- 
kloje, kol kiti kažkodėl važinėjasi po apylinkes. 

O, varge. Ar jau prasidėjo? Jei nepasisaugos, jos vadinamoji dvy- 
nė sesuo Yrsa pasirodys nė nesusigaudžius, kas juos užpuolė. 

— Ar tikrai buvai viršuje ir klausinėjai manęs? — pasiteiravo Liza, 
kai Rouzės šešėlis prašapo kabinete. 

— Taip, nesėkmingai bandžiau surasti savo pusbrolį Ronį ir svars- 
čiau, ar... 

— A, šitai, — akimirkai ji atrodė nusivylusi. - Bakas papasakojo 
mums esmę. Koks pasirodymas. Pažiūrėsiu, ką galiu padaryti. 

Ji švystelėjo šypsena taip, kad jam kojas pakirto, ir patraukė į ar- 
chyvą. 

— Minutėlę, Liza, - sustabdė ją Karlas. - Kas, po paraliais, atsiti- 
ko poniai Sorensen? Staiga nei iš šio, nei iš to ji... Na, sakyčiau, tapo 
maloni... 

- Ji pradėjo lankyti NLP kursus. 

— NLP? Atgaivink mano atmintį. 

Bet tuo metu prakiuro Karlo telefonas. Mortenas Holandas, skel- 
bė ekranas. Ko jo nuomininkui dabar prireikė? 

— Taip, kas yra, Mortenai? - kreipėsi jis, linktelėjimu atsiprašęs 
Lizos. 

— Ar trukdau:? - atsargiai pasiteiravo Mortenas. 

— Ar ledkalnis sutrukdė „Titanikui“? Ar Brutas sutrukdė Ceza- 
riui? Kas yra? Hardžiui viskas gerai? 

— Na, tarsi, aha. Gražus, beje, palyginimas apie ledkalnį, sutruk- 
džiusį „Titanikui“. Geras! Šiaip ar taip, Hardis nori persimesti žo- 


džiu. 

Jis išgirdo traškesį, kai telefonas buvo glaudžiamas prie Har- 
džio ausies ant pagalvės. Šitie skambučiai buvo blogas įprotis, į 
kurį įsitraukė Mortenas su Hardžiu. Anksčiau Hardžiui pakakdavo 
pašnekesių prie lovos vakarais, kai Karlas grįždavo namo, bet dabar 
to jau nebeužteko. 

— Ar girdi mane, Karlai? — Karlas įsivaizdavo stambų vyriškį, 
gulintį paralyžiuotą pataluose, o Mortenas spaudžia jam prie ausies 
telefoną. Pusiau užmerktomis akimis, susimetusia raukšle, suskirdu- 
siomis lūpomis Hardis dėl kažko sunerimęs, Karlas galėjo tai pasaky- 
ti iš jo balso skambesio. Labiausiai tikėtina, Terjė Plou jį jau aplankė. 

— Skambino Plou, - pasakė jis. - Spėju, tu žinai, dėl ko. 

— Taip. 

— Gerai, koks reikalas, Karlai? Pasakok. 

— Tie mus pašovę niekšai, šaltakraujai žudikai, nesibodi nieko, 
kad užtikrintų discipliną savo gretose. 

— Juk žinai, kad ne tai turiu omeny. - Stojo tyla. Nemaloni. Tokia 
tyla paprastai baigdavosi pykčiais. 

- Žinai, ką aš galvoju? Manau, kad Ankeris iki kaklo buvo tame 
mėšle. Jis žinojo, kad tame sodo sklype yra negyvas kūnas dar prieš 
mums ten einant. 

— Gerai. Kodėl staiga padarei tokią išvadą, Hardi? 

— Paprasčiausiai ži22u. Jis tuo metu smarkiai pasikeitė. Ėmė išlai- 
dauti. Jo charakteris pasikeitė. Ir tą dieną jis elgėsi ne pagal statutą. 

— Ką nori pasakyti? 

— Jis nuėjo apklausti kaimyno dar prieš mums užeinant į Georgo 
Madseno sklypą. Tačiau iš kur garantuotai galėjo žinoti, jog ten yra 
kūnas? 

— Kaimynas pranešė. 

- Liaukis, Karlai. Kiek kartų žmonės praneša apie tokius dalykus 
ir kiek kartų pasirodo, kad dvokia nugaišęs šuva, o triukšmą skleidžia 

televizorius ar radijas? Ankeris, prieš važiuodamas į įvykio vietą, vi- 
sada patikrindavo, ar pavojus tikras. Tiktai tą dieną elgėsi kitaip. 

— Kodėl sakai man tą dabar? Anksčiau neturėjai laiko, ar kaip? 

— Prisimeni, kai žmona jį išspyrė, mudu su Mina priėmėm Ankerį 
pas save. 

— Ne. 

— Trumpam, bet Ankeris buvo nuklydęs. Jis uostė koksą. 

— Taip, Krisas sakė, tas psichiatras, kurį Mona ant manęs užsiun- 
dė. Tuo metu neturėjau supratimo. 

— Kartą užmiestyje jis su kažkuo susimušė. Visi jo drabužiai buvo 
kruvini. 

- Ir... 

— Labai daug kraujo, Karlai. Jis išmetė juos į šiukšliadėžę. 

— Todėl dabar pamatei ryšį tarp šito ir šiandieninio kūno? 

Vėl toji pati tyla. Kai dar pajėgė stovėti, Hardis buvo vienas ge- 
riausių policijos komisariato detektyvų. „Įžvalga ir intuicija“, - saky- 
davo jis. Hardis ir jo prakeikta intuicija. 

- Luktelkim, ką parodys skrodimas, Hardi. 

— Kaukolė dėžėje - be dantų, tiesa? 

— Taip. 

— O kūnas visiškai suiręs? 

- Aha, panašiai. Nevisiška košė, bet beveik. 

— Tada mažai tikėtina, kad išsiaiškinsim, kas jis toks? 

— Bijau, kad niekuo negalima padėti, Hardi. 

— Tau lengva kalbėti, Karlai. Juk ne tu kiauras dienas guli lovoje 
su vamzdeliais pilve ir stebeilijiesi į lubas. Jei Ankeris įsimaišęs tame 
mėšle, tada jo kaltė, kad aš čia. Štai kodėl tau skambinu, Karlai. To- 
dėl užmesk akį į šitą bylą. Ir jei Plou pradės klimpti, tavo sušikta par- 


eiga senam bičiuliui pasirūpinti, kad jam pavyktų, ar girdi? 

Kai Mortenas Holandas, dar kartą atsiprašęs, padėjo ragelį, Kar- 
las apsižiūrėjo sėdįs ant savo kėdės krašto su Rouzės dokumentais 
skreite. Kaip, po galais, nė nepastebėjo atsidūręs savo kabinete, Kar- 
las neturėjo supratimo. 

Užsimerkęs jis akimirką mintyse mėgino įsivaizduoti Ankerį, ta- 
čiau buvusio kolegos bruožai jau buvo išsitrynę. Kaip jam tada pri- 
siminti Ankerio vyzdžius ir šnerves, jo balsą ir visa kita, kas išdavė 


polinkį prie kokaino?. 

Lapkritis, 2010 


— Karlai, ar matei, ką Rouzė paryškino Ritos Nielsen byloje? 

Karlas pakėlė galvą ir vos nesusijuokė. Priešais stovėjo Asadas ir 
mojavo dokumentų pluoštu. Akivaizdu, jis rado vaistų savo varvan- 
čiai nosiai — iš abiejų šnervių kyšojo didžiausi vatos gumulai. Tapo 
aišku, kodėl ir taip pastebimas šnypščiamųjų priebalsių košimas dar 
labiau sustiprėjo. 

— Ką paryškino? Kur? — atsiliepė Karlas, slopindamas vypsnį. 

- Byloje apie Kopenhagoje pradingusią moterį. Viešnamio ponią 
Ritą Nielsen. - Jis metė ant stalo šūsnį fotokopijų. - Rouzė skambi- 
nėja. Šiuo metu ji nori, kad užmestume akį į štai ką. 

Karlas paėmė kopijas ir dūrė pirštu į Asado vatos gabaliukus. 

— Asadai, išsiimk tuos kamšalus, būk geras. Negaliu susitelkti. 

— Tačiau tada aš varvėsiu, Karlai. 

— Varvėk, jei kitaip negali. Tik pasirūpink, kad varvintum ant 
grindų. - Jis linktelėjo, kai tamponai buvo atiduoti šiukšliadėžei, ir 
atkreipė dėmesį į Rouzės dokumentus. - Kur paryškinta? 


Asadas pasilenkė pavojingai arti ir pervertė lapus. 

— Čia, — pasakė, rodydamas į raudonai pabrauktas eilutes. 

Karlas permetė akimis puslapį. Jame buvo detaliai aprašyta su- 
rasto Ritos Nielsen mersedeso būklė, o Rouzės raudonu žymekliu 
pabraukta, kokie daiktiniai įrodymai paimti iš pirštinių skyriaus. 
Šiaurės Italijos turizmo vadovas, pastilės nuo gerklės skausmo, po- 
pierinių nosinaičių pakelis, keletas brošiūrų apie Florenciją ir ketu- 
rios Madonos kasetės. 

Niorebro vogtų daiktų perpardavinėtojai akivaizdžiai netikėjo, 
kad ras pirkėjų Madonai, - pagalvojo Karlas ir pastebėjo, kad Rou- 
zė du kartus pabraukė sakinį: „Garsajuostė Whos That Girl rasta be 
turinio: Įdomu, jie turėjo omeny be turinio ar be prasmės, pamintijo 
Karlas su šypsena. 

— Ok, - tarė pagaliau, - stačiai sukrėtimas. Rasta tuščia Madonos 
kasetė. Ar tu paskambinsi į laikraščius, ar aš? 

Asadas stebeilijosi į jį sutrikęs. 

— Kitame puslapyje yra šiek tiek daugiau. Oi, atrodo, kad pusla- 
piai susegti atvirkščia tvarka. 

Jis parodė dar kelias detales, kurios Rouzei pasirodė vertos dė- 
mesio. Jos buvo susijusios su telefono skambučiu, kuriuo 1987-ųjų 
rugsėjo šeštąją buvo pranešta apie Ritos Nielsen dingimą. Skambino 
Lonė Rasmunsen iš Koldingo, moteris, dirbusi Ritai Nielsen, - at- 
siliepdavo telefonu ir tvarkė eskorto mergaičių iškvietimus. Ji sune- 
rimo, kai Rita Nielsen negrįžo į Koldingą šeštadienį, kaip tikėtasi. 
Buvo pažymėta, kad Lonė Rasmunsen žinoma policijai iš daugybės 
bylų, susijusių su prostitucija ir narkotikais. 

Pagrindinis Rouzės pabrauktas sakinys skelbė: „Pasak Lonės Ra- 
smunsen, sekmadienį Rita Nielsen turėjo ypatingą susitikimą, nes ta 
diena ir kitos po jos buvo perbrauktos įstrižai raudonomis linijomis 
kalendoriuje, kurį Rita Nielsen laikė masažo salone, Lonės Rasmun- 


sen ne kartą įvardintą palydovių agentūra“ 

— Ok, - lėtai pakartojo Karlas, bėgdamas akimis per tekstą. - Tai- 
gi Rita Nielsen kitas dienas pasiėmė išeigines ir norėjo būti nepasie- 
kiama. Tačiau pradingo. Tyrėjai į tai atsižvelgė, tačiau nerado jokių 
įrodymų, su kuo šios išeiginės galėjo būti susijusios. 

— Manau, mums kalbantis, Rouzė bando surasti šitą Lonę Ras- 
munsen, - sušniurkštė Asadas. 

Karlas atsiduso. Visa tai nutiko prieš dvidešimt trejus metus. Pa- 
sak Lonės Rasmunsen civilinės registracijos numerio, ji dabar turėtų 
būti įpusėjusi septintą dešimtį - moteriai su jos praeitimi gana dide- 
lis amžius. Ir jei ji vis dar gyva, ką galėtų pridurti prie tokių apgailė- 
tinų parodymų prabėgus šitiek metų? 

— Karlai, pažvelk dar į tai, - Asadas vėl pervertė popierius ir stab- 
telėjęs vieną sakinį perskaitė garsiai. Jo balsas dėl užgultos nosies 
buvo prislopintas, skambėjo monotoniškai. 

- Apieškodami Ritos Nielsen butą dešimtą dieną po jos dingimo 
tyrėjai aptiko tokį nusilpusį katiną, kad neliko nieko kito, kaip tik jį 
užmigdyti veterinarijos klinikoje. 

— Niekai, - metė Karlas. 

- Ir štai čia taip pat, - Asadas parodė į puslapio apačią. - Jokių 
įkalčių, rodančių nusikaltimą. Kaip ir jokių asmens dokumentų, die- 
noraščių ar ko kito, kas bylotų apie asmenybės krizę. Ritos Nielsen 
namai atrodo tvarkingi, nors kažkaip nebrandžiai apstatyti gausybe 
antikvarinių smulkmenų, ir juose neįprastai daug įrėmintų Mado- 
nos nuotraukų iškarpų. Išvada - nieko, kas bylotų apie nužudymą 
ar savižudybę. 

Ir vėl Rouzė du kartus pabraukusi sakinį: „Neįprastai daug įrė- 
mintų Madonos nuotraukų iškarpų. 

Kodėl sekretorė šitai pabraukė? Karlas brūkštelėjo per nosį. Ar 
gripas ir jį paguldys? Baisiai tikisi, kad ne. Šįvakar jis ruošiasi pas 
Moną. 

— Nesu tikras, kodėl, anot Rouzės, viskas, kas susiję su Madona, 
yra svarbu, - pasakė Karlas. - Bet dėl nelaimėlio katino verta susi- 
mąstyti. 

Asadas linktelėjo. Istorijos, kurias žmonės pasakoja apie netekė- 
jusias moteris ir jų augintinius, tikrai nėra pagražintos. Jei turėtų ka- 
tiną, tikrai juo pasirūpintų prieš imdamosi tokio drastiško veiksmo, 
kaip savižudybė. Arba jos būtų išėjusios kartu, arba gyvulėlis būtų 
perduotas į geras rankas, kol dar yra laiko. 

- Spėju, mūsų kolegos iš Koldingo apie tai pagalvojo, - tarė Kar- 
las, bet Asadas papurtė galvą. 

— Jie padarė išvadą, kad ji atėmę sau gyvybę akimirkos nuotaikos 
apimta, - šniurkštelėjęs atsiliepė jis. 

Karlas sumirksėjo, paskui linktelėjo. Šito niekaip neišsiaiškinsi, 
jokiu būdu. Ji buvo toli ir nuo namų, ir nuo augintinio, taigi negali 
pasakyti. Žmonės ima ir visaip pasielgia. 

Koridoriumi nugrumėjo Rouzės balsas: 

- Judu tempkit savo užpakalius čia. Ir greitai. 

Ar jis gerai nugirdo? Ji vaidina bosę? Ar merginai jau nebepa- 
kanka to, kad nusprendžia, kurių bylų jiems imtis? Jei ji mano, kad 
čia taip ir bus, geriau tegul dar kartą pagalvoja, net jei galiausiai ne- 
išlaikys ir vėl pavirs į Yrsą. Rouzės 4/žer ego gal ir nebuvo lygiai toks 
sumanus, bet tikrai nebuvo kvailas. 

— Einam, Karlai, — timptelėjo jo rankovę Asadas. Akivaizdu, jis 
buvo geriau išdresuotas. 

Rouzė stovėjo savo kabineto viduryje delnu pridengusi telefono 
ragelį, visiškai abejinga deginančiam nepatenkinto Karlo žvilgsniui. 
Nuo galvos iki kojų apsirengusi juodai, ji atrodė kaip kaminkrėtys. 

— Tai Lonė Rasmunsen, - sušnibždėjo ji. - Noriu, kad ir judu 
girdėtumėt, ką ji sakys. Paaiškinsiu vėliau. 


Telefoną ji padėjo ant rašomojo stalo ir įjungė garsiakalbį. 

— Taigi, Lone, kartu su manimi čia sėdi mano viršininkas Karlas 
Mjorkas ir jo padėjėjas, — tarė ji. - Ar galiu paprašyti, kad pakarto- 
tumėte, ką neseniai man pasakojote? 

Ką gi, Rouzė pavadino jį viršininku, tad gal vis dar supranta, kas 
čia vadovauja. Karlas pritariamai jai linktelėjo. Ji puikiai padarė, kad 
surado Lonę Rasmunsen. Visai neblogai. 

— Geeerai, - nutęsė kitame gale - kimus, tingus balsas, toks būna 
narkomanų, kurie taip ir neatsikrato savo priklausomybės. Jis neat- 
rodė senas, tik kiek apsilpęs. - Ar mane visi girdi? 

Rouzė patvirtino. 

— Na, aš tik pasakiau, kad ji mylėjo tą katiną. Buvo viena mergina, 
neprisimenu jos vardo, kuri kartą pažadėjo jį prižiūrėti, bet pamiršo, 
tai Rita mirtinai supyko ir liepė jai nešdintis. Todėl paskui, kai tik 
Rita išvažiuodavo, prisakydavo man maitinti tą padarą. Konservuo- 
tu maistu, gerais dalykais. Bet, jei išvykdavo trumpam, palikdavo jį 
vieną, dienai ar dviem daugiausia. Na, jis pridirbdavo visur, tačiau 
Rita paprasčiausiai viską išvalydavo. 

— Taigi jūs tvirtinate, jog Rita niekada nepaliktų savo katino ne- 
pasirūpinusi, kad kas nors jį prižiūrėtų? — pasitikslino Rouzė. 

— Teisingai, aha! Tuo metu pasirodė keista. Nenutuokiau, kad 
katinas bute, o ji nedavė man raktų. Ji niekada be priežasties ne- 
duodavo raktų. Kitaip būčiau žinojusi, kad vargšas padaras miršta iš 
bado. Ar jūs dar klausotės? 

— Taip, Lone, klausomės. Bet tas kitas dalykas, kurį neseniai man 
minėjote, ar dar kartą tai pakartosit? Apie Madoną. 

— O, Rita buvo visiškai dėl jos pamišusi. Protą pametusi. 

— Sakėt, Rita buvo ją įsimylėjusi. 

— Iki ausų. Ji niekada to nesakė, bet visi žinojo. 


— Tai Rita Nielsen buvo lesbietė? - įsiterpė Karlas. 

— O, tarp mūsų yra vyras, - sukudakavo moteriškė. - Taip, na, 
Rita būtų poravusis su bet kuo, kas juda, tiesa? — Šioje vietoje Lonė 
Rasmunsen nutilo ir šalta Rouzės buveinė prisipildė garsų, kuriuos 
skleidžia žmogus, mėginantis numalšinti begalinį troškulį. 

- Jei atvirai, nemanau; kad ji kada kam būtų pasakiusi „ne“, - il- 
gai laukusi pagaliau tarė Lonė. - Tiktai dienomis ji tai darė už pini- 
gus, o draugužio ar draugužės neturėjo 

— Vadinasi, nemanote, kad Rita nusižudė? - toliau kalbėjo Kar- 
las. 

Lonės atsakas buvo gerklinio juoko protrūkis, palydėtas trumpo 
paneigimo: 

— Turbūt juokaujat. 

- Ojjūs neturit supratimo, kas jai nutiko? 

— Nė menkiausio. Tiesiog keista. Bet spėju, kad tai susiję su pini- 
gais, nors ir liko nemenki indėliai banke, kai advokatai baigė skirsty- 
ti turtą. Jei gerai prisimenu, jie užtruko aštuonerius metus. 

- Sakote, viską, įskaitant savo butą, paliko kačių globos tarny- 
bai? - pasitikslino Rouzė. 

Štai taip, Karlai, - pagalvojo detektyvas. Tokia moteris niekada 
nepaliks augintinio mirti iš bado. 

— Taip, tikras švaistymas. Pati būčiau mielai panaudojusi kelis jos 
milijonus, - viltingai pertarė Lonė. 

- Gerai, - tarė Karlas, - susumuokim. Rita išvažiavo į Kopenha- 
gą penktadienį, o jums susidarė įspūdis, kad kitą dieną, šeštadienį, 
ji turėjo būti namuose. Štai kodėl ji neprašė jūsų prižiūrėti katino. 
Todėl jūs padarėte prielaidą, kad ji grįžo nakvoti į namus Koldinge 
šeštadienio naktį, kad kitomis dienomis ji buvo užsiėmusi ir kad jūs 
būtumėte galėjusi prižiūrėti jos katiną, nors nebuvot tikra, kad kati- 
nas tikrai bute. Teisingai? 


— Taip, daugiau mažiau. 

— Ar toks elgesys būdavo įprastas? 

— Taip. Rita dažnai išvykdavo porai dienų. Kartais keliaudavo į 
Londoną pasiklausyti koncertų. Ji tai mėgo. Noriu pasakyt, o kas 
nemėgsta? Tačiau pinigų turėjo ji. 

Pastarieji pora sakinių buvo gana nesuprantami. Asadas susitelkė 
prisimerkęs, tarsi būtų užkluptas staigios smėlio audros, tačiau Kar- 
lui nebuvo sunku rinkti žodžius. 

— Dar vienas dalykas. Rita pasinaudojo kredito kortele paskuti- 
nę dieną, kai ją matė gyvą: Kopenhagoje nusipirko pakelį cigarečių. 
Gal nutuokiat, kodėl ji nemokėjo grynaisiais? Turint omeny, kad 
suma nedidelė. 

Lonė grubiai nusikvatojo. 

— Mokesčių inspektorius kartą namuose ją prispaudė su šimtu 
tūkstančių dolerių stalčiuje. Smarkiai užsipuolė. Ji juk negalėjo pa- 
aiškinti, iš kur jie atsirado, tiesa? Paskui kiekvienas centas keliavo į 
banką ir ji niekada jų negrynindavo. Už visut viską mokėdavo savo 
Dankort ar Diners. Žinoma, tuo metu nedaug parduotuvių priimda- 
vo korteles, tačiau tada ji paprasčiausiai eidavo kitur. Ji nieku gyvu 
neketino kartoti klaidos. Ir nepakartojo. 

- Gerai, - tarė Karlas. - Šitai išsiaiškinom. Apmaudu, kad jums 
neatiteko dalis jos pinigų, - pridūrė, kone tikrai gailėdamasis. Ti- 
kriausiai pinigai šiai moteriškei būtų reiškę mirties nuosprendį, ta- 
čiau ji bent jau būtų pasitraukusi su trenksmu. 

— Na, aš paveldėjau jos baldus ir visus daiktus iš buto. Kačių glo- 
bai nieko nereikėjo, o aš teturėjau pigių niekų. 

Jis įsivaizdavo. 

Jie padėkojo moteriai ir baigė skambutį. Skambinkit dar, jei tik 
prireiks, maloningai pasiūlė ji. 


Karlas linktelėjo. Moteriškė gavo dingstį pakalbėti. 

Rouzė tyrė kolegų išraiškas ir suprato, kad pavyko juos sudomin- 
ti. Tame buvo svarbos, byla prašyte prašėsi dar kartą ištiriama. 

— Gerai, ką dar turi, Rouze? - paklausė Karlas. - Atsiskleisk. 

— Nelabai daug žinai apie Madoną, tiesa, Karlai? 

Jis kurį laiką pavargęs stebeilijosi į ją. Tokio žmogaus kaip Rouzė, 
kuris buvo šio pasaulio dalimi kur kas mažiau metų nei jis, akimis at- 
rodė, kad kiekvienas, perkopęs trisdešimtmetį, jau paskęsta rutinoje, 
o sulaukti keturiasdešimties - reiškia niekada neturėti jaunystės. Jis 
net sudrebėjo pagalvojęs, kaip Rouzė vertina žmogų, sulaukusį pen- 
kiasdešimties, šešiasdešimties ar daugiau. 

Jis truktelėjo pečiais. Nepaisant metų naštos, Karlas gana nema- 
žai žinojo apie Madoną. Bet Rouzei nereikia žinoti, kad viena jo bu- 
vusių draugužių iki gyvo kaulo įkyrėdavo su Mareria! Girl, o Viga 
šokdavo jam nuoga jausmingai kraipydama klubus, kartu aimanuo- 
dama: Papa Dont Preach. Tai nebuvo pasirodymai, apie kuriuos jis 
būtų linkęs visiems pasakoti. 

— O ką reikia žinoti? — tarstelėjo jis. - Ar ne tomis dienomis ji 
puolė į religiją? 

Rouzei tai įspūdžio nepadarė. 

— Mergaičių pagal iškvietimą verslą pradėjo ir masažo saloną 
Koldinge Rita Nielsen įkūrė 1983-aisiais. Vietinėje pornoscenoje ji 
prisistatinėjo Luiza Čikone. Argi tai nieko neprimena? 

Asadas droviai pakėlė pirštą į orą. 

— Manau, čikonės yra kažkokie, atseit, makaronai, su mėsa viduje. 
Labai skanūs. 

Rouzė suirzusi jį nudelbė. 

— Tikrasis Madonos vardas yra Madona Luiza Čikonė. Lonė Ra- 
smunsen man pasakojo, kad masažo salone leisdavo tik Madonos 
įrašus, nieko daugiau, o Rita nuolat bandė mėgdžioti popžvaigždės 


makiažą ir šukuosenas. Dingimo metu ji buvo tokia pat Merilinos 

Monro tipo peroksidinė blondinė kaip ir Madona, vykdama į Whbos 
That Girl turą. Patys pažiūrėkit. 

Ji spragtelėjo atvaizdą kompiuterio ekrane. Provokuojanti Ma- 
donos nuotrauka su tinklinėmis pėdkelnėmis, juodu korsetu ir su 
niekuo nesupainiojamu devintojo dešimtmečio makiažu, tamsiais 
antakiais ir papūstais šviesiausiais plaukais, mikrofonas delne, o 
ranka glebiai kadaruoja prie šono. Karlas puikiai tai prisiminė, tarsi 
būtų buvę vakar. Deja. 

— Lonė Rasmunsen papasakojo, kad lygiai taip atrodė Rita. Tam- 
sūs šešėliai ir kruvinai raudonos lūpos, su visomis smulkmenomis. 
O štai čia - Rita Nielsen tą dieną, kai pradingo. Gal truputį vyresnė, 
bet vaizdas akivaizdžiai pritrenkiantis. 

— Dieve mano, - tarstelėjo trumpų frazių meistras Asadas. 

— Pacikrinau Ritos automobilio pirštinių skyrelio turinį, - toliau 
pasakojo Rouzė. - Visi Madonos įrašai kasetėse. Įskaitant Whos 
That Girl albumą, nors pats įrašas dingęs. Labiausiai tikėtina, kad 
jis buvo nukniauktame grotuve. O dar dvi brošiūros apie Florenciją 
ir turistinis vadovas po Šiaurės Italiją. Pasidarė smalsu, kaip tai dera 
tarpusavyje. Pažiūrėkit, štai. 

Ji spragtelėjo ikoną darbalaukyje ir iššoko tas pats Madonos at- 
vaizdas. Visiškai toks pat, išskyrus kelias datas šone, lapo apačioje. 
Rouzė parodė į jas. 

- Birželio keturiolikta ir penkiolikta, Nasimomija stadionas, Osa- 
ka, Japonija, - garsiai perskaitė Asadas. Negalėjo skambėti mažiau 
japoniškai. Tiesiog bjauriai. 

— Pasak visų kitų mano šaltinių, stadionas iš tikrųjų vadinasi 
Nišinomija, bet kam rūpi, - tarė Rouzė, pro juodai dažytas lūpas 
išsprūdo lašas puikybės. - Bet pažiūrėkit į sąrašo viršų — nustebsit. 

Karlas vėl išgirdo, kaip garsiai skaito Asadas: 


— Rugsėjo šeštoji, Stadio Comunale, Elorencija, Italija. 

— Ok, - tarė Karlas. - Leiskit man spėti, apie kelintus metus čia 
kalbam: atsitiktinai ne apie 1987-uosius? 

Rouzė niršiai sulinksėjo. Ji įjungė aukščiausią pavarą. 

— Tą sekmadienį Rita Nielsen išbraukė savo kalendoriuje. Jei 
manęs klaustumėte, ji vyko į paskutinį Madonos turo koncertą. Ne- 
abejoju, Rita norėjo kuo greičiau grįžti namo iš Kopenhagos, kad 
susikrautų daiktus ir skristų į Florenciją pamatyti savo dievaitės. 

Asadas su Karlu susižvalgė. Brošiūros, naminių gyvulėlių prie- 
žiūra, apsėdimas Madona, viskas sutapo. 

— Ar yra kokia galimybė patikrinti, ar tą dieną ji buvo užsisakiusi 
skrydį iš Bilundo? 

Rouzė nusivylusi jį nužvelgė. 

— Jau mėginau, jų sistema taip toli nesiekia. Nieko nerasta ir jos 
bute, todėl tenka daryti prielaidą, kad bilietus į lėktuvą ir į koncertą 
dingimo metu ji turėjo su savimi. 

— Tokiu atveju savižudybės tikimybė labai maža, - padarė išvadą 


Karlas ir labai švelniai paglostė Rouzės petį. 


Karlas perskaitė Rouzės užrašus apie Ritą Nielsen. Patikrinti 
Ritos nuopelnus, regis, nebuvo labai sudėtinga, nes nuo vaikystės 
ją sekė budri valdžios organų akis. Vienu metu visi buvo įsitraukę. 
Vaikų teisių ir psichinės sveikatos tarnybos, policija, ligoninių ir 
kalėjimų sistema. Mergaitę 1935-ųjų balandžio pirmąją pagimdė 
prostitutė motina ir ji toliau dirbo garvėje, o Ritą augino šeima iš 
žemiausių socialinių sluoksnių. Penkerių sučiupta vagiliaujant par- 
duotuvėje, smulkūs nusikaltimai per visus šešerius ugdymo moky- 
kloje metus. Mokykla mažamečiams nusikaltėliams, vaikų namai, 


dar daugiau nusikaltimų. Pirmą kartą prostitucija užsiėmė penkio- 

likos, pastojo septyniolikos, abortas, paskui stebėjimo laikotarpis 
dėl socialinių normų nepaisymo ir sutrikusio intelekto. Šeima iširo 
gerokai anksčiau. 

Gyvenimas pas globėjus, vėl prostitucija, paskui laikotarpis Ke- 
lerio psichiatrinėje ligoninėje Braininge, kur jai buvo diagnozuotas 
protinis atsilikimas. Dėl pasikartojančių mėginimų bėgti ir smur- 
to protrūkių nuo 1955-ųjų iki 1961-ųjų gyveno moterų namuose 
Sprogės saloje. Dar vienas kartas globos namuose ir daugiau nusikal- 
timų, o paskui ji trumpam dingsta iš sistemos, nuo 1963-ųjų vasaros 
iki aštuntojo dešimtmečio vidurio. Atrodo, kad tuo metu ji užsidir- 
ba pragyvenimui šokdama įvairiuose Europos miestuose. 

Paskui Rita įkuria masažo saloną Olborge ir vėliau apkaltinama 
sąvadavimu. Tada jos socialinės bėdos, regis, pasibaigia. Akivaizdu, 
ji pasimokė, o vadovaudama viešnamiui ir palydovių agentūrai suge- 
bėjo sukaupti užtektinai grynųjų ir be valdžios pagalbos. Ji mokėjo 
mokesčius ir paliko pusketvirto milijono kronų vertės likvidžių ak- 
tyvų, mažiausiai dešimt milijonų dabartiniais pinigais. 

Skaitydamas Karlas svarstė. Jei Rita Nielsen buvo protiškai atsili- 
kusi, jis pažinojo gana nemažai kitų su tokia diagnoze. 

Kaip tik tuo metu Karlas įmerkė alkūnę į kažką drėgno ant stalo 
ir suvokė, kad jo nosis varva. Buvo užtektinai, kad pripildytum puo- 
delį. 

- Po galais, — sušuko vyriškis, atlošęs galvą ir graibydamas ko 
nors, kas atstotų nosinę. 

Po dviejų minučių jis buvo koridoriuje ir pertraukė Rouzę su 
Asadu, tvirtinančius Ritos bylos dokumentų kopijas prie mažesnio- 
sios iš dviejų talpių skelbimų lentų. 

Karlas dirstelėjo į kitą minkštų drožlių plokščių lentą, kuri tęsėsi 
nuo pat Asado kamarėlės durų iki Rouzės kabineto. Ant jos buvo 


prisegtas popieriaus lakštas kiekvienai iš neišspręstų bylų nuo pat 

„O“ skyriaus įkūrimo dienos. Išrikiuoti chronologine tvarka, keletas 
jų buvo sujungti spalvotais siūlais nurodant galimą ryšį. Paprastą 
sistemą sugalvojo Asadas. Mėlynas siūlas jungė bylas, kuriose buvo 
kokių nors panašumų, o raudona virvelė jungė tas, kurios tikrai buvo 
susijusios. | 

Šiuo metu lentoje ryškėjo keletas mėlynų gijų, bet nė vienos rau- 
donos. 

Nebuvo abejonių, kad taip susiklosčius reikalams Asadas ketino 
ko nors griebtis. 

Karlas permetė akimis bylas. Šiuo metu buvo prisegta mažiau- 
siai šimtas popieriaus lakštų. Be abejonės, dauguma jų yra šiukšlės ir 
joms nederėtų čia būti. Tas part, kas ieškoti adatos šieno kupetoje, o 
paskui užsimerkus mėginti įverti į ją siūlą. 

— Gerai, einu namo, - pareiškė jis. - Jei neapsirinku, mane, kaip 
ir tave, Asadai, irgi apniko šita bjauri liga. Jei kuris jūsų ketinat dar 
kurį laiką pabūti, siūlau imtis Ritos Nielsen dingimo meto laikraš- 
čių. Pamėginkit pradėti nuo savaitės pradžios iki rugsėjo ketvirto- 
sios ir ieškokit iki penkioliktos. Susidarysim šiokią tokią nuomonę 
apie tai, kas tuo metu vyko. Velniai griebtų, jei prisiminčiau. 

Rouzė įsirėmė rankomis į klubus. 

- Tarsi mes pajėgtume atkapstyti ką nors, ką kiti pražiūrėjo įdėję 
tiek sekinančių pastangų. 

Ji pasakė „sekinančių“. Keistas žodis, - tokiai sąlyginai jaunai bū- 
tybei, - pagalvojo Karlas 

- Kadir ką, - atsiliepė jis. - O aš turiu truputį numigti ir pagal- 
voti apie Žąsį. 


Jis apsisuko ir išėjo. 

Rugpjūtis, 1987 


Netės motina visada sakydavo, kad mergaitės rankos auksinės. 
Vadinasi, kad ir kokio darbo ji griebtųsi ateityje, jai pavyks. Be geros 
galvos ant pečių, mažos, kruopščios rankelės yra svarbiausias įrankis, 
kuriuo Dievas gali apdovanoti žmogų, o jos tėvas po savo žmonos 
mirties plėšte išplėšė visą šios dovanos naudą. 

Kai išvirto tvoros stulpai, tai Netė juos vėl sukalė, tai jos darbas 
buvo užtaisyti plyšius, išpuvus gyvulių gardo lentoms. Tai ji atėjus 
laikui sukaldavo daiktus arba juos išardydavo. 

Tos pačios gebančios rankos Sprogės saloje tapo jos prakeiksmu. 
Subraižytos iki kraujo, kai laukus užpuldavo krūmai. Plušančios visą 
dieną be jokio atlygio. Be jokio verto atlygio. 

Paskui stojo geresni laikai, kai jos ramiai ilsėjosi. Tačiau dabar vėl 
atėjo metas padirbėti. 

Tuo pačiu metru, kurį naudojo siūdama, ji išmatavo kambarį ko- 
ridoriaus gale, tiksliai pasižymėjo jo aukštį, plotį ir ilgį. Iš bendro 


paviršiaus ploto atėmusi langų nišas ir duris, pateikė užsakymą. Įran- 

kių, dažų, užpildo, silikoninio sandariklio, lako, vinių, polietileno 
plėvelės ritinį, mineralinės vatos, grindlenčių ir gipso kartono plokš- 
čių, kad užtektų dviem sluoksniams. 

Statybinių reikmenų išparduotuvė Kupetų gatvėje prekes paža- 
dėjo pristatyti kitą dieną. Puiku, nes susiklosčius aplinkybėms Netė 
nebegalėjo ilgiau laukti. 

Viskas buvo sunešta į butą. Kambarys izoliuotas ir kiti remonto 
darbai buvo atliekami dienos metu, kol apačioje gyvenantys kaimy- 
nai būdavo darbe, o moteris iš kaimyninio buto išeidavo apsipirkti 
arba trepsendavo aplink miesto ežerus su savo mažu kilimus apmy- 
žančiu Tibeto terjeru. 

Niekas negirdėjo, kas vyksta kairiajame ketvirto aukšto bute. 
Niekas nematė jos su pjūklu ar plaktuku. Niekas neatsliūkino smal- 
siai kamantinėdamas, nes ji jau dvejus metus niekam nesiskelbdama 
gyveno bute ir ketino šitaip likti iki savo dienų galo. 

Nesvarbu, ką ji planavo. 


Kai kambarys buvo baigtas, ji atsistojo tarpduryje ir ėmė gėrė- 
tis savo darbu. Sunkiausia izoliuoti ir apkalti buvo lubas, tačiau ir 
svarbiausia, kartu su durimis bei grindimis. Pastarąsias ji pakėlė ir 
izoliavo dvigubu gipso kartono plokščių sluoksniu su storu stiklo 
vatos įdėklu. Paskui taip sureguliavo duris, kad jos vis dar atsivertų į 
vidų, nors ant naujų grindų ir patiesė kilimą. Išskyrus grindų aukščio 
skirtumą lyginant su koridoriumi, daugiau niekas savaime netraukė 
dėmesio. Kambarys buvo paruoštas. Siūlės užpildytos, sienos ir lu- 
bos nudažytos, storas sandariklio sluoksnis aplink duris ir langus. 
Apstatyta buvo lygiai taip pat kaip anksčiau: tie patys paveikslai ant 


sienų, tie patys antikvariniai niekučiai ant palangių ir, žinoma, pietų 

stalas viduryje su nėrinių staltiese ir šešios kėdės. Savo krėslą su rank- 
tūriais ji pastatė stalo gale. 

Netė atsisuko į augalą ant palangės ir tarp pirštų patrynė jo lapelį. 
Kvapas buvo aitrus, bet ne atstumiantis. Nuo drignių kvapo ji pasi- 


jusdavo saugi. 


Visos Sprogės merginos šnabždėjosi apie Gitę Čarlz, kai ji 
1956-ųjų vasarą atvyko pašto garlaiviu. Kai kurios sakė, kad ji dip- 
lomuota medicinos sesuo, bet tai buvo melas. Gal sanitarė, bet ti- 
krai ne kvalifikuota slaugytoja, nes, išskyrus vyresniąją, niekas iš tar- 
nautojų saloje visiškai neturėjo reikalingo išsilavinimo. Tačiau Netė 
tai jau žinojo. 

Naujai atvykusioji sukėlė sumaištį dėl paprastos priežasties: mer- 
ginos pamatė kai ką gražaus. Koketiškai mojanti rankomis, eisena, 
kaip tarstelėjo kažkuri, primenanti Gretą Garbo, - Gitė Čarlz buvo 
kito lygio. Niekuo nepanaši į kitas apgailėtinas senas vištas, kurios 
buvo arba senmergės, arba išsiskyrusios, arba našlės ir dėl to jautėsi 
įsipareigojusios ieškoti darbo šioje pragaro skylėje. 

Gitė Čarlz elgėsi išdidžiai. Ji buvo šviesiaplaukė kaip ir Netė, o 
plaukai gundančiai sudėti į šukuoseną, kokių net prižiūrėtojos sau 
neleisdavo. Gundanti, spyruokliuojančia eisena ji buvo tokia mote- 
ris, kokia Netė ir daugelis kitų svajojo tapti. 

Merginos į Gitę Čarlz laidė pavydžius, kartais geidulingus žvilgs- 
nius, tačiau netrukus išsiaiškino, kad nuostabi išorė slepia demoną. 
Tad, išskyrus Ritą, visos laikėsi atstu. 

Kai Čarlz, taip jos ją vadino, pavargo nuo Ritos draugijos, savo 
žydras akis ji atgręžė į Netę: pažadėjo palengvinti dienos naštą, siūlė 
saugumą ir galbūt net galimybę kartu išsinešdinti iš salos. 

Viskas priklausė nuo to, kiek Netė Gitei Čarlz būdavo maloni. Ir 
Čarlz leido suprasti: jei yla išlįs iš maišo, jei išaiškės, ką jiedvi veikia 
kartu, panorėjusi likti gyva, turės itin išmintingai elgtis. Verčiau ap- 
skirtai nieko nebegertų, nes, kas žino, ar jos puodelyje nebus įpilta 
drignių? 

Šitaip šlykščiai grasindama Čarlz supažindino Netę su drignėmis 
ir jų mirtinomis savybėmis. 

— EyosCYAMUS Niger, - ryžtingai ir dramatiškai tarė ji, tarsi pa- 
brėždama Reikalo svarbą. Vien nuo pavadinimo Netė sudrebėjo. 

— Sakoma, kad raganos naudojo jas skraidymo tepalams gamin- 
ti, - pasakojo Čarlz. — O jas sugavę kunigai ir persekiotojai naudojo 
tuos pačius augalus raganų pojūčiams nuslopinti kankinimų metu. 
Ją vadina raganų žole, todėl žmogus iš tikrųjų turi būti atsargus. Gal- 
būt geriausia būtų elgtis kaip liepiu, nemanai? 

Netė pakluso ir mėnesių mėnesius klausė savo šeimininkės, o lai- 
kas, praleistas Sprogėje, buvo pats blogiausiais jos gyvenime. 

Kai Netė žiūrėdavo į jūrą, ji matė ne tik bangas, galinčias išnešti 
ją į laisvę iš salos, bet taip pat nutempti ją žemyn. Paskandinti tam- 


sybėse, kur niekas niekada jos neras ir nebeskriaus. 


Vienintelis dalykas, kurį Netė galiausiai išvykdama išsigabeno iš 
Sprogės, buvo drignių sėklos. Ničnieko daugiau po ketverių sunkaus 
darbo ir kankinimų metų. 

Kur kas vėliau, jau įgijusi laborantės kvalifikaciją, ji išgirdo, kad 
kasinėjant vienuolyne atrasta kelių šimtų metų senumo drignių sė- 
klų ir jos buvo sudaigintos. Netė tučtuojau sukišo savo sėklas į vazo- 


nėlį ir pastatė saulėtoje vietoje. 

Netrukus, tarsi reinkarnacija, jos pasveikinti išlindo sveikas ža- 
lias daigelis. Tarsi senas draugas, kuris ilgam buvo pradingęs ir vėl 
atsirado. 

Kelerius metus drignės tarpo Haungordo dirvoje, o augalas, sto- 
vėjęs ant palangės jos bute Niorebro, buvo tiesioginis šių pirmųjų 
sėklų palikuonis. Džiovintus augalus Netė laikė kartu su drabužiais, 
kuriuos vilkėjo tą dieną, kai galiausiai sugrįžo į laisvę, - praėjusio 
amžiaus reliktais. Netė surinko du krepšius įvairių sudžiūvusių auga- 
lo dalių: lapų, sėklų dėžučių, stiebų ir to, kas kadaise buvo dailiausi 
balti žiedeliai, išvagoti tamsių gyslų su žėrinčia raudona akele vidu- 
ryje. Ji tiksliai žinojo, kaip juos panaudoti. 

Galbūt drignė ir neatskleistos jos paslaptys pastūmėjo Netę tęsti 
mokslus ir tapti biologijos laboratorijos asistente. Galbūt tai priver- 
tė ją pasinerti į chemiją. 

Kad ir kokia būtų priežastis, kaupiantis žinioms apie medžiagas 
ir jų poveikį žmogaus organizmui ji kur kas geriau gebėjo suprasti, 
kokiam baisiai mirtinam ginklui gamta leido laisvai tarpti Sprogės 
dirvoje. 

Trumpai paeksperimentavus ketvirtojo aukšto virtuvėje Netei 
pavyko išgauti trijų svarbiausių aktyvių augalo medžiagų ekstraktus, 
o rezultatą ji mažomis, švelniomis dozėmis išbandė su savimi. 

Nuo hiosciamino užkietėjo viduriai, išsausėjo burna; ant veido ir 
burnoje iššoko nedideli gumbeliai, širdis pradėjo keistai neritmingai 
plakti, nors iš tikrųjų ji nesusirgo. 

Labiau Netė baiminosi skopolamino. Žinojo, kad vos penkias- 
dešimt miligramų yra mirtina dozė. Netgi mažesnė skopolamino 
dozė stipriai migdė ir kartu kėlė euforiją. Nieko keista, kad Antro- 
jo pasaulinio karo metu jis buvo naudojamas kaip tiesos serumas. 
Žmogus, kurio kraujyje yra skopolamino, užmiršta viską, ką pasako 


svajingoje, mieguistoje būklėje, kurią sukelia medžiaga. 

Ir dar buvo atropinas - bespalvis kristalinis alkaloidas, esan- 
tis visuose bulvinių šeimos augaluose. Galbūt Netė buvo ne tokia 
atidi vartodama šią nei kitas dvi medžiagas. Šiaip ar taip, atropinas 
paveikė jos regą ir gebėjimą kalbėti, sukėlė staigų raudonį ir nude- 
gino odą, išpylė karštis, atsirado haliucinacijos ir ji vos neprarado 
sąmonės. 

Nevertėjo abejoti, kad pakankamai koncentruotas šių trijų me- 
džiagų kokteilis būtų mirtinas. Netė žinojo, kas atsitiktų, jei ji kai- 
tintų jas kartu ir išgarintų devyniasdešimt penkis nuošimčius van- 
dens. 

Šitokiu būdu dabar ji rankose laikė nemažą drignių ekstrakto 
butelį, visi langai buvo apsitraukę garais, o namuose tvyrojo slogus, 


aitrus jų kvapas. Teliko rasti tinkamą dozę konkrečiam organizmui. 


Kai persikraustė, Netė dar nebuvo naudojusi savo vyro kompiu- 
terio. Kam? Nebuvo nė kam, nė apie ką rašyti, jokių sąskaitų, jokio 
verslo susirašinėjimo. Jokių lyginamųjų lentelių ir dokumentų ruo- 
šimo. Tos dienos praėjo. 

Tačiau tą 1987-ųjų rugpjūčio trečiadienį ji įsijungė kompiuterį: 
klausėsi, kaip jis birzgia, stebėjo, kaip lėtai pažaliuoja ekranas. Visas 
kūnas pradėjo dilgčioti, o pilve iš baimės susisuko gniutulas. 

Kai laiškai bus parašyti ir išsiųsti, nebebus kelio atgal. Netės gy- 
venimo takas siaurėjo ir galiausiai prieis akligatvį. Šitaip ji manė ir 
troško, kad šitaip būtų. 

Netė brūkštelėjo kelis juodraščius, tačiau galutinis variantas buvo 


toks: 

Kopenbaga, 1987 m. rugpjūčio 27 d. 


Brangus... 


Daug metų praėjo nuo paskutinio mūsų susitikimo. Metų, kurie, 
galiu išdidžiai pasakyti, lėtai virto priimtinu ir džiaugsmą teikiančių 
gyvenimu. 

Visą tą laiką svarsčiau apie savo likimą ir padariau išvadą, kad kai 
kurie praeities įvykiai buvo neišvengiami, o dabar, besibaigiant dienai, 
galiausiai suvokiau, kad pati nesu be kaltės dėl to, kaip viskas vyko. 

Kad ir kaip tada buvo, kad ir kokie aštrūs žodžiai buvo išsakyti, 
kad ir kokių nesusipratimų kilo, as nebesikankinu. Tiesą sakant, visis- 
kai priešingai. Žvilgsnis atgalios pripildo mano protą ramybės ir žino- 
jimo, kad aš visa tai išgyvenau ir dabar atėjo laikas susitaikyti. 

Kaip galbūt žinote iš spaudos, kelerius metus buvau istekėjusi už 
Andreaso Rouzeno, ir dėl vyro palikimo esu gana pasiturinti moteris. 

Likimas taip skyrė, kad gydžiausi ligoninėje. Deja, man buvo di- 
agnozuota nepagydoma liga, dėl to man likęs laikas tikrai trumpas. 

Kadangi negalėjau pagimdyti vaikų, kurie paveldėtų mano turtą, 
dabar nusprendžiau pasidalyti savo gėriu su tam tikras asmenimis, su 
kurias vienaip ar kitaip buvau susidūrusi savo gyvenimo kelionėje. 

Todėl noriu pakviesti jus atvykti į mano namus adresu: Peblingo 


krantinė 32, Kopenbagoje, 
RUGSĖJO 4 D, PENKTADIENĮ... 


Ta proga dalyvaus mano advokatas, užtikrinsiantis, kad jums būtų 
perduota 10 milijonų kronų suma. Savaime suprantama, už šią dova- 
ną reikės sumokėti priklausančius mokesčius, tačiau advokatas viską 


paaiškins, tad jums nėra ko nerimauti. 


106 JUSSI ADLER-OLSEN 


Jaučiuosi tikra, kad mes, šitaip elgdamiesi, sugebėsime atvirai pa- 
sikalbėti apie praėjusius laikus. Liūdna, bet mano ateitis nedaug ką 
gali pasiūlyti. Tačiau labai vertinsiu galimybę galbūt pagerinti jūsiškę. 
Tokia proga tikrai suteiks man malonumo ir sielos ramybę. 

Suprantu, kad laišką gaunate paskutinę minutę, tačiau neabejoju, 
kad palaikysit verta keliauti čia, nepaisant bet kokių jūsų tos dienos 
planų. 

Prašau jūsų atsivežti šitą kvietimą ir atvykti tiksliai nurodytu lai- 
ku, nes advokato tvarkaraštis tą dieną itin įtemptas. 

Pridedu 2 000 kronų čekį kelionės išlaidoms apmokėti. 

Nekantriai laukiu, kada jus pamatysiu, ir esu įsitikinusi, jog susiti- 


kimas patenkins abi puses. 


Istikimai jūsų 


Netė Hermansen 


Laiškas geras, nusprendė ji ir išsaugojo šešias jo versijas su skirtin- 
gais vardais ir atvykimo laiku, o paskui visus išspausdino ir pasirašė 
apačioje. Kruopščiai, patikimai pasirašė, visai nepanašiai į tą parašą, 
kurį paprastai matydavo jos dokumentų gavėjai. 

Šeši laiškai. Kurtui Vadui, Ritai Nielsen, Gitei Čarlz, Tagui 
Hermansenui, Vigui Mogensenui ir Filipui Niorvigui. Akimirką ji 
svarstė parašyti dviem gyviems likusiems savo broliams, bet sumany- 
mą atmetė. Tuo metu jie buvo visai jauni ir vargiai ją pažinojo. Be to, 
kai viskas įvyko, jiedu buvo jūroje, o vyriausias brolis Madsas buvo 
miręs. Ne, jų nereikia niekuo kaltinti. 

Štai priešais guli šeši vokai. Iš tikrųjų turėtų būti devyni, tačiau 
tris kartus mirtis atėmė iš jos ėjimo teisę. Netė žinojo, kad šiuos tris 


skyrius jau užbaigė laikas. 

Mokyklos auklėtoj, Sprogės gydytojas konsultantas ir vyresnioji 
jau buvo iškeliavę iš šio pasaulio. Jie paspruko. Trys žmonės, kurie 
juo labiau turėjo būti gailestingi. O gal tiksliau - leisti įsigalėti tei- 
singumui. Visi trys bjauriai pakenkė ir baisiai klydo, nes ėjo per gy- 
venimą tvirtai tikėdami priešinga tiesa: kad savo darbu ir gyvenimu 
tarnauja ne tik visuomenei, bet ir vargšams žmogeliams, už kuriuos 
jie atsakingi. 


O tai ypač kamavo Netę. Graužė jos sielą ir ją kankino. 


== 


— Nete, einam su manim, - suurzgė auklėtoja. O kai Netė sudve- 
jojo, tempė ją už ausies visą kelią iki pastato galo taip, kad dulkės kilo 
joms pavymui. 

- "Tu niekinga pabaisa, kvaila, prietranka mergiote, kaip tu drįs- 
ti? - putodamasi ji smogė Netei į veidą kaulėta ranka. O kai Netė 
ėmė rėkti ant jos su ašaromis akyse ir reikalavo paaiškinti, už ką yra 
baudžiama, auklėtoja dar kartą jai smogė. 

Gulėdama ant žemės ji apsidairė, o viršum jos stūksojo įširdusi 
būtybė. Netei toptelėjo, kad išpurvinusi suknelę įskaudins tėtį, nes 
toji brangiai atsiėjo. Ji bandė prisidengti ir troško pradingti, ištirpti 
obels žiedlapiuose, kurie pleveno nuo medžių, iš dangaus sklindan- 
čioje vieversio giesmėje arba džiaugsmingame bendraklasių juoke, 
ataidinčiame iš kitapus pastato. 

- Viskas, baigta. Man tavęs gana, tu nepakenčiama maža pabaisa, 
ar supranti? Pasileidusi kekše! 

Tačiau Netė nesuprato. Ji žaidė su berniukais, o jie paprašė pakel- 
ti suknelę. Ji taip ir padarė - žaismingai parodė porą rausvų, per di- 


delių iš motinos paveldėtų apatinių. Berniukai džiugiai suriko, nes ji 

elgėsi taip natūraliai, taip nerūpestingai ir įkvėptai. Tiktai auklėtoja 
prasibrovė tarp jų, tvojo vienam po kito per skruostą, grupelė iširo, 
liko tiktai Netė. 

— "Tu, maža kekše! - suriko auklėtoja, o Netė žinojo, ką tai reiškia, 
todėl atkirto, kad ji tikrai ne tokia, o jei kas nors ją tuo kaltina, tai 
tikriausiai patys tokie. 

Auklėtoja subaltakiavo išgirdusi tuos žodžius. 

Štai kodėl ji taip smarkiai smogė Netei už mokyklos pastato, štai 
kodėl jai į veidą žėrė žvyrą ir rėkė, kad nuo šiol ji nebesimokys toje 
mokykloje, ir pasitaikius progai pasistengs išmokyti tokias men- 
kystas neatsikirtinėti. Kadangi ji šitaip elgiasi nuo tada, kai atėjo į 
mokyklą, nieko gero gyvenime nenusipelnė. O to, ką padarė dabar, 
niekaip, nieku gyvu neatitaisysi. Šituo auklėtoja pasirūpins. 


"Taip ji ir padarė. 


10 


Lapkritis, 2010 


Dar pustrečios valandos ir, reikia tikėtis, jis atsidurs pas Moną, 
tvarkingai apsirengęs ir susišukavęs, atrodantis kaip vyras, su kuriuo 
ji trokštų praleisti palaimingą naktį. 

Statydamas automobilį prie savo namų Alerode, eilės gale, Karlas 
niūriai dėbtelėjo į savo išblyškusį veidą galinio vaizdo veidrodėlyje. 

Vargu ar galima turėti mažiau vilties. 

Gal porą valandų numigus įvyktų stebuklas, galvojo jis sau, ir tik 
tada pamatė link jo drožiantį Terjė Plou. 

— Ko tau, Plou? - riktelėjo jis, lipdamas iš automobilio. 

Plou truktelėjo pečiais. 

- Vinių pistoleto byla. Man reikėjo išgirsti Hardžio versiją. 

- Tu jau ją girdėjai mažiausiai penkis kartus. 

— Tiesa, bet pamaniau, gal jis prisiminė ką naujo, dabar, kai atsi- 
rado naujienų. 

Pėdsekys Plou užuodė pėdsaką, tai buvo akivaizdu. Jis buvo 
vienas kruopščiausių komisariato tyrėjų. Nė vienas kitas su tokiu 
džiaugsmu nevažiuodavo trisdešimt penkių kilometrų rinkti šake- 


lių, iš kurių vėliau gal bus galima užkurti įtarimų laužą. 

— Prisiminė? 

— Gal. 

— Gal? Ką, po velnių, tai turėtų reikšti? 

— Pats jo paklausk, - atkirto Plou ir atsisveikindamas pakėlė prie 


smilkinio porą pirštų. 


Mortenas Holandas pasileido kone bėgte link Karlo vos jam įė- 
jus. Bet kokia puoselėta mintis, jog jis turi asmeninį gyvenimą, su- 
bliuško išvydus amžiną storulį įnamį. 

Mortenas dirstelėjo į laikrodį. 

- Puiku, kad šiandien anksti grįžai namo, Karlai. Čia tiek vis- 
ko įvyko. Net nesu tikras, kad viską atsimenu, - kalbėjo Mortenas 
gaudydamas kvapą, sakiniai dėl skubos lipo vienas ant kito. Neras 
ramybės nedorėliai. 

— Gerai, suturėk arklius, - tarė Karlas, nors sustabdyti šimto dvi- 
dešimties kilogramų įsibėgėjusią masę niekada nebūdavo lengva, o 
ypač vis stiprėjant gerklės skausmui. 

— Visą valandą telefonu kalbėjau su Viga. Ji prastos nuotaikos, 
vos galėsi, turi jai paskambint. 

Karlui sukosi galva. Prieš tai dar ne taip bjauriai jautėsi, kaip da- 
bar. Kaip, po galais, jo žmona, su kuria jis negyvena jau metų metus, 
gali vis dar taip drastiškai veikti jo imuninę sistemą? 

— Kojji norėjo? —- pavargęs paklausė. 

Tačiau Mortenas tik manieringai sumosikavo putliomis ranko- 
mis, gindamasis nuo bet kokio tolesnio klausinėjimo. Akivaizdu, 
Karlui teks išsiaiškinti pačiam. 


Dar viena užduotis į sąrašą. 

— Kas dar, jei neminėsim šmirinėjančio aplink Terjė Plou? - pri- 
sivertė paklausti Karlas. Reikia viską užbaigti, kol neišvirto iš nuo- 
vargio. 

— Taip, iš koledžo skambino Džesperas. Sakė, pavogė jo piniginę. 

Karlas papurtė galvą. 

Jo įsūnis - tikras stabdys. Kone treji metai Alerodo gimnazijoje 
vien tam, kad iškristų prieš pat du baigiamuosius egzaminus. Mėšlo 
žymės ant lentos. O dabar - antrieji metai Gentoftės paruošiamaja- 
me koledže, skrajojant pagal nuotaiką tarp Vigos sodo sklypo Isleve 
ir Karlo namų Alerode. Kiekvieną dieną kambaryje vis kita mergina, 
nesibaigiantys vakarėliai ir apsimetinėjimas kvaileliu. Savaime su- 
prantama tokiame amžiuje. 

— Kiek pinigų joje buvo? - pasiteiravo Karlas. 

Mortenas užvertė akis. Nejau tikrai tiek daug? 

— Pars susitvarkys, - pareiškė Karlas, eidamas į svetainę. - Viskas 
gerai, Hardi? - tyliai pasiteiravo. 

Ko gero, visų blogiausia buvo tai, kad Hardis niekada nė nekrus- 
telėdavo savo funkcinėje lovoje kam nors įėjus. Papurtyta ištiesta 
ranka ar tiesiog pirštas, pakeltas sveikinantis, tikrai nebūtų pakenkę. 

Karlas kaip visuomet priglaudė ranką prie kaktos paralyžiuotam 
buvusiam kolegai ir buvo pasveikintas mėlynų akių, nekantraujan- 
čių pamatyti daugiau nei pabodęs Karlo svetainės apstatymas. 

- Žinių kanalą? - pasitikslino Karlas, linktelėjęs link plokščiojo 
ekrano kampe. Hardžio lūpos persikreipė - ką dar jam čia daryti? 

— Katik čia buvo Terjė Plou, — pareiškė jis. 

— Taip, lauke prasilenkėm. Regis, jis galvoja, kad tu gali prie bylos 
pridėti ką nauja. - Karlas žengė atgal pajutęs, kad tuoj pradės čiau- 
dėti, tačiau kutenimas nosyje nuslopo. - Atsiprašau, tikriausiai man 
geriau laikytis atokiau. Regis, mane irgi kažkoks virusas paguldė. 


Komisariate visi krenta kaip musės. 

Hardis pabandė nusišypsoti. Šiomis dienomis jis mažiausiai neri- 
mavo, kad gali pasigauti ligą. 

— Plou man šį tą daugiau papasakojo apie šiandien rastą kūną. 

— Taip, atrodė apgailėtinai. Sukapotas ir sukištas į šiukšlių maišą. 
Plastikas, žinoma, pristabdė puvimą, tačiau vis tiek rezultatą pava- 
dintum „smarkiai apiręs“. 

— Plou sakė, kad viduje rado mažesnį maišelį, dėl kurio beveik 
susidarė vakuumas, - tarė Hardis. - Jie mano, kad pradžioje jame 
buvo šilto oro, kuris turėjo būti staigiai atšaldytas. Bet kuriuo atveju 
kūnas viduje atrodo santykinai gerai išsilaikęs. 

— Gerai. Tokiu atveju gal bus įmanoma paimti DNR. Gal tai 
žingsnis pirmyn, kaip manai, Hardi? Man regis, mudu abu būsim 
patenkinti pasiekimais. 

Hardis pažvelgė jam tiesiai į akis. 

— Patariau Plou, kad pamėgintų išsiaiškinti aukos etninį foną. 

Karlas pakreipė galvą ir tučtuojau pajuto, kaip ima varvėti nosis. 

— Kam? 

— Nes tą vakarą, kai grįžo namo kruvinais drabužiais, Ankeris 
man pasakojo, kad susikirto su kažkokiu prakeiktu užsieniečiu. 
Tada, kai buvo apsistojęs pas mudu su Mina. Kalbu ne apie kraujo 
dėmes, kokias paprastai pamatytum po muštynių. Bent jau po tokių 
muštynių, kokias aš esu matęs. 

— Ką, po galais, tai turi bendra su byla? 

— Pats sau užduodu šitą klausimą. Tačiau kažkas man kužda, kad 
Ankeris buvo iki ausų mėšle, supranti? Jau kalbėjom apie tai. 

Karlas linktelėjo. 

— Pakalbėkim apie tai ryte, Hardi. Lipsiu į viršų, trumpam už- 
merksiu akis, pažiūrėsim, gal pavyks atsikratyti šito viruso. Mona 


mane šįvakar pakvietė švento Martyno žąsies su staigmena. 

— Ką gi, gerai praleisk laiką, - atsiliepė Hardis. Balse buvo girdėti 


kartėlis. 


Karlas sunkiai sudribo ant lovos ir prisiminė gydymo su skrybėle 
būdą. Kiek prisiminė, senasis jo tėvas ligos užkluptas visada griebda- 
vosi šio būdo. 

— Atsigulk į lovą su dviem stulpais, - sakydavo jis. - Ant vieno 
stulpo užmauk skrybėlę ir pasiimk butelį svaigalų, jis visada turėtų 
stovėti ant stalelio prie lovos. Gerk tol, kol pradėsi matyti po skrybė- 
lę ant abiejų stulpų. Prisiekiu, kitą dieną būsi sveikas kaip ridikas. O 
jeigu ir ne, tau nerūpės. 

Toks gydymas niekada nepavedė, bet ką daryti, jei po poros va- 
landų teks vairuoti? Ką daryti, jei atsidursi tokioje vietoje, kur neno- 
ri pasirodyti dvokiantis svaigalais? Išdygusio girtuoklio Mona tikrai 
neapdovanos glamonėmis ir bučiniais. 

Jis porą kartų sunkiai atsiduso ir pagailėjęs savęs vis dėlto pasi- 
ėmė Z4//amore. Nurijo keletą gurkšnių. Tiek tai tikrai nepakenks. 

Po akimirkos surinko Vigos numerį, giliai įkvėpė ir sulaikęs kva- 
pą laukė. 

— Oi, kaip gerai, kad paskambinai, - ėmė tarškėti Viga. Tai buvo 
aiškus ženklas, kad bet kurią minutę viskas pakryps į bloga. 

— Tik nereikia, Viga. Aš per daug nusikalęs ir sergu, kad tampy- 
čiau gumą. 

— Sergi? Tada aš galiu palaukti. 

Paistalai! Ji puikiai žinojo, kad jis supranta, jog ji neketina laukti. 

— Ar tai susiję su pinigais? - paklausė jis. 

— Karlai! - per daug džiugu. Karlas dar kartą užsivertė viskio bu- 


telį. - Gurkamalis man pasipiršo. 

Kai viskis užpila šnerves, tikrai nemalonu, suprato Karlas. Jis ke- 
lis kartus šnirpštelėjo ir nusišluostė gleives nuo nosies galo, nekreip- 
damas dėmesio į baisiai ašarojančias akis. 

— Dėl Dievo meilės, Viga, juk tai daugpatystė. Nepameni, tu vis 
dar ištekėjusi už manęs. 

Moteris nusijuokė. 

Karlas atsisėdo tiesiai ir pastatė butelį ant naktinio staliuko. 

- Klausyk, ar šitokiu būdu tu prašai skyrybų? Manai, ketinu sė- 
dėti čia visiškai normalų trečiadienį ir juoktis, kai tu pasakoji, jog 
dangus griūva? Po velnių, aš neįstengiu išsiskirti, ir tu tai žinai. Nie- 
kaip negalėsiu išlaikyti namo, jei mes dabar pradėsime dalytis daik- 
tus. Šitame pačiame name gyvena tavo sūnus ir dar du nuomininkai. 
Juk tu nerimtai, tiesa? Nejau negali tu ir tas tavo agurkėlis papras- 
čiausiai susimesti? Kam šitaip vargti ir tuoktis? 

- Mūsų Anand Karaj* vyks Patialoje, kur gyvena jo šeima. Argi 
ne nuostabu? 

- Ei, ei, Viga, palauk minutę. Nejau negirdėjai, ką ką tik sakiau? 
Kaip, tu tikiesi, aš susitvarkysiu su skyrybomis šiuo metu? Nejau 
mes nekalbėjom, kad, prieš imdamiesi tokių veiksmų, pasitarsim? Ir 
kokius ten prakeiktus karus minėjai? Nesupratau. 

- Anand Karaj, priekurti tu. Tai garbinimas prieš Guru Grant 
Sahibui paskelbiant santuoką. 

Karlas greitai perbėgo akimis miegamojo sienas, ant kurių tebe- 
kabėjo nedideli gobelenai nuo tų laikų, kai Viga buvo užsidegusi 
induizmu ir Balio paslaptimis. Ar dar liko kokia religija, su kuria ji 
nebūtų per tuos metus neva aistringai susidomėjusi ? 

— Visiškai tavęs nesuprantu, Viga. Ar tu rimtai manai, kad sugrai- 


bysiu tris ar keturis šimtus tūkstančių tam, kad tu ištekėtum už kaž- 


* Sikų tuoktuvių ceremonija. 


KALTĖ 115 


kokio tipo su puskilometrio plaukais po turbanu, o jis tave paskui 
visą gyvenimą laikytų po padu? 

Ji nusijuokė kaip paauglė, ką tik įkalbinėjusi tėvus leisti jai prasi- 
durti nosį. 

Jei ji toliau šitaip kalbės, jis mes ragelį. Pasiekęs servetėlę ant nak- 
tinio stalelio Karlas išsipūtė nosį. Labai keista, nosis beveik sausa. 

— Karlai! Akivaizdu, kad tu visiškai nieko neišmanai apie Guru 
Nanako mokymą. Sikhizmas kalba apie lyčių lygybę, meditaciją ir 
garbingo gyvenimo siekimą. Dalytis su vargšais ir viltis sunkiu dar- 
bu. Nerasi tyresnio gyvenimo būdo nei sikų praktikuojamas. 

— Na, jei jie dalijasi su vargšais, tada tas tavo agurkėlis galėtų pir- 
miausia pasidalyti su manimi. Tarkim, du šimtai tūkstančių, ir mes 
atsiskaitę? 

Dar daugiau juoko, atrodo, ji niekada nesiliaus. 

— Nurimk, Karlai. Gali pasiskolinti pinigų iš Gurkamalio, pas- 
kui atiduoti juos man. Jis suteiks tau pačias mažiausias palūkanas, 
todėl nebus jokių rūpesčių. Pažįstu nekilnojamojo turto agentą, jis 
įvertins namą. Panašūs pastatai Rioneholtparkene šiuo metu verti 
milijono devynių šimtų. Mes vis dar skolingi šešis šimtus tūkstančių. 
Taigi tu išsisuksi su puse nuo milijono trijų šimtų ir dar galėsi baldus 
pasilikti. 

Šeši šimtai penkiasdešimt tūkstančių kronų! 

Karlas atsilošė ir lėtai uždarė mobiliojo dangtelį. 

Atrodo, sukrėtimas išginė iš organizmo virusą ir pakeitė trisde- 


šimt dviem švino svarmenimis krūtinės srityje. 


Jis užuodė aromatą dar jai neatidarius durų. 


— Įeik, - Mona paėmė jį už rankos ir įsitempė vidun. 

Palaima truko dar tris sekundes, kol ji pasuko į valgomąjį ir paliko 
jį stovėti priešais jauną moterį su aptempra trumpute suknute, ji pa- 
linkusi prie stalo degė žvakes. - Čia mano jauniausia dukra Saman- 
ta, - paskelbė Mona. - Ji labai norėjo su tavimi susipažinti. 

Vis dėlto šio dvidešimčia metų jaunesnio Monos klono akyse ne- 
atsispindėjo tiek daug džiugesio, kiek galėjai tikėtis po jos motinos 
pristatymo. Mergina kartą nužvelgė jį nuo galvos iki kojų pastebėda- 
ma praretėjusius smilkinius, gana suakumpusią povyzą ir kaklaraiščio 
mazgą, kuris staiga pasirodė pernelyg smarkiai užveržtas. Buvo aki- 
vaizdu, kad Karlas įspūdžio jai nepadarė. 

— Sveikas, Karlai, - tarė ji, tonu atskleisdama nusivylimą, kad mo- 
tina ir vėl įkrito į bedugnę skylę, pavadintą „rastas pamestas“. 

— Sveika, Samanta, - atsiliepė jis, mėgindamas išspausti kažką 
panašaus į džiaugsmingą šypseną. Ko, po galais, Mona pripasakojo 
dukrai, kad tikrovėje jis šitaip ją nuvylė? 

Padėtis vis blogėjo, kai į kambarį įlėkė mažas berniukas ir tvojo 
jam per kojas plastikiniu kardu. 

— Aš esu pavojingas plėšikas! - sušuko baltapūkė pabaisa, kurią 
mama su senele vadino Liudviku. 

Gripas buvo vieni niekai palyginus su šituo. Dar viena šios dienos 
staigmena, ir jis pasveiks akies mirksniu. 

Užkandžius Karlas ištvėrė su šypsena ir tokia išraiška veide, kokią 
buvo nusižiūrėjęs iš šimtus kartų žiūrėtų filmų su Ričardu Giru, ta- 
čiau atnešus žąsį Liudviko akys kone išsprogo ant kaktos. 

— Tau iš nosies varva į padažą, - pareiškė jis, prikišamai arkišęs 
pirštą į varvantį Karlo atsikišimą ir tuo sužadindamas savo motinos 
sunkiai valdomą apatinės pilvo dalies raumenų susitraukimų protrūkį. 

Kai berniukas, pareiškęs, jog tai siaubinga, pradėjo taukšti apie 
randą ant Karlo smilkinio, o paskui atsisakė patikėti, kad Karlas tikrai 


turi nuosavą tikrą pistoletą, vyras suprato, jog nebeturi pasirinkimo. 

— Prašau, - meldėsi tyliai, pakėlęs akis aukštyn, - jei nepadėsi 
man dabar, po dešimties sekundžių šitas vaikas bus permestas man 
per kelius. 

Jį išgelbėjo ne patrauklios senelės nuovoka ar jaunos mamos pas- 
taba. Tai buvo telefonas - suskambėjęs jo galinėje kišenėje mobilusis 
davė ženklą, kad, dėkui Dievui, vakarienė gali baigtis. 

- Atsiprašau minutėlę, — tarė jis, keldamas vieną ranką ir prašy- 
damas tylos, o kitą kišdamas į kišenę. 

— Kas yra, Asadai? - kreipėsi jis, pamatęs ekrane padėjėjo vardą. 
Tą akimirką jis buvo pasiruošęs atsakyti į bet kokį iškilusį klausimą 
visais įmanomais būdais, jeigu tik tai padėtų išsinešdinti. 

— Atsiprašau, kad kišuosi, Karlai, tačiau kiek žmonių Danijoje 
kasmet paskelbiama dingusiais be žinios? 

Mažų mažiausiai slėpininga pradžia, tokia, kuri gali sukelti vie- 
nodai paslaptingą atsaką. Nuostabu. 

— Manyčiau, apie pusantro tūkstančio. Kur tu dabar? - pastarasis 
sakinys visada nuskambėdavo tinkamai. 

— Mudu su Rouze vis dar rūsyje. Kiek iš to pusantro tūkstančio 
metų pabaigoje vis dar būna dingę, Karlai? 

- Įvairiai. Bet, manau, apie dešimt. 

Karlas pakilo nuo stalo ir stengėsi atrodyti visiškai įsitraukęs. 

- Byloje naujas posūkis? — paklausė jis. Dar vienas nuostabus sa- 
kinys. 

— Nesu tikras, - atsiliepė Asadas. - Tai tu man pasakyk. Tačiau 
tą pačią savaitę, kai dingo šita viešnamio karalienė Rita Nielsen, pra- 
nešta apie dar du dingusius žmones, vėliau, po savaitės, apie dar vie- 
ną, ir nė vienas iš jų nebuvo surastas. Nemanai, kad tai labai keista? 
Keturi per tas kelias dienas, Karlai. Ką pasakysi? Tai tiek pat, kiek 
normaliai būtų per pusę metų. 


— Gerai, būk, kur esi, atvažiuoju! 

Nuostabus baigiamasis sakinys, nors Asadas tikriausiai liko sutri- 
kęs. Kada dar Karlas šitaip žaibiškai reaguodavo? 

Jis vėl atsisuko į stalą. 

— Tikrai apgailestauju, - pareiškė. — Tikriausiai pastebėjot, kad 
aš šiandien kaip nesavas. Pirmiausia, bjauriai peršalau, ir viliuosi, kad 
nė vieno iš jūsų neužkrėčiau, — jis šniurkštelėjo nosimi, norėdamas 
pabrėžti savo žodžius, bet tik suprato, kad jo šnervės visiškai sau- 
sos. - Kita vertus, keturi dingę žmonės, taip pat itin žiaurus nužudy- 
mas Amageryje, viską reikia išaiškinti. Tikrai apgailestauju, bet man 
reikia važiuoti, kitaip neaišku, kokios rūšies mėšle teks kapscytis. 

Jis sutelkė žvilgsnį į Moną. Ji atrodė nuoširdžiai sunerimusi. Vi- 
siškai kitaip nei tada, kai jį konsultuodavo. 

— Vėl tas apšaudymas? — pasiteiravo, nepaisydama jo dosnių 
komplimentų apie smagų vakarą. - Būk atsargus, gerai? Tai tave vis 
dar labai stipriai veikia, Karlai. 

Jis linktelėjo. 

— Taip, ta pati sena byla. Tik dėl manęs nereikia jaudintis. Neke- 
tinu niekur veltis. Man viskas gerai, tikrai. 

Mona susiraukė. Koks sumautas vakaras. Du žingsniai atgal. Įsi- 
liejimas į šeimą mažų mažiausiai nesėkmingas. Monos dukra neken- 
čia Karlo, Karlas nekenčia anūko. Niekas nespėjo paragauti žąsies, 
nes į padažą privarvėjo snarglių, o Mona vėl priminė nelemtą vinių 
pistoleto bylą. Dabar, be abejonės, prie jo vėl prikibs tas bjaurus psi- 
chologas, vardu Krisas. 

— Man viskas gerai, - pakartojo jis, tada švystelėjo pirštų pistole- 
to šūvį į mažąjį Liudviką ir nusišypsojo. 

Kitą kartą jis turės geresnį supratimą, kokio pobūdžio būna Mo- 


nos staigmenos. 

Rugpjūtis, 1987 


Tagas išgirdo šlamesį pašto dėžutėje ir nusikeikė. Nuo tada, kai 
prie dėžutės prilipdė užrašą: „Jokių reklamų“, tegaudavo laiškus iš 
mokesčių inspekcijos, ir retai jie linkėdavo jam gero. Tagas niekaip 
negalėjo suprasti, kodėl negalima palikti jo ramybėje su tuo nedide- 
liu kiekiu grynųjų, kuriuos sukrapšto papildomai taisydamas dvira- 
čius bei ardydamas jaunų chuliganų mopedų karbiuratorius. Nejau 
jiems labiau patiktų, jeigu jis išmaldai ištiesęs ranką kreiptųsi į Mi- 
delfarto socialines tarnybas arba imtų plėšti vasarnamius Skarupo 
paplūdimiuose kaip jo sugėrovai ? 

Ištiesęs ranką paėmė vieną iš vyno butelių, išrikiuotų tarp lovos 
ir apverstos alaus dėžės, kuri atstojo naktinį stalelį. Patikrinęs, ar ne- 
naudojo butelio naktį, priglaudė kaklelį prie kelnių prarėžo ir šlapi- 
nosi, kol pripildė visą. Nusišluostęs rankas į lovos užtiesalą, Tagas 
lėtai atsistojo. Jis pavargo gyventi kartu su ta tylene mikne Mete. Tu- 
aletas buvo už jos kambario pagrindiniame name, o čia, dirbtuvėse, 
kur jis buvo įsirengęs migį, lentos buvo supuvusios, vėjas švilpė pro 


visus plyšius, o netrukus stos žiema. 

Jis apsidairė po kambarį. Kabo seni, susiraitę kūningų mergyčių 
automobiliniu tepalu ištepliotomis krūtimis plakatai. Visur buvo 
priversta stebulių, įvorių, padangų ir kitokių įvairiausių mopedų 
detalių, o betono grindys pajuodusios nuo seno variklių tepalo. Tai 
nebuvo tokia vieta, kuria dauguma žmonių didžiuotųysi, tačiau ji pri- 
klausė jam. 

Tagas paėmė nuo lentynos peleninę, joje dar buvo pilna gerų 
nuorūkų. Išsirinkęs geriausią, jis prisidegė ir giliai įkvėpė. Sumaigė ją 
tik tada, kai rausvas švytėjimas įveikė ir paskutinius kelis milimetrus 
iki jo suodinų pirštų. 

Vis patempdamas į viršų smunkančias apatines kelnes, jis šalto- 
mis grindimis nustyrino ant pirštų galų iki durų. Vienas žingsnis 
laukan, ir pirštais kaip tik pasieks pašto dėžutę. Dėžutė buvo puiki, 
sukalta iš medžio drožlių plokščių, su dangteliu, jis išsipūtė dvigubai 
nuo tada, kai prieš ištisus amžius šitą dėžutę gamino. 

"Tagas pažiūrėjo į vieną ir kitą kelio pusę, tačiau nieko nebuvo ma- 
tyti. Jis nenorėjo, kad Brenderupe kiltų šurmulys pamačius jį stovin- 
tį atsikišusiu alaus pilvuku ir purvinais apatiniais. 

— Visi jie - kiaulės buržujai, negalintys žiūrėti į suaugusį vyrą pa- 
čiame jėgų žydėjime, - sakydavo jis savo sugėrovams ant suolelio. 
Geras žodis, Tagas mėgo jį vartoti. Buržujai. Toks prancūziškas. 

Jo nuostabai, laiškas, kurį aptiko dėžutėje, nebuvo mokesčių ins- 
pektoriaus sąskaita ar vietinės valdžios pranešimas, tiesiog įprastas 
baltas vokas su antspaudu. Tokio laiško jis metų metus nebuvo gavęs. 

Vyras atsitiesė. Tarsi tą pat akimirką jį būtų ėmęs stebėti siuntėjas 
arba, tiksliau, tarsi laiškas pats būtų turėjęs akis ir galėtų pranešti, ar 
gavėjas vertas Žinios. 

Braižo jis neatpažino, tačiau aiškiai matė kruopščiai, raitytomis 
raidėmis, kurios tarsi elegantiškai kilo iš popieriaus, išvedžiotą savo 


vardą. Tai jam labai patiko. 

Tada pavertė voką ir akimirksniu pajuto, kaip į kraują priplūdo 
adrenalino. Tarsi įsimylėjėlis jis pajuto, kaip išrausta skruostai. Ir, 
tarsi medžiojamo žmogaus, jo akys išsiplėtė. 

Nieko negalėjo mažiau tikėtis. Laiško nuo Netės. Netės Herman- 
sen, jo pusseserės. Su adresu ir viskuo kitu. Netės, apie kurią tikrai 
negalvojo dar kada išgirsiąs. Pagrįstai. 

Jis giliai įkvėpė ir akimirką svarstė, ar nemesti laiško atgal į pašto 
dėžutę. Tarsi gamtos jėgos ir pati dėžutė pajėgtų jį sunaikinti, išplėšti 
jam iš rankų, kad jis galėtų išsigelbėti nesusidūręs su jos turiniu. 


"Toks buvo laiško poveikis. 


+ 


Dirbdamas mažame tėvo ūkelyje Netės vyresnysis brolis Madsas 
iš asmeninės patirties padarė išvadą, kad, kaip ir visi gyvi padarai, 
žmonės gali būti dalijami į dvi rūšis — pateles ir patinus. Kai žmogus 
tai suvokia, daugiau kaip ir nėra ko mokytis. Visa kita savaime iš to 
kyla. Gyvenimo pagrindai yra padalyti tarp šitų dviejų rūšių. Darbo 
reikalai ir visa, kas sutelpa tarp keturių namų sienų. Taip yra sutvar- 
kyta, kad viena ar kita rūšis rūpinasi tam tikrais reikalais. 

Madsas surinkdavo savo jaunesniuosius brolius bei pusbrolį kie- 
me priešais namą, nusimaudavo kelnes ir rodydavo savo organą. 

— Jei turit šitą, esat vienos rūšies, o jeigu vietoj šito turit plyšį, esat 
kitos rūšies. Tik tiek reikia žinot. 

Jo broliai ir pusbrolis Tagas juokdavosi, o Netė nusimaudavo kel- 
nes, tarsi rodydama savotišką vaikišką solidarumą ir supratingumą. 

Tada Tagas ypač susijaudindavo. Ten, iš kur jis buvo kilęs, nusi- 
renginėjama būdavo tik vienumoje, privačiai, ir, jei sakytume tiesą, 
jis taip niekada ir nesuvokė šio vienintelio vyrų ir moterų skirtu- 


mo. 

Tai buvo pirmoji Tago vasara, praleista pas dėdę. Kur kas geriau, 
nei karštos dienos prie uosto Asense, siaurose gatvelėse, kur jis ir kiti 
berniukai slėpdavosi su cigaretėmis E7fJe/ ir svajodavo, kaip vieną die- 
ną išplauks į jūrą. 

Jie puikiai sutarė - Tagas ir Netė. Ir su dvyniais jis susidraugavo, 
tačiau Netė buvo jo numylėtinė, nors beveik aštuoneriais metais jau- 
nesnė. Ji taip lengvai pritardavo, juokdavosi vos jam nutaisius miną 
ir visiškai užmiršusi save nesvyruodama mesdavosi į kvailiausias situ- 
acijas. 

Pirmą kartą Tago gyvenime kažkas atkreipė į jį dėmesį, ir jam tai 
patiko. Dėl to ir jis sunkiai dirbo, kad padėtų Netei, kad ir ko ji pa- 
prašydavo. 

Kai Madsas ir dvyniai pamažu išsikraustė, Netei liko tik tėvas 
ir vasaros dienos su Tagu. Vyras puikiai prisiminė, kaip stipriai jos 
veikė mergaitę. Daug tam įtakos turėjo vis atsinaujinančios kaimelio 
šmeižto kampanijos, vis nenuspėjamesnės tėvo nuotaikos ir kartais 
neteisingas elgesys. 

Jie nebuvo įsimylėję, Tagas ir Netė, tik artimi draugai. Tačiau vis 
dėlto intymiame jų artume tvyrojo kankinantys klausimai apie dvi 
rūšis, į kurias dalijami žmonės, ir kaip kartais jie elgiasi vienas kito 
draugijoje. 

Todėl būtent Tagas parodė Netei, kaip žmonės poruojasi, ir todėl 


būtent jis, to nenorėdamas, viską iš jos atėmė. 


—— ios 


Jis sunkiai susmuko ant lovos, dirstelėjo į butelį ant darbastalio 
ir akimirką svarstė, kada vyšnių vynas padėtų jam labiau — išgertas 


prieš skaitant ar jau perskaičius laišką. 

Jis girdėjo, kaip svetainėje kosti jo nuomininkė Metė. Paprastai 
tokie garsai nesiejami su moterimi, bet jis priprato. Ji buvo gera ir 
lovoje šaltomis žiemos dienomis, kol socialinės tarnybos nesuuodė, 
kad jie gyvena kaip pora ir eikvoja išmokas. 

Tagas pasvėrė voką ir ištraukė laišką. Dukart sulenktas plono 
gėlėto rašomojo popieriaus lakštas. Išlankstydamas lapą jis tikėjosi 
vėl pamatyti ranka išvedžiotus žodžius, bet pamatė, kad laiškas at- 
spausdintas ir lengvai perskaitomas. Kad nebesikankintų, paskubo- 
mis ėmė bėgti akimis per tekstą ir jau ruošėsi pasiduoti vyšnių vyno 
pagundai, bet pamatė tą vietą, kur parašyta, kad Netė įteiks jam de- 
šimt milijonų kronų, jei nurodytu laiku pasirodys nurodytu adresu 
Kopenhagoje. 

Tagas paleido laišką iš rankų ir stebėjo, kaip jis nusileidžia ant be- 
toninių grindų. Tiktai tada pamatė sąvaržėle prie laiško pritvirtintą 
dviejų tūkstančių kronų čekį, išrašytą jo vardu. 

Niekada anksčiau tokiu mėnesio metu jo rankose nebuvo tiek 
pinigų. Tik apie tai jis pajėgė galvoti. Visa kita buvo tiesiog pernelyg 
netikra. Milijonai. Netės liga. Visa padėtis! 

Du tūkstančiai kronų! Net plaukiodamas jūroje mėnesio pabai- 
goje jis neturėdavo šitiek pinigų. Netgi kol dirbo priekabų gamyklo- 
je, Paskui jį išmetė dėl girtavimo, o gamyklą perkėlė į Šiaurės Obiu. 

Tagas atplėšė čekį ir palietė jį. 


Jis buvo velniškai tikras. 


Netei buvo smagu, o Tagas viskam pasiruošęs. Kai pas vienintelę 
ūkelio karvę buvo atvestas bulius, ji pasiteiravo, ar jam irgi būna tokia 
erekcija. Tagas parodė, ji ėmė juoktis, tarsi vienas iš jos brolių dvynių 


būtų paleidęs juokelį. Netgi kai jie bučiuodavosi, ji nesivaržydama 

pasiduodavo, ir Tagas buvo laimingas. Jis troško save su ja išbandyti, 
visą laiką apie tai galvojo, nors ji dar buvo vos pradėjusi įgauti formas. 
Tagas labai šauniai atrodė - lieknas, su ruda kareiviška uniforma, po 
antpečiu užkišta kepuraitė su snapeliu. Tai suveikdavo, padedant bu- 
liui su karve, atliekantiems neišvengiamą kasmetinį ritualą. 

Netė pamatė, kad Tagas visiškai suaugęs ir toks, kaip ji norėjo, 
ir kai jis paprašė jos nusirengti šieno kupetoje ir jį patenkinti, ji ne- 
sudvejojo. Kodėl reikėtų dvejoti? Visi sakė, kad šitaip turi būti, kad 
šitaip elgiasi patelės ir patinai, vyrai ir moterys. 

Kai nenutiko nieko blogo, kita proga jie viską pakartojo, pakar- 
tojo tai, ką sužinojo: kad niekas negali prilygti džiaugsmui susijun- 
gus žmonių kūnams. 

Penkiolikos ji pastojo. Nors Netė džiugiai pareiškė Tagui, kad da- 
bar jiedu iki dienų pabaigos bus kartu, jis atsisakė pripažinti tėvystę. 
Jeigu tikrai esu šito benkarto tėvas, rėkė jis, pateksiu į nemalonę, nes 
tu - nepilnametė, o mūsų ryšys prieštarauja įstatymui. Nieku gyvu 
dėl Netės jis nesiruošė sėsti į kalėjimą. 

Netės tėvas tikėjo dukters žodžiu ir bandė išmušti teisybę iš Tago, 
tik be naudos. Tagas tvirtai neigė savo indėlį pusseserės nėštumui. 
Kadangi sūnūs visada pasiduodavo šitaip žiauriai kvočiami, senis 
Hermansenas, savaime suprantama, pagalvojo, kad jaunuolis sako 
tiesą. 

Paskui Tagas daugiau nebematė Netės. Kartkartėmis apie ją iš- 
girsdavo ir tada jį užplūsdavo baisus gėdos jausmas. 


Galiausiai jis pasirinko viską užmiršti. 


Jis dvi dienas ruošėsi. Mirkė rankas drėkinamajame aliejuje, švei- 


tė ir trynė, kol suskeldėjusi oda parausvėjo ir atgijo. Skutosi kelis 

kartus, kol skruostai tapo lygūs ir skaistūs. Kirpykloje jį sutiko kaip 
sūnų palaidūną, trinko ir kirpo jam plaukus, apšlakstė kvepalais, 
kaip tik profesionalai sugeba. Su valgomąja soda jis šveitė dantis tol, 
kol dantenos pradėjo kraujuoti, o viską baigęs ir pažvelgęs į veidrodį 
Tagas tepamatė seniai praėjusių dienų šešėlį. Dešimt milijonų kro- 
nų reikia pasiimti stilingai. Netė turėtų žvelgti į jį taip, tarsi jis būtų 
nugyvenęs vertą gyvenimą. Jis norėjo, kad Netė pamatytų jaunuolį, 
kuris kadaise ją prajuokindavo, ir prieitų prie jo su pasitenkinimu. 

Vis dėlto pagalvojęs apie susitikimą Tagas sudrebėdavo. Jis, kone 
penkiasdešimt aštuonerių, sugebės pakilti iš pačių socialinių padu- 
gnių ir atsitiesti, atsistoti kaip žmogus; į jį žvelgsiančios akys daugiau 
nebijos, kad jis gali nuskriausti. 

Naktimis jis svajojo apie pagarbą ir pavydą, apie šviesesnius laikus 
naujoje aplinkoje. Tiktai prakeiktas mazochistas pasiliktų tokioje 
sušvinkusioje skylėje, kur visi šnairuoja į jį tarsi į raupsuotąjį. Nieku 
gyvu jis nepasiliks šitame kaime su pusantro tūkstančio gyventojų, 
kur net geležinkelis apmiręs, o vienintelis pasididžiavimas - prieka- 
bų gamykla, - jau seniai išsikėlusi ir atlaisvinusi vietą ne kam dau- 
giau, tik idiotiškai institucijai, pavadintai Šiaurės ramybės mokykla. 

Jis išsirinko didžiausią vyriškų drabužių parduotuvę Bogensė- 
je. Nusipirkus smarkiai nukainotą žvilgų, mėlynomis juostelėmis 
kostiumą, kuris, kreivai besišypsančio konsultanto tvirtinimu, esąs 
naujausios mados, jam liko užtektinai pinigų mopedo degalams ir 
bilietui į abi puses iš Aibiu į Kopenhagą. 

Atrodė, jog atėjo lemiama gyvenimo akimirka, kai jis sėdo ant 
savo Velo Solex ir nuburzgė per miestą. Į Tagą įsmeigti žvilgsniai 
buvo visiškai kitokie, nei jis buvo įpratęs. 


Niekada anksčiau jis nebuvo taip pasiruošęs susitikti su ateitimi. 


12 


Rugpjūtis, 1987 


Su dideliu pasitenkinimu Kurtas Vadas stebėjo, kaip politi- 
nė dešinioji per visą devintą dešimtmetį stiprino savo įtaką tarp 
gyventojų, o dabar, baigiantis 1987-ųjų rugpjūčiui, žiniasklaidos 
priemonės kone be išimčių pranašavo, kad po rinkimų valdžioje 
liks tie patys konservatoriai. 

Dienos tikrai buvo palankios Kurtui Vadui ir tiems, kurie pri- 
tarė jo nuomonei. Pakilimo partija sukilo prieš imigraciją, pamažu 
vis daugiau krikščionių grupuočių ir nacionalistinių organizacijų 
būrėsi aplink apsukrius liaudininkų agitatorius, o šie patyrusiai 
pliauškino botagu per pagedimą ir moralės nuosmukį, nerodyda- 
mi nė menkiausio jautrumo pagrindiniams žmogaus teisių princi- 
pams. 

Svarbiausias punktas teigė, kad žmonės nei gimsta lygūs, nei 
jiems skirta tokiais būti, ir rinkėjai gali kuo ramiausiai su tuo susi- 
taikyti. 

Tikrai palankios dienos. Tokios mintys prasiskynė kelią į par- 


lamentą bei tam tikras nevalstybines organizacijas ir tuo pat metu 

pradėjo plaukti lėšos Kurto puoselėjamai Tyrumo partijai. Jis sun- 
kiai dirbo, kad vieną dieną ji taptų 6072 fžde politine partija su pla- 
čiu vietinių skyrių tinklu ir atstovais parlamente, Kristiansborge. 
Gyventojams šitaip morališkai pakitus, beveik sugrįžo ketvirtasis, 
penktasis ir šeštasis dešimtmečiai. Žinoma, tai tik silpnas septin- 
tojo ir aštuntojo dešimtmečio ištvirkavimų atgarsis, kai jaunimas 
triukšmingai marširavo gatvėmis, skelbdamas laisvą meilę ir socia- 
lizmą. Tų laikų, kai sukčiai ir visuomenės padugnės pelnėsi iš vals- 
tybės, o asocialus elgesys buvo pateisinamas valdžios ir visuomenės 
susilpnėjimu. 

Laimei, tos dienos praėjo. Dabar, devintajame dešimtmetyje, 
kiekvienas žmogus yra savo likimo kalvis. Ir dauguma tikrai našūs, 
tai buvo akivaizdu, nes kiekvieną dieną iš pasiturinčių miestiečių, 
fondų ir sindikatų pylėsi nauji įnašai Kurto Vado Tyrumo partijai. 

Rezultatai akivaizdūs. Buvo pasamdytos dvi tarnautojos tvar- 
kytis su partijos sąskaitomis bei skirstyti informaciją ir mažiausiai 
keturi iš devynių partijos skyrių augo penkių narių per savaitę grei- 
čiu. 

Galiausiai tarp gyventojų pernelyg išplito polinkis į homosek- 
sualumą, narkotikų priklausomybė, paauglių nusikalstamumas, 
netvarkingi lytiniai santykiai, imigracija, politinės žmogžudystės 
ir apgailėtino genetinio paveldo sklidimas. Negana to, atsirado 
ŽIV virusas — tarsi perspėjimas, kurį krikščionių bendruomenės 
vadino Dievo pirštu. 

Priemonės, kovai su tomis blogybėmis pasitelktos šeštajame de- 
šimtmetyje, dabar nebetiko, reikėjo ieškoti geresnių būdų smogti 
atgal. 

Kad ir kaip ten būtų, tikrai daug žadantys laikai. Nors garsiai 
nesakomas, pagrindinis Tyrumo partijos etosas sklido kaip miško 


gaisras: gero kraujo nedera maišyti su prastu. 

Asociacija švariam tautos kraujui ir moralinėms vertybėms ginti 
buvo žinoma trimis skirtingais pavadinimais, kol Kurto tėvas, įdė- 
jęs daug ryžto ir jėgų, įkūrė judėjimą rasiniam grynumui užtikrinti 
ir visuomenės moralei kelti. Penktajame dešimtmetyje jis pavadino 
jį Komitetu prieš palaidumą. Vėliau tai tapo Danų bendruomene, 
galiausiai - Tyrumo partija. 

Tai, kas užgimė bendrosios praktikos gydytojo iš Eiuno prote, o 
paskui buvo ištobulinta jo sūnaus, jau nebebuvo tik asmeninis rei- 
kalas. Asociacija dabar jungė maždaug du tūkstančius narių, o jie su 
didžiausiu džiaugsmu mokėjo nemenkus metinius įnašus. Tai buvo 
pažangūs miestiečiai, pradedant advokatais, gydytojais ir policijos 
pareigūnais, baigiant rūpybos darbuotojais ir kunigais. Šie žmonės 
kasdieniame darbe matė per daug liūdesio ir turėjo nuovokos bei 
galimybių ko nors griebtis. 

Jei Kurto tėvas tebebūtų gyvas, jis didžiuotųsi matydamas, kaip 
sūnus išplėtojo jo mintis, ir jaustųsi dėkingas, kad Kurtas taip su- 
maniai vadovauja tam, ką jiedu abu pamažu ėmė vadinti Reikalu. 
Reikalo rėmuose jis ir panašiai mąstantys šalininkai slapčia vykdė 
nelegalią veiklą, kurią troško legalizuoti per Tyrumo partiją, bū- 
tent — atskirti vaisių, kuris nenusipelnė gyventi, nuo to, kuris nu- 
sipelnė. 

Kurtas Vadas kaip tik baigė įrašyti radijo pokalbį, kuriame jis dar 
kartą oficialiai išaiškino pagrindines Tyrumo partijos idėjas, kai jo 
žmona ant saulės spindulių užlieto ąžuolinio rašomojo stalo padėjo 
pluoštą laiškų. 


Laiškų visada pasitaikydavo kuo įvairiausių. 

Anoniminiai laiškai nearplėšti keliaudavo tiesiai į šiukšlių dėžę. 
Tokių būdavo maždaug trečdalis. 

Kaip įprasta, būdavo neapykantos kupinų laiškų ir grasinimų. 
Kurtas kruopščiai užsirašydavo siuntėjų vardus ir adresus, o pas- 
kui perduodavo laiškus į kontorą mieste. Jei čia dirbančios moterys 
pastebėdavo, kad kartojasi tų pačių asmenų užgauliojimai, Kurtas 
paskambindavo vietos skyriaus sekretoriui ir šis pasirūpindavo, kad 
daugiau tokios korespondencijos nebūtų. Kadangi dauguma žmo- 
nių turi paslapčių, kurių nenori viešinti, o vietos advokatai, gydy- 
tojai ir kunigai gali prieiti prie gausių archyvų, yra daug būdų ne- 
patenkintiesiems nutildyti. Galima pavadinti tai šantažu. Kurtas tai 
vadino savigyna. 

Dar būdavo laiškų su prašymais stoti į partiją. Tokiu atveju rei- 
kėjo būti itin atidiems. Dėl infiltracijos gali kilti daug nemalonumų, 
todėl nuo pat pradžių derėjo elgtis atsargiai. Štai kodėl Kurtas Vadas 
pats atplėšinėjo savo laiškus. 

Galiausiai įvairiausiais būdais buvo reiškiamos įvairiausios nuo- 
monės - nuo pagyrų ir inkštimo iki įtūžio. 

Tarp paskutinių iš dienos korespondencijos Kurtui pakliuvo Ne- 
tės Hermansen laiškas. Jis negalėjo susilaikyti nenusišypsojęs, kai ki- 
toje voko pusėje perskaitė siuntėjo vardą. Nedaugelis atvejų bėgant 
metams pasirodė tokie sėkmingi kaip šis. Du kartus gyvenime jis 
sustabdė amoralų šios moters elgesį. Paleistuvė. Kekšė. 

Bet ko šis apgailėtinas gyvis nori iš jo dabar? Ašaros ar priekaiš- 
taus? Tiesą sakant, jam nerūpi. Jam Netė Hermansen buvo, yra ir 
visada bus niekas. Faktas, kad ji dabar gyvena viena pati vyrui užsi- 
mušus automobilio avarijoje tą pačią naktį, kai atsitrenkė į jos praci- 
tį, pelnė ne daugiau nei truktelėjimo pečiais. 


Ji nieko geresnio nenusipelnė. 

Jis metė neartplėštą voką į nesvarbių laiškų krūvą. Net nebuvo 
smalsu. Ne taip, kaip visus tuos metus. 

Pirmą kartą Kurtas išgirdo apie Netę, kai mokyklos tarybos narys 
atėjo į jo tėvo priimamąjį pranešti apie mergaitę, kuri pateko į Pugės 
malūno upelį ir dabar kraujuoja. 

— Tikriausiai jai persileidimas. Daug požymių tai rodytų, - kal- 
bėjo tarybos narys. - Bet kokias kalbas, kad kalti mokyklos berniu- 
kai, reikia atmesti kaip nerimtas. Tai buvo nelaimingas atsitikimas. 
Jeigu jus iškvies į namus, daktare Vadai, prašau atkreipti dėmesį, kad 
jokio smurtinio elgesio nebūta, kad mergaitė pati įkrito į upelį. 

— Kiek jai metų? — pasiteiravo Kurto tėvas. 

— Ką tik sukako penkiolika. 

— Kažin ar normalu tokio amžiaus lauktis, - pastebėjo gydytojas 
Vadas. 

— Kažin ar ji visiškai normali mergaitė, - prunkštelėjo tarybos 
narys. - Jau seniai dėl ištvirkavimo išmesta iš mokyklos. Palaidas el- 
gesys, kvietimai sanguliauti berniukams, nepadorios kalbos. Primi- 
tyvi protu bei veiksmais ir nuožmi bendramokslių bei klasės auklė- 
tojos atžvilgiu. 

Tai išgirdęs, Kurto tėvas atlošė galvą ir linktelėjo, kad visiškai su- 
pranta. 

— Ak, viena iš tų, — tarė jis. - Atsilikusi, įsivaizduoju. 

— Tikriausiai, - pritarė tarybos narys. 

— Ar gali būti, kad kuris nors iš tų padorių vaikų, kuriuos ši nie- 
kinga mergaitė gali mėginti apkaltinti, kaip nors asmeniškai susiję 
su tarybos nariu? 

— Taip jau nutiko, kad susiję, - atsakė tarybos narys, imdamas 
vieną pasiūlytų cigarų, kurie gulėjo dailiai sudėti dėžutėje ant gy- 
dytojo rašomojo stalo. — Vienas iš berniukų yra jauniausias mano 


brolio svainės sūnus. 

- Suprantu, — tarė Kurto tėvas. - Klasių susidūrimas, jei toks 
buvo. 

Tuo metu Kurtui buvo trisdešimt, jis jau ruošėsi perimti tėvo 
praktiką, bet jam dar reikėjo susipažinti su tokia paciente, kaip ap- 
tariamoji mergaitė. 

- Ką ji veikia, toji mergaitė? — pasiteiravo Kurtas, sulaukęs pa- 
drąsinančio tėvo linktelėjimo. 

— Nesu gerai informuotas, bet, regis, padeda savo tėvui nedide- 
liame ūkyje. 

— Ojos tėvas? - toliau klausinėjo Kurtas. 

- Kiek prisimenu, jis vardu Larsas Hermansenas. Paprastas žmo- 
gus, manau, iš tų kietasprandžių. 

- Ašjjį pažįstu, - patikino Kurto tėvas. Savaime suprantama, pa- 
žinojo. Jis netgi dalyvavo tai mergaitei gimstant. - Truputį trenktas, 
paaštrėjo po žmonos mirties. Bet kuriuo atveju - ribota, siaurų pa- 
žiūrų padermė. Nieko keista, kad ir mergaitė truputį trenkta. 

O paskui nutiko štai kas. 

Kaip ir tikėtasi, daktaras Vadas buvo pakviestas į Netės tėvo ūkį, 
ten padarė išvadą, kad mergaitė neapdairiai paslydusi įkrito į upelį ir 
buvo traiškoma srovės, todėl susižalojo į šakas ir akmenis, gulėjusius 
po užtvanka. Bet kokie kiti jos aiškinimai gali būti nulemti sukrėti- 
mo ir nerimo. Tačiau ji baisiai kraujuoja. 

— Ar gali būti, kad ji laukėsi? — pasiteiravo gydytojas mergaitės 
tėvo. 

Kaip ir visuose kituose tėvo iškvietimuose į namus pastaruoju 
metu, dalyvavo ir Kurtas, jis aiškiai prisimena, kaip mergaitės tėvas, 
išgirdęs klausimą, išblyško ir lėtai papurtė galvą. 

— Vadinasi, policijos tyrimo neprireiks, - pasakė Kurto tėvas. 


Taigi tas atvejis daugiau nebuvo tiriamas. 

Vakarop vėl turėjo įsisiūbuoti draugijos veikla, ir Kurtas Vadas 
nekantriai to laukė. Po dešimties minučių jis susitiks su ištikimiau- 
siais Tyrumo partijos nariais, kurie ne tik artimai susiję su iškiliau- 
siomis dešiniųjų partijų figūromis, bet turi gerų ryšių su Teisingumo 
ir Vidaus reikalų ministerijų tarnautojais, niūriai nusiteikusiais dėl 
šalies pasirinktos krypties, ypač kai kalbama apie imigraciją ir šei- 
mos suvienijimo politiką. Juos įsilieti motyvuoja lygiai tas pats, kas 
ir kitus partijos narius - Danijoje per daug užsieniečių, per daug ne- 
pageidaujamų žemesnio statuso asmenų. 

„Iškilo grėsmė aukštuomenei ir plačiajai visuomenei“, - sklido 
šauksmai iš kelių būstinių, ir Kurtas Vadas negalėjo nepritarti. Vis- 
kas slypi genuose, ir žmonėms įkypomis akimis bei ruda oda nėra 
vietos idealiame baltapūkių berniukų ir mergaičių stipriais raume- 
ningais kūnais paveiksle. Tamilai, pakistaniečiai, turkai, afganai, vie- 
tnamiečiai — visi turi būti sustabdyti kaip bet kokie kiti invaziniai 
teršalai. Efektyviai ir nedvejojant. 

TĄ vakarą jie nuodugniai aptarė, kokių priemonių Tyrumo par- 
tija galėtų imtis. Vyrams išėjus, Kurtas liko su tuo, kurį pažinojo 
geriausiai. Iš tikrųjų puikus žmogus, toks pat kaip jis gydytojas su 
pelninga praktika į šiaurę nuo sostinės. 

- Jau daug kartų kalbėjomės apie Reika/ą, Kurtai, - tarė tas vyras 
ir prieš tęsdamas tvirtu žvilgsniu jį tyrė. - Žinoma, aš pažinojau tavo 
tėvą. Jis leido man suprasti apie man tenkančią atsakomybę dar tada, 
kai buvau jaunas universiteto ligoninės gydytojas Odensėje. Jis buvo 
puikus žmogus, Kurtai. Daug iš jo išmokau: ir kalbant apie profesiją, 


ir apie etinius dalykus. 

Jie linktelėjo vienas kitam. Tikrai didelė dovana Kurtui, kad jo 
tėvas sulaukė šešiasdešimt antrojo sūnaus gimtadienio. Jau praėjo 
treji metai nuo tos akimirkos, kai jis vis dėlto pasidavė amžiui, būda- 
mas devyniasdešimt septynerių. Laikas prabėgo taip greitai. 

— Tavo tėvas nurodė man kreiptis į tave, jei kada norėčiau tapti 
aktyvus, — kalbėjo svečias ir akimirką stabtelėjo, tarsi suprasdamas — 
kad ir kokį žingsnį žengs toliau, teks įveikti painius klausimus ir klas- 
tingus spąstus. 

- Džiaugiuosi, - galiausiai tarė Kurtas. - Tačiau kodėl dabar, jei 
galiu paklausti? 

Vyras pakėlė antakius ir prieš atsakydamas leido sau luktelti. 

— Dėl kelių priežasčių. Viena yra mūsų šio vakaro pokalbis. Ant- 
ra - šiaurinėje Zelandijoje, - kur didžiausia svetimšalių koncentraci- 
ja, imigrantai dažnai labai artimai susiję ir vis dar tuokiasi tarpusavy- 
je. Kaip žinoma, dėl kraujomaišos tikrai neretai pasitaiko nesveikų 
atžalų. 

Kurtas linktelėjo. Tiesa. Jų pilna visur. 

- Iš principo, norėčiau įnešti savo dalį, - tyliai pasakė vyras. 

Kurtas vėl linktelėjo. Dar vienas pajėgus ir gerbtinas pilietis jun- 
giasi į jų gretas. 

— Suvokiate, kad dirbsite darbą, kurio jokiomis aplinkybėmis 
negalėsite su niekuo aptarinėti, tik su tais, kuriuos mes konkrečiai 
patvirtinsime, ir kad šitas apribojimas truks visą jūsų gyvenimą? 

— Taip, - pasakė vyras. - Taip ir įsivaizdavau. 

— Mažai iš to, ko imamės dėl Reikalo, esamomis aplinkybėmis 
gali būti paviešinta, tačiau akivaizdu, kad jūs apie tai sužinosite. Mes 
daug statome ant kortos. 


— Tikrai. 

— Dauguma verčiau pasirūpins, kad asmuo dingtų nuo žemės pa- 
viršiaus, užuot stebėję, kaip jis neatidžiai ir neapdairiai atlieka savo 
darbą. 

Vyras linktelėjo. 

— Suprantama. Esu tikras, aš panašiai jaučiuosi. 

— Taigi, jūs trokštate būti įvesdintas į mūsiškes atrankos procedū- 
ras dėl nėštumo nutraukimo ir sterilizacijos? 

- Taip. 

— Tokiomis aplinkybėmis pasitelkiame specialią terminologiją. 
Turime sąrašą adresų ir pačių išvystytus ypatingus abortų metodus. 
Jei supažindinsime jus su šiomis procedūromis, tapsite visaverčiu na- 
riu, ar suprantate? 

— Taip, suprantu. Ko reikia, kad galėčiau būti supažindintas? 

Kurtas atidžiai tyrė tą žmogų. Ar jam užteks valios? Ar tos akys 
išliks tokios pat ramios kalėjimo ir pažeminimo akivaizdoje? Ar jis 
pakankamai tvirtas, kad atsispirtų išorės spaudimui ? 

— Jūsų šeima ir draugai nieko neturi žinoti, nebent jie aktyviai 
dalyvautų mūsų darbe. 

— Mano žmona nesidomi mano veikla, todėl nėra ko nerimauti, - 
nusišypsojo svečias. Tai buvo kaip tik tokia reakcija, kokios Kurtas 
tikėjosi šiame pokalbio etape. 

— Labai gerai, eime į mano priimamąjį. Nusirengsite ir leisitės 
apžiūrimas, ar neturite jokių pasiklausymo prietaisų. Paskui papra- 
šysiu, kad užrašytumėte kelis faktus apie save, tokius dalykus, kurių 
nenorėtumėte niekam pasaulyje, išskyrus mudu, paviešinti. Neabe- 
joju, jūs, kaip ir visi mes, spintoje slepiate keletą skeletų. Pageidauti- 
na, kad tie faktai būtų susiję su jūsų medicinine praktika. 

Svečias ir vėl linktelėjo. Šioje vietoje linkteli ne kiekvienas. 

- Jums reikia paslapčių. Kad galėtumėte panaudoti prieš mane, 


jeigu pabūgčiau? 

— Neabejoju, kelias turite. 

Vyras vėl linktelėjo. 

- Daugybę. 

Apieškojęs žmogų ir stebėjęs, kaip jis pasirašo pareiškimą, Kur- 
tas griežtai įpareigojo jį laikytis lojalumo ir tylos dėl Reikalo veiklos 
ir fundamentalių principų. O kai ir tai neatgrasė vyriškio, Kurtas 
trumpai supažindino, kaip galima paskatinti savaiminį abortą nesu- 
keliant įtarimo, galiausiai apibendrino, kokie intervalai turėtų būti 
tarp tokio gydymo, kad nekiltų įtarimų sveikatos inspekcijai ir po- 
licijai. 

Kai galiausiai jie atsisveikino, Kurtą apėmė nuostabus jausmas, 
kad dar kartą prisidėjo prie savo tautos gerovės. 

Jis įsipylė brendžio ir atsisėdo prie ąžuolinio rašomojo stalo mė- 
gindamas prisiminti, kiek kartų pats atliko procedūrą. 

Atvejų būta daug. Netė Hermansen buvo vienas iš jų. 

Jo žvilgsnis dar kartą krito į jos laišką ant krūvos viršaus. Paskui 
jis užsimerkė ir su malonumu prisiminė tą patį pirmąjį ir įsiminti- 


niausią atvejį. 

Lapkritis, 2010 


Vėlų tokių tamsių kaip ši lapkričio diena vakarą policijos komi- 
sariato langai atrodė kažkaip paslaptingai. Dingojosi, jie stebi tarsi 
žibančios akys. Didžiuliame pastate bet kuriuo paros metu kabine- 
tuose būdavo gyventojų, sėdinčių prie bylų, kurios negali ilsėtis ir 
kurių negalima atidėti. Tai buvo valandos, kai miestas apnuoginda- 
vo savo dantis: vienur sumušamas praeivis, kitur ginčijasi ir išsitrau- 
kia peilius sugėrovai, susiduria gaujos ir grobiamos piniginės. 

Karlas tūkstančius valandų praleido šiame pastate mirkčiojant 
gatvės žibintams, kai padorūs miestiečiai miega savo lovose, tačiau, 
reikia pripažinti, tai buvo seniai. Jeigu tik šis vakaras su Mona ne- 
būtų buvęs toks kankinantis. Jeigu tik jis būtų galėjęs sėdėti ant jos 
lovos ir stebeilytis į didžiules rudas jos akis. Jeigu taip būtų buvę, 
jis tikrai nebūtų varginęsis ir žiūrėjęs, kas jam taip vėlai skambina. 
Tačiau buvo kitaip, ir Asadas tapo jo gelbėtoju. 

O dabar tenka srėbti pasekmes. Jis nusileido laiptais į rūsį ir nega- 
lėdamas patikėti papurtė galvą žiūrėdamas į link jo einančius Rouzę 
su Asadu. 

— Ką, po galais, judu čia veikiat? - paklausė jis nestabtelėdamas. — 
Ar suvoki, kad tupi čia jau devyniolika valandų, Asadai? 

Jis dirstelėjo per petį. Rouzė vilko pėdas ir tikrai netryško ener- 
gija. 

— O tu, Rouze? Kaip nutiko, kad ir tu vis dar čia? Ari viršva- 
landžius, kad gautum išeiginę, atspėjau? - Jis permetė apsiaustą per 
kėdės atkaltę savo kabinete. - Kas naujo Ritos Nielsen byloje negali 
palaukti iki rytojaus? 

Asadas pakėlė gauruotus antakius, kad Karlas galėtų įspėti iš pa- 
raudusių jo akių. 

- Štai čia mūsų peržiūrėti laikraščiai, — tarė jis, versdamas visą 
šūsnį ant Karlo rašomojo stalo. 

- Tiktai mintinai neišmokom, - pridūrė Rouzė. 

Žinant Rouzę, pareiškimas buvo gana kuklus. Jis pastebėjo vyps- 
nį Asado veide. Be abejonės, sklaidė puslapius tol, kol jie kone sudri- 
sko. Žinoma, kad taip. Pirmiausia dingusių asmenų skyriaus bylas 
apie visus praneštus atvejus 1987-ųjų rugsėjį, paskui laikraščius. Jis 
puikiai žinojo, kaip jie dirba. 

— Tuo metu jokių užuominų apie sunkumus narkotikų versle, 
nieko, susijusio su grobimu ar panašia nusikalstama veikla regione, — 
pasakė Rouzė. 

— Ar svarstėt galimybę, kad Rita Nielsen galėjo palikti automobi- 
lį kur nors kitur, o Koplyčios kelyje jį pastatė visai ne ji? - paklausė 
Karlas. — Gal ieškoti reikėtų visai ne Kopenhagoje? Jei ne ji paliko 
automobilį, galėjo pradingti apskritai bet kur nuo čia iki kelto per 
Didįjį Beltą. 

- Apie tai jau anksčiau pagalvota, - atsiliepė Rouzė. - Reikalas 
tas, kad, pasak policijos raporto, atėjus teirautis apie mokėjimą kre- 
dito kortele, kiosko savininkas Niorebro ją prisiminė. Taigi tą rytą 


ji buvo Niorebro. 

Karlas kietai sučiaupė lūpas. 

— Kodėl ji taip anksti išvažiavo iš namų? Ar apie tai galvojot? — 
paklausė. 

Asadas linktelėjo. 

— Manau, tikriausiai todėl, kad turėjo susitikimą. 

Karlas pritarė. Moters išvykimo laikas nedavė jam ramybės. Nie- 
kas be priežasties neina iš namų penktą valandą ryto, juo labiau — ne 
Ritos Nielsen profesijos atstovės, kurios naktį labiausiai užsiėmu- 
sios. Vargu ar toks ankstyvas laikas tinka šeštadieniniam apsipirki- 
nėjimui, tad koks dar gali būti paaiškinimas, jei ne konkretus susi- 
tikimo laikas? 

- Arba ji su kažkuo susitiko Kopenhagoje, tokiu atveju jis, kad 
ir kas būtų, kur kas daugiau už mus žino apie jos dingimą, arba ji 
niekada čia nepasirodė, tokiu atveju kažkas irgi tai žinojo, - pasakė 
Karlas. - Kiek pastangų buvo įdėta ją surasti? Kaip manot, ar pa- 
kankamai? 

— Pakankamai ? - Asadas dirstelėjo į Rouzę, kuri atrodė lygiai to- 
kia pat išblyškusi. Abiem akivaizdžiai buvo sumažėjęs cukraus kiekis 
kraujyje. 

- Taip, pakankamai požiūriu visų, kurie buvo su ja susiję arba 
žinojo apie jos dingimą, - atsiliepė Rouzė. - Paklausyk, Karlai, - to- 
liau kalbėjo ji, - policija tris dienas beldėsi į visas duris. Apie dingimą 
buvo paskelbta visuose laikraščiuose. Paieška paskelbta per televiziją 
ir vietos bei nacionalinį radiją, ir nė gyva dūšia neatsiliepė, išskyrus 
kiosko savininką. 

- Taigi jūs manot, kad kažkas žinojo, jog ji dingo, tačiau parylė- 
jo? Ir, kad ir kas jis būtų, gali būti susijęs su jos dingimu, teisingai ? 

Rouzė sumušė kulnimis ir išpyškino: 


— Tikrai taip, pone. 

— O dabar judu man pranešat, kad maždaug tuo pat metu dingu- 
siais paskelbiama neįprastai daug žmonių ir nė vienas jų neatsiranda, 
teisingai, Asadai ? 

— Taip. Ir dabar turime dar vieną, kuris irgi nebuvo rastas, - at- 
siliepė Asadas. - Paprašėm dar vienos savaitės laikraščių vien tam, 
kad įsitikintume, jog nepražiopsojome nieko iš to, ko nėra policijos 
apygardų įrašuose. 

Karlas akimirką svarstė apie tai, ką pasakė Asadas. 

- Vadinasi, dabar iš viso turim penkis asmenis, įskaitant Ritą 
Nielsen, kurie taip ir neatsirado? Penki žmonės per dvi savaites pra- 
dingo be pėdsako, ar taip tvirtina? 

— Kaip pirštu į akį. Iš viso šalyje per tas dvi savaites, į kurias buvo- 
me susitelkę, pranešta apie penkiasdešimt penkis dingusius asmenis, 
o po dešimties mėnesių penki taip ir nebuvo rasti. Ir vis dar nerasti 
po dvidešimt trejų metų, - linktelėjusi atsakė Rouzė. - Sakyčiau, tai 
rekordas - šitiek dingimų per kelias dienas. 

Karlas pamėgino įvertinti tamsius ratilus jai po akimis. Ar tai 
nuovargis, ar per dieną nutekėjęs blakstienų tušas? 

— Užmeskim akį, - tarė jis, vesdamas pirštu per Rouzės sąrašą, 
paskui išsitraukė rašiklį ir išbraukė vieną iš vardų. - Apie ją bet kokiu 
atveju galim pamiršti, — tarė, rodydamas moters amžių ir dingimo 
aplinkybes. 

- Taip, mes irgi pagalvojom, kad ji per sena, - tarė Asadas. - Prita- 
riu, nors mano tėvo sesuo dvejais metais vyresnė, per šias Kalėdas jai 
sukaks aštuoniasdešimt penkeri, vis dar kiaurą dieną skaldo malkas. 

Kiek daug tauškalų apie nieką, - pagalvojo Karlas. 

- Klausyk, Asadai, šita moteris buvo nusenusi. Ji dingo iš slaugos 
namų, ir esu tikras, ten malkų neskaldė, sutinki? O kaip kiti sąraše? 
Ar juos patikrinote? Ar galima juos kaip nors susieti su Ritos Niel- 


sen dingimu:? 

Štai jie vypso. Porelė nuskriaustų vaikų. 

Asadas alkūne niuktelėjo Rouzei. 

- Advokatas Filipas Niorvigas iš Korsioro teisininkų firmos 
„Niorvigas ir Sionderskovas“, - pradėjo ji. - Dieną prieš pačias svar- 
biausias paauglės dukters rankinio rungtynes Niorvigas, nepaisyda- 
mas pažado važiuoti, pareiškė, kad vietoj jo tegu vyksta mama. Jis 
tepasakė, kad turi svarbų susitikimą Kopenhagoje, kurio negalima 
atidėti. 

- Ir paskui pradingo? 

— Taip. Vėliau tą pat rytą traukiniu išvažiavo iš Halskovo ir turėjo 
išlipti Kopenhagos centrinėje stotyje apie pusę dešimtos. Po to nie- 
ko. Dingo skradžiai žemę. 

- Ar kas matė jį lipant iš traukinio? 

— Pora kitų keleivių iš Korsioro jį atpažino. Jis priklausė ne vienai 
miesto draugijai, todėl daug žmonių žinojo, kas jis toks. 

— Regis, dabar prisimenu, - tarė Karlas, nekreipdamas dėmesio 
į gleives, kurias juto leidžiantis šnervėmis. — Garsus teisininkas iš 
Korsioro. Tuo metu gana garsiai skelbė laikraščiai. Ar ne jis iškilo 
viename Kopenhagos kanalų? 

— Ne, jis visiškai pradingo, Karlai, - atsiliepė Asadas. - Tikriau- 
siai galvoji apie kokį kitą žmogų. 

— Ar toji byla dar nebuvo mūsų lentoje, Asadai? 

Asadas linktelėjo. Tokiu atveju raudona sruoga tikriausiai derėtų 
ją sujungti su Ritos Nielsen byla. 

— Matau, kad turite kažko apie jį prisirašę. Ką gali pasakyti apie 
tą Niorvigą, Rouze? 

- Jis gimė 1925-aisiais... — tik tiek tespėjo pasakyti Rouzė. 

- 1925-aisiais? Prakeikimas! — ištrūko Karlui. - 1987-aisiais jis 
turėjo būti pradėjęs septintą dešimtį. Gana senas būti paauglės ran- 


kininkės tėvu. 

— Gal paklausyk toliau nešūkavęs? - pavargusi ištarė Rouzė. Ap- 
siblaususiu žvilgsniu ji priminė jam senstančią roko žvaigždę, kuri 
mėgina atrodyti seksualiai po kilogramais pudros ir tušo. Tikriausiai 
bet kurią minutę kris ir užmigs. 

- Gimęs 1925S-aisiais, - pakartojo Rouzė. — Teisės laipsnis iš 
Orhuso 1950-aisiais. Jaunesnysis bendradarbis „Lorsenas ir Bondė“ 
advokatų kontoroje Valensbeke nuo 1950-ųjų iki 1954-ųjų. Savo 
firmą Korsiore įsteigė 1954-aisiais, teisę vesti bylas Aukščiausiajame 
teisme įgijo 1965-aisiais. 1950-aisiais vedė Sarą Juliją Enevoldsen, 
1973-aisiais išsiskyrė. Du vaikai iš pirmos santuokos. 1974-aisiais 
vedė savo sekretorę Miją Hansen. Tais pačiais metais gimė vieninte- 
lis vaikas su ja - duktė, vardu Cecilija. 

Ji pakėlė akis su klausiama išraiška veide. Štai ir vėlyvos tėvystės 
paaiškinimas. Vyrukas pasiguldė savo sekretorę. Filipas Niorvigas 
akivaizdžiai buvo iš tų vyrų, kurie žino, ko nori. 

Jis buvo vietinės sporto klubų asociacijos pirmininkas, išrinktas 
net tris kadencijas. Po kurio laiko įsiliejo ir į parapijos tarybą. Iki 
1982-ųjų, kai apkaltintas sukčiavimu savo teisinėje firmoje buvo pri- 
verstas išeiti. Jis turėjo būti teisiamas, bet išsisuko dėl įkalčių stokos. 
Vis dėlto prarado daug klientų. Po penkerių metų, prieš dingimą, 
neturėjo vairuotojo pažymėjimo, nes buvo sučiuptas vairuojantis 
girtas. Finansiškai jis taip pat buvo išsekęs. Krūva skolų. 

- Hmm, - Karlas atkišo apatinę lūpą ir baisiausiai panoro užsi- 
rūkyti. Cigaretės pasitarnaus ir prastai sveikatai gerinti, ir gebėjimui 
susitelkti, 

— Ei, Karlai, tik nepradėk dūmyt dabar, - subarė Rouzė. 

Karlas apstulbęs pažvelgė į ją. Kaip ji?.. 

— Nė nesvajok, Rouze. - Jis atsikrenkštė. Pradėjo perštėti ger- 
klę. — Gal šitoj skylėj yra arbatos, Asadai? 


142 JUSSI ADLER-OLSEN 


Rudos padėjėjo akys akimirką prašviesėjo tik tam, kad vėl apsi- 
blaustų. 

— Bijau, kad ne, Karlai. Bet galiu pasiūlyt tau didelį puodelį ka- 
vos. Ką pasakysi ? 

Karlas nurijo seiles. Asado kava išgąsdintų bet kokį virusą. 

— Jeigu tik ne per stiprios, Asadai, - atsakė jis maldaujančiu 
žvilgsniu. Praėjusį kartą prireikė pusės tualetinio popieriaus ritinė- 
lio. Karlas nenorėjo, kad tai pasikartotų. 

— Vadinasi, vienintelis dalykas, siejantis abi bylas, yra tai, kad abu 
asmenys dingo labai panašiomis aplinkybėmis, - nusprendė jis. - 
Abu tą dieną atkeliavo į Kopenhagą. Nežinom, kodėl Rita Nielsen, 
tačiau Niorvigas teigė turįs susitikimą. Nedaug tėra už ko užkibi. 
Tęsk, Rouze. 

— Pamiršai laiką, Karlai. Jie pradingo tą pačią dieną ir beveik tuo 
pačiu metu. Štai kas glumina. 

— Aš vis dar nesu įtikintas. O kaip kiti du atvejai iš tavo sąrašo? 

Ji pažvelgė į lakštą popieriaus rankose. 

- Čia yra Vigas Mogensenas, apie kurį nieko nežinom. Jis tiesiog 
pradingo. Paskutinį kartą matytas prie įlankos Lundeborge, besilei- 
džiantis per Didįjį Beltą savo mažu laiveliu. 

- Žvejys? 

— Nemanau. Tiesiog jis turėjo mažą laivelį. Tikrai vienu metu 
turėjo žvejybos laivą, tačiau tas sulūžo. Tikriausiai dėl Europos Są- 
jungos žvejybos kvotų. 

— Ar laivelis buvo rastas? 

— Taip. Varnemiundėj. Jį buvo perėmę pora lenkų, kurie tikino, 
kad laivelį pasiėmė, nes jis jau visą amžinybę stovėjo prišvartuotas 
Julinge. Šiaip ar taip, jie nelaikė to vagyste. 

— O ką sakė Julinge? 


— Sakė, kad tai netiesa. Ten niekada nebuvo laivelio. 

— Dingojasi man, kad tie lenkai jam suvarė ašmenis, o paskui iš- 
vertė per bortą. 

- Nebūtų galėję. Jie nuo 1987-ųjų rugpjūčio iki spalio dirbo Šve- 
dijoje, todėl Mogenseno dingimo metu jų apskritai nebuvo Danijo- 
je. 

— Kokio didumo tas laivelis? Ar jis galėjo būti prišvartuotas kur 
nors niekam nepastebint? 

- Šitai išsiaiškinsim, Karlai, — pažadėjo Asadas. Jis stovėjo tarp- 
duryje su dailiu nediduku padėklu, pagamintu iš puikios sidabro 
imitacijos. Karlas neramiai stebėjo mažučius puodelius. Kuo mažes- 
ni puodeliai, tuo žiauresnis turinys. O šie buvo tikrai mažučiukai. 

- Iki dugno, Karlai, - paragino Asadas karščiuojančiomis aki- 
mis. Jis pats labiau priminė tą, kurį reikia grąžinti į gyvenimą, 

Karlas vienu mauku išgėrė kavą ir staiga pagalvojo, kad ji visai 
nebloga. Ištisas keturias sekundes truko tas jausmas, kol jo organiz- 
mas pradėjo reaguoti taip, tarsi jam būtų supiltas variklių alyvos ir 
nitroglicerino mišinys. 

— Gerai, Karlai, 22e? - tarstelėjo Asadas. 

Nieko keista, kad jo akys paraudusios. 

— Gerai, - išspjovė Karlas. - Vigą Mogenseną kol kas atidėkim į 
šalį. Nesu tikras, kad čia yra koks ryšys su Rita Nielsen. Ar turim jį 
ant lentos, Asadai? 

Asadas papurtė galvą. 

— Buvo padaryta prielaida, kad vyras nuskendo nelaimingo atsiti- 
kimo metu. Jis buvo linksmuolis, nevengė svaigalų. Ne alkoholikas, 
tiesiog smulki žievelė. 

- Žuvelė, Asadai. Reikia sakyti žuvelė, ir neklausk manęs, ko- 
dėl, tiesiog taip yra. Ką dar turim? - Jis pažvelgė į Rouzės sąrašą ir 
stengėsi nuslopinti nemalonų jausmą, kilusį kavos medžiagoms pa- 


siekus skrandį. 

- Paskui šita, - tarė Rouzė, rodydama į dar vieną vardą. - Čia 
sakoma, Gitė Čarlz. Gimusi 1934-aisiais Torshaune, bakalėjos krau- 
tuvininko Alistairo Čarlzo dukra. Karo pabaigoje jis bankrutavo, ir 
tėvai išsiskyrė. Čarlzas grįžo į Aberdyną, iš kur ir buvo atvažiavęs, o 
Gitė su motina ir jaunesniuoju broliu persikraustė į Vailė. Kurį lai- 
ką mokėsi slaugytojos darbo, bet metė ir galiausiai įsidarbino psi- 
chiatrinėje ligoninėje Braininge. Paskui kelis kartus trumpai dirbo 
slaugytojos padėjėja įvairiose šalies ligoninėse, kol galiausiai atsidūrė 
ligoninėje Samsės saloje. 

Rouzė linktelėjo sau, skenuodama tekstą akimis. 

— O toliau viskas labai būdinga vieną dieną staiga dingstantiems 
žmonėms, - tarė ji. - Paklausykit: ji -Samsės ligoninėje Tranebjerge 
nuo 1971-ųjų iki 1980-ųjų. Regis, yra mėgiama, nors kelis kartus 
buvo sučiupta darbe išgėrusi. Gydėsi nuo alkoholio priklausomybės 
ir viskas klostėsi gerai, kol vieną dieną ją sučiupo vagiant chirurginį 
spiritą. Paaiškėjo, kad jos svaigalų vartojimas nekontroliuojamas, ir 
ją iš karto išvijo. Po kelių mėnesių ji buvo priimta į bendruomenės 
medicinos pagalbos į namus tarnybą, kur dviračiu važinėjo po salą 
pas nusenusius ir silpnus gyventojus, tiktai paskui paaiškėjo, kad 
Gitė Čarlz ir iš jų vagia, todėl ją vėl išspyrė. Nuo 1984-ųjų iki dingi- 
mo ji neturėjo darbo ir gyveno iš pašalpų. Ne itin spindinti karjera. 

— Savižudybė? 

- Spėjama. Buvo pastebėta sėdanti į keltą Kalundborge ir išlipan- 
ti kitoje pusėje, ir viskas. Moteris buvo tvarkingai apsirengusi, bet 
niekas su ja nesikalbėjo. Byla užšaldyta. 

— Vadinasi, ir jos nebuvo mūsų lentoje, Asadai? 

Asadas papurtė galvą. 

— Keistame pasaulyje gyvename, - tarė jis. 

Tai tiesa. Ir dar keista, kad Karlo gripas, regis, praėjo, bet jo žar- 


nos dabar klūpėjo ant kelių, maldaudamos pasigailėti. 

— Po minutėlės grįšiu, - staiga tarė jis ir šovė koridoriumi į tu- 
aletą. Trumpais žingsniais, vilkdamas kojas, suspaudęs sėdmenis. 
Paskutinį kartą gyvenime geria šitą humusą. Jis drėbėsi ant tualeto 
sėdynės nuleidęs kelnes iki blauzdų ir įrėmė kaktą į kelius. Kaip ga- 
lima šitaip greitai atsikratyti to, ką taip ilgai valgai? Tai buvo viena 
paslapčių, kuriose jis visiškai netroško kapstytis. 

Nusišluostęs nuo kaktos prakaitą, Karlas pabandė galvoti apie ką 
nors kita. Viskas dar buvo čia, patogiai atgaminama iš trumpalaikės 
atminties. Žvejys iš Fiuno, slaugytojos padėjėja, kekšė iš Koldingo 
ir teisininkas iš Korsioro. Jeigu kas nors sieja šias bylas, tai jo vardas 
Antulis Donaldas. Statistika gali būti labai neįprasta, todėl nėra vi- 
siškai neįtikėtina, kad keturi žmonės visam laikui per vieną savaitgalį 
pradingo visiškai nepriklausomai vienas nuo kito. Kodėl gi ne? 

Nutinka įvairiausių keistų dalykų. O atsitiktinumai laukia ten, 
kur jų mažiausiai tikiesi. 

— Mes šį tą radom, Karlai, - pasigirdo kitapus įstaigos durų. 

- Gerai, Asadai, palauk. Po minutės ateisiu, - atsiliepė Karlas, 
puikiai žinodamas, kad sako netiesą. Jis nieku gyvu nesistos, kol žar- 
nos nenustos suktis. Niekada nežinai, kas gali nutikti. 

Karlas išgirdo, kaip durys vėl užsitrenkia, ir akimirką sėdėjo giliai 
kvėpuodamas, kol nemalonumai virškinimo sistemoje, regis, nuri- 
mo. Asadas pasakė, kad jie kažką rado. 

Jo mintys pradėjo viršyti greitį. Erzino kažkokia smulkmena, o 
jis nežinojo, kas tai. Kažkas susiję su ta moterimi, Gite Čarlz, jei tik 
pavyktų apčiuopti. 

Visose keturiose bylose jis atkreipė dėmesį į dingusiųjų amžių. 
Rita Nielsen buvo penkiasdešimt dvejų, Filipas Niorvigas - šešiasde- 
šimt dvejų, Gitė Čarlz - penkiasdešimt trejų, o Vigas Mogensenas - 
penkiasdešimt ketverių. Ne itin būdingas be pėdsako pradingstan- 


čių žmonių amžius. Tai nutinka anksčiau, kol esi jaunas, pašėlęs, 

emocionalus, arba vėliau, kai liga, vienatvė ir gyvenimo nusivylimai 
sunkiai prislegia. Tačiau šie žmonės buvo nei jauni, nei seni. Bet fak- 
tai kalba už save. Statistika iš tikrųjų nenuspėjama. 

Po pusvalandžio Karlas pagaliau užsimovė kelnes ir užsisegė dir- 
žą, skaudančia išange ir tarsi pora kilogramų palengvėjęs. 

— Ta tavo kava per stipri, Asadai, — tarė jis, sunkiai sudribdamas 
į kėdę kabinete. 

Smarkusis niekšelis nusijuokė. 

- Čia ne mano kava, Karlai. Tave paguldė tas pats, kas mus visus. 
Kosim, čiaudim, šikam kaip iš kulkosvaidžio ir dar raudonos akys. 
Trunka dvi dienas, bet tu visus aplenkei, Karlai. Visi iš komisariato 
jau tupėjo išvietėje, išskyrus Rouzę. Jos organizmas kaip kupranuga- 
rio. Kupranugarį gali šerti ebola ir cholera, o jis tik storėja. 

— Kurji dabar, Asadai? 

— Naršo internete, bet po minutės grįš. 

— Tai ką judu abu išsiaiškinot? - Karlas skeptiškai vertino Asa- 
do pateiktą jo vidurių negalios aiškinimą, nes pakakdavo pažvelgti į 
kavos puodelį ir jis pajusdavo, kaip spazmai atsinaujina. Štai kodėl, 
Asado sutrikimui, jis uždengė puodelius popieriaus lakštu. 

- Na, matai, šita Gitė Čarlz. Ji dirbo tarp protinių sutrikimų tu- 
rinčių Žmonių, tai štai ką išsiaiškinom. 

Karlas pakreipė galvą. 

- Ir... - nenustygo jis, girdėdamas koridoriumi kaukšint žings- 
nius. 

Rouzė į lėkė į kabinetą plačiai išsižiojusi, tarsi tikrai būtų kvank- 
telėjusi. 

- Aptikom ryšį tarp Ritos Nielsen ir Gitės Carlz, ir jis štai čia, — 
tarė ji, bedusi rodomuoju į atspausdinto Danijos žemėlapio vidurį. 


Sprogė. 


14 


Rugpjūtis, 1987 


Ji kaip prikalta sėdėjo ant suolo, žiūrėdama seno bunkerio Korso 
gatvėje link. Ilgai netruko, kol atsliūkino narkomanas su savo bjau- 
riu mišrūnu šunėku. 

Šunį vadino Šėtonu. Tinkamas vardas, jeigu toks apskritai yra. 
Vakar šitas pabaisiškas šuva įsikirto į kokerspanielį ir tik staigus 
žmogaus medinėmis klumpėmis spyris žvėrį privertė kokerspanie- 
lį paleisti. Narkaša, žinoma, grasindamas susidoroti, užsiundė ant 
to žmogaus savo šunį, bet nieko neišėjo. Buvo per daug žiūrovų, o 
Netė - viena iš jų. 

Šitoks šuo nenusipelno vaikštinėti mieste, - tada pagalvojo ji ir 
sumanė vienu šūviu nudėti du zuikius. 

Į dešrą, kurią ji padėjo Korso gatvės gale prie seno karą menančio 
betoninio bunkerio, buvo sušvirkšta drignių ekstrakto - pakanka- 
ma dozė dabartiniam tikslui. Seilėtas pabaisa nesugebės atsispirti, 
kai pradėjęs uostinėtis ten, kur visada atlieka savo reikalus, netikė- 


tai aptiks jauką. Kai šitoks šuva įsikanda ėdalą, jo nesustabdys joks 

žmogus. Žinoma, ji nemanė, kad jo šeimininkas atims iš šuns dešrą. 
Jis tikrai ne taip skrupulingai, kaip kiti šunų šeimininkai, žiūri, kur 
jo augintinis kaišioja nosį. Tačiau vis dėlto niekada nežinai. 

Tereikėjo palaukti kelias minutes, ir Netė pamatė, kad šnopuo- 
jantis pabaisa jau tempia savo šeimininką taku, vadinamu Peblingo 
krantine. Tereikėjo mažiau nei dešimties sekundžių, kol jis užuodė 
jauką, ir vienu greitu šuoliu dešra buvo godžiai sužiaumota. 

Kiek Netė galėjo matyti, šuva surijo viską iki paskutinio trupi- 
nio. 

Kai žmogus su šunimi praėjo pro jos suolelį, Netė ramiai atsisto- 
jo, žvilgtelėjusi į laikrodį pasitikslino laiką ir nušlubčiojo iš paskos. 

Ji žinojo, kad vyras be vargo apsuktų aplink visus keturis ežerus, 
bet taip pat žinojo, kad jis neturi tiek laiko. Jų greičiu apeiti aplink 
Peblingo ežerą truktų maždaug penkiolika minučių, bet, kai į dešrą 
sušvirkšta tokia koncentruota dozė, Netė buvo tikra, kad taip toli 
jie nenueis. 

Kuo labiau artėjo prie Karalienės Luizos tilto, tuo šuniui, dingo- 
josi, vis sunkiau darosi paeiti tiesiai. Savininkas vis tampė pavadėlį, 
o žvėris vėl netvarkingai nusukdavo. 

Kitapus ežero žmogus nutempė šunį pakrantės taku, galiausiai 
ėmė barti, ko tas spyriojasi. Liovėsi, kai žvėris pradėjo urgzti ir atsi- 
gręžęs į jį iššiepė nasrus. 

Žmogus ir šuva stovėjo šitaip nejudėdami atsigręžę vienas į kitą 
minutę, gal dvi. Netė atsišliejo į raitytus tilto turėklus, tarsi žavėda- 
masi kitapus ežero atsivėrusiu restorano „Paviljonas“ vaizdu. 

Tačiau ji buvo visiškai pasinėrusi į ką kita. Akies kampučiu matė, 
kaip šuva sunkiai atsisėda ir paklaikęs dairosi, tarsi nebesusigaudy- 
tų, kuris kelias į viršų, kuris žemyn. Iš nasrų iškorė liežuvį. Moteris 


pažino simptą. 

Bet kurią akimirką dabar šuva šoks į ežerą gerti, - galvojo ji, ta- 
čiau taip nenutiko. Jau buvo per vėlu. 

Tiktai tada, kai šuva šnopuodamas nuvirto ant šono ir pamažu 
pradėjo rimti, bukagalviui kitame gale pavadėlio ėmė aiškėti, kad 
nutiko kažkas baisaus. 

Sutrikęs, nežinodamas ko griebtis, jis tampė pavadėlį raginda- 
mas: 

- Einam, Šėtone, - bet Šėtonas jau niekur nesijudino. Tuo pasi- 
rūpino dešra su drignėmis. 


Tetruko dešimt minučių. 


Netė visą valandą sėdėjo ir per radiją klausėsi klasikos. Muzika 
ramino protą ir leido konstruktyviai mąstyti. Pamačius drignių po- 
veikį, visas nerimas dingo. Dabar teliko klausimas, ar žmonės laikysis 
numatyto apsilankymo grafiko. Ji neabejojo, kad jie ateis. Dešimt 
milijonų kronų iš tikrųjų dideli pinigai, o visoje karalystėje tikriau- 
siai nebuvo nė vieno, kuris nežinotų, kad ji juos turi, ir kur kas dau- 
giau. O, jie tikrai ateis, tikino moteris save, kol atėjo radijo žinių 
laikas. 

Antraštės nebuvo įkvepiančios. Bažnyčios reikalų ministras lan- 
kosi Vokietijos Demokratinėje Respublikoje, ką tik prasidėjo Izrae- 
lio piliečio, nutekinusio slaptų žinių apie atominius ginklus, teismo 
procesas. 

Netė atsistojo ir nuėjo į virtuvę pasigaminti ko nors pavakariams, 
tačiau išgirdo minint Kurto Vado vardą. 

Ji sudrebėjo lyg bakstelėta aštriu daiktu ir sulaikė kvapą, tarsi tai 


būtų vienintelis vaistas. 

Balsas per dvejus metus nebuvo pasikeitęs. Aiškus, savimi pasiti- 
kintis ir arogantiškas. Tačiau tema visai kitokia. 

— Tyrumo partija siekia kur kas daugiau nei švelni mūsų imigra- 
cijos politika. Taip pat esminis mūsų rūpestis - gimstamumas že- 
miausiose ir silpniausiose visuomenės grandyse. Tėvų su rimtomis 
socialinėmis problemomis - ar iš prigimties atsilikusių, ar įgijusių 
priklausomybę nuo alkoholio ir narkotikų, ar genetiškai linkusių į 
nusikalstamumą - vaikai dažnai yra didelė našta visuomenei. Vie- 
nas toks vaikas kasmet mums atsieina milijonus kronų, - žėrė savo 
nuomonę Vadas, nedaug palikdamas galimybių jį kalbinusiam bent 
žodžiu įsiterpti. - Tik įsivaizduokite, kiek sutaupysime, jei nusi- 
kaltėliams bus atimta teisė turėti vaikų. Rūpybos organai turėtų 
daugiau nei pakankamai lėšų. Kalėjimai ištuštėtų. O kas, jeigu atsi- 
kratytume astronominių išlaidų, skiriamų globoti bedarbiams emi- 
grantams, kurie čia atkeliauja turėdami vienintelį tikslą - nusiaubti 
mūsų valstybės iždą, kartu atsitempia visas šeimas, o mokyklas už- 
pildo vaikai, nemokantys mūsų kalbos ir neišmanantys papročių. 
Įsivaizduokite, koks būtų poveikis, jei daugiavaikėms šeimoms, gy- 
venančioms iš socialinių pašalpų, kurių vaikai tuntais klajoja nepri- 
žiūrimi, staiga nebūtų leidžiama šitaip atkakliai daugintis ir gimdyti 
atžalas, kurių nepajėgia prižiūrėti? Šitai... 

Netė susmuko kėdėje ir įsmeigė akis į kaštonų viršūnes. Jai susu- 
ko pilvą. Koks žmogus gali spręsti, ar kitas turi teisę gyventi, ar ne? 

Žinoma, Kurtas Vadas. 


Akimirką ji galvojo, kad apsivems. 


„=> 


== 


Netė stovėjo priešais savo tėvą. Jis buvo kažkoks pajuodęs, vei- 


de - jai dar nematytas apmaudas. 

— Visą laiką, kol lankei mokyklą, aš tave gyniau, Nete. Ar šitai 
suvoki ? 

Ji linktelėjo. Žinojo, kad tai tiesa. Daugiau kartų, nei ji pajėgė 
prisiminti, jiedu buvo kviečiami į niūrią klasę, kur tėvas priešinosi 
direktoriaus ir klasės auklėtojos grasinimams. Tačiau kaskart jis vis 
nusižemindavo, išklausydavo kaltinimus ir pažadėdavo, kad ji pasi- 
taisys. Jis mokys ją paklusti Dievo žodžiui ir dukart pagalvoti prieš 
ką nors sakant. Jis ves dukrą geresniu keliu ir pataisys jos palaidą el- 
gesį. 

Tačiau Netė niekada nesuprato, kodėl pats tėvas gali taip gausiai 
keiktis ir kodėl yra taip blogai kalbėti apie tai, ką daro vyrai ir mote- 
rys, kai kiekvieną dieną ūkyje tai vyksta visur aplink. 

— Jie sako, kad tu nepadoriai kalbi ir esi kvaila, ir kad užkreti 
visus aplinkui, - pareiškė jai tėvas. - Kai tave išmetė iš mokyklos, 
suradau moterį, kuri tave mokė, nors atsiėjo nepigiai. Jei bent iš- 
moktum skaityti ir rašyti, tačiau tu nė to nesugebi. Kad ir kur eičiau, 
žmonės nužvelgia mane su panieka. Aš esu tas ūkininkas, kurio du- 
kra kaimui užtraukia gėdą. Pastorius, mokykla, visi nusistatę prieš 
tave, vadinasi, ir prieš mane. Dar nė nesutvirtinta, o jau nėščia. Ir 
dar aiškini, kad vaiko tėvas yra tavo pusbrolis. 

- Tikrai jis. Mes kartu tai darėme. 

— Ne, ne jis, Nete! Tagas tvirtina, kad nieko bendra su tuo netu- 
ri, Todėl dar kartą klausiu: kas? 

— Mes su Tagu, kartu. 

- Klaupkis, Nete. 

- Bet... 

- KLAUPKIS! 

Ji pakluso. Stebėjo, kaip jis žengia per kambarį ir kiša rankas į 
krepšį ant stalo. 

— Štai, — liepė sviesdamas saują ryžių ant grindų priešais dukte- 
rį. — Ėsk! 

Paskui šalia padėjo puodelį vandens. 

- Ir užgerk! 

Ji apsidairė kambaryje, žvilgsnis užkliuvo už motinos nuotrau- 
kos, dailios ir besišypsančios su vestuvine suknele, nuslydo per įsti- 
klintą bufetą su porcelianiniu servizu ir laikrodį ant sienos, jis jau 
seniai buvo sustojęs. Niekas tame kambaryje negalėjo jos paguosti, 
niekas neliudijo, kad yra koks būdas išsigelbėti. 

— Sakyk, su kuo krušaisi, Nete, arba ėsk. 

- Su Tagu. Tik su juo. 

- Štai, — suurzgė tėvas, nuo įtūžio drebančiomis rankomis prie- 
varta grūsdamas ryžius jai į burną. 

Grūdai strigo gerklėje, nors ji gėrė kiek galėjo. Kaskart rydama 
galvojo, kad tuoj užsprings šitais mažais, smailiais grūdeliais. 

Kai tėvas, įkniaubęs veidą į delnus, pradėjo sriūbauti ir meldė 
Netę pasakyti, nuo ko ji pastojo, ji nedelsdama spruko, kartu su- 
daužydama ir vandens puodelį. Keturi žingsniai iki durų, ir ji lauke. 
Lauke ji buvo greita ir vikri, nes geriau už bet kurį kitą pažinojo apy- 
linkes. 

Girdėjo, kaip įkandin rėkia tėvas, paskui jo riksmus girdėjo iš 
toli, tačiau tai jos nesustabdė. Ją privertė sustoti tik skausmas pilvo 
apačioje, nes ryžiai pradėjo brinkti nuo vandens ir jos tulžies. Mer- 
gaitė tiesiog jautė, kaip plečiasi skrandis. Ji atmetė galvą ir ėmė gau- 
dyti orą. 

— Tai buvo Taaaaagas! — rėkė ji per švendrus ir priešais tekėjusį 
upelį, paskui parklupusi kuo stipriau prie pilvo prispaudė kumščius. 
Trumpam tai padėjo, bet skrandis vis tiek plėtėsi. Netė įkišo pirštą į 


gerklę bandydama išsivemti, bet niekas nepalengvino jos skausmo. 

— Tai buvo Tagas! Kodėl negali jiems pasakyti, mama? - verkė ji, 
užvertusi akis į dangų. Tačiau motina neatsiliepė. Mergina tik pama- 
tė, kad priešais stovi penki berniūkščiai su meškerėmis. 

— Netė čiulpikė! - ėmė rėkti vienas iš jų. 

- Čiulpikė, čiulpikė! — prisidėjo ir kiti. 

Ji užsimerkė. Dingojosi, viskas viduje yra. Pilvas, diafragma, plė- 
šė tokiose vietose, apie kurias ji anksčiau nė nenutuokė. Skausmas 
tvinkčiojo už akių, smilkiniuose, kaukolės viduje. Netė užuodė savo 
pačios prakaitą. Visa būtimi stengėsi išrėkti skausmą, kad kūnas vėl 
taptų vientisas. 

Tačiau ji negalėjo spiegti, kad ir kaip to norėjo. Negalėjo ir atsi- 
liepti, kai berniukai paprašė pakelti suknelę, kad jie galėtų pasižiūrė- 
ti, kaip atrodo ten, apačioje. 

Berniukų balsuose Netė girdėjo viltį, atskleidžiančią juos tokius, 
kokie jie yra: kvaili maži berniūkščiai, nieko neišmanantys ir daran- 
tys tik tai, ką liepia jų tėvai. Jos atsisakymas paklusti juos ne tik su- 
pykdė, bet ir sutrikdė, ir tai buvo visų blogiausia. 

— Purvina kiaulė! - suriko vienas iš jų. - Įmeskim ją į upelį ir 
švariai nuprauskim. 

Be jokio įspėjimo jie griebė mergaitę už rankų ir kojų ir iš visų 
jėgų sviedė į tėkmę. 

Berniūkščiai išgirdo pliūkštelint, o paskui dunkstelėjimą, kai ji, 
pirmiausia pilvu, atsitrenkė į povandeninį akmenį, o paskui matė, 
kaip plaka rankomis, o iš tarpkojo plūsta kraujas. 

Tačiau nė vienas jų nieko nedarė, kad pagelbėtų, paprasčiausiai 
nubėgo. 

Pagaliau tenai, šaltame vandenyje, pasigirdo riksmas. 

Riksmas Netę ir išgelbėjo, nes tėvas atbėgo pagal garsą, ištempė 
ją į krantą ir parnešė namo. Stiprios rankos staiga pasidarė švelnios. 


Vyras taip pat matė kraują ir suprato, kad ji jau nebegali apsiginti. 


154 JUSSI ADLER-OLSEN 


Jis paguldė dukrą į lovą ir apklojo. pilvą šaltu audeklu, paskui 
paprašė atleidimo, kad neteko savitvardos. Tačiau Netė nieko ne- 
atsakė. Dėl skausmo dūrių galvoje ir pilvo apačioje ji nepajėgė kal- 
bėti. 

Po šito tėvas niekada nebekėlė klausimo, nuo ko ji pastojo. Vai- 
siaus nebeliko, tiek buvo akivaizdu. Netės motina, niekam ne pa- 
slaptis, taip pat turėjo persileidimų, tad požymiai buvo akivaizdūs. 
Netgi Netė tai suprato. 

Tą vakarą, kai Netė pradėjo karščiuoti, jos tėvas pakvietė dak- 
tarą Vadą. Po valandos Vadas atvyko su sūnumi Kurtu, jie akivaiz- 
džiai nė kiek nenustebo dėl Netės būklės. Gydytojas užsirašė jos 
tėvo paaiškinimą, kad mergaitė paslydo ir įkrito į upelį. Jau girdėjo 
apie tai, o dabar pats įsitikino. Labai negerai, kad mergaitė pradėjo 
kraujuoti, pasakė Vadas ir paklausė jos tėvo, ar ji nesilaukė, nė ne- 
pasivarginęs ištirti pats. 

Netė stebėjo, kaip tėvas purto galvą, sukaustytas gėdos ir neryž- 
tingumo. 

— Tai būtų neteisėta, — tykiu balsu galiausiai pratarė jis. - Todėl, 
žinoma, ne. Nereikia dėl to kviesti policijos. Nelaimingas nutiki- 
mas yra nelaimingas nutikimas. 

— Tu pasveiksi, - pasakė gydytojo sūnus. Jis glostė jos ranką, pri- 
silietimas truko per ilgai, pirštų galiukais tarsi netyčiomis brūkšte- 
lėjo jos mažas krūtis. 

"Tada pirmą kartą Netė pamatė Kurtą Vadą ir netgi anuomet jo 
draugijoje pasijuto nemaloniai. 

Paskui tėvas kurį laiką į ją įdėmiai žiūrėjo, kol galiausiai susikau- 
pė ir paskelbė sprendimą, sužlugdžiusį ir jo, ir jos gyvenimą. 

— Negaliu tavęs ilgiau čia laikyti, Nete. Turim rasti tau globėjus. 


Ryte pasikalbėsiu su valdžia. 

Po radijo pokalbio su Kurtu Vadu ji sėdėjo suraukusi kaktą krėsle 
svetainės viduryje. Nei Karlo Nielseno „Pavasaris Fiune“, nei Bacho 
preliudai neatnešė jai ramybės. 

Pabaisai buvo leista prabilti eterio bangomis. Laidos vedėja iš visų 
jėgų bandė sustabdyti jo žodžių srautą skvarbiais klausimais, tačiau 
jis sumaniai išnaudojo jam skirtą laiką, ir padarė pykinantį poveikį. 

Viskas, ko Kurtas siekė, nepakito ir, regis, siekiai tik sustiprėjo. 
Ji liko apstulbusi. Kurtas Vadas paviešino savo ir tos organizacijos, 
kurią įkūrė ir kuri taip aiškiai priklausė praėjusiam amžiui, darbo 
tikslus. Kuri priklausė laikams, kai žmonės sudauždami kulnais tie- 
sė rankas saliutuodami ir žudė nesveikai įsitikinę, kad vieni žmonės 
gimsta geresni už kitus, o teisė dalyti žmoniją į tuos, kurie yra verti, 
ir tuos, kurie ne, priklauso tik jiems, jiems vieniems. 

Netė padarys viską, kas jos galioje, kad pabaisa užkibtų ant ka- 
bliuko, kad ir kokios būtų pasekmės. 

Netės kūnas virpėjo renkant Vado numerį, pirštai klydo, kol ga- 
liausiai surinko teisingus skaičius. 

Reikėjo skambinti tris kartus, kol linija pagaliau tapo laisva. Po 
pokalbio jis tikriausiai užlietas dėmesio. Netė vylėsi, kad Kurtui Va- 
dui skambino žmonės, niekinantys jį už tai, koks jis yra. 

Tačiau galiausiai prisiskambinus, niekas Kurto Vado balse nero- 
dė, jog taip ir yra. 

- Tyrumo partija, kalba Kurtas Vadas, - pranešė tiesiai ir be jo- 
kios gėdos. 

Kai ji prisistatė, jis dygiai paprašė paaiškinti, kas, po galais, ji ma- 
nosi esanti ir ką sugalvojo, kad gaišina jo laiką savo laiškais, o dabar 


ir telefono skambučiais. 

Jis jau ruošėsi padėti ragelį, kai ji, sukaupusi visas jėgas, ramiai 
pranešė jam apie reikalą. 

- Nepagydomai sergu ir noriu, kad žinotumėt, jog susitaikiau su 
tuo, kas įvyko tarp mudviejų. Laiške, kurį siunčiau, pranešama apie 
mano ketinimą skirti didelę pinigų sumą jums arba jūsų įkurtai or- 
ganizacijai. Jei dar to nepadarėte, siūlau perskaityti laišką ir rimtai 
atsižvelgti į jo turinį. Bijau, kad laiko nedaug. 

Šitaip pasakiusi, padėjo telefono ragelį. Netės akys nuklydo nuo- 
dų buteliuko link ir ji pajuto prasidedant migreną. 

Laukti teliko penkias dienas. 


15 


Lapkritis, 2010 


Karlas, snaudęs skruostą priglaudęs prie sienos, ėmė busti nuo ai- 
traus, egzotiško kvapo, lendančio į šnerves. Atsitraukęs nuo sienos 
jis lėtai atsimerkė ir prie pat veido pamatė porą tiriančių akių bei 
dygius kelių dienų šerius. 

- Štai, Karlai, - tarė Asadas, tiesdamas deginančio garuojančio 
gėrimo stiklinę. 

Karlas akimirksniu atšoko ir pajuto skausmo dūrį kakle, tarsi 
spaustuku kas būtų sugnybęs raumenį. Nepagalvotum, kad arbata 
gali taip bjauriai dvokti. 

Jis apsidairė ir prisiminė, kad yra vėli naktis, kažkuriuo metu pa- 
juto, kad namo parvažiuoti nepajėgs. Apsiuostęs pažastis Karlas pa- 
sigailėjo, to nepadaręs. 

— Nuostabi x2ka arbata, - kimiai tarė Asadas. 

- Raka, - pakartojo Karlas. - Bjauriai skamba. Čia kas, ligos pa- 
vadinimas? Peršalimų rinkinys? 


Asadas nusišypsojo. 

— Raka yra labai gražus miestas prie Eufrato. 

- Eufrato? Kas kada yra girdėjęs apie arbatą, auginamą prie Euf- 
rato? Šiaip ar taip, apie kokią šalį kalbam? 

— Žinoma, kad Siriją, — Asadas įbėrė į gėrimą porą šaukštelių cu- 
kraus ir padavė jam. 

— Asadai, kiek aš girdėjau, Sirijoje arbata neauga. 

— Čia žolelių arbata, Karlai. Tu kiaurą naktį kosėjai. 

Karlas pabandė pamankštinti kaklo raumenis, bet, regis, tik pa- 
blogėjo. 

- Ar Rouzė galiausiai iškeliavo namo? 

— Ne, ji beveik visą naktį plušėjo tualete. Atėjo jos eilė. 

- Pastarąjį kartą, kai matėmės, ji buvo sveika. 

— Vadinasi, užsikrėtė vėliau. 

- Kurji dabar? Viliuosi, už tūkstančių mylių. 

— Karališkojoje bibliotekoje. Naršo knygas apie Sprogę. Kai ne- 
sėdėjo žu/ike, naršė internete. Štai dalis jos radinių, — tarė Asadas, 
duodamas Karlui kelis susegtus atspausdintus lapus. 

— Tik duok man minutę atsigauti, Asadai, gerai? 

- Žinoma, Karlai. O kol skaitysi, suvalgyk kiek tik gali štai šitų. 
Jie iš tos pačios vietos kaip arbata. Jie iš tikrųjų labai, labai, labai ska- 
nūs. 

"Trijų „labai“ yra per daug, nors neturėčiau stebėtis, — galvojo 
Karlas, tyrinėdamas arabiškais rašmenimis išmargintą paketą, o nu- 
pieštas sausainis atrodė taip, kad net alkaniausias nusisuktų. 

— Ačiū, Asadai, - sumurmėjo jis, sliūkindamas link tualeto tru- 
putį apsiprausti. O paskui pats galės pasirūpinti pusryčiais. Lizos 
spintelėje trečiajame aukšte beveik visada būna užrakinta kas nors 
skanaus. 


Jis jau svajojo. 

- Juokinga, kad dabar pasirodei, — tarė Liza. Pribloškiamai mei- 
liai besišypsant išlindo jos kreivas priekinis dantis. - Radau tavo 
pusbrolį Ronį, o tai nebuvo lengva. Tas vyrukas keičia adresus kaip 
kojines. 

Karlas įsivaizdavo kelias poras išdilusių savo kojinių, kuriais paei- 
liui mūvėjo, paskui išginė tą vaizdą iš galvos. 

— Tai kurgi jis dabar? - paklausė, iš paskutiniųjų stengdamasis 
neatrodyti toks susitaršęs. 

- Jis nuomojasi butą Vanliosėje. Štai jo mobiliojo numeris. Iš- 
ankstinio apmokėjimo kortelė, šiaip, kad žinotum. 

Vanliosėje! Jis kasdien pravažiuoja pro tą prakeiktą vietą. Koks 
mažas pasaulis. 

— Kur senoji pikčiurna? Irgi susirgo? — paklausė jis, linktelėjęs 
link ponios Sorensen kėdės. 

— Nea, ji kaip ir aš. Geros moters nenulaikysi, — atsiliepė Liza, 
gestu rodydama link ištuštėjusių Žmogžudysčių skyriaus kabine- 
tų. - Kitaip nei lepios vyriškos rūšys, mes laikomės. Ne, Kata - NLP 
kursuose. 

„Kata? Nejau senos raganos vardas gali būti Kata? Ji mane kvai- 
lina, ar kaip?“ 

— Kata — ar tai ponia Sorensen? 

Liza linktelėjo. 

- Iš tikrųjų, tai Katerina. Bet labiau mėgsta, kai ją vadini Kata. 

Karlas nusvirduliavo link laiptų į rūsį. 


Tikras beprotnamis. 

— Ar skaitei, ką atspausdinau? — paklausė Rouzė, vos pamačiusi 
Karlą. Ji atrodė kaip atšildytas numirėlis. 

— Ne, dar ne. Ar nemanai, kad tau derėtų eiti namo, Rouze? 

— Gal vėliau. Mums reikia pasikalbėti. 

- Bijojau, kad taip pasakysi. Ar vis tai dėl Sprogės? 

-— Gitė Čarlz ir Rita Nielsen buvo ten tuo pačiu metu. 

— Ir?.. - Jis ištarė klausimą taip, tarsi nesuprastų svarbos, nors be 
jokios abejonės apčiuopė. Tai koziris, ir visi trys tai žinojo. 

— Todėl jos turėjo viena kitą pažinoti, — pareiškė Rouzė. - Gitė 
Čarlz buvo iš personalo, o Rita Nielsen - gyventoja. 

— Gyventoja? Ką turi omeny? 

— Nedaug žinai apie Sprogę, tiesa, Karlai ? 

— Na, žinau, kad tai nedidelė sala tarp Zelandijos ir Fiuno, kad 
ją kerta Didžiojo Belto tiltas. Ir kad ją matydavai tais laikais, kai dar 
reikėjo keltis per sąsiaurį. Ten yra švyturys ir kalva, ir daug prakeik- 
tos žolės. 

— Ir keletas pastatų, tiesa? 

— Teisingai. Nuo tada, kai pastatė tiltą, jie matyti gana aiškiai, 
ypač jei atvažiuoji nuo Zelandijos. Jie geltoni, tiesa? 

Atėjo Asadas. Šįkart tvarkingai susišukavęs ir nusiskutęs, nepai- 
sant kraujuojančių įpjovimų ant smakro ir kaklo. Gal reikėtų pa- 
skelbti rinkliavą ir padovanoti jam naują skustuvą? 

Rouzė pakreipė galvą. 

— Nusprendžiau, kad esi girdėjęs apie Moterų namus saloje, Kar- 
lai? 

— Žinoma, girdėjau. Tai vieta, kur trumpam siųsdavo puolusias 


moteris, tiesa? 

- Leisk man tave apšviesti. Trumpai, todėl klausykis, Karlai, ir 
tu, Asadai. 

Ji kaip mokytoja pakėlė pirštą. Rouzė pasijuto savo stichijoje. 

— Viskas prasidėjo 1923-iaisiais nuo tokio Kristiano Kelerio, gy- 
dytojo, dirbusio su protiškai atsilikusiais žmonėmis. Kelerius metus 
jis vadovavo keletui institucijų, kur glaudėsi žmonės su proto negalia, 
tarp jų buvo ir įstaiga Braininge. Visos kartu jos buvo žinomos kaip 
Kelerio įstaigos. Jis iš tų gydytojų, kurie buvo šventai įsitikinę savo 
neklystamumu, ir manė, kad yra gana kvalifikuotas atskirti žmones, 
nepajėgius atlikti vadinamojo „tinkamo“ vaidmens visuomenėje. Jo 
teorija, pasibaigusi įstaigos Sprogėje įkūrimu, buvo pagrįsta eugeni- 
kos idėjomis apie rasinę ir socialinę higieną, kurios buvo labai gajos 
tuo metu. Idėjos apie prastą genetinę medžiagą, „ligotųjų reproduk- 
cijos stabdymas“ - tokio pobūdžio nesąmonės. 

Asadas nusišypsojo. 

— Eugenikai! Taip, puikiausiai žinau. Kai nurėži berniukui sėkli- 
des, jis gali išdainuoti aukštas natas. Senuosiuose Viduriniųjų Rytų 
haremuose daug tokių buvo. 

— Jie yra eunuchai, Asadai, - pataisė Karlas ir tik tada pastebėjo 
platų vypsnį savo padėjėjo veide. Prakeiktas juokdarys. 

- Karlai, dabar aš juokauju. Naršiau praėjusią naktį. Žodis „euge- 
nika“ kilo iš graikų kalbos ir reiškia „geros kilmės“. Tai teorija apie 
žmonių dalijimą pagal šaknis ir aplinką, - jis širdingai stuktelėjo 
Karlui per petį. Buvo akivaizdu, kad gaudosi geriau nei jo viršinin- 
kas. 

Tačiau tada jo šypsena išnyko. 

— Bet, žinai ką? Man tai labai nepatinka, - rimtai tarė jis. - Ne- 
kenčiu, kai žmonės galvoja, kad jie geresni už kitus. Rasinis prana- 


šumas, supranti? Mintis, kad vieni žmonės vertesni už kitus, — jis 

pažvelgė tiesiai į Karlą. Tai buvo pirmas kartas, kai Asadas kalbėjo 
apie tokius dalykus. 

— Tačiau dauguma žmonių tokie yra, tiesa? - tęsė jis. — Jie jaučiasi 
esą geresni. Jie galvoja, kad viskas apie tai sukasi. Būti žmogumi — tai 
mėginti būti geresniam už kitus, ar neklystu? 

Karlas linktelėjo. Skambėjo taip, tarsi Asadas pats būtų tiesiogiai 
susidūręs su diskriminacija. Žinoma, kad susidūrė. 

— Tai, kas tada prasidėjo, buvo šarlatanizmas, - tęsė Rouzė. - Gy- 
dytojai stokojo informacijos. Jei moters elgesys atrodydavo asocialus, 
ji akimirksniu atsidurdavo jų taikinyje. Ypač laisvo elgesio moterys. 
Joms buvo priskiriama „menka lytinė moralė“, jos buvo stigmatizuo- 
jamos kaip platinančios venerines ligas ir gimdančios atsilikusius vai- 
kus. Jos galėjo neapibrėžtam laikui būti išsiųstos į Sprogę net neap- 
kaltinus jokiu nusikaltimu. Gydytojai manė, kad gali taip elgtis. Jie 
manė, kad tokia jų teisė ir pareiga, nes šios moterys nėra „normalios“ 
visuomenės dalis, kuriai priklausė visi kiti. 

Rouzė akimirką stovėjo tylėdama, tarsi sverdama, ką sakyti toliau. 

— Kaip man dingojasi, tai gauja aklai atsidavusių, savimi paten- 
kintų teisuoliškų šarlatanų, kurie kaskart bėgte puldavo gelbėti, jei 
kuri parapija ar bendruomenė norėdavo atsikratyti moters, įžeidu- 
sios vietinių kavalierių moralę. Kai kurie gydytojai laikė save dievais. 

Karlas linktelėjo. 

— Taip, arba pačiu velniu, - suniurnėjo. - Bet aš iš tikrųjų ma- 
niau, kad į salą buvo siunčiamos protiškai atsilikusios moterys. Ži- 
noma, tai nepateisina joms skiriamo gydymo, - kuo skubiau pridėjo 
jis. - Sakyčiau, priešingai. 

- Ša, — paniekinamai šūktelėjo Rouzė. — Silpnaprotės, taip, ši- 
taip jos ir buvo vadinamos. O gal jos tokios ir buvo pagal kvailus 
ir primityvius vadinamuosius sumanumo testus, kuriuos gydytojai 


joms pateikdavo. Kas, po paraliais, jie tokie, kad vadintų moterį sil- 

pnaprote vien dėl to, kad ji keliauja per gyvenimą be tinkamos rūšies 
investicijų? Visiškai gali būti, kad daugumai jų reikėjo vienokios ar 
kitokios socialinės paramos, tačiau su jomis buvo elgiamasi kaip su 
nusikaltėlėmis arba žemesnėmis būtybėmis. Žinoma, pasitaikė ir 
tikrai sergančių psichinėmis ligomis arba protiškai atsilikusių, bet 
tikrai ne visos, dauguma - ne. Ir nuo kada būti kvailiu Danijoje yra 
nusikaltimas? Jei būtų, tikriausiai dauguma mūsų nūdienos politikų 
nevaikščiotų laisvėje. Tai, kas tada vyko, buvo visiškai nepriimtinas 
žmogaus teisių pažeidimas. Tarptautinė amnestija ir Žmogaus teisių 
teismas būtų turėję ką veikti. Bet visų blogiausia tai, kad tokie patys 
dalykai tebevyksta mūsų mažojoje karalystėje. Tik pagalvokit, kaip 
dažnai psichiatrijoje naudojamas galūnių suvaržymas. Pagalvokit 
apie visus tuos žmones, kuriuos iki pakaušio prikemša visokių piliu- 
lių ir tablečių, kad jiems telieka susitraukti ir numirti. Pagalvokit, 
kiek žmonių negali gauti pilietybės tik todėl, kad nesugeba teisingai 
atsakyti į krūvą velniškai kvailų, su niekuo nesusijusių klausimų! — 
Rouzė jau kone spjaudė žodžius. 

Arba jai trūksta miego, arba itin sunkus PMS arvejis, galvojo 
Karlas, kol ieškojo kišenėje sausainių, kuriais jį aprūpino Liza. 

Vieną jis pasiūlė Rouzei, bet ji papurtė galvą. Jis visiškai pamiršo 
apie jos nerimstantį skrandį. Asadas taip pat nenorėjo. Ką gi, tuo 
daugiau jam. 

— Klausyk, Karlai. Iš Sprogės neįmanoma pabėgti. Toms mote- 
rims ten buvo pragaras žemėje, supranti? Jas laikė ligonėmis, bet 
niekaip negydė, nes ten ne ligoninė. Taip pat nebuvo ir kalėjimas, 
tačiau jos ten buvo laikomos neribotą laiką. Kai kurios iš jų ten pra- 
leido kone visą gyvenimą nepalaikydamos jokio ryšio su šeima ar 
draugais už salos ribų. Ir visa tai truko iki pat 1961-ųjų. Tai yra, jau 
tau gimus, Karlai, ar suvoki? - Buvo akivaizdu, kad ši byla įžiebė 


Rouzei teisingumo jausmą. 

Karlas jau ketino prieštarauti, bet suprato, kad ji teisi. Visa tai 
vyko jam jau gimus. Kūdikystėje, bet vis tiek jis nustebo. 

— Gerai, - linktelėjo jis. - Vadinasi, šitas Kristianas Keleris siuntė 
visas tas moteris į Sprogę todėl, kad, jo manymu, jos nepajėgtų gy- 
venti normalaus gyvenimo, tiesa? Ar todėl ir Rita Nielsen atsidūrė 
ten? 

— Taip. Kiaurą naktį prasėdėjau skaitydama apie tuos baisius 
žmones. Keleris ir jo pasekėjas Vildenskovas iš Brainingo. Jiedu 
abu vadovavo Sprogės vištidei nuo 1923-iųjų iki 1959-ųjų, likus 
dvejiems metams iki uždarymo. Vadinasi, beveik keturiasdešimt 
metų, ir per tą laiką daugiau kaip penki šimtai moterų buvo atvežtos 
į salą neribotam laikui. O ten buvo ne pyragai — tiesiai pasakysiu: 
šiurkštus elgesys ir sunkus darbas. Apgailėtinai paruoštas persona- 
las, žvelgiantis į merginas, kaip jas vadino, tarsi į žemesnes būtybes. 
Brucali disciplina, dieną naktį stebimos. Jei kuri mergina iškrypdavo 
iš kurso, laukė karceris. Izoliacija ištisoms dienoms. O jei kuri neat- 
sisakydavo vilčių ištrūkti, pirmiausia pasmerkdavo save sterilizacijai. 
Priverstinė sterilizacija! Iš moterų būdavo atimamas jų lytiškumas ir 
reprodukcijos organai, Karlai, - Rouzė piktai atmetė galvą ir spyrė į 
sieną. - Išgamos! Negaliu patikėti! 

— Ar tau viskas gerai, Rouze? - paklausė Asadas, atsargiai dėda- 
mas ranką jai ant peties. 

— Piktnaudžiavimas valdžia, štai kas tai. Baisiausios įsivaizduo- 
jamos rūšies, — rėžė ji su Karlui dar nematyta išraiška veide. — Įsi- 
vaizduok, esi ištremiamas į salą ir paliekamas ten supūti. Mes, danai, 
nė per plauką ne geresni už tuos, kuriuos tvirtinam niekinantys, - 
šnypštė ji. — Mes tokie patys baisūs kaip tie, kurie akmenimis už- 
mušdavo neištikimas moteris arba naciai, žudę kiekvieną, kuris buvo 


protiškai ar fiziškai atsilikęs. Kiek matau, Sprogėje buvo elgiamasi 

beveik taip pat, kaip ir su disidentais sovietų bloke per šaltąjį karą. 
Sakau jums, mes nė velnio ne geresni! 

Šitaip tarusi, ji apsisuko ir nudrožė link tualetų. Akivaizdu, Rou- 
zės skrandis vis dar nerimo. 

— Nagi, nagi, - tarė Karlas. 

- Ji visą naktį dėl to putojosi, Karlai, - beveik sušnibždėjo Asa- 
das. Jis nieku gyvu nebūtų rizikavęs, kad Rouzė nugirstų. - Mano 
nuomone, Rouzė elgiasi keistai. Tikriausiai netrukus vietoj savęs 
mums atsiųs Yrsą. 

Karlas prisimerkė. Sugrįžo gnybiantis įtarimas. 

- Tu manai, kad Rouzė turi asmeninės tokio elgesio patirties? Ar 
tai tu tvirtini, Asadai? 

Asadas truktelėjo pečiais. 

- Aš tik sakau, kad kažkas jai duria, tarsi akmenukas bate. 


Karlas pacylėjo ir prieš rinkdamas Ronio numerį akimirką žiūrė- 
jo į telefoną. 

Truputį pasiklausęs, jis padėjo ragelį, palaukė dvidešimt sekun- 
džių ir vėl paskambino. 

— Taip, - atsiliepė gergždžiantis balsas, nudėvėtas amžiaus, alko- 
holio ir vėlyvų naktų. 

— Viskas gerai, Roni? - paklausė Karlas. 

Jokio atsako. 

— Čia Karlas. 

Vis dar jokio atsako. 

Karlas prabilo garsiau, paskui dar garsiau, galiausiai pastebėjo 


kažkokią veiklą kitame linijos gale: švokščiantį šnarpštimą, tarsi 

kažkas per miegus gaudytų orą, gleivių klerkimą gerklėje po šešias- 
dešimties cigarečių, kurių nuorūkos, labiausiai tikėtina, pripildė pus- 
brolio peleninę. 

— Ką sakei? - galiausiai tarė balsas. 

— Čia tavo pusbrolis.Karlas. Kaip sekasi? 

Kimus kosulys ir klausimas: 

— Kiek valandų? 

Karlas dirstelėjo į laikrodį. 

— Penkiolika po devynių. 

- Penkiolika po devynių! Tikriausiai juokauji. Nė žodžio dešimt 
metų, o paskui skambini penkiolika po devynių! - Ir padėjo ragelį. 

Nieko naujo po saule. Karlas galėjo įsivaizduoti, kaip Ronis atro- 
do. Labiausiai tikėtina, nuogas, išskyrus kojines, jų jis niekada nenu- 
simaudavo. Tikriausiai žaidžia su ilgiausiais pasaulyje kojų nagais ir 
nelygiais šeriais ant veido. Dičkis, labiausiai mėgstantis niūrius gali- 
nius kambarius, kur kuo mažiau saulės, kad ir kurioje pasaulio dalyje 
buvotų. Jei ir užsuko į Tailandą, tai tikrai ne tam, kad įdegtų. 

Mažiau nei dešimt minučių praėjo, kol jis atskambino. 

— Koks čia numeris, Karlai? Kur tu? 

- Savo kabinete policijos komisariate. 

— Velniai griebtų. 

- Prisiklausiau apie tave, Roni. Mums reikia šnektelti, supranti ? 

— Apie ką? 

- Skleidi gandus tamsiuose pasaulio baruose apie savo tėvo mirtį 
ir mane į tai įpainiojai. 

— Kas tau sakė? 

— Kiti policijos pareigūnai. 

— Jiems protas pasimaišė. 


— Tai gal gali užsukti? 

- Į policijos komisariatą? Tikriausiai juokauji. Pasenai nuo pa- 
skutinio karto, kai buvom susitikę. Ne, jei nori susitikti, pats turėsi 
pasistengti. 

Dabar bet kurią sekundę jis pateiks su pinigais susijusį pasiūlymą. 
Pinigus, kurių Karlas turės atgabenti, jis išleis svaigalams. 

- Gali pastatyti alaus ir ko užkąsti Tivoli Hole, prie pat tavęs, už 
kampo. 

— Negirdėjau tokio. 

- Priešais Rio Bravo. Šitą žinai. Audros gatvės kampas. 

Jei jis žino apie Karlą ir Rio Bravo, kodėl, po velnių, nesiūlo susi- 
tikti tenai, debilas? 

Jie sutarė dėl laiko. Baigęs pokalbį, Karlas dar pasėdėjo minty- 
damas, ar pasakė ką nors tokio, kas galėjo prasismelkti į kietą šito 
idioto makaulę. 

Čia bus Mona, pagalvojo vėl suskambus telefonui. Jis pažvelgė į 
laikrodį. Pusė dešimtos. Na, ji tai sugeba. Vien pagalvojus apie Moną 
pilve pradėjo plazdėti. 

— Laba, - atsiliepė jis, bet balsas kitame gale buvo ne Monos ir 
anaiptol ne seksualus. Labiau kaip spyris į dantis. 

— Ar galėtum trumpam užlipti į viršų, Karlai? - Skambino Tomas 
Lorsenas, geriausias teismo ekspertas į vakarus nuo Kopenhagos, kol 
neapykanta nepasiglemžė viso jo gerumo, o loterijos aukso puodas, 
pamažu surytas gudrių investicijų, suteikė jam bilietą į laisvę. Dabar 
jis grįžo-— vadovavo užkandinei ketvirtame aukšte ir, pasak kalbų, 
gana gerai sukosi, tad gal atėjo laikas Karlui pačiam pakelti šikną, 
užlipti ir išsiaiškinti. 

Kuo blogai dabar? 

— Ką sugalvojai, Tomai? 


— Dėl to kūno, kur rado Amageryje vakar. 

——; 


Vienintelis dalykas, kuo patalpa priminė buferą, čia buvusį prieš 
valdžiai nusprendžiant, jog reiktų ko nors modernesnio: čia vis dar 
buvo velniškai ankšta. - 

— Kaip sekasi? — pasiteiravo Karlas gerai sudėto buvusio kolegos, 
o vietoj atsakymo sulaukė galvos kryptelėjimo į vieną ir kitą pusę. 

— Na, žinai, kaip yra. Gal ir negalėčiau vienu ypu susimokėti už 
ferarį, kurį vakar užsisakiau, tačiau visa kita... — išsišiepęs kalbėjo 
Lorsenas, tempdamas Karlą į virtuvę. 

Čia jis surimtėjo. 

— Ar įsivaizduoji, kaip žmonės iš tikrųjų garsiai kalba valgydami, 
Karlai? — pasiteiravo jis pusbalsiu.- Aš tai tikrai nenutuokiau, kol 
neperėmiau šitos vietos. 

Pokštelėjo atidaromas alus, jis ištiesė skardinę Karlui. 

- Paklausyk. Kas, jeigu nugirdau, kad judu su Baku dėl Amage- 
rio bylos kibot vienas kitam į gerklę? Ar tikrai? 

Karlas gurkštelėjo iš butelio. Lyg dar nepakaktų rūpesčių. 

— Iš tikrųjų, tai ne dėl šios bylos. O kas? 

— Bakas čia vakar buvo ir kalbėjo, kad kyla abejonių, kodėl tu 
taip lengvai išsisukai po susišaudymo Amageryje, kai Ankeris žuvo, 
o Hardis liko paralyžiuotas. Regis, jis mano, kad tu tik 20rėjai, kad 
atrodytų, jog į tave šaudė. Sakė, kad nuo tokios paviršinės žaizdos 
smilkinyje niekaip nebūtum praradęs sąmonės ir kad iš arti vieni 
niekai suklastoti tokį šūvį. 

— Prakeiktas išpera. Tikriausiai sklaidėsi kaip tik prieš tai, kai pa- 
dėjau išspręsti tą reikalą dėl jo sesers. Suknistas nedėkingas išpera. O 


kam jis apie tai kalbėjo? Toliau pasklis? 

Larsenas papurtė galvą. Neišduos. Akivaizdžiai pakenktų vers- 
lui, jeigu užkandinės klientai sumotų, kad negali jaustis laisvai. Kar- 
lui atrodė šaunu, kad gandai nesklinda apie jį. 

— Atrodo, gandai čia sklinda. Tik bijau, kad tai dar ne viskas, 
Karlai. 

— Kas dar? 

Karlas pastatė alaus butelį ant šaldytuvo. Jis nenorėjo raugėti alu- 
mi, kai po dviejų minučių viršininko kabinete įtūžęs viską vartys. 

— Vakar tyrėjai lavono kišenėse rado daug svarbių įkalčių. Tarp 
jų yra moneta, kuri akivaizdžiai buvo užstrigusi pamušale. Vienos 
kronos moneta, jeigu tiksliai. Iš tikrųjų, jie rado penkias daniškas 
monetas, tačiau šita buvo pati naujausia. 

- Kurių metų? 

- 2006-ųjų. Taigi kūnas prabuvo žemėje daugiausia ketverius 
metus. Bet čia dar ne viskas. 

- Suprantama. Ką dar jie rado? 

— Dvi monetos buvo įsuktos į maistinę plėvelę, o ant jų - atspau- 
dai. Abu - dešinės rankos rodomojo, skirtingų asmenų. 

— Gerai. Ir ką jie išsiaiškino? 

— Atspaudai labai ryškūs ir labai gerai išsilaikę, todėl monetų įvy- 
niojimas, sakyčiau, pasiteisino. 

— Tai kieno tie atspaudai ? 

- Vienas - Ankerio Heningseno. 

Karlo akys išsiplėtė. Jis prisiminė įtarimo miną Hardžio veide, 
girdėjo kartėlį pasakojant apie Ankerio polinkį į kokainą. 

Lorsenas vėl padavė jam alų, prieš atidžiai tirdamas ieškančiu 
žvilgsniu. 


— Kitas buvo tavo, Karlai. 

Rugpjūtis, 1987 


Kurtas Vadas pasėdėjo sverdamas Netės laišką rankoje, o paskui 
atplėšė jį taip pat nenoriai, kaip būtų atplėšęs nelaukiamą laišką iš 
vaistų kompanijos. 

Kadaise Netė sužadino jo nuodėmingus geismus, tačiau po jos 
buvo dar dešimtys kitų merginų. Tai ko dabar vargintis su šia ne- 
reikšminga menka kaimiete? Kuo galėtų dominti jos nuomonė ar 
mintys? 

Jis perskaitė laišką ir šypsodamasis atidėjo jį į šalį. 

Maža kekšelė. Dosnumas ir atgaila, kas būtų pagalvojęs? Kodėl 
jam tikėti nors vienu jos žodžiu? 

— Gražus mėginimas, Nete Hermansen, - garsiai tarė jis, - bet 
aš tave patikrinsiu. 

Kurtas iki galo ištraukė viršutinį rašomojo stalo stalčių, išgirdo 
spragtelėjimą, paskui švelniai pastūmė į šoną stalviršį, kol atsivėrė 
seklus skyrelis, kuriame gulėjo neįkainojama, nepamainoma adresų 


knygelė su visais telefono numeriais. 

Jis atvertė vieną pirmųjų puslapių, surinko numerį ir prisistatė. 

— Man reikia civilinės registracijos numerio. Ar galit man padė- 
ti? Netė Hermansen, tikriausiai registruota sutuoktinio pavarde, 
Rouzen. Adresas: Peblingo krantinė 32, ketvirtas aukštas, Niore- 
bro, Kopenhaga. Taip, tai ji. Prisimenat ją? Tikrai, jos vyras buvo 
toks šaunus žmogus, nors, spėju, pastaraisiais metais sveikas protas 
buvo jį apleidęs. Radot numerį? Nuostabu, sakyčiau, labai operaty- 
viai. 

Jis užsirašė numerį ir padėkojo, priminęs savo kontaktus, kad 
prireikus už paslaugą su malonumu bus atlyginta. Šituo grįsti visi 
draugiški santykiai. 

Paskui Kurtas vėl pervertė puslapius, paskambino kitu numeriu, 
padėjo knygelę į vietą ir spragtelėjęs uždarė stalviršį. 

— Svenai, čia Kurtas Vadas, - kreipėsi jis. - Reikia informacijos 
apie Netę Rouzen, turiu jos civilinės registracijos numerį. Manau, 
kad ji gydosi ligoninėje ir man reikia patvirtinimo. Spėju, Kopenha- 
goje. Kiek užtruks, kol sužinosi? Puiku, jei galėsi man paskambinti 
dar šiandien, būsiu dėkingas. Pamėginsi? Nuostabu, labai tau ačiū! 

Baigęs Kurtas atsišliejo kėdėje ir dar kartą perskaitė laišką. Teks- 
tas buvo stulbinamai gerai parašytas, jokių rašybos ir gramatinių 
klaidų, netgi skyryba nepriekaištinga, todėl nėra ko abejoti, kad 
kažkas jai padėjo. Šitokiai silpnaprotei neišsimokslinusiai dislekti- 
kei. Tarsi ji galėtų jį apkvailinti. 

Jis kreivai nusišypsojo. Pirmiausia šovė mintis, kad Netei padėjo 
advokatas. Argi nepasakyta, kad susitikime dalyvaus advokatas, jei 
Kurtas nuspręs priimti kvietimą? 

Jis garsiai nusijuokė. Ar ji tikrai įsivaizduoja, kad jis ateis? 

— Iš ko juokiesi vienas pats, Kurtai? 


Jis atsisuko į žmoną ir atlaidžiai papurtė galvą. 

- Esu geros nuotaikos, ir viskas, - atsakė jis ir apkabino per juos- 
menį priėjusią prie stalo moterį. 

— Tu to nusipelnei, brangusis. Padarei tokį nuostabų darbą. 

Kurtas Vadas linktelėjo. Jis taip pat buvo ganėtinai patenkintas 


savimi. 


Kai pagaliau tėvas išėjo į užtarnautą poilsį, Kurtas perėmė jo 
praktiką, pacientus, viso gyvenimo medicininius užrašus ir įvairius 
Komiteto prieš ištvirkavimą bei Danų bendruomenės dokumentus. 
Svarbūs Kurtui dokumentai būtų tikri nuodai blogose rankose, nors 
nė iš tolo tokie toksiški kaip darbas, kurį jis buvo paprašytas vykdy- 
ti, - darbas dėl Reikalo. 

Reikėjo ne tik ieškoti nėščiųjų, kurių dar negimę vaikai buvo lai- 
komi nenusipelnę gyventi, bet ir kruopščiai verbuoti — šios pastan- 
gos turėjo užtikrinti nuolatinį kvalifikuotų protų pritekėjimą. Žmo- 
nių, kurie verčiau mirs, nei atskleis, ko siekia ši slapta organizacija. 

Kelerius metus Kurto priimamasis Fiune puikiai tarnavo kaip 
veiklos dėl Reikalo centras. Tačiau vis augant organizacijos atlieka- 
mų abortų skaičiui sostinės apylinkėse, jis galiausiai nusprendė nu- 
traukti ryšius su praeitimi ir kraustytis į Briondbiu, nuobodų prie- 
miestį miesto vakarinėje dalyje, tapusį jo darbo epicentru. Čia po 
ranka buvo didelės ligoninės, čia buvo lengviausia pasiekti labiausiai 
patyrusius bendrosios praktikos gydytojus ir specialistus. Be to, ne 
mažiau svarbu, čia buvai gana arti „klientų“, kurie buvo svarbiausias 
organizacijos taikinys. 

Čia, šiame betono užkampyje, septintojo dešimtmečio viduryje 


jis susipažino su savo žmona Beata. Nuostabi moteris, slaugytoja su 

tinkamais genais, tautine savimone ir nugalėtojos protu, kuris bė- 
gant metams Kurtui daug pasitarnavo. 

Dar prieš susituokiant jis įvesdino ją į savo darbą, atskleidė at- 
sidavimo organizacijai ir jos tikslams naudą. Jis tikėjosi tam tikro 
nenoro ar, geriausiu atveju, nuogąstavimo, tačiau ji parodė ir supra- 
timą, ir iniciatyvą. Tiesą sakant, netrukus pasirodė nepamainoma 
mezgant ryšius tarp slaugytojų ir pribuvėjų. Per metus Beata atvedė 
į būrį dvidešimt penkis „skautus“, kaip ji juos vadino, ir nuo tada rei- 
kalai smarkiai pajudėjo. Tai ji sugalvojo Tyrumo partijos pavadini- 
mą, pasiūliusi, kad politinis Reika/o aspektas bus stipresnis susiejus 
su kasdienos praktiniu darbu. 


Ji buvo tobula moteris ir motina. 


— Užmesk akį, Beata, - Kurtas padavė jai Netės laišką ir skyrė 
laiko perskaityti. Perskaičiusi ji nusišypsojo. Tą pačią žavią šypseną 
paveldėjo du nuostabūs jų sūnūs. 

— Na, sakyčiau. Kaip jai atsakysi, Kurtai? — paklausė ji.- Manai, 
ji neapsimetinėja? Ar ji tikrai turi tiek pinigų? 

Jis linktelėjo. 

— Be abejonės, turi. Tačiau Netė kažką sumanė, ne tik prikimšti 
mums kišenes, šituo galim neabejoti. 

Jis atsistojo ir atitraukė užuolaidą ant sienos už nugaros. Pasiro- 
dė penkios didelės dokumentų spintos iš alyvuogių žalumo metalo, 
jos čia buvo laikomos metų metus. Po kelių mėnesių senose arkli- 
dėse, kuriose šiuo metu buvo sandėlis, bus įrengta ugniai atspari 
saugykla, ir viskas bus perkelta tenai. Niekas iš išorės negalės ten 


patekti. 

— Numerį prisimenu netgi dabar, - sukikeno jis, traukdamas an- 
tros spintos stalčių. — Štai, - tarė ir metė aplanką ant stalo priešais 
žmoną. 

Jau seniai šitas dokumentas nebuvo ištrauktas į dienos šviesą. Iki 
šiol nebuvo jokio reikalo. Vis dėlto, matydamas aplanką, Kurtas tru- 
putį atlošė galvą ir trumpą akimirką leido žvilgsniui nuklysti. 

Ankstesnės šešiasdešimt trys medicininių įrašų kartotekos šešias- 
dešimt trims asmenims buvo jo ir jo tėvo bendras darbas, tačiau šita 
buvo jo ir tik jo vieno. Tai pirmoji asmeninė užduotis, atlikta dėl 
Reikalo. 

PACIENTAS Nr. 64, buvo parašyta ant viršelio. 

- Gimusi 1937-ųjų gegužės aštuonioliktą. Ji tik savaite vyresnė 
už mane, - tarė Kurto žmona. 

Jis nusijuokė. 

— Skirtumas tas, kad būdama penkiasdešimties tu atrodai kaip 
trisdešimt penkerių, o ji, beveik neabejoju, atrodo panašesnė į šešias- 
dešimt penkerių. 

— Matau, kad ji buvo išsiųsta į Sprogę. Kaip, po galais, toks žmo- 
gus gali šitaip puikiai rašyti? 

- Įsivaizduoju, kad jai kažkas padėjo. 

Kurtas prisitraukė savo žmoną arčiau ir suspaudė jai ranką. Tai, 
ką jis kalbėjo, nevisiškai tiesa. Beata ir Netė buvo labai panašios. Abi 
kaip tik to tipo, kuris jam patinka. Šviesiaplaukės mėlynakės skandi- 
navės su visais prideramais išlinkimais. Moterys lygia oda ir lūpomis, 
nuo kurių vyrams užima kvapą. 

— Kas verčia tave galvoti, kad ji kažką sumanė? Pasak tavo karto- 
tekos, 1955-aisiais jai buvo atliktas išplėtimas ir išgrandymas. Nieko 
neįprasto, kad moteriai išgrandoma gimda. 

— Netė Hermansen visada buvo pasidalijusi asmenybė, smarkiai 


linkusi pagal aplinkybes įsigyventi į kitą vaidmenį. Tai silpnaprotys- 

tės pasekmė, jau neminint psichopatinių polinkių ir visiškai iškreip- 
to savęs priėmimo. Žinoma, galiu su ja susitikti, bet turėsiu imtis 
atsargumo priemonių. 

— Kokių? 

— Pateikiau užklausimą per organizaciją. Netrukus sužinosim, ar 
ji tikrai taip serga, kaip nori, kad iš šio laiško patikėtume. 

Atsakymą į savo paklausimą Kurtas Vadas gavo kitą rytą. Atsaky- 
mas patvirtino jo įtarimus. 

Nė vienas žmogus su tokiu registracijos numeriu jokioje viešoje 
gydymo įstaigoje nebuvo gydomas po eismo įvykio, kuriame 1985 
metų lapkričio mėnesį žuvo Netės vyras. Įrašų apie tokį asmenį nėra 
ir jokioje privačioje klinikoje. Po jos hospitalizacijos Niukiobinge ir 
vėliau Kopenhagos valstybinėje ligoninėje, nieko daugiau nebuvo 
rasta. 

Kokią piktybę ji bus sumaniusi? Kodėl ji meluoja apie nepagy- 
domą ligą? Aiškiai mėgina įvilioti jį į spąstus maloniais žodžiais ir 
tikėtinais paaiškinimais apie savo staigų pasirodymą. Tačiau ką ji da- 
rys, jeigu jis nepasirodys? Ar jis bus nubaustas? Ar ji paprasčiausiai 
mėgins rasti properšą jo šarvuose? Nejau Netė tikrai mano, kad jis 
nemoka apsiginti? Ar ji mano, kad gali su diktofonu užklupti jį ne- 
pasiruošusį, žarstantį paslaptis ir prisipažinimus? 

Jis nusijuokė. 

Kvaila maža karvė. Kas, po galais, suteikė jai pagrindo manyti, 
kad jis užkibs ant jauko, kad jai pavyks atskleisti, ką jis jai padarė 
per visus tuos metus? Ypač, kai advokatas Niorvigas kartą ir visiems 


laikams paneigė jos tvirtinimus. 

Taip pagalvojęs, jis vėl nusijuokė. Mažiau nei per dešimt minučių 
jam pavyktų suburti minią jaunų vyrų, susijuosusių diržais bei švy- 
tinčių tautos pasididžiavimu, ir jie prireikus panaudotų stakles pirš- 
tams sukioti. Jei jis priimtų kvietimą ir pasirodytų Netės Herman- 
sen namuose penktadienį su tokia palaikymo komanda, ji netruktų 
suprasti, kas iš tikrųjų bus nubaustas ir kas yra užkluptas netikėtai. 

Perspektyva iš tikrųjų buvo gundanti, tačiau konkrečiai tą dieną 
jo tvarkaraštyje buvo įrašytas dalyvavimas naujo organizacijos sky- 
riaus Hadstene inauguraciniame susitikime, todėl pasilinksminimą 
teks atidėti dėl svarbesnių reikalų. 

Jis nustūmė Netės laišką per stalviršį į šiukšlių dėžę apsisprendęs, 
kad, jei moteriškė dar kartą griebsis panašių pokštų, kartą ir visiems 
laikams jai paaiškins, kas kam vadovauja ir ką tiksliai tai reiškia. 

Jis nuėjo į konsulracijų kabinetą, neskubėdamas apsivilko gydy- 
tojo chalatą, išlygino raukšles ir pasitikrino, ar tvarkingai atrodo. 
Šiaip ar taip, čia jo uniforma. Ji turi skleisti didžiausią valdžią ir pro- 
fesinę patirtį. 

Atsisėdęs prie stiklu uždengto stalo, Kurtas arčiau prisitraukė pa- 
skyrimų tvarkaraštį ir peržvelgė. Šiandien nėra itin užimtas. Siunti- 
mas dėl aborto, trys vaisingumo konsultacijos, dar vienas siuntimas, 
o tada — vienintelis dienos atvejis dėl Reikalo. 

Pirmoji jo pacientė buvo išvaizdi, gana rami jauna moteris. Pasak 
šeimos gydytojo, ji buvo sveika moksleivė iš geros šeimos. Nori abor- 
to, nes ją paliko vaikinas, todėl, savo ruožtu, jai prasidėjo depresijos 
protrūkiai. 

- Jūs Sofija, teisingai ? —- šypsodamasis pasiteiravo jis. 

Merginos lūpos įsitempė. Bet kurią akimirką ji paplūs ašaromis. 

Kurtas Vadas akimirką stebėjo ją nieko neklausinėdamas. Mer- 


gina skaisčiai mėlynomis akimis. Kilni kakta. Tvarkingi, simetriški 

antakiai, tinkamai prie kaukolės prigludusios ausys. Ji buvo gerai su- 
dėta ir geros formos, smulkiomis plaštakomis laibais pirštais. 

— Kaip suprantu, jus paliko draugas. Labai liūdna, Sofija. Kaip 
suprantu, jūs jį mylėjote? 

Mergina tylomis linktelėjo. 

— Jis buvo šaunus ir išvaizdus, taip? 

Ji vėl linktelėjo. 

— Ir vis dėlto viskas liudija, kad jis, sakyčiau, yra tikras kvailys. 
Pasirinkti lengviausią kelią ir palikti jus bėdoje? 

Ji ėmė prieštarauti, kaip jis ir manė. 

— Jis visai ne kvailas. Mokosi universitete, kaip ir aš ketinau. 

Kurtas Vadas įsistebeilijo į ją. 

- Jūs nesidžiaugiate dėl to, Sofija? 

Ji nudelbė žvilgsnį į grindis ir nuleido galvą. Dabar pravirko. 

- Šiuo metu jūs dirbate savo tėvų batų parduotuvėje. Ar jums ten 
patinka? 

— Kol kas gerai, bet čia tik pradžiai. Kaip jau sakiau, kada nors 
ketinu mokytis universitete. 

— Ką jūsų tėvai mano apie abortą, Sofija? 

— Jie nieko nesako. Sako, kad aš pati turiu nuspręsti. Nesikiša, 
bent jau neprieštarauja. 

— Ojjūs esate visiškai tikra, kad šito norite? 

— Taip. 

Jis priėjo, atsisėdo ant kėdės šalia jos ir paėmė ją už rankos. 

— Paklausykite, Sofija. Esate sveika jauna moteris, o vaikas, kurį 
norite pašalinti, visiškai priklauso nuo jūsų malonės. Žinau, kad ga- 
lėtumėte suteikti šitam vaikeliui patį nuostabiausią gyvenimą, jei 
persigalvotumėte. Gal norėtumėte, kad paskambinčiau jūsų tėvams 


ir su jais pasikalbėčiau, išsiaiškinčiau, ką jie apie tai galvoja? Man su- 

sidarė įspūdis, kad jūs turite tikrai labai gerus tėvus, ne tokius, kurie 
prievarta ragintų jus daryti, ko nenorite. Ar nemanot, kad derėtų 
išgirsti, ką jie pasakys? Ką manote? 

Ji pakėlė galvą ir pažvelgė į jį, tarsi jis būtų paspaudęs mygtuką. 
Nenoriai, atsargiai ir labai abejodama. 


Kurtas Vadas tylėjo. Jis žinojo, kad šią akimirką reikia išlaukti. 
K >, 


— Kaip eina tavo diena, Kurtai? — pasiteiravo Beata, pildama gė- 
rimą į puodelį. Trečios valandos arbata, taip ji vadino. Šios akimir- 
kos drauge buvo geriausia iš to, kad praktika ir asmeninis butas yra 
tame pačiame name. 

- Puikiai. Šįryt dailią mergaitę pavyko atkalbėti nuo aborto. Ji 
prapliupo raudoti, kai patikinau, kad tėvai ją visokeriopai parems. 
Kad ji galėsianti auginti vaikelį ir pagal galimybes dirbti parduotu- 
vėje. Pasakiau jai, kad jie padės auginti mažylį ir tai nepakenks jos 
būsimoms studijoms universitete. 

- Puikiai pasidarbavai. 

— Taip, ji nuostabi mergina. Tikra skandinavė. Ji turės dailų kū- 
dikį mūsų šalies labui. 

Beata nusišypsojo. 

— O toliau? Nenustebčiau, jei visiškai priešingas atvejis. Ar tai 
daktaras Lionbergas atsiuntė pacientus, dabar sėdinčius laukiama- 
jame? 

— Nejau taip akivaizdu? - Jis nusišypsojo. - Taip, jis. Lionbergas 
vis dar mūsų žmogus. Penkiolika atvejų vos per keturis mėnesius. 


Tavo skautai visada labai efektyvūs, brangioji. 

Po penkiolikos minučių konsultacijų kabineto durys atsivėrė 
Kurtui beskaitant siuntimą. Jis pakėlė akis į įeinančią porą ir linkte- 
lėjo draugiškai juos pasveikindamas, kartu lygindamas tai, ką mato, 
su tuo, kas parašyta rankose laikomame lape. 


Aprašymas buvo trumpas, tačiau visiškai aiškus. 


Motina - Kamila Hansen, trisdešimt aštuonerių, penktą savai- 
tę nėščia, - prasidėjo aprašymas. - Šeši vaikai nuo keturių skirtingų 
vyrų. Gyvena iš pašalpų. Penki vaikai mokosi pagal adaptuotą progra- 
mą, vyriausias šiuo metu išsiųstas į specialią gydymo įstaigą. Negimu- 
sio kūdikio tėvas - Džonis Hurinenas - dvidešimt penkerių, pašalpos 
gavėjas. Tris kartus teistas už nuosavybės grobstymą, narkomanas, 
gydytas pagal metadono programą. Nė vienas tėvų neturi jokio kito 
išsilavinimo, išskyrus privalomąjį minimumą. 

Kamila Hansen kreipėsi dėl skausmo šlapinantis. Priežastis: chla- 
midijos, pacientei dar nepranesta. 


Siūloma chirurginė intervencija. 


Kurtas linktelėjo sau. Tikrai puikus žmogus tas Lionbergas. 

Jis pakėlė galvą ir įvertino priešais sėdinčią paniurusią porą. 

Kaip vabzdys, kurio vienintelis tikslas - daugintis, nėščia, ants- 
vorio turinti moteris nerimo ant kėdės dėl noro užsirūkyti, rieba- 
luotais nekirptais plaukais. Pasitikinti, nes padarė prielaidą, kad 
šitas gydytojas padės jai pagimdyti dar vieną visiškai nenaudingą 
atsilikėlį, tokį kaip šeši kiti. Kad jis leis naujiems individams su to- 
kiu pačiu apgailėtinu genetiniu paveldu apgyvendinti šalies sostinės 


gatves. Vis dėlto, ne. Ne, jei tik pavyks. 

Gydytojas nusišypsojo. Į jo malonų gestą atsiliepė tušti veidai sų 
siaubingai neprižiūrėtais dantimis. Jie net šypsotis normaliai negali. 
Visiškai liūdna. 

— Kaip suprantu, Kamila, kyla sunkumų, kai nueinate į tualetą? 
Gal galėčiau jus apžiūrėti? Jūs galėtumėte pasėdėti laukiamajame, 
Džoni. Jei norite, pasirūpinsiu, kad mano žmona atneštų puodelį 
kvapnios kavos. 

— Geriau kokakolos, - atsiliepė tas. 

Kurtas nusišypsojo. Gausi savo kokakolą. Gausi penkias ar šešias, 
o per tą laiką, kol gersi, Kamila bus sutvarkyta. Ji ašaros, nes gydy- 
tojas neturės pasirinkimo, tik atlikti išplėtimą ir išgrandymą, tačiau 


laiminga, nes nesuvoks, kad šito reikės paskutinį kartą. 

Lapkritis, 2010 


Atsipeikėjęs po sukrėtimo dėl monetos, kuri su jo piršto atspaudu 
buvo rasta prie yrančio lavono, Karlas draugiškai paspaudė Lorsenui 
ranką ir paprašė šnibžtelėti, jei vėl pasitaikys nugirsti panašios infor- 
macijos. Domintų bet kas tokio pobūdžio. Nauji tyrimo duomenys, 
kurių skyrius gali nepanorėti atskleisti Karlui, krisleliai informacijos, 
kurią žmonės netyčiomis nutekintų. Kad ir kas tai būtų, Karlas nori 
apie tai Žinoti. 

— Kur Markusas? — paklausė jis Lizos, atsidūręs trečiame aukšte. 

— Pasitarime su padaliniais, - tepasakė ji. Ar Liza vengia jo žvilgs- 
nio, ar jam jau prasideda paranoja? 

Staiga sekretorė pakėlė galvą ir sumirksėjo blakstienomis. 

— Ar vakarykštė žąsis buvo gerai prikimšta, Karlai? — sučiulbėjo 
ji švystelėjusi šypsena, kuri šeštojo dešimtmečio filmuose cenzūros 
būtų užtušuota juodai. 

Geras ženklas. Jei Liza tebenori žinoti, ar jis pravėdino savo orga- 


ną, gandai apie monetą su jo atspaudu tikriausiai dar nesklando po 


visą skyrių. 

Karlas įlėkė į pasitarimų kambarį nepaisydamas trisdešimties 
porų akių, kurios įsisiurbė į jį kaip dėlės. 

— Atsiprašau dėl įsiveržimo, Markusai, - gana garsiai, kad tikrai 
visi išgirstų, paskelbė jis išblyškusiam pavargusiam vyrui pakeltais 
antakiais. - Kiek suprantu, yra keletas klausimų, kuriuos mums rei- 
kia aptarti, kol reikalai dar neištrūko iš rankų. 

Jis pasisuko į susirinkusius. Dauguma jų akivaizdžiai buvo pažen- 
klinti pastarųjų dienų nosies iškrovų ir lakstymo į tualetą, įkritusiais 
skruostais ir padūmavusiais žvilgsniais, gana agresyvūs. 

— Sklinda man nepalankūs gandai apie Amagerio susišaudymą. 
Todėl sakau tai dabar ir paskui nenorėsiu kartotis, ok? Neturiu nė 
menkiausio supratimo, kodėl monetos su mano ir Ankerio pirštų 
atspaudais atsirado lavono kišenėse. Bet, jei pasitelksite karštinės 
išvargintas smegenis, suprasite, kad tikriausiai tam, jog būtų rastos 
iškasus kūną. Suprantate, kur suku? 

Jis peržvelgė susirinkusius. Būtų perdėta pasakius, kad poveikis 
buvo visaapimantis. 

— Ok. Sutinkame, kad kūnas kuo ramiausiai galėjo būti palaido- 
tas kur nors kitur, tiesa? Maža to, kad ir kas jį palaidojo, galėjo sau 
ramiai įversti tiesiai į žemę. Bet yra kitaip. Vadinasi, jie per daug ne- 
sirūpino, kad vėliau jis gali būti atkastas ir iškeltas, nes tada tyrimas 
pakryptų neteisinga linkme. 

Klausytojai tebesėdėjo suglumę. 

- Dėl Dievo meilės, aš juk žinau, kad jūs nepaliaujat sukę galvas, 
kas ten tada nutiko ir kaip aš taip lengvai išsisukau. - Karlas stebeili- 
josi tiesiai į Terjė Plou, kuris sėdėjo trečioje eilėje. - Paklausyk, Plou, 
nenoriu turėti nieko bendra su byla todėl, kad man gėda to, kas nu- 
tiko, supranti? Ir jeigu krislelį pamąstytum, suprastum, kodėl Har- 


dis dabar guli mano svetainėje. Sitaip aš tvarkausi su tuo, kas įvyko, 

suprantate? Šįkart nepalieku Hardžio nelaimėje, tačiau pripažįstu, 
kad tą dieną Amageryje galėjau šį tą sumauti. 

Vienas kitas tyrėjas pradėjo nepatogiai muistytis savo kėdėse. Gal 
tai buvo ženklas, kad kažkas pradeda ryškėti. Kita vertus, čia gali 
būti pinigai. Prakeikti valstybės tarnautojai, niekada nežinai. 

— Dar vienas dalykas. Kaip manote, koks jausmas, kai tavo ge- 
riausi draugai užvirsta ant tavęs plūsdami kraujais, o tada supranti, 
kad ir pats esi pašautas. Manau, turėtumėte apie tai pagalvoti. Pa- 
kaks pasakyti, užknisa. 

— Niekas tavęs niekuo nekaltina, Karlai, - pareiškė Plou. Paga- 
liau kažkas sureagavo. — Šiaip ar taip, dabar čia ne tai aptarinėjame. 

Karlas dairėsi po patalpą. Kas vyksta tose kietose makaulėse? Yra 
keletas tokių, kurie negali net žiūrėti į jį, jis tai žino. Ir tas jausmas 
abipusis. Prakeikti debilai. 

— Tada gerai. Siūlau visiems nuo šios minutės užčiaupti savo srėb- 
tuves ir pagalvoti prieš išsižiojant. Prakeikto pranešimo pabaiga. 

Karlas taip garsiai užtrenkė duris, kad aidas nusirito per visą pas- 
tarą. Jis nesustodamas parlėkė į savo kabinetą rūsyje ir sudribo į krės- 
lą kuisdamasis degtukų prisidegti tarp lūpų drebančią cigaretę. 

Lavono kišenėje rado monetą su jo pirštų atspaudais, o jis neturi 
supratimo, kaip ji ten atsidūrė ir kodėl. Mėšlas. Mėšlas! 

Mintys kunkuliavo. Kodėl, kodėl, kodėl? Dabar neįmanoma nu- 
sigręžti nuo tos bylos, o vien nuo minties apie ją Karlą pykino. 

Jis giliai įkvėpė pro sukąstus dantis ir pajuto, kaip pradeda šoki- 
nėti širdis. 

— Galvok apie ką nors kitą, - liepė sau. Jis nieku gyvu nenorėjo 
raitytis ant grindų nuo skausmo krūtinėje, kuris patiesia ir stipres- 
nius vyrus. - Keisk temą, - murmėjo sau po nosimi užsimerkęs. 

Šiuo metu vienintelis žmogus nusipelnė būti pargriautas jo vidu- 


je tūžtančio uragano, ir tas žmogus buvo Bakas. 

— Pamokysiu tave, tu prakeiktas šikniau, - urzgė Karlas, ieškoda- 
mas jo numerio. 

— Ką darai Karlai? Sėdi vienas ir kalbiesi su savimi? — iš tarpdurio 
paklausė Asadas. Jo kaktoje buvo tiek raukšlių, kad veidas priminė 
skalbimo lentą. 

— "Tau nėra dėl ko nerimauti, Asadai. Ketinu išdėti į šuns dienas 
Baką už nesąmones, kurias čia apie mane skleidžia. 

— Manau, pirmiausia turi išgirsti šitai, Karlai. Ką tik telefonu 
kalbėjausi su žmogumi, pavarde Nielsenas, iš Policijos akademijos. 
Kalbėjau su juo apie Rouzę. 

Koks prakeiktai netinkamas laikas. Kaip tik tada, kai jis pagrįstai 
supykęs ir leidžia sau tūžti. Negi viskas ir susprogs kaip balionas? 

— Gerai, sakyk, jei jau negali palaukti. Ką jie sako? 

— Kai Rouzė atėjo pas mus, ar atsimeni, kaip Markusas Jakobse- 
nas sakė, kad ji nėra diplomuota policijos pareigūnė, nes neišlaikė 
vairavimo egzamino, o vairuoja kaip aklas be rankų? 

— Kažką panašaus pamenu, Asadai. Ir ką? 

- Tiesa, kad ji ne kažin kaip vairuoja. Nielsenas sakė, kad ties 
posūkiu apsivertė ir į šapalius susvaidė tris automobilius. 

— Maniau, kad į šipulius suskaldė, Asadai. Bet vis tiek labai įspū- 
dinga. Sakai, tris? 

- Taip. Tą, kuriame sėdėjo pati, instruktoriaus iš mokymo sky- 
riaus ir trečią, kuris pasipainiojo kelyje. 

Karlas pamėgino įsivaizduoti tą sceną. 

— Na, tai gana įdomu. Nors neprisimenu, kad pastaruoju metu 
būtume skolinę jai raktelius nuo vagonėlio, - suniurzgė jis. 

— Čia ne viskas, Karlai. Įvykių sūkuryje pasirodė Rouzės Yrsa. 
Kol automobiliai dar buvo apsivertę. 

Karlas jautė, kaip jam atvimpa žandikaulis, tačiau žodžiai, ištrūkę 


iš lūpų, buvo nesuvaldomi 

— Viešpatie aukštielninkas! - spjovė jis, nevisiškai suprasdamas, 
ką tai reiškia. Jei Rouzė toje situacijoje transtormavosi į savo a/tey 
ego - dvynę seserį Yrsą, tai jau visiškai nejuokinga. Vadinasi, ji visiš- 
kai prarado savitvardą. 

- Ką gi, ne kažką. O ką darė akademijos instruktorius? 

- Jos apžiūrėti iškvietė psichiatrą. Iki tol ji vėl atvirto į Rouzę. 

— Nieko sau. Asadai, ar kalbėjai su Rouze apie tai? Meldžiu, pa- 
sakyk „ne“. 

Asadas nusivylęs jį nužvelgė. Žinoma, kad nekalbėjo. 

— Čia dar ne viskas, Karlai. Prieš ateidama pas mus ji dirbo sekre- 
tore centrinėje miesto nuovadoje. Ar prisimeni, ką apie ją pasakojo 
Branduras Isaksenas? 

— Miglotai. Kažką apie tai, kad atbula įvairavo į kolegės automo- 
bilį ir dar kažką apie sunaikintus svarbius dokumentus. 

— Taip, ir apie gėrimą. 

— Taip, per Kalėdų vakarėlį ji tapo nevaldoma ir patvarkė porą 
savo kolegų. Branduras, tas mažas puritonas, liepė man saugotis ir 
neduoti jai svaigalų. 

Trumpą akimirką Karlo mintys ilgesingai nuklydo prie Lizos, 
kurią jis pažinojo prieš jai susipažįstant su dabartiniu draugužiu 
Franku. Tą kartą pašėliojimas Kalėdų vakarėlyje neatrodė didelis 
blogis. Karlas nusišypsojo sau. 

— Nemanai, kad Branduras paprasčiausiai pavydi biėams, kuriems 
Rouzė užmetė savo keistai išsiskleidusį moteriškumą? Šiaip ar taip, 
ką Rouzė veikia Kalėdų vakarėliuose - jos vienos ir tų, kuriems pasi- 
taiko būti įtrauktiems, reikalas. Nieko bendra su Branduru, manimi 
ar kuriuo kitu, tiesa? 

— Nieko nežinau nei apie Kalėdų vakarėlius, Karlai, nei apie kitus 
pikantiškus reikalus. Bet tikrai žinau, kad kai Rouzė elgėsi taip, kaip 


vakarėlyje, ji buvo Yrsa. Ką tik kalbėjau su dviem žmonėmis iš cen- 

trinės nuovados. Visi tai prisimena. - Asadas pakėlė antakius, Karlas 
priėmė tai kaip klausimą: „Ką tu apie tai manai?“ 

— Bent jau ji tikrai nebuvo Rouzė, nes kalbėjo kitokiu balsu ir 
visiškai kitaip elgėsi, sakė jie. Gal jos viduje gyvena dar ir trečia būty- 
bė? — svarstė Asadas. Žodžiai liejosi, o antakiai vėl pakilo. 

Prielaida visai jaukė protą. Trečias asmuo? Jergutėliau! 

Karlas jautė, kaip išeina visas garas, kurį jis ketino išlieti ant Bjor- 
go Bako. Tas jausmas jį erzino ir trikdė. Niekšas nusipelno visko, kas 
jam priklauso. 

— Ar mes žinome, kas tiksliai su ja negerai? - pasiteiravo jis. 

— Ji niekada negulėjo ligoninėje, Karlai, jei tai turi omeny. Ber aš 
užsirašiau Rouzės motinos numerį, jei norėtum jos paklausti. 

— Rouzės motinos? - Asadas tikrai buvo nekvailas. Tiesiai į rei- 
kalo esmę, kodėl gi ne? - Puiki mintis, Asadai. O kodėl pats jai ne- 
paskambinai? 

— Nes... — Jis maldaujamai pažvelgė į Karlą. - Nes aš paprasčiau- 
siai nenoriu, štai kodėl. Jei Rouzė išsiaiškins, bus geriau, jei ji supyks 
ant tavęs, supranti? 

Karlas pasiduodamas iškėlė rankas. Akivaizdu, kad išaušo viena iš 
tų dienų, kai visiškai neįmanoma valdyti aplinkybių. 

Jis paėmė iš Asado lapelį su skaičiais, mostu paliepė padėjėjui 
nešdintis, surinko numerį ir ėmė laukti. Tai buvo senų gerų dienų 
telefono numeris, prasidedantis: „45-“. Liungbiu arba Virumas, kiek 
jis prisiminė. 

Gal diena ir sumauta, bet bent jau į šį skambutį buvo atsiliepra. 

— Yrsa Knudsen, — tarė balsas kitame gale. 

Karlas negalėjo patikėti savo ausimis. 

— Yrsa? —- akimirką jis net abejojo, kol išgirdo, kaip Rouzė kitame 
koridoriaus gale šaukia Asadą. Taigi ji vis dar čia. 

— O, taip, atsiprašau, — atsipeikėjo jis. - skambina Karlas Mjor- 
kas, Rouzės bosas. Ar jūs esate Rouzės mama? 

- Viliuosi, ne, - moteris skardžiai nusijuokė. - Ne, aš jos sesuo. 

Štai tau ir posūkis. Vadinasi, Rouzė tikrai turi seserį vardu Yrsa? 
Balsas skambėjo panašiai kaip Rouzės, įkūnijančios Yrsą, ir vis dėlto 
kiek kitaip. 

— Rouzės dvynė sesuo? 

— Ne, - Yrsa vėl nusijuokė. - Tarp mūsų nėra dvynių, bet iš viso 
esame keturios seserys. 

— Keturios? — nesusilaikė Karlas, tikriausiai kiek per garsiai. 

— Taip. Rouzė, aš, Vikė ir Liza Marija. 

— Keturios seserys... o Rouzė vyriausia. Nė nenumaniau. 

— Tarp mūsų tik metų skirtumas. Mama su tėčiu bandė viską kuo 
greičiau užbaigti, tačiau, kai negimė berniukas, mamutė galiausiai 
nusprendė užsikimšti kamščiu, — ji nusijuokė šiurkščiu, gerkliniu 
juoku, kuris bet kurią dieną galėjo būti Rouzės. 

- Suprantu. Atsiprašau, bet skambinu norėdamas pasikalbėti su 
jūsų motina. Ar galima? Ar ji yra? 

— Bijau, kad ne. Mamos nėra namuose jau trejus metus. Naujo 
draugužio apartamentai Kosta Del Solyje jai akivaizdžiai patinka la- 
biau, - mergina vėl nusijuokė. Akivaizdu, tikra linksmuolė. 

— Ką gi, tada pasakysiu esmę. Ar galim kalbėtis konfidencialiai ? 
Tiksliau tariant, Rouzė neturėtų žinoti, jog skambinau, kol asmeniš- 
kai jai nepasakysiu. 

— Negalima! 

— Norit pasakyt, perduosit Rouzei, kad aš skambinau? Verčiau 
nepasakytumėte. 

- Ne, aš visai ne tai sakau. Šiomis dienomis Rouzės apskritai ne- 
matome. Bet pasakysiu kitoms. Mes neturime paslapčių viena nuo 
kitos. 

Kažkokia nesąmonė. Visiškai nučiuožusios. 

— O, suprantu! Ką gi, tada tiesiog paklausiu. Ar Rouzė kada tu- 
rėjo psichikos problemų? Asmenybės sutrikimą, pavyzdžiui? Ar ji 
kada nors nuo ko panašaus buvo gydoma? 

— Na, nežinau, ar tai jūs vadinate gydymu, bet ji surijo kone visas 
tabletes, kurios mamai buvo prirašytos po tėčio mirties. Jau nekal- 
bant apie tai, kad eina iš proto dėl žolių, iki negalėjimo uosto visokias 
medžiagas ir geria iki pamišimo. Todėl tam tikru požiūriu tikriausiai 
galima sakyti, kad ji geria vaistus. Nors nežinau, ar tai labai padėjo. 

— Padėjo nuo ko? 

— Nuo jos nenoro būti Rouze, kai būna prislėgta. Tada ji nori 
būti viena iš mūsų arba iš viso kuo nors kitu. 

— Taigi iš tikrųjų jūs tvirtinat, kad ji nėra sveika, taip? 

— Nėra sveika? Jei atvirai, nežinau. Tikrai žinau tik tai, kad jai 
stinga vieno varžtelio. 

Na, tai nė kiek nestebina. 

— Arji visada buvo tokia? 

— Kiek prisimenu, taip. Tiktai mirus tėčiui dar pablogėjo. 

- Suprantu. Yra konkreti priežastis? Atsiprašau, tikriausiai ne- 
kaip nuskambėjo. Norėjau paklausti, ar yra kokių neįprastų jūsų 
tėvo mirties aplinkybių? 

— Taip, yra. Jis žuvo per nelaimingą nutikimą darbe. Buvo įtrauk- 
tas į stakles. Į brezentą jį surinko gabalėliais. Matyt, kai paramedikai 
iškrovė jį lavoninėje, tegalėjo pasakyti: „Pažiūrėkit, gal pavyks jį su- 
rinkti. 

Ji kalbėjo stebėtinai ramiai. Kone ciniškai. 

— Apgailestauju tai girdėdamas. Atrodo, siaubingas būdas nu- 
mirti. Suprantu, kad tai galėjo jus visas labai stipriai paveikti. Bet 


Rouzė pradėjo nebesivaldyti, ar šitai sakot? 

— Vasarą ji dirbo sekretore metalo dirbtuvėse Frederiksverke, kur 
dirbo ir mūsų tėtis. Ji matė, kaip jį traukia. Todėl, taip, Rouzė prara- 
do savitvardą. 

Siaubinga istorija. Kas nebūtų sugniužęs? 

- Staiga ji liovėsi norėti būti Rouze. Visai paprastai. Vieną dieną 
ji pankė, kitą — elegantiška dama arba viena iš mūsų, seserų. Neži- 
nau, ar aš pavadinčiau ją ligone, bet Liza Marija, Vikė ir aš nenorime 
būti su ja, kai ji persikūnija į vieną iš mūsų. Neabejoju, jūs tai supras- 
tumėt. 

— Kaip jūs manot, kodėl nelaimė šitaip ją paveikė? 

— Kaip jau sakiau, jai trūksta varžtelio. Tikriausiai jūs tai suvokia- 
te, jei jau skambinate. 

Karlas linktelėjo. Rouzė ne vienintelė iš šeimos pasižymi deduk- 
ciniais gebėjimais. 

— Paskutinis klausimas, vien smalsumui patenkinti. Ar jūs švie- 
siaplaukė ir garbanota? Mėgstat rausvą spalvą ir plisuotus sijonus? 

Kitame gale pratrūko juokas. 

— Norit pasakyt, ji jau elgėsi šitaip prie jūsų? Šviesūs plaukai ir 
garbanos visiškai atitinka. Ir rausva, jei jau taip. Šiuo metu mano na- 
gai rausvai lakuoti ir lūpos rausvai nudažytos, tai faktas. Bet aš tikrai 
metų metus nesegėjau plisuoto sijono. 

— Languoto plisuoto sijono. 

— Na, šitokį - taip. Tai buvo maždaug mano sutvirtinimo metu. 

— Jei jūs pasidairytumėte savo spintoje ar kad ir kur paskutinį 
kartą jį padėjote, Yrsa, manau, pamatytumėt, kad jau nebeturite to 
sijono. 

Padėjęs ragelį Karlas kurį laiką sėdėjo su šypsena veide. Jis nedaug 
žinojo apie šias seseris, bet pamanė, kad jiedu su Asadu susitvarkytų, 


jei staiga jos pasirodytų įtartinos, kaip ir jų Rouzė. 


190 JUSSI ADLER-OLSEN 


Tivoli Holas iš tikrųjų buvo ant kampo priešais Rio Bravo, tačiau 
tai tikrai nebuvo salė. Nebent rūsį žemomis lubomis galima pava- 
dinti sale. 

Karlo pusbrolis sėdėjo patalpos gale, patogiai arti vyrų tualeto. 
Kai Ronis įsitaisydavo tokioje vietoje, jis niekur neskubėdavo, ne- 
bent į-tupyklą, todėl jo pūslė turėjo neatsilikti nuo besaikio vartoji- 
mo kitame kūno gale. 

Ronis pamojavo, tarsi Karlas nebūtų galėjęs jo atpažinti. Jis buvo 
senesnis ir priaugęs svorio, tačiau kitais atžvilgiais, deja, neatrodė pa- 
sikeitęs nė per nago juodymą. Jo plaukai briliantinu buvo sulaižyti 
į savotišką ežį, bet ne kaip rokenrolo atlikėjo, o labiau saldžiabalsio 
dainininko ant argentinietiško muilo gabalėlių išalkusioms namų 
šeimininkėms. Viga būtų pavadinusi jį vulgariu. Įsispraudęs į tankaus 
audinio blizgų »2af:020 švarką ir džinsus, kurie netiko nei prie ben- 
dros išvaizdos, nei prie storo Ronio užpakalio laibomis kojomis. Vis- 
kas gal būtų atrodę geriau, jei jis būtų flirtuojanti panelė iš Neapolio, 
bet jis buvo Ronis. Iki pat ilgų smailių batelių nosių galiukų. Liūdna. 

— Jau užsisakiau, - paskelbė Ronis, rodydamas du tuščius alaus 
butelius. 

— Spėju, vienas iš jų buvo man, — tarstelėjo Karlas, tačiau Ronis 
tik papurtė galvą. 

— Dar du, - šūktelėjo jis, o tada palinko prie Karlo. 

— Smagu vėl tave matyt, brolau, - Ronis siektelėjo suimti Karlo 
plaštakų, bet tas laiku jas atitraukė. Kad negausūs kiti klientai netu- 
rėtų dingsties aptarinėti. 

Jis pažvelgė pusbroliui į akis, o paskui dviem sakiniais išdėstė 
Bjorgo Bako tikinimus apie Ronio paistalus Bankoko bare. 

- Ir ką? — pasigirdo atsakymas. Jis to net neneigė. 

— Tu per daug geri, Roni. Nori, šnektelsiu už tave, patektum į rea- 
biliraciją. Nesakau, kad apmokėčiau, supranti, bet jei tu toliau viešai 
triukšmausi apie tai, kad nudobei savo tėvą ir kad aš tame įsipainio- 
jęs, gali būti, teismas pasirūpins, kad tau taptų prieinamos nemoka- 
mos klizmos vienoje iš puikių mūsų belangių. 

— Paistalai, tyrimas prieš daugelį metų nutrauktas, - Ronis nu- 
švito šypsena moteriai, pasirodžiusiai su dar dviem buteliais alaus ir 
lėkšte užkandžių. Pusbrolis užsisakė džiovintų menkių. 

Karlas greitai žvilgtelėjo į meniu. Ronio žuvis kainuoja šimtą de- 
vyniasdešimt penkias kronas. Tikriausiai brangiausias užeigos patie- 
kalas, bet jis ketino už tai mokėti, jei Ronis turės ką pasakyti. 

— Ačiū, bet alus ne mano, - tarė Karlas, ssumdamas abu butelius 
per stalą savo pusbroliui. Dabar niekam nereikės abejoti, kas pasi- 
rinko staliuką. 

— Be to, žmogžudysčių byloms Danijoje nėra senaties termino, — 
sausai tęsė jis, nepaisydamas žvilgsnio, kuriuo jį nudelbė padavėja, 
išgirdusi tuos žodžius. 

— Paklausyk, biče, - tarė Ronis, kai jie vėl liko vieni. - Niekas 
nieko negali įrodyti, todėl atvėsk. Senis buvo niekšas. Gal tau jis at- 
rodė šaunus, bet man jis toks nebuvo, jei netyčia nežinai. Tos žve- 
jybos buvo tik dūmų užsklanda tavo tėvui suklaidinti. Iš tikrųjų, jis 
laiko veltui neleisdavo. Vos mums nuliuoksėjus paskui mergiščias, 
jis tikriausiai patogiai įsitaisydavo turistinėje kėdutėje su cigarete ir 
puslitriu, o žuvys galėjo jam subinę bučiuoti. Dauguma sugautųjų 
būdavo tos, kurias būdavo pasiėmęs su savimi. Nejau to nesupratai ? 

Karlas papurtė galvą. Tai visai netiko prie įvaizdžio vyro, kurį jo 
tėvas taip mylėjo ir iš kurio Karlas tiek daug išmoko. 

— Netiesa, Roni. Žuvis tą dieną buvo šviežia, tavo tėvas nebuvo 
paėmęs nė lašo. Skrodimo ataskaitoje labai aiškiai parašyta. Tai kam 


visas šitas mėšlas? 


192 JUSSI ADLER-OLSEN 


Ronis pakėlė antakius ir prieš atsakydamas baigė kramtyti. 

— Tu tuo metu buvai tik didelis vaikas, Karlai. Matei tik tai, ką 
norėjai matyti. Kaip matau, ir tebesi vaikas. Jei nenori išgirsti tiesos, 
tai apmokėk sąskaitą ir nešdinkis. 

— Tada paaiškink man. Papasakok, kaip nužudei savo tėvą ir kaip 
į tai įsipainiojęs aš. 

— Tereikia pagalvoti apie plakatus tavo miegamajame. 

Koks čia suknistas atsakymas? 

— Kokius plakatus? 

Ronis nusijuokė. 

- Juokinga, kad aš prisimenu, o tu pamiršai. 

Karlas giliai įkvėpė. Besaikis vartojimas akivaizdžiai paveikė vy- 
ruko smegenis. 

- Briusas Ly, Džonas Saksonas, Čakas Norisas, - Ronis ore azli- 
ko keletą karatė judesių. - Puch! Puch! Drakono kelias. Įeiti į dra- 
koną. Įtūžio kumštis. Tie plakatai, Karlai. 

— Kung fu plakatai? Labai trumpai juos turėjau, o tuo metu jau 
seniai buvau nukabinęs. Bet vis tiek, kur tu suki? 

— Džit kiun do! — staiga suriko Ronis, ant viso stalo išpurkšda- 
mas apkramtytą menkę, o kiti lankytojai vos nepaspringo alumi. - 
"Toks buvo tavo kovos šūksnis, Karlai. Olborgas, Joringas, Frede- 
rikshaunas, Nioresundbiu. Kad ir kur rodydavo filmus su Briusu Ly, 
tu ten būdavai. Nejau pamiršai? Vos sulaukei tinkamo amžiaus, jau 
stovėjai ten, pirmas prie kasos. Taigi negalėjo būti seniai. Nes, kiek 
aš Žinau, amžiaus riba yra šešiolika, o tau buvo septyniolika, kai se- 
nis užlenkė kanopas. 

— K3, po velnių, tu čia paistai, Roni? Kaip tai susiję? 

Jo pusbrolis vėl palinko per stalą. 

— Tu mokei mane kung fu, Karlai. Paskui, vos pamatęs tas mer- 


giotes ant kelio, velnią daugiau matei. Štai tada aš jam smogiau į 


KALTĖ 193 


gerklę. Ne smarkiai, bet gana stipriai, kad perlaužčiau vyruko spran- 
dą, lygiai kaip tu man rodei. Namuose treniravausi ant avių, todėl 
tiesiog nusitaikiau į jungo veną ir trenkiau. Paskui spyriau kulnu ir 
pribaigiau. Štai šitaip! 

Karlas matė, kaip trukteli staltiesė. Tas kvailys dar ruošiasi de- 
monstruoti. 

— Gerai, nereikia vaizdinių priemonių. Ir būčiau patenkintas, 
kad savo pavakariais neapspjaudytum man drabužių, jei nepriešta- 
rauji, Roni. Nėra nė lašo tiesios tame, ką man ką tik papasakojai, 
tai kodėl drabstaisi tokiu mėšlu? Pasakiau tavo tėvui, kad netrukus 
grįšim, ir paskui mudu nuėjom drauge. Ar tave taip sukrėtė jo mirtis, 
jog reikia meluoti vien tam, kad galėtum gyventi? Liūdna, štai kaip. 

Ronis nusišypsojo. 

- Tikėk, kuo tik nori. Nori deserto? 

Karlas papurtė galvą. 

- Jeigu dar kada išgirsiu šitaip pasakojant apie tavo tėčio mirtį, 
duosiu tau džit kiun do, ar kaip ten vadinama, supratai? 

Šitaip taręs, jis atsistojo ir paliko savo pusbrolį su žuvies likučiais 
ir, labai tikėtina, rimtai svarstantį, kaip apmokėti sąskaitą. 


Neabejotinai, jis jau nenorės deserto. 


— Markusas Jakobsenas nori tave macyti, kuo greičiau, - Karlui 
grįžus pareiškė budintis pareigūnas. 

„Jei esu kviečiamas barti, aš irgi jį aprėksiu“, - galvojo detektyvas, 
kėblindamas laiptais. 

— Eisiu tiesiai prie esmės, - tarė Markusas dar Karlui nespėjus už- 
daryti durų. - Ir noriu, kad tiesiai man atsakytum. Ar pažįsti žmogų, 


pavarde Petia Bosvelas? 

Karlas suraukė kaktą. 

— Niekada apie tokį negirdėjau, - pasakė. 

- Šia popietę gavome anoniminį pranešimą apie tą kūną Ama- 
geryje. 

— Nekenčiu anoniminių parnešimų. Koks tada rezultatas? 

- Atrodo, kad auka yra Anglijos pilietis. Petia Bosvelas, dvide- 
šimt devynerių, kilęs iš Jamaikos. Dingo 2006-ųjų rudenį. Tuo metu 
buvo užsiregistravęs „Iritono“ viešbutyje, dirbo prekybos kompani- 
joje, pasivadinusioje „Kandalu dirbtuvės“, prekiavo Indijos, Indone- 
zijos ir Jamaikos senienomis ir baldais. Ką nors užčiuopi? 

— Visiškai nieko. 

*— Tada keista, sakyčiau, nes anonimas pranešė, kad tu, Ankeris ir 
šitas Petia Bosvelas jo dingimo dieną turėjote susitikti. 

— Susitikti? — Karlas jautė, kaip kaktos raukšlės įsitempia. - Ko, 
po velnių, man susitikinėti su tipu, kuris importuoja baldus ir nieku- 
čius? Mano baldai tie patys nuo tada, kai įsikėliau į namus Alerode. 
Neįstengiu nusipirkti naujų baldų, o ko reikia, randu, kaip ir visi kiti, 
parduotuvėje „Ikea“. Kas čia per mėšlas, Markusai ? 

— Gali klausinėti, bet palaukim ir pamatysim, gerai? Anonimi- 
niai skambučiai iš principo retai būna vienkartiniai, - pasakė Jakob- 
senas. 


Ir nė žodžio apie Karlo įsibrovimą į pasitarimą ankstėliau. 


18 


Rugpjūtis, 1987 


Gitė Čarlz buvo tarsi paveikslas, kadaise labai džiuginęs kūrėją, 
bet paskui išmestas, nukištas į kampą kokioje sendaikčių krautuvėje 
kampe, o parašas per laiką nusitrynęs. Torshaune, Farerų salose, vien 
jos vardo pakako, kad jaustųsi ypatinga, tad paauglystėje ji buvo pa- 
sižadėjusi sau, kad jei jos gyvenime atsiras gerbėjas ir įvyks vestuvės, 
ji neatsisakys savo pavardės. Vaikas, kurį vadino Gite Čarlz, buvo 
stačiokė keikūnė mergaitė, Gitės atmintyje likusi didžiausia atrama. 
Apie laikus po to nebuvo verta nė kalbėti. 

Kai tėvas bankrutuoja ir palieka šeimą, vaiko pasaulis subyra į 
druzgus, o didingi sumanymai išblėsta. Šitaip nutiko Gitei, jos ma- 
mai ir jaunesniajam broliui. 

Vėl Danijoje, Vailė, jie rado saugų, nors ne tokį patogų buvusių 
namų pakaitalą, butą be vaizdo į jūrą ar kokį kitą vandens telkinį. 
Deja, ilgai netruko, kol šeima subyrėjo: trys žmonės, drožiantys į 
skirtingas puses, menkai domėjosi vienas kito gyvenimu. Mergina 
nuo šešiolikos, taigi jau trisdešimt šešerius metus, nematė savo moti- 


nos ir brolio, ir tuo buvo visiškai patenkinta. 

Ačiū Dievui, jie neturi supratimo, koks apgailėtinas tapo mano 
gyvenimas, - galvojo sau Gitė, giliai užsitraukdama cigaretę. Nuo 
pirmadienio neturėjo nė lašo, todėl norėjo lipti sienomis. Ne todėl, 
kad buvo priklausoma nuo svaigalų. Tikrai nebuvo. Tačiau spyris, 
smūgis, paliesdavęs smegenis, aštrus įkandimas į liežuvį ir giliai go- 
muryje kažkaip ištraukdavo ją iš tuštumos. Jei jos tuščioje, nes buvo 
mėnesio pabaiga, sąskaitoje atsirastų lėšų, džino butelis porai dienų 
padarytų stebuklus. Daugiau nereikėjo, todėl ji nėra alkoholikė. Ji 
tik truputį prislėgta, ir viskas. 

Ji galvojo apsukti Tranebjergą ir pažiūrėti, gal ten liko bent vie- 
nas, kuris prisimins ją padarius ką gero, kai dar dirbo bendruomenės 
medicinos pagalboje į namus. Gal pavyktų išprašyti puodelį kavos ir 
taurę vyšnių vyno? Nebūtinai, tiktų ir likeris ar šviesus portveinas. 

Moteris užsimerkė ir beveik pajuto gėrimo skonį. 

Tik vieną taurę, nesvarbu, ko, ir laukti pašalpos būtų kur kas len- 
gviau. Kodėl toks ilgas laiko intervalas tarp išmokų? 

Ji bandė išprašyti, kad jai būtų mokama kartą per savaitę, tačiau 
socialiniai darbuotojai viską suprato - jei kartą per savaitę, po poros 
dienų ji vėl stovės čia tuščiomis kišenėmis ištiesusi kepurę, o mėnesi- 
nės išmokos reiškė, kad ją matys tik kartą per mėnesį. 

Jiems tas sprendimas buvo praktiškiausias, Gitė tai suprato. Ji ne- 
buvo kvaila. 

Akims klejojant laukais staiga pastebėjo paštininko mikroauto- 
busą. Jis Morupo bažnyčios keliu riedėjo iš Nordbiu bažnyčios. To- 
kiu metų laiku sala būdavo negyva. Visi turistai grįžę namo, broliai, 
kuriems priklausė beveik visa sala, panirdavo į pusiau žiemos miegą 
savo traktorių pašiūrėse, o visi kiti sėdėjo laukdami vakaro žinių ir 
pavasario. 

Jau beveik dvejus metus ji gyveno šiame pagalbiniame pasta- 


te, priklausančiame ūkiui, kurio savininkas visiškai nekreipė į ją 

dėmesio. Vieniša, bet ji buvo pratusi. Daugeliu atžvilgių buvo tobula 
salos gyventoja. Metai Farerų salose, Sprogėje, o dabar čia, Samsėje, 
buvo nepalyginamai geresni nei tie, kuriuos praleido didmiesčiuose, 
kur visi aplinkui zuja, ir vis dėlto neturi laiko vieni kitiems. Ne, salos 
yra sukurtos tokiems žmonėms kaip Gitė. Žmogus tampa atsakin- 
gas. Gyvenimas valdomas. 

Mikroautobusiukas įsuko į kiemą, o paštininkas išlipo su laiš- 
ku rankose. Nedažnai ūkio savininkas gaudavo laiškų. Jam visiškai 
pakako kaimyninio Morupo kooperatyvo parduotuvės skrajučių, ir 
kita salos dalis, regis, gerbė tą faktą. 

Tačiau paskui ji visiškai suglumo. Ar paštininkas tikrai ką tik 
įmetė laišką į jos pašto dėžutę? Čia kažkokia klaida? 

Kai mikroautobusas išvažiavo, ji užsimetė apsiaustą ir išskubėjusi 
su šlepetėmis atlenkė dangtelį. Adresas ant voko buvo užrašytas ran- 
ka. Tokių laiškų Gitė metų metus nebuvo gavusi. Ji giliai ir viltingai 
įkvėpė, apvertė voką rankoje ir pajuto, kaip nuostaba ir apstulbimas 
užliejo visą kūną, pilve susimezgė mazgas. Laiškas buvo nuo Netės 
Hermansen. 

Ji dar kartą perskaitė siuntėjo vardą ir adresą, paskui dar kartą, 
kad neabejotų, jau atsisėdusi prie nedidelio stalelio virtuvėje, kuis- 
damasi cigaretės. Kurį laiką tiesiog stebeilijosi į voką spėliodama, kas 
jame galėtų būti. 


Netė Hermansen! Tai buvo taip seniai. 


Vėlyvą 1956-ųjų vasarą, praėjus lygiai šešiems mėnesiams po dvi- 
dešimt antrojo Gitės gimtadienio, ji sėdo į nedidelį pašto garlaivį iš 
Korsioro į Sprogę, kupina lūkesčių, bet ne kažin ką išmanydama apie 


vietą, kuri keleriems metams taps jos namais. 

Ji asmeniškai klausė Brainingo vyriausiojo gydytojo patarimo, 
kad įsitikintų, ar vieta jai tinkama, o jis pažiūrėjo pro raginius rė- 
melius žvilgsniu, kuris visada buvo šiltas ir išmintingas. Tik tokio 
atsakymo jai ir reikėjo. Jauna, normali, sveika mergina gali tik gera 
daryti tokioje vietoje, pasakė jis. Gitė tai įsiminė. 

Ji buvo pažįstama su silpnapročiais. Su vienais būdavo gyvas var- 
gas, bet dauguma rūpesčio nekėlė. Merginos saloje visai nėra tokios 
paprastos kaip tos, kurios gulėjo jos skyriuje Braininge, šitaip jai 
buvo pasakyta, ir jai buvo smagu apie tai galvoti. 

Sprogės gyventojos ilgomis languotomis suknelėmis laukė jos su- 
sispietusios prieplaukoje, plačiai išsišiepusios ir nekantriai mojavo, o 
Gitė tegalvojo, kad jų šukuosenos bjaurios, o šypsenos pernelyg pla- 
čios. Vėliau ji sužinojo, kad moteris, kurią ji pakeitė, buvo nekenčia- 
ma labiau nei kuri kita, ir tos merginos skaičiavo dienas, kol atplauks 
mažasis laivelis išgabenti tą pabaisą. 

Galbūt todėl jos priėmė Gitę šiltais apkabinimais ir širdingais 
plekšnojimais per nugarą. 

— Tu man patinki! — sušuko viena merginų, triskart stambesnė 
už kitas salos gyventojas, o kai apkabino, Gitė vos nepamėlynavo. Ji 
buvo vardu Viola, o jos visur esantis buvimas netrukus tikrai pradėjo 
įkyrėti. 

Tačiau Gitė buvo maloniai sutikta ir įvertinta. 

- Iš jūsų dosjė sužinojau, kad esate linkusi prisistatyti slaugytoja 
iš Brainingo. Nepritariu tam, bet ir neprieštarausiu, jei ir toliau save 
taip vadinsite. Čia, saloje, mes neturime kvalifikuoto personalo, to- 
dėl gali būti visai naudinga, jei kitos prižiūrėtojos manys, kad turi, 
ko siekti. 

Vyresniosios kambaryje niekas nesišypsojo, tačiau kieme būrys 
kikenančių mergiočių pro langus mėtė į ją žvilgsnius. Baidyklės, ap- 


kirptos b//žduku, stovi susispietusios ir rodo grimasas. 

- Jūsų rekomendacijos tenkina, bet norėčiau pastebėti, kad jūsų 
ilgi plaukai gali sukelti merginoms nepageidaujamų troškimų, todėl 
privalau paprašyti jų akivaizdoje slėpti plaukus po tinkleliu. Pasi- 
rūpinsiu, kad jūsų kambarys būtų paruoštas ir išvalytas. Vėliau tai 
bus jūsų pareiga. Čia, Sprogėje, mes keliame didesnius reikalavimus 
švarai ir tvarkai, nei, neabejoju, buvote pratusi Braininge. Visą laiką 
švarūs drabužiai. Tas pats taikoma ir merginoms, o rytinė higiena yra 
privaloma. 

Ji linktelėjo Gitei, aiškiai tikėdamasi sulaukti analogiško pritari- 
mo. Gitė pakluso. 


Pirmą kartą Gitė pamatė Netę po poros valandų, kai per merginų 
valgomąjį buvo lydima į tą, kuriame valgė personalas. 

Mergina sėdėjo prie lango ir žiūrėjo į vandenį taip, tarsi nieko 
daugiau aplinkui nebūtų. Tokios ramybės būsenos netrikdė nei kitų 
merginų tarškėjimas, nei nevėkšlos Violos spiegimas pamačius Gitę, 
nei maistas ant stalo. Šviesa krito jai ant veido ir piešė šešėlius, ku- 
rie, atrodė, traukia iš vidaus slapčiausias mintis. Tą pačią trumpiausią 
akimirką Gitė ją visiškai įsimylėjo. 

Kai prižiūrėtoja pristatė Gitę merginoms, šios plojo rankomis ir 
mojavo, šaukė savo vardus ir bandė patraukti dėmesį į save. Tiktai 
Netė ir priešais sėdinti mergina elgėsi priešingai. Netė pasuko galvą 
ir pažvelgė Gitei tiesiai į akis, tarsi pirmiausia sugalvojusi įveikti kaž- 
kokius nematomus šarvus, o priešais ją sėdinti mergina - drebančiu 
žvilgsniu, kuris, regis, glamonėjo Gitės kūną. 

— Kuo vardu ta tyli prie lango sėdinti mergina? — pasiteiravo ji 
vėliau, kai sėdėjo prie valgomojo stalo kartu su kitu personalu. 


— Nesu tikra, ar suprantu, kurią turit omeny, - atsiliepė vyresnioji. 

— Tą, kuri sėdėjo priešais tokią įžūlią merginą. 

— Priešais Ritą. Tada tai bus Netė, - atsiliepė šalia sėdinti mo- 
teris. - Ji visada sėdi tame kampe ir tiesiog žiūri į jūrą bei žuvėdras. 
Netė mėgsta stebėti, kaip paukščiai snapais pramuša kiaukutus. Bet, 


jei manai, kad ji rami, bijau, kad smarkiai klysti. 


Gitė atplėšė Netės Hermansen laišką ir pradėjo skaityti, o rankos 
vis labiau drebėjo. Kai pasiekė tą vietą, kur Netė rašė, kad ketina Gi- 
tei padovanoti dešimt milijonų kronų, jai ėmė trūkti oro ir ji buvo 
priversta padėti laišką. Kelias minutes Čarlz suko ratus virtuvėje, 
nedrįsdama nė pažvelgti į prirašytą lakštą. Perstatė arbatos skardi- 
nes, nuvalė stalviršį, sausai nusišluostė į šlaunis rankas ir tik tada vėl 
atsisuko į rūpimą daiktą. Dešimt milijonų kronų. O tada perskaitė, 
kad yra pridėtas čekis. Ji griebė voką ir apžiūrėjo. Tiesa. Iš pradžių jo 
nepamatė. 

Gitė sunkiai susmuko ir apžvelgė apsilupusį kambarį, o lūpos vir- 
pėjo. 

— Laiškas nuo Netės, - kelis kartus pakartojo, kol pagaliau nusi- 
vilko apsiaustą. 

Dviejų tūkstančių kronų čekis. Kur kas daugiau, nei kainuos bi- 
lietai į keltą bei traukinį iki Kopenhagos ir atgal. Negalės jo išgry- 
ninti Tranebjergo banke, nes yra skolinga jiems daugiau nei čekis 
vertas, bet ūkio savininkas duos už jį pusantro tūkstančio. O tada ji 
kuo greičiau numins į nedidelę kooperacinę Morupe. 

Šitokioje padėtyje reikėjo paramos. Svaigiųjų gėrimų pasiūlos 
kooperacinėje tikrai pakaks. 

Rugsėjis, 1987 


Netė surinko brošiūras, tvarkingai gulėjusias ant kavos stalelio, 
ir padėjo ant palangės. Žvilgančios brošiūros reklamavo patogius 
apartamentus Santa Ponsoje, Andratakse ir Porto Kriste, tera- 
sinius namus Son Vidoje ir Poljensoje ir penthauzą San Telme. 
Kainos padorios, yra iš ko pasirinkti. Netės svajonės vis laukė savo 
eilės, o dabar jos išsipildys. 

Kai ateis žiema, ji nori būti toli nuo Danijos, o Maljorka atrodė 
ideali vieta. Ten, toje puikioje kaimo vietovėje, ji mėgausis sunkaus 
savo vyro darbo vaisiais ir oriai sens. 

Poryt, kai viskas bus baigta, ji užsisakys bilietą į Maljorkos Pal- 
mą ir apsispręs dėl nuosavybės. O po savaitės jau bus išvykusi. 

Ji vėl paėmė vardų sąrašą ir perbėgo puslapį akimis, mintyse pa- 


kartodama visą procedūrą. Nieko negalima palikti atsitiktinumui. 


Rita Nielsen, 11.00-11.45, 
*Ivarkymas: 11.45-12.30; 

Tagas Hermansenas, 12.30—13.1 5, 
+“ Ivarkymas: 13.15-13.45; 


Vigas Mogensenas, 13.45-14.30, 
*Ivarkymas: 14.30- 15.00; 


Filipas Niorvigas, 15.00-15.45, 
+*Ivarkymas: 15.45-16.15; 


Kurtas Vadas, 16.15-17.00, 
*Ivarkymas: 17.00-17.30; 


Gitė Čarlz, 17.30-18.15, 
*Ivarkymas: 18.15— 


Ji linktelėjo sau įsivaizduodama kiekvieno iš išvardytų asmenų 
atvykimą. Taip, regis, viskas bus gerai. 

Vos vienas iš jų atsidurs bute, ji paspaus mygtuką, kuriuo užblo- 
kuos telefonspynę laiptų apačioje. Kai auka jau nebegalės priešintis, 
ji vėl ją įjungs. Jei kitas iš eilės atvyks per anksti ir paskambins, ji 
paprašys pasitraukti ir ateiti paskirtu laiku. Jei kuris pavėluotų, jį pa- 
statys eilės gale ir pasiūlys nueiti į „Paviljoną“ pavalgyti jos sąskaita. 
Atsižvelgdami į padėtį ir tokio dosnaus atlygio perspektyvą, neabe- 
jojo, kad žmonės klausys jos nurodymų. 

O jei atsitiktinumas patvarkytų, kad kuris nors susitiktų su kitu 
eilėje prie laukujų durų, vargu ar tai svarbu. Ji rūpestingai parinko 
atvykimo laiką taip, kad einantys vienas po kito asmenys niekada 
nebūtų susitikę. Kurtas Vadas su Gite Čarlz gal atsitiktinai buvo su- 


sidūrę kokioje ligoninėje ar kitoje įstaigoje, tačiau rizika, kad toks 

vyras kaip Kurtas Vadas atvyks ne tiksliai paskirtu laiku, yra mini- 
mali. 

- Išmintinga palikti Gitę paskutinę, - garsiai tarė ji. - Su Gite 
niekada nežinai. Punktualumas niekada jai nerūpėjo. 

Taip, planas geras ir nustatytas laikas, regis, irgi pasitarnaus tin- 
kamai. 

Nė vienas namo gyventojas niekada nieko neįleidžia, išskyrus 
savo svečius, tuo ji buvo tikra. Blagardo aikštėje vagiliaujantys nar- 
komanai kelis kartus parodė, kad elgtis kitaip būtų visiška kvailystė. 

Kai viskas bus baigta, jai liks visas vakaras ir visa naktis pasirūpin- 
ti smulkmenomis. 

Dabar teliko įsitikinti, kad kambarys visiškai hermetiškas. Rei- 
kėjo išbandyti. 

Netė pasistvėrė pirkinių krepšį, atsuktuvą iš įrankių dėžės ir išėju- 
si į laiptų aikštelę atsiklaupė priešais savo duris. Griovelis vieno varž- 
to viršuje buvo susidėvėjęs, bet moteris buvo atkakli ir galiausiai jai 
pavyko nuimti vardo plokštelę. Plokštelę ji įsimetė į pirkinių krepšį, 
nusileido laiptais ir išėjo į gatvę. 

Pirmiausia batų taisykla ir raktų dirbtuvės Blagardo gatvėje, pas- 
kui dažų parduotuvė Niorebro gatvėje, nusprendė Netė. 

- Palikit ją man, pažiūrėsiu, ką galiu padaryti, - pasakė rakti- 
ninkas, apžiūrėjęs vardo plokštelę. - Bet greičiau nei po valandos 
su ketvirčiu nepavyks. Turiu kelis batus, kuriuos pirma pažadėjau 
pataisyti. 

- Sugrįšiu po pusantros valandos. Pasistenkite, kad raižymas ne- 
siskirtų. Ir teisingai užrašykite vardą, gerai? 

— Šitai padaryta, — tarė ji sau, eidama gatve. Ant telefonspynės 
lentelės vis dar buvo parašyta Netė Rouzen, tačiau šitai ji sutvarkys 


lipnia etikete ir drėgmei atspariu rašikliu. Nuo šiol ji bus Netė Her- 

mansen, dokumentai jau pasirašyti ir išsiųsti. Gal kiti gyventojai ste- 
bėsis, bet jai nesvarbu. 

— Man reikia ko nors, kas stipriai kvepėtų, - tarė ji dažų parda- 
vėjui. - Esu biologijos mokytoja, rytoj su vaikais nagrinėsime uoslės 
organus. Nesunku surasti maloniai kvepiančių daiktų, tačiau norė- 
čiau ko nors atgrasaus. 

Dažų pardavėjas suokalbiškai nusišypsojo. 

— Tokiu atveju, sakyčiau, terpentino, amoniako ir parafino. To 
turėtų pakakti, kad bet kas pradėtų ašaroti. 

— Gerai, ir dar man reikės formalino. Keturių ar penkių bute- 
liukų. 

Netė šypsojosi, kai vyras kėlė pirkinių krepšius per prekysralį, 
ir viskas buvo baigta. Po dviejų valandų prie durų buvo prisukta 
nauja plokštelė su užrašu „NETĖ HERMANSEN“. Būtų negerai, 
jei pelnyto keršto aktai būtų vykdomi už durų su užrašu „NETĖ 
ROUZEN“. 

Ji nuėjo į virtuvę, paėmė aštuonis dubenis ir nusinešė juos į 
kambarį koridoriaus gale. 

Dėl visa ko visą valgomąjį stalą užklojo laikraščiais, ant viršaus 
išdėliojo dubenis ir į visus pripylė stipraus kvapo arba bjauriai dvo- 
kiančių skysčių. Odekolono, levandų vandens, terpentino, parafi- 
no, benzino, acto, metilo spirito ir galiausiai amoniako. 

Pastarasis paskleidė nematomą debesį, kurio poveikis buvo 
staigus, —- užėmė jai šnerves ir gerklę, Netė turėjo sunkiai gaudyti 
kvapą. 

Butelius ji paliko, kur yra, kuo greičiau spruko iš kambario ir 
uždarė duris, aimanuodama puolė į vonią ir ilgai prausė veidą šal- 
tu vandeniu. Susimaišiusių šių medžiagų garai tikrai buvo baisūs. 
Dingojosi, tarsi jie ardytų odą, pro šnervių membranas smelktųsi 


į smegenis. 

Nušlubčiojusi per visą butą Netė plačiai atidarė langus, kad 
išeitų garai, pasklidę jai išeinant iš sandariojo kambario ar kibiai 
įsigėrę į drabužius. 

Po valandos ji vėl uždarė langus, formalino butelius sudėjo į spin- 
telę po kriaukle, išėjo iš buto ir nulipusi atsisėdo ant suolelio prie 
ežero. 

Lūpų kampučius iškreipė šypsenėlė. 


Suveiks. 


Dar po valandos ji buvo pasiruošusi grįžti. Kvėpavo vėl lengvai, 
drabužiai išsivėdino švelniame vėlyvos vasaros vėjyje. Gerai, kad pa- 
ėjėjo taip toli. Ji jautė ramybę. 

Jeigu, kitaip nei tikėjosi, bent menkiausias kvapų pėdsakas tvy- 
ros laiptinėje arba bute, ji turės dirbti kiaurą naktį, kad tai ištaisytų. 
Dabar jos tikslas buvo aiškus. Nėra būdo išsiaiškinti, ar formalinas 
veiks, kaip numatyta, todėl kambarys privalo būti visiškai sandarus. 
Jei ne, ji negalės išvykti į Maljorką, kad ir kaip būtų nusiteikusi. 

Netė įėjo į vestibiulį ir ilgokai pastovėjo laiptų apačioje, uosdama 
orą. Užuodė vos juntamą kaimynų šuns kvapą, tačiau tai ir viskas. O 
jos uoslė visada buvo puiki. 

Tą pačią procedūrą ji kartojo kiekviename laiptinės narvelyje, o 
rezultatas vis tas pats. Galiausiai, užlipusi į ketvirtą aukštą, atsiklau- 
pė priešais savo duris, atidarė laiškų dėžutę ir giliai įkvėpė. 

Nusišypsojo. Vis dar ničnieko. 

Tada Netė užėjo į butą, ir ją pasitiko tas pats gaivus oras, įėjęs 
pro prieš valandą atvertus langus. Ji akimirką pastovėjo užsimerkusi, 
susitelkusi vien į šitą juslę, kuri reiškė takoskyrą tarp sėkmės ir pralai- 


mėjimo. Ir vis dar nieko nepajuto. 

Neužuodusi jokio kvapo dar per valandą, pagaliau įėjo į kambarį 
koridoriaus gale. 

Per sekundės dalį iš akių pasruvo upeliai. Tarsi per tikrų tikriausią 
nervus paralyžiuojančių dujų ataką visur esantys garai, regis, skver- 
bėsi į kiekvieną atvirą porą. Netė stipriai užsimerkė ir delnu prisi- 
dengusi burną nušlubčiojo prie lango, kurį galiausiai pavyko plačiai 
atverti. 

Tarsi skęstanti, ji iškišo galvą į lauką ir ėmė gaudyti orą. Atrodė, 
niekada nepaliaus springti ir kosėti. 

Po penkiolikos minučių visų aštuonių dubenų turinys buvo su- 
piltas į tualetą ir dėl tikrumo kelis kartus nuleistas vanduo. Paskui ji 
vėl plačiai atvėrė viso buto langus ir švariai išplovė dubenis. Atėjus 
vakarui jau žinojo, kad jos darbas išbandymą atlaikė. 

Pietų stalą sandariame kambaryje ji užtiesė balta staltiese ir išsiė- 
musi geriausią porcelianą padengė. Krištolo taurės, sidabro įrankiai 
ir kruopšti mažutė kortelė kiekvienam svečiui. 

Yra proga švęsti. 

Viską pabaigusi pažvelgė į kaštonų viršūnes, jų lapai jau buvo 
pradėję gelsti. Laimei, netrukus ji iškeliaus. 

Prieš eidama gulti Netė nepamiršo uždaryti sandaraus kamba- 
rio langų ir užtaisyti jų skaidriu silikonu. Tada pagaliau stabtelėjo ir 
ėmė gėrėtis savo darbu. 


Pracis tikrai daug laiko, kol šitie langai vėl bus atidaryti. 

Lapkritis, 2010 


Tarsi debesų, juodų ir grėsmingų, net traškančių elektros iškro- 
va, uždanga pakilo ir užtemdė Karlo mintis: vinių pistoleto byla, 
Hardžio įtarinėjimai ir monetos su jo bei Ankerio pirštų atspaudais, 
Vigos vedybų planai ir jų poveikis jo finansinei padėčiai, Asado pra- 
eitis, Rouzės keistybės, idiotiški Ronio paistalai ir visiškai sumautas 
vakaras su Mona. Dar taip nebuvo, kad vienu metu prislėgtų tiek 
skirtingų dalykų. Karlas vos spėjo pasimuistyti kėdėje, kai pasibeldė 
dar viena neganda. Šitoks mintijimas nieku gyvu nebuvo naudingas 
tokiam kitais atžvilgiais kompetentingam valstybės tarnautojui, pa- 
samdytam kapstyti kitus trikdančias paslaptis. Jis pagavo save mąs- 
tant, ar negalėtų būti įkurtas skyrius, kurio pirminė funkcija būtų 
spręsti jo paslaptis. 

Karlas atsiduso, prisidegė cigaretę ir įsijungė žinių kanalą. Trupu- 
tį padėjo matant, kad kiti skendi didesniame mėšle nei jis pats. 

Dar vienas žvilgsnis į plokščiąjį ekraną ant sienos, ir jis vėl buvo 


su trenksmu grįžo ant žemės: penki suaugę vyrai ginčijasi dėl dile- 

tantiško valstybės požiūrio į ekonomiką. Ar gali būti kas nelogiškes- 
nio? Kokia prasmė? 

Karlas paėmė popieriaus lakštą, kurį Rouzė uždėjo ant praneši- 
mo, kol jis buvo viršuje pas Markusą. Pusė puslapio, prirašyta ranka. 
Ar tai tikrai viskas, ką jai pavyko atkapstyti apie Gitę Čarlz? 

Detektyvas atidžiai viską perskaitė: buvo visko, išskyrus padrą- 
sinimą. 

Nors Rouzė plačiai apklausė, niekas iš Samsės bendruomenės 
medicininės pagalbos į namus tarnybos nieko neprisiminė apie Gitę 
Carlz, ir dėl to nė vienas nieko neprisiminė apie jos vagystes iš seno- 
lių, kuriuos lankydavo gavusi užduotį. Laikotarpis Tranebjergo ligo- 
ninėje taip pat baltas lapas. Įstaiga jau ne vienerius metus uždaryta, 
personalas išsilakstęs. Jos motina seniausiai mirusi, o brolis, kuris 
emigravo į Kanadą, irgi miręs prieš kelerius metus. Vienintelis tikras 
ryšys buvo žmogus, nuomojęs jai kambarį Morupo bažnyčios kelyje 
prieš dvidešimt trejus metus. 

Rouzė apibūdino jį juokingai. 

„Tas vyrukas — tikras pusgalvis, o gal šiaip piktas nusenęs ožys. Po 
Gitės Carlz tą nykštukinį dvidešimt vieno kvadrato butą jis nuomo- 
jo dar penkiolikai ar dvidešimčiai žmonių. Jis gerai ją prisimena, tik 
negali nieko protingo pasakyti. Tai vienas iš tų kaimiečių mėšlinais 
batais ir paliktu rūdyti už namo traktoriumi, kurie mano, kad slap- 
tos pajamos yra vienintelės vertos turėti. 

Karlas padėjo lapą ant stalo, tada pradėjo tyrinėti Gitės Čarlz 
bylos išvadas. Ir čia nebuvo daug naudos. Plokščiajame ekrane kelis 
kartus pasikeitė vaizdas: greitomis švystelėjo sausakimša didelė kon- 
gresų salė, o paskui pasirodė veidai poros nusenusių vyrų, švytinčių 
šypsenomis visiems, kurie tik teiksis pastebėti. 


Reporteris dėstė apie juos ne itin pagarbiai: 

— Dabar, kai Tyrumo partija po kelių nepavykusių mėginimų pa- 
galiau sugebėjo surinkti pakankamai parašų, kad teisėtai galėtų teik- 
ti kandidatus kituose parlamento rinkimuose, ne vienas turėtų savęs 
paklausti, ar Danijos politika pagaliau pasiekė dugną. Nuo Pakilimo 
partijos laikų nebuvo kitos partijos, turinčios tokią kontraversišką 
ir, daugumos žmonių nuomone, niekingą platformą. Šios dienos 
inauguracinėje generalinėje asamblėjoje partijos įkūrėjas, fanatiškas 
ir ne vieną kartą iš neigiamos pusės nušviestas vaisingumo gydytojas 
daktaras Kurtas Vadas pristatė partijos kandidatus į parlamentą ir, 
priešingai nei Pakilimo dienomis, tarp jų yra keletas garsių puikiai 
išsimokslinusių, su svaiginamomis karjeromis, vyrų ir moterų. Ka- 
dangi vidutinis kandidatų amžius yra keturiasdešimt dveji, politinių 
varžovų kaltinimai, neva Tyrumo partijos susideda vien iš nusenėlių, 
buvo visiškai paneigti, nepaisant to, kad daktaras Vadas pats yra aš- 
tuoniasdešimt aštuonerių, o dauguma partijos valdybos narių senų 
seniausiai pasitraukę iš profesinės veiklos. 

Televizijos prodiuseris parodė aukštą vyrą nubalusiais smilki- 
niais, kuris atrodė gerokai jaunesnis nei aštuoniasdešimt penkerių. 

„Daktaras Kurtas Vadas, gydytojas, Tyrumo partijos įkūrėjas“, - 
bėgo eilutės apačioje. 

- Aružmetei akį į mano raštelį ir pranešimą apie Gitės Čarlz din- 
gimą? — įsiterpė Rouzė. 

Karlas atsisuko į ją. Pasikalbėjus su tikrąja jos seserimi Yrsa, buvo 
sunku suprasti, ko tikėtis iš Rouzės. Ar ir čia tik dirbtinis fasadas? 
Juodų audinių gausa, antakių pieštukas ir batai, kuriais galėtum per- 
smeigti kobrą? 

— A, taip. Lyg ir. 

— Ne kažin ko galima rasti pirmajame pranešime, kurį gavau iš 


Lizos. Atrodo, tuo metu tyrėjai nelabai rado už ko užsikabinti, todėl 

pateikia tik jos apibūdinimą. Buvo pabrėžtas Gitės Čarlz girtavimas. 
Nors terminas „alkoholikė“, juokinga, nėra paminėtas, akivaizdu, 
kad jie daro logišką išvadą, jog, labiausiai tikėtina, ji vienur ar kitur 
nusibaigė apsinuodijusi alkoholiu. Nebuvo jokių giminaičių ar ben- 
dradarbių, todėl byla atsidūrė ant lentynos. Išėjusi Gitė Carlz. 

- Čia parašyta, kad kažkas ją matė sėdant į Kalundborgo keltą. 
Kokia nors teorija, kad ji galėjo iškristi per bortą? 

Rouzė dygiai jį nužvelgė. 

- Ne, Karlai, ją matė išlipant, aš tau jau sakiau. Šiaip įdomu, per 
kiek sekundžių perskaitei ? 

Šį klausimą jis nusprendė praleisti negirdom. Būti sarkastiškam — 
boso privilegija. 

- Oką žemės savininkas sako apie jos dingimą? - verčiau paklau- 
sė. - Jam turėjo parūpti, juk baigėsi nuompinigiai. 

- Nesibaigė. Jam mokėjo tiesiai iš socialinės rūpybos, kitaip 
Čarlz vis tiek viską būtų pragėrusi. Todėl žemės savininkas, tas mėš- 
lius, niekam nesiruošė sakyti, kad ji dingo, kol pinigai ėjo. Galiausiai 
pranešė vietinės kooperatyvo parduotuvės vedėjas. Jis papasakojo, 
kad Gitė Čarlz, visa išdidi, atėjo į parduotuvę paskutinę rugpjūčio 
dieną su pusantro tūkstančio kronų kišenėje. Ji pasakė, kad paveldė- 
jo krūvą pinigų ir išvyksta į Kopenhagą jų pasiimti. Jis pasijuokė iš 
jos, o ji įsižeidė. 

Karlas atsistūmė kėdėje. 

— Palikimas? Ar tai galėjo būti tiesa? 

— Nė lašo. Jau susisekiau su teismu dėl paveldėjimo bylų, ten nie- 
ko nėra. 

— Hmm. Per gerai, kad būtų tiesa? 

— Taip, bet klausyk. Štai vienas sakinys, kuris tave nustebins. 


Ji paėmė nuo stalo bylą ir susirado lapą maždaug viduryje. 

- Štai. Parduotuvės vedėjas po savaitės pranešė apie jos dingimą, 
nes ji įdėjo jam į ranką penkių šimtų kronų banknotą ir pasakė, kad, 
jei kitą savaitę ji nepasirodys praturtėjusi dešimčia milijonų, šie pi- 
nigai jo. O jei grįš, jis turės jai atiduoti tuos pinigus ir dar pavaišinti 
puodeliu kavos bei taurele. Jis neturėjo, ko prarasti, tiesa? Todėl su- 
tiko su lažybomis. 

— Dešimt milijonų! - švilptelėto Karlas. - Vis dar fantazija? 

— Labiausiai tikėtina, taip. Tačiau paklausyk: parduotuvės vedė- 
jas po savaitės prie uosto rado jos dviratį ir pagalvojo, kad kažkas ne 
taip. 

— Atrodo, normali prielaida. Jis vis dar turi penkis šimtus kronų. 
Oiš to, ką žinome, neatrodo, kad moteris iš tų, kurios švaistosi pini- 
gais, - pastebėjo Karlas. 

— Būtent. Raporte parašyta: „Parduotuvės vedėjas Lasė Bjergas 
tvirtina, nors Gitė Čarlz tikrai galėjo pasiimti dešimt milijonų kro- 
nų, kartą ir visiems laikams atsisakyti buvusio gyvenimo ir pradėti iš 
naujo, labiausiai tikėtina, kad jai atsitiko kažkas baisaus. O štai čia 
sakinys, į kurį labai norėčiau, kad atkreiprum dėmesį: Gitei ČCarlz 
penki šimtai kronų buvo didelė pinigų suma. Kam jai savanoriškai 
šitiek atsisakyti ? 

— Gal mums derėtų keliauti į Samsę, šnektelti su vyruku iš koope- 
ratinės ir su žemės savininku, patikrinti žemės sluoksnius, - svarstė 
Karlas. Pertrauka išeitų jam į naudą. 

- "Taip nieko neišsiaiškinsim, Karlai. Vedėjas gyvena slaugos na- 
muose su pasistūmėjusia demencija, o su žemės savininku aš jau kal- 
bėjausi. Tas vyras tikras maitėda ir Gitės Čarlz daiktai seniai išparce- 
liuoti. Ar gali parikėti: jai negrįžus, jis viską išgabeno į blusų turgų! 
Maksimaliai pasipelnė iš susidariusios padėties. 


— Taigi, iš principo nieko neturim? 

— Išeina, kad taip. 

— Gerai, tai ką tada darysim? Mes žinome, kad du žmonės, kurie 
turėjo vienas kitą pažinoti, dingsta be pėdsako tą pačią dieną. Gitė 
Čarlz ir Rita Nielsen. Gitė Carlz nepalieka nieko, o Ritos Nielsen 
atveju jos buvusi darbuotoja Lonė Rasmunsen vis dar patiria šiokį 
tokį asmeninį poveikį, nors nieko bendra su byla. - Jis jau ruošėsi 
traukti cigaretę iš pakelio, bet pirštai taip ir sustingo ore nuo ledi- 
nio Rouzės žvilgsnio. - Turėtume paskambinti Lonei Rasmunsen 
ir pasirausti tame, kas liko nuo Ritos, bet kas vairuos visą kelią iki 
Vailė? 

- Ji gyvena nebe Vailė, - atsiliepė Rouzė. 

- Tai kur? 

- Tistede. 

- Dar toliau. Nuostabu. 

- Kaip ir sakiau, ji negyvena Vailė. 

Karlas susižvejojo cigaretę ir jau ruošėsi prisidegti, kai pro duris 
įžengė Asadas, rankomis mojuodamas ore, kad išsklaidytų dūmus, 
kuriems dar reikėjo materializuotis. Kas jiems visiems, sensta? 

- Ar kalbatės apie tą moterį, Gitę Čarlz? - norėjo žinoti Asadas. 

Abu linktelėjo. 

— Dar neprisikasiau iki žvejo, Vigo Mogenseno, - tęsė jis, - bet 
puikiai sekasi su Filipu Niorvigu. Sutariau susitikti su jo žmona. Ji 
tebegyvena jų name Halskove. 

Karlas atsilošė. 

— Tikiuosi, ne dabar? 

Rouzė pakėlė akių vokus gerokai aukščiau vyzdžių. Mergina at- 
rodė išsekusi. 

— Pasinaudok smegenimis, Karlai. Nejau nemanai, kad vienai 


dienai pakankamai čia pabuvom? 

Jis dirstelėjo į Asadą. 

— Vadinasi, rytoj? 

Asadas pakėlė nykščius. 

— Gal aš galėsiu vairuoti? - tarstelėjo. 


Jei jis apie tai svarsto, tai reikės velniškai gerai pagalvoti iš naujo. 


- Tavo mobilusis skamba, Karlai, - tarė Rouzė, rodydama į ant 
stalo besisukantį įrenginį. 

Prieš atsiliepdamas jis žvilgtelėjo į ekraną, bet numerio neatpa- 
žino. 

Toli gražu ne draugiškas moteriškas balsas. 

— Sveiki, ar jūs Karlas Mjorkas? - pasiteiravo ji. 

— Aš. 

— Tokiu atveju prašau ateit į Zžvo/ž Hol4 ir apmokėti sąskaitą, ku- 
rią paliko jūsų pusbrolis. 

Karlas sulaikė kvapą ir suskaičiavo iki dešimties. 

— Ką tai turi bendra su manimi? 

— Aš stoviu su užsakymo lapeliu, kurio kitoje pusėje pakeverzo- 
ta: „Apgailestauju, turiu lėkt į lėktuvą. Mano pusbrolis, detektyvas 
inspektorius Karlas Mjorkas iš policijos komisariato Žmogžudysčių 
skyriaus, pažadėjo greitai ateiti ir apmokėti sąskaitą. Jūs jį pažinsit. 
Tai vyrukas, sėdėjęs su manimi prie vieno stalo. Sakė, kad palikčiau 
jo mobiliojo numerį, jei netyčia būtų užkluptas dirbant, kad galėtu- 
mėte susitarti dėl apmokėjimo“ 

— Susitarti ką? — tik tiek tepajėgė pasakyti Karlas. 

— Mes radom tai ant stalo jam išėjus. 

Karlas pasijuto kaip skautų naujokas, kuriam grupės vadas skyrė 


beprasmišką užduotį — gaudyti kibirkštis stovyklos laužui. 

— Tuoj ateisiu, — tarė jis akimirksniu apsispręsdamas pakeliui 
namo stabtelti Vanliosėje ir su draugišku vizitu aplankyti vieną tokį 


parazitą pusbrolį. 
== 


Ronio nuomojama buveinė nebuvo labai įspūdinga. Pavadinęs 
lūšna, pasakytum komplimentą. Surūdiję metaliniai laiptai kilo pas- 
tato šonu, paskui svečiai atsidurdavo ant purvinos betoninės pakylos 
priešais metalines duris, kurios atrodė įstatytos kažkur pusiaukelėje 
tarp pirmo ir antro aukštų. Truputį panašu, lyg liptum į projektorinę 
nebenaudojamame kino teatre, tiktai kur kas prasčiau. Karlas kelis 
kartus kumščiu pabeldė į duris, išgirdo, kaip iš vidaus kažkas šūkte- 
li ir pagaliau spynoje pasisuko raktas. Šį kartą, su apatiniais, Ronis 
buvo apsirengęs kažkaip vienodžiau: ir kelnes, ir berankovius marš- 
kinėlius puošė toks pat riaumojantis drakonas. 

— Turiu alaus, jei nori, — tarė jis, vesdamasis Karlą į smilkalų pri- 
pildytą kambarį, blausiai apšviestą lavos lempų ir spalvotų ryžių po- 
pieriaus žibintų su aistringais erotiniais motyvais. 

— Čia Maja, aš ją taip vadinu, — tarė jis, linkteldamas link azi- 
jietės, kuri buvo tokia smulki, jog tris ar keturis kartus sutalpintum 
Ronio kūne. 

Moteris neatsisuko pasisveikinti. Ji plušėjo prie viryklės. Mažos 
rankutės skraidė tarp prikaistuvių, ore sklandė pitajos ar panašūs 
kvapai, primenantys Karlui iškylas namuose Alerode. 

- Ji tikras mažas deimantas. Maistas netruks, - tarė Ronis, sėsda- 
masis ant išduobtos sofos, pridengtos sarongus primenančiais įvai- 
rių šafrano atspalvių audiniais. 

Karlas atsisėdo priešais ir paėmė butelį šviesaus alaus, kurį Ronis 


padėjo ant juodmedžio stalelio. 

- Tu skolingas man šešis šimtus septyniasdešimt kronų ir pasiaiš- 
kinimą, kaip gali vėl taip greitai valgyti šitiek maisto sušlavęs į gerklę 
Tivoli Hole. 

Ronis nusišypsojo ir patapšnojo pilvą. 

— Tik treniruočių klausimas, — atsakė jis, priversdamas atsisukti 
taję su balčiausia pasaulyje Karlo matyta šypsena. Visai ne dvidešimt 
penkerių lygutėle kaip veidrodis oda, kaip dauguma kitų įvežamų 
tajų merginų. Ši moteris buvo suvytusi, veidas raukšlėtas, bet akys 
protingos ir skaisčios. 

Vienas nulis Ronio naudai. 

— Tu renkiesi staliuką, Karlai, pasakiau tau šitai telefonu. Tu pa- 
skyrei susitikimą darbo valandomis, taisyklėse parašyta, kad moki 
tu. 

Karlas giliai įkvėpė. 

- Paskyriau susitikimą? Darbo valandos? Ar galiu paklausti, ką iš 
tikrųjų veiki, kad pragyventum, Roni? Ne, leisk man spėti. Esi pro- 
fesionalus apatinių pranešiotojas? 

Jis matė, kaip tajė paslapčia kreta iš juoko prie viryklės. Ji ne tik 
supranta daniškai, ji turi humoro jausmą. 

— Į sveikatą, Karlai, - nusišypsojo Ronis. - Gera vėl tave matyti. 

— Vadinasi, negaliu tikėtis, kad atgausiu savo pinigus? 

— Nea. Bet galiu tau pasiūlyti paties skaniausio patiekalo 7077 
Kha Gai, kokio nė nesvajojai paragauti. 

— Pavadinimas skamba nuodingai. 

Tajė vėl sukikeno. 

- Tai pikantiška vištienos sriuba su kokosų pienu, vėlyvųjų ci- 
trinmedžių lapeliais ir Siamo imbierais, - paaiškino Ronis. 

— Paklausyk, Roni, — atsiduso Karlas. — Šiandien tu išdžvei 
mane už šešis šimtus septyniasdešimt kronų, bet šitai pamirškim. 


Paskutinis kartas, kai tu man kabini makaronus. Konkrečiai šiuo 

metu aš iki ausų darbe, tačiau mūsų pokalbis mane gerokai sutrik- 
dė. Ar tu ketini mane šantažuoti, Roni? Nes jei taip, užtikrinų 
tave, nė mirktelti nespėsi, kaip kartu su savo mažąja Maja stovė- 
si priešais teisėją apygardos teisme arba sėdėsi lėktuve atgal į savo 
Cau Meiną, ar kad ir kur, po velnių, tu norėsi. Supranti, ką sakau? 

Moteris atsisuko ir pradėjo barti Ronį tajiškai. Jis kelis kartus pa- 
purtė galvą, kol staiga jo veidas atgijo nuo įtūžio. Gauruoti jo anta- 
kiai, regis, pradėjo gyventi savo paties gyvenimą. 

"Tada jis pažvelgė į Karlą. 

— Turiu tau pasakyti du dalykus. Pirma, tai tu pas mane šįryt atė- 
jai, kaip jau sakiau. Ir antra, mano žmona Maja Jing Tahan Mjork ką 


tik išbraukė tave iš svečių sąrašo. 


Mažiau nei po minutės Karlas jau buvo lauke. Akivaizdu, smul- 
kutė Ronio pati žinojo kad, jei gana garsiai tarškini virtuvės rykais, 
žmonės linkę greičiau pasišalinti. 

— Mūsų keliai vėl skiriasi, Roni, - tarė sau Karlas su persmelkian- 
čiu jausmu, kad gali ir klysti. Pajutęs, kaip kišenėje vibruoja mobilu- 
sis, nė nepažvelgęs į monitorių jis jau žinojo, kad skambina Mona. 

— Labas, nuostabioji, — atsiliepė mėgindamas apsimesti, kad vis 
dar peršalęs, nors ne tiek, kad tai sutrukdytų priimti kvietimą. 

- Jei norėtum dar kartą pabandyti susitikti sa mano dukterimi ir 
Liudviku, gali ateiti rytoj, - pasakė ji. 

Skamba kaip gana nenoromis teikiamas pasiūlymas taikytis. 

— Norėčiau, - atsiliepė jis, tarsi taip ir galvotų. 

— Gerai. Tada septintą pas mane. Ir noriu tau priminti, kad rytoj 
trečią popiet turi susitikti su Krisu jo kabinete. Jau anksčiau esi ten 


buvęs, tai surasi. 

— Tikrai? Negalėčiau pasakyt, kad prisimenu, - atsiliepė Karlas. 
Melavo išsijuosęs. 

— Taip, susitikimas. Ir, Karlai? Tau to reikia. Atpažįstu simpto- 
mus. 

— Bet rytoj būsiu Halskove. 

— Tik ne trečią valandą! 

— Mona, man viskas gerai. Po vinių pistoleto bylos manyje neliko 
nė krislelio panikos, galiu tave patikinti. 

— Kalbėjausi su Markusu Jakobsenu apie tavo šiandieninę isteriją 
pasitarimų kambaryje. 

— Isteriją? Kodėl isteriją? 

— Be to, norėčiau būti tikra, kad vyras, kurį jau beveik išsirinkau 
būti nuolatiniu savo meilužiu, yra protiškai tinkamas dirbti. 

Karlas suko smegenis, kaip geriau atsiliepus, tik pajuto, kad visas 
šmaikštumas kažkur prašapo. Tinkamai išsakyti jausmus šiuo metu 
reikštų pakartoti tango žingsnelius. Lyg jis tai sugebėtų. 

— Atrodo, tau ateina sunkus metas. Markusas prašė pasakyti, kad 
atliktas tyrimas. Pasirodo, dar kažką surado toje dėžėje su kūnu. 

Šokis darosi per sudėtingas. 

— Po kūnu jie rado popieriaus skiautę. Tai į plastiką susukta nuo- 
traukos kopija. Joje yra auka, šitas Petia Bosvelas, stovintis tarp tavęs 


ir Ankerio, apkabinęs judu per pečius. 

Lapkritis, 2010 


— Atrodai pavargęs, Karlai. Tikriausiai man derėtų vairuoti, - 
ryte pareiškė Asadas. 

— Aš ir esu pavargęs, bet ne, tu nevairuosi, Asadai. Bent jau tol, 
kol aš esu su tavimi. 

— Ar negalėjai užmigt? 

Karlas neatsiliepė. Jis giliai miegojo, bet tik dvi valandas. Tai 
buvo varginančių minčių naktis. Išvakarėse Markusas Jakobsenas 
elektroniniu paštu atsiuntė jam nuotrauką, kurioje auka stovi petys 
petin su Ankeriu ir Karlu, šituo patvirtindamas tai, ką kiek anksčiau 
jam pranešė Mona. 

— Turėsim atlikti laboratorinį tyrimą, kad išsiaiškintume, ar ji 
nesuklastota. Spėju, mudu abu sutinkame, kad tokia išvada būtų ge- 
riausia, — rašė viršininkas. 

Metų tvirtinimas. Žinoma, kad būtų geriausia, jei jie galėtų pa- 
tvirtinti, jog nuotrauka suklastota, nes tai yra klastotė. Ar Jakobse- 
nas lenkia link kažkokios išpažinties? 

Jie niekada, niekur nebuvo su mirusiuoju, jo nė nepažinojo, ir vis 


dėlto tai jam kainavo brangų suknistą miegą. Jei tyrėjai nesugebės 

įrodyti, kad nuotrauka - padirbrta, Karlas bet kurią dieną gali tikėtis 
nušalinimo. Kaip bet kuris kitas, jis žinojo, kaip dirba Markusas. 

Karlas žvelgė į automobilių uodegą priekyje ir malė žandikau- 
liais. Jei būtų galvojęs blaiviai, būtų pusę valandos palaukę. 

— Daug automobilių kelyje, - tarė kaip visada pastabus Asadas. 

— Taip, ir jei jie nepakrutins savo užpakalių, Halskove neatsidur- 
sime anksčiau nei dešimtą. 

— Turime visą dieną, Karlai. 

— Ne, neturime. Iki trečios turiu grįžti. 

— A, tokiu atveju šitą reikia atidėti, — tarė jis, rodydamas į palydo- 
vinę navigaciją. - Galim sukti iš greitkelio ir visai neužtruksim, jei aš 
rodysiu tau kelią, Karlai. 

Šitas pasiūlymas kainavo jiems dar vieną valandą. Kai jie pagaliau 
pasuko į Filipo Niorvigo namų įvažiuojamąjį kelią, per radiją prasi- 
dėjo vienuoliktos valandos žinios. 

— Šįryt prie Kurto Vado namų Briondbiu renkasi demonstran- 
tai, — sakė pranešėjas. — Protesto akcijas suorganizavo eiliniai žmo- 
nės, siekiantys nušviesti, anot jų, antidemokratinius principus, ku- 
riais grindžiama daktaro Vado Tyrumo partijos programa. Kurtas 
Vadas tvirtina... 


Karlas išjungė degimą ir žengė ant įvažiavimo žvirgždo. 


— Jei ne Herbertas... 

Mija Niorvig linktelėjo vyro, kuris ką tik įžengė į svetainę prisi- 
statyti, link. Kaip ir Mija, jis atrodė maždaug įpusėjęs septintą de- 
šimtį. 

— „„mudvi su Cecilija nieku gyvu nebūtume sugebėjusios išlaikyti 


namo. 

Karlas mandagiai pasisveikino, vyriškis atsisėdo. 

— Gerai suprantu. Buvo tikrų išbandymų laikas, - linktelėjo Karlas, 

Vel tyla. Jos vyras ne tik viską prarado, jis prisidirbo iki ausų, o 
mėšlą išsrėbti paliko jai. 

— Būsiu labai tiesus, ponia Niorvig, — Karlas staiga sudvejojo. - 
Arjūsų pavardė vis dar tokia? 

Moteris nervingai patrynė plaštakos viršų. Klausimas akivaizdžiai 
ją sutrikdė. 

— Taip, tokia. Matote, mudu su Herbertu nesusituokę. Kai Filipas 
dingo, teismas paskelbė, kad mes bankrutavome, todėl buvo nepro- 
tinga tai daryti. 

Karlas priverstinai nusišypsojo rodydamas, kad supranta, nors 
jam mažiausiai rūpėjo, susituokę jie ar ne. 

— Ar negalima manyti, kad jūsų vyras tiesiog palūžo ir nusprendė 
viską užbaigti? 

— Ne, jei manote, kad jis nusižudė. Filipas tam buvo per didelis 
bailys, - nuskambėjo šiurkščiai, bet moteris tikriausiai būtų labiau 
patenkinta, jei jis būtų pasiėmęs virvę ir pasikabinęs ant vieno iš sodo 
medžių. Gal ir jai taip būtų buvę geriau. 

— Ne, aš turiu omeny, ar jis negalėjo paprasčiausiai pabėgti nuo 
viso šito? Gal jam pavyko atsidėti truputį pinigų, o paskui įsikurti 
užsienyje, kur niekas jo neras. 

Moteris nustebusi pažvelgė į Karlą. Nejau tokia mintis jai niekada 
netoptelėjo? 

— Neįmanoma. Filipas nekentė keliauti. Kartais aš jam tiesiog 
įkyrėdavau prašydama, kad kur nors išvyktume. Nieko ypatingo, pa- 
vyzdžiui, kelionė autobusu į Vokietiją. Daugiausia porą dienų. Bet 
jis niekada nenorėdavo. Filipas nekentė naujų vietų. Kodėl dar būtų 
pradėjęs savo praktiką tokioje kaip čia skylėje? Nes jis čia užaugo, štai 
kodėl! 

— Gal jis suprato, kad neturi pasirinkimo, tik pradingti, kai ši- 
tokie verslo reikalai. Į kalnų kaimelį Kretoje, pavyzdžiui, o gal kur 
nors Argentinoje, tokioje vietoje, kur nuo namuose susidariusių 
problemų bėgantis žmogus gali kuo puikiausiai įsikurti, ir niekas jo 
neklausinės. 

Mija Niorvig šnirpštelėjo ir papurtė galvą. Prielaida aiškiai atro- 
dė neįmanoma. 

Įsiterpė vyras, kurį ji pavadino Herbertu. 

— Atsiprašau, bet gal šioje vietoje turėčiau pridurti, kad Filipas 
buvo senas mano vyresniojo brolio mokyklos laikų draugas. Brolis 
dažnai sakydavo, kad Filipas - tikras lepšis. - Jis išmanančiai pažvel- 
gė į savo draugę, labiausiai tikėtina, kad sustiprintų savo padėtį kaip 
ženkliai tinkamesnis pasirinkimas nei jo pirmtakas. - Kartą Filipas 
atsisakė važiuoti su mokyklos ekskursija į Bornholmą. Pareiškė, kad 
nesupras nė žodžio vietos tarme, todėl nėra prasmės. Mokytojai įsi- 
žeidę pakėlė vėją, bet jis laikėsi savo. Jis nebuvo iš tų, kuriuos galima 
priversti daryti tai, ko nenori. 

—- Hmm. Tokio nepavadinčiau lepšiu, bet gal jūs čia papasakojot 
sunkiausią atvejį. Gerai, trumpam atidėkim šią teoriją. Tai ne savi- 
žudybė ir jis neįsikūręs užsienyje. Vadinasi, lieka nelaimingas atsi- 
tikimas, nužudymas dėl neatsargumo arba žmogžudystė. Kas, jūsų 
manymu, būtų labiausiai tikėtina? 

— Mano nuomone, jį nužudė ta prakeikta organizacija, kuriai jis 
priklausė, - žiūrėdama į Asadą pareiškė Mija Niorvig. 

Karlas dirstelėjo į savo padėjėją, kurio tamsūs antakiai staiga įšo- 
ko į šiauriausią raukšlėtos kaktos kraštą. 

— Nagi, Mija, - įsiterpė Herbertas nuo sofos. - Mes juk šito ne- 
žinome. 


Karlas sutelkė žvilgsnį į pagyvenusią moterį. 

— Nesu tikras, ar jus suprantu. Kokiai organizacijai? — pasiteiravo 
jis. - Byloje nepaminėta, kad jis priklausė kokiai nors organizacijai. 

- Niekada to neminėjau. 

— Suprantu. Tada galbūt galėtumėte mums papasakoti ? 

- Jie vadino tai Reikalu. 

Asadas paėmė kompiuterį. 

— Reikalas? Skamba truputį teatrališkai. Kaip iš detektyvinių 
romanų apie Šerloką Holmsą. - Karlas išspaudė šypseną, tačiau in- 
formacija viduje sukėlė visiškai kitokią reakciją. - Ir ką tas Reikalas 
apėmė? - pasiteiravo jis. 

— Mija, nemanau, kad turėtum... - įsiterpė Herbertas, bet Mija 
Niorvig nekreipė į jį dėmesio. 

— Prisipažinsiu, nedaug žinau, nes Filipas niekada to neminėjo. 
Tikriausiai jam buvo draudžiama. Bet bėgant metams negalėjau ni- 
čnieko nenugirsti. Šiaip ar taip, buvau jo sekretorė, — tarė ji, rankos 
mostu atmetusi draugo prieštaravimą. 

— Kokios rūšies tai informacija? - pasidomėjo Karlas. 

- Apie tai, kad vieni žmonės nusipelno turėti vaikų, o kiti ne. 
Filipas kartais padėdavo įteisinti priverstinę sterilizaciją. Jis taip darė 
jau kelerius metus prieš man pradedant pas jį dirbti. Buvo senas arve- 
jis, kurį jie kartais paminėdavo, kai užsukdavo Kurtas. Aš... 

— Kurtas? - pertraukė ją Karlas. 

— Kurtas Vadas. Dabar jis politikas. 

Karlas bandė surasti vietą vargiai girdėtam vardui, bet nesisekė. 

— Abu vadino tai Hermansen atveju, - pasakojo moteris. - Ma- 
nau, tai buvo pirmoji byla, kurioje jie bendradarbiavo. Vėlesniais 
metais Filipas taip pat tarnavo kaip kontaktinis asmuo tarp gydytojų 
ir kitų teisininkų. Buvo ištisas tinklas, kuriam jis vadovavo. 

— Suprantu. Tačiau tuo metu tokie dalykai nebuvo neįprasti, 


tiesa? Noriu pasakyti, dėl to jūsų vyras neturėjo atsidurti pavojuje ? 

Anomis dienomis valdžia leisdavo sterilizuoti daugumą protiškai at- 
silikusių žmonių. 

- Taip, bet gana dažnai jie sterilizuodavo žmones, kurie nebuvo 
protiškai atsilikę, taip pat ir juos uždarydavo. Tai buvo patogu, jei 
norėdavo juos pašalinti iš kelio. Pavyzdžiui, čigones. Daugiavaikes 
moteris, kurios gyvena iš socialinių pašalpų arba dar parsidavinėja. 
Jei Reikalui pavykdavo įvilioti šias moteris į gydytojų priimamuo- 
sius, jos dažniausiai išeidavo su perrištomis kiaušidėmis, o besilau- 
kiančios — jau be kūdikio įsčiose. 

— Ok, leiskite man patikslinti. Jūs tvirtinate, kad toms moterims 
be jų sutikimo buvo atliekamos neteisėtos radikalios operacijos? 

Mija Niorvig pakėlė šaukštelį ir pamaišė kavą, nepaisydama, kad 
toji seniausiai buvo ataušusi. Toks buvo jos atsakymas. Kas liko, teks 
įsivaizduoti patiems. 

- Ar yra kokios informacijos apie šią organizaciją, apie Reikalą? 
Dosjė, pranešimų? 

- Kaip tokių, ne. Bet aš turiu Filipo bylų ir laikraščių iškarpų 
rūsyje, kur buvo jo kabinetas. 

— Mija, manai, kad tai išmintinga? Ar tai padės? — teiravosi Her- 
bertas. - Noriu pasakyt, gal geriau netampyti liūto už uodegos? 

Mija Niorvig jam neatsakė. 

O tada Asadas pakėlė ranką, lėtai ir su skausminga išraiška veide. 


— Labai atsiprašau, ar galėčiau pasinaudoti tualetu? 


Karlui nelabai rūpėjo raustis po dokumentų krūvas. Tam jis tu- 
rėjo personalo. Tačiau vienam atsiliepus į gamtos šauksmą, kitam 


laikant užnugarį policijos komisariate, pasirinkimo nebuvo. 

— Nuo ko reikėtų pradėti? - pasiteiravo jis Mijos Niorvig, kuri 
stovėjo ir dairėsi po kabinetą rūsyje tarsi prašalaitė savo namuose. 

Karlas atsiduso, kai ji ištraukė porą stalčių dokumentų spintoje, 
kur buvo prigrūsta tiek kartotekų, kad, atrodė, tuoj visos išbyrės. Jei 
pradėsi jose raustis, niekada nebaigsi. Akivaizdu, geriau apsieiti be to. 

Mija Niorvig truktelėjo pečiais. 

— Daug metų nesukau sau galvos dėl šito. Filipui dingus, nemėgau 
čia lipti. Žinoma, galvojau paprasčiausiai visko atsikratyti, bet čia vi- 
sur konfidencialūs dokumentai, kuriuos reikia tinkamai sunaikinti. 
Būtų toks vargas. Kur kas lengviau užrakinti duris ir viską pamiršti. 
„Mums netrūksta vietos. - Ji nutilo ir dar kartą tuščiai pasidairė kabi- 
nete. 

- Sakyčiau, bauginanti užduotis, - pratarė Herbertas. - Gal mudu 
su Mija galėtume viską persijoti ir pažiūrėti, ar yra jums ko įdomaus. 
Jei kas atsirastų, perduotume. Ar taip tiktų? Žinoma, pirmiausia 
mums reikia žinoti, ko jūs ieškote. 

— Oi, žinau, - staiga sušuko Mija Niorvig, rodydama didelę nu- 
leidžiamu priekiu šviesios medienos spintą, ant kurios viršaus stovėjo 
kartoninės dėžės, sunkios nuo vokų su iš anksto atspausdintais adre- 
sais, vizitinėmis kortelėmis ir įvairiausiais blankais. 

Ji pasuko raktelį, ir nuleidžiamas priekis pakilo lėtai kaip giljotina. 

— Čia, — tarė ji, imdama mėlyną A3 formato sąsiuvinį su spira- 
le. - Jį vedė pirmoji žmona. Po 1973-iųjų, kai Filipas su Sara Julija 
išsiskyrė, iškarpos nebebuvo klijuojamos, tik įkišamos tarp puslapių. 

- Tikriausiai jūs jį vartėte? 

- Žinoma. Po Saros Julijos, aš dėdavau iškarpas, kurias Filipas pra- 
šė iškirpti iš laikraščių. 

- Ar tai norėjote man parodyti? - paklausė Karlas, pastebėjęs, kad 
į kambarį atėjo Asadas, jau ne blyškesnis nei vidutinis sveikas arabas. 


Gal jis dabar jaučiasi geriau nei vagis laidotuvėse? 

— Gerai jautiesi, Asadai? — pasiteiravo jis. 

- Tik menkas recidyvas, Karlai, - jis atsargiai paglostė sau pilvą 
tarsi užsimindamas, kad žarnyno bėdos tikriausiai dar nesibaigė. 

- Štai, - tarė Mija Niorvig, — iškarpa iš 1980-ųjų. O čia tas žmo- 
gus, apie kurį pasakojau, — tęsė ji, rodydama straipsnį. - Kurtas Va- 
das. Negaliu pakęsti to žmogaus. Kada tik jis čia užsukdavo arba 
kada tik mano vyras kalbėdavosi su juo telefonu, matydavau, kad 
Filipas virsta kitu žmogumi. Jis pasidarydavo toks šiurkštus. Ne, gal 
žodis šiurkštus netinka. Labiau - abejingas, tarsi savyje nepuoselėtų 
jokių jausmų. Staiga tapdavo toks šaltas man ir dukteriai, tarsi visiš- 
kai persikūnydavo. Paprastai jis būdavo gana malonus, bet tokiais 
atvejais puldavo dėl visko ginčytis. 

Karlas patyrinėjo straipsnį. Tyrumo partija įsteigia Korsioro sky- 
rių, — skelbė antraštė. Apačioje buvo laikraščio nuotrauka. Filipas 
Niorvigas tvido švarku, vyras greta jo elegantiškas, tamsiu kostiumu, 
tvirtai sumegztu kaklaraiščiu. 

„Susitikimui su valdžios atstovais vadovavo Filipas Niorvigas ir 
Kurtas Vadas“, - buvo parašyta apačioje. 

— Tai štai, po velnių, - sumurmėjo Karlas, paskui atsiprašomai 
dirstelėjo į šeimininkus. - Šitą vyruką dabar nuolat rodo per žinias. 
Tyrumo partija, dabar prisiminiau šitą vardą. 

Nuotraukoje puikavosi kiek jaunesnis Kurtas Vadas, kurį jis matė 
per televiziją vakar. Juodos kaip anglis žandenos, aukštas, dailus 
vyras pačiame jėgų žydėjime, o prie jo šono - liesas, gyslotas vyras 
aštriais kelnių kantais ir šypsena, kuri atrodė dirbtinė ir retai nau- 
dojama. 

Mija Niorvig linktelėjo. 

— Taip, tai jis. Kurtas Vadas. 

- Jis mėgina Tyrumo partiją prastumti į parlamentą, tiesa? 


Ji vėl linktelėjo. 

— Ne pirmas kartas, jokiu būdu. Tačiau šįkart, regis, jam gali pą. 
sisekti, Viešpatie apsaugok! 

— Kurtas Vadas - iš tų žmonių, kurie labai įtakingi, jis neturi jo- 
kių skrupulų, o jo idėjos liguistos. Telieka viltis, kad jiems nepakaks 
dėmesio. 

- Nežinai, ką kalbi, Mija, - vėl įsiterpė Herbertas. 

Įkyrus ožys, - pagalvojo sau Karlas. 

= Puikiai žinau, - truputį apmaudžiai atkirto Mija Niorvig. — Ir 
tu puikiai žinai, kad aš žinau! Pats skaitai laikraščius ne mažiau už 
mane. Pagalvok, ką viena tema rašė Luisas Petersonas; Kurtas Vadas 
ir visi jo pakalikai prikišę nagus visokiausiose siaubingose bylose, 
abortuose, kuriuos jis vadina būtinu išgrandymu, ir sterilizacijose. 
Moterys net nežino, kad patiria tokias intervencijas. 

Herbertas protestavo labiau emociškai nei iš principo. 

— Mano žmona... tai yra Mija, įsikalė į galvą, kad šitas Vadas kal- 
tas dėl Filipo dingimo. Sielvartas gali būti siaubingas dalykas, ir... 

Karlas susiraukė ir atidžiai stebėjo vyro veido išraišką, o Mija 
Niorvig toliau tvirtai žėrė savo įsitikinimus. Atrodė taip, lyg jo ar- 
gumentai būtų seniai išsibaigę. 

— Praėjus dvejiems metams po šitos nuotraukos, kai Filipas tūks- 
tančius valandų išdirbo šitai Tyrumo partijai, Vadas jį išspyrė. Štai 
šitas vyras, — ji bedė pirštu į Kurto Vado nuotrauką, - atvažiavo 
asmeniškai ir išmetė Filipą be menkiausio įspėjimo. Jie tvirtino, kad 
jis pasisavino lėšų, bet tai melas. Lygiai taip pat netiesa, kad savo 
teisinėje praktikoje Filipas sukčiavo. Jis nė svajojęs apie tai nebūtų. 
Jam tik sunkiai sekėsi su skaičiais, ir viskas. 

— Tikrai neįžvelgiu jokio akivaizdaus pagrindo sieti Kurtą Vadą 
su Filipo dingimu, Mija, - jau gerokai ramiau pasakė Herbertas. - 


Nepamiršk, kad tas žmogus dar gyvas. Jis gali paduoti tave į teismą... 

- Jau sakiau tau, kad nebebijau Kurto Vado! - aistringai pratrūko 
ji, skruostai išraudo po plonu pudros sluoksniu ant veido. - Gal nors 
kartą patylėk ir leisk man kalbėti, Herbertai? Ar girdi? 

Herbertas pasitraukė. Tapo aišku, kad šitas reikalas bus tolesnių 
ginčų prie uždarytų durų tema, 

- O galjūs pats esate Tyrumo partijos narys, pone Herbertai? - iš 
kambario kampo atsišaukė Asadas. 

Vyro žandikauliai truktelėjo, nors klausimą jis nuleido negirdom. 
Asadas linktelėjo link įrėminto diplomo ant sienos. Karlas žengė ar- 
tėliau. 

Garbės raštas, - buvo parašyta. - Įteikiamas Filipui Niorvigui ir 
Herbertui Sionderskovui iš teisės firmos „Niorvigas ir Sionderskovas“ už 
Korsioro mokyklos apdovanojimų rėmimą, 1972. 

Asado akys susiaurėjo, kai jis dar kartą nemačiomis linktelėjo Mijos 
Niorvig draugo pusėn. 

Karlas atsakė tokiu pačiu gestu. Šauniai pastebėta, Asadai. 

- Vadinasi, jūs taip pat teisininkas, Herbertai? - pasiteiravo Karlas. 

- Na, kadaise buvau, - atsiliepė vyras. 2001-aisiais išėjau į užtar- 
nautą poilsį. Tačiau taip, iki tol atstovavau Aukščiausiajame teisme. 

- Ir judu su Filipu Niorvigu buvote partneriai, teisingai? 

Herberto balsas tonu pažemėjo. 

- Iš tikrųjų, mes džiaugėmės ilga ir vaisinga profesine partneryste, 
kol 1983-iaisiais nusprendėme atsiskirti. 

— Dėl Filipui Niorvigui mestų kaltinimų ir jo išsiskyrimo su Kurtu 
Vadu? - kamantinėjo Karlas. 

Sionderskovas susiraukė. Šis gunktelėjęs pensininkas turėjo ilga- 
metę patirtį gelbėti klientus nuo prieš juos metamų kaltinimų. Dabar 
patirtis pravers pačiam apsiginant. 

— Taip, tikrai taip ir buvo. Filipas įsipainiojo kažkur, kam aš nepri- 


tariau, tačiau partnerystės atsisakėme labiau dėl praktinių priežasčių. 

— Regis, tikrai pasielgėte labai praktiškai. Gavote visus jo klientus 
ir dar žmoną, - sausai pakomentavo Asadas. - Ar jam pradingus vis 
dar buvote draugai? Beje, o kur pats buvote tuo metu? 

— Oho, regis, pakeitėte taikinį, - Sionderskovas atsisuko į Kar- 
lą. - Manau, jums derėtų perspėti savo padėjėją, kad savo laiku tų- 
rėjau reikalų su daugybe policininkų ir esu labiau nei įpratęs girdėti 
svaidomas užuominas ir bjaurius kaltinimus. Nesu apklausiamas 
ir niekada nebuvau, šitai suprantate? Be to, aptariamu laiku buvau 
Grenlandijoje. Turėjau ten šešių mėnesių praktiką ir namo grįžau, 
kai Filipas jau buvo dingęs. Berods, po mėnesio. Žinoma, galiu tai 
įrodyti. 

Tiktai tada jis atsisuko į Asadą tikėdamasis tinkamos suglumu- 
sios išraiškos, kuri po tokio iškalbingo pasisakymo tikrai turėjo atsi- 
rasti to žmogaus veide, tačiau Asadas nesuglumo. 

- Ir, žinoma, Filipo Niorvigo žmona tuo metu jau buvo prieina- 
ma, teisingai? - nenustygo jis. 

Keista, Mija Niorvig susilaikė nekomentavusi Asado pareiškimo. 
Ar tokia pati mintis toptelėjo ir jai? 

— Paklausykit, tai bjauru! - staiga Herbertas tarsi paseno, nors 
pagieža, dėl kurios anksčiau jis buvo vertas priešininkas, buvo aiškiai 
matyti. - Svetingai atveriame jums savo namų duris ir tik tam, kad 
sulauktume įžeidinėjimų. Jei šiandien taip dirba policija, tada, regis, 
man derėtų asmeniškai susisiekti su komisaru ir persimesti su juo 
žodžiu. Kuo jūs sakėte, esate vardu? Asadas? O pavardė? 

Laikas patepti, - pagalvojo Karlas. - Ir taip sėdžiu iki ausų mėšle, 
tetrūksta, kad savo irklu jį pateliūskuotų suirzęs advokatas. 

— Tikrai atsiprašau, pone Sionderskovai, mano padėjėjas peržen- 
gė ribą. Jis atėjęs iš kito skyriaus ir pratęs bendrauti su mažiau iški- 
liais asmenimis. — Karlas atsisuko į Asadą. - Gal galėtum palaukti 


manęs mašinoje, Asadai? Ateisiu po minutės. 

Asadas truktelėjo pečiais. 

— Gerai, bose. Tik nepamiršk patikrint, ar tuose stalčiuose nėra 
nieko apie Ritą Nielsen, - mostelėjo link dokumentų spintos. - Štai 
čia parašyta „Nuo L iki N“. - Jis apsisuko ant kulnų ir išsliūkino taip, 
lyg praleidęs dvidešimt valandų raitas arba nevisiškai susitvarkęs iš- 
vietėje. 

— Teisingai, - tarė Karlas, dabar žiūrėdamas į Miją Niorvig. — 
Kaip Asadas ką tik sakė, labai norčiau pažiūrėti, ar jūsų archyve nėra 
informacijos apie moterį, pradingusią tą pačią dieną kaip ir jūsų vy- 
ras. Moterį, vardu Rita Nielsen. Ar galiu? 

Nelaukdamas atsakymo jis ištraukė stalčių, pažymėtą „Nuo L iki 
N“, ir peržvelgė jo turinį. Čia buvo baisiai daug Nielsen. 

Tą pačią akimirką priėjęs Herbertas uždarė stalčių. 

- Bijau, kad čia teks sustoti. Šie dokumentai konfidencialūs ir jo- 
kiomis aplinkybėmis negaliu leisti jums pažeisti kompanijos klientų 
anonimiškumo. Paprašysiu jūsų iš karto išeiti. 

— Ką gi, tada man tereikia pasiimti orderį, tiesa? — atsiliepė Kar- 
las, traukdamas iš kišenės mobilųjį. 

- Būtinai. Bet pirmiausia turite išeiti. 

— Nesu tikras, kad sumanymas geras. Jei tame stalčiuje yra Ritos 
Nielsen byla, kas žino, ar ji tebebus tenai po valandos? Nustebtumė- 
te, kaip greitai tokiems dalykams išauga sparnai. 

— Prašau jūsų tuojau pat išeiti, ar suprantate? — lediniu balsu pa- 
kartojo Herbertas. - Gal ir sugebėsite gauti orderį, tačiau, kad jau 
priėjome, tiltą teks pereiti. Aš išmanau įstatymą. 

— Oi, liaukis, Herbertai, - tvirtai įsiterpė Mija Niorvig, gana aiš- 
kiai duodama suprasti, kuris iš jų su kiaušais. Karlas įsivaizdavo, kaip 
Sionderskovas ištremiamas nuo televizoriaus svajoja apie vakarienę, 


kurios ji jam neruoš mažiausiai savaitę. Tai buvo įrodymas, kad su- 

gyvenimas yra tokia žmonių ryšio forma, kurioje kur kas daugiau 
įvairių sankcijų galimybių. 

Ji ištraukė stalčių ir pirštais mikliai pervertė bylas, kaip buvo įpra- 
tusi per ilgametę praktiką. 

- Štai, pasakė, — ištraukusi aplanką. — Tai arčiausiai Ritos Niel- 
sen, ką galėjau rasti. 

Mija Niorvig parodė Karlui viršelį. Ant jo buvo parašyta Sigrida 
Nielsen. 

— Gerai, taigi dabar žinom. Dėkoju, - Karlas linktelėjo į Here 
berto pusę, kuris dėbtelėjo į jį. - Gal galiu paprašyti jūsų, Mija, pati- 
krinti ir pažiūrėti, ar nieko nėra apie moterį, vardu Gitė Čarlz, taip 
pat, atsitiktinai. Ir vyrą, vadinamą Vigu Mogensenu. Pažadu, kol kas 
tikrai nieko daugiau neprašysiu. 

Po dviejų minučių jis išėjo. Nieko apie Gitę Čarlz ir apie Vigą 
Mogenseną. 


— Nemanau, kad Herbertas Sionderskovas tave prisimins su mei- 
le, Asadai, - suurzgė Karlas apsukdamas automobilį Kopenhagos 
link. 

— Galir ne. Tačiau kai toks žmogus pradeda panikuoti, jis elgiasi 
kaip alkanas kupranugaris usnyne. Vis žiaumoja ir nedrįsta nuryti. 
Matei, kaip nepatogiai jis jautėsi? Manau, elgėsi keistai. 

Karlas dirstelėjo į padėjėją. Netgi iš šono buvo matyti šypsena iki 
ausų. 

— Ar tikrai ėjai į žu/iką, Asadai? 

Asadas nusijuokė. 

— Ne, Karlai, nėjau. Panaršiau viršuje ir radau štai ką, pilnas nuo- 


traukų. 

Jis užraitojo savo marškinėlius, siektelėjo po diržu ir panardino 
ranką į pačią intymiausią vietą kelnėse. 

- Štai, — pasakė, imdamas voką. - Radau Mijos Niorvig spinto- 
je miegamajame. Tokioje kartoninėje dėžutėje, kokiose dažniausiai 
galima rasti įdomių dalykėlių. Paėmiau viską nusprendęs, kad bus 
mažiau akivaizdu nei išimti keletą, — tarė jis ir pradėjo kuisti turinį. 

Kvailio logika. 

Karlas sustojo ir paėmė pirmą Asado paduotą nuotrauką. 

Nuotrauka buvo grupinė, aiškiai fotografuota per kažkokią šven- 
tę. Į fotografuojantį pakeltos šampano taurės, visi aplinkui šypsosi. 

Asadas putliu pirštu smeigė į vidurį. 

- Štai čia Filipas Niorvigas su moterimi, kuri nėra Mija. Manau, 
galima daryti prielaidą, kad tai jo pirmoji žmona. O pažiūrėk štai 
čia... - jis nuvedė pirštu į grupės kraštą, - Čia Herbertas Siondersko- 
vas ir Mija, gerokai jaunesni. Nemanai, kad jis jau tada atrodė ją įsi- 
mylėjęs? 

Karlas linktelėjo. Sionderskovo ranka labai iškalbingai glėbė Mi- 
jos pečius. 

— Pažiūrėk kitą pusę, Karlai. 

Detektyvas apvertė nuotrauką ir perskaitė: 

„1973 m. liepos 4 d. „Niorvigas ir Sionderskovas“, penkeri metai. 

— Pažvelk, ką dar radau. 

Vestuvių nuotrauka. Spalvos išblukusios, aiškiai neprofesionali. 
Fotografuota išėjus iš Korsioro rotušės. Mija ir Filipas Niorvigas, 
Mija aiškiai nėščia, Filipas pergalingai šypsosi, priešingai nei Her- 
bertas Sionderskovas kietai sučiauptomis lūpomis tolėliau, už kelių 
žingsnių nuo laimingos poros. 

— Supranti, ką turiu omenyje, Karlai? 


Detektyvas linktelėjo. 

- Filipas Niorvigas nukerta Herberto Sionderskovo mylimąją, 
Sekretorė dulkinasi su abiem, bet pergalę skina Filipas. 

— Reikia patikrinti, ar Sionderskovas tikrai buvo Grenlandijoje 
tuo metu, kai pradingo Niorvigas, - tarė Asadas. 

— Taip, bet aš visiškai tikras, kad čia jis nemeluoja. Mane labiau 
domina tai, kad jis gina šitą Kurtą Vadą, kurio Mija Niorvig tiesiog 
negali pakęsti. Ir aš jos nekaltinu, man jis atrodo tikras bjaurybė, 
Nuojauta kužda, kad turėtume kliautis moteriška Mijos Niorvig in- 
tuicija ir pasiimti smulkias šukas. 

— Smulkias šukas? 

- Taip, Asadai. Šukas tankiais danteliais, jei tau labiau patinka. 


Įtrauksime į tai Rouzę, jei pavyks. 


— =, 


Privažiavus Makdonaldos ženklą, kuris mojo link Karlstrupo 
greitkelio, paskambino Rouzė. 

— Iš tiesų tikitės, kad sugebėsiu demaskuoti šitą šunsnukį Vadą? 
Jam mažiausiai šimtas metų, o jis ramiai nepastovi vietoje, sakau jums. 

Jos balsas vis šaižėjo, ir Karlas suvokė, kad geriau įsiterpti ir ją nu- 
raminti, kol reikalai neištrūko iš rankų. 

— Ne, žinoma, ne, Rouze. Tiesiog duok man plikų faktų, ir vis- 
kas. Smulkmenas sugraibysim vėliau. Tiesiog išsiaiškink, ar yra koks 
šaltinis, kuris duotų mums turinio. Laikraščio straipsnis, kas nors pa- 
našaus. Iš pradžių norime žinoti, ar jis yra kaip nors susitepęs. Kiek 
suprantu, tai gana kontroversiška asmenybė. 

— Jei nori purvo ant Kurto Vado, turėtum pakalbėti su žurnalistu 
Luisu Petersonu. Jis tikrai buvo iki jo prisikapstęs, patikėk. 

— Taip, šitas vardas jau sumirgėjo anksčiau. Ar jis pastaruoju metu 


ką nors apie Kurtą Vadą rašė? 

- Iš tikrųjų, ne. Daugiausia rašyta buvo prieš penkerius ar šešerius 
metus, paskui, regis, straipsniai liovėsi. 

— Gal nebeliko ką kapstyti? 

— Ne tokį įspūdį susidariau. Kiek suprantu, daugybė žurnalistų 
bandė išsiaiškinti, ko pridirbo Kurtas Vadas. Bet tik Luisas Peterso- 
nas gavo antraštes. 

— Gerai, kur gyvena tas Luisas Petersonas? 

— Holbeke. O ką? 

— Tiesiog duok man jo telefono numerį. Gera mergaitė. 

— Ooo, pakartok tai dar kartelį. Nelabai nugirdau. 

Karlas pagalvojo atkirsti kaip nors sarkastiškai, tačiau numalšino 
tą norą. 

— Pasakiau: gera mergaitė. 

- Taip ir pamaniau. Stebuklai niekada nesibaigia, - tarstelėjo 
Rouzė ir pradėjo diktuoti telefono numerį. - Bet, jeigu sumanei jį 
pakalbinti, tai geriau eik į kavinę „Vivaldis“, Algado keturiasdešimt 
du, nes ten jis geria ir ten, pasak žmonos, dabar sėdi. 

— Iš kur žinai? Ar jau jam skambinai? 

- Žinoma, kad skambinau! Su kuo, tavo manymu, dirbi? — su- 
šnypštė ji ir padėjo ragelį. 

— Pasiutimas, - tarė Karlas ir parodė į navigaciją. - Asadai, suvesk 
Algado keturiasdešimt du, Holbekas. Važiuosim įkalti, - nurodė jis, 
įsivaizduodamas Monos veidą, kai po minutės jis paskambins ir at- 


šauks susitikimą su jos draugu, psichologu Krisu. 


Tikriausiai Karlas tikėjosi niūrios mažos užkandinės, kur nepra- 


siskverbia ryški dienos šviesa, kur išsekę reporteriai dėl nesupranta- 

mų priežasčių pasitraukia įkrauti elementų. Tačiau kavinė „Vivaldis“ 
buvo visiškai nepanaši. 

- Čia ne tai, ko aš tikėjausi, Karlai, — tarė Asadas, kai jie įėjo į iš 
pažiūros dailiausią pastatą gatvėje. Netgi su bokšteliu. 

Karlas apsidairė perpildytoje patalpoje ir suvokė, kad nė nenu- 
tuokia, kaip atrodo žmogus, su kuriuo susitikti atėjo. 

— Paskambink Rouzei. Gal ji pajėgs mums jį apibūdinti, — tarė 
jis, apžiūrinėdamas puošybos elementus. Opalinis stiklas, gipso lip- 
diniai ant lubų. Viskas skoninga, jaukus apšvietimas, patogios kėdės 
ir suoleliai, nedaug detalių. 

„Galiu iš bet ko lažintis, kad jis štai ten“, - pagalvojo Karlas, 
nužvelgdamas vyrą, besireiškiantį vyresnio vidutinio amžiaus vyrų 
būryje, kurie buvo susirinkę ant pakylos patalpos viduryje. Tipiškas 
skeptikas išsekusiu veidu, visada budriu žvilgsniu. 

Karlas atsisuko į Asadą, kuris stovėjo linkčiodamas į savo mobi- 
lųjį su Rouze kitame gale. 

— Tai ką manai, Asadai? Ar tai jis štai ten? 

— Ne, - Asadas perbėgo akimis būrelį salotas pavakariams krams- 
nojančių jaunų moterų, įsimylėjėlių poreles, siurbčiojančius kapuči- 
ną susipynusiais pirštais, ir kitus, kurie buvo vieni patys, įnikę į lai- 
kraščius, su pilnais alaus bokalais priešais. 

— Manau, jis štai ten, - tarė Asadas pagaliau, rodydamas į gana 
jauną smėlio spalvos plaukais vyruką, įsitaisiusį ant suolelio kampe 
prie lango. Su panašaus amžiaus žmogumi jis žaidė nardais. 

Karlas suprato, kad ir per šimtą metų nebūtų jo susekęs. 

Jiedu nuėjo ten ir trumpai pastovėjo stebėdami, kaip tie du vy- 
rai stumdo po lauką savo figūrėles visiškai abejingi, kol Karlas atsi- 
krenkštė. 


— Luisas Petersonas? Ar galim trumpai su jumis šnektelti? 

Vyras pakėlė akis ir akimirksniu įveikė prarają tarp gilaus susi- 
relkimo ir adrenalino kupinos tikrovės. Mažiau nei per sekundę Pe- 
rersonas įvertino skirtingą vyrų išvaizdą ir teisingai nustatė, kas jie 
tokie yra: farai. Jo akys trumpam sugrįžo prie žaidimo lentos, ir po 
poros tikslių ėjimų jis parodė, kad prašo pertraukėlės. 

— Nemanau, kad šitie du atėjo pažiūrėt, kaip mes žaidžiam, Mo- 
gensai. 

Vyriškio savitvarda tikrai stebinanti, - pagalvojo Karlas. Peterso- 
no varžovas linktelėjo ir įsimaišė į minią kitoje pakylos pusėje. 

— Aš jau nedarau nusikaltimų, — tarė žurnalistas, rankose lėtai 
sukiodamas baltojo vyno taurę. 

— Nuostabu. Bet mes čia todėl, kad jūs surinkote daug medžiagos 
apie Kurtą Vadą, - paaiškino Karlas. 

Petersonas nusišypsojo. 

— Tada jūs iš žvalgybos. Turiu pasakyti, jau seniai kriminalinė 
žvalgyba manęs nelankė. 

— Ne, mes iš Kopenhagos žmogžudysčių skyriaus. 

Vyro išraiška pasikeitė: atsainus pasipūtėlis išplėtė akis ir suneri- 
mo, pastarąją būseną išdavė vienintelė raukšlė kaktoje. Jei ne ilgame- 
tė patirtis, Karlas gal nė nebūtų pastebėjęs. Ne tokia būtų reakcija 
žurnalisto, ieškančio sensacijos, - tokiu atveju jo veidas būtų nušvi- 
tęs, o perspektyva, kad svarbiuose laikraščiuose pavyks išspausdinti 
gerai apmokamą straipsnį, visada yra, kai paminima žmogžudystė. 
Tačiau ne apie tai galvojo šitas vyrukas, o tai Karlui daug pasakė. 

— Kaip jau sakiau, mes norime žinių apie Kurtą Vadą. Ar galite 
skirti dešimt minučių? 

— Žinoma, bet jau penkerius mietus nieko apie jį neturiu. Galė- 
tum pasakyt, išsibaigė šaltinis. 

Šaltinis išsibaigė, šikniau. Greitis, kuriuo suki taurėje vyną, byloja 


ką kita, - galvojo Karlas. 

— Patikrinau tave, - sumelavo Karlas. - Tu ne lėlytė, tai kaip už. 
sidirbi pragyvenimui šiomis dienomis, Luisai? 

- Dirbu organizacijoje, - atsiliepė Petersonas, mėgindamas įver- 
tinti, kiek Karlas iš tikrųjų žino. 

Todėl Karlas linktelėjo. 

— Teisingas atsakymas. Gali mums apie tai papasakot? 

— Galbūt. O jūs gal pradžioje pasakykite, kokią žmogžudystę ti- 
riate? 

— Ar aš sakiau, kad mes tiriame žmogžudystę? Nemanau, kad sa- 
kiau, ar ne, Asadai? 

Asadas papurtė galvą. 

+ - Nusiramink, - pasakė Asadas. - Nesi įtariamas dėl nieko kon- 
krečiai. 

Tai buvo tiesa, tačiau Petersonas vis tiek liko sunerimęs. 

— "Tada kas ir dėl ko? Tiesa, kad jau apie tai prakalbom, gal galit 
man parodyt kokius nors pažymėjimus? 

Karlas iškėlė ženklelį gana aukštai, kad gerai pamatytų visi aplin- 
kui sėdintys. 

— Ar norėtum pamatyti ir manąjį? — stačiai paklausė Asadas. 

Laimei, Petersonas atsisakė. Tikriausiai jau atėjo laikas padirbti 
Asadui kokį nors ženklelį. Vizitinė kortelė su panašiu į policijos lo- 
gotipą tikriausiai pasiteisintų. 

— Mes tiriame keturias dingusių asmenų bylas, - pasakė Karlas. - 
Ar vardas Gitė Čarlz tau ką nors reiškia? Ji buvo slaugytojos padėjė- 
ja, gyveno Samsėje. 

Petersonas papurtė galvą. 

— Tada Rita Nielsen? Arba Vigas Mogensenas? 

— Nea. Kada jie dingo? 

— 1987-ųjų rugsėjo pradžioje. 


Petersonas išsiviepė. 

— Man tada buvo dvylika. 

— Vadinasi, ne tu, - su tokiu pat vypsniu atrėžė Asadas. 

— O kaip tada Filipas Niorvigas? Užsižiebė lemputė? 

Petersonas atlošė galvą ir apsimetė, kad kasosi pakaušį, bet Karlas 
matė jį kiaurai. Akivaizdu, žurnalistas velniškai gerai žinojo, kas toks 
Filipas Niorvigas. Jis kuo geriausiai galėtų tai nušviesti. 

- Jis buvo advokatas Korsiore, gyveno Halskove, - pasakė Karlas, 
irgi plačiai išsišiepdamas. - Iš pradžių aktyvus Tyrumo partijos vei- 
kėjas, bet 1982-aisiais išmestas. Tačiau tau tada buvo tik septyneri, 
todėl tavo kaltės tame irgi nėra. 

— Negaliu pasakyti, kad apie jį girdėjau. O turėjau? 

— Sprendžiant iš straipsnių, kuriuos išspausdinai apie Tyrumo 
partiją, kiekio, sakykim taip: būtų keista, jei nebūtum girdėjęs. 

— Gerai, gal tada girdėjau. Tiesiog nesu tikras, ir viskas. 

Kodėl gi ne? - pagalvojo Karlas. 

— Visada galima patikrinti laikraščių archyvuose. Policija tai pui- 
kiai moka, o gal tu nežinojai? 

Petersonas išbalo. 

— Ką tu rašei apie Reikalą? - paklausė Asadas. Truputį per anksti, 
bet ramiai. 

Vyras papurtė galvą. Tai tikriausiai reiškė: „Nieko“, ir gali būti, 
kad nemelavo. 

— Juk supranti, kad mes patikrinsim, tiesa, Luisai? Ir leisk man 
pasakyti štai ką: tavo kūno kalba išduoda, kad žinai žymiai daugiau, 
nei atskleidi. Nežinau, ką, gali būti, kad tai net nesvarbu, bet turi 
pradėti kalbėti. Ar tu dirbi Kurtui Vadui? 

— Ar viskas gerai, Luisai? — pasiteiravo patyliukais sugrįžęs jo 
draugas Mogensas. 

— Taip, man viskas gerai. Tačiau tiedu purto ne tą medį. - Jis vėl 


atsisuko į Karlą. Balsas buvo ramus. - Neturiu nieko bendra su tuo 

žmogumi, visiškai nieko. Dirbu organizacijai, kuri vadinasi „Bene. 
ficija“. Tai nepriklausomas organas, veikiantis iš savanoriškų lėšų. 
Mano darbas yra rinkti informaciją apie Danijos partijų klaidas ir 
valstybės koalicijas per pastarąjį dešimtmetį. Sakykim, kad darbo 
man pakanka. 

— Taip, tu labai užimtas. Gerai, taigi tuo požiūriu viskas gerai. 
Tačiau kam skirta ta informacija? 

— Visiems, kas prašo, - Petersonas atsitiesė. - Klausykit, atsipra- 
šau, kad negaliu būti naudingas. Jei norite sužinoti apie Kurtą Vadą, 
galit apie jį paskaityti. Atrodo, kad turite visus mano straipsnius, bet 
nuo tada aš išėjau. Taigi, nebent turite konkrečių klausimų dėl tų 
dingusių žmonių, būsiu dėkingas, jei leisite man mėgautis likusia 
dienos dalimi. 

— Gerai jis čia pabaigoje susuko, - tarė Karlas, kai po kelių minu- 
čių jie atsidūrė gatvėje. - Viskas, ko prašėme - tai tarti keletą žodžių 
apie Kurtą Vadą. Ką, po paraliais, jis atkasė? Smalsu. 

- Netrukus tau pasakysiu, Karlai. Šiuo metu vyrukas kaip patra- 
kęs skambina telefonu. Nežiūrėk, nes jis pro langą mus stebi. Bet 


manau, kad turėtume paprašyti Lizos išsiaiškinti, kam jis skambina. 


22 


Rugsėjis, 1987 


Penktadienio rytą Netė savo bute pabudo tvinksinčia galva. Ne- 
nutuokė, ar dėl praėjusios dienos uoslės eksperimentų, ar dėl žino- 
jimo, kad šią įsimintiną dieną per dvylika valandų ji nužudys šešis 
žmones. 

Ji tik žinojo, kad, jei neišgers vaistų nuo galvos skausmo, visas su- 
manymas nueis šuniui ant uodegos. Dviejų tablečių turėjo pakakti, 
bet ji išgėrė tris, o paskui valandą ar dvi sėdėjo žiūrėdama į laikrodį, 
kol smegenų kraujagyslės galiausiai nurimo ir šviesa galėjo patekti į 
jos akių tinklainę nekrėsdama kaip elektros šokas. 

Tada ji sudėjo puodelius ant raudonmedžio bufeto savo stilin- 
goje svetainėje, dailiai eilute išdėstė sidabro šaukštelius ir pastatė 
paruoštą grafiną su drignių ekstraktu, kad atėjus laikui galėtų įpilti 
svečiams reikiamą dozę kuo mažiau šurmuliuodama. Mintyse Netė 
dešimtą kartą pakartojo procedūrą ir galiausiai atsisėdo laukti, o už 
nugaros tiksėjo angliškas senelio laikrodis. Rytoj po pietų ji išskren- 
da į Maljorką. Vešli Valdemosos žaluma pripildys jos pojūčius ir iš- 
trins iš atminties praeitį su visais demonais. 


Tačiau pirmiausia gyventojų laukė laidojimo kambarys. 


240 JUSSI ADLER-OLSEN 


Šeima, į kurią tėvas ją išsiuntė po persileidimo upelyje, priėmė 
Netę kaip atstumtąją, atstumtoji ji ir liko. 

Tarnaitės kambarys buvo atskirai nuo kitų namuose, darbai, 
kuriuos ji turėjo atlikti per dieną, reikalavo daug jėgų, todėl su 
šeima ji tebūdavo valgant, o pietūs praeidavo spengiančioje tylo- 
je. Kelis kartus ji pabandė prasižioti, bet buvo nutildyta, nors iš 
paskutiniųjų stengėsi kalbėti gražiai. Netgi duktė ir sūnus, kurie 
buvo panašaus amžiaus kaip Netė, buvo linkę į ją nekreipti dėme- 
sio. Ji buvo svetima, nepažįstama, ir vis dėlto globėjai elgėsi taip, 
tarsi jiems priklausytų jos gyvenimas ir mirtis. Išskyrus darbą, ne- 
buvo, kas ją prablaškytų, švelnus žodis jai nė karto nebuvo ištar- 
tas. Griežtumas, pastabos ir taisyklės - tokia buvo dienotvarkė. 

Dvidešimt kilometrų skyrė Netę nuo vaikystės namų, vos va- 
landa dviračiu. Tačiau Netė dviračio neturėjo, todėl kiauras die- 
nas vylėsi, kad tėvas užsuks aplankyti. Jis taip ir neaplankė. 

Pragyvenusi toje šeimoje pusantrų metų, Netė buvo pakviesta 
į svetainę, kur stovėjo vietos policininkas ir kalbėjosi su jos glo- 
bėju. Vyrai šypsojosi, tačiau pamačius Netę pareigūno išraiška 
pasikeitė. 

— Nete Hermansen, apgailestauju, bet tenka pranešti, kad tavo 
tėvas praėjusį sekmadienį pasikorė savo namuose. Todėl valdžios 
atstovai nusprendė, kad ši puiki šeima taps nuolatiniais tavo glo- 
bėjais. Vadinasi, jie turi visą valdžią tau iki tavo dvidešimt pirmojo 
gimtadienio. Manyk, kad tau pasisekė, nes tėvas paliko tik skolas. 

Tokia tikrovė. Jokios užuojautos, visiškai nieko apie laidotu- 
ves. 

Baigęs jis trumpai linktelėjo Netei. Netės gyvenimas sudužo. 


"Toks tad apsilankymas. 

Ji verkė laukuose, o ūkio darbininkai šnibždėjosi, kaip visada 
žmonės šnabždasi apie tuos, kurie kitokie. Kartais ji jausdavosi to- 
kia vieniša, kad fiziškai skaudėjo. Kitais kartais ji tapdavo visiškai 
abejinga. 

Kad nors lašas švelnumo, kad kartkartėmis kas paglostytų 
skruostą. Tačiau Netė mokėsi gyventi be šito. 

Tą savaitgalį gretimame miestelyje šurmuliavo mugė. Kitos ūkio 
merginos nieko jai nesakiusios išvažiavo autobusu. Štai kodėl Netė 
stovėjo šalikelėje su dviem kronomis kišenėje ir kėlė nykštį prava- 
žiuojant bet kokiai transporto priemonei. 

Ta, kuri sustojo, vargu ar buvo akių paguoda. Apdaužytas sun- 
kvežimiukas su suplėkusiomis sėdynėmis, tačiau vairuotojas šypso- 
josi. 

Akivaizdu, jis neturi supratimo, kas ji tokia. 

Vyrukas pasisakė esąs vardu Vigas. Vigas Mogensenas net iš Lun- 
deborgo. Jis vežė rūkytą žuvį prekeiviui, kuris prekiaus ja mugėje. 
Dvi pilnos dėžės, atsiduodančios jūra ir dūmais. Netė sunkiai galėjo 
prisiminti, kada tiek džiaugėsi. 

Kai kitos merginos pamatė ją vaikštinėjant tarp besilinksminan- 
čių ir paviljonų su ledais rankoje ir dailiu jaunuoliu pašonėje, išplės- 
tose jų akyse atsirado Netei dar nematyta išraiška. Vėliau ji supras, 
kad tai pavydas, tačiau tą kartą paprasčiausiai buvo užklupta nepasi- 
ruošusi, ir pagrįstai. 

Buvo karšta, kaip ir vasaromis su Tagu, o Vigas taip gyvai pasa- 
kojo apie jūrą ir apie laisvą gyvenimą, kad Netė jį beveik jautė kaip 
savo. Vis didėjantis laimės pojūtis ją šildė, tad Vigui turėjo būti vi- 
siškai nesunku. 

Važiuojant namo ji leido jam ranka apkabinti ją per pečius ir 


žvelgė į jį su viltimi širdyje, išraudusiais skruostais. Kai jis sustabdė 

sunkvežimiuką už kažkokių medžių ir prisitraukė ją arčiau, Netė ne- 
juto jokio pavojaus, ypač kai jis užsimovė prezervatyvą ir pasakė, kad 
tik malonumas, nėra ko nerimauti. 

"Tačiau ištraukus varpą ir pamačius, kad prezervatyvas plyšo, 
Vigo išraiška pasikeitė. Ji pasiteiravo, ar dabar pastos, tikriausiai ti- 
kėdamasi, kad pasakys g2/bėt ir kad tada jis parsiveš ją į savo namus. 

Viltingai puoselėdama pastarąjį norą, ji tikrai pastojo, ir kitos 
merginos greitai tai išsiaiškino. 

— Tai jau greitai sterblėje parneši mugės laimikį, - šaukė viena jai 
įkandin. Ir visos kvatojosi, kol skarelės nusmuko po smakrais. 

Po pusvalandžio Netė stovėjo priešais globėją, kuri drebančiu 
balsu grasino jai visokiomis baisybėmis, jau neminint policijos, jeigu 
ji nesutiks pašalinti vaisiaus. 

Tą pačią dieną kieme sustojo taksi ir sūnus buvo išsiųstas. Šeima 
norėjo jį apsaugoti nuo bjaurasties, kurią Netė įnešė į jų gyvenimą. 
Netė pareiškė, kad kaltininkas yra padorus jaunuolis iš Lundeborgo, 
kurį ji sutiko mugėje, tačiau merginos, mačiusios juos kartu, vienu 
balsu tvirtino, kad tai tik paleistuvis, pasinaudojantis jaunomis mer- 
ginomis savo malonumui, ir nieko daugiau. 

Galiausiai buvo pateiktas ultimatumas. Arba ji eina pas savo bu- 
vusį gydytoją ir pašalina vaisių, arba šeima kreipsis į socialinę rūpy- 
bą, kad šį reikalą sutvarkytų per policiją. 

— Vieno jau atsikratei anksčiau, juk Žinai, kaip tai daroma, - pa- 
reiškė globėja be menkiausios užuojautos, paskui tos moters vyras 
nuvežė Netę automobiliu ir išleido prie gydytojo priimamojo. Kai 
viskas bus baigta, namo ji parvažiuos autobusu, pareiškė jis, nes lai- 
kas jam per daug brangus, kad gaištų visą dieną. Jis nepalinkėjo jai 
sėkmės, nors tarsi droviai nusišypsojo, tikriausiai tam, kad paslėptų 


savo linksmumą. 

Ji sėdėjo vis sudauždama kelius, lėtai sūpuodamasi pirmyn atgal 
žaliame laukiamajame. Nuo kamparo ir vaistų kvapo ją pykino, su- 
kilo medicininių instrumentų ir gydytojo kušetės baimė. Minutės 
bėgo, o už uždarų durų konsultacijų kabinete vienas po kito buvo 
priimami kosintys pacientai. Netė girdėjo dudenant gydytojo balsą. 
Jis buvo gilus ir ramus, tačiau tikrai neguodžiantis. 

Kai pagaliau atėjo jos, paskutinės tos dienos pacientės, eilė, gy- 
dytojas, jaunesnis, nei ji tikėjosi, paėmė ją už rankos ir, regis, švelniai 
pasveikino. Dėl jo balso ji atsikratė visų kraštutinių abejonių. Kai 
gydytojas pridūrė, kad puikiai ją prisimena, o paskui pasiteiravo, ar 
ji laiminga naujoje šeimoje, tyliai linktelėjo ir atsidavė į jo rankas. 

Netė nematė, dėl ko jaudintis, kai jis išsiuntė registratorę namo, 
nei kai užrakino duris, nors buvo smalsu, kodėl dabar sūnus, o ne 
tėvas apžiūrinėja ją, tarsi jie būtų ne kartą anksčiau susitikę. Jie buvo 
matęsi tik tą vienintelį kartą, kai senasis daktaras atėjo į jos namus 
po persileidimo. 

— Tau teko garbė būti pačia pirmąja mano ginekologine paciente, 
Nete. Tėvas tik visai neseniai man atidavė praktiką, todėl dabar aš 
esu tas, į kurį dera kreiptis: „Daktare Vadai“. 

— Bet mano globėja telefonu kalbėjosi su jūsų tėvu, daktare. Ar 
jūs žinote, kas atsitiko? 

Gydytojas akimirką stovėjo ir nužiūrinėjo ją nuo galvos iki kojų, 
tik jai tas nerūpėjo. Paskui jis nuėjo prie lango, užtraukė užuolaidas 
ir atsisuko į ją su tokia išraiška, kuri aiškiai bylojo, kad po baltu cha- 
latu slepiasi labiau asmeninis nei profesinis susidomėjimas. 

— Kuo geriausiai žinau, - atsakė jis vėliau, atsisėdęs priešais ją ir 


pagaliau nuleidęs akis nuo jos kūno. - Deja, mūsų šalies įstatymai 

taiko tam tikrus apribojimus atliekamiems abortams. Todėl gali pa- 
dėkoti likimui, kad aš šiuo atžvilgiu, kaip ir mano tėvas, esu kupi- 
nas užuojautos. Bet manau, kad tu visa tai Žinai, — tarė jis, dėdamas 
ranką jai ant kelio. - Tiesiog darau prielaidą, kad tu supranti, jog 
mudu abu pateksime į rimtą bėdą, jei tai, ką šiandien darysim, bus 
paviešinta. 

Ji tyliai linktelėjo ir padavė jam voką, kuriame buvo visos jos san- 
taupos per pastaruosius dvejus metus, išskyrus penkias dvikrones ki- 
šenėje, be to, šimto kronų banknotas, kurį davė globėja. Iš viso keturi 
šimtai kronų. Ji tik vylėsi, kad tiek pakaks. 

— Kol kas tai pamirškim, Nete, gerai? Pirmiausia tave reikia ap- 
žiūrėti ant kėdės. Kelnaites palik štai čia. 

Ji padarė kaip liepta, o spoksodama į metalines atramas galvojo, 
kad niekad gyvenime nepavyks taip aukštai užkelti kojų. Kad ir kaip 
bijojo, sukikeno. Viskas atrodė netikroviška ir juokinga. 

— Dabar atsigulk, - tarė gydytojas ir padėjo sukelti kojas. Ir štai 
ji guli, atkišusi savo genitalijas, svarstydama, kiek laiko visa tai truks. 

Trumpam pakėlusi galvą pamatė, kaip jis niūriai stebeilijasi jai 
tarp kojų. 

— Dabar pabūk rami, — tarė jis, lengvai kresteldamas apatinę 
kūno dalį, tarsi nusimesdamas kelnes. 

Po sekundės Netė suprato, kad būtent tai jis ir padarė. 

Pirmiausia pajuto kutenant jo gaktos plaukus, o paskui stūmį į 
slėpsnas, nuo kurio ji išrietė lanku nugarą. 

- Oi, - suriko Netė. Jis atsitraukė tik tam, kad vėl įstumtų, tvirtai 
laikė jos kelius, ji negalėjo suglausti kojų ar pasisukti. Jis nieko nekal- 
bėjo, tik plačiai išplėtęs akis stebeilijosi tarp jos šlaunų. 

Ji bandė prieštarauti, tačiau jos trachėja tarsi susitraukė ir joks 


žodis negalėjo išsiveržti. Tada užgriuvo visu svoriu, blizgančiomis, 

tuščiomis akimis. Visai nebuvo gera kaip su Tagu ar Vigu. Nėiš tolo. 
Vien nuo jo kvapo Netę pykino. 

Po akimirkos jis pakėlė galvą į lubas, atvėrė burną ir suaimanavo. 

Baigęs užsisegė kelnes ir lėtai perbraukė pirštais aukštyn žemyn 
jos švelniu, drėgnu plyšiu. 

— Dabar tu paruošta, - tarė jis. - Tai šitaip daroma. 

Netė prikando apatinę lūpą. Gėdos jausmas įsišaknijo viduje ir 
nuo tada neapleido. Atsirado jausmas, kad jos kūnas ir protas yra du 
atskiri dalykai ir vienas gali žaisti prieš kitą. Ji jautėsi nepaguodžia- 
ma, buvo pikta ir labai, labai vieniša. 

Netė stebėjo, kaip gydytojas ruošia anestezijos kaukę, ir staiga 
pajuto stiprų troškimą sprukti. Tačiau nė nesupratus šnerves pripil- 
dė salsvas eterio kvapas. Ėmė svaigti ir suktis galva, mergina tik spėjo 
pagalvoti, kad, kai viskas bus baigta, dešimt kronų, kurias pasiliko 
traukiniui, ji išleis bilietui į Odensę, kur susiras vadinamųjų vieni- 
šų motinų tarnybą. Buvo girdėjusi, kad ten padeda tokiems kaip ji 
žmonėms. O už tai, ką jai padarė Kurtas Vadas, ji atkeršys. 

Šitaip buvo padėtas pamatas visą gyvenimą truksiančiai negan- 


dai. 


Kitos dienos nešė vieną nusivylimą po kito. Moterys tarnyboje iš 
pradžių buvo malonios. Jos pasiūlė jai arbatos ir palaikė už rankos. 
Netei dingojosi, kad jos padarys viską, kad jai padėtų. Tačiau, kai ji 
papasakojo išprievartavimo smulkmenas, paskui apie abortą ir apie 
pinigus, kuriuos sumokėjo, jų veidai pasidarė rimti. 

— Pirmiausia, Nete, privalai suvokti, kad tokie kaltinimai labai 
rimti. Antra, mes nevisiškai suprantame, kodėl pirmiausia pasidarei 


abortą, o paskui atėjai pas mus. Viskas atrodo kažkaip išvirkščiai. 

Bijau, turėsime atiduoti šį reikalą valdžiai. Tikiuosi, supranti? Čia 
turime elgtis pagal įstatymą. 

Iš pradžių Netė norėjo joms pasakyti, kad aborto norėjo globėjai. 
Tikriausiai jie labai nenori merginos, kuri palaidai ir smerktinai elg- 
tųsi jų vaikų ir jaunų samdinių akivaizdoje. Ber Netė nieko nepasakė 
pajutusi savotišką lojalumą vien už tai, kad jie ją bent priėmė. Šitas 
lojalumas, kaip ji vėliau sužinojo, nebuvo abipusis. 

Netrukus tarnyboje pasirodė du uniformuoti pareigūnai ir pa- 
kvietė ją eiti kartu. Netė turėjo parašyti pareiškimą policijos būsti- 
nėje, tačiau pirmiausia jie palydėjo ją į ligoninę, kad ištirtų, ar ji sako 
tiesą. 

Kai viskas buvo atlikta, nakčiai ji galėjo pasilikti mieste stebint 
budriai tarnybos akiai. 

Ją kruopščiai tyrė ir rado ginekologinės intervencijos įrodymų. 
Vyrai baltais chalatais kišo į ją pirštus, o moterys su slaugytojų žen- 
kleliais švariai ją nušluostė. 

Buvo pateikta klausimų. Ji stengėsi atsakinėti kuo teisingiau. Gy- 
dytojų veidai buvo rimti, o pasitraukę į kambario kampą jie šnabždė- 
josi, kiek buvo girdėti, tikrai susirūpinę. 

Netė beveik neabejojo, kad šie žmonės jos pusėje, todėl policijos 
būstinės kvotos kambaryje staiga susidūrusi su laisvu ir besišypsan- 
čiu Kurtu Vadu tiesiog persigando. Jis draugiškai šnekučiavosi su 
dviem uniformuotais pareigūnais ir vyru prie savo šono, prisistačiu- 
siu advokatu Filipu Niorvigu ir aiškiai pasiruošusiu apsunkinti jai 
gyvenimą. 

Jie paprašė Netės sėsti ir linktelėjo dviem į kambarį įėjusioms 
moterims. Vieną ji pažinojo iš tarnybos, kita neprisistatė. 

— Mes kalbėjomės su gydytoju Vadu, jis patvirtino, kad jums at- 


liktas techniškai vadinamas išplėtimas ir išgrandymas, Nete, - pa- 

sakė nematyta moteris. — Štai gydytojo Vado įrašas jūsų sveikatos 
kortelėje. 

Moteris padėjo aplanką ant stalo priešais Netę. Ant viršelio buvo 
žodis, kurio ji nesugebėjo perskaityti, o apačioje skaičius „64“. Bent 
jau tiek ji gebėjo suprasti. 

- Čia tai, ką gydytojas Vadas užrašė, kai išėjot iš jo priimamojo, — 
paaiškino advokatas. - Čia nedviprasmiškai tvirtinama, kad jums at- 
liktas išplėtimas ir išgrandymas po stipraus, nepastovaus kraujavimo, 
ir kad tai gali būti susiję su persileidimu, kurį patyrėte beveik prieš 
dvejus metus. Maža to, čia teigiama, kad, nepaisant jauno amžiaus, 
pripažinote turėjusi lytinių santykių su nepažįstamu, ką patvirtina 
jūsų globėjai. Ar viskas teisingai ? 

— Nežinau, kas yra išplėtimas ir išgrandymas, bet tikrai žinau, kad 
gydytojas darė su manimi negerus dalykus, - Netė stipriai suspaudė 
lūpas, kad nedrebėtų. Nesileis pravirkdoma. 

— Panele Hermansen, kaip gydytojo Kurto Vado advokatas, pri- 
valau jus įspėti, kad būtumėte labai atsargi pateikdama kaltinimus, 
kurių negalima patvirtinti, - pasakė Niorvigas mirtinai blyškiu, ta- 
čiau ramiu veidu. - Jūs tvirtinate, kad gydytojas Vadas priverstinai 
atliko jums abortą, tačiau Odensės gydytojai to nepatvirtino. Kurtas 
Vadas yra sąžiningas ir labai kompetentingas gydytojas. Jo darbas — 
padėti žmonėms, o ne atlikti neteisėtus abortus. Taip, buvo atliktas 
grandymas, tačiau tai jūsų pačios labui, argi ne? 

Jis palinko pirmyn, tarsi ruoštųsi pašokęs kibti jai į gerklę, bet 
Netės neišgąsdino labiau, nei ji jau buvo išsigandusi. 

- Jis užgulė mane ir dulkino, o aš šaukiau jam liautis. Štai kaip 
buvo, sakau jums. 

Mergina nužvelgė ją supančius veidus. Tarsi kalbėtų su medžiais 


girioje. 

— Manau, turėtumėte būti labai atsargi, sakydama tokius daly- 
kus, Nete, — tarė moteris iš vienišų motinų tarnybos. — Gali būti tik 
blogiau. 

Advokatas patenkintas apsidairė. Netei jis visiškai nepatiko. 

— Tikrai. Dabar jūs tvirtinate, kad daktaras Vadas jus prievarta- 
vo, - toliau kalbėjo jis. - Į tai daktaras Vadas maloniai atsakė, kad 
jums duotas anestetikas — eteris jus tikrai labai smarkiai paveikė, o 
tokiomis aplinkybėmis pacientai dažnai patiria haliucinacijas. Ar ži- 
note, ką šitas žodis reiškia, Nete? 

— Ne, ir tai visai nesvarbu, nes jis darė tai, ko neturėjo, dar prieš 
uždėdamas man kaukę. 

Susirinkusieji susižvalgė. 

— Leiskite jums šį tą pasiūlyti, Nete. Tarkim, gydytojas tikrai 
prievartauja moteris. Nemanot, kad jis palauktų, kol pradės veikti 
anestetikai? — įsiterpė Netei nematyta moteris. - Turiu pasakyti, 
kad tuo, ką jūs tvirtinate, labai sunku pacikėti. 

— Bet būtent šitaip buvo, - Netė apsidairiusi suprato, kad nė vie- 
nas esančiųjų jos nepalaiko. 

Ji atsistojo ir vėl pajuto nemalonų pojūtį pilvo apačioje, pajuto, 
kaip sudrėko kelnaitės. 

— Noriu važiuoti namo, - pasakė ji, — sėsiu į autobusą. 

— Bijau, kad ne taip paprasta, Nete. Arba atsiimate savo kaltini- 
mus, arba mes prašysime jūsų pasilikti, — tarė vienas policininkų. Per 
stalą jis pastūmė link jos popieriaus lapą. Netė spoksojo į popierių 
nieko nesuprasdama, tad jis parodė į punktyrinę liniją apačioje. 

— Pasirašykite čia ir galite eiti. 

Lengva jam buvo pasakyti. Juk ji nemokėjo nei rašyti, nei skaityti. 

Netės žvilgsnis peršoko nuo popieriaus lapo prie priešais sėdin- 
čio aukšto vyro. Jų žvilgsniai susitiko, ir Kurto Vado akyse ji pamatė 
tai, ką palaikė prašymu išlaikyti paslaptį. Bet ji to nemokėjo. 

— Jis padarė tai, ką sakiau, - pakartojo ji. 

Jie paprašė jos pasėdėti prie stalo kampe, kol tarsis. Moterys, re- 
gis, reikalą priėmė tikrai rimtai, o Kurtas Vadas porą kartų, kai į jį 
kreipėsi, papurtė galvą. Galiausiai jis atsistojo, visu ūgiu išsitiesė ir 
paeiliui visiems paspaudė rankas. 

Jam buvo leista eiti. 

Po dviejų valandų Netė sėdėjo ant lovos krašto mažame kamba- 
rėlyje. Kur - nežinojo. 

Jai pažadėjo, kad byla bus ištirta greitai, kad bus paskirtas advoka- 
tas, veiksiantis jos naudai. Pažadėjo, kad globėjai atsiųs jos daiktus. 


Ūkyje ji daugiau nepageidaujama. 


Praėjo kelios savaitės, kol kaltinimai Kurtui Vadui pasiekė teis- 
mą, tačiau tuo metu valdžia ir Vado advokatai laiko nešvaistė. Filipas 
Niorvigas pasirodė itin patyręs, kai atėjo laikas paneigti kaltinimus, 
ir teismas godžiai jo klausė. 

Jie patikrino jos intelektą, iškvietė liudytojus ir padaugino doku- 
mentus. 

Likus vos dviem dienoms iki bylos svarstymo Netė pagaliau susi- 
tiko su jai paskirtu advokatu. Vyriškis buvo įpusėjęs šeštą dešimtį ir 
mėgo išgerti, o tai beveik viskas, ką galima apie jį pasakyti. 

Tik atsisėdusi teismo salėje Netė galutinai suvokė, jog niekas ne- 
siruošia ja patikėti ir kad byla tapo per daug rimta, kad paprasčiau- 
siai nepaisytum. 

Nė vienas iš liudytojų nuo pakylos į ją neatsigręžė. Ore, regis, tvy- 
rojo ledinis šaltis. 

Jos nekenčiama buvusi klasės auklėtoja papasakojo apie sijono 


kilnojimą, nešvankias kalbas, bukumą, tingumą ir bendrą pagedi- 

mą. Pastorius, sutvirtinęs jos klasės draugus, porino apie bedievystę 
ir polinkį į žiaurumą. 

Todėl beveik posėdžio pradžioje susiformavo išvada: štai neabe- 
jotinai tikras asocialaus atsilikimo atvejis. 

Dėl to Netė buvo pasmerkta tapti ne tik morališkai, bet ir protiš- 
kai atsilikusia. Niekingu padaru, nuo kurio buvimo normalius žmo- 
nes reikėtų apsaugoti. Gudri melagė, nepaisant menko išsilavinimo. 
Visi kalbėjo, nuolat ir be pagražinimų, apie jos palaidą būdą ir vė- 
javaikiškumą. Apkaltino ją atvirai rodžius užsispyrimą, netgi maiš- 
tavus. Ivirtino, kad jos įžeidus, begėdiškai erotiškas elgesys visada 
buvo didelio sielvarto šaltinis šalia esantiems, o lytiškai subrendusi 
ji tapo pavojinga. Paaiškėjus, kad jos IO yra 72,4 pagal Binet-Simo- 
no skalę, visi suprato, kad Kurtas Vadas, nepaisant jo gerų ketinimų, 
tapo gudraus šmeižto ir negailestingo melo auka. 

Netė prieštaravo tvirtindama, kad klausimai, pateikti intelekto 
teste, buvo neįtikėtinai kvaili, ir dar pridūrė, kad už nėštumo nutrau- 
kimą sumokėjo Kurtui Vadui lygiai keturis šimtus kronų. Pastarąją 
informaciją paneigė jos globėjas, su priesaika pasakęs, kad ji negalėjo 
susitaupyti šitiek pinigų. Netė buvo sukrėsta. 

Arba jis meluoja, arba žmona jam nepasakė apie dovanotą sumą. 
Ji ėmė šaukti teisėjui, kad, jei nori išsiaiškinti tiesą, turi paklausti glo- 
bėjo žmonos. Tačiau moteris teisme nedalyvavo, lygiai kaip ir nebu- 
vo noro prisikasti iki tiesos. 

Galiausiai atsistojo parapijos tarybos pirmininkas, vieno iš ber- 
niukų, įmetusių Netę į Pugės malūno upelį, giminaitis. Vyras davė 
parodymus ir pareiškė, kad merginų namai arba, dar geriau, pataisos 
namai būtų Netei tinkamesnė vieta nei dar viena globėjų šeima. Tai 
akivaizdu, tvirtino jis, nes ji išsidirbinėja, kaip tik susigalvoja, ir net 
sukėlė sau persileidimą šokusi ant styrančių akmenų. Mergaitė yra 


tikra nešlovė kitais atžvilgiais ramioje parapijoje. 

Vieną po kito kaltinimus, pareikštus Kurtui Vadui, teismas atme- 
tė. Iš savimi patenkintos išraiškos Filipo Niorvigo akyse Netei topte- 
lėjo, kad šitas procesas buvo skirtas pakylėti jo karjerą iki aukštesnių- 
jų teismų, o visą tą laiką Kurtas Vadas sėdėjo patenkintas savimi, su 
šypsena, sustingusia jo patikimame, teisuoliškame veide. 

O tada, vieną paskutinių šaltų vasario dienų, teisėjas, turėjęs pa- 
sverti už ir prieš, išsakė Kurtui Vadui teismo apgailestavimą dėl pa- 
tirto pažeminimo - kad buvo apdrabstytas purvais tokio niekingo 
ir panieką keliančio vaiko. 

Eidamas pro Netę išėjimo link, Vadas trumpai jai linktelėjo taip, 
kad teismas galėtų įvertinti jo kilniaširdiškumą, nors pergalės ir pa- 
niekos jo akyse nematė. Tą pačią akimirką teisėjas paskelbė, kad šita 
septyniolikmetė menkysta yra atiduodama nacionaliniams orga- 
nams, globojantiems protiškai atsilikusius, jie sieks reabilituoti šią 
iškreiptą asmenybę, kad ji galėtų grįžti geresniu žmogumi, pajėgiu 
būti visuomenės dalimi. 

Praėjus dviem dienoms Netė buvo išsiųsta į Kelerio įstaigą Brai- 
ninge. 

Čia konsultantas pareiškė, kad jis jokiu būdu iš pirmo žvilgsnio 
nelaikys jos acsilikusia ir kad tikrai parašys jos parapijos tarybai, jog 
ji paleidžiama iš įstaigos, jei testai parodys, kad ji normali. 


"Tačiau viskas pasisuko kitaip. Tuo pasirūpino Rita. 

Pirmasis nacionalinis Tyrumo partijos kongresas praėjo sėkmin- 
gai. Kurtas padūmavusiomis akimis išdidžiai žvelgė į susirinkusius. 
Toks jis tik retai būdavo. 

Dabar, jo gyvenimo žiemą, tikslas sukurti politinę partiją su rea- 
liomis viltimis į parlamentą galiausiai buvo įgyvendintas. Beveik du 
tūkstančiai aistringai iš savo vietų pakilusių danų karštai jam plo- 
jo. Galiausiai atsirado viltis, kad jo sūnūs tebeturės tėvynę. Jeigu tik 
Beata galėtų stovėti šalia. 

- Puiku, kad nutildėte tą žurnalistą, dar nebaigusį savo bjaurios 
tirados, - vėliau pasakė vienas iš vietos valdybos narių. 

Kurtas linktelėjo. Jei ruošiesi kovoti už įsitikinimus, kurie kelia 
pasipiktinimą ir gimdo priešus, svarbu turėti stiprių žmonių, galin- 
čių įsiterpti situacijai pareikalavus. Šįkart jis susitvarkė be šito, bet, 
jei tai pasikartos, o tikrai taip ir bus, jis pasirūpins, kad netoliese 
būtų žmonių, pasirūpinsiančių nemalonumais. 

Laimei, situacija buvo greitai užglaistyta ir likusi susirinkimo 
dalis praėjo be trikdžių: partijos rinkimų platforma ir kandidatai į 
parlamentą pristatyti puikiai. 

— Argi ne fašistinę partiją jūs kuriate, daktare Vadai? — šūktelėjo 
žurnalistas, brukdamasis per minią su iškeltu diktofonu. 

Kurtas papurtė galvą ir nusišypsojo. Šitaip reikėjo elgtis, kai žmo- 
nės prieidavo per arti. 

— Tikrai ne, - šūktelėjo jis. - Verčiau pasikalbėkime palankesnė- 
mis aplinkybėmis. Aš patikslinsiu ir pasakysiu jums viską, ką norė- 
site žinoti. 

Jis greitai, smerkiamai žvilgtelėjo į apsaugą ir sulaikė juos kaip tik 
laiku - minia vėl susiglaudė aplink sumaišties kėlėją. Smūgiais atmu- 
šinėti pernelyg daug kamantinėjančių pašaipas ir atskirti kasdienius 
psichus buvo priimtina, bet fiziškai užpulti savo darbą dirbantį žur- 
nalistą - ne. Reikia pasirūpinti, kad jo žmonės tai žinotų. 

— Kas buvo tas žmogus? - pasiteiravo jis Lionbergo, kai už nuga- 
ros užsivėrė senosios susirinkimų salės durys. 

— Niekas iš žinomų. Jis iš laisvosios žiniasklaidos, renka amunici- 
ją sau. Jis vardu Siorenas Brandtas. 

— Tada aš jį pažįstu. Nenuleisk nuo jo akių. 

- Jau nenuleidžiam. 

— Noriu pasakyt, iš tikrųjų nenuleisk. 

Lionbergas linktelėjo, o Kurtas, trumpai paplojęs jam per petį, 
atidarė mažesnio pasitarimų kambario duris. Čia susirinkę laukė 
maždaug šimtas rinktinių žmonių. 

Jis žengė į mažą tribūną ir peržvelgė savo ištikimus rėmėjus, kurie 
susėdo į kėdes ir pradėjo ploti. 

— Taigi, ponai, - pradėjo jis, — čia sėdi tautos elitas, nepaisantis 
draudimo rūkyti. 

Visur sužydo plačios šypsenos, ir kažkas iš priekinės eilės ištiesęs 
ranką pasiūlė jam cigarą iš mažos odinės dėžutės. Kurtas Vadas nusi- 


šypsojo, bet priekaištingai pakėlė rankas. 

— Labai ačiū, bet žmogus turi saugoti savo sveikatą. Ypač perko- 
pęs aštuntą dešimtį. 

Klausytojai širdingai nusijuokė. Gera būti tarp jų. Tai išrinktie- 
ji. Žmonės, kuriais galima pasitikėti, pajėgūs, atsidavę Reikalui, ne 
vienas jų kartu jau daug metų. Tai, ką jis turi pasakyti, jiems nepa- 
tiks. 

— Mūsų šiandienos susirinkimas praėjo puikiai, ir jeigu nuotai- 
kos salėje bent kiek atspindi gyventojų nusiteikimą, manau, kituo- 
se rinkimuose galime sulaukti didelio skaičiaus vietų. 

Džiaugsmingi susirinkusieji pakilo ir ėmė ploti atsistoję. 

Kurtas akimirką tuo mėgavosi, paskui pakėlė rankas, kad juos 
nutildytų, ir giliai įkvėpė, prieš kalbėdamas toliau. 

— Prašau sėstis. Mes visi čia lygūs. Mes, esantys šiame kambary- 
je, esame pats Tyrumo partijos nugarkaulis. Metų metus sėdėjome 
barikadose ir dirbome. Mes buvome moralinis avangardas, visada 
pasiruošęs diskretiškai ir patikimai tapti pamaina. „Tas, kuris nori 
tik tarnauti Viešpačiui, susilauks didesnio atpildo“, - kaip sakyda- 
vo mano tėvas. 

Dar plojimai. 

Šypsena perbėgo jo veidu. 

— Ačiū. Mano tėvas didžiuotųsi šiandien čia būdamas, - jis len- 
gvai palenkė galvą, kad pažvelgtų į tuos, kurie sėdėjo arčiausiai. — 
Mes savo darbu užbėgame už akių gimimui vaikų, nevertų mūsų 
tautos, o neleisdami pastoti moterims, kurios gali tokių pagimdyti, 
tęsiame ilgą ir garbingą darbą. Per šį darbą, mes, visi čia esantys, 
supratome, kad abejingumas nieko gero neduos. - Jis pakėlė rankas 
įvertindamas klausytojus. - Mes, čia susirinkusieji, niekada nebu- 
vome abejingi, - vėl patalpoje nuvilnijo plojimų banga. - O dabar 


iš mūsų puoselėjamų idėjų iškilo politinė partija, kovosianti už vi- 

suomenę, kurioje darbas, iki šiol vykdytas slaptai, valstybės įstaty- 
mams einant prieš mus, gali netrukus būti iškeltas į šviesą. Tapti ne 
tik teisėtas, bet ir sveikintinas. 

— Taip, taip, - sušuko keli balsai iš karto. 

— Tačiau vis dėlto, kol tai įvyks, bijau, šio rato veikla turi liautis. 

Po jo žodžių kilo sumaištis, pasklido nerimas. Ne vienas sustin- 
go kėdėje su tarp pirštų smilkstančiais cigarais. 

— Neseniai visi tapote liudytojais, kiek pastangų įdėjo tas žurna- 
listas, kad mus apkaltintų. Atsiras daugiau tokių kaip jis, tad mūsų 
artimiausia užduotis - juos suvaldyti. Dėl to čia susirinkusiųjų 
atliekamas darbas trumpam turi būti sustabdytas. - Pasigirdo mur- 
mėjimas, bet jis nuslopo, Vadui pakėlus ranką. - Tik šį rytą gavome 
liūdną žinią, kad vienas iš geriausių mūsų draugų Hansas Kristia- 
nas Dirmandas iš Sionderborgo - turiu pažymėti, kad ne vienas 
jūsų asmeniškai pažinojote Hansą Kristianą - atėmė sau gyvybę. 

Jis nužvelgė veidus apačioje - vieni buvo prislėgti, kiti susimąstę. 

— Mes žinome, kad pastarąsias tris savaites Hansas Kristianas 
tapo sveikatos priežiūros organų tyrimų auka. Vienas nutraukimo, 
o paskui sterilizacijos atvejis, tvirtinama, atliktas taip nemokšiškai, 
kad aptariama mergina buvo priversta kreiptis į Sionderborgo cen- 
trinę ligoninę. Hansas Kristianas prisiėmė pasekmes sudegindamas 
visus savo užrašus ir asmeninius dokumentus, o paskui pasirinko 
kraštutinį kelią. — Ir vėl tarp susirinkusiųjų nuvilnijo šurmulys, 
nors Kurtui nepavyko nustatyti, kokios tiksliai prigimties. 

- Jei paaiškėtų Hanso Kristiano narystė Reikale, neabejoju, ga- 
lite įsivaizduoti, kaip tai paveiktų visą mūsų darbą, Hansas Kristia- 
nas akivaizdžiai pats tai suvokė. Viskas, ko mes dabar turime siek- 
ti, - kad Tyrumo partija nebūtų sunaikinta. 


Stojo ilga tyla. 

— Joks silpnumas negali būti priimtinas šiuo metu, kai Tyrumo 
partijai reikia reklamos ir tvirtai įsitvirtinti Danijos žmonių protuo- 
se, — tęsė jis. 

Paskui jis priėjo prie keleto narių, informavusių, kad tęs savo 
slaptas pastangas nepaisydami jo kreipimosi, tačiau užtikrinusių, 
jog atidžiai peržiūrės visus užrašus, kad niekas nesukompromituotų 
Reikalo. 

Būtent to jis ir norėjo. Visų pirma, saugumas. 

- Ar vyksite į Hanso Kristiano laidotuves? - išeidamas pasiteira- 
vo Lionbergas. 

Kurtas nusišypsojo. Jis geras žmogus, tas Lionbergas. Vis ieško 
skylių kitų žmonių sveiko proto galioje, įskaitant ir paties Kurto. 

- Žinoma, ne, Vilfridai. Tačiau mums jo trūks, pritari ? 

- Tikrai, - linktelėjo Lionbergas. Toli gražu nebuvo lengva įti- 
kinti seną draugą, kad migdomosios tabletės — vienintelis likęs pa- 
sirinkimas. 


Toli gražu nelengva. 


Kurtui grįžus namo, Beata jau miegojo. 

Jis įsijungė sūnaus dovanotą išmanųjį telefoną ir pamatė, kad 
gavo daugybę pranešimų. „Jie turės palaukti iki ryto, - pagalvojo. - 
Esu per daug pavargęs" 

Kurtas akimirką prisėdo ant lovos krašto ir žvelgė į Beatos veidą 
prisimerkęs, tarsi norėdamas sušvelninti negailestingo laiko poveikį. 
Jam jo moteris vis tiek buvo graži, ir verčiau mėgautis tuo, nei vertin- 
ti, kokia trapi ji tapo. 


Pabučiavęs ją į kaktą jis nuėjo į vonią ir nusirengė. 

Po dušu jis tapdavo tikru seniu. Tiktai čia jis negalėdavo igno- 
ruoti savo kūno senėjimo. Pažvelgęs į save jis matydavo, kaip kone 
visiškai sunyko čiurnos, oda balta ir plika, ten, kur kadaise žėlė tan- 
kūs juodi plaukai. Pilvas nebebuvo kietas kaip anksčiau, o rankomis 
vos galėjo pasiekti pasikasyti nugarą. 

Jis atlošė galvą, kad nuplautų staiga užėjusį liūdesį, ir mėgavosi 
badančiomis veidą karšto vandens adatėlėmis. 

Senti, visokeriopai atleisti vadeles buvo sunku. Nors šiandien 
jam ir atiteko garbė susirinkime, vis dėlto tai buvo žmogaus žingsnis 
žemyn, žmogaus, kurio darbas atliktas. Dabar jis tik statytinis, no- 
minalus vadas, kuriam lemta tik sėdėti struktūroje ir nieko daugiau. 
Nuo šiandienos kiti kalbės partijos naudai. Žinoma, jam teks para- 
rėjo vaidmuo, tačiau kongresas išrinko tuos, kurie atstovaus partijai 
viešuomenės akyse, ir kas sako, kad jie visada klausys jo patarimų? 

Visada. Jis mąsliai pakartojo tą žodį. Taip keista jį tarti esant aš- 
tuoniasdešimt aštuonerių. Kaip tuščiai jis staiga nuskambėjo. 

Jis šluostėsi, stengdamasis nepaslysti ant grindų, kai kelnių kiše- 
nėje ant tualeto sėdynės suskambėjo žPbo2e mobilusis. 

Jis atsiliepdamas pasisakė pavardę, o po kojomis telkėsi balutė. 

- Herbertas Sionderskovas. Visą dieną stengiausi tave pasiekti. 

- Suprantu, - atsakė Vadas. - Herbertai, jau seniai tave begirdė- 
jau, bičiuli. Taip, atsiprašau, bet telefonas buvo išjungras dėl kon- 
greso Iostrupe. 

Sionderskovas pasveikino jį, nors balsas tikrai nebuvo linksmas. 

— Kurtai, policija tiria kažkokių dingusių asmenų bylas, tarp 
jų - Filipas. Karlas Mjorkas iš Kopenhagos policijos komisariato. 
Mija kelis kartus paminėjo tavo pavardę. Bijau, kad ji paminėjo ir 
Reikalą. 


Kurtas akimirką stovėjo ramiai. 

— K3 Mija žino? 

— Nelabai daug. Bet kuriuo atveju, ne iš manęs, ir tikriausiai net 
ne iš Filipo. Regis, ji šen ten nugirdo kelis sakinius, ir viskas. Taip pat 
ji paminėjo Luisą Petersoną. Vis kalbėjo, nors aš mėginau ją sustab- 
dyti. Bijau, kad pastaruoju metu ji tapo tikra užsispyrėlė. 

Tai negerai. 

— Ką ji tiksliai pasakė, ar gali prisiminti? - Kurtas virpėjo nuo 
šalčio, kūnas ėjo pagaugais, keli likę plaukeliai atsistojo piestu. 

Jis niekaip nekomentuodamas klausėsi, ką jam pasakoja Herber- 
tas Sionderskovas. Prabilo tik tada, kai anas baigė. 

— Nežinai, ar tas detektyvas susisekė su Luisu Petersonu? 

— Ne. Norėjau patikrinti, bet neturiu Luiso telefono numerio. 
Juk internete jo nėra, tiesa? 

Kol Kurtas bandė įvertinti pavojų, tvyrojo tyla. Tikrai, nieko 
gero. Visai prastai. 

— Herbertai, mūsų darbui dar niekada nebuvo iškilęs toks pavo- 
jus, todėl meldžiu suprasti, ko tavęs prašysiu. Judu su Mija vyksite 
atostogauti, supranti? Aš apmokėsiu. Skriskite į Tenerife. Salos va- 
karuose yra keletas stačių uolų, vadinasi Milžinų uolos. Jos labai sta- 
čios, atsigręžusios į jūrą. 

— O, Dieve, - tyliai pratarė Sionderskovas. 

— Paklausyk manęs, Herbertai! Nėra kito kelio. Turi atrodyti 
kaip nelaimingas atsitikimas, ar girdi? 

Jis girdėjo, kaip kitame gale Sionderskovas sunkiai kvėpuoja. 

— Herbertai, labai daug pastatyta ant kortos. Pagalvok apie savo 
brolį, gerus bičiulius, kolegas ir pažįstamus. Jau neminint tavęs pa- 
ties. Tai gali reikšti iššvaistytus metus ir politinę griūtį. Ne vienas 
bus sužlugdytas, jei nesustabdysi Mijos. Kalbu apie begalinius, vis 


atidedamus teismo procesus. Griežtus teismo nuosprendžius. Ne- 

šlovę ir žlugimą. Visas darbas, kurį nuveikėme, kad įtvirtintume 
save kaip organizaciją, bus tuščiai. Tūkstančių tūkstančiai valandų ir 
milijoninės dotacijos. Šiandien įvyko pirmasis nacionalinis Tyrumo 
partijos kongresas. Po kitų rinkimų mes atstovausime parlamente. 
Judu su Mija keliate tam grėsmę. Tau turi pavykti. 

Sionderskovas vis dar nepajėgė kalbėti. 

— Tikiuosi, sunaikinai Filipo bylas, kaip tarėmės. Visi jo doku- 
mentai dingę? 

Atsakymo nebuvo. Kurtas suakmenėjo. Dabar teks patiems tuo 
rūpintis. 

— Negaliu to padaryti, Kurtai. Ar negalim paprasčiausiai išva- 
žiuoti, kol viskas aprims? - meldė Sionderskovas. Tarsi nežinotų, 
kad jo maldavimai bergždi. 

- Du išskirtiniai pensininkai su Danijos pasais, Herbertai? Ne- 
jau rimtai manai, kad pavyktų tiesiog įsimaišyti į minią? Policija už- 
simerkusi jus ras. O jei ras jie, rasim ir 2es. 

— O, Dieve, - vėl tarstelėjo Sionderskovas. 

— Turi dvidešimt keturias valandas. Rytoj užsisakyk kelionę per 
Star Tour. Jei ten išparduota, imkis skrydžių į Madridą, o paskui į 
Tenerifę vietine linija. Kai būsi ten, kas penkios valandos fotogra- 
fuok vietovę ir siųsk nuotraukas man elektroniniu paštu, kad žino- 
čiau, kur esi. Tokia bus pabaiga, ar supratai ? 

Atsako teko palaukti. 

- Supratau. 

Kurtas padėjo ragelį. 

— Pažiūrėsim, ar supratai, — tarė jis sau. - O paskui mes paimsim 
iš namų tas prakeiktas bylas ir jas sudeginsim. 

Jis patikrino praleistus skambučius telefono ekrane. Siondersko- 


vas nemelavo. Jis skambino Kurtui kas pusvalandį nuo pusės pirmos. 

O paskui panašiai elgėsi Luisas Petersonas, iš viso penkiolika skam- 
bučių. | 

Tai tikrai nežada nieko gero. 

Filipo Niorvigo dingimo tyrimas jam nekelia nė mažiausio rū- 
pesčio. Jis su tuo neturi nieko bendra. Jam kėlė nerimą tai, ką polici- 
jai prišnekėjo Mija. 

Nejau jis neįspėjo Filipo dėl tos prakeiktos moteriškės? Nejau ne- 
įspėjo Herberto? 


Juk įspėjo, ar ne? 


Praėjo krizinis pusvalandis, per kurį Kurtas Vadas nuolat skambi- 
no Luisui Petersonui, kol galiausiai jaunasis žurnalistas atskambino. 

- Taip, atsiprašau, tiesiog kaskart jums paskambinęs aš išjung- 
davau mobilųjį, kad nebūčiau susektas, — paaiškino jis. - Taip pat 
nenorėjau, kad man skambintų tas Karlas Mjorkas ir jo bjaurus pa- 
dėjėjas. 

— Trumpai papasakok, - paliepė Kurtas. Petersonas pakluso. 

— Kur tu dabar? - paklausė Kurtas, jiems baigus kalbėtis. 

- Stovėjimo aikštelėje už Kylio. 

— O kur važiuoji? 

- Jums nereikia žinoti. 

Kurtas linktelėjo. 

- Ir nereikia nerimauti. Visi „Beneficijos“ aplankai su manimi. 

Geras žmogus. 

Baigęs pokalbį, Kurtas apsirengė. Miegas turės palaukti. 

Jis užlipo į mėgėjiškas dirbtuves su maža virtuvėle, ištraukė stalčių 
po darbastaliu, patraukė plastikinį padėklą, pilną varžtų bei sraigtų, 


ir išsiėmė seną Nokia telefoną, kuris gulėjo apačioje. 

Įdėjęs išankstinio apmokėjimo kortelę, vyras įkrovė telefoną, 
paskui jį įjungė ir surinko Kasperseno numerį. Advokatas atsiliepė 
mažiau nei po dvidešimties sekundžių. 

— Tu vėlyvas, Kurtai. Kaip čia atsitiko, kad skambini iš šito nu- 
merio? 

— Krizė, - atsakė Vadas. - Užsirašyk numerį ir paskambink man 
iš išankstinio lygiai po penkių minučių. 

Kaspersenas padarė kaip lieptas ir spengiančioje tyloje klausėsi 
Kurto pasakojimo. 

— Ar policijos komisariate turim patikėtinį? - baigęs aiškinti pa- 
klausė Kurtas. 

— Ne. Bet turim žmogų centrinėje nuovadoje, — atsakė Kasper- 
senas. 

— Susisiek su juo ir pasakyk, kad reikia sustabdyti policijos tyri- 
mą. Pasakyk jam, kad stengtųsi iš visų jėgų, kol tas Karlas Mjorkas 


nenurims. 

Valytuvai veikė visu pajėgumu. Sukdamas į stovėjimo aikštelę 
Karlas dirstelėjo į laikrodį. Be penkiolikos keturios, keturiasdešimt 
penkias minutes vėluoja į tą kvailą susitikimą su psichologu Krisu. 
Už šitai šįvakar Mona iškels jam pragarą. Kodėl, po velnių, viskas 
turi užgriūti vienu metu? 

— Gal geriau pasiimk šitą, - tarė Asadas, - iš dėtuvės automobilio 
durelėse traukdamas sulankstomą skėtį. 

Karlas užgesino variklį. 

— Nenusiteikęs lįsti po skėčiu, - suniurnėjo jis, tačiau greitai pa- 
sigailėjo savo žodžių. Sėdėdamas automobilyje prie įėjimo į niūrų 
betoninį pastatą suvokė, kad kažkas atkimšo dangų ir tematyti van- 
dens siena. 

— Lįsk po skėčiu, Karlai. Neseniai sirgai, jau nepameni? - šūkte- 
lėjo Asadas. 

Karlas paniekinamai dėbtelėjo į taškuorą skėtį. Kokiu būdu visiš- 
kai suaugęs vyras pačiame jėgų žydėjime galėtų įsigyti tokį baisiau- 


siai juokingą daiktą? Dėl Dievo meilės, jis rausvas. 

Vis dėlto jis susigūžė po skėčiu ir nušlepsėjo per balas su Asadu, 
kol staiga iš potvynio išniro kolega ir praėjo pro juos išsišiepęs taip, 
tarsi įtartų, kad juodu jungia kažkas daugiau nei policijos darbas. 

Karlas žengė į pliaupiant; lietų pakėlęs smakrą. Vyrai po skėčiais 
apgailėtini, lygiai kaip ir tie, kurie per iškylą išsirengia iki pusės. Jis 
neturi būti su tokiais lyginamas. 

— Atrodai kaip permirkusi žiurkė, - šūktelėjo budintis pareigū- 
nas, kai Karlas kuo greičiau šlepsėjo pro šalį, skleisdamas garsus kaip 


išprotėjusi vonios pompa. 


— Patikrink, kas per viena yra organizacija „Beneficija“, gerai, 
Rouze? - tarė Karlas, nekreipdamas dėmesio į jos pastabas apie ban- 
ginius krante ir apverstas vonias. 

Jis apgailėtinai pabandė nusausinti drabužius tapšnodamas tua- 
letiniu popieriumi, tada pažadėjo sau pasirūpinti, kad tualete būtų 
įrengtas automatinis rankų džiovintuvas. Vienas iš tų daikčiukų jo 
kūno temperatūrą akies mirksniu pakeltų iki normalios. 

— Ar kalbėjaisi su Liza, Asadai? - paklausė jis po dar trijų ketvir- 
čių ritinėlio, kai ant savo kabineto grindų Asadas išvyniojo maldos 
kilimėlį. 

— Viskas savo laiku, Karlai. Pirmiausia malda. 

Karlas dirstelėjo į laikrodį. Po minutės pusė komisariato patrauks 
namo, tarp jų ir Liza. Kažkas turi laikytis normalių darbo valandų, 
nors ir ne jis. 

Jis sudribo ant kėdės savo kabinete ir surinko jos numerį. 

— „A“ skyrius. Kuo galiu jums padėti? - uždainavo balsas, pri- 


klausantis, jis galėjo prisiekti, poniai Sorensen. 

- Ei, Liza? 

— Liza pas ginekologą. Kalba Kara. 

Abiem atvejais per daug informacijos. 

- Suprantu. Čia Karlas Mjorkas. Gal kuri iš jūsų patikrinot, kam 
skambino toks Luisas Petersonas šią popietę apie trečią valandą? 

— Taip, branguti, patikrinom. 

„Branguti“? Ar jis gerai nugirdo? Kokiuose kursuose ji iš tikrųjų 
buvo? Pažengusių šiknalaižių? 


— Jis skambino tokiam Kurtui Vadui iš Briondbiu. Ar reikia adreso? 


Du skambučiai Luisui Petersonui nieko nedavė, tik žinutę, sa- 
kančią, kad: „Abonentas šiuo metu nepasiekiamas“, tačiau ko dar 
galėjai tikėtis? Jis tikrai su džiaugsmu būtų paklausęs Petersono, ko- 
dėl jis skambino žmogui, su kuriuo tvirtino neturįs nieko bendra. 

Karlas atsidusęs dirstelėjo į savo priminimų lentą ir nusegė po- 
pieriaus lapelį su Kriso telefono numeriu. Šito numerio jis nesiruo- 
šė įsirašyti į savo nedidelę telefono knygelę, tačiau pasinaudoti juo 
dabar buvo tikrai patrauklesnė išeitis, nei bristi per balas į Ankerio 
Hegordo gatvę. 

- Krisas Lakuras, — atsiliepė balsas kitame gale. Pavardė tokia 
pretenzinga, kad toliau jau nėra kur. 

— Karlas Mjorkas, - atsakė detektyvas. 

- Dabar negaliu su jumis kalbėti, Karlai. Tuojau ateis klientas, 
paskambinkit man rytoj ryte. 

Mėšlas. Mona tikrai nebus patenkina. 

— Tikrai atsiprašau, Krisai, - dar išlemeno Karlas, kol vyrukas ne- 


padėjo ragelio. - Šiandien nieku gyvu negalėjau ištrūkti. Kaip žino- 

te, mano kelias liūdnas ir lavonais nusėtas. Gal galite mane užrašyti 
pirmadieniui? Prašau! Žinau, kad man to reikia. 

Stojusi pauzė buvo triuškinanti, kaip tik tokia, kaip tarp vykdan- 
čiojo mirties bausmę „Iaikytis!“ ir „Ugnis!“ Nėra ko abejoti, kad ši- 
tas savimi patenkintas odekolono fontanas kreipsis tiesiai į Moną. 

- Hmm. Galvoju, ar jūs nuoširdus? 

„Nuoširdus dėl ko?“ - jau ruošėsi teirautis Karlas ir kaip tik tada 
susivokė, ko anas klausia. 

— Kuo nuoširdžiausias. Esu įsitikinęs, kad mūsų susitikimai pa- 
sirodys man be galo naudingi, - atsiliepė jis, galvodamas apie tai, 
kad jo smegenų konvulsijas geriau nei bet kokios Kriso pastangos 
išgydytų nuostabus uždegantis Monos kūnas. 

— Gerai, tada pirmadienį. Trečią, kaip ir šiandien. Tinka? 

Karlas pakėlė akis į lubas. Taip, velniai rautų. 

— Ačiū, - tarė ir padėjo ragelį. 

— Du dalykai, Karlai, - pasigirdo balsas už nugaros. 

Jis užuodė kvepalus jai dar neprabilus. Tarsi mirgantis audinių 
minkštiklio debesis pakibo ore. Neįmanoma nepajusti. 

Jis atsisuko ir tarpduryje pamatė Rouzę su krūva laikraščių po 
pažastimi. 

— Kokias kvepalais tu pasikvėpinusi? — pasiteiravo jis, puikiausiai 
žinodamas, kad tai, ką ji pasakys dabar, prilygs mirtinoms durtinėms 
žaizdoms, jei jis nepasisaugos. 

- Šitie? A, jie Yrsos. 

Pakankamai pasakyta. Regis, Yrsos jiems taip lengvai nebus leista 
pamiršti. 

— Pirmiausia patikrinau šitą Herbertą Sionderskovą iš Halskovo. 
Regis, jis nemeluoja sakydamas, kad negali turėti nieko bendra su 


Niorvigo dingimu, nes nuo 1987-ųjų balandžio pirmos iki spalio 

aštuonioliktos buvo Grenlandijoje. Jis ten dirbo juristu pagal sutartį 
su vietos valdžia. 

Karlas linktelėjo jusdamas, kaip jo žarnose kyla trikdantys jude- 
siai, pranašaujantys audrą. 

— Antra, „Beneficija“ yra privačiai išlaikomas mokslinių tyrimų 
centras. Be poros nepriklausomų politikos analitikų, yra vienas Žur- 
nalistas, irgi nuolatinis darbuotojas, šitas Luisas Petersonas. Jie dirba 
vadinamuoju Por;fė/io metodu, kitaip tariant, kepa trumpus straips- 
nius, kuriuos užsiėmę politikai gali permesti per kelias sekundes. Jei 
nori mano nuomonės, populiarus, tendencingas mėšlas. 

Karlas nė sekundę nesuabejojo. 

— Kas viskam vadovauja? — pasiteiravo. 

- Liselotė Zymens. Ji yra valdybos pirmininkė, o jos sesuo - vyk- 
domoji direktorė. 

- Hmm. Niekada negirdėjau apie tokią. 

— Ir aš ne, tačiau patikrinau jos kilmę. Tikrinau dvidešimt pen- 
kerių metų senumo registracijos adresus, kol išryškėjo šis tas, už ko 
galima užsikabinti. 

— Pirmyn. 

— Devintojo dešimtmečio pabaigoje ji gyveno tuo pačiu adresu 
kaip gerai žinomas vaisingumo gydytojas Helerupe Vilfridas Lion- 
bergas. Jis yra seserų Zymens tėvas. Sakyčiau, tai gana įdomu. 

- Tikrai? — Karlas truputį palinko pirmyn. - Paaiškink, kodėl. 

- Todėl, kad Vilfridas Lionbergas yra vienas Tyrumo partijos 
įkūrėjų. Nejau nematei jo per teliką? 

Karlas bandė prisiminti, tačiau tik išsiaiškino, kad gurguliuojan- 
tis žarnynas, regis, atkirto visus ryšius su smegenų žieve. 

— Gerai. O kam tada laikraščiai? — tęsė jis, rodydamas šūsnį po 


Rouzės pažastimi. 

— Mudu su Asadu vėl peržiūrėsim tų asmenų dingimo laikotarpį, 
tik šįkart — kitus laikraščius. Reikia įsitikinti, kad nieko nepraleido- 
me. 

— Puikus darbas, Rouze, - pagyrė jis skaičiuodamas, kiek žings- 
nių prireiks iki tualeto. 

Po dešimties minučių jis stovėjo prieš Asadą neabejotinai išblyš- 
kęs. 

- Važiuoju namo, Asadai, dirglus skrandis. 

Dabar jis pasakys: „Juk sakiau“, - galvojo sau Karlas. 

Tačiau Asadas tik pakišo ranką po stalu, paėmė skėtį ir ištiesė 
Karlui. 

- Apmaudu, kad kupranugariui nepavyksta vienu metu kosėti ir 
šikti, - pasakė. 

Kad ir ką, po velnių, tai galėtų reikšti. 


Važiuodamas namo Karlas mygo akceleratorių. Prakaitas sunkėsi 
iš kiekvienos poros, skrandyje tvyrojo visiška sumaištis. Jei sustabdy- 
tų kelių policija, jis neturėtų kitos išeities, tik teisintis force majeure. 
Karlas net svarstė įsijungti mėlynus švyturėlius ir sireną. Jau praėjo 
dešimtmečiai nuo to laiko, kai jis krovė į kelnes, todėl varė kaip pa- 
šėlęs, kad tas metas nepasikartotų. 

Grįžęs namo ir radęs laukujes duris užrakintas, vos jų neišlaužė. 
Kas, po velnių, čia per žaidimas? Penkios minutės palengvėjimo tu- 
alete, ir jis pasijuto kur kas geriau. Po dviejų valandų Karlas buvo 
pasiruošęs pristatyti save asmeniškai bei savo Co/gate šypseną Monai 
ir su pabaisa jos vaikaičiu žaisti malonų dėdulę. 

Kai jis įėjo į svetainę, Hardis nemiegojo. Stebėjo, kaip nuteka- 


maisiais vamzdžiais liejasi lietaus vanduo. 

- Bjaurus oras, — pareiškė išgirdęs įeinant Karlą. - Bėt ką atiduo- 
čiau, kad galėčiau ten atsidurti nors pusei minutės. 

— Gera tave matyti, drauguži, - Karlas atsisėdo prie Hardžio lo- 
vos ir perbraukė ranka draugo skruostą. — Žinai, visa kas turi dvi 
puses. Ką tik dėl šito oro pasigavau baisiausią rotavirusą. 

- Jei atvirai? Bet ką atiduočiau už rotavirusą. 

Karlas nusišypsojo ir nusekė Hardžio žvilgsnį. 

Ant:stalelio prie lovos gulėjo atplėštas laiškas, ir Karlas iš karto 
atpažino siuntėjo adresą. Vieną dieną ir pats tikėjosi tokio sulaukti, 

— Vadinasi, tavo skyrybos su Mina įvyko. Kaip jautiesi, Hardi ? 

Hardis sukando dantis ir širdį gniaužiančiomis pastangomis pa- 
bandė apsimesti nepastebėjęs užjaučiamos Karlo išraiškos. 

— Nemanyk, kad negaliu apie tai kalbėti, Karlai, - atsiliepė jis po 
ilgesnės nei minutė tylos. 

Karlas suprato jį geriau nei kas kitas. Santuoka buvo gera. Gal- 
būt geriausia iš visų Karlo pažįstamų. Po kelių mėnesių turėjo būti 
sidabrinės jų vestuvės, tačiau Hardį pakirtusi kulka sutrupino ir san- 
tykius. 

Karlas linktelėjo. 

— Ar Mina atsigavo? 

— Taip. Mūsų berniukas su ja, jiems viskas gerai. 

Hardis supranta, žinoma, supranta. Kodėl jo mylimos moters gy- 
venimas turėtų sustoti vien dėl to, kad jo sustojo? 

— Juokinga, kad šiandien aš įgijau krislelį vilties. 

Karlas pakėlė antakius; refleksas. Jis atsiprašomai nusišypsojo, 
bet per vėlai. 

- Taip, žinau, ką galvoji, Karlai. Manai, kad esu idiotas, neno- 
rintis susitaikyti su faktais, tačiau prieš pusvalandį Mika man kažką 
darė ir pragariškai skaudėjo. Pakankamai, kad Mortenas kambario 


viduryje sušoktų džigą. 

— Kas, po galais, tas Mika? 

— Kągi, akivaizdu, kad pastaruoju metu nedažnai būni namuose. 
Jei nežinai, kas toks yra Mika, geriau paklausk Morteno. Tik nepa- 
miršk pirma pasibelsti. Šiuo metu yra jų intymi fazė, - žodžius paly- 


dėjusį gargaliavimą derėjo palaikyti kikenimu. 


Karlas tyliai kaip pelė stovėjo prie Morteno rūsio durų, kol pri- 
slopintas juokas suteikė jam dingstį pasibelsti. 

Jis įėjo dvejodamas. Tikimybės pamatyti dručkį Morteną inty- 
miai susijungusį su kažkuo, vardu Mika, būtų pakakę bet kam su- 
stabdyti. 

Du vyrai nekaltai stovėjo priešais atviras kadaise buvusios saunos 
duris, apsikabinę per pečius. 

— Sveikas, Karlai, kaip tik rodau Mikai savo playmobilių kolek- 
ciją. 

Karlas jautė, kaip jo veide atsiranda kvaila išraiška. Jeigu Morte- 
nas tikrai atsivedė šitą įdegusį rėmą su pretekstu apžiūrėti jo p/aym20- 
bilių rinkinį, tai nurungia visus paties Karlo bandymus įvilioti nieko 
neįtariančią moterį į savo guolį. 

— Laba, - tarė Mika ir ištiesė ranką, plaukuotesnę nei Karlo krū- 
tinė. - Mika Johansenas. Esu kolekcininkas, kaip ir Mortenas. 

— Aišku, - sumurmėjo Karlas, staiga praradęs gebėjimą rišliai kal- 
bėti. 

- Jis renka ne k/2de7 kiaušinius arba p/aymobilius kaip aš, bet pa- 
žiūrėk, ką man padovanojo. 

Mortenas padavė Karlui nedidelę kartono dėžutę. 3218-4 BAU- 
ARBEITER buvo parašyta. Ir tikrai, viduje tūnojo mažas žydras 

žmogeliukas kieta raudona skrybėle, laikantis daiktą, panašų į per 
didelį grindų šepetį. 

— Labai gražu, - tarė Karlas ir atidavė. 

— Gražu? - sušnypštė Mortenas ir stipriai apsikabino svečią. — 
Ne gražu, o nepaprasta, Karlai. Dabar aš turiu pilną darbininkų 
komplektą nuo 1974-ųjų, kai visa tai prasidėjo, iki pat dabar. Net 
dėžutė idealios būklės. Nepaprasta, tiesa? 

Karlas nematė savo nuomininko šitaip švytinčio nuo tada, kai 
prieš trejus metus atsikraustė. 

— Tai ką tada renki tu, Mika? - pasiteiravo Karlas, iš tikrųjų visai 
netrokšdamas sužinoti. 

—'Antikvarines knygas apie centrinę nervų sistemą. 

Karlas veltui stengėsi nutaisyti tinkamą veido išraišką. Tamsia- 
plaukis Adonis nusišypsojo. 

- Suprantu, keistas dalykas rinkti. Tačiau aš esu diplomuotas f- 
zioterapeutas, turiu akupunktūrininko pažymėjimą, tai gal ir ne vi- 
siškai keista. 

- Mes susipažinome prieš dvi savaites, kai buvau kažką pasidaręs 
savo sprandui. Galva buvo visai sustingusi, prisimeni, Karlai? 

Ar buvo toks metas, kai Morteno galva 2ebuvo sustingusi? Jei 
buvo, tai jis pražiopsojo. 

— Ar jau kalbėjai su Hardžiu? - pasiteiravo Mortenas. 

— Taip, todėl ir nulipau. Jis pasakojo, jog nuo kažko jam velniškai 
skaudėjo, - Karlas atsisuko į Miką. - Ką tu padarei, įbedei adatą jam 
į akį? 

Jis bandė nusijuokti, bet juokėsi vienas. 

— Nevisiškai. Įbedžiau adatas į kai kuriuos nervus, kurie vis dar, 
regis, yra jautrūs. 

- Ir jis į tai sureagavo? 


— Pernelyg, - atsiliepė Mortenas. 


KALTĖ 271 


— Mums reikia jį pasodinti, - pasakė Mika. - Jis turi jautrių vie- 
tų. Yra plotas petyje, du taškai aplink nykščio pagrindą. Tai labai 
padrąsina. 

- Ką nori pasakyt, padrąsina? 

— Nemanau, kad kuris iš mūsų gali visiškai suprasti, kaip sunkiai 
jis stengiasi sužadinti šiuos pojūčius. Tačiau, regis, yra indikacijų, ro- 
dančių, kad jeigu jis nepaliaus dirbęs, Hardis gal sugebės pakrutinti 
nykštį. 

— Nykštį? O ką gero jam tai duos? 

Mika nusišypsojo. 

- Daug. Tai reiškia kontaktą, darbą, transportą, galimybę savimi 
pasirūpinti. 

— Ar dabar kalbi apie elektrinį vežimėlį ? 

Stojo pauzė. Mortenas žvelgė į naują savo širdies valdovą susiža- 
vėjęs, o Karlas jautė, kaip kyla jo kūno temperatūra, pradeda daužy- 
tis širdis. 

- Šitai ir dar daug ką. Turiu daug kontaktų sveikatos priežiūros 
srityje, o Hardis akivaizdžiai toks pacientas, į kurį verta investuoti. 
Esu visiškai įsitikinęs, kad netolimoje ateityje jo gyvenimas gali ra- 
dikaliai pasikeisti. 

Karlas stovėjo kaip prikaltas. Jis jautėsi taip, lyg ant jo leistųsi lu- 
bos, nesuprasdamas, kur stovi ir kur kreipti akis. Stovėjo lyg perkūno 
trenktas, kaip vaikas, staiga suvokęs pasaulį. Tas jausmas Karlui buvo 
beveik nepažįstamas, ir jis tik tiek tegalėjo padaryti: žengė pirmyn 
ir apkabino tą žmogų. Norėjo padėkoti, tačiau žodžiai užstrigo ger- 
klėje. 

Tada jis pajuto tapšnojimą per nugarą. 

— Taip, - pasakė angelas Mika. - Žinau, kaip jautiesi, Karlai. Tai 


svarbu, tikrai svarbu. 

Laimei, buvo penktadienis, todėl žaislų parduotuvė Alerode vis 
dar buvo atidaryta. Pats laikas nupirkti vieną ar kitą niekalą Monos 
anūkui, ką nors, ko 2ega/22 panaudoti kaip ginklo. 

- Sveikas, - netrukus tarė jis berniukui, spoksančiam į jį Monos 
koridoriuje. Vaikas atrodė panašus į tokį, kuris gali padaryti žmogui 
daug žalos net ir neturėdamas kuo jam smogti. 

Jis padavė berniukui dovaną laikydamasis saugaus atstumo. Ran- 
ka šovė kaip gelianti kobra. 

- Puikūs refleksai, - tarė Monai, kai vaikas pradingo su grobiu. 
Jis prisitraukė ją prie savęs ir laikė taip tvirtai, kad nė šapelio tarp 
jųdviejų neįspraustum. Ji tikrai buvo išskirtinai nuostabi, kvapni ir 
kone neįtikėtinai apetitiška. 

— Ką jam padovanojai? - paklausė, o paskui jį pabučiavo. Kaip, 
po galais, jam prisiminti, kai jos dailios rudos akys taip arti? 

— Hmm... Pblai Ball, manau, taip vadinasi. Suspaudi, pasidaro 
plokščias, o paskui vėl išsipučia kaip kamuolys. Man regis, yra net 
laikmatis. 

Ji skeptiškai jį nudelbė tarsi sakydama, kad Liudvikas be vargo 
suras žaislui galybę kitų panaudojimo būdų, apie kuriuos Karlas nė 
nenutuokia. 

Šį kartą Monos duktė Samanta, regis, buvo labiau pasiruošusi. Ji 
paspaudė Karlui ranką ir susilaikė nespoksojusi į jo mažiau girtinus 
fizinius atributus. Samanta buvo paveldėjusi motinos akis. Kaip ga- 
lima palikti tokio grožio būtybę su vaiku, Karlas neturėjo supratimo. 
Bent jau tol, kol ji neprasižiojo. 

— Viliuosi, šįkart nevarvinsi į padažą, - sviedė ji ir prapliupo 


skardžiu, labai nepritinkamu juoku. 

Karlas pabandė nusijuokti kartu, nors jo juokas buvo kur kas 
mažiau širdingas. 

Nieko nelaukę, jie sėdo prie stalo. Karlas pasiruošė mūšiui. Ke- 
turios tabletės iš vaistinės užkišo jo žarnyną, protas buvo šviesus ir 
pasiruošęs blogiausiam. 

— Ar tau patiko kamuolys, Liudvikai? 

Berniukas neatsakė, tikriausiai todėl, kad į burną buvo susigrū- 
dęs dvi saujas traškučių. 

- Žaislas pirmu bandymu išlėkė pro langą, - pasakė jo motina. — 
Nulipsi ir surasi jį kieme, kai pavalgysim, ar girdi, Liudvikai ? 

Vis dar jokio atsakymo, vaikinas bent jau buvo pastovus. 

Karlas dirstelėjo į Moną, ji paprasčiausiai truktelėjo pečiais. Aki- 
vaizdu, jo bandomasis laikotarpis dar nepasibaigė. 

— Ar kiek nors tavo smegenų išlindo pro tą skylę, kai pašovė? — 
galiausiai pasiteiravo berniukas, nugurkęs dar porą saujų bulvyčių. 
Jis parodė randą ant Karlo smilkinio. 

- Šiek tiek, — atsiliepė vyras. - Todėl dabar aš turiu dvigubai 
daugiau smegenų negu ministras pirmininkas. 

- Tai nedaug ką pasako, - už šoninės linijos suniurnėjo jo mo- 
tina. 

— Man puikiai sekasi matematika, o tau? — paklausė berniukas, 
šviesiomis akimis pirmą kartą pažvelgdamas tiesiai į Karlą. Kontak- 
tas, 

- Puikiai, - sumelavo Karlas. 

— Ar tu žinai apie tūkstantis aštuoniasdešimt devynis? - paklau- 
sė vaikas. Karlas nustebo, kad jis gali įvardyti tokį didelį skaičių. 
Šiaip ar taip, kiek jam metų? Penkeri? 

- Tau gali prireikti popieriaus, Karlai, - tarė Mona, iš komodos 


stalčiaus traukdama užrašų knygelę ir pieštuką. 

— Gerai, - tarė berniukas, - sugalvok ir užsirašyk triženklį skai- 
čių. 

Triženklis skaičius. Iš kur, po galais, penkiametis ištraukė tokią 
frazę? 

Karlas linktelėjo ir padarė, ko paprašytas: 367. 

- Dabar tą skaičių apversk. 

— Apversti? Ką turi omeny? 

— Užrašyk nuo galo. Ar esi tikras, kad ištekėjo tik dalis tavo sme- 
genų? - paklausė džiūgaujanti berniuko motina. 

Karlas užrašė: 763. 

— Dabar atimk mažesnį skaičių iš didesnio, - nurodinėjo garba- 
notasis genijus. 

763 minus 367. Karlas pridengė popierių ranka, kad niekas ne- 
pastebėtų, jog jis vis dar skaičiuoja kaip trimetis. 

— Koks rezultatas? - Liudvikas laukdamas išpūtė akis. 

— Na, atrodo, 396. 

— Dabar apversk šitą skaičių ir pridėk prie jo 396. Kiek tau išeina? 

— Nori pasakyt, sudėti 693 ir 3962 

— Taip! 

Karlas susitelkė skaičiuodamas, vėl pridengęs ranka savo kever- 
ZOnes. 

— Tūkstantis aštuoniasdešimt devyni, - atsakė jis, truputį paneri- 
mavęs, kol gavo šį skaičių. 

Berniukas prapliupo juoku, kai Karlas pakėlė galvą numanyda- 
mas, koks sukrėstas atrodo. 

— Puikiai, Liudvikai. Visada išeina 1089, nesvarbu, kokie skai- 
čiai? 

Berniukas atrodė nusivylęs. 

- Taip, juk taip ir sakiau. Bet, jei pradėsi, pavyzdžiui, nuo 102, 


pirmas skirtumas bus devyniasdešimt devyni. Tada vietoj devynias- 

dešimt devynių reikia užrašyti 099, nes skaičius visada turi būti tri- 
ženklis, prisiminsi? 

Karlas linktelėjo, tarsi būtų ką supratęs. 

— Sumanus vyrukas, — tarė jis sausai ir nusišypsojo Samantai. — 
Neabejoju, paveldėjo tai iš mamos. 

Ji neatsakė, todėl, akivaizdu, jis neklydo. 

— Samanta yra tikriausiai viena gabiausių šalies matematikių. Bet 
atrodo, kad Liudvikas bus dar geresnis, - pranešė Mona, tada padavė 
jam lašišos. 

— Ką gi, vadinasi, mamytė ir atžala abu labu tokiu. Pusiau genijai, 
pusiau ugnies kamuoliai, pusiau nemandagumo įsikūnijimas. Geras 


mišinys. Ne per lengviausia šeimynėlė. 


Po kelių intelektinių iššūkių Karlas galiausiai buvo paleistas. Dar 
dvi porcijos traškučių buvo apvainikuotos ledais, per tą laiką berniu- 
kas nuvargo. Samanta su Liudviku viešnagę baigė ir atsisveikino, o 
Mona liko stovėti priešais jį su kibirkštėlėmis akyse. 

— Susitariau su Krisu susitikti pirmadienį, - pasakė Karlas, norėda- 
mas kuo greičiau užbaigti šią dalį. - Paskambinau jam atsiprašyti, kad 
šiandien negalėjau. Sąžiningai, Mona, nuo pat ryto buvau įsisukęs. 

— Nesijaudink dėl to, - atsakė ji stipriai jį apkabindama, taip sti- 
priai, kad Karlas kone užvirė. 

— Aš manau, tu esi pasiruošęs truputį pabendrauti, — tarė ji, ranka 
švelniai braukdama per jo kelnių priešakį. 

Karlas įtraukė oro pro sukąstus dantis. Moteris pastabi, nieko ne- 
pasakysi. Gal tai ji paveldėjo iš dukters? 

Po privalomų įvadinių manevrų Mona išlėkė į vonią pasipudruoti 


nosytės, o Karlas liko sėdėti ant lovos blizgančiais skruostais, sutinu- 

siomis lūpomis ir apatinėmis kelnaitėmis, kurios staiga ėmė atrodyti 
siaubingai per mažos. 

O tada suskambėjo jo mobilusis. 

Tai Rouzės numeris komisariate. Mėšlas. 

- Taip, kas yra, Rouze? - aštriai į ragelį rėžė jis. - Sakyk trumpai, 
nes aš įpusėjęs šį tą svarbaus, - pridūrė jausdamas, kaip jo džiaugs- 
mas ir pasididžiavimas pradeda lėtai vysti. 

— Mes pasiekėme pergalę, Karlai. 

— Kąjūs darote? Ir kodėl tu vis dar darbe? 

— Mes abu čia. Sveikas, Karlai! - fone sučirpė Asadas. Ką jie ten 
veikia, klūpo, ar ką? 

- Radom dar vieną dingusį asmenį. Apie jį buvo pranešta mėne- 
siu vėliau, todėl iš pradžių bylos nematėme. 

— Gerai, ir kas verčiau jus galvoti, kad bylos susijusios? 

— Ją vadina Ye/o Solex byla. Vyrukas iš Brenderupo Fiune sėdo ant 
savo mopedo ir patraukė į Aibiu, paliko transportą prie geležinkelio 
stoties ir niekas nuo tada jo nematė. Ištirpo ore. 

— Kokia data? 

— 1987-ųjų rugsėjo ketvirta. Bet čia dar ne viskas. 

Karlas dirstelėjo link vonios, kur jo erotinių svajų moteris jau 
skleidė koketiškus triukšmus. 

— Nagi, greitai. Kas dar paaiškėjo? 

— Jo pavardė Hermansenas. 

— Tagas Hermansenas. 

Karlas susiraukė. 

— Ir? 

— Hermansenas, Karlai! - subliuvo Asadas. - Nejau nepame- 
ni? - Tą pavardę Mija Niorvig paminėjo kalbėdama apie pirmąją 
savo pirmo vyro bylą, tvarkytą Kurto Vado pavedimu. 

— Gerai, — atsiliepė Karlas. - Turėsim ją peržiūrėti. Puikus dar- 
bas. Dabar eikit namo, meilučiai. 

- Susitiksim komisariate, taip, Karlai? Rytoj devintą ryto? — ra- 
gelyje aidėjo Asado balsas. 

- Rytoj šeštadienis, Asadai. Ar esi kada girdėjęs apie išeigines? 

Linijoje pasigirdo triukšmas, kai Rouzė perdavė ragelį Asadui. 

- Paklausyk, Karlai. Jei mudu su Rouze galim dirbti poilsio die- 
ną, gal tu šeštadienį gali nuvažiuoti į Fiuną? 


Tai nebuvo klausimas. 


25 


Rugsėjis, 1987 


Rita žvelgė kitapus Peblingo ežero. Nors išoriškai atrodė rami, 
dėl įrampos ir laukimo kūnas troško nikotino. Dvi cigaretės, ir ji 
patrauks pilkų plytų pastato link. Paspaus telefonspynės mygtuką, 
pastums priekines duris ir užlips laiptais, kurie sugrąžins į praeitį. O 
tada vėl prasidės gyvenimas. 

Ji šyptelėjo sau ir pro šalį risnojančiam jaunuoliui, kuris atsaky- 
damas Alirtuojamai nusišypsojo. Nors atsikėlusi su aušra, Rita jautėsi 
pakylėta. Nenugalima. 

Su cigarete tarp lūpų ji pastebėjo, kad bėgikas sustojo už dvide- 
šimties metrų ir pradėjo atlikinėti tempimo pratimus, žvilgsnį treni- 
ruodamas ant jos prasegto apsiausto ir putlios krūtinės. 

Gal kitą dieną, bylojo jos akys, kai ji prisidegė cigaretę. 

Vienintelė svarbi šią akimirką buvo Netė. Pamatyti Netę buvo 
nepalyginamai svarbiau nei šitas vaikis su tarp kojų tabaluojančiais 
smegenimis. 

Nuo tos akimirkos, kai atplėšė laišką, iki pat šio ryto, kai sėdo į 


savo automobilį ir išrūko į sostinę, Rita suko mintyse tą patį klausi- 

mą: kodėl Netė nori ją pamatyti? Juk prieš daugelį metų jos sutarė, 
kad niekada daugiau nebesimatys? Juk Netė gana aiškiai tai išdėstė, 
kai jiedvi buvo susitikusios pastarąjį kartą. 

- Tai dėl tavo kaltės aš atsidūriau toje prakeiktoje saloje. Tai tu 
mane įpainiojai, - suburbuliavo Rita, mėgdžiodama savo buvusią 
draugę tarp dūmo įtraukimų, kol jaunasis bėgikas vis dar mėgino 
įvertinti savo šansus. 

Rita susijuokė. Toje rimtoje, gerai saugojamoje gydykloje jos gy- 


veno tikrai labai nesveikai. 
W——1 


Tą dieną, kai Netė atvyko į įstaigą Braininge, susimušė keturios 
mažiau atsilikusios pacientės. Salės aukštomis lubomis aidėjo nuo 
šauksmų ir riksmų. Skambėjo kaip beprotnamis. 

Rita mėgo dienas, kai kas nors nutikdavo. Ji visada su malonumu 
stebėdavo geras muštynes, o personalas pranokdavo save skirdamas 
bausmes. 

Dviem policijos pareigūnams atvedus Netę, Rita stovėjo prie įėji- 
mo. Vos trumpo žvilgsnio pakako, kad Rita suvoktų, jog ši mergina 
labai panaši į ją. Gilios akys, sukrėstos pamatyto bjaurumo. Ir ne vien 
tai - joje tvyrojo pyktis. Netė buvo išgyvenusi katastrofą, visai kaip ji. 

Rita labai brangino pyktį. Pyktis ją palaikė vagiant, tuštinant len- 
gvatikių kvailių pinigines, nustumiant į šonus tuos, kurie stovėjo jos 
kelyje. Žinoma, Rita suprato, kad pyktis niekada nėra išeitis, tačiau 
kažkokiu būdu šios emocijos pakako savaime. Įrūžusi Rita pajėgdavo 
viską. 

Naujajai merginai buvo duotas kambarys per dvejas duris nuo Ri- 
tos. Senbuvė nusprendė užkalbinti ją tą patį vakarą. Jos bus draugės, 


sąjungininkės, nesvarbu - kaip. Ritai pavyks susidraugauti. 

Rita nusprendė, kad mergina porą metų jaunesnė. Iš prigimties 
naivi, prastai išdresuota. Tikriausiai protinga, tačiau dar nepakan- 
kamai žinanti apie gyvenimą ir žmogaus prigimtį, kad suprastų, jog 
viskas veikia pagal planą. Rita ją išmokys. 

Kai naujokei nusibos kiaurą dieną adyti kojines, o pirmi nesutari- 
mai su personalu išmuš ją iš pusiausvyros, ji ateis pas Ritą guostis, ir 
toji ją paguos. Dar bukams nesulapojus, pažadėjo sau Rita, jiedvi iš 
čia spruks. Kirs Jutlandijos pusiasalį iki vakarinio kranto, Vide San- 
dėje sės į žvejybinį laivą, ir jis nuplukdys jas į Angliją. Visada atsiras 
žvejų, suskubsiančių padėti jaunoms dailioms bėglėms. Kuris sveiko 
proto vyras praleis galimybę pasūpuoti laivą su dviem gražuolėmis 
denyje? 

Anglijoje jos išmoks kalbą ir susiras darbus, o kai bus pasiruošu- 
sios, iškeliaus į Ameriką. 

Rita turėjo planą. Tereikėjo bendro jį įgyvendinti. 


"— į 


Nepraėjo nė trys dienos, kai prasidėjo naujokės bėdos. Aišku 
kaip dieną, ji uždavinėjo per daug klausimų. Kadangi stipriai skyrėsi 
nuo kitų atsilikusių ir primityvių sielų, jos klausimai buvo priimami 
ne kitaip nei kritika, puolimas prieš sistemą. 

— Nuleisk galvą, - koridoriuje patarė jai Rita. - Neleisk suprasti, 
kokia tu sumani. Ir nedaryk nieko gero. Daryk viską, ką tau sako, 
tylėdama. 

O tada ji tvirtai prisitraukė Netę artyn. 

— Tu ištrūksi, pažadu, bet pirmiausia man reikia šį tą žinoti. Ar 
tikėtina, kad tave čia kas nors aplankys? 

Netė papurtė galvą. 


— Taigi nėra pas ką grįžti namo, jei tave kada nors išleistų? 

Klausimas akivaizdžiai ją sukrėtė. 

— Ką nori pasakyt, jei kada išleistų? 

— Juk nemanai, kad iš čia kas nors kada nors išeina? Suprantu, 
kad pastatai iš pažiūros dailūs, bet vis dėlto čia kalėjimas. Gal ir ga- 
lim pasidairyti po laukus ar fiordą, bet visur iš žemės kyšo nematoma 
spygliuota viela. Niekada neperkoptum tos tvoros be manęs, todėl 
geriau pratinkis prie šios prakeiktos minties. 

Netikėtai Netė sukikeno. 

- Ei, čia mes neturėtume keiktis, - tyliai subarė ji ir žaismingai 
stuktelėjo alkūne Ritai į šoną. 


Ji buvo teisi. 


Surūkiusi abi cigaretes, Rita pažiūrėjo į laikrodį. Aštuonios pen- 
kiolika. Laikas kišti galvą liūtui į nasrus. Laikas išdaužyti jam dantis. 

Bėgikas dabar buvo atsišliejęs į medį. Rita vos jam nešūktelėjo, 
kad palauktų, kol ji išeis, bet pagalvojo apie vešlius Netės plaukus, 
kūno linkius ir persigalvojo. Patinai visada prieinami. Tereikia sprag- 
telėti pirštais. Bet kur. Bet kuriuo metu. 

Per telefonspynę Netės balsas atrodė nepažįstamas, tačiau Rita 
nesileis sutrikdoma. 

— Nete! Kaip malonu vėl tave išgirsti, — tarė ji į mikrofoną ir, pa- 
sigirdus zvimbimui, pastūmė priekines duris. Gal Netė tikrai serga? 
Skambėjo būtent taip. 

Būgštavimai išsisklaidė, kai Netė atvėrė buto duris. Ji stovėjo žiū- 
rėdama į Ritą taip, tarsi dvidešimt šešeri prabėgę metai būtų tik vėjo 
gūsis ir visas jų priešiškumas dingęs. 

— Užeik, Rita, atrodai nuostabiai. Ačiū, kad atėjai laiku, - pa- 


kvietė. 

Ji nusivedė viešnią į svetainę ir pasiūlė atsisėsti. Vis tie patys balti 
dantys, putlios lūpos. Tos pačios mėlynos akys, kuriose ledas ir lieps- 
na kaitaliojasi taip greitai, kaip jokio kito Ritos pažįstamo žmogaus. 

„Penkiasdešimties ir šitokia graži, nepaisant visų tų metų , - gal- 
vojo Rita, o Netė stovėdama nugara į ją pilstė arbatą. Puikios laibos 
kojos dailiai apgulusiose kelnėse. Aptempta palaidinukė, prilipusi 
palei šlaunų linkį. Sėdmenys tvirti kaip visada. 

— Puikiai išsilaikei, brangioji. Negaliu patikėti, kad tavo liga iš 
tikrųjų rimta. Pasakyk, kad tai netiesa. Kad tai tik pretekstas mane 
atsivilioti. 

Netė atsisuko su arbatos puodeliais rankose. Žvelgė šiltai, bet 
nieko nepasakė. Tyli kaip visada. 

— Buvau tikra, kad niekada nebenorėsi manęs matyti, Nete, - 
kalbėjo Rita, dairydamasi po kambarį. Butas nebuvo prabangus. Ne 
tokiai moteriai, kuri, Rita pasiklausinėjo, turi turto už milijonus. — 
Bet vis tiek aš daug apie tave galvojau. Esu tikra, gali įsivaizduoti, - 
pridūrė ji, dabar žiūrėdama, kaip Netė priešais ją stato arbatą. 

Ji nusišypsojo. Du puodeliai — tai ne trys. 

Pasisukusi ji pašnairavo pro langus. Jokio advokato. Atrodo jau- 


kiai. 


Rita su Nete buvo puiki komanda. Personalas tai tučtuojau su- 
uodė. 

— Mums trūksta padėjėjų vaikų skyriuje, - pasakė jie ir aprūpino 
merginas šaukštais. 

Pora dienų jos maitino vaikus, pririštus prie radiatorių, nes jie 
buvo tokie protiškai atsilikę, kad nepajėgė sėdėti prie stalų. Darbas 


buvo baisus, nešvarus, atliekamas atokiai, kad apsaugotų žmones 

nuo to liūdno vaizdo. Kai merginos pasirodė vertos naujos atsako- 
mybės ir pajėgė išlaikyti savo globotinius gana švarius, joms buvo 
įteikta papildoma užduotis - lygiai nesuteptą išlaikyti ir kitą virški- 
namosios sistemos galą. 

Rita apsivėmė. Ten, kur ji užaugo, vieninteliai pasitaikydavę sve- 
timi ekskrementai buvo tie, kuriuos atsitiktinai išspjaudavo nuteka- 
mieji vamzdžiai, kai staiga gausia liūtimi prapliupdavo dangus. Netė, 
savo ruožtu, galėjo šluostyti užpakalius ir gręžti purvinus vystyklus 
tarsi nieko daugiau visą gyvenimą ir nebūtų dariusi. 

- Šūdas yra paprasčiausiai šūdas, — pareiškė ji. - Tarp jo aš užau- 
gau. 

Ji papasakojo apie karvių blynus, kiaulių ir arklių mėšlą, apie to- 
kias ilgas dienas, kad buvimas ligoninėje palyginus atrodė kaip atos- 
togos. 

Tačiau Netė suprato, jog tai ne atostogos. Šitiek buvo aišku iš 
tamsių ratilų po akimis gydytojo, kuris apkvailino ją su tuo bjauriu 
IO testu, keiksnojimo. 

— Nė vienas iš čionykščių daktarų nežino, ką reiškia keltis žiemą 
ketvirtą ryto melžti karvių, arba netgi vasarą, - urgzdavo ji, kai retai 
pasirodydavo apsirūkęs gydytojas. - Ar jis atpažintų iš kitokio kva- 
po tvarte, kad karvei užsisenėjęs gimdos uždegimas? Niekada per 
milijoną metų. Tai kam vadinti mane kvaila, jei aš nežinau, kas yra 
Norvegijos karalius? 

Dvi savaites šluosčiusios burnas ir užpakalius merginos susigau- 
dė, kad gali ateiti ir išeiti iš vaikų skyriaus, kada panorėjusios, tad 
Rita pradėjo savo kryžiaus žygį. 

— Arjau buvai pas konsultantą, Nete? — klausdavo ji rytais. - Ar 
pas kurį kitą gydytoją? Ar jie jau parašė žadėtą rekomendaciją para- 
pijos tarybai? Ar bent pastebi, kad tu čia esi? — ji pildavo klausimus 


lyg iš automatinio ginklo. 

Per savaitę Netė prisiklausė pakankamai. 

Tą dieną po pavakarių ji peržvelgė tuščius veidus, susisukusius 
kūnus, trumpas kojas ir žvairas akis. Jai pradėjo aiškėti. 

- Noriu pasikalbėti su konsultantu, - tarė ji vienai iš slaugytojų, 
kuri praeidama pro šalį tik papurtė galvą. Kai Netė pakartojo savo 
prašymą dar porą kartų be jokio atsako, atsistojusi vidury kambario 
iš visų jėgų pradėjo spiegti. Dabar Rita galėjo pasinaudoti savo pa- 
tirtimi. | 

- Tikrai susitiksi su gydytoju, jei ir toliau taip elgsiesi. Tiktai 
prieš tai dienų dienas būsi pririšta prie lovos ir tau leis injekcijas, kad 
užsičiauptum. Aš nejuokauju. 

Netė atlošė galvą, kad su naujomis jėgomis išžviegtų prašymą, 
bet Rita ją sustabdė. 

— Vienintelis būdas tokioms kaip mudvi iš čia ištrūkti — tai arba 
pabėgti, arba leistis sterilizuojamoms. Ar suvoki, kaip greitai jie at- 
renka, kurias sterilizuoti, kurias ne? Tikrai žinau, kad konsultantas 
su psichologu praėjusią savaitę per dešimt minučių atrinko penkio- 
lika merginų. Kaip manai, kelios išsisuko? Nė viena, nes bylos ėjo 
per Socialinių reikalų ministeriją, gali būti tikra, dauguma merginų 
buvo nugabentos į centrinę Vailė ligoninę nė nesusigaudžiusios, kas 
vyksta. Todėl dar kartą klausiu, Nete: ar už šios įstaigos sienų yra 
žmogus, kurio tu ilgiesi? Nes, jeigu nėra, sprunkam su manimi, kai 
šiandien pamaitinsim vaikus. 


Kitų dviejų savaičių įvykius lengva apibendrinti. 
Tą pačią dieną jos pavogė porą baltų palaidinių ir porą derančių 


sijonų. Pro vartus išėjo kaip kitos iš personalo. Pasislėpė krūmuose, 

o paskui ėjo valandų valandas, kol ligoninė liko toli už nugaros. Kitą 
rytą jos išdaužė langą ūkyje, kol visi buvo darbuose, tvarte ar arklidė- 
se, pavogė drabužių, truputį pinigų ir dingo. 

Iš Nimbuso pakeleivinga mašina jos nusigavo iki Silkeborgo ir 
buvo policijos pastebėtos, kai stabdė pravažiuojančius automobilius 
pagrindiniame kelyje į Viborgą. Teko bėgti per miškus, kol vėl pasi- 
juto saugios. Tada tris dienas praleido medžiotojų namelyje, misda- 
mos konservuotomis sardinėmis. 

Naktį Rita pabandė suartėti su Nete: pauostinėjo jos baltą žiemos 
odą, uždėjo ranką ant krūtinės, bet Netė ją nustūmė, suniurnėjusi 
kažką apie pagrįstai esančias dvi žmonių rūšis ir kaip yra nenatūralu 
žmogui gulėti su savo rūšimi. 

Trečią dieną, pliaupiant šaltam lietui, pasibaigė maisto atsargos. 
Tris valandas jos stypsojo šalikelėje, kol sunkvežimio vairuotojas 
pasigailėjo dviejų kiaurai permirkusių peliūkščių ir leido joms nusi- 
šluostyti skudurais jo kabinoje. Vyras ilgai spoksojo, bet pasirūpino 
abi nuvežti į Vide Sandėę. 

Čia, kaip Rita ir numatė, jos rado žvejį blizgančiomis akimis, 
kuris stvėrėsi progos išplukdyti jas į žvejybos vandenis. O jeigu bus 
gana malonios, su džiaugsmu jūroje jas perduos vienam iš anglų lai- 
vų, kurių komanda seniai nemačiusi moteriškos draugijos. Bent jau 
šitaip jis žadėjo. 

Vyrukas paprašė jas pasiruošti, kad galėtų išmėginti prekę, tačiau 
Netė papurtė galvą, ir jam teko tenkintis viena Rita. Smaginęsis porą 
valandų, jis paskambino broliui - Šiaurės Snedės policininkui. 

Nė nesusigaudžius, kas atsitiko, du rėmai iš Ringkiobingo polici- 
jos uždėjo joms antrankius ir nuvedė į patrulių automobilį. 

Kai galiausiai vėl buvo atgabentos į Kelerio įstaigą Braininge, ir 


Netė, ir Rita pagaliau galėjo susitikti su konsultuojančiu gydytoju. 

- Jūs esate niekinga nusikaltėlė, Rita Nielsen, - tarė jis. - Jūs ne 
tik išdavėte personalo pasitikėjimą, dar ir apgailėtinai pasinaudojote 
juo savo naudai. Esate siaubingo būdo. Jūs kvaila, niekinga ir lytiškai 
iškrypusi. Jei leisčiau tokiam asocialiam individui vaikščioti laisvai, 
jūs santykiautumėte beveik su kiekvienu, pereinančiu jums kelią. 
Ilgai netruktų, ir visuomenė turėtų vargo su jūsų pusžmogiais ben- 
kartais. Dėl to raštu patvirtinu, kad jums netinka kitoks gydymas 
nei šitas, kurį dabar skiriu priverstinai. Jis truks tol, kol pasimokysite 
taip, kad pamokų nesugebėsite ignoruoti. 

Vėliau tądien Rita su Nete sėdėjo kartu ant galinės sėdynės juo- 
dame citroene užrakintomis durelėmis. Ant priekinės sėdynės gu- 
lėjo konsultanto įvertinimai. Jos buvo siunčiamos į Sprogę. Į salą 
atstumtoms moterims. 

— Neturėjau nieku gyvu tavęs klausyti, - visą kelią per Fiuną sriū- 


bavo Netė. - Tai tu kalta. 


— Arbata gana karti, Nete, - gurkštelėjusi pastebėjo Rita. - Gal 
per klaidą užplikei kavos? 

Netės veidas tučtuojau įgavo keistą išraišką, tarsi Rita būtų įtei- 
kusi jai dovaną ir vėl staiga atsiėmusi, kai Netė jau siekė ją priimti. 
Kažkas daugiau nei nusivylimas. Kažkas gilesnio. 

— Bijau, kad ne, - atsiliepė Netė prislėgtu balsu, tarsi pasaulis 
aplink griūtų. 

„Dabar ji pasiūlys paruošti kitą puodelį“, - pagalvojo Rita pra- 
linksmėjusi, kad Netė taip rimtai ėmėsi šeimininkės vaidmens. 

"Tačiau tokio siūlymo nepasigirdo. Netė nieko nesakė, tik sėdėjo, 


tarsi viskas vyktų sulėtintai. 

Rita papurtė galvą. 

— Nesijaudink. Nors šlakelis pieno nepamaišytų. Esu tikra, jis pa- 
darytų stebuklą, — tarė dabar sutrikdyta akivaizdaus palengvėjimo, 
pasirodžiusio Netės akyse. 

- Žinoma, - tarė Netė ir kone pašoko ant kojų. — Sekundėlę! — 
šūktelėjo iš virtuvės. 

Rita dirstelėjo link bufeto, kur Netė buvo pastačiusi arbatinuką. 
Kodėl nepadėjo jo ant stalo? Gal taip nepritinka? Kita vertus, iš kur 
jai žinoti? 

Akimirką ji galvojo paprašyti taurės to likerio ar kad ir ko ten, 
kurio grafinas stovėjo greta arbatos, bet tada atšlubčiojo Netė su pie- 
nu ir patarnavo su šypsena, kuri atrodė labiau įtempta, nei situacija 
reikalavo. 

- Cukraus? - pasiteiravo Netė. 

Rita papurtė galvą. Netė staiga pradėjo nerimauti, tarsi skubėtų. 
Ritai pasidarė smalsu. Ar tai tik ritualas, kažkas, kas kuo greičiau turi 
būti atlikta, o paskui Netė galiausiai išties link jos rankas ir pasakys, 
kaip džiaugiasi, kad Rita priėmė jos kvietimą? Ar kartu buvo ir kaž- 
kas kita? 

- Taigi, kur advokatas, kuris, kaip rašei, turėjo čia būti, Nete? — 
pasiteiravo Rita su kreiva šypsenėle lūpose. Į šią šypseną nebuvo at- 
sakyta, tačiau, kita vertus, ji ir nesitikėjo. 

Juk pažįsta Netę kaip nuluptą. Nėra jokio advokato, jokių dešim- 
ties milijonų, Netė visai neserga. 

"Tačiau ji lygiai taip pat žais jos žaidimą, kad kelionė nebūtų vi- 
siškai veltui. 

„Pasilaikyk išvadas sau, ji kažką sumanė“, - mintijo Rita linktelė- 
jusi, kai Netė pasakė, kad advokatas vėluoja, tačiau bet kurią minutę 


turi pasirodyti. 

Tai buvo farsas. Labai gražus, labai prabangus, bet vis dėlto kiau- 
rai permatomas. | 

— Iki dugno, - be įspėjimo sukikeno Netė, pakėlusi arbatos puo- 
delį. 

„Štai tau beprotė“, = sutrikusi pagalvojo Rita, staiga mintyse įsi- 
vaizduodama dešimt milijonų. 

Nejau Netė vis dar prisimena jų ritualą? Tą, kurį merginos atlik- 
davo retomis progomis, kai per pietus likdavo be priežiūros ir niekas 
jų netildydavo? Ten, valgomajame, jos apsimesdavo esančios laisvėje, 
įsivaizduodavo esančios Dyrehavsbakeno pramogų parke, iškėlusios 
alaus bokalus, darančios viską, kas tik patinka. 

„Iki dugno!“ - kažkuriuo metu būtinai paragindavo Rita, tada 
visos nugurkdavo vandens iš čiaupo. Ir kvatodavosi, išskyrus Netę, ji 
sėdėdavo savo kamputyje spoksodama pro langą. 

Nejau ji iš tikrųjų prisimena? 

Rita nusišypsojo pamaniusi, kad dieną dar galima išgelbėti, pri- 
glaudė puodelį prie lūpų ir vienu mauku jį ištuštino. 

- Iki dugno, - dabar jau sutartinai uždainavo abi, kai Netė nuėjo 
prie bufeto įpilti dar arbatos. 

— Aš nenoriu, ačiū, - tarė Rita, vis dar kikendama. - Įsivaizduok, 
tu prisimeni, — ji dar kartą šūktelėjo, dėl visa ko. - Tada mes irgi 
juokdavomės, tiesa? 

Sukilo prisiminimai apie išdaigas, kurias jiedvi ir dar pora salos 
merginų visada būdavo nusiteikusios krėsti. 

Rita linktelėjo sau. Keista, kad atmosfera Netės bute staiga suža- 
dino šitiek prisiminimų. Taip pat keista, kad jie gali būti tokie ma- 
lonūs. 

Netė pastatė savo puodelį ant stalo ir vėl nusijuokė, kitaip nei 


anksčiau, tarsi būtų juokingiau, nei atrodė. Tačiau Ritai dar nespėjus 

suvirškinti šitos minties, Netė ramiai prabilo, žiūrėdama į ją veria- 
mai, įdėmiai. 

- Atvirai, Rita, jei ne tu, esu tikra, būčiau galėjusi visiškai nor- 
maliai gyventi. Jeigu tik būtum palikusi mane ramybėje, niekada 
nebūčiau atsidūrusi ten, Sprogėje. Būčiau susigaudžiusi, kaip elgtis 
toje įstaigoje, kad gydytojai suprastų, jog esu normali, ir mane pa- 
leistų. Jei tu nebūtum visko sugriovusi, gydytojai būtų supratę, kad 
aš visai nesu asociali, kad kalta tik mano kilmė. Jie būtų supratę, kad 
aš niekam nekeliu grėsmės. Kodėl tu tiesiog negalėjai palikti manęs 
ramybėje ? 

Tai štai kaip. Netei reikia susigrumti su savo praeitimi. Tokiu 
atveju ji kreipėsi ne į tą žmogų. Prieš išvažiuodama atgal į Koldingą, 
Rita parodys šitai mažai kvailai kalei. Nors dešimteriopai apmokėjo 
kelionę, šikna jai bus išspardyta nemokamai. 

Rita atsikrenkštė. Ji ketino pasakyti, kad arbata buvo negeriama, 
kad Netė nieku gyvu nebūtų ištrūkusi iš Sprogės ar Brainingo neste- 
rilizuota ir kad ji pati yra maža kekšė, turinti prisiimti atsakomybę už 
savo veiksmus. Tačiau staiga burna labai išsausėjo. 

Ji pasiglostė gerklę. Juokingas jausmas, tarsi alergija suvalgius 
moliuskų arba įgėlus vapsvai. Oda pradėjo dilgčioti, lyg ištrinta dil- 
gėlėmis. Šviesa ėmė badyti akis. 

- Ko, po velnių, įpylei į arbatą? - suaimanavo ji, o akys sutri- 
kusios lakstė po kambarį. Virškinamasis traktas degė. Kažkas buvo 
siaubingai blogai. 

Būtybė priešais atsistojo ir priėjo arčiau. Balsas dabar buvo švel- 
nesnis, nors keistai tuščias. 

— Ar gerai jautiesi, Rita? - kalbėjo ji. - Atsilošk, nes nukrisi. Pa- 
kviesiu gydytoją, gerai? Tikriausiai tau širdies smūgis. Tavo vyzdžiai 


tokie juokingi. 


290 JUSSI ADLER-OLSEN 


Rita gaudė kvapą. Variniai indai lentynose pradėjo šokinėti aky. 
se, širdis, kuri iš pradžių daužėsi kaip pašėlusi, staiga pradėjo rimtį, 

Rita ištiesė apsunkusią ranką link būtybės priešais. Akimirkai jį 
priminė piestu pasistojusį, nagus išskėtusį žvėrį. 

Tada jos ranka nusviro ir širdis beveik liovėsi plakusi. 


Kai figūra prieš akis išnyko, išblėso ir šviesos. 


26 


Lapkritis, 2010 


Mona pažadino jį su saulės spinduliais ir duobutėmis skruostuo- 
se, tokiomis giliomis, kad jose buvo galima susirangyti. 

— Kilk ir švieski, Karlai! Šiandien su Asadu važiuoji į Fiuną, ne- 
užmiršai? 

Pabučiavusi miegalių, Mona pakėlė žaliuzes. Jos kūnas dabar, po 
naktinių išdaigų, atrodė kone nežemiškas. Nė žodžio apie keturis 
kartus, kai jam teko keltis į tualetą, nė vieno drovaus žvilgsnio dėl 
daugybės kartų, kai mylėdamiesi jie peržengė ribą. Mona buvo savi- 
mi ir vis dėlto aiškiai parodė, kad priklauso jam. 

- Štai, - tarė, greta Karlo ant lovos dėdama padėklą. Nuostabūs 
kvapai, o pačiame viduryje gulėjo raktai. 

— Čia tau, - tarė, pildama kavą. - Naudok išmintingai. 

Jis pakėlė ir pasvėrė raktus rankose. Du su puse gramo. „Nedaug, 
kaip nuo rojaus vartų“, - pagalvojo. 

Karlas apvertė nedidelę prisegtą plastiko etiketę ir perskaitė užra- 
Šą spausdintinėmis raidėmis: „Meilužio raktai“. 

Nebuvo tikras, kad jam tai patinka. 


Jie atrodė naudoti. 

Mijai Niorvig skambino keturis kartus. Keturis kartus veltui. 

— Na, kaip tik yra proga užsukti ir pažiūrėti, ar jie yra namuose, — 
tarė Karlas, artėjant prie Halskovo netoliese Didžiojo Belto tilto. 

Namas atrodė tarsi žiemai paruoštas vagonėlis. Langinės uždari- 
nėtos, automobilių pašiūrė tuščia. 

— Netgi vanduo užsuktas, - pastebėjo Karlas, paklibinęs lauke 
esantį sodo čiaupą. 

— Vis tiek nieko čia nepamatysim, - pasiskundė Asadas, kišda- 
mas nosį tarp dviejų langinių kitame namo gale. 

— Mėšlas, - sušnypštė Karlas. - Jie paspruko. 

— Galėtume įsilaužti, - pasiūlė Asadas, traukdamas kišeninį pei- 
liuką. 

Nejau jo padėjėjas nepripažįsta jokių draudimų? 

— Dėl Dievo meilės, Asadai, slėpk jį. Vėliau užsuksim, gal jie ap- 
sireikš. 


Bet ir pats tuo netikėjo. 


- Štai ten yra Sprogė, — tarė Karlas, rodydamas salą, švytuojančią 
tarp didelių tilto kolonų. 

- Dabar atrodo gražiai, ne taip, kaip anksčiau, - garsiai svarstė 
Asadas, įrėmęs kelius į daiktadėžę. Nejau jis net automobilyje negali 
normaliai atsisėsti ? 

— Tikriausiai čia, — priartėjus prie salos, Karlas beveik viduryje 
sąsiaurio pastebėjo išvažiuojamąjį kelią. Jis išsuko ir privažiavo už- 
kardą, kuris atrodė be priežasties nuleistas. - Regis, automobilį teks 


palikti čia, - atsiduso jis. 


KALTĖ 293 


— Bet ką darysim paskui? Atbulomis grįšim į greitkelį, ant tilto? 
Ar tu proto netekai, Karlai? 

- Štai ką tau pasakysiu: įjungsiu avarinį signalą kartu su atbuline 
pavara. Tada niekas į mus neįvažiuos, — su žiburiukais akyse paaiški- 
no Karlas. - Einam, Asadai, visa diena praeis, jei pradėsim aiškintis, 
kas galima. 

Įvykiai prasidėjo mažiau nei po dviejų minučių. Dideliais žings- 
niai jų link atžirgliojo moteris trumpais plaukais, aukštakulniais ba- 
tais ir šviesą atspindinčia liemene su visur prisiūtais šviesą atspindin- 
čiais ševronais. Mažų mažiausiai sukrečiantis derinys. 

— Čia stovėti negalima, šita teritorija uždara. Pakelsiu užkardą, 
tada jūs arba važiuosite toliau į Fiuną, arba riedėsite po viaduku štai 
ten ir pasuksite atgal į Zelandiją. Neatidėliodami. Vadinasi, dabar! 

— Karlas Mjorkas, „O“ skyrius, — sausai prisijungė Karlas, iškė- 
lęs ženklelį. - Čia mano padėjėjas, mes tiriame žmogžudystę. Turite 
šios vietos raktus? 

Poveikis buvo, bet moteris akivaizdžiai turėjo viršininkų. Ji atsi- 
traukė kelis žingsnius ir pridėjo prie ausies nešiojamą radijo stotelę. 
Persimetusi keliais sakiniais, atsisuko į juodu su visu administraciniu 
aparatu užnugaryje. 

- Štai, - tarė, tiesdama Karlui radijo stotelę. 

— Karlas Mjorkas, „O“ skyrius, Kopenhagos policija. Kas kalba? 

Vyras kitame gale prisistatė. Kažkoks viskuo besirūpinantis tipas 
iš kažkokios pusiau autonominės valdžios tarnybos, kuriai priklauso 
ir tiltai į Korsiorą. 

— Negalite lankytis Sprogėje be išankstinio leidimo. Juk šitiek ti- 
krai suprantate? — lojo jis. 

— Žinoma, suprantu. Taip, kaip negaliu išsitraukti pistoleto prieš 


išprotėjusį šaulį, jei nesu policijos pareigūnas tarnyboje. Truputį 

rimčiau, tiesa? Reikalas tas, kad turime čia darbo. Mes baisiai įtemp- 
tai tiriame labai bjaurius dalykus, kurie, regis, susiję su tuo, kas vyko 
čia, Sprogėje. 

— Pavyzdžiui ? 

— Bijau, negaliu sakyti. Bet drąsiai galite skambinti į policijos ko- 
misariatą Kopenhagoje. Nė mirktelti nespėsite, ir jau viską žinosi- 
te. - Aišku, Karlas perlenkė. Kartais prireikia penkiolikos minučių, 
kol prasibrauni pro priešakines komisariato linijas. Šiomis dienomis 
visi nusivarę nuo kojų. 

— Tokiu atveju taip ir padarysiu. 

- Malonu iš jūsų pusės. Tikrai dėkoju. Jūs labai padėjote, — tarė 
Karlas ir išjungęs atidavė radijo stotelę. 

- Jis davė mums dvidešimt minučių, — tarė moteriai su šviečian- 
čia liemene. - Ar tiek pakaks mums greitai viską aprodyti? Norė- 
čiau, kad papasakotumėte viską, ką žinote apie tuos laikus, kai ši 


vieta buvo moterų namai, gerai? 


<=— 


— Vargu ar čia kas liko iš originalių pastatų, čia viskas įvairiu metu 
vis perstatinėta, - paaiškino jų gidė. 

— Pačiame tolimajame salos gale stovi mažas namelis, jį vadino 
Prieglobsčiu. "Ten moterys savaitę galėjo praleisti vienos, tik dienos 
metu. Tarsi savotiškos atostogos. Senais laikais iš tikrųjų ten buvo 
tarsi karantino stotis cholera užsikrėtusiems jūreiviams. Nors da- 
bar nieko nebeliko, - pasakojo ji, vesdama į uždarą kiemą, kur virš 
akmenų stūksojo medžiai. 

Karlas apsidairė. Kiemą supo keturi pastatai. 


— Kur buvo merginų skyrius? - pasiteiravo jis. 

Moteris parodė. 

— Viršutiniame aukšte, kur tie maži stoglangiai. Viskas dabar 
perstatyta. Šiandien čia vyksta kursai ir seminarai, panaši veikla. 

— Ką merginos iš tikrųjų veikė čia uždarytos? Ar jos turėjo kokių 
teisių? 

Moteris truktelėjo pečiais. 

— Abejoju. Jos augino daržoves, prižiūrėjo laukus, laikė gyvulių. 
Čia buvo siuvykla, — pasakojo ji, rodydama rytinį sparną. - Akivaiz- 
du, protiškai atsilikusios geba naudotis rankomis. 

- Tai merginos tikrai buvo protiškai atsilikusios? 

- Na, šitaip sakoma. Tikriausiai nebuvo. Bent jau ne visos. Ar 
norite pamatyti karcerį? Jis vis dar čia. 

Karlas linktelėjo. Tikrai norėjo. 

Jie praėjo per valgomąjį su aukštomis medinėmis plokštėmis ir 
nuostabiu vaizdu į sąsiaurį. 

Gidė mostu apvedė kambarį. 

- Štai čia merginos valgė. Personalas - atskirai, kitame kamba- 
ryje. Jie labai stengėsi viską atskirti. Kitame šio pastato gale gyveno 
vyresnioji ir jos padėjėja, tačiau viskas čia perdaryta. Eikit paskui 
mane. 

Stačiais laiptais ji nuvedė vyrus į kuklesnes patalpas. Palei vieną 
siauro koridoriaus sieną ėjo ilgas mozaikinis prausimosi griovys. Ki- 
toje pusėje buvo eilė durų. 

- Turėjo būti gana ankšta, nes dvi gyveno viename kambaryje, — 
tarė moteris, rodydama patalpėlę žemomis lubomis ir nuožulniomis 
sienomis. 

Paskui ji atidarė duris, kurios vedė į pailgą palėpę, prigrūstą ap- 
dulkėjusių baldų, su lentynomis ir nesuskaičiuojama daugybe ka- 


bliukų ant sienos. 

— Merginos čia galėjo laikyti daiktus, kurie netilpo kambariuo- 
se, - paaiškino moteris. 

Šeimininkė atspindinčia šviesą liemene vėl išvedė juos į koridorių 
ir parodė duris su dviem sunkiais skląsčiais. 

— Bausmės vienutė. Netinkamai pasielgusias merginas įgrūsdavo 
čia. 

Karlas pasilenkęs įėjo į vidų pro žemas, medines duris ir atsidūrė 
tokioje ankštoje erdvėje, kad vos pakaktų vietos išsitiesti gulint. 

— Jas įkišdavo čia kelioms dienoms, o kartais ir ilgiau. Kartais 
joms būdavo apvelkami tramdomieji marškiniai, o jeigu suvaldyti 
būdavo per sunku, suleisdavo raminamųjų. Čia tikrai ne kurortas. 

Nepakankamai pasakyta, jei apskritai galima ką nors pasakyti, 
galvojo Karlas. Jis dirstelėjo į Asadą. Tas stovėjo susiraukęs, atrodė 
kaip nesavas. 

— Tau viskas gerai, Asadai? 

Vyras lėtai linktelėjo. 

— Tiesiog esu matęs štai tokias žymes. 

Jis parodė į duris iš vidaus, kur naujas sluoksnis dažų nepajėgė 
paslėpti daugybės nevienodų griovelių medyje. 

— Tokius ženklus palieka žmonės, nagais akėjantys medį. Parikėk 
manimi, Karlai. 

Jis išėjo iš kambario ir akimirkai atsišliejo į sieną. 

Gal vieną dieną jis vis dėlto papasakos, dėl ko viskas. 

Pyptelėjo gidės radijo stotelė. 

— Taip? — atsiliepė ji, o išraiška per kelias sekundes pasikeitė. — 
Supratau. Gerai. 

Vėl įsikišusi įtaisą už diržo ji nusivylusi nužvelgė vyrus. 

— Mano bosas pranešė, kad nepavyko prisiskambinti į policijos 


komisariatą, paskui kažkas iš kolegų per monitorių matė mus čia 


KALTĖ 297 


vaikščiojančius. Jis nori, kad tučtuojau išeitumėt. Vadinasi, 42bar, 
jei kartais nesupratot. 
- Atsiprašau. Pasakykite jam, kad tai aš jus apgavau. Dėkoju, ne- 


mažai pamatėme, 


— Ar gerai jautiesi, Asadai? - pasiteiravo Karlas po ilgos tylos Fiu- 
no keliais. 

- Taip, nereikia nerimauti, Karlai. - Asadas atsitiesė sėdynėje. — Iš- 
suk iš greitkelio penkiasdešimt penktu išvažiavimu, - tarė, rodydamas 
į navigaciją. 

Karlas buvo įsitikinęs, kad mažasis įtaisėlis neilgai trukus būtų 
pats pranešęs. 

— Už šešių šimtų metrų sukite į dešinę, - pasigirdo metalinis bal- 
sas. 

- Nereikia man sakyti, Asadai. Navigacija mus stebi. 

— Paskui važiuosim trys šimtai dvidešimt devintu keliu į Hindeva- 
dą, - nesutriko žmogiškasis padėjėjas. - Paskui — apie dešimt kilome- 
trų iki Brenderupo. 

Karlas atsiduso. Šiuo metu jam tai buvo dešimčia kilometrų per 
toli. 

Asado pastabos kartojosi su dvidešimties sekundžių intervalais, 
kol galiausiai jis parodė jų kelionės tikslą. 

— Štai čia tas namas, kuriame gyveno Tagas, -— tarė jis, dviem se- 
kundėms pralenkęs navigaciją. 

Namas atrodė kažkoks ištemptas, labiau priminė medinį baraką, 
juodai nutepliotas ir tarsi suręstas iš atliekamų medžiagų, pradedant 


šlakbetonio plytomis ir baigiant gofruoto metalo lakštais. Įvairūs jo 

raidos etapai, nuo pamatų iki laiko nudėvėto skardinio stogo, buvo 
matyti kaip augimo rievės. Ne kažin kiek rekomendacijų sulauktų šita 
vieta, pagalvojo Karlas, lipdamas iš mašinos ir taisydamasis kelnes. 

— Tu visiškai tikras, kad mūsų laukia? — pasiteiravo jis, penktą 
kartą paspaudęs durų skambutį. 

Asadas linktelėjo. 

— Otaip, pati maloniausiai ponia telefonu, - tarė jis. - Ji mikčio- 
ja, Karlai, bet susitariau iš tikrųjų. 

Karlas linktelėjo. Pati nuostabiausiai ponia. Jis vartoja frazes iš 
pasikalbėjimų žodyno. 

Pirmiausia vyrai išgirdo kosulį, paskui žingsnius, bet bent jau 
būta gyvybės. 

Toks kosulys būna dėl besaikio rūkymo sukeltos emfizemos, ka- 
čių plaukų ir koncentruotų alkoholio garų mišinio, tačiau, nepai- 
sydama akivaizdžių fizinių trūkumų ir visiškai netinkamo būsto, su 
visa pagarba jo gyventojai, ši nusenusi būtybė, vardu Metė Šmal, vis 
dėlto sugebėjo eiti per kambarius savotiškai elegantiškai, kaip labiau 
pritiktų dvaro šeimininkei. 

— Mudu su Tagu taip ir nesusituokėme, b-b-bet advokatas supra- 
to - bus g-g-geriausia, jei aš pateiksiu pasiūlymą namui ir jį g-g-gau- 
siu. — Ji užsidegė cigaretę. Tikrai ne pirmą tą dieną, nieku gyvu. 

— D-d-dešimt tūkstančių kronų. Tomis dienomis - krūva pinigų. 
Atėjo 1994-ieji, kol viskas buvo sutvarkyta. 

Karlas apsidairė. Kiek jis prisimena, dešimt tūkstančių tuo metu 
kainavo vaizdo kamera. Dešimt tūkstančių - gal ir dideli pinigai už 
kamerą, bet tikrai ne už namą. Kita vertus, dažnas verčiau būtų pasi- 
rinkęs kamerą vietoj šitos nuolaužų krūvos. 

- Čia buvo Tago p-p-priebėga, — tarė ji, švelniai nustumdama 
porą kačių kaip vėliava iškeltomis uodegomis. - P-p-p-pati čia nie- 


kada neidavau. T-t-tarsi nepritiko. 

Ji stumtelėjo duris, apklijuotas senomis įvairių variklio alyvų re- 
klamomis, ir juos užgriuvo visai kitokio pobūdžio dvokas. 

Asadui pavyko rasti išėjimą į gryną orą, o paskui nustatyti rūgš- 
taus dvoko šaltinį. Kampe už lovos stovėjo penki vyno buteliai, visi 
su užrūgusiu šlapimu. Sprendžiant iš butelių būklės, kadaise jie buvo 
sklidini iki kaklelio, nes stiklas buvo visiškai apsitraukęs tuo, kad ir 
kas tai būtų, kas lieka išgaravus šlapimui. 

- Jie t-t-turėjo būti užkišti p-p-prieš ištisą amžių, - tarė moteris, 
sviesdama butelius į piktžoles už namo. 

Patalpa, kurioje jie stovėjo, buvo dviračių ir mopedų remonto 
dirbtuvės. Krūvos įrankių ir seno šlamšto, o pačiame viduryje - lova 
su užtiesalu, kurio spalva buvo kaip tepaluotų grindų. 

— Nejau Tagas jums taip ir nepasakė, kur išėjo tą dieną? 

- Ne. S-s-staiga jis tapo -|-labai paslaptingas. 

— Aišku. Ar neprieštaraujate, jei mes čia apsidairysim? 

Ji mostelėjo, gestu parodydama, kad atiduoda patalpą į jų rankas. 

— Po vietos pareigūnų anuomet, čia niekas daugiau nesilankė, — 
tarė ji, abejingai lygindama apklotą. Jokios naudos. 

— Dailios damos, - į plakatus linktelėjo Asadas. 

— "Taip, iš tų laikų, kai dar nebuvo silikoninių papg, tatuiruočių 
ir moteriškų skustuvų, - suniurnėjo Karlas, stverdamas krūvą viso- 
kiausių popierių, pavojingai balansuojančių ant kartoninio kiauši- 
nių dėklo, pilno guolių rutuliukų, viršaus. 

Buvo tikrai sunku patikėti, kad kurioje iš tų šlamšto krūvų apriks 
užuominų apie Tagą Hermanseną ištikusį likimą. 

- Ar Tagas kada minėjo žmogų, vardu Kurtas Vadas? — pasitei- 
ravo Asadas. 

Moteris papurtė galvą. 

— Apie ką jis kalbėdavo? Ką nors prisiminkit. 

Vėl neigiamas atsakas. 

— Iš tikrųjų, apie nieką. Dažniausiai jis p-p-postringaudavo apie 
Kreidler Florett, P-p-puch ir Šcos. 

Asadas sutriko. 

- Tai mopedai, Asadai. Supranti, vyuwm2m, vrunm, - paaiškino 
Karlas, sukiodamas porą įsivaizduojamų rankenų. 

— Ar Tagas paliko pinigų? — toliau kamantinėjo jis. 

— Nė penso. 

— Arjis galėjo turėti priešų? 

Moters juokas baigėsi kosulio priepuoliu. Galiausiai ji nusišluos- 
tė akis ir pažvelgė į Karlą su daug sakančia išraiška. 

- O k-k-kaip jūs manot? - ji mostelėjo ranka. - Nelabai p-p-pa- 
našu į patalpą, kurioje žmonės s-s-susidraugauja? 

- Tikriausiai kaimynai norėjo, kad jis apsitvarkytų, bet gal nesu- 
klysiu sakydamas, kad dabar čia atrodo panašiai, kaip tada, todėl ti- 
kėtina, kad ne netvarka buvo jo dingimo priežastis. Ar jūs galvojote 
apie tai, kas jam galėjo nutikti, panele Šmal? 

— N-n-n-nenumanau. 

Karlas pastebėjo, kaip Asadas rausiasi pornografiniuose žurna- 
luose. Ketina kelis pasiimti, ar kaip? 

Jis atsisuko ir pamatė panosėje atkištą padėjėjo ranką su voku. 

— Buvo įkištas štai čia. 

Jis parodė kanceliarinį smeigtuką, įbestą į drožlių plokštę virš 
mergiočių plakatų. 

— Matyti skylė. Vokas buvo pritvirtintas dviem smeigtukais. Pats 
pažiūrėk. 

Karlas pašnairavo į lentą. Jei Asadas taip sako, tikriausiai neklys- 
ta. 

- Antras smeigtukas tikriausiai iškrito, vienas neišlaikė voko ir 


tas nuslydo už plakato. 

— Kas jame? — pasiteiravo Karlas, imdamas voką iš Asado. 

- Tuščias, bet pažiūrėk, kas kitoje pusėje. 

Karlas perskaitė: „Netė Hermansen, Peblingo krantinė 32, 2200, 
Kopenhaga, N. 

— Taip, Karlai. Dabar vėl apversk ir pažiūrėk į pašto ženklą. 

Detektyvas taip ir padarė. Antspaudas buvo gerokai išblukęs, 
nors vis dar įskaitomas. 1987-08-28. Vos savaitė iki Tago dingimo. 

Nebūtinai tai turi būti reikšminga. Visada atsiranda tam tikrų 
daiktų, kurie kaip nors siejasi su savininko dingimo laiku. Nedauge- 
lis žmonių prieš dingdami visiškai susitvarko. Tam būna priežastis. 
Jie tarsi žino, kad negrįš. 

Karlas dirstelėjo į Asadą. Vyruko mintys skriejo, tai buvo akivaiz- 
du. 

- Paskambinsiu Rouzei, - suniurnėjo jis, rinkdamas numerį. - Ji 
privalo išgirsti apie šitą voką. Numanau, kad tai jos sritis. 

Karlas dairėsi dirbtuvėse. Jeigu yra vokas, turi būti ir laiškas. Gal 
ir jis užkrito už Tago mergiočių? Gal po lova, o gal šiukšliadėžėje? 
Reikia kruopščiai paieškoti. 

— Ar žinote, kas tokia Netė Hermansen, panele Šmal? - pasitei- 
ravo jis. 

— N-n-neturiu supratimo. Tikriausiai giminaitė, m-m-manyčiau. 


Jei galima vadovautis pavarde. 


Po valandos bergždžio rausimosi po Tago daiktus, paskui po ke- 
turiasdešimt penkių minučių automobilyje jie vėl prisiartino prie 
didžiulio tilto, jungiančio Fiuno ir Zelandijos salas. Jo stūksančios 


kolonos kilo tiesiai į debesis. 

- Vėl mūsų užkeikta sala, - tarė Asadas, rodydamas rūke kylančią 
Sprogę. 

Jis akimirką stebeilijosi tylėdamas, paskui atsisuko į Karlą. 

— O kas, jei Herbertas Sionderskovas ir Mija Niorvig dar nebus 
grįžę, Karlai? 

Karlas važiuodamas pro šalį užmetė akį į salą. Čia atrodė taip 
ramu; ypatingu būdu žmogaus paliesta, sala supo greitkelį tarp že- 
mosios vakarinės tilto dalies ir aukšto pakabinamo tilto rytuose: 
baltas švyturys ant žalios kalvos, puošnūs vėją užstojantys geltoni 
pastatai, plačios pievos ir laukinė augmenija. 

Pragaras žemėje, šitaip Rouzė pavadino šią vietą. Karlui pasidin- 
gojo, kaip senos piktybės sulaužo kelio užtvaras, priešais stojasi pra- 
eities vaiduokliai, į gabalus plėšomos sielos, amžiams lieka žaizdotos 
bergždžios gimdos. Nejaugi Danija iš tikrųjų leido, netgi skatino 
tokį žiaurumą, kurį vykdė gerai išsimokslinę gydytojai, iš tikrųjų 
turėję gydyti? Jam tokį dalyką buvo sunku suvokti. Vis dėlto dis- 
kriminacija visada gaji, netgi šiomis dienomis, nors ne visada kyla 
skandalai. 

Jis papurtė galvą ir stipriau spustelėjo greičio pedalą. 

— Ką sakei, Asadai? 

— Klausiau, kas, jei Herbertas Sionderskovas ir Mija Niorvig dar 
nebus grįžę? 

Karlas pasuko galvą ir pažvelgė į jį. 

— Na, juk tebeturi kišeninį peiliuką. 

Asadas linktelėjo. Šitai sutvarkyta. Gerai pasiknaisiojus tame 
prakeiktame archyve, paaiškės, kokia yra šita Mijos Niorvig minėta 
Hermansen byla. Ar tai teisėta? Jie jos tikrai negautų, net jei ir pra- 
šytų. 

Suzyzė Karlo mobilusis. Jis įjungė garsiakalbį. 

— Taip, Rouze, kas yra? - tarė. 

— Kai paskambino Asadas, nuėjau į komisariatą. Geriau nei 
spoksoti pro langą Stenliosėje. Šiaip ar taip, truputį pasirausiau, — ji 
kalbėjo susijaudinusi. - Galiu atvirai jums pasakyti, buvau sukrėsta. 
Ar galite patikėti, kad šiuo adresu Niorebro vis dar registruota Netė 
Hermansen? Nuostabu, tiesa? 

Asadas iškėlė nykščius. 

— Ok, bet ji turėtų būti senstelėjusi ? 

- Taip, dar jos netikrinau. Bet matau, kad toje pačioje vietoje ji 
gyveno Netės Rouzen pavarde. Graži pavardė, nemanot? Gal aš ga- 
lėčiau šitaip vadintis? Rouzė Rouzen. Gražiai skamba, tiesa? Gal ji 
net galėtų mane įvaikinti? Nebūtų blogesnė už esamą mamą. 

Asadas sukikeno, o Karlas nuo komentarų susilaikė. Oficialiai jis 
nieko nežinojo apie asmeninį Rouzės gyvenimą. Jei išaiškėtų, kad jis 
šniukštinėjo ir kalbėjosi telefonu su tikrąja jos seserimi Yrsa, užvirtų 
tikras pragaras. 

— Puikiai padirbėjai, Rouze. Vėliau tai aptarsim. Kol kas noriu, 
kad patikrintum, ką dar apie ją turim, gerai? Dabar mes pakeliui į 
Halskovą, užmesim akį į Niorvigo archyvą. Dar ką nors turėtume 
žinoti? 

— Na, daugiau pasikapsčiau apie Kurto Vado išdaigas. Susisiekiau 
su žurnalistu Siorenu Brandtu. Jis visko pririnko apie tą Kurto Vado 
partiją. 

— Tyrumo partiją? 

— Neatrodo, kad Vado asmeninis gyvenimas būtų itin tyras. Re- 
gis, jis visai nėra malonus vyrukas. Apie jį, bėgant metams, ne vieną 
kartą buvo pranešta ir pateikti kaltinimai, tačiau, ganėtinai nuosta- 


bu, nepaskelbtas nė vienas nuosprendis. 


— Ką nori pasakyt? 

- Jis visur įsipainiojęs, bet mes dar taip toli nenuėjom. Šitas Sio- 
renas Brandras atsiųs man daugiau ž»/0, tačiau šiuo metu naršau 
senų bylų dokumentus ir, patikėkit, ne tai dabar labiausiai norėčiau 
daryti, tikrai ne skaityti apie nukaršusį senį. 

Karlas linktelėjo. Ir jis nebūtų patenkintas. 

— Yra senas, dar 1955-ųjų kaltinimas išprievartavimu, jokių smul- 
kmenų, tik kad Kurtas Vadas išsisuko. Vėliau — trys skirtingi bylų 
nagrinėjimai teisme, pateikti Teisinės pagalbos. 1967, 1974 ir pats 
paskutinis - 1996. Keletą kartų buvo pasiskųsta dėl rasistinių pasi- 
sakymų, dėl neapykantos kurstymo, brovimosi į privačią nuosavybę, 
šmeižto. Visada išsisukdavo dėl įkalčių stokos, nors, pasak Sioreno 
Brandto, turėjo būti prikirptas. 

— Nieko apie netyčinius nužudymus? 

— Netiesiogiai, bet panašiai. Ne vieną kartą kaltintas prievartiniu 
aborto atlikimu. Aš vadinčiau tai žudymu, o jūs? 

- Iš tikrųjų, nežinau. Galbūt. Žinoma, sunkinančios aplinkybės, 
jei moteris nepareiškia sutikimo. 

— Gerai, bet turim reikalą su žmogumi, kuris griežtai atskiria va- 
dinamuosius žemesnius tipus ir vertus piliečius. Labai puikus gydy- 
tojas, kai tinkami žmonės kreipiasi pagalbos, kad galėtų susilaukti 
vaikų, ir visiškai priešingai, kai reikia padėti nėščiai Uptermensben. 

— Kuo tai baigdavosi? — Karlas iš Mijos Niorvig žodžių buvo su- 
sidaręs tam tikrą vaizdą, kurį tikriausiai reikėjo pagrįsti. 

— Na, kaip jau minėjau, Kurtui Vadui niekada nebuvo paskelbtas 
joks nuosprendis, bet sveikatos priežiūros tarnybos ne kartą tikrino 
jo praktiką dėl tvirtinimų, kad jis atliko abortą be moters sutikimo 
arba net pacientei nežinant. 

Karlas jautė, kaip sėdynėje bruzda Asadas. Įdomu, ar jis kada 


buvo pavadintas žemesne žmogiška būtybe? 

—- Gerai, ačiū, Rouze. Pakalbėsim apie tai, kai grįšim. 

— Luktelk, Karlai, dar vienas dalykas. Ką tik nusižudė vienas iš 
Tyrumo partijos rėmėjų, Hansas Kristianas Dirmandas iš Sionder- 
borgo. Per tai ir atradau tą žurnalistą Sioreną Brandrtą. Savo tinkla- 
raštyje jis rašė, kad gali būti ryšys tarp to, kuo praeityje užsiiminėjo 
Kurtas Vadas, ir to, ką sau padarė Dirmandas. 

- Tas žmogus - išpera! - staiga sušuko Asadas. Tikrai stiprūs žo- 


džiai iš jo lūpų. 


Namą Halskove jie rado tokį pat tuščią kaip ir paliko ryte. Asadas 
įkišo ranką į kišenę ir jau buvo beeinąs kitapus namo, tačiau Karlas 
staiga jį sustabdė. 

- Luktelk minutę, Asadai. Grįžk į mašiną, - tarė jis, tada nuvai- 
ravo link namelio kitoje ramaus gyvenamojo kvartalo gatvės pusėje. 

Detektyvas parodė ženklelį, ir kaimynė, stovinti priešais savo 
namą, baimės apimta įsistebeilijo į jį. Kartais taip suveikia, jei žmo- 
nėms nenusispjaut į ženklelį. 

— Ne, neturiu nė menkiausio supratimo, kur gali būti Herbertas 
su Mija, - išpyškino ji, vos paklausta. 

— Ar asmeniškai juos pažinojot? 

Moteris truputį atlėgo. 

— Taip, mes bičiuliavomės, labai gerai sutarėm. Kas dvi savaites 
lošdavom bridžą. 

- Tai jūs neturit supratimo, kur jie gali būti? Poilsio namuose, 
lanko vaikus? Savaitgalis namelyje prie jūros? 

— Ne, visiškai nenumanau. Žinoma, jie kartkartėmis išvažiuo- 


davo atostogauti. Mudu su vyru laistydavome jų augalus, jei pabūti 

neatvažiuodavo jos dukra. Žinot, abipusė pagalba. Mes irgi turime 
augalų, kuriais reikia pasirūpinti, kai išvažiuojam. 

— Langinės uždarytos. Spėju, tai reiškia, kad jie išvyko ilgiau nei 
porai dienų. 

Moteris pasiglostė sprandą. 

— Na, taip, žinot, mes dėl to truputį sunerimome. Juk nemanote, 
kad įvyko kokia nelaimė? 

Karlas papurtė galą ir padėkojo kaimynei už pagalbą. Dabar mo- 
teris netvers smalsumu ir tikrai užmes akį į tai, ką jie daro kitapus 
gatvės. 

Jis grįžo į automobilį, bet pamatė, kad Asado nebėra. Netrukus 
pastebėjo, kad svetainės langinės namo gale atviros ir langas pravi- 
ras. Jokių įsilaužimo žymių. Akivaizdu, Asadas jau yra tai daręs. Ne 
kartą. 

— Eik prie rūsio durų, Karlai, - iš vidaus pasakė jam padėjėjas. 


Laimei, dokumentų spintos tebebuvo savo vietoje. Galbūt gyven- 
tojų dingimas neturi nieko bendra su vakarykščiu jų apsilankymu? 

— Hermansenas, pirmiausia reikia patikrinti šią pavardę, - Asa- 
dui pasakė Karlas. 

Po dvidešimt sekundžių Asadas stovėjo priešais su aplanku ran- 
koje. 

- Prie „H“, kurgi daugiau? Bet šičia ne Tagas Hermansenas. 

Jis padavė bylą Karlui. „Kurtas Vadas prieš Nerę Hermansen“, 
buvo užrašyta ant viršelio, o viduje buvo teismo proceso, vykusio 
1955-aisiais, dokumentai, sudėti chronologine tvarka. Ant doku- 
mentų puikavosi rajono teismo antspaudas, taip pat Niorvigo fr- 


mos logotipas. 

Greitai permetus turinį išryškėjo tokios frazės kaip „kaltinimas 
išprievartavimu“ ir „tvirtinimas mokėjus už nėštumo nutraukimą , 
galiausiai visi įrodymai pasisuko prieš Netę Hermansen. Byla baigėsi 
tuo, kad Vadas buvo išteisintas. Tiek buvo akivaizdu iš įrašų, tačiau 
kas nutiko Netei Hermansen, liko paslaptimi. 

Suskambo Karlo mobilusis. 

— Netinkamas laikas, Rouze, - atsiliepė jis. 

— Manau, tinkamas, Karlai, paklausyk: Netė Hermansen buvo 
viena iš Sprogės merginų, nuo 1955-ųjų iki 1959-ųjų. Ką dabar pa- 
sakysi ? 

— Pasakysiu, kad nenustebau, - atsiliepė jis, sverdamas bylą ran- 


koje. Ji buvo lengva kaip plunksnelė. 


Po penkiolikos minučių jie baigė kimšti aplankus į automobilį. 

Uždarant bagažinę kalva link jų kilo žalias mikroautobusas. Ne 
pats mikroautobusas patraukė Karlo dėmesį, o tai, kad jis staiga su- 
lėtino greitį. 

Detektyvas atsitiesė ir sutelkė žvilgsnį. Vairuotojas, regis, dvejojo, 
nežinojo, ar sukti į šalį, ar važiuoti toliau. Tačiau pravažiuodamas jis 
žiūrėjo į Niorvigo namą. Gal ieškojo numerio, tačiau tokioje tvar- 
kingoje gyvenvietėje namų numeriai buvo aiškiai matomi, tai kur 
bėda? 

Pravažiuodamas vairuotojas nusisuko. Karlas tepamatė švystelint 


šviesius banguotus plaukus. 


27 


Rugsėjis, 1987 


Tagas jautėsi kaip karalius, stebėdamas, kaip pro traukinio lan- 
gus slenka Zelandija. „Tai kelionė į rojų“, - galvojo jis ir padavė kupė 
sėdinčiam vaikui monetą. 

Karališka diena, karūnavimas. Diena, kai išsipildys labiausiai pa- 
šėlusios svajonės. 

Jis įsivaizdavo, kaip Netė pasitaiso plaukus ir kukliai pakviečia jį 
vidun. Jau jautė laikąs rankose dovanojimo sutartį. Instrumentą, ku- 
riuo jam bus perduota dešimt milijonų kronų. Neabejotinam mo- 
kesčių inspektorių pasitenkinimui ir begaliniam jo paties džiaugs- 
mui. 

Tačiau galiausiai atsidūręs Kopenhagos centrinėje stotyje su- 
vokė, kad teturi pusvalandį susirasti Netės namus. Staiga jį apėmė 
nerimas. Jis atplėšė taksi dureles ir pasiteiravo vairuotojo, kiek tai 
kainuos. Kai sužinojo, kad pasiūlytas tarifas daugiau nei pora kro- 
nų viršija tai, ką jis gali sau leisti, Tagas paprašė, kad jį nuvežtų kuo 
toliau už tiek, kiek turi kišenėse. Supylus monetas vairuotojui į del- 


ną, jį pavėžėjo septynis šimtus metrų, išleido Vesterbro aikštėje ir 

paaiškino, kaip Teatro pasažu ir palei miesto ežerus patekti ten, 
kur reikia. Reikėjo paskubėti. 

Tagas nebuvo pratęs vaikščioti pėsčiomis. Krepšys per petį sun- 
kiai daužėsi į šlaunį, prakaitas permerkė naujus drabužius, švarkas 
pažastyse patamsėjo. 

Tu pavėluosi, pavėluosi, kartojo jis sau, žodžiai aidėjo galvoje 
sulig kiekvienu vis greitėjančiu žingsniu, o visokiausio amžiaus 
bėgikai risnojo pro šalį. 

Kiekviena kadaise surūkyta cigaretė degino plaučius, kiekvie- 
nas alaus butelis, kiekvienas viskio gurkšnis kėlė įtampą kojų rau- 
menyse. 

Jis prasisagstė švarką ir meldė Dievą, kad suspėtų laiku. Galiau- 
siai 12.35 buvo vietoje. Penkias minutes pavėlavęs. 

Dėl to dėkingumo ašaros, Netei jį įleidus, užliejo jam akis, o jis, 
kaip laiške buvo nurodyta, padavė jai kvietimą. 

Tagas jautėsi apgailėtinai tokiame puikiame bute, stovėdamas 
priešais geriausią gyvenime bičiulę, dabar suaugusią moterį, kuri 
atvirai, sveikindama jį apkabino. Jis vos nepravirko jai pasiteira- 
vus, kaip jam sekasi, po kelių minučių pasiūlė išgerti puodelį ar- 
batos. 

Ir jis tiek daug būtų norėjęs Netei pasakyti, jei staiga nebūtų 
taip siaubingai prastai pasijutęs. Būtų jai pasakęs, kad visada ją 
mylėjo. Kad gėda, jog ją paliko, kone sužlugdė jį. Jis būtų atsiklau- 
pęs ant kelių ir meldęs atleidimo, jei tik nebūtų sukilęs toks bai- 
sus šleikštulys, kad nevalingai atpylė tulžį ant savo dailaus naujo 
švarko. 

Ji paklausė, ar jam bloga, gal norėtų vandens ar dar arbatos. 

— Čia taip karšta! — suaimanavo, iš paskutiniųjų gaudydamas 
kvapą, tačiau plaučiai neklausė. O kol ji nuėjo įpilti vandens, jis 


priglaudė rankas prie širdies ir suprato, kad miršta. 

Netė stebeilijosi į priešais krėsle sasmukusį žmogų bjauriu kos- 
tiumu. Tagas buvo gerokai stambesnis nei ji įsivaizdavo. Vien vir- 
šutinė jo kūno dalis svėrė tiek, kad ji kone parklupo jį truktelėjusi 
patogiau suimti po pažastimis. 

— O, Dieve, - suaimanavo, žiūrėdama į siūruojančią senelio lai- 
krodžio švytuoklę. Ilgai užtruks. 

Netė paleido kūną ir leido jam nukristi. Pasigirdo nemalonus 
dunkstelėjimas, kai Tago nosis ir galva trenkėsi į grindis. Moteris 
vylėsi, kad kaimynai apačioje neišsigąs. Tada ji parklupo ant keturių 
ir sugebėjo Tago kūną nustumti į vidurį Bucharos kilimo, o paskui 
sutelkusi visas jėgas nutempė prie durų į koridorių, kur nevilties 
apimta sustojo. Kodėl anksčiau apie tai nepagalvojo? Koridorius 
padengtas kokoso pluošto danga. Ji niekada nepajėgs nuvilkti juo 
kūno, netgi su kilimu. Per didelė trintis. 

Netė kilstelėjo kūną iš visų jėgų pro duris. Tačiau turėjo nenoriai 
atsisakyti savo plano. 

Su Rita buvo užtektinai vargo, nors ji nė iš tolo nebuvo tokia sun- 
ki. Jos kūnas atrodė beveik be sąnarių, tarsi galūnės būtų nusidrieku- 
sios iš kiekvieno šonkaulio. Kartkartėmis buvo priversta stabtelėti ir 
paguldyti moters rankas ant pilvo, o galiausiai teko jas surišti, kad 
užbaigtų, ką sumaniusi. 

Netė kramtė lūpą su pasibjaurėjimu žiūrėdama į Tagą. Koks di- 
delis skirtumas tarp jaunuolio, su kuriuo ji gulėjo, ir šito išbrinkusio 
prakaituoto veido, šitų glebių rankų. 

Ji pakėlė jį į sėdimą padėtį, galva ir torsas palinko pirmyn, tar- 
si kūlverstį atlikti susiruošusio storo akrobato. Pasistūmėjo gal per 


pusmetrį. 

Netė nužvelgė koridorių. Tokiu greičiu prireiks dešimties minu- 
čių nutempti jį į sandarųjį kambarį, tačiau dabar ji nebegalėjo susto- 
ti. 

Prispaudusi jo galvą prie grindų Netė parito jį per pečius ir karto- 
jo šiuos sulėtintus kūliavirsčius, atradusi, kad jėgos tereikia nuolati- 
niam judėjimui palaikyti. 

"Tačiau pati nusilpo. Jos sužeista koja, šlaunis ir nugara tvinksėjo 
iš skausmo, visa nervų sistema kėlė aliarmą. 

Kai galiausiai įvertė Tagą į kambarį, nė nesistengė jo pasodinti 
prie pietų stalo su septyniomis kėdėmis, prie Ritos lavono, kurį buvo 
įtaisiusi priešais jos vardo kortelę ant stalo. Moters galva buvo nu- 


leista ant peties, o torsas per nugarą virve pririštas prie kėdės atkaltės. 


Natė dirstelėjo į Tagą, gulėjusį atmerktomis akimis, sulenktais, į 
kumštį sugniaužtais pirštais. Kaip apgailėtina. Reikės pasodinti jį į 
vietą, kol diena nesibaigė. 

Tada kažkas patraukė jos dėmesį. Praplyšo Tago neskoningo bliz- 
gančio kostiumo viršutinė kišenė: trūko mažos audinio juostelės. 
Juk tikrai visą laiką taip nebuvo? Reikia įsitikinti. 

Buvo be dvidešimt dvi. Po penkių minučių pasirodys Vigas. 

Netė uždarė kambario duris ir ėmė apžiūrinėti koridorių, tačiau 
audinio skiautės niekur nematė. Gal jos visą laiką trūko? Gal ji tik 
nepastebėjo? Kai Tagas atsisėdo į fotelį, nė minutei nenuleido akių 
nuo jo veido. 

Netė giliai įkvėpė ir nuėjo į vonią susitvarkyti pati. Patenkinta 
apžiūrėjo veidrodyje savo suprakaitavusį veidą. Nepaisant visų ne- 


sklandumų, ji tvarkosi gerai. Drignių ekstraktas veikia, kaip tikėtasi, 

ir viskas klostosi pagal planą. Žinoma, visiškai natūralu, jei šį vakarą, 
kai viskas bus baigta, ji pajus poveikį. Gal pagaliau galės pažvelgti į 
šiuos žmonės kitoje šviesoje? Gal, nors dabar kaip įmanydama sten- 
gėsi apie tai negalvoti, net pagalvos apie tai, kad juos kadaise taip pat 
supo taip mylintys draugai ir geriausios kloties linkėjusi šeima. 

Tačiau apie šitai ji šiuo metu neįstengia galvoti. 

Netė pasitaisė plaukus ir pagalvojo apie tuos, kurie dar atvyks. 
Ar Vigas dabar toks pat kūningas kaip Tagas? Jei taip, tada būtina, 
kad jis pasirodytų laiku. Netė nedrįso nė galvoti apie pasekmes, jei 
jis pavėluos. 

Pagalvojusi apie Kurto Vado išsiskiriantį ūgį ir kiek jis galėtų 
sverti, Netė pastebėjo koridoriuje ant kabliuko tebekabantį Ritos 
apsiaustą. 

Griebusi drabužį, sviedė jį ant lovos, kur gulėjo ir Ritos rankinė. 
Iš kišenės iškrito Ritos cigaretės, Netė akimirką stebeilijosi į jas. 

Prakeiktas daiktas, pagalvojo ji. Kaip brangiai atsiėjo bjaurus Ri- 


tos įprotis. 

Lapkritis, 2010 


— Kad žinotumėte: buvo atėjęs ūkvedys ir sakė, kad jums, vyru- 
čiai, vyrų tualetu koridoriuje negalima naudotis iki trečiadienio, kol 
jis ras laiko ateiti ir sutaisyti, - pranešė Rouzė, įspendusi rankas į 
klubus. - Kažkas vakar sunaudojo per daug popieriaus ir užkimšo 
tuliką. Kuris iš jūsų? 

Ji nusisuko nuo Asado ir įsistebeilijo į Karlą, antakius pakėlusi iki 
pat varno juodumo plaukų linijos. 

Karlas gindamasis iškėlė rankas. Tarptautine kūno kalba tai turė- 
jo reikšti: „Iš kur aš galėjau žinoti“, o asmeniškai bylojo: „Koks, po 
velnių, tavo reikalas?“ Jis neketino aptarinėti savo higienos įpročių ir 
žarnyno būklės su priešingos lyties pavaldine. Nieku gyvu. 

— Taigi, kai naudositės moterų tualetu, pasistenkite šlapindamie- 
si atsisėsti. Kitu atveju — pakelkite sėdynę, o baigę ją nuleiskite. Su- 
pratote? 

Karlas susiraukė. Tai buvo pernelyg asmeniška, kad jam patiktų. 

— Parikrinkit viską, ką turime apie Netę Hermansen, ir sudaryki- 


te man sąrašą. Tačiau pirma duok to savo žurnalisto Sioreno Brand- 


314 JUSSI ADLER-OLSEN 


to telefono numerį, - šitaip atsiliepė jis. Jei ji nori su juo juokauti, 
gali tai daryti bet kuriuo metu, tik ne savaitgalį. Turi būti kokios 
nors ribos. 

— Iš tikrųjų aš ką tik kalbėjau su tuo Brandtu, Karlai, - prisipa- 
žino Asadas, glausdamas prie lūpų garuojantį puodelį pykinančiai 
dvokios, karamelę primenančios medžiagos. 

Karlas kreivai į jį pažvelgė. Nuostabu. 

— "Tu ką tik su juo kalbėjai? — vėl susiraukė jis. - Juk nepasakei, 
kad nukniaukėm visą archyvą? 

Dabar atėjo Asado eilė įsisprausti kumščiais į šlaunis. 

— Manai, kad kupranugaris brenda į ežerą, iš kurio gers? 

— Pasakei, tiesa? 

Asadas pastebimai susigūžė. 

- Tik prasitariau. Pasakiau, kad turim šį tą apie Kurtą Vadą. 

- Oką dar? 

— Truputį apie šitą Lionbergą iš Tyrumo partijos. 

— O ką apie jį turim? 

- Jis buvo prie „L“ raidės. Niorvigas ir jį gynė keliose bylose. 

— Gerai, prie to dar sugrįšim. Ką turėjo pasakyti Siorenas Brand- 
tas? 

- Sakė, kad irgi girdėjo apie Reikalą. Iš tikrųjų, jis kalbėjosi su 
Niorvigo pirmąja žmona. Ji papasakojo, kad slaugytojos ir gydytojai 
metų metus siuntė netinkamos kilmės nėščias moteris ginekologiš- 
kai išsitirti pas organizacijos narius. Moterys nežinojo, kas vyksta, o 
labai dažnai apžiūra baigdavosi abortu. Siorenas Brandtas turi infor- 
macijos, kurią nori perduoti mainais už tai, ką mes turime. 

— Dieve Visagali, Asadai! Ar suvoki, su kuo žaidi? Mus išspirs 
nė neperspėję, jei paaiškės, kad deramės dėl įkalčių! Duok man jo 
numerį! 


Karlas paskambino nuogąstaudamas. 

- Taip, neseniai kalbėjau su jūsų kolega, - prisistačius patvirtino 
Siorenas Brandtas. Balsas buvo jaunas ir entuziastingas. Tokie visada 
pavojingiausi. 

- Spėju, judu su Asadu aptarėte kažkokius mainus. 

— Taip, ir aš tikrai dėkingas. Vis dar ieškau ryšio tarp Tyrumo 
partijos narių ir Reikalo. Įsivaizduokit, jei mums pavyktų užspausti 
tuos bepročius, kol jie iš tikrųjų neįgavo įtakos. 

- Apgailestauju, kad teks jus nuvilti, bet bijau, jog Asadas paža- 
dėjo daugiau, nei gali suteikti. Savo medžiagą mes perduosime apy- 
gardos prokurorui. 

Žurnalistas nusijuokė. 

— Nieko gero iš to nebus, bet aš galiu suprasti, kad jūs rūpinatės 
savimi. Juk darbas šiomis dienomis ant medžių neauga? Nors jūs ga- 


lite lengviau atsikvėpti. Tylėsiu kaip partizanas. 


Tarsi klausytųsi savęs kalbant. 

- Klausykit, Mjorkai, Vado žmonės yra kariai. Jie nė nemirkte- 
lėję žudo negimusius kūdikius. Jie sukūrė puikiai suderintą sistemą, 
kad paslėptų visus įkalčius. Milijonai kronų iš fondų ir rėmėjų. Go- 
rilos darbuotojų sąrašuose, tokie žmonės, kokie nenorėtumėt, kad 
taptų jūsų priešais. Nejau manote, kad pastaruoju metu gyvenu, kur 
registruotas? Tikrai ne. Turiu būti atsargus, nes šitų vyrukų nie- 
kas nesustabdys, jei kas ims šmeižti jų iškreiptą požiūrį į žmoniją ir 
siekiamą politiką, patikėkite manim. Pagalvokite apie tą gydytoją, 
Hansą Kristianą Dirmandą. Manote, jis savanoriškai prarijo ramina- 
muosius? Jei manęs paklaustumėt, tikrai ne. Todėl tylėsiu kaip žuvis, 


suprantat ? 

— Kol išeisite į viešumą, tiesa? 

— Taip, iki tol. Ir esu pasiruošęs sėsti į kalėjimą gindamas savo 
šaltinius, neabejokite nė minutę. Kad tik pavyktų partrenkti tą Vadą 
ir jo apgailėtiną gaują. 

— Gerai. Tokiu atveju leiskite jums pasakyt, kad mes tiriame seriją 
dingimų, kurie, regis, susiję su moterimis iš namų, kadaise buvusių 
Sprogėje. Ar būtų protinga prielaida, kad Kurtas Vadas prie to kaž- 
kaip prikišęs nagus? Tai buvo maždaug prieš penkiasdešimt metų, 
bet vis tiek gal ką žinote? 

Jis klausėsi žmogaus kvėpavimo, kol galiausiai viskas nutyko. 

— Arjūs dar ten? 

- Taip, taip, — atsiliepė Brandtas. — Tiesiog reikėjo sekundės susi- 
imti. Mano mamos teta buvo Sprogės mergina. Nuo jos pasakojimų 
plaukai šiaušiasi. Ne konkrečiai apie Kurtą Vadą, bet kitus, tokius 
kaip jis. Aš nežinau, kaip jis gal būti įsipainiojęs į tą mėšlą, bet nė 
kiek nenustebčiau, jei būtų. 

- Aišku. Kalbėjau su kitu žurnalistu, tokiu Luisu Petersonu. Vie- 
nu metu jis irgi rašė kritinius straipsnius apie Kurtą Vadą. Ar jį pa- 
Žįstate? 

— Pažįstu iš pavardės. Ir, žinoma, skaičiau jo straipsnius. Jis iš 
tų vyrukų, kurių tikri žurnalistai nemėgsta. Buvo nepriklausomas 
ir, regis, tikrai kažką atkapstė, bet paskui, atrodo, Vadas jį apgręžė 
ir įtraukė į tą „Beneficiją, smulkią tendencingą naujienų tarnybą. 
Labiausiai tikėtina, jie nemažai jam moka. Bet kuriuo atveju - visi 
kritiniai straipsniai per naktį išseko. 

— Ar jums buvo pateikta panašių pasiūlymų? 

Siorenas Brandtas nusijuokė. 

— Dar ne, bet su tomis hienomis niekada nežinai. Vakar Tyrumo 


partijos kongrese tikrai supykdžiau Kurtą Vadą su Lionbergu. 

- Lionbergas, ką apie jį turite? 

- Vilfridas Lionbergas. Vado dešinioji ranka, jo mažasis auginti- 
nis, statytinių „Beneficijos“ direktorių tėvas, vienas iš Tyrumo parti- 
jos steigėjų ir labai aktyvus dėl Reikalo. Todėl, jūsų vietoje, truputį jį 
patrukdyčiau. Kartu sudėję Lionbergą ir Vadą, gauname įsikūnijusį 
Josefą Mengelę. 


Plieskiančias laužo liepsnas pareigūnai pamatė gerokai anksčiau, 
nei privažiavo namus. Tamsią lapkričio popietę jų buvo sunku nepa- 
stebėti. 

- Prabangus kvartalas, - pastebėjo Asadas, linktelėjęs prašma- 
tnių namų link. 

Lionbergo namas nedaug tesiskyrė nuo kitų, išsirikiavusių palei 
tykią gatvelę, baltas ir įspūdingas, dideliais atveriamais langais ir 
juodų blizgių čerpių stogu. Namas stovėjo tolėliau nuo gatvės, todėl 
žingsniai Žvyruotu įvažiuojamuoju keliu pranešė apie jų atėjimą. 

— Ką veikiate mano nuosavybėje? - pasiteiravo balsas. 

Karlas su Asadu pasisuko į gyvatvorę ir pamatė pagyvenusį vyrą 
ruda prijuoste bei storomis sodininko pirštinėmis. 

— Kojums čia reikia? - piktai sulojo jis, žengdamas priešais lieps- 
nojančią tepalų statinę, kurią maitino popieriaus lakštais iš šalimais 
pastatyto vežimėlio. 

— Noriu pranešti, kad degindamas tokias atliekas atvirai pažei- 
džiate įstatymą, - tarė Karlas ir pašnairavo, ar pavyks nustatyti tiks- 
lesnį jų pobūdį. Bylos ir dokumentai, labiausiai tikėtina, susiję su 
visu mėšlu, kuriame murkdosi Lionbergas ir jo gauja. 


- Tikrai? Koks tai įstatymas? Juk šiuo metu nėra sausros? 

— Su džiaugsmu pasivarginsiu paskambinti į Gentoftės priešgais- 
rinį departamentą, kad išaiškintų vietines taisykles ir nuostatus, — 
Karlas atsisuko į Asadą. - Ar gali tuo pasirūpinti, Asadai? 

Vyras atmetė galvą. 

— Oi, liaukitės, tai tik popieriai. Kam tai gali rūpėti? 

Karlas ištiesė ženklelį. 

— Įsivaizduoju, kad keletui žmonių turėtų rūpėti. Iš tikrųjų, jei 
pasirodytų, kad jūs naikinate įkalčius, kurie galėtų atsakyti į daug 
klausimų, susijusių su jūsų ir Kurto Vado veikla. 

Paskui viskas nutiko per keletą sekundžių. Karlas net pasitelkęs 
lakiausią vaizduotę nebūtų patikėjęs, kad Lionbergo amžiaus ir su- 
dėjimo žmogus galėtų pasielgti taip ryžtingai. 

Vienu staigiu judesiu vyras iš vežimėlio iškėlė visą kaugę doku- 
mentų ir sviedė juos į alyvos statinaitę, stvėrė nuo žemės plastikinį 
parafino butelį, nusuko kamštelį ir taip pat sviedė į laužą. 

Poveikis buvo stulbinamas ir staigus. Karlas su Asadu liuoktelėjo 
atgal, kai į orą, beveik iki didingo buko sodo viduryje viršūnės, šovė 
ugnies stulpas. 

- Štai, - tarė Lionbergas. - Dabar galite skambint gaisrinin- 
kams. Kiek man tai kainuos? Penkis tūkstančius? Dešimt? Spėkit, 
ar man rūpi? 

Jis jau sukosi eiti į namą, tačiau Karlas sustabdė jį uždėjęs ranką 
ant peties. 

— Ar jūsų dukra Lizelotė žino, su kokiais pasibjaurėjimą kelian- 
čiais projektais susijęs jos vardas, Lionbergai ? 

— Lizelotė? Pasibjaurėtini projektai? Jei kalbate apie jos narystę 
„Beneficijos“ valdyboje, tada galiu jums pasakyti, kad ji ne be pa- 
grindo tuo didžiuojasi. 

— O, jūs tikrai taip manote? Ji didžiuojasi Reikalu ir nelegaliais 


abortais? Ar jai apie tai nepasakėte? Ar ji irgi pritaria jūsų liguistoms 

pažiūroms į žmoniją? Ar ji prijaučia negimusių vaikų žudymui? Ar 
ji tuo didžiuojasi, ar paprasčiausiai nežino? 

Lionbergas įtūžo. Ledo jo akyse jokia liepsna nepajėgė ištirpinti. 

— Neturiu supratimo, apie ką jūs kalbate. Jei apskritai ką nors 
išmanote apie šitą temą, kuria ketinate diskutuoti, pirmiausia pir- 
madienio rytą paskambinkite mano advokatui. Kontora atidaroma 
aštuonios trisdešimt. Jo pavardė Kaspersenas. Numeris yra telefonų 
knygoje. 

- O, taip, Kaspersenas, - tolėliau sumurmėjo Asadas. - Pažįstam 
šitą žmogų iš televizijos. Vienas iš Tyrumo partijos, tiesa? Labai ge- 
rai, kad turėsim jo telefono numerį. Tikrai labai jums ačiū. 

Asado gyvumas akimirksniu nupūtė Lionbergo aroganciją. 

Karlas palinko prie jo veido ir prislopintu balsu išrėžė: 

— Labai ačiū, Lionbergai. Manau, jau turime pakankamai, kad 
galėtume tuo užsiimti. Perduokite linkėjimus Kurtui Vadui ir pa- 
sakykite, kad keliaujame aplankyti jo senos pažįstamos į Niorebro. 


Hermansen byla - ar taip anuomet ją vadino? 


Niorebro buvo karo zona. Per naktį sulipdyti betoniniai būstai 
sudarė idealias sąlygas tarpti visam pluoštui socialinių problemų, 
veistis nusikaltimams, smurtui ir neapykantai. Kitaip nei senais lai- 
kais, kai rajono socialiniams darbuotojams tereikėjo padėti sunkiai 
ariantiems normaliai gyventi. Tiktai kada atžingsniuoji į kvartalą 
palei miesto ežerus, praėjusių laikų didybė atsiskleidžia buvusia 
šlove. 

— Ežerai tebėra geriausia vieta mieste, — vis sakydavo Antonsenas 


iš Riodovrės. 

Tiesa. Stovint ten, žiūrint į eiles didingų pastatų, už kaštonų, su 
vaizdu į ramius vandenis, atrodė absurdiška galvoti, kad vos už ke- 
lių šimtų metrų siaučia imigrantų gaujos ir baikeriai, o išmintingas 
žmogus budriai saugosi vaikščiodamas tamsiu paros metu. 

— Manau, ji namuose, Karlai, - tarė Asadas, rodydamas į langus 
viršutiniame aukšte. 

Karlas linktelėjo. Kaip ir visi kiti langai pilkame daugiabutyje, 
Netės langai švietė. 

— Netė Hermansen? Policija, - pasakė jis į mikrofoną. - Norė- 
čiau užduoti kelis klausimus. Ar būtumėte tokia maloni ir mane 
įleistumėte? 

— Kokius klausimus? — pasigirdo atsakymas. 

— Nieko neįprasto. Įprastus klausimus, ir viskas. 

— Ar tai turi ką nors bendra su susišaudymu Blagardo gatvėje 
praėjusią naktį? Tikrai girdėjau, kad kažkas vyksta. Gal būtumėte 
toks malonus, žengtumėte atgal ir iškeltumėte savo ženklelį, kad aš 
galėčiau matyti. Reikia būti apdairiai. 

Karlas davė ženklą Asadui likti prie durų, tada žengė atgal į er- 
dvę tarp apatinio aukšto mažų gėlių lysvių, kad šviesa išryškintų jo 
bruožus. 

Užtruko, kol viršuje atsidarė langas ir išlindo galva. 

Karlas iškėlė ženklelį kuo aukščiau. 

Po trisdešimties sekundžių suzvimbė telefonspynė. 

Po, regis, begalinio, kvapą gniaužiančio kopimo į ketvirtą aukštą 
jie rado buto duris jau plačiai atidarytas, todėl, akivaizdu, moteris 
nebuvo itin apdairi. 

— Oi! - suriko ji išsigandusi, kai Karlas žengė į pritemdytą kori- 
dorių su prie peties prigludusiu Asadu. Niorebro imigrantų gaujų 


grėsmė buvo įsiskverbusi ir Čia. 

— Tikrai atsiprašau, bet nereikia bijoti mano padėjėjo. Ant tokių 
kaip jis laikosi pasaulis, - sumelavo Karlas. 

Asadas sveikindamasis ištiesė ranką. 

- Kaip laikotės, ponia Hermansen? - jis nusilenkė kaip mokinu- 
kas, kviesdamas šokiui išėjusiame iš mados baliuje. - Hafezas al-Asa- 
das, tačiau galite vadinti mane Asadu. Malonu su jumis susipažinti. 

Ji akimirką dvejojo, prieš atsakydama į sveikinimą. 

— Ar norėtumėte puodelio arbatos? - pasiteiravo, regis, nematy- 
dama, kad Karlas įnirtingai purto galvą. 

Svetainė ne kažin kuo skyrėsi nuo kitų jos amžiaus ir padėties 
damų svetainių. Gyvas mišinys sunkių baldų ir ilgą gyvenimą pri- 
menančių daikčiukų. Įtartinai atrodė tik tai, kad nebuvo matyti įrė- 
mintų šeimos nuotraukų. Karlas prisiminė trumpą Rouzės ataskaitą 
apie Netės Hermansen gyvenimą. Buvo pakankamai priežasčių, kad 
tokių nuotraukų stigtų. 

Ji įžengė su arbata ant padėklo, truputį šlubčiojo, bet atrodė gerai 
kaip septyniasdešimt trejų. Šviesūs, tikriausiai dažyti plaukai, gana 
elegantiškas kirpimas. Buvo matyti, kad pinigai tinkamai jai tarnau- 
ja, nepaisant visų slėgusių nelaimių. Pinigai paprastai padeda. 

— Labai graži suknelė, - pagyrė Asadas. 

Moteris nieko neatsakė, bet arbatos jam įpylė pirmam. 

— Čia dėl to šaudymo Blagardo garvėje praėjusią savaitę, tiesa? — 
pasiteiravo ji, sėsdamasi tarp jųdviejų ir stumteldama nedidelę sau- 
sainių lėkštelę Karlo link. 

Karlas atsisakė ir pasimuistė kėdėje. 

— Iš tikrųjų ne, mes dėl ko kito. 1987-aisiais dingo ir taip ir neat- 
sirado nemažai žmonių. Mes viliamės, kad jūs, Nete... - jis nutilo, 
ar galiu vadinti jus Nete? 


Ji linktelėjo. Gal nenoriai, sunku pasakyti. 

— Mes viliamės, gal jūs padėsit išsiaiškinti, kas jiems nutiko. 

Jos kaktoje susimetė pora smulkių raukšlelių. 

— Na, jei galėsiu būti naudinga. 

— Esu užsirašęs tam tikrus jūsų gyvenimo etapus, Nete. Matau, 
kad patyrėte nemenkų sunkumų. Noriu, kad žinotumėte, jog mes, 
tiriantys šią bylą, esame pasibaisėję prievarta, kurią jums ir kitoms 
moterims teko patirti. 

Ji pakėlė antakius. Ar jai nemalonu to klausytis? Labai tikėtina. 

— Atsiprašau, kad atveriu senas žaizdas, bet tiesa ta, kad keletas 
dingusiųjų yra susiję su moterų namais Sprogėje. Netrukus prie to 
sugrįšiu, — jis gurkštelėjo arbatos. Gana karti jo skoniui, tačiau kur 
kas skanesnė nei Asado tapetų klijai. - Jus aplankėme todėl, kad ti- 
riame jūsų pusbrolio Tago Hermanseno dingimą 1987-ųjų rugsėjį. 

Ji šonu dirstelėjo į Karlą. 

- Pusbrolis Tagas dingęs? Šimtą metų nieko apie jį negirdėjau, 
bet vis tiek gaila. Neturėjau supratimo. 

- Suprantu. Šiandien kiek anksčiau buvome jo dirbtuvėse Bren- 
derupe. Ten radome šitą voką. 

Jis išėmė voką iš plastiko maišelio ir parodė moteriai. 

- Taip, prisimenu. Rašiau ir pakviečiau Tagą ateiti manęs aplan- 
kyti. Dabar suprantu, kodėl jis taip ir neatsakė. 

— Nesitikiu, kad turite to laiško kopiją? Per kalkę arba gal spaus- 
dintinusi ? 

Ji nusišypsojo. 

— Bijau, kad ne. Laiškas buvo rašytas ranka. 

Karlas linktelėjo. 

- Jūs gyvenote moterų namuose tuo pat metu, kai juose dirbo 
slaugytoja Gitė Čarlz. Ar ją prisimenate? 


Kaktoje vėl susimetė raukšlės. 

- Taip, kuo puikiausiai. Niekada neužmiršiu nė vieno žmogaus 
iš Sprogės. 

- Gitė Čarlz irgi pradingo, maždaug tuo pat metu, kaip ir jūsų 
pusbrolis. 

— Kaip keista. 

- Ir Rita Nielsen. 

Regis, tai užklupo Netę truputį nepasiruošusią. Jos kakta išsilygi- 
no, ji truputį atitraukė pečius. 

— Rita? Kada tai buvo? 

- Paskutinis dalykas, kurį mes žinome, - kad ji nusipirko pakelį 
cigarečių kioske kaip tik pakeliui į čia - Niorebro gatvėje 1987-ųjų 
rugsėjo ketvirtąją, ryte, dešimt po dešimtos. Be to, jos mersedesas 
buvo rastas Koplyčios kelyje. Irgi ne taip toli nuo čia, tiesa? 

Jos lūpos įsitempė. 

- Bet juk tai siaubinga! Rita tą dieną buvo atvažiavusi manęs ap- 
lankyti. Sakote, rugsėjo ketvirtą? Prisimenu, kad buvo vasaros pa- 
baiga, bet ne tikslią datą. Pasiekiau tokį savo gyvenimo tarpsnį, kai 
pajutau būtinybę susitikti su praeitimi. Prieš porą metų buvau nete- 
kusi vyro ir pati negalėjau judėti. Štai kodėl pakviečiau Ritą ir Tagą. 

— Vadinasi, Rita Nielsen jus aplankė? 

— Taip, aplankė, - ji mostelėjo link staliuko. - Mes sėdėjome čia 
ir gėrėme arbatą. Iš tų pačių puodelių kaip dabar. Ji prabuvo čia pora 
valandų. Aiškiai prisimenu, kad vėl ją matyti buvo keista. Mes aiški- 
nomės santykius, suprantate? Ne visada moterų namuose buvome 
pačios geriausios draugės. 

— Ritai dingus pasirodė policijos kreipimaisi į visuomenę, pra- 
šymai pranešti. Daug dėmesio spaudoje. Kodėl nenuėjote į policiją, 
Nete? 


— Oi, tai siaubinga. Kas, po galais, galėjo jai nutikti? 

Ji kurį laiką stebeilijosi į erdvę. Jei ji neatsakys į Karlo klausimą, 
vadinasi, kažkas ne taip. 

— Kodėl nenuėjau į policiją? —- galiausiai pakartojo ji. - Na, su- 
prantat, negalėjau. Po jos apsilankymo, kitą dieną, išskridau į Mal- 
jorką pirkti namo. Mažiausiai pusę metų nemačiau daniško laikraš- 
čio. Namas stovi Son Vidoje. Išvažiuoju ten žiemai. Šiuo metu aš čia 
tik dėl to, kad turiu bėdų dėl inkstų akmenų ir esu linkusi gydytis 
čia. 

— Spėju, turite nuosavybės dokumentus? 

- Žinoma. Bet dabar pasijutau taip, lyg kvostumėte. Jei kuo nors 
mane įtariate, tai prašau tiesiai tai pasakyti. 

- Čia visai ne tas atvejis, Nete. Bet mums tikrai reikia tam tikrų 
dalykų patvirtinimo, vienas iš jų - kodėl jūs nereagavote į išplatintus 
pranešimus apie dingusį asmenį, apie Ritą Nielsen. Ar galiu žvilgte- 
lėti į tas sutartis? 

— Ką gi, gerai, kad parsivežiau dokumentus iš Maljorkos, - tarė 
ji, truputį įsižeidusi.- Iš tikrųjų, laikiau juos ten iki praėjusių metų, 
paskui tame rajone prasidėjo įsilaužimai. Reikėjo griebtis atsargumo 
priemonių. 

Ji tiksliai žinojo, kur yra dokumentai, padėjo juos prieš Karlą ir 
parodė įsigijimo datą. 

— Nusipirkau šitą vietą 1987-ųjų rugsėjo tryliktą, bet jau iki to 
laiko ieškojau ko nors tinkamo ir tris savaites derėjausi. Savininkas 
norėjo mane smarkiai apmauti. Žinoma, jam nepasisekė. 

— Bet... 

— Taip, čia jau kuris laikas po ketvirtos, šitai suprantu, tačiau taip 
jau būna. Jei jūs gimę po laiminga žvaigžde, gal vis dar kur nors te- 
beturiu lėktuvo bilietus. Tokiu atveju matytumėt, kad nebuvau na- 


muose. Tačiau ilgokai užtrukčiau, kol juos rasčiau. 

- Antspaudas pase ar koks kitas dokumentas irgi puikiai tiktų, — 
tarė Karlas. - Spėju, kad pasiliekate senus pasus, o ten turėtų būti 
kelionę patvirtinantis antspaudas, nemanote? 

— Esu tikra, kad turiu, tačiau jums reikės ateiti kitą dieną. Turėsiu 
paieškoti. 

Karlas linktelėjo. Ji kone neabejotinai sako tiesą. 

- Kokies buvo jūsų santykiai su Gite Čarlz, Nete? Ar galite apie 
tai papasakoti ? 

— O koks jūsų reikalas? 

— Atsiprašau, jūs teisi. Turėjau suformuluoti kitaip. Tiesa ta, kad 
apie Gitę mes žinome labai mažai. Vargu ar tebėra gyvas nors vienas 
ją pažinojęs, todėl labai sunku susidaryti vaizdą, koks ji buvo žmo- 
gus ir kodėl galėjo pradingti. Kaip jūs ją apibūdintumėte? 

Buvo akivaizdu, kad moteriai tai skausminga. Kodėl kalinys tu- 
rėtų gerai kalbėti apie savo prižiūrėtoją? Aiškiai atsirado kažkokia 
dilema. 

— Arji buvo su jumis nemaloni? Ar todėl negalite lengvai atsaky- 
ti? — neištvėrė Asadas. 

Netė Hermansen linktelėjo. 

— Man tikrai gana sudėtinga, privalau pripažinti. 

— Todėl, kad Sprogė buvo bloga vieta, tiesa? O ji buvo viena iš tų, 
kurie jus ten laikė, taip? - kalbėjo Asadas, įsmeigęs akis į lėkštę su 
sausainiais. 

Ji vėl linktelėjo. 

— Jei atvirai, metų metus apie ją negalvojau. Ir apie Sprogę, jei jau 
apie tai kalbam. Sunku ištverti prisiminus visa tai, kas ten vyko. Mus 
laikė izoliuotas nuo pasaulio, padarė nevaisingas. Sakė, mes protiškai 
atsilikusios. Neturiu supratimo, kodėl. Nors Gitė Čarlz jokiu būdu 


nebuvo blogiausia, ji ir nepadėjo man kaip nors ištrūkti iš tos vietos. 

— Nuo tada su ja ryšių nepalaikėte? 

— Ačiū Dievui, ne. 

— Dar yra Filipas Niorvigas. Jį prisimenate, taip? 

Moteris nežymiai linktelėjo. 

- Jis irgi dingo tą pačią dieną, - vėl buvo Karlo eilė. - Iš jo naš- 
lės žinome, kad gavo kvietimą į Kopenhagą. Jūs mums sakėte, kad 
gyvenime stojo momentas, kai prireikė susidurti su praeitimi. Šiuo 
požiūriu, Filipas Niorvigas kaltas dėl nelemto jūsų likimo. Tai dėl jo 
jūs pralaimėjote bylą prieš Kurtą Vadą, tiesa? Todėl argi jis nebuvo 
vienas iš žmonių, su kuriais jums reikėjo susitikti, Nete? Ar jis nega- 
vo jūsų kvietimo? 

— "Ne, tai jau tikrai ne. Aš kviečiau tik Tagą su Rita, nieko dau- 
giau, - ji papurtė galvą. - Nesuprantu. Tiek daug žmonių, visi iš kar- 
to, o aš juos visus pažįstu. Kas, dėl Dievo, galėjo nutikti? 

- Štai kodėl „O“ skyrius ėmėsi tirti šias bylas. Neišspręstas bylas. 
Mes tiriame tokias bylas, kur reikia ypatingo kruopštumo. Kaip jūs 
ir sakote, ne kasdien pasitaiko daug vienas su kitu susijusių dingimų. 

— Mes nusižiūrėjome daktarą Kurtą Vadą, - sučirpė Asadas. Ge- 
rokai anksčiau nei Karlas ketino, bet argi naujiena? 

- Daug dalykų tą žmogų tarsi sieja su dingusiais asmenimis, - 
toliau kalbėjo Asadas. - Ypač su Niorvigu. 

— Kurtas Vadas! - Ji pakėlė galvą kaip katė, supratusi, kad letena 
pasieks paukštį. 

— Taip, mes supratome, kad nuo jo tikriausiai prasidėjo jūsų ne- 
gandos, - tarė Karlas. - Peržiūrėjome Niorvigo archyvą ir perskaitė- 
me, kaip jis paneigė jūsų kaltinimus prieš Kurtą Vadą ir viską atsuko 
prieš jus. Apgailestauju, kad tenka vėl viską priminti, bet jeigu galite 
pateikti kokios informacijos apie tikėtiną ryšį tarp tų žmonių dingi- 
mo ir Kurto Vado, tikrai būsime dėkingi. 

Ji linktelėjo. 

— Aš tikrai apie tai pagalvosiu. 

- Jūsų atvejis tikriausiai pirmas iš daugybės, kur Kurtui Vadui pa- 
vyko suklastoti tiesą ir pakreipti reikalus savo naudai be jokio arpil- 
do už įvykdytą neteisybę. Jei Kurtui Vadui būtų pateikti kaltinimai, 
labai tikėtina, kad jūs būsite iškviesta liudyti. Ką apie tai manote? 

- Liudyti prieš Kurtą Vadą? O ne, nė negalvočiau. Kas buvo — 
pražuvo. Bet teisingumas jį sučiups be mano įsikišimo. Belzebubas 
tikriausiai švytėdamas iš laimės mums kalbant trina rankas. 

- Visiškai suprantama, Nete, - tarė Asadas, palinkdamas į priekį. 
Atrodė, jis tuojau įsipils sau dar vieną puodelį arbatos. 

Karlas rankos mostu jį sustabdė. 

— Gal netrukus vėl jus pašnekinsim, Nete. Ačiū už arbatą ir sve- 
tingumą, — tarė jis, galvos mostu duodamas Asadui suprasti, kad 
viešnagė baigta. Jei išvažiuos dabar, tikriausiai spės užsukti į namus 
ir persirengti, o paskui patikrins, ar naujieji Monos buto raktai tikrai 
nuo tų spynų. 

Asadas labai padėkojo, pakeliui pasistvėrė dar vieną sausainį, pa- 
gyrė jų kokybę, o paskui staiga iškėlė pirštą į orą. 

— Tik minutėlę, Karlai. Mes nepasiteiravome apie dar vieną žmo- 
gų, - jis atsisuko į Netę Hermansen. - Dar dingo žvejys iš Lunde- 
borgo. Vardu Vigas Mogensenas. Ar jis atsitiktinai negali irgi būti 
jums pasipainiojęs? Laivu iš Lundeborgo iki Sprogės visai netoli. 

Moteris nusišypsojo. 


— Bijau, kad ne. Nesu girdėjusi tokio vardo. 


=> 


— Atrodai apsimąstęs, Karlai. Kas vyksta tavo galvoje? 
— Susimąstęs, Asadai. Nėra tokio žodžio 2psimąstgs. Bet, nekal- 
bant apie tai, yra daug apie ką pagalvoti, kaip manai? 


328 JUSSI ADLER-OLSEN 


- Ir aš taip sakyčiau, taip. Irgi negaliu išmesti to iš galvos. Išsky. 
rus šitą Vigą Mogenseną, atrodo, tarsi būtų dvi bylos vienoje: Rita 
ir Gitė, Kurtas Vadas ir Niorvigas bei Netė vienoje pusėje. Čia, re- 
gis, netinka pusbrolis Tagas. Kiek žinome, jis neturi nieko bendra su 
Sproge. Tačiau, kita vertus, yra Tagas ir Netė. Vadinasi, ji vienintelė 
turi kažką bendra su jais visais. 

— "Taip, gal tu ir teisus, Asadai. Nors jokiu būdu nežinome iš ti- 
krųjų. Gal Kurtas Vadas juos visus kažkaip sieja. Štai kodėl dabar 
reikia pasinerti į šitai. Mintis apie kolektyvinę savižudybę arba atsi- 
tiktinius, nepaaiškinamus nelaimingus atsitikimus vieną dieną kaž- 
kaip manęs nebeveža. 

— Pakartok, Karlai. Nebeveža ir kokius nelaimingus atsitikimus? 


— Pamiršk, Asadai. Apie tai pakalbėsim vėliau. 


29 


Sprogė, 1955. Kopenhaga, rugsėjis, 1987 


Pulkelis moterų stovėjo prieplaukoje mojuodamos taip, tarsi 
Rita su Nete būtų seniai lauktos bičiulės. Jos išdykavo ir kikeno kaip 
vaikai. Netė nieko nesuprato. 

Ko jos šypsosi? Juk laivas iš Niborgo atplaukia toli gražu ne jų 
gelbėti. Juk tai ne Nojaus arka, nuplukdysianti į šventovę, kiek gir- 
dėjo, netgi priešingai. Tas laivas prakeiktas. 

Pro turėklus Netė žvelgė į švyturį ant kalvos, į grupę geltonų 
namų raudonais stogais, kurių langai kaip akys stebėjo salą ir vargšes 
joje klajojančias sielas. Atsidarė dvivėrės durys viduriniame pastate, 
ir ant laiptų pasirodė nedidukė tiesi būtybė. Ji stovėjo, viena ranka 
tvirtai įsikirtusi į turėklus, tarsi admirolas, sveikinantis savo laivyną, 
arba, tiksliau, Sprogės karalienė, apžvelgianti savo valdas. Vienatinė 
valdovė. 

- Ar atvežėt cigarečių? - tokį pirmą sakinį jos išgirdo iš merginų. 
Viena netgi užsikeberiojo ant medinių polių ir ištiesė ranką. Jeigu 
atvykėlės kartais turėtų užrūkyt, ji būtų pirmoji eilėje. 

Merginos šmirinėjo aplink naujokes kaip gagenančių žąsų pul- 


kas: ore sklandė vardai, rankos siekė prisiliesti. 

Netė susirūpinusi dirstelėjo į Ritą, tačiau toji buvo savo stichijoje. 
Rita turėjo cigarečių, o cigaretės buvo kelias į hierarchijos viršūnę. 
Ji iškėlė pakelius sau virš galvos ir juos parodė, o tada lygiai taip pat 
greitai susigrūdo į kišenes. Nieko keista, kad būtent Rita sulaukė 


viso dėmesio. 


Netei buvo paskirtas kambarys po nuožulniu stogu. Šviesos liu- 
kas buvo vienintelis jos langas į pasaulį. Buvo šalta, pro suklypusius 
rėmus skverbėsi vėjas. Kambaryje stovėjo dvi lovos ir mažas lagami- 
nas, priklausantis jos kambariokei. Jei ne kryžius ir dvi kino žvaigž- 
džių, kurių Netė nepažinojo, nuotraukos, kambarys būtų atrodęs 
kaip kalėjimo kamera. 

Kambarys buvo eilėje iš daugelio, o už durų buvo mozaikinis lo- 
vys, kuriame merginos prausėsi. 

Vaikystėje Netė savo reikalais eidavo už tvarto, tačiau visą laiką 
itin rūpinosi higiena: šveitė rankas kietais šepečiais, o kūną - kem- 
pine. 

— Tu tikriausiai švariausias vaikas pasaulyje, - sakydavo Tagas. 

Ber čia buvo prausiamasi prie lovio sumišame triukšme, todėl 
buvo sudėtinga tinkamai nusiprasti. Merginos sueidavo visos kartu, 
išsirengusios iki juosmens, ir turėjo suspėti per penkias skirtas mi- 
nutes. Tos pačios muilo drožlės kaip Braininge, nuo kurių plaukai 
darėsi šiurkštūs kaip šalmas ir tokie pat puošnūs. Maža to, po tokio 
muilo dvokdavai labiau nei nesiprausęs. 

Visa diena buvo paženklinta skambučiais nustatytu laiku, disci- 
plina. Netė nekentė šitos vietos ir, panašiai kaip globėjų namuose, 


kiek įmanoma buvo panirusi į save. Privalumas tik tas, kad ji ramiai 

galėjo gedėti dėl savo likimo. Vis dėlto viską gaubė niūrus šešėlis: at- 
rodė, iš Sprogės salos išsigelbėti neįmanoma. Nebent ištverti padėtų 
kokia draugiška siela iš personalo ar gera bičiulė tarp merginų, tačiau 
jas prižiūrinčios moterys buvo valdingos ir įkyrios, o Rita pati turėjo 
užtektinai veiklos, visokiomis gudrybėmis stumdamasi pakopomis 
aukštyn, kol galiausiai užėmė ypatingą vietą tarp žemesniųjų, kaip 
regentas prie sosto. 

Lova priešais Netės priklausė silpnaprotei, kuri nepaliovė taukšti 
apie mažus vaikus. Jėzus padovanojo jai lėlę. Jeigu gerai ja rūpinsis, 
vieną dieną kaip atlygį gaus tikrą kūdikėlį, vis kartojo ji. Tai tikrai 
viršijo sveiko proto ribas, tačiau kitos merginos buvo gana protin- 
gos. Viena jų baisiai norėjo išmokti skaityti, tačiau personalas tik 
pasišaipė, atmetė jos norą kaip prabangą ir išsiuntė dirbti. 

Netė irgi dirbo. Ji pasiprašė į arklides, bet prašymas buvo atmes- 
tas. Kol Rita dienas leido skalbykloje virindama drabužius ir links- 
mindamasi su kitomis merginomis, Netė plušėjo virtuvėje - skuto 
daržoves ir šveitė puodus. Jei pavargusi imdavo suktis lėčiau, jei 
stabteldavo ir dirstelėdavo pro langą, tapdavo lengvu taikiniu. Ją 
užsipuldavo ir prižiūrėtojos, ir kitos merginos. Kai viena mergina 
pagrasinusi peiliu parbloškė ją ant grindų, Netė nesusilaikė: ji sviedė 
į merginą deginamai karštą dangtį ir įskėlė padažinę. Todėl pirmą 
kartą buvo pakviesta į vyresniosios kabinetą. 

Vyresnioji ir jos kabinetas buvo vienas organizmas. Ledinė jinai 
ir šaltas, beveidis, metodiškai sutvarkytas kabinetas. Lentynos ant 
virvių vienoje pusėje, dokumentų spintos kitoje. Šiuose archyvuose 
buvo dailiai surūšiuoti žmonių likimai, paruošti būti išimti, įvertinti 
ir atmesti. 

- Sako, kad keli rūpesčių virtuvėje, - tarė vyresnioji, grūmodama 


pirštu. 

— Tada siųskit mane į arklides. Ten elgsiuosi, kaip dera, - atsiliepė 
Netė, stebėdama, kaip ant rašomojo stalo juda moters rankos. Šitos 
rankos buvo langas. Iš jų buvo galima skaityti vyresniosios mintis, 
sakė Rita. Ji tai turėjo žinoti, nes ne vieną kartą pati buvo iškviesta į 
kabinetą. 

Netę vėrė įdėmus žvilgsnis. 

— Vieną dalyką turėtum žinoti, Nete: neprivalome teikti tau pri- 
vilegijų, kad gyvenimas palengvėtų. Nepaisydami tavo sukto būdo ir 
silpnaprotiškumo, siekiame tave išmokyti, kad net tie dalykai, kurie 
neteikia malonumo, gali didžiai pasitarnauti. Tu čia esi tam, kad iš- 
moktum elgtis, kaip žmogui pridera, o ne kaip gyvulys, kuriuos iki 
tol mėgdžiojai. Ar supratai? 

Netė kone nepastebimai papurtė galvą, pati nelabai suprato, ko- 
dėl, tačiau vyresnioji sunerimo ir staiga gestikuliavusios rankos nu- 
rimo. 

— Galiu įvertinti tokią reakciją kaip įžūlumą, Nete, tačiau šį kar- 
tą palaikysiu tai tavo nenuovokumo, prastumo ir tuščiagalviškumo 
ženklu. - Ji išsitiesė kėdėje. Viršutinė stambi jos kūno dalis tikrų ti- 
kriausiai nebuvo daugumos vyrų geismo objektas. 

- Paskirsiu tave į siuvyklą. Keliais mėnesiais anksčiau, nei dera ir 
pritinka, tačiau virtuvėje tavęs nebenori. 

— Taip, ponia, - atsiliepė Netė, nudūrusi akis į grindis. 

Vargu ar siuvykloje bus blogiau, galvojo ji, bet klydo. 

Pats darbas buvo normalus, nors jai kažkaip nesisekė pinti nė- 
rinius ir siūlėti paklodes. Blogiausia — būti įkalintai viename kam- 
baryje su kitomis merginomis, nepaliaujamai tauškiančiomis apie 
nieką. Vieną minutę jos galėjo būti geriausios draugės, kitą - kibti 
viena kitai į gerkles. 

Netė suprato, kad gyvenime yra daug dalykų, apie kuriuos ji ne- 


nutuokė. Vietovės ir istorija, bendros žinios. Bemaž nemokėdama 

skaityti ir skaičiuoti, ji gaudė bet kokią žodžiu teikiamą informaciją, 
tačiau aplinkui nedaug buvo žmonių, kurie šitokiu būdu būtų suge- 
bėję patraukti jos dėmesį. 

Netė tapo patyrusia nesiklausymo meistre, tačiau siuvykloje ne- 
beturėjo tokio pasirinkimo. Nuo nenumaldomo tarškėjimo jai norė- 
josi lipti sienomis. Dešimt valandų, kiekvieną dieną. 

— Grete, būk gerutė, paduok man ritę, - tardavo viena kuri, o 
Gretė sviesdavo atgal: „Kas aš tau, niekinga durnė? Tavo namų tvar- 
kytoja?“ 

Štai šitaip nuotaika pasikeisdavo per akimirką. Visos, išskyrus 
Netę ir auką, prapliupdavo juokais, patyčios sklandė ore, kol staiga 
visos vėl tapdavo draugėmis ir vėl prasidėdavo pokalbis, vis tos pa- 
čios istorijos. 

Juk be cigarečių trūkumo, gandų apie dailius vyrus valtyse ir bau- 
ginančių kalbų apie Korsioro chirurgus ir jų skalpelius daugiau ne- 
buvo, ką aptarinėti. 

— Aš čia išprotėsiu, — sušnibždėjo ji Ritai vieną dieną kieme prieš 
pavakarius. 

Rita nužvelgė ją nuo galvos iki kojų, tarsi ji būtų prekė parduo- 
tuvės lentynoje. 

— Pažiūrėsiu, ar mums pavyktų apsigyventi kartu. Tada aš tave 
truputį palinksminčiau. 

Tą patį vakarą Netės kambariokė buvo sužeista per nelaimingą 
atsitikimą ir nuplukdyta į ligoninę Korsiore. Buvo kalbama, kad ji 
priėjo per arti katilo skalbykloje ir kad ji pati kalta. Buvo kvaila ir 
negrabi, o galva pilna kvailybių apie tą mažą lėlę kūdikį. 

Merginos riksmai buvo girdėti net siuvykloje. Netė nežinojo, ką 


ir galvoti. 

Rita įsikraustė į Netės kambarį, ir į jos gyvenimą sugrįžo juokas, 
bent jau trumpam. Juokingos istorijos būdavo dar juokingesnės, kai 
jas pasakodavo Rita, o ji buvo puiki istorijų rinkėja. Tačiau Ritos 
draugija turėjo savo kainą, ir Netė pačią pirmąją naktį sužinojo, ko- 
kia ji. 

Ji priešinosi, tačiau Rita buvo stipri ir ją privertė. Ir, aikčiodama iš 
malonumo, Netė atsidavė. 

— Laikysi srėbtuvę užčiauptą, Nete. Jei išaiškės, tau galas, supra- 
tai? — šnypštė Rita. Netė suprato. 

Rita buvo ne tik stipraus kūno, ji buvo ir stiprios dvasios, kur kas 
stipresnės už Netę. Nors Rita neapsikentė saloje, vis dėlto niekada 
neabejojo, kad jos laukia šviesesnė ateitis. Ji buvo įsitikinusi, kad vie- 
ną dieną ras būdą išsigelbėti, o kol tai nutiks, geriau už kitas žinojo, 
kaip susikurti patogų gyvenimą. 

Ji gaudavo geriausius darbus, jai visada pirmai patarnaudavo prie 
stalo. Ji rūkė cigaretes už skalbyklos, naktimis ištvirkavo su Nete, o 
dienomis buvo regentė. 

— Iš kur tu gauni tų cigarečių? - kartkartėmis pasiteiraudavo 
Netė, tačiau atsakymo taip ir nesulaukė, kol vieną pavasario naktį 
pastebėjo, kaip Rita ropščiasi iš lovos, rengiasi ir tyliai kaip pelė ati- 
daro duris. 

„Bet kurią minutę pratrūks skambucis“, - galvojo Netė. Visose 
duryse buvo mažas mygtukas, kuris iššokdavo atidarius duris. Įsijun- 
gus skambučiui, atūždavo įtūžusios prižiūrėtojos, dosniai atseikėda- 
vo smūgių ir atvėsindavo kaltininkės aistras viename iš apmąstymų 
kambarių, šitaip jos vadino bausmės vienutes. Tačiau skambutis ne- 


pasigirdo, nes Rita sugadino mechanizmą. 

Kai kambario draugė dingo koridoriuje, Netė atsikėlė pažiūrėti, 
ką ji padarė, ir surado išradingai sulenktą gabalėlį vielos, kurį tereikė- 
jo įkišti į mygtuko angą atidarius duris. Labai paprasta. 

Netė mažiau nei per dešimt sekundžių apsirengė ir nustyrino ko- 
ridoriumi paskui kambariokę, o širdis daužėsi krūtinėje. Viena su- 
girgždėjusi grindlentė, cypiantis durų vyris, ir užvirs tikras pragaras. 
Tačiau Rita rodė kelią. 

Priėjusi lauko duris Netė rado jas neužrakintas. Rita ir vėl apgavo 
apsaugą. 

Iš tolo ji matė, kaip figūra pratykina pro vištidę ir pasileidžia per 
pievą, tarsi pažinotų kiekvieną akmenį, kiekvieną balutę tamsoje. 

Nebuvo ko abejoti - Rita pasileido į Pyieglobstį, kaip merginos 
vadino atokų namelį salos vakaruose. Šioje užuoglaudoje tinkamai 
besielgiančiomis merginoms buvo leidžiama pagyventi visą savaitę 
dienos metu, kitaip tariant, paatostogauti. Senais laikais čia buvo 
maro namai, vieta, kur ta nelemta užkrečiama liga sirgę jūreiviai 
buvo uždaromi karantinui. Kaip tą naktį sužinojo Netė, namai vis 
dar buvo nelemti. 

Ant kranto buvo ištraukti keli nedideli laiveliai su tinklais ir žuvų 
krepšiais, o Prieglobsčio viduje mirksėjo blausi kelių parafininių lem- 
pų šviesa. 

Netė atsargiai prisėlino ir pažvelgė pro langą. Pamatytas vaizdas 
apstulbino. Viename nedidelio pietų stalo gale stovėjo keletas dėžių 
su cigaretėmis, o kitame gale užsikniaubusi, delnus priplojusi prie 
stalo, stovėjo Rita, savo apnuogintą lytį atkišusi taip, kad vyras iš už- 
pakalio kuo lengviau įsiskverbtų. 

Už laimingojo savo eilės laukė dar du vyrai. Išraudusiais veidais, 
sutelkę akis į priešais matomą reginį. Iš viso trys žvejai. Vieną jų, de- 
šinėje, Netė pernelyg gerai pažinojo. 


Tai buvo Vigas Mogensenas. 

Ji akimirksniu atpažino Vigo balsą per telefonspynę. Šįkart klau- 
santis laiptais aidinčių žingsnių jos širdis daužėsi kaip pašėlusi. Ati- 
dariusi duris Netė iš karto suprato, kad šįkart bus sunkiau. 

Jis pasisveikino giliu, šiltu balsu ir žengė pro Netę į koridorių, 
tarsi būtų dažnas svečias. Vis dar buvo gražus, toks vyras, kuris gali 
sužadinti moters jausmus, lygiai kaip ir tą dieną mugėje. Jo oda, ka- 
daise vėjų nugairinta, dabar atrodė plonesnė, plaukai žili ir kitokie, 
tarsi minkštesni nei anksčiau. 

Tokie švelnūs, - pagalvojo ji. Galės panardinti į juos pirštus, kai 


jį nužudys. 

Lapkritis, 2010 


Karlas pabudo paklaikęs, nesusigaudė, nė kokia diena, nė kodėl 
miegamasis primena turgų betoniniam imigrantų gete. Ar jis tikrai 
užuodžia karštų saldžių Asado gėrimų ir šavarmos likučių kvapą, 
bjauriai primenantį gydytojo priimamąjį ? 

Jis siekė laikrodžio ir pamatė, kad jau dvidešimt po devynių. 

— Mėšlas! - suriko Karlas, sviesdamas į šoną antklodę. Kodėl nie- 
kas nepažadino? Džesperas pavėluos. Jis irgi. 

Užtruko penkias minutes, kol Karlas nusiplovė dienos purvą ir 
susirado gana švarius drabužius. 

- Judinkis, Džesperai! - užbliovė jis, antrą kartą daužydamas po- 
sūnio duris. - Pavėluosi ir pats būsi kaltas. 

— Kas yra, Karlai? Skubi į bažnyčią? Pamaldos tik dešimtą, - at- 
sargiai tarė Mortenas. Stovėdamas prie viryklės su pižama ir savo 
mėgstama prijuoste jis atrodė kaip komiksų personažas. 

— Labas rytas, Karlai, - pasigirdo iš svetainės. - Vėlokai atsikėlei ? 

Šviežutėlis Mika, nuo galvos iki kojų apsirengęs baltai, švytėjo 


šypsena. Priešais jį lovoje tysojo Hardis, o ant stalelio su ratukais 

prie jo šono stovėjo du dubenys su garuojančiu skysčiu, kuriuo Miką 
minkštomis kempinėlėmis vilgė glebų vyro kūną. 

- Atšviežinu Hardį. Jam dingojosi, kad truputį dvokia, todėl da- 
bar apiplausim jį kamparo ir mentolio prausikliu. Nuo šito vėl gaiviai 
kvepėsi, Hardi. 

- Labas rytas, Karlai, - pasakė galva blyškaus, kaulėto kūno gale. 

Karlas susiraukė ir tą pačią akimirką iš viršaus užriaumojo Džes- 
peras, kad Karlas yra didžiausiais idiotas visoje žemėje, kuriam nė 
motais Grigaliaus kalendorius. 

Šiandien sekmadienis, prakeiktas idiote! — priminė sau Karlas, 
įkniaubęs veidą į delnus. 

- Šiaip ar taip, kas čia vyksta? Atidarei pakelės kavinę, Morte- 
nai? - pasiteiravo Karlas, užuodęs kvapus, sklindančius po namus. 
Paskui užsimerkė ir pabandė neprisiminti ramybės neduodančio va- 
karykščio pokalbio su Mona. 

„Bijau, kad negali užsukti, nes ketinau aplankyti Macildą“, - pa- 
sakė Mona. 

„Matildą? - pasitikslino Karlas. - Nesuprantu, kas tokia Matil- 
da?“ - Ir galėjo iš karto trenkti sau per nosį, kad užduoda tokius bu- 
kagalviškus klausimus. 

„Marilda? Matilda yra mano vyriausia duktė“, - atsakė Mona taip 
šaltai, kad Karlas iki aušros prasivartė pataluose. Mėšlas. Nejau ji 
tikrai yra jam pasakojusi apie dukrą, kurios vardas - Matilda? Kira 
vertus, ar jis kada klausinėjo? Žinoma, ne. O dabar viskas sugadinta. 

Jis girdėjo, kaip čiauška Mortenas, tačiau buvo abejingas tam, ką 
jis tikriausiai Karlui sakė. 

— Pakartok, - po minutės paprašė. 

— Sakiau, pusryčiai paruošti, Karlai, - pakartojo nuomininkas. - 
Puikus sotus užkandis alkaniems pilveliams ir porai pakvaišusių įsimy- 


lėjėlių, - uždainavo Mortenas, o jo blakstienos aistringai suplazdėjo. 

Vyrukas įklimpęs iki ausų, pagalvojo Karlas. Seniai laikas, ir taip 
toliau. 

Mortenas išdėliojo savo kulinarijos šedevrus ant virtuvės stalo. 

— Keptos česnakų skiltelės su rūkyta avienos dešra ir ožkos pieno 
sūriu. Daržovių sultys ir erškėtrožių arbata su medumi bei rūkytos 
avienos griežinėliais. 

- Viešpatie aukštielninkas, - suniurnėjo Karlas ir pagalvojo, kad 
vertėtų grįžti į lovą. 

- Šiandien pradėsim Hardžio mankštos programą, - iš svetainės 
pranešė Mika. - Juk norėtum, kad kažkada suskaustų, tiesa, Hardi? 

— Būtų nuostabu, - atsiliepė Hardis. 

— Tik nepuoselėjant jokių lūkesčių. 

— Visiškai nieko nesitikiu; tesiviliu. 

Karlas atsisuko ir parodė Hardžiui iškeltus nykščius. Kaip galima 
gailėtis savęs, kai Hardžiui tenka štai ką kęsti? 

- Paskambink Vigai, Karlai, - tarė Mortenas. 


Gerai. Jis turi atsakymą. 
= 


Karlas gromuliavo dešrą, nepaisydamas paniurusio Džespero. 
Tas reikalas su Viga - nieko gero. Jis iš tikrųjų liovėsi apie tai gal- 
voti, kai staiga iškilo sprendimas, visiškai logiškas ir paprastas, tarsi 
apreiškimas, paskatinęs mandagiai padėkoti Mortenui už pusryčius, 
nors jam retai, jei apskritai gyvenime teko, ragauti ko bjauresnio. 

— Džiaugiuosi, kad paskambinai, - tarė Viga. Nors kartą ji atrodė 
įsitempusi. Šita moteris buvo linkusi gyventi galvodama, kad pasau- 
lis pats prisitaikys prie jos, o ne ji prie aplinkinių poreikių. Tačiau ne 
jo buvo kaltė, kad susiruošė tekėti dar neišsiskyrusi. 


— Arjau kalbėjaisi su banku, Karlai? — iš karto pasiteiravo ji. 

— Ir tau labas rytas, Viga. Ne, nekalbėjau. Juk neprivalėjau? 

- Suprantu. Taigi dabar ketini man pasakyti, kad sugebėsi surink- 
ti šešis šimtus penkiasdešimt tūkstančių be banko paskolos, taip? 
Hardis tau padės, taip? 

Karlas nusijuokė. Sarkazmas po minutės išsisems. 

— Suma, kurios tu prašai, man tinka, Viga. Pusė namo paskolos 
irgi yra tavo. 

— Na, Karlai, turiu pasakyti... - Ji liko be žado. 

Karlas širdyje nusijuokė. Jis dar nebaigė. 

— Be šitos, yra dar keletas neapmokėtų sąskaitų. Aš suskaičiavau. 

— Neapmokėtų sąskaitų? 

— Taip, brangioji. Gal tu vis dar gyveni hipių eroje, tačiau bijau, 
kad kiti iš mūsų nebegyvename gėlių ir laisvos meilės laikais. Dabar 
savanaudiškumo amžius, ir šiais laikais viskas žymima kronomis ir 
erėmis. 

Jis mėgavosi stojusia tyla. Tik pagalvok, ji gali būti tokia tyli. Tarsi 
gauni nenumatytų išeiginių. 

- "Taigi, paklausyk. Pirmiausia penkerius ar šešerius metus Džes- 
peras gyvena čia, su manimi. Ireji metai gimnazijoje neatsiėjo pigiai, 
nesvarbu, kad jis nebaigė. Koledžas taip pat kainuoja. Tiesiog saky- 
kim, kad pasidalijam išlaidas, aštuoniasdešimt tūkstančių per metus. 
Teismui tai pasirodys suprantama. 

- Palauk minutę, - įsiterpė ji. Dabar dingojosi, kad prasideda 
kova. - Aš visą laiką mokėjau už Džesperą. Du tūkstančius kronų 
per mėnesį. 

Dabar atėjo Karlo eilė būti užkluptam. 

- Tikrai? Viliuosi, turi čekius, nes aš nemačiau nė erės ištų pinigų. 

Smogiko sugrįžimas. Viga vėl nutilo. 

- Aišku, Viga. Atrodo, mes galvojam apie tą patį. Tavo mažasis 


angelėlis prisikimšo kišenes. 

— Niekšelis, - sušnypštė ji. 

- Ką gi, Viga, paklausyk. Dabar jau nelabai ką padarysi. Mums 
reikia judėti toliau. Tu nori ištekėti už savo agurkėlio iš Turbanista- 
no, tiesa? Taigi, štai ką darom: aš duodu tau šešis šimtus penkiasde- 
šimt tūkstančių, o tu man duodi šešis kartus keturiasdešimt tūks- 
tančių už Džespero paskutinius metus, jei tiksliau, jo trejus metus 
gimnazijoje ir dvejus parengiamajame koledže. Jei nenori mokėti už 
koledžą, tada tiesiog duok man šimtą penkiasdešimt tūkstančių, ir 
tegu jis gyvena pas tave, kol pasiruoš universitetui. Tau rinktis. 

Tyla rėkė garsiai. Vadinasi, agurkėlis ir Džesperas nėra geriausi 
bičiuliai. 

— Na, ir dar tavo pačios turtas. Patikrinau internete. Ten tvirtina- 
ma, kad tavo namukas vertas penkių šimtų tūkstančių, vadinasi, du 
šimtai penkiasdešimt iš jų yra mano. Taigi iš viso aš duodu tau šešis 
šimtus penkiasdešimt tūkstančių, minus du šimtai keturiasdešimt 
tūkstančių, minus du šimtai ir penkiasdešimt tūkstančių, vadinasi, 
lieka šimtas šešiasdešimt tūkstančių kronų ir pusė namų apyvokos 
daiktų. Gali atvažiuoti ir pasiimti, ką nori. 

Jis apžvelgė baldus ir turėjo nuslopinti juoką. 

- Ar neabejoji, kad teisingai suskaičiavai? - galiausiai pasiteiravo 
ji 

— Pasiimkit kalkuliatorių, jeigu judu su agurkėliu mintinai nesu- 
sidorojate su tokiais dideliais skaičiais, - pasiūlė Karlas. - Kita ver- 
tus, tau nereikėjo mokėti po du tūkstančius per mėnesį už Džesperą. 
Jis jau turėjo viską, ko reikia. Ir iš visų jėgų pasistengsiu, kad baigtų 
paruošiamąjį koledžą. Kaip skamba? 

Truko tokia ilga pauzė, kad jis jau kone girdėjo, kaip telefono 
kompanija džiaugsmingai trina rankas. 

— Nieko gero, - galiausiai pasakė ji, - atsakymas yra „ne“. 


Karlas papurtė galvą. Žinoma, kad ne. 

— Ar pameni tą puikią advokatę iš Liungbiu? Tą, kuri tvarkė po- 
pierius, kai pirkom namą)? 

Viga suniurnėjo. 

— Nuo tada ji palypėjo kopėtėlėmis, dabar yra Aukščiausiojo teis- 
mo advokatė. Siųsk savo pretenzijas jai. Ir nepamiršk, Viga: Džespe- 
ras — ne mano kūnas ir kraujas, todėl visi su juo susiję rūpesčiai ir jis 
pats priklauso tau be jokių pagražinimų. Suma lieka ta pati. 

Ir vėl į telefonų kompanijos iždą pabiro monetos. Viga pridengė 
delnu ragelį. Karlas girdėjo balsus. Šiurkštesnius nei anksčiau. 

— Ką gi, Karlai. Gurkamalis sako gerai, tai ir aš taip sakau. 

Telaimina Dievas mažąjį sikhą su visu jo turbanu. 

— Bet mums reikia išsiaiškinti vieną dalyką, - dygiu balsu tęsė 
ji. - Mūsų susitarimą dėl mano mamos. Mes susitarėm, kad tu lanky- 
si ją bent kartą per savaitę, o tu nelankai. Noriu, kad šįkart būtų su- 
rašyta raštu. Jei nenuvažiuosi jos aplankyti penkiasdešimt du kartus 
per metus, kiekvienas praleistas kartas tau atsieis tūkstantį kronų. 
Ar supratai? 

Karlas įsivaizdavo savo uošvę. Kenčiantys nuo demencijos pa- 
prastai neturi ilgalaikių perspektyvų, bet su Karla Alsing niekada 
nežinai. Tai gali patapti nepakeliamu kompromisu. 

— Man reikia dvylikos savaičių atostogų, - ištarė jis. 

— Dvylikos savaičių? Nesi parlamento narys, juk žinai. Niekas iš 
paprastų žmonių neturi dvylikos savaičių, gali gauti penkias, kaip ir 
visi kiti! 

— Dešimt, — ėmė derėtis jis. 

— Nieku gyvu. Septynias ir nė vienos daugiau. 

— Aštuonias arba advokatė iš Liungbiu. 

Vel tyla. 

— Gerai, aštuonias, — galiausiai atsiliepė Viga. - Bet mažiausiai 


valanda vienu metu, pradedant nuo šiandien. O kalbant apie namų 

apyvokos reikmenis, man nereikia tavo šlamšto, labai ačiū. Kam man 
1982-ųjų Bang e? Olufsen radijas, jei Gurkamalis turi garso sistemą 


Samsung su šešiais garsiakalbiais? Todėl pamiršk. 


Nuostabu. Beveik per sunku patikėti. Viskas sutvarkyta, dabar 
galės išsiskirti su Viga už niekingus šimtą šešiasdešimt tūkstančių 
kronų. Net nereikės skolintis. 

Karlas dirstelėjo į laikrodį ir suprato, kad tikriausiai jau gali 
skambinti Monai, kad ir kaip ilgai ji užsibuvo pas Marildą. 

Kai galiausiai ji atsiliepė, neatrodė lyg niekur nieko. 

— Ar pažadinau tave? - pasiteiravo jis. 

— Ne, ne mane. Pažadinai Rolfą. 

Kas, po velnių, tas Rolfas? Karlas pasijuto taip, lyg vienu metu 
būtų užgriuvusios visų metų sekmadieninės depresijos. Staigus piki- 
ravimas, ir tuoj smigs nosim žemyn. 

— Rolfą? - cyptelėjo jis, nujausdamas baisų likimą. - Kas toks yra 
Rolfas? 

— Nesijaudink, Karlai. Apie jį pakalbėsim kurį kitą kartą. 

O, nejaugi? 

- Šiaip ar taip, kodėl skambini? Atsiprašyti, kad nežinojai mano 
dukters vardo? 

Tiesiai į saulės rezginį. Gal meilužio raktus ji ir davė Karlui, bet 
kas sakė, kad negali parsivesti namo ko nors kito? Pavyzdžiui, vy- 
ruko, vardu Rolfas. Džiugios naujienos, kurias jis norėjo perduoti, 
staiga nebeteko prasmės. 

Rolfas. Pasiutusiai kvailas vardas, galvojo Karlas, iš visų jėgų 
stengdamasis nuslopinti mintyse iškylantį dailaus vyriško kūno, be- 


siganančio jo ganykloje, vaizdą. 

— Iš tikrųjų, ne. Tiesiog norėjau papasakoti, kad mudu su Vigą 
susitarėme dėl skyrybų. Skambinau tau pasakyti, kad netrukus būsių 
laisvas vyras. 

— Nejaugi, - ne itin entuziastingai atsiliepė ji. - Džiaugiuosi dėl 
tavęs, Karlai. 

Galiausiai jis baigė pokalbį ir liko sėdėti ant lovos krašto vartalio- 
damas mobilųjį rankoje. 

Štai ką reiškia kristi iš aukštai. 

— Ko tu toks apgailėtinas, Karlai? — iš laiptų aikštelės pasiteiravo 
Džesperas. 

Iš visų kvailų klausimų, kuriuos galėjo jam užduoti išblyškęs pa- 
auglys, šitas tikriausiai buvo pats blogiausiais. 

— Mudu su tavo motina skiriamės, - atsiliepė jis. 

— Taip, ir ką? 

— „Ir ką?“ Nejau tau tai nieko nereiškia, Džesperai? 

— Ne. Ką, po velnių, tai turi bendra su manimi? 

— Pasakysiu, ką tai turi bendra su tavimi, jaunuoli. Du tūkstan- 
čiai, kuriuos tu kas mėnesį susikišdavai sau į kišenę per pastaruosius 
porą metų, nuo šios sekundės tampa istorija. Štai ką! 

Karlas suplojo rankomis, kad vyrukas pats pamatytų, kaip užsi- 
trenkia pinigų dėžutė. 

Gana keista, kitais atžvilgiais toks išradingas paauglys šįkart ne- 
sugebėjo nė žodžiu atsikirsti ir smogti Karlui, turėjo pasitenkinti 


garsiai trenkdamas durimis. 


Tokios apgailėtinos būsenos, viskuo nepatenkintas Karlas pagal- 
vojo, kad gali kuo puikiausiai atlikti savo pareigą ir aplankyti moterį, 


kurią netrukus su džiaugsmu galės vadinti buvusia uošve. 

Stovėjimo aikštelėje jis pastebėjo jaunuolį pilkai melsvu kostiu- 
mu, atsišliejusį į automobilio dureles. Jei nepaisytum, kad jis nusi- 
suko Karlui praeinant, vyrukas niekuo nesiskyrė nuo kitų, viltingai 
laukiančių, kol iš betoninės pilies į sekmadieninių išdaigų pasaulį 
nužengs šviesiaplaukė būtybė. Tačiau pažadinusiam Rolfą Karlui 
nerūpėjo niekas. Mona turėjo drąsos jam apie tai pasakyti. Kaip že- 
mai ji turėjo pulti ? 

Karlas nuvažiavo penkiolika kilometrų į Bakegardeną, į Baksver- 
do slaugos namus, visiškai užsimiršęs, visiškai nesuvokdamas eismo. 
O kai slaugytoja jį įleido, jis nė nedirstelėjo. 

— Atėjau aplankyti Karlos Alsing, - tarė jis kitai slaugytojai de- 
mencijų skyriuje. 

- Ji miega, - pasigirdo atsakymas. Tai kuo puikiausiai jam tiko. — 
Bijau, kad šiuo metu Karla gana įsitempusi, - pasakojo dirgli mote- 
ris. - Ji rūko savo kambaryje, nors puikiai žino, jog tai draudžiama. 
Čia niekur nerūkoma. Net nežinom, iš kur ji ima cigaretes. Gal kar- 
tais jžs žinote? 

Karlas meldė būti išteisintas. Jis ištisus mėnesius čia nesilankė. 

— Ką gi, šiaip ar taip, ką tik turėjom atimti cigarečių pakelį. Mums 
tai tikra bėda. Gal galėtumėte ją prikalbėti gerti nikotino tabletes, 
kai pajunta poreikį rūkyti? Jos padarytų žalos tik jos kišenei. 


— Pasakysiu, - pažadėjo Karlas, nors beveik nesiklausė. 


- Sveika, Karla, - tarė jis, nesitikėdamas atsako. 

Ištisus du amžius buvusi Kopenhagos naktinių klubų padavėja 
gulėjo ant sofos užsimerkusi, visų žvilgsniams apnuoginusi kaulėtas 
šlaunis, su kimono, kuris Karlui jau buvo matytas, bet niekada toks 


atviras. 

- O, brangusis, - jo nuostabai atsiliepė ji, atsimerkusi ir klap- 
sėdama blakstienomis. Jeigu šitaip mirksėtų Bembis, vaikai verktų 
išsigandę. 

— Aš Karlas, jūsų žentas. 

— Mano nuostabusis, žaliūkas policininkas. Atėjai manęs aplan- 
kyti? Kaip žavu! 

Jis jau ketino pasakyti, kad aplankys ją dažniau, bet, kaip papras- 
tai, buvo sunku įsiterpti draugijoje moters, išmokiusios Vigą kalbėti 
tokiais ilgais sakiniais, jog stebėtina, kad ji nemiršta nuo deguonies 
trūkumo. 

— Ar norėtum cigarilės, Karlai? - ištraukusi vienkartinį žiebtuvė- 
lį ir pakelį Advokar iš po pagalvės ji neregėtai profesionaliai jį atplėšė 
ir pasiūlė svečiui. 

- Neturėtum čia rūkyti, Karla. Iš kur jų gauni? 

Moteris palinko pirmyn, kimono prasiskleidė atskleisdamas bu- 
vusių grožybių likučius. Karlas nežinojo, kur dėti akis. 

- Teikiu paslaugas sodininkui, - tarė ji ir kumštelėjo alkūne jam 
į pašonę. - Supranti, asmeninio pobūdžio. - Kumnst. 

Negalėjai suprast, ar reikia žegnotis, ar klauptis visiškai apžavė- 
tam senatvinio gyvybingumo. 

— Tik nereikia man pasakoti, kad turiu gerti nikotino tabletes. 
Viską žinau. 

Ji išsiėmė pakelį nikotininės gumos ir įsimetė vieną į burną. 

— Man pradėjo duoti šitą kramtomąją gumą, bet ji neveikia. Tik 
limpa prie protezų, o jie krinta. Todėl dabar verčiau geriu tabletes. 

Ji iškratė iš pakelio cigarilę ir prisidegė. 

- Žinai ką, Karlai? Nuostabu jas kramtyti, kol rūkai. 

Rugsėjis, 1987 


— Ne, ačiū, nenoriu arbatos, - tarė Vigas. 

Netė stovėjo prie bufeto, jau susiruošusi pilti. Ji staiga išsigandusi 
atsisuko. Ką dabar daryti ? 

— Nors kavos puodelio neatsisakyčiau. Niekas nemigdo labiau 
nei dviejų valandų kelionė. Man reikia išsibudinti. 

Netė dirstelėjo į laikrodį. Prakeikimas, jau antras kartas, kai žmo- 
gus nenori arbatos. Kodėl, po galais, ji nenumatė, kad šitaip gali 
būti? Netė tik padarė išvadą, kad šiomis dienomis visi geria arbatą, 
atrodė, jog madinga ją mėgti. Erškėtuogių, žolelių, pipirmėčių ar- 
bata, nė neišvardysi visko, ką žmonės vartoja, ir tai gerai, nes arbata 
idealiai paslepia drignių skonį. Kita vertus, kava ne mažiau tinka. 
Kodėl prekybos centre nenusipirko Nescafe? 

Netė prisidengė burną ranka, kad nebūtų girdėti, kaip giliai kvė- 
puoja. Ką dabar daryt? Nebuvo laiko leistis į Niorebro gatvę pirkti 
kavos pupelių, virinti vandenį, ruošti gėrimą ir pilti ekstraktą. 

- Ir šlakelis pieno nepamaišytų, — iš savo krėslo pridūrė Vigas. — 
Skrandis jau nebe toks, koks buvo, — tarė ir nusijuokė visai kaip 


anksčiau Netę pakerinčiu juoku. 

— Tada luktelk minutę, - tarė ji ir nušlubčiojo į virtuvę kaisti ką. 
vinuko. 

Nuėjusi į sandėliuką suprato, kad neklydo. Kava visiškai pasibai- 
gė. Ji pažvelgė į įrankių dėžę ir žvilgsnis apsistojo ties plaktuku. 

Jei ketina panaudoti jį, teks smarkiai smogti. Bus kraujo, gal ir 
daug. Neatrodė tinkamas pasirinkimas. 

Todėl nuo bufeto ryžtingai paėmė piniginę, atidarė buto duris ir 
žengė į kitą pusę laiptinės, pas kaimynę. 

Netė tvirtai paspaudė skambutį ir nekantriai laukė, girdėdama 
tik, kaip už durų kaukia mažasis Tibeto terjeras. Žinoma, galima 
plaktuką apsukti virtuviniu rankšluosčiu ir smogti į sprandą. Vigas 
kone garantuotai kristų be sąmonės, o ji galėtų neskubėdama jam į 
gerklę supilti drignes. 

Netė linktelėjo sau: sumanymas jai nepatiko, tačiau teks elgtis 
būtent šitaip. Bet kaip tik tuo metu, kai jau sukosi eiti vykdyti naujo 
sumanymo, atsivėrė durys priešais. 

Iš tikrųjų, Netė niekada pernelyg nepaisė savo kaimynės. Tačiau 
dabar, kai jos stovėjo viena priešais kitą, ji atpažino pavargusius 
bruožus ir nepasitikėjimo kupiną žvilgsnį po storais moteriškų aki- 
nių stiklais. 

Akimirką užtruko, kol Netė suprato, kad moteris nenutuokia, 
kas ji tokia. Suprantama. Jos tik linktelėdavo viena kitai kartą ar du 
prasilenkdamos laiptais, o sena višta akivaizdžiai buvo akla kaip šikš- 


nosparnis. 


— Labai atsiprašau. Aš jūsų kaimynė Netė Hermansen, - tarė 


Netė, įsmeigusi akis į šunį, urzgusį prie šeimininkės kojų. - Bijau, 

man pasibaigė kava, turiu trumpam užsukusį svečią, todėl pagalvo- 
jau, gal... 

— Mano kaimynės pavardė Rouzen, - nepasitikėjimo kupina per- 
traukė ją moteris. - Taip parašyta ant jos durų. 

Netė giliai įkvėpė. 

— Taip, atsiprašau, Hermansen yra mano mergautinė pavardė, 
suprantat. Susigrąžinau šitą pavardę. Ir dabar ant durų užrašyta ji. 

Kol moteris pasilenkusi stengėsi įžiūrėti įrodymą, Netė pakėlė 
antakius, nuskaidrino išraišką, kad keltų pasitikėjimą, kaip pridera 
tinkamai kaimynei. Tačiau viduje ją draskyte draskė neviltis. 

- Žinoma, aš užmokėsiu, - pasiūlė ji, kontroliuodama kvėpavi- 
mą, atsegė piniginę ir ištraukė dvidešimties kronų banknotą. 

- Atsiprašau, bet neturiu kavos pupelių, - atsiliepė moteris. 

Netė prisivertė nusišypsoti ir jau sukosi eiti į savo butą. Vadinasi, 


plaktukas. 


— Tačiau turiu tirpios kavos, - pasigirdo už nugaros. 


— Tik sekundėlę, — iš virtuvės atsišaukė Netė, pildama pieną į 
mažą ąsotėlį. 

— Gražiai čia įsitaisei, Nete, — iš tarpdurio tarė Vigas. 

Netė vos neišmetė kavos puodelio, kai jis siekė jį paimti. Nebuvo 
numatyta, kad paims dabar. Dar neįpylus drignių ekstrakto. 

Ji įsikibo į puodelį ir žengė paskui jį. 

— Ne, leisk man. Eik ir atsisėsk, - paprašė. - Mums dar reikia 
daug ką nuveikti, kol ateis advokatas. 

Ji girdėjo, kaip jis šlumpina iš paskos ir stabteli priešais svetainės 


duris. 

Netė atsisuko ir vos nepašoko pamačiusi, kaip jis lenkiasi prie 
apatinio durų vyrio apžiūrėti kažko ten užstrigusio. Ji aiškiai matė, 
kas ten. Taigi štai kur buvo išplyšusi Tago švarko skiautelė. 

— Kas tai galėtų būti? - šypsodamasis pasiteiravo, iškėlęs medžia- 
gos skiautę. 

Netė silpnai papurtė galvą ir pastatė pieno ąsotėlį ant bufeto gre- 
ta grafino su drignių ekstraktu. Po poros sekundžių kava buvo pa- 
skaninta. Pieno galės įpilti vėliau. 

— Ar norėtum cukraus? - paklausė ji, atsisukdama į jį su puodeliu 
rankoje. 

Vigas stovėjo vos per žingsnį. 

— Tikiuosi, nesusiplėšei sijono? 

Ji žengė artyn nutaisiusi sutrikusį veidą. Tada tyliai nusijuokė. 

— Dieve mano, ne. Kas galėtų vilkėti tokios medžiagos sijoną? 

Dideliam jos susirūpinimui, Vigas susiraukė. 

Tada jis žengė į lango šviesą ir akimirką apžiūrinėjo audinio 
skiautę. Truputį per ilgai, truputį per įdėmiai. 

Puodelis jos rankoje pradėjo daužytis į lėkštutę. 

Vigas atsigręžė į Netę, mėgindamas nustatyti garso šaltinį. 

— Regis, tu nerviniesi, Nete, - tarė, stebėdamas virpančią jos ran- 
ką. - Kas nors atsitiko? 

— Ne, visiškai ne. Kodėl turėtų? 

Ji padėjo puodelį ant žemo stalelio prie krėslo. 

- Sėskis, Vigai. Mums reikia pasikalbėti apie tai, kodėl paprašiau 
tavęs šiandien ateiti. Bijau, laiko turim nedaug. Gerk kavą, o aš papa- 
sakosiu tau, kaip viskas bus. 

Arjis kada nustos maigęs tą skiautę? 

— Man regis, tu blogos nuotaikos, Nete? Ar klystu? — pasiteiravo 
Vigas, smalsiai pakreipdamas galvą ant šono, kai Netė mostu parodė 


jam sėstis. 

Nejau tai tikrai taip akivaizdu? Ji turėtų geriau kontroliuoti savo 
elgesį. 

— Na, taip, - atsiliepė ji. - Kaip žinai, mano sveikata ne per ge- 
riausia. 

— Liūdna tai girdėti, — tarė jis be jokio jausmo, duodamas jai me- 
džiagos skiautę. - Sakyčiau, šita medžiaga yra nuo kažkieno švarko 
viršutinės kišenės. Kaip, po galais, audinio skiautė nuo viršutinės ki- 
šenės gali užstrigti už apatinio durų vyrio? 

Ji paėmė skiautę ir atidžiau apžiūrėjo. Ką jis nori pasakyti? 

— Man regis, turiu minčių, iš kur tai, nors, reikia pasakyt, mane 
tai trikdo. 

Ji sunerimusi pakėlė akis. „Kas vyksta? Kiek jis žino?“ - spėliojo 
i 

Vigas susiraukė. 

— Regis, akimirkai nustebai, tiesa, Nete? 

Jis atsiėmė audinį ir tarsi svėrė jį rankoje sutelkęs akis į ją, o raukš- 
lės kaktoje gilėjo. 

— Atėjau pusvalandžiu anksčiau, Nete. Stovėjau po kaštonais ir 
laukdamas sutraukiau pora dūmų. Ir žinai, ką mačiau? 

Ji papurtė galvą, bet raukšlės jo kaktoje nesilygino. 

— Mačiau storulį, drožiantį su pigiausiu mano kada matytu kos- 
tiumu. Žinai, ką? Sakyčiau, kai tai būtent tas audinys. Įdomus suta- 
pimas, nemanai? Maža to, jis paspaudė tavo telefonspynės mygtu- 
ką. Vyras, apsirengęs būtent tokios medžiagos kostiumu, - jis iškėlė 
skiautę rankoje. - Nemanai, kad tai keista, Nete? 

Vigas linktelėjo, tarsi patvirtindamas savo įtarimus. Paskui jo iš- 
raiška pasikeitė. Netė suvokė, kad kitas jo klausimas bus lemtingas. 

— Man buvo pasakyta šiandien ateiti tiksliai nurodytu laiku. Nes 


advokato tvarkaraštis įtemptas, pridurta laiške. Iš to supratau, kad tu 

lauki ir kitų lankytojų. Ar vyras bjauriu kostiumu atsitiktinai nebu- 
vo vienas iš jų? O jeigu taip, tai kodėl nemačiau jo išeinant? Jis vis 
dar turėtų būti čia, taip? 

Netei tapo aišku, kad bet kokia netinkama jos reakcija pateiktų 
jam atsakymą į klausimą, todėl ji tiesiog nusišypsojo, ramiai nuėjusi 
į virtuvę atsidarė sandėliuką ir pasilenkusi iš įrankių dėžės pasiėmė 
plaktuką. 

Neturėjo laiko apvynioti jo virtuviniu rankšluosčiu, nes Vigas 
atėjo iš paskos ir pakartojo klausimą. 

Tai buvo ženklas. Vienu sklandžiu judesiu ji atsisukusi stipriai 
smogė plaktuku jam į smilkinį. Trekštelėjo garsiai. 

Vyras be sąmonės susmuko ant grindų. Kraujo buvo nedaug. Pa- 
mačiusi, kad jis tebekvėpuoja, Netė nuėjo į svetainę ir atnešė jo kavą. 

Iš pradžių jis gargaliavo, kai ji pražiodžiusi pylė į gerklę šiltą skys- 
tį. Bet tik tiek. Akimirką Netė sėdėjo ir žiūrėjo į jį. Jei Vigas niekada 
nebūtų egzistavęs, viskas būtų buvę kitaip. O dabar jis nebeegzista- 


vo | 1 


Gėda ir pasibjaurėjimas dėl to, ką ji tą naktį matė Pyieglobstyje, 
taip sunkiai ją prislėgė, kad galiausiai Netė nebepajėgė to slėpti. 

Rita kelis kartus pasiteiravo, kas nutiko, bet Netė paprasčiausiai 
išsisuko. Tiktai tamsoje, po antklode, Netei snūduriuojant, tarp jų 
užsimegzdavo ryšys. Savotiškas kontaktas, kurio Rita reikalavo mai- 
nais už draugystę. 

Tarsi Netė dar būtų jos troškusi. 

Vienintelis žvilgsnis per skerstuves ją išdavė. 

Laukuose dirbančios merginos su kombinezonais į kiemą atitem- 


pė kiaulę paskersti, o Rita išėjo iš skalbyklos pažiūrėti, kas vyksta. Iš 

vidaus įkvėpti į plaučius gryno oro išėjo ir Netė. Rita ją pastebėjo ir 
atsigręžė, jų akys susitiko, kieme žviegiant išsigandusiam gyvuliui. 

Buvo viena iš tų dienų, kai Netė siuvimo kambaryje tapo kaip ne- 
sava. Tegalėjo sriūbauti, ilgėdamasi geresnio gyvenimo, darėsi kandi 
ir pikta. Todėl žvilgsnis, kurį ji pasiuntė Ritai, buvo neapsaugotas, o 
tas, kuriuo jai atsakė Rita, buvo neramus ir kupinas nepasitikėjimo. 

— Tai ar ketini man pasakyti, kas negerai? — tą patį vakarą jų 
kambaryje primygtinai pasiteiravo Rita. 

— Tu dulkiniesi už cigaretes. Mačiau savo akimis. Ir žinau, kam 
naudoji šitą, - ji pakišo ranką po Ritos čiužiniu ir ištraukė gabalą 
vielos, kurį kambariokė naudojo aliarmo sirenai nutildyti. 

Jei Ritą apskritai galima nustebinti, tai dabar ji buvo sukrėsta. 

- Jei išgirsiu, kad kam nors apie tai papasakojai, sumokėsi, - ji 
bedė į Netę rodomuoju pirštu. - Jei tu kada mane išduosi, jei įstum- 
si mane į mėšlą, pasirūpinsiu, kad gailėtumeis to visą savo gyveni- 
mą, supratai? - įspėjo ji, įtūžiu žėrinčiomis akimis. 

Taip ir atsitiko. 

Rita savo grasinimą ištesėjo, o pasekmės buvo lemtingos abiem. 
Dabar, daugiau nei po ketvirčio amžiaus, Netė galiausiai atkeršijo. 
Rita su Vigu sėdi negyvi jos buto sandariajame kambaryje. 

Aprišti virve per juosmenis, nereginčiomis kadaise žėrėjusiomis 


akimis. 


32 


Lapkritis, 2010 


Kurtas Vadas buvo sunerimęs. Nuo tada, kai policija aplankė 
Herbertą Sionderskovą, Miją Niorvig ir Luisą Petersoną, viskas klo- 
josi prastai. Saugumo tinklas, kruopščiai regztas ne vienerius metus, 
buvo išardytas greičiau, nei atrodė įmanoma. 

Kurtas visada aiškiai suprato, kad privalo veikti itin dėmesingai 
ir diskretiškai, todėl buvo įsitikinęs, kad, iškilus kokiai nors grėsmei, 
jo žmonės nesunkiai nugesins ją pačioje pradžioje. Tik jis nenumatė, 
kad išlįs ir ims jį persekioti tolimos praeities vaiduokliai. 

Ko ieško tie du policininkai? Kažkokių dingusių asmenų, prasi- 
tarė Herbertas Sionderskovas. Kodėl, po galais, gerai neištardė Her- 
berto, kol dar turėjo progą? Ar pradeda reikštis demencija? Telieka 
viltis, kad ne. 

Dabar Herbertas su Mija tarsi kiaurai žemę prasmego. Herber- 
tas neatsiuntė nė vienos savo buvimo vietos nuotraukos, kaip Kurtas 
buvo liepęs, o jo nepaklusnumas galėjo reikšti tik viena. 

Geriau pagalvojus, Kurtas turėjo tai numacyti. Jis turėjo žinoti, 
kad šita landi maža kanceliarinė žiurkė laikui atėjus neišdrįs padaryti 


to, kas būtina. 

Jis sustabdė įsisiūbavusias mintis ir papurtė galvą. 

Štai ir vėl mintimis užbėgo į priekį. Niekada šitaip nepasiduoda- 
vo. Privalo save suturėti. Nes kas sako, kad Herbertas neturės drąsos 
atsikratyti Mijos? Be kita ko, yra šimtai būdų kitaip išspręsti pro- 
blemą, be jo pasiūlyto metodo. Galbūt vieną dieną bus rasti yrantys 
Herberto ir Mijos palaikai, vienas prie kito, šalikelės griovyje. Ar sa- 
vižudybė - ne geriausias pasirinkimas tokiu atveju? Žinoma, pačiam 
Kurtui toks būdas buvo nepriimtinas. Jei šis chaosas nenurims ir ims 
artėti prie jo namų, jei jau taip atsitiks, jis žino daugybę neskausmin- 
gų žmogaus išsilaisvinimo būdų. 

Argi tai svarbu? Jis senis, o Beata serga. Sūnūs puikiai įsikūrę ir 
gali savimi pasirūpinti. Ar Tyrumo partija yra ne pats svarbiausias 
dalykas ? Nugalėti palaidumą ir degeneraciją, gresiančius danų tau- 
tai? Ar partija, Reikalas — tai ne viso gyvenimo darbas? 

Jo moralinė pareiga - nepaliauti sergėti šias vertybes visą jam 
likusį laiką. Leisti savo darbui pavirsti į nieką būtų tas pats, lyg to 
niekada nebūtų pradėta. Tai tarsi išeiti iš šio pasaulio nepalikus pa- 
likuonių, nepalikus ženklo. Visos idėjos ir vizijos būtų bergždžios. 
Tokios mintys Kurtui buvo nepakeliamos ir ruošė jį kovai. Visos 
priemonės tiks sustabdyti policijos tyrėjus, kad Tyrumo partijai ne- 
užkirstų kelio į parlamentą. Visos. 

Štai kodėl jis ėmėsi atsargumo ir išsiuntė tekstinius pranešimus, 
kuriuose skatino Reikalo narius laikytis susirinkime po kongreso 
priimtų sprendimų. Viskas turi būti sudeginta. Pacientų kortelės, 
pranešimai, susirašinėjimas, viskas! Penkiasdešimties metų darbo 
dokumentai tą pačią dieną turi būti paleisti dūmais. 

Jaudintis dėl savo archyvo jam nereikėjo. Kurto Vado bylos sau- 
gios guli buvusių arklidžių saugykloje. Mikaelis tiksliai žino, kaip su 


jomis elgtis Kurtui mirus. Jis tuo pasirūpins. 

Visiems kitiems jis liepė bylas sudeginti, ir gerai, tarė sau vėliau tą 
šeštadienio popietę, suskambus vietiniam telefonui. 

Skambino Kaspersenas. 

- Kalbėjausi su mūsų kontaktu centrinėje nuovadoje. Jis pateikė 
tam tikrų duomenų apie abu detektyvus, šniukštinėjančius aplink 
Niorvigo namus. Bijau, nepadrąsinančių. 

Jis paaiškino, kad Karlas Mjorkas ir jo padėjėjas Hafezas al-Asa- 
das priklauso policijos komisariato „O“ skyriui. Al-Asadas akivaiz- 
džiai nesimokė policininku, bet turi neįtikėtiną intuiciją, apie tai 
kalba visose policijos būstinėse visoje sostinės apygardoje. 

Kurtas papurtė galvą. Arabas! Kokia nepakenčiama jam buvo 
mintis, kad juočkis kiša nosį į jo reikalus. Vien pati mintis! 

— Pasak mūsų kontakto, Karlas Mjorkas yra iš „O“ skyriaus, ki- 
taip - Ypatingo kruopštumo reikalaujančių bylų skyriaus. Toks ne- 
rimą keliantis oficialus pavadinimas skamba grėsmingai. Jie speciali- 
zuojasi senose bylose ir, nors mūsų kontaktas nenoriai tai pripažino, 
tas skyrius dirba efektyviau už daugumą. Tačiau gera žinia yra ta, kad 
jie dirba daugiausia vieni, todėl kiti skyriai vargu ar žino, kur jie šiuo 
metu kapstosi. 

Informacija nenuramino Kurto Vado, nepaguodė ir tas faktas, 
kad skyriaus specializacija - kapstytis praeities purve. 

Kaspersenas pasakojo toliau. Jis paaiškino kamantinėjęs, kaip pa- 
žeidžiami tie du pareigūnai gali būti, ir kontaktas iš centro minėjo, 
kad ant Mjorko meta šešėlį kažkokia bjauri virš jo kabanti byla. Ta 
byla, dėl kurios, pagal blogiausią scenarijų, jis gali būti suspenduo- 
tas, dabar, atrodo, yra kompetentingo policijos komisaro rankose, 
todėl iš išorės manipuliuoti būtų sunku. Bet kuriuo atveju, prireiktų 
mažiausiai savaitės, norint kaip nors paskatinti nušalinimą, o tiek 


laiko jie tikriausiai neturi. Kita vertus, galima pasirausti to Hafezo 

al-Asado samdos sutartyse ir ką nors naudingo ten surasti, tačiau tai 
irgi užtruktų. Nėra laiko. 

Kaspersenas buvo teisus. Jei veikti, tai greitai. 

— Paprašyk žmogaus iš centro atsiųsti man į elektroninį paštą 
porą tų žmogėnų nuotraukų, - tarė Vadas ir padėjo ragelį. 

Elektroninis laiškas atėjo po valandos. Atsidaręs Kurtas ištyrinė- 
jo veidus. Abu stovėjo išsiviepę, tarsi fotografas ką tik būtų pasakęs 
kvailą pokštą, tačiau taip pat veiduose buvo ir arogancijos. Jie skyrėsi 
kaip diena ir naktis. Abu nenusakomo amžiaus, nors Karlas Mjorkas 


tikriausiai vyresnis už padėjėją. Apie arabus šiuo klausimu sunku ką 


pasakyti. 


- Jūs, juokdariai, manęs nesustabdysit, - tarė jis garsiai ir pliaukš- 
telėjo delnu į kompiuterio ekraną kaip tik tuo metu, kai suskambo 
mobilusis. 

Skambino vairuotojas. 

- Taip, Mikaeli, kas nutiko? Surinkai Niorvigo archyvą? 

- Bijau, kad ne, pone Vadai. 

Kurtas susiraukė. 

— Ką tai turėtų reikšti? 

— Du vyrai tamsiai mėlynu Peugeot 607 atvažiavo ten pirmi. Spė- 
ju, policija. Juos gali užuosti per mylią. 

Kurtas papurtė galvą. Šito neturėjo nutikti. 

— Ar vienas iš jų buvo arabas? - paklausė jis, jau žinodamas atsa- 
Langas 

— Panašu, taip. 


— Apibūdink juos man. 

Jis tyrė bruožus kompiuterio ekrane, kol Mikaelis pasakojo. Jo 
žvitri akis, to Mikaelio. Viskas atitinka. Tikra nelaimė. 

— Kiek jie išsivežė? 

— Na, tiksliai negaliu pasakyti. Bet keturios dokumentų spintos, 
apie kurias man sakėte, buvo tuščios. 

Dar viena bloga žinia. 

- Aišku, Mikaeli. Kaip nors reikia visa tai atgauti. Ir, jeigu įma- 
noma, reiktų pasirūpinti, kad mūsų bičiuliams atsitiktų nelaimė. 
Supratai? 

— Pasakysiu vyrukams, neabejokit, jie pasirūpins. 

— Gerai. Išsiaiškink, kur mūsų bičiuliai gyvena, ir pastatyk žval- 
gus kiaurą parą, kad galėtume įsikišti pirmai progai pasitaikius. Kai 


ateis laikas, paskambink, kad duočiau žalią šviesą. 


Kaspersenas Kurto Vado namuose atsirado po poros valandų. Va- 
das nebuvo matęs jo tokio sunerimusio. Šis neskrupulingas advoka- 
tas nedvejodamas atimtų paskutines penkiasdešimt kronų iš nuskur- 
dusios vienišos motinos, kad atiduotų jas buvusiam sutuoktiniui, 
smurtautojui, palikusiam moterį su penkiais vaikais. 

— Bijau, kol Mijos Niorvig ir Herberto Sionderskovo nėra, kad 
pateiktų oficialų skundą policijai, mūsų galimybės atgauti pavogtus 
archyvus visai menkos, Kurtai. Nemanau, kad Mikaelis nufotogra- 
favo įsilaužimą. 

— Ne, jis ten atsidūrė per vėlai. Kitaip būtų davęs man nuotrau- 
kas, nemanai? 

— O kaip kaimynė? Ar ji negalėtų mums padėti ? 

— Ji žino tik tiek, kad buvo du pareigūnai iš Kopenhagos. Bet pri- 


reikus, žinoma, galėtų juos atpažinti. Kiek matau, jų nesupainiosi. 

- Žinoma. Tačiau, kol sugalvosim, kaip atgauti tuos dokumentus, 
visas archyvas prašaps policijos komisariato gelmėse, tuo gali neabe- 
jot. Neturime tiesioginių įkalčių, kad šitie du atsakingi už įsilaužimą. 

— Pirštų atspaudai? 

— Nėra ko svarstyt, - atsiliepė Kaspersenas. - Jie buvo Niorvigo 
namuose dieną prieš visiškai teisėtai. Kiek aš žinau, mokslas dar tiek 
nepažengęs, kad nustatytų, kada palikti atspaudai. 

— Atrodo, teks kapanotis dramariškiau, nei norėtųsi. Jau užsukau 
ratus. Viskas, ko reikia — tai sulaukti signalo. 

— Ar kalbi apie žmonių žudymą, Kurtai? Jei taip, bijau, kad nebe- 
galiu dalyvauti šiame pokalbyje. 

— Nurimk, Kaspersenai. Tavęs nepainiosiu, nesijaudink. Bet ži- 
nok, kad gali įsišėlti audra, todėl turėtum ruoštis perimti vairą. 

— Ką, po galais, nori pasakyti ? 

- Tą, ką sakau. Jei viskas pasibaigs taip, kaip šiuo metu atrodo, savo 
rankose turėsi politinę partiją ir nekilnojamojo turto Briondbiuos- 
terio kelyje. Nebus palikta jokių pėdsakų, ir savaime aišku, prireikus 
aš negalėsiu liudyti jokiame teisme. A/ea šacta est“. 

— Dieve saugok, Kurtai, tiesiog pirmiausia susitelkim į Niorvi- 
go archyvą, gerai? - atsiliepė Kaspersenas, vadovaudamasis auksine 
visų advokatų taisykle: jei neaptarinėjai, tai ir nebuvo. - Susisieksiu 
su mūsų žmogumi centrinėje nuovadoje. Manau, galima spėti, kad 
dabar archyvas yra policijos komisariate. „O“ skyrius yra rūsyje, kiek 
buvau informuotas. Naktimis ten nieko nebūna, todėl nemanau, 
kad kitam pareigūnui būtų pernelyg sunku paimti Niorvigo archyvo 
medžiagą. 

Kurtas pažvelgė į jį su palengvėjimu. Jei Kaspersenas neklysta, ti- 
kriausiai bus galima veiklą tęsti. 


* Lor. burtas mestas. 

Tokį pozityvų nusiteikimą tučtuojau pakeitė suskambėjęs tele- 
fonas. Įrūžęs Vilfridas Lionbergas pranešė, kad jo kieme ką tik buvo 
du policininkai. 

Kurtas įjungė garsiakalbį, kad ir Kaspersenas girdėtų, kas kalba- 
ma. Jis statė ant kortos beveik tiek pat, kaip ir pats Vadas. 

- Jie tiesiog išdygo, visiškai be įspėjimo. O aš stoviu ir deginu do- 
kumentus. Jei nebūčiau paskubėjęs ir visko suvertęs į ugnį, būtume 
patekę į baisią velniavą. Pasisaugok jų, Kurtai. Nespėsi susigaudyti, 
jie jau stypsos prie tavo ar kurio kito iš vadų durų. Turi įspėti, kad 
žmonės pasiruoštų. 

— Kojie norėjo? 

— Neturiu supratimo. Man regis, norėjo tik išgąsdinti. Ir, galiu 
pasakyt, jiems gana gerai pavyko. Dabar jie žimo, kad tikrai kažkas 
vyksta. 

— Tuojau pat išsiųsiu naujus pranešimus, - Kaspersenas truputį 
atsitraukė. 

- Jie landūs, Kurtai. Susidariau įspūdį, kad visų pirma ieško tavęs, 
bet patikėk manimi, jie žino daugiau, nei reikėtų, ir apie kitus daly- 
kus. Nieko konkrečiai nepasakė, bet užsiminė ir apie „Beneficiją“, ir 
apie kažkokią moterį, Netę Hermansen. Ar tai ką nors sako? Kiek 
supratau, važiavo į Niorebro su ja pasikalbėti. Tikriausiai šiuo metu 
jie ten. 

Kurtas pasitrynė kaktą. Staiga kambaryje ėmė trūkti oro. 

— Taip, aš žinau, kas tokia Netė Hermansen, nors stebiuosi, kad 
ji vis dar gyva. Nesvarbu, tą galima pataisyti. Palaukim ir pamaty- 
sim, kas nutiks per kitas dvidešimt keturias valandas. Manau, gal tu 
ir teisus, kad jie labiau domisi manimi. Nežinau, kodėl, bet man ir 
nereikia žinoti. 


— Ką čia kalbi? Kaip suprasti, tau nereikia žinoti ? 

— Aš tik sakau, kad viskas gali pasibaigti mums nė nesusigau- 
džius. "Tu žiūrėk Tyrumo partijos, o kitkuo leisk pasirūpinti man. 

Kai Kaspersenas, pastarųjų atradimų akivaizdžiai prislėgtas, išė- 
jo, Kurtas vėl paskambino Mikaeliui ir pasakė, kad, jei paskubės, gal 
pavyks perimti du policijos pareigūnus Peblingo krantinėje ir nuo 
ten jiems prikabinti uodegą. 

Po valandos paskambinęs Mikaelis pranešė, kad pavėlavo, tačiau 
nuo dabar pastatytas žmogus stovėjimo aikštelėje prie Karlo Mjorko 
namų, Mjorkas ką tik parvažiavo. Tačiau Hafezas al-Asadas paspru- 
ko. Bet kuriuo atveju, butas Heimdalo gatvėje, kur jis registruotas, 


visiškai tuščias. 


Ankstyvą sekmadienio rytą Kurtas išsikvietė gydytoją. Pastarą- 
sias porą valandų sunkūs Beatos atodūsiai vis sunkėjo, ji kvėpavo dar 
netolygiau. 

— Ką gi, Kurtai, - tarė jam gydytojas, kurį Kurtas žinojo esant 
puikų bendrosios praktikos specialistą iš Vidourės. - Kaip kužda 
profesinė nuovoka, sprendžiant iš to, ką pasakei telefonu, bijau, kad 
tavo žmonai nedaug beliko. Širdis susidėvėjo, tai visiškai aišku. Spė- 
ju, kalbam apie likusias dienas, gal net valandas. Esi visiškai tikras, 
kad nereikia kviesti greitosios? 

Kurtas truktelėjo pečiais. 

— Kokia iš to nauda? - pasakė jis. - Ne, manau, verčiau pabūsiu 
su ja vienas iki galo. Tačiau ačiū už viską. 

Kai gydytojas išėjo ir jie liko vieni, Kurtas atsigulė ant lovos ir pa- 
ėmė moters ranką. Tą mažą rankutę, kuri tiek kartų glostė jo skruos- 


tą. Brangią mažą rankutę. Pro balkoną jis pažvelgė į aušrą ir akimirką 

troško tikėti Dievą. Būtų tyliai sukalbėjęs maldą už savo brangiau- 
siąją jos paskutiniąją valandą. Prieš tris dienas jis būtų jautęsis visiš- 
kai pasiruošęs tokiai neišvengiamai baigčiai, pasiruošęs gyventi be 
jos. Tačiau dabar viskas pasikeitė. 

Kurtas dirstelėjo į migdomųjų tablečių buteliuką. Stiprios ir len- 
gva nuryti. Užtruktų daugių daugiausia dvidešimt sekundžių. Jis nu- 
sišypsojo sau. Ir dar minutė, kol atsineščiau vandens, žinoma. 

— Ar manai, kad būtų geriausia išgerti jas dabar, brangioji? — su- 
šnibždėjo jis ir suspaudė jos plaštaką. Jeigu tik žmona galėtų jam at- 
sakyti. Jis jautėsi toks vienišas. 

Kurtas švelniai paglostė jos plonus plaukus. Kaip dažnai jis gė- 
rėdavosi jos plaukais, kai ji sėdėdavo šukuodamasi priešais veidrodį 
šviesoje, teikiančioje jiems švytėjimo. Kaip greitai prabėga gyveni- 
mas. 

- O, Beata. Mylėjau tave iš visos širdies. Tu buvai mano gyveni- 
mo šviesa. Jei vėl galėčiau jį nugyventi su tavimi, gyvenčiau. Kiekvie- 
ną sekundę. Jeigu tik tu prabustum bent sekundei, kad galėčiau šitai 
tau pasakyti, brangiausioji. 

Tada jis pasisuko link jos, susirangė prie sunkiai kvėpuojančio, 


nesugrąžinamai gęstančio paties nuostabiausio jo pažinto kūno. 


Buvo beveik dvylika, kai jis staiga pabudo nuo telefono skambu- 
čio, bet atsiliepti nespėjo. 

Vyras kilstelėjo galvą ir jam nepalengvėjo pamačius, kad Beata vis 
dar kvėpuoja. Nejau ji negalėjo numirti jam nematant? 

Šitaip pagalvojęs, papurtė galvą. 

— Susitelk, Kurtai, - paliepė sau. Beata neturi mirti viena. Jis nie- 


ku gyvu neturi leisti, kad taip atsitiktų. 

Vyras dirstelėjo pro prancūziško tipo žemę siekiantį balkono lan- 
gą į lapkričio pilkumos dangų ir vėją, švilpiantį plikose slyvų šakose. 

Ne itin gera diena, - pagalvojo, imdamas abu mobiliuosius. 

Naujų žinučių nebuvo, tačiau paspaudęs ekraną pamatė nežino- 
mą numerį. Vos paspaudęs: „Perskambinti“, tučtuojau pasigailėjo. 

— Siorenas Brandtas, - tarė balsas, kurio jis nenorėjo išgirsti. 

— Mudviem nėra apie ką kalbėti, - dygiai metė Vadas. 

— Jumis dėtas, nebūčiau toks tikras. Ar galiu paklausti, gal skaitė- 
te mano tinklaraštyje apie Hanso Kristiano Dirmando savižudybę? 

Vyras kitame gale bergždžiai laukė atsakymo. 

Prakeikta kiaulė. Prakeiktas internetas. 

— Kalbėjausi su Dirmando našle, - kalbėjo niekšas žurnalistas. — 
Ji baisiausiai sutrikusi dėl to, kas nutiko. Ar galite kaip nors pako- 
mentuoti ? 

— Visiškai ne. Mažai tą žmogų pažinojau. O dabar paklausykite 
manęs. Aš gedžiu. Miršta mano žmona. Todėl būkite padorus ir pa- 
likite mane ramybėje, pakalbėsim kitą dieną. 

— Apgailestauju tai girdėdamas. Ketinau jums pasakyti, kad mane 
pasiekė informacija, jog esate policijos akiratyje dėl dingusių asme- 
nų bylų. Bet nujaučiu, kad taip pat nenorėsite komentuoti? 

— Kokių dingusių asmenų bylų? - Jis absoliučiai nenutuokė, apie 
ką žurnalistas kalba, ir tai jau antras kartas, kai jis apie tai išgirdo. 

— Tai jūsų ir policijos reikalas, tiesa? Tačiau, kiek suprantu, jie ti- 
krai nori su manimi keistis informacija apie Reikalą ir jo akivaizdžiai 
nusikalstamą veiklą. Todėl mano paskutinis klausimas šiuo metu yra 
toks: ar jūs su Vilfridu Lionbergu ketinate įtraukti tokią veiklą, kaip 
priverstiniai abortai, į oficialią Tyrumo partijos programą? 

— Pakaks gandų! Aš išsiaiškinsiu su policija, neabejokite. O jei 
išspausdinsite bent žodį be pagrindo, pažadu, galiausiai brangiai su- 


mokėsite. 

— Gerai. Dokumentai, iš tikrųjų, ne problema, tačiau ačiū už ko- 
mentarus. Nuostabu, kai gali pacituoti. 

Ir tada žurnalistas padėjo ragelį. Jis padėjo ragelį. Kurtas Vadas 
įtūžo. 

Apie kokius dokumentus jis užsiminė? Nejau žinia apie Niorvigo 
archyvą jau pasklido taip toli? Brandtui galas. Prakeiktas padugnė. 

Jis paėmė saugųjį mobilųjį ir surinko Kasperseno numerį. 

— Kaip sėkasi laužtis į policijos komisariatą, Kaspersenai? 

- Bijau, prastai. Mūsų žmogus pateko be vargo, bet vos nusilei- 
dęs į rūsį, pataikė ant Hafezo al-Asado. Atrodo, anas ten ir miega. 

Po velnių! Jis saugo Niorvigo archyvus? Panašu, kad taip. 

— Kodėl nepaskambinai ir man nepranešei? 

- Skambinau, Kurtai. Šį rytą skambinau tau kelis kartus. Ne ši- 
tuo numeriu, kitu. 

- Bet šiuo metu nenaudoju išmaniojo. Dėl saugumo. 

- Skambinau ir į vietinį. 

Kurtas ištiesė ranką ir paspaudė ekraną. Tiesa. Buvo keletas ne- 
atsakytų skambučių ir iki Sioreno Brandto. Kaspersenas skambino 
kas dvidešimt minučių nuo aštuntos valandos. 

Ar jis tikrai taip giliai įmigo greta Beatos? Gal paskutinį kartą 
jos gyvenime? 

Kurtas padėjo ragelį ir žiūrėdamas į Beatą galvojo, kaip elgtis. 

Visus tris reikia pašalinti, nėra kito kelio. Arabą, Mjorką ir 
Brandrą, dėl Netės Hermansen jis apsispręs vėliau. Ji nė iš tolo nėra 
tokia pavojinga kaip kiti. 

Saugiu mobiliuoju jis paskambino Mikaeliui. 

— Ar įmanoma susekti Brandrą? 

— Manau, taip. Šiuo metu jis apsistojęs savaitgalio trobelėje Hio- 
ve. Nenuleidžiame nuo jo akių nuo tada, kai nacionalinio kongreso 


metu jis sukėlė sumaištį. 

Kurtas nusišypsojo. Pirmą kartą šiandien. 

— Puiku, Mikaeli, šauniai padirbėta. O šitas Karlas Mjorkas? Ar 
žinom, kur jis dabar? 

- Taip, žinom. Šiuo metu eina per stovėjimo aikštelę prie savo 
namų. Mūsų žmogus jį seka. Ir geriausiai informuotas, ką jis veikia. 
Anksčiau dirbo policijos žvalgyboje. Tik mes vis dar nežinom, kur 
arabas. 

— Gerai, aš jus nušviesiu. Jis policijos komisariato rūsyje. Galite 
pastatyti žmogų prie pašto terminalo kitapus gatvės, kad sužinotu- 
mėte, kada jis išeis. Ir, Mikaeli? 

- Taip? 

— Kai šiąnakt Karlo Mjorko name visi sumigs, turi įvykti nelai- 
mė. Supratai ? 

- Gaisras? 

- Taip. Prasidės virtuvėje. Su sprogimu. Sprogimas ir daug dū- 
mų. Pasakyk mūsų žmonėms, kad spėtų išsinešdinti, kol niekas ne- 
pamatė. 

— Manau, tvarkysiuosi pats. 

- Gerai. Pasirūpink alibi ir greitai nešdinkis. 

— Padarysiu. O Siorenas Brandras? 


— Užsiundyk savo šunis, dabar. 

Lapkritis, 2010 


Karlas pabudo stipriai purtomas. 

Jis atsimerkė. Miglotai įžiūrėjo virš jo palinkusią figūrą. Paban- 
dė atsikelti, tačiau galva apsvaigo ir jis griuvo ant grindų prie lovos. 
Kažkas blogai, labai blogai. 

Visiškai paklaikęs, Karlas pajuto vėjo gūsį pro langą ir užuodė 
dujas. 

— Prižadinau Džesperą, - iš laiptinės šūktelėjo kažkas. - Jis ve- 
mia. Ką daryti? 

— Paguldyk ant šono. Ar atidarei langą? — atsišaukė tamsi figūra 
Karlui prie šono. 

Vyras pajuto stiprų antausį per skruostą, paskui dar vieną. 

— Karlai, žiūrėk į mane. Susitelk. Kaip tu? 

Jis linktelėjo, bet nebuvo tuo tikras. 

- Reikia nulipti laiptais, Karlai. Čia vis dar per daug dujų. Ar 
pajėgsi eiti? 

Jis lėtai atsistojo, nusvirduliavo į laiptinę ir klupdamas nulipo 


laiptais. Jautėsi taip, lyg kristų į skylę. Tik atsisėdęs kėdėje priešais 

sodo duris Karlas pastebėjo, kad išskydusios linijos ryškėja, ir pradė- 
jo kažką suvokti. 

Jis pašnairavo į greta stovėjusį Morteno bičiulį. 

- Kas, po velnių? — suniurnėjo. - Tu vis dar čia? Ar įsikraustei? 

- Jei ką, mes turėtume būti labai dėkingi, - pasigirdo sausa pasta- 
ba iš Hardžio lovos. Karlas vis dar apsvaigęs pasuko galvą. 

— Kas atsitiko? 

Pasigirdo bruzdesys. Mortenas gabeno laiptais Džesperą. Karlo 
posūnis atrodė dar blogiau nei tais kartais, kai grįždavo dvi savaites 
siautęs Kose. 

Mika mostelėjo virtuvės link. 

— Kažkas įsibrovė į namus. Kad ir kas jis toks, mūsų nemėgsta. 

Karlas sunkiai atsistojo ir nuėjo pažiūrėti. 

Jis tučtuojau pamatė cilindrinį dujų balioną, naujovišką, iš tvirto 
plastiko. Žinojo, kad tokios rūšies namuose tikrai neturėjo. Dujinei 
kepsninei Karlas naudojo senuosius, geltonus; jiems viskas buvo ge- 
rai. Kita vertus, kodėl šitas čia stovi su guminiu vamzdžiu, pritvirtin- 
tu prie reguliatoriaus? 

— Iš kur jis atsirado? - paklausė Karlas vis dar per daug apsvaigęs, 
kad prisimintų greta stovinčio vyriškio vardą. 

— Kai šiandien antrą valandą ryto atėjau apžiūrėti Hardžio, balio- 
no čia nebuvo, - atsakė vyrukas. 

— Hardžio? 

— Taip, vakar jis pajuto reakciją į gydymą. Karščio antplūdį, gal- 
vos skausmą. Geras ženklas, kad jis taip stipriai reaguoja į stimuliavi- 
mą. Be to, tai kone šimtu procentų išgelbėjo mūsų gyvybes. 

— Ne, tai tu išgelbėjai, Mika, - nuo lovos atsišaukė Hardis. 

Taip, būtent. Mika. 


— Paaiškink, — paliepė Karlas. Prasimušė policininko instinktai. 

— Nuo vakar vakaro turėjau apžiūrėti Hardį kas dvi valandas. Ši- 
taip darysiu dar porą dienų, kad galėčiau tiksliai nustatyti, kaip jis 
reaguoja. Šiaip ar taip, prieš pusvalandį suskambėjo mano žadintu- 
vas ir pabudęs pajutau dujų kvapą. Jau rūsyje jis buvo labai stiprus, 
bet vos neišvirtau iš koto, kai atėjau čia, į pirmą aukštą. Užsukau 
balioną, atidariau visus langus, o tada pastebėjau ant viryklės nedi- 
delį puodą, iš kurio rūko dūmai. Įsižiūrėjęs atidžiau, pamačiau, kad 
jis beveik tuščias, tik pačiame dugne buvo įpilta šlakelis aliejaus ir 
įmerktas suglamžytas popierinio virtuvinio rankšluosčio galas. Štai 
iš kur sklido dūmai. - Jis mostelėjo link virtuvės lango. - Mečiau jį 


kuo greičiau. Dar po akimirkos popierius būtų užsidegęs. 


Karlas linktelėjo savo kolegai Erlingui Holmui iš padegimų sky- 
riaus. Griežtai kalbant, čia nebuvo jo teritorija, bet Karlas nenorėjo 
įtraukti Hileriodo policijos, o Erlingas gyveno vos už penkių kilo- 
metrų, Liunge. 

— Labai bjauru, Karlai. Dvidešimt, trisdešimt sekundžių ir visas 
popieriaus ritinėlis būtų užsiliepsnojęs, o nuo jo ir dujos. Kiek galiu 
spręsti iš baliono svorio, nemažai dujų jau nutekėjo. Su šituo regulia- 
toriumi ir plačiu vamzdeliu ant purkštuko, trunka, spėju, dvidešimt 
minučių. - Jis papurtė galvą. - Štai kodėl, kad ir kas tai padarė, near- 
suko viryklės visu pajėgumu. Jis norėjo, kad visas namas prisipildytų 
dujų, kad jos visos ištekėtų. 

— Neverta lažintis dėl pasekmių, Erlingai? 

— Sakykim šitaip: „O“ skyriui būtų reikėję naujo vado. 

— Vadinasi, galingas sprogimas? 

— Ir taip, ir ne. Bet tikrai efektyvus. Visi jūsų kambariai ir viskas, 


kas juose, akimirksniu būtų paskendę liepsnose. 

- Bet Džesperas ir mudu su Hardžiu jau anksčiau būtume mirę 
nuo dujų? 

— Vargu. Jos ne tokios nuodingos. Nors galvą gali įsiskaudėti, — 
jis nusijuokė. Keisti žmonės, tie padegimų tyrėjai. - Jūs būtumėt aki- 
mirksniu sudegę mirtinai, o tie rūsyje gal būtų sugebėję pasprukti. 
Visų pikčiausia, kad mūsų vyrukai niekaip nebūtų galėję nustatyti 
jokio nusikaltimo. Mes, labiausiai tikėtina, būtume lokalizavę spro- 
gimo šaltinį kaip dujų balionėlį ir prikaistuvį ant viryklės, bet būtų 
atrodę kaip nelaimingas atsitikimas. Rūpestingumo ir dėmesio sto- 
ka. Šiomis dienomis su tuo kasdien susiduriame, visur tos iškylos. 
Jeigu sąžiningai, galiu įsivaizduoti, kad tai padaręs išsisuktų nenu- 
baustas. 

— Nė velnio, aš jau pasistengsiu. 

- Ar turi kokių minčių, kas galėjo taip pasielgti, Karlai? 

- Taip, žmogus visrakčiu. Ant priekinių durų spynos matyti daug 
smulkių žymių. Išskyrus tai, kitokių minčių neturiu. 

- Įtarimai? 

— Mano gyvenime pilna įtariamųjų. 

Karlas padėkojo, patikino Erlingą, kad namuose viskas gerai, o 
paskui greitai apibėgo kaimynus išsiaiškinti, ar niekas nieko nematė. 
Dauguma jų buvo susierzinę. Kas nebūtų penktą valandą ryto? Bet 
apskritai dauguma buvo nuoširdžiai sukrėsti, nors nė vienas negalėjo 


įvardyti jokio įtariamojo. 


Užtruko mažiau nei valandą, kol pasirodė Viga, visa išsitaršiusi 
su nepatenkintu Gurkamaliu prie šono, turbanuotu, dideliais baltais 
dantimis ir ekstravagantiška barzda. 


— O, Dieve, - aikčiojo ji, - pasakyk, kad Džesperui viskas gerai. 

- Viskas gerai. Apvėmė sofą ir visą Hardžio lovą, bet šiaip jis vi- 
siškai atsigavęs. Nors pirmą kartą per amžių amžius girdėjau jį šau- 
kiantis mamos. 

— O, Dieve, mano brangus mažylis. - Nė klausimėlio, kaip jau- 
čiasi Karlas. Skirtumas tarp to, kuris greitai taps buvusiu vyru, ir sū- 
naus tikrai akivaizdus. | 

Karlas girdėjo, kaip ji šokinėja apie savo atžalą, kai nuaidėjo durų 
skambutis.. 

— Jei jis atnešė dar vieną dujų balionėlį, pasakyk, kad ir pirmaja- 
me dar šiek tiek liko, - nuo lovos atsišaukė Hardis. - Verčiau tegu 
ateina kitą savaitę. 

„Ką, po galais, tam bičui padarė Mika?“ - svarstė Karlas, atidary- 
damas duris. 

Priešais stovinti mergaitė buvo išblyškusi dėl miego stygiaus. Po 
akimis tamsavo šešėliai, žiedas per lūpą, daugių daugiausia šešiolikos. 

— Labas. - Ji bedė nykščiu per petį į kaimynų Kenų namą ir taip 
muistėsi sutrikusi, jog buvo baisu, kad ko neišsinarintų. 

— Aš susitikinėju su Peteriu, jis gyvena štai ten, ir mes buvome 
vakarėlyje jaunimo klube. Miegojau pas jį, nes gyvenu Blovstriode, 
o tokiu nakties metu autobusai nevažinėja. Mes grįžome prieš ke- 
lias valandas. Kenas nusileido pas mus į rūsį jums užėjus paklausti, 
ar niekas nieko keisto vakar naktį nepastebėjo prie jūsų namo. Jis 
papasakojo, kas atsitiko, mes prisiminėm, kad kažką matėm eidami 
namo, todėl Kenas norėjo, kad ateičiau ir jums papasakočiau. 

Karlas pakėlė antakius. Aišku, ji ne tokia mieguista kaip atrodo, 
kad jau beria šitiek žodžių. 

— Aišku, ir ką gi jūs matėt? 

— Kai ėjom pro šalį, prie jūsų durų stovėjo vyras. Paklausiau Pe- 
terio, ar jį pažįsta, bet jis buvo užsiėmęs kitais dalykais. - Mergaitė 


sukikeno. 

Karlas kalbino toliau: 

— Kaip jis atrodė, tas vyras? Ar įsižiūrėjai į jį? 

— Taip, jis stovėjo šviesoje prie durų. Atrodė, tarsi kuistųsi su rak- 
tu, tačiau neatsisuko, todėl nemačiau jo veido. 

Karlas juto, kaip jo pečiai mažiausiai porą laipsnių nusvyra. 

— Kiek galėjau įžiūrėti, jis buvo gana aukštas, gražiai sudėtas, o 
visi drabužiai tamsūs. Vilkėjo apsiaustą arba didelį megztinį, kažką 
tokio. Ir juodą megztą kepuraitę, kaip Peterio. Tačiau pastebėjau jo 
plaukus. Labai šviesūs plaukai, beveik balti. O ant žemės prie jo kojų 
stovėjo kažkas panašaus į dujų balionėlį. 

Beveik balti. Informacijos kaip ir pakako. Jei Karlas neklysta, 
Kurto Vado linaplaukis gorila, vyras, kurį jie matė Halskove, yra ne 
tik patyręs mikroautobusų vairuotojas. 

— Ačiū, - tarė jis, - tu labai pastabi ir tikrai labai padėjai. Teisin- 
gai pasielgei, kad atėjai. 

Mergaitė sutrikusi pasimuistė. 

- Ar atsitiktinai nepastebėjai, gal jis mūvėjo pirštines? 

— Oi, visai pamiršau, - tarė ji, akimirkai nuslopinusi poreikį 
muistytis. - Taip, mūvėjo. Tokias su skylėmis ties krumpliais. 

Karlas linktelėjo. Tokiu atveju nereikia vargintis ir ant spynos ci- 
lindro ieškoti pirštų atspaudų. Lieka klausimas, ar įmanoma susekti 
tikrai ypatingai atrodantį linčiuotoją, bet jis labai abejojo, ar tai kur 
nors nuves, nes netrukus būriais tokių šmirinės aplinkui. 

— Ką gi, jeigu čia viskas gerai, važiuoju į komisariatą, - po aki- 
mirkos pranešė jis susirinkusiai šeimynai, tačiau Viga griebė jį už 
rankovės. 

— Prieš išeidamas pasirašyk šitą. Viena kopija tau, viena regiono 
administratoriui ir viena man, - pranešė ji, guldydama visa tris ko- 
pijas ant virtuvės bufeto. „Sutartis dėl nuosavybės pasidalijimo“ — 


buvo parašyta viršuje. 

Karlas greitai perskaitė. Viskas buvo tiksliai taip, kaip jie sutarė 
išvakarėse. Pačiam nereikės to daryti. 

- Puiku, Viga. Čia viskas, kaip matau. Ner iki tavo motinos lan- 
kymo. Esu tikras, valdžiai bus malonu žinoti, kad suteikei tuo ar- 
žvilgiu man aštuonias savaites atostogų. Labai dosnu, — sarkastiškai 
nusijuokė ir prirašė savo vardą prie jos raityto parašo. 

— Dar yra skyrybų prašymas, - tarė ji, traukdama kitą dokumen- 
tą. Jis nedvejodamas jį pasirašė. 

— Ačiū, mylimasis, - beveik susigraudino ji. 

Gražu iš jos pusės, tačiau tas žodis tik nukreipė mintis į Monos 
Rolfą, o tai nebuvo labiausiai trokštama asociacija. Jis toli gražu ne- 
susitaikė su skausmu. Mona nebuvo šiaip kažkas. Jam reiks viso am- 
žiaus, kad su tuo susitaikytų. 

Jis purkštelėjo. Mylimasis. Truputį per daug skyrybų saliutui, - 
pagalvojo jis, - atsižvelgiant į tai, kokia audringa buvo santuoka. 

Karlas padavė dokumentus besišypsančiam Gurkamaliui, o šis 
prieš ištiesdamas ranką nusilenkė. 

— Ačiū už žmoną, - tarė jis su, kaip Karlas manė, sikhų akcentu. 
Tai buvo sandėris. 

Viga švytėjo. 

- Dabar, kai visi formalumai sutvarkyti, galiu pasakyti, kad kitą 
savaitę kraustausi pas Gurkamalį virš jo parduotuvės. 

— Viliuosi, ten šilčiau nei ankstesniam būste, - tarė Karlas. 

— O, dabar, kai užsiminei, vakar pardaviau jį už šešis šimtus tūks- 
tančių. Tai šimtu tūkstančių daugiau, nei įvertinome savo sutartyje. 
Pamaniau, grąžą pasiliksiu, jei tu nieko prieš. 

Karlui pritrūko žodžių. Tas jos agurkėlis tikrai pamokė ją verslo 
reikalų. Jis greitesnis nei kupranugario šūdas, kažką panašaus, |a- 


biausiai tikėtina, pasakytų Asadas. 

— Gerai, kad tave sutikau, Karlai, — tarė Lorsenas prie laiptų į 
rūsį. - Palypėk minutėlei, ką? 

— Iš tikrųjų einu susitikti su Markusu Jakobsenu. 

— Kaip tik paimsiu jam priešpiečius. Jis susirinkime. Viskas gerai ? 

— Puikiai, - atsiliepė Karlas. - Išskyrus tai, kad šiandien pirma- 
dienis, ką tik mane apstatė būsima buvusioji, mano draugę dulkina 
kažkas kitas, praėjusią naktį visi apsinuodijome dujomis ir vos ne- 
susprogo namas. Be to, rūpesčiai ir kivirčai darbe ir niekaip negaliu 
pasveikti. Netgi atsikratyti viduriavimo. 

— Tada viskas gerai, - tarė Lorsenas trimis žingsniais priekyje. Jis 
nė velnio negirdėjo. 

— Paklausyk, - pagaliau tarė, kai vyrai susėdo galiniame kamba- 
ryje už virtuvės, apsupti šaldiklių ir daržovių krūvų. - Yra poslin- 
kių vinių pistoleto byloje. Ta nuotrauka, kurioje tu su Ankeriu ir 
pribaigtas vyrukas. Atlikti įvairūs laboratoriniai tyrimai ir, galiu 
nuraminti tave pasakydamas, kad dauguma tyrėjų tvirtina, jog tai 
skaitmeninė kompozicija, suklijuota iš įvairių šaltinių. 

- Žinoma, kad taip, visą laiką taip tvirtinau. Tai bandymas pakiš- 
ti. Gal kažkam perbėgau skersai kelią. Juk žinai, kokie būna kerštin- 
gi tie niekšai. Metų metus sėdėdami kalėjime jie galvoja, kaip vieną 
dieną grįš ir atkeršys. Logiška, kad kartkartėmis taip nutinka. Bet 
štai ką tau pasakysiu: niekada nepažinojau šito Petios Bosvelo, kurį 
jie mėgina man pripaišyti. 

Lorsenas linktelėjo. 

— Nuotraukoje nėra pustonio taškų. Tarsi net smulkiausi elemen- 


tai būtų sulieti. Niekada nemačiau nieko panašaus. 

— Ką tai reiškia? 

— Tai reiškia, kad iš esmės neįmanoma įžiūrėti sujungimo. Gali 
būti kartu redaguojamos kelios sudėtos nuotraukos, o fotografas 
kiekvieną etapą fotografuoja Polaroidu. Polaroido atvaizdas galiau- 
siai fotografuojamas su analogine kamera paprasta juostele, ir ji pas- 
kui išryškinama. Arba ji gali būti suliejama skaitmeniniame vaizde 
redaguojant aplikacijas prieš spausdinant. Jie tiksliai nežino. Pats 
popierius taip pat nieko nepasakė. 

— Aš visiškai nieko nesupratau. 

— Taip, bet šiomis dienomis galimybės begalinės. Arba, tiksliau, 
prieš dvejus metus, kai Petia Bosvelas vis dar buvo tarp gyvųjų. 

— Gerai, vadinasi, viskas pasisuko į gera, ar šitai sakai? 

— Na, čia tai, apie ką norėjau su tavim pakalbėti. - Lorsenas pa- 
davė Karlui alaus, bet tas atsisakė. - Dar nepateiktos jokios išvados. 
Tiesa ta, kad me visi ekspertai pritaria, jog tai klastotė. Galiausiai tai, 
ką aš tau ką tik pasakojau, nieko neįrodo, tik kad viskas yra labai 
įtartina. Tačiau girdėjau, jog dauguma mano, kad kažkas iš visų jėgų 
pasistengė, kad nuotrauka atrodytų tikra. 

— Tai kas tada lieka man? Ar jis vis dar nori pakabinti mane džiū- 
ti? Ar tu man sakai, kad nušalinimas pakeliui ? 

— Ne, ne šitai. Aš tik mėginu pasakyti, kad visa tai užtruks. Bet 
manau, kad Terjė tau viską paaiškins, —- mostelėjo jis salės link. 

— Terjė Plou čia? 

- Taip, jis ateina kiekvieną dieną tuo pačiu metu, jei nebūna išvy- 
kęs. Vienas iš ištikimiausių klientų, tad būk jam malonus. 

Jis rado Plou sėdintį tolimajame kampe. 

- Žaidi slėpynes, Terjė? — įgėlė Karlas, sėsdamasis ir dėdamas 
alkūnes ant stalo labai arti, tarsi priekaištaujančios Plou daržovių 


lėkštės. 

— Smagu tave matyti, Karlai. Tai tave sunku surasti šiomis dieno- 
mis. Lorsenas papasakojo apie nuotrauką? 

— Aba, taip. Regis, mano bėdos dar nesibaigė. 

— Bėdos? Niekas tavęs niekuo nekaltina, kiek aš žinau. Ar kalti- 
na? 

Karlas atlošė galvą. 

— Oficialiai - ne. 

— Ką gi, tada gerai. Šiaip ar taip, esam, kur esam. Visi ruošiamės 
sujungti savo protus. Turiu omenyje save, tuos, kurie tiria nužudymą 
Sorės autoservise, ir olandus, dirbančius prie nužudymo Schidame, 
Nyderlanduose. Kelios savaitės, gal pora mėnesių, ir galėsim sulygin- 
ti viską, ką turime iš vinių pistoleto bylų. Faktus, įkalčius, pagalbinę 
medžiagą, viską. 

— O dabar tu ketini man pasakyti, kad aš būsiu kviečiamas kaip 
liudytojas. 

— Ne, visiškai priešingai. Nebūsi. 

— Kodėl ne? Nes esu įtariamasis? 

— Nusiramink, Karlai. Kažkas nori įmurkdyti tave į purvą, šitiek 
mes suprantam. Todėl, ne, tu nesi įtariamasis. Tačiau kai prieisime 
iki jungtinio raporto, norėsime, kad tai įvertintum. 

— Suprantu. Ir visa tai - nepaisant mano atspaudų ant monetos, 
nekeliančios pasitikėjimo nuotraukos ir Hardžio tvirtinimo, kad 
Ankeris buvo susipainiojęs su mūsų spalvotuoju bičiuliu, ir kad gal- 
būt aš pažįstu Georgą Madseną? 

— Taip, nepaisant viso šito. 

— Kaip suprantu, tu esi tas, kuris pelnys daugiausia, jeigu byla bus 
kuo kruopščiau ištirta. 


Jis švelniai patapšnojo Karlo plaštaką. Tikrai jaudinantis gestas. 

- Jis geras, sąžiningas policininkas ir iš visų jėgų stengiasi viską 
atlikti tinkamai. Manau, turėtume gerbti Terjė už tai, Karlai, — tarė 
viršininkas. Jakobseno kampiniame kabinete vis dar dvokė Lorseno 
dienos patiekalu. Ar ponia Sorensen pasidarė tokia švelni, kad ilgiau 
nei penkias minutes ištveria visur išmėtytas neplautas lėkštes ir stalo 
įrankius? 

— Taip, jeigu šitaip žvelgsi, - linktelėjo Karlas. — Bet aš vis dar 
pykstu, šita byla mane spaudžia. 

Markusas irgi linktelėjo. 

- Kalbėjausi su Erlingu iš padegimų skyriaus. Girdėjau apie tavo 
praėjusios nakties svečius. 

- Jokios žalos. 

— Ne, ir dėkui Dievui! Tačiau kodėl taip nutiko, Karlai? 

— Todėl, kad kažkas nori mane pašalinti. Ir nemanau, kad tai po- 
sūnio palikta mergiščia, - jis pabandė nusišypsoti. 

— Tada kas? 

— Labiausiai tikėtina, vienas iš Kurto Vado žmonių. Iš Tyrumo 
partijos. 

Jakobsenas vėl linktelėjo. 

- Mes jam neduodam ramybės. Štai kodėl aš čia. Noriu įrašinėti 
jo pokalbius. Taip pat pono, pavarde Vilfridas Lionbergas, ir žurna- 
listo Luiso Petersono. 

- Bijau, kad negaliu to leisti, Karlai. 

Karlas pagalvojo, kodėl ne, iš pradžių nusiminė, paskui pasipūtė 
ir galiausiai nusileido neviltingai truktelėjęs pečiais. Vienintelis da- 
lykas, kurį jis gavo išeidamas, - tai įspėjimas pasisaugoti ir griežtas 


nurodymas pranešti, jei nutiktų kas neįprasta. 


KALTĖ 377 


Neįprasta — pasiutusiai keistai šioje vietoje skamba šis žodis. Vis- 
kas jų darbe neįprasta. 

Karlas atsistojo. Neįprasta? Jis svarstė, ką jo šefas pasakytų, jei ži- 
notų apie krūvas bylų, sukrautų blausiai apšviestame „O“ skyriuje, 
apie archyvo medžiagą, kurią jie gavo tokiu būdu, kuris net pagal jų 


standartus labiau nei įprastai kelia įtarimą. 


Pirmą kartą jam ateinant abi sekretorės prie darbo stalo mojo vie- 
nodai džiaugsmingai. 

— Sveikas, Karlai, — tarė saldi kaip medus Liza, ponia Sorensen 
panašų sveikinimą sučiulbėjo sekunde vėliau. Tie patys žodžiai, toks 
pats tonas, tokia pati kviečianti šypsena. 

Atsivertimas, jeigu tokių būna. 

— Mmm... Kata! - išlemeno jis, tiesiai kreipdamasis į moterį, ku- 
rios vien buvimo anksčiau pakakdavo, kad užkietėjusių tyrėjų būriai, 
tarp jų ir pats Karlas, suktų ilgiausiais aplinkkeliais vien tam, kad 
nereikėtų eiti pro ją. 

— Ar papasakosit man apie tuos NLP kursus? Juk tai neužkre- 
čiama? 

Ponia Sorensen pakėlė pečius, puikia kūno kalba tikriausiai no- 
rėjo parodyti džiugesį dėl klausimo, tada nušvito šypsena į Lizą ir 
bauginamai arti žengė Karlo. 

— Neurolingvistinis programavimas. Tai, - pradėjo ir staiga jos 
balsas tapo paslaptingas, tarsi mėgintų sugundyti arabų šeichą. — 
Gana sunku paaiškinti, verčiau leisk pateikti tau pavyzdį. 

Ponios Sorensen pečiai vėl pakilo, tarsi iš anksto mėgautųsi pa- 


sakojimu. 

Ji paėmė savo rankinę, panaršė joje ir galiausiai ištraukė gabalėlį 
kreidos. Keistas daiktas moteriai nešiotis. Argi kreida skirta ne aps- 
kritaveidžių moksleivių kelnių kišenėms? Ar tai vėl lyčių lygybė? 

Pasilenkusi ant grindų ji nupiešė du apskritimus. Jau vien nuo to 
prieš dvi savaites būtų nualpusi. Kiti irgi. Tada viename ji parašė mi- 
nusą, kitame - pliusą. 

- Štai, Karlai. Teigiamas, pozityvus apskritimas ir neigiamas, ne- 
gatyvus apskritimas. Dabar noriu, kad atsistotum pirmiausia viena- 
me, paskui kitame ir pasakytum lygiai tokį patį sakinį. Negatyviame 
rate apsimesk, kad kalbiesi su nemėgstamu, o pozityviame rate - su 
mylimu žmogumi. 

'- Supratau. Tokia tad esmė, tiesa? Nes aš jau galiu. 

— Nagi, paklausykim, - paragino Liza ir sunėrusi rankas po aukš- 
čiausios klasės krūtine žengė artyn. Kas atsisakytų? 

— Pasirink ką nors paprasto, pavyzdžiui: „Matau, nusikirpai 
plaukus“ Pirmiausia pasakyk tai maloniai, paskui — piktai. 

— Nesuprantu, - sumelavo jis, tirdamas abiejų moterų trumpas 
šukuosenas. Šitai bus pernelyg lengva. Ponios Sorensen šukuosena 
nėra tokia patraukli kaip Lizos, jeigu jis turi tai pasakyti. 

— Gerai, leisk man parodyti pozityvą, - pasisiūlė Liza, - o paskui 
Kata galės parodyti negatyvą. 

Liaukitės, juk galima be to apsieiti, - galvojo Karlas, išsiblaškiu- 
siai vesdamas pėdą palei nedidelį apskritimą. 

— Kaip matau, nusikirpai plaukus! - Liza visa švytėjo, — štai ši- 
taip kalbi su žmogumi, kuris tau patinka. Dabar tavo eilė, Kata. 

Ponia Sorensen nusijuokė, tada susikaupė. 

— Matau, apsikirpai! - pavydžiai sviedė. Ji atrodė tikrai niūriai. 
Visai kaip senais laikais. 


Abi moterys kone raitėsi iš juoko, kažkoks mergaičių vakarėlis. 

— Kas čia? Juk ne žemę sukrečiantis skirtumas, tiesa? Ką aš turė- 
čiau iš to suprasti? 

Ponia Sorensen susikaupė. 

— Esmė ta, kad tokie nedideli pratimai leidžia mums suprasti, 
kaip menki tono pokyčiai skirtingai gali paveikti mūsų aplinką. Tai 
leidžia įsigilinti į poveikį to, ką sakai, ir pobūdį signalų, kuriuos siun- 
ti. Papildoma nauda - kaip tai veikia tave patį! 

— Ar tai ne tas pats, kaip posakis: „Kaip šauksi, taip atsilieps“? 

— Galima ir taip pasakyti. Ar žinai, kokį poveikį darai s4v0 aplin- 
kai, Karlai? Štai ko kursai gali tave išmokyti. 

Šito mokiausi, kai buvau septynerių, - pagalvojo jis. 

— Kartais tai, ką sakai, gali nuskambėti gana šiurkščiai, Karlai, — 
toliau pasakojo ponia Sorensen. 

Ačiū už komplimentą. Smagu girdėti būtent iš jūsų, mąstė jis. 

- Ačiū abiem, kad apšvietėte mane, tikiu, deramu būdu, - galiau- 
siai pasakė garsiai, nekantraudamas eiti. - Tikrai pagalvosiu apie tai. 

- Pirmiausiai išbandyk pratimą, Karlai, ženk į vieną iš ratų, — ra- 
gino ponia Sorensen, kitaip - Kata. Ji mostu parodė, nuo kurio jis 
turėtų pradėti, tačiau pamatė, kad jam pavyko didžiąją dalį rato nu- 
trinti bato galu, kol jos žaidė šaradas. 

- Oi, - tarstelėjo Karlas, - aš tikrai labai, /abai atsiprašau. Geros 


dienos, ponios. Likite džiaugsmingos! - šūktelėjo nueidamas. 

Rugsėjis, 1987 


Bestovint ir bežiūrint pro langą, dalis neapykantos išgaravo. Tarsi 
smūgis į Vigo smilkinį ir paskutiniai jo kvėptelėjimai sugirdžius dri- 
gnių būtų išvalę visas skeveldras iš jos galvos. 

Jos akys slydo Peblingo krantine ir spiečiais žmonių, besimėgau- 
jančių vasaros likučiais. Paprasti žmonės, kiekvienas su savo gyveni- 
mu ir lemtimi, tikriausiai kiekvienas kupinas savo paslapčių ir skele- 
tų spintoje. 

Netės lūpos pradėjo virpėti. Staiga ji pajuto užplūstant emocijas. 
Netgi Tagas, Rita ir Vigas Viešpaties akyse buvo žmonės, o dabar - 
negyvi nuo jos rankos. 

Netė užsimerkė ir vaizduotėje viską prisiminė. Kai atidarė du- 
ris, Vigo veidas skleidė tokią šilumą. "Tagas buvo be galo dėkingas. 
O dabar - Niorvigo eilė. Advokato, kuris nesiklausė, kai merginai 
žūtbūtinai reikėjo pagalbos. Žmogaus, kuris Kurto Vado reputaciją 
saugojo taip niršiai ir su tokia panieka jos gyvenimui. 

Bet ar ji turi teisę pasielgti su juo taip, kaip jis su ja pasielgė? At- 


imti jam gyvybę? 

Vis dar kamuojama abejonės Netė pastebėjo jo liesą figūrą palei 
ežerą prie jos namo. Nors praėjo daugiau nei trisdešimt metų, aki- 
mirksniu jį atpažino. Vis dar negalintis be savo tvido švarko su odi- 
nėmis sagomis. Vis dar rudas bylų aplankas po pažastimi. Iš pažiūros 
nepasikeitęs žmogus, tačiau iš jo kūno kalbos Netė galėjo nujausti, 
kad tikriausiai ne viskas yra taip, kaip anksčiau. 

Jis pavaikščiojo pirmyn atgal po kaštonais, stebeilydamasis į eže- 
rą. Iš kišenės išsiėmė nosinaitę ir kelis kartus priglaudė prie veido, 
tarsi šluostytųsi prakaitą, o gal ašaras. 

Tada ji pastebėjo, kad švarkas jam per didelis, taip pat ir terileno 
kelnės, išsiduobę atitinkamai per pečius ir ties keliais. Apdaras pirk- 
tas geresniais laikais, geresnio sudėjimo kūnui. 

Sekundę ji gailėjosi žmogaus, kuris šią akimirką stovėjo sutrikęs, 
netrukus įžengsiantis į kapą. 

O kas, jeigu jis turi vaikų, kurie jį myli? Vaikaičių? 

Vien nuo tokios minties jai susigniaužė kumščiai. Akių vokai 
ėmė nevaldomai trūkčioti. Ar ji galėjo turėti vaikų, kurie ją mylėtų? 
Kieno tai kaltė? 

Ne. Reikia žiūrėti savęs ir likti susitelkusiai. Rytoj popiet paliks 
šitą gyvenimą. Bet pirmiausia reikia užbaigti tai, ką pradėjo. Šiam 
vyrui, kurio profesija — teisininkas, ji pažadėjo padovanoti dešimt 
milijonų kronų. Padarė tai raštu, o toks žmogus kaip Niorvigas nie- 
kada neleis jai netesėti žodžio. 


Tik ne Filipas Niorvigas. 


Niorvigas stovėjo ne toks ir aukštas, kaip ji prisiminė, stebeilijo- 


si į ją kaip prasikaltęs šunytis, pakėlęs antakius. Tarsi šis susitikimas 


382 JUSSI ADLER-OLSEN 


jam būtų neįkainojamos svarbos, ir pirmas įspūdis, kurį jis paliko, 
buvo lemtingas. 

Niorvigo akys buvo nepalyginamai šaltesnės aną kartą, kai jis 
melavo teisme ir vertė ją sakyti kvailus žodžius. Tada nė karto ne- 
mirktelėjo ir nesileido sujaudinamas jos emocinių protrūkių. Netės 
verksmams jis buvo kurčias, jos ašarų net nematė. 

Ar čia tikrai tos pačios bekompromisės akys, dabar taip nusiže- 
minusiai nuleistos, jai kviečiant užeiti? Tas pars negailestingas bal: 
sas, dabar jai dėkojantis? 

Netė pasiteiravo, ar jis norėtų arbatos, ir vyras dėkingai priėmė 
pasiūlymą, vis dar baimindamasis pakelti akis nuo grindų ir pažvelg- 
ti į ją. 

Ji padavė Niorvigui puodelį ir stebėjo, kaip jis geria. Akimirkai 
vyro kaktoje susimetė raukšlės. 

„Gal jam nerūpi skonis?“ - pagalvojo Netė, tačiau tada jis ištiesė 
puodelį ir paprašė dar. 

- Bijau, man reikia paspirties, panele Hermansen. Tiek daug da- 
lykų noriu jums pasakyti. 

Pagaliau pakėlė galvą ir pažvelgė į ją. Ir iš jo lūpų pradėjo lietis 
žodžiai, kurie turėjo likti nepasakyti, nes proga seniai buvo praėjusi. 

— Kai gavau jūsų laišką, Nete... - jis stabtelėjo. — Atsiprašau, ar 
galiu į jus kreiptis neformaliai? 

Ji kone nepastebimai linktelėjo. Tada jam tai nekėlė problemų, 
tad kodėl dabar turėtų? 

— Gavęs jūsų laišką, staiga susidūriau su tuo, kas mane graužė la- 
bai ilgai. Tai, ką norėčiau ištaisyti, jei tik būtų įmanoma. Turiu pri- 
sipažinti, kad į Kopenhagą šiandien atvažiavau gelbėti savęs ir savo 
šeimos. Turiu pripažinti, pinigai - ne paskutinės svarbos, tačiau taip 


pat atėjau atsiprašyti, - jis atsikrenkštė ir išgėrė dar arbatos. 

- Pastaruoju metu dažnai mintimis sugrįždavau prie nusivylusios 
mergaitės, ieškojusios teisingumo teisme, tačiau išsiųstos į Brainin- 
go ligoninę. Svarsčiau, kas paskatino mane paneigti kaltinimus, ku- 
riuos jūs pateikėte Kurtui Vadui. Savaime suprantama, žinojau, kad 
tai, ką jūs teigiate, gali būti tiesa. Tvirtinimai, kad yra silpnaprotė ir 
pavojinga, akivaizdžiai netiko sėdinčiai priešais mane ant pakylos ir 
kovojančiai už savo gyvenimą mergaitei. 

Jis akimirką nuleido galvą. Kai pakėlė akis, jo išblyškusi oda atro- 
dė dar blankesnė. 

— Bylos nagrinėjimui pasibaigus, pasistengiau išmesti jus iš gal- 
vos. Ir štai jūs priminėt apie save, ištremta iš prisiminimų iki tos die- 
nos, kai perskaičiau apie jus žurnaluose. Apie tai, kad ištekėjote už 
Andreaso Rouzeno. Tokia inteligentiška, graži moteris, — jis linkte- 
lėjo, tarsi tai pripažindamas. - Iš karto atpažinau jūsų veidą. Viskas 
sugrįžo, ir mane užplūdo gėda. 

Jis dar gurkštelėjo arbatos, o Netė dirstelėjo į laikrodį. Dabar bet 
kurią akimirką nuodai pradės veikti. Tiktai ji to nenorėjo, dar ne 
dabar. Jeigu tik laikas galėtų sustoti. Tai atlyginimo jai laikas. Kaip ji 
galėjo jam leisti gerti? Jis atgailauja, tai taip akivaizdu. 

Jam tebekalbant, Netė nusigręžė. Blogis, kurį ji įvykdė, tapo dar 
akivaizdesnis žiūrint į jo pasitikinčias akis. Netė nė neįsivaizdavo, 
kad joje galima sužadinti tokius jausmus. Nė sekundę. 

— Tuo metu aš jau daug metų dirbau Kurtui Vadui. Turiu pri- 
pažinti, apgaudinėjau. Iš tikrųjų aš nė iš tolo nesu toks stiprus kaip 
jis, - advokatas papurtė galvą ir vėl priglaudė puodelį prie lūpų. — 
Bet pamatęs jus ant žurnalo viršelio, apsisprendžiau iš naujo įvertinti 
savo darbus ir poelgius, ir žinot, kas man paaiškėjo? 

Jis nelaukė jos atsakymo ir nepastebėjo, kaip ji lėtai atsisuka, dar 


kartą pažvelgia į jį ir papurto galvą. 

— Suvokiau, kad buvau išnaudojamas ir klaidinamas, ir per tą lai- 
ką įvyko labai daug visko, ko nuo tada gailiuosi. Man buvo sunkų 
pripažinti savo klaidas. Noriu, kad tai žinotumėt. Tačiau mintyse 
peržvelgdamas buvusias bylas matau, kaip Kurtas Vadas mane ap- 
kvailindavo savo melais ir iškraipymais, tiesos nutylėjimu. Mačiau, 
kad jis gana metodiškai manimi naudojosi. 

Jis dar kartą ištiesė puodelį, ir Netė akimirką svarstė, ar nebus 
pamiršusi įpilti ekstrakto. 

Įpylusi arbatos ji pastebėjo, kad vyras jau pradeda prakaituoti, 
kvėpuoti jam darosi vis sunkiau. Regis, jis pats to nejuto. Per daug 
visko slėgė jo protą. 

- Kurto Vado misija gyvenime buvo - ir yra - sužlugdyti tuos, 
kurie, jo įsitikinimu, nėra verti dalytis šia šalimi su juo ir kitais, vadi- 
namaisiais normaliais, gerbtinais asmenimis. Savo gėdai, dabar galiu 
tai pasakyti, kad jis pats asmeniškai atliko daugiau nei penkis šimtus 
abortų, dažnai be nėščių moterų žinios ir kone visada prieš jų valią, 
ir manau, kad jis tyčia chirurginėmis priemonėmis sterilizavo ne ma- 
žiau moterų, — jis žvelgė į ją taip, tarsi pats būtų laikęs skalpelį. 

— Gerasis Dieve, tai taip siaubinga. Tačiau aš trokštu išpažinti, — 
Niorvigo žodžius palydėjo žvilgsnis, kuriam jis ne vienerius metus 
ruošėsi. - Dirbdamas Reikalo organizacijoje, kurios dokumentus aš 
kelerius metus tvarkiau, Vadas užmezgė ryšius su daugybe gydytojų, 
pritarusių jo įsitikinimams ir apsisprendimui. Jums gali būti sunku 
įsivaizduoti visą mastą. 

Netė pabandė, ir jai nepasirodė sunku. 

Niorvigas suspaudė lūpas mėgindamas nuslopinti akyse besikau- 
piančias ašaras. 

— Aš prisidėjau prie tūkstančių negimusių kūdikių žudymo, 


Nete, - jis tik aiktelėjo, o paskui kalbėjo toliau drebančiu balsu. — 

Sužlugdžiau daugybės nekaltų moterų gyvenimą. Sielvartą ir kan- 
čias, štai ką aš skleidžiau savo gyvenime, Nete. Štai kam aš sukur- 
tas, - jo balsas taip stipriai virpėjo, kad jis buvo priverstas nucilti. 

Jis atsigręžė į ją, maldaudamas atleidimo. Tai buvo taip akivaizdu, 
kad Netė nebežinojo, nei ką sakyti, nei ką daryti. Po ramia išore ji 
buvo palūžusi. Ar tai, kaip pasielgė su šiuo žmogumi, lygiai teisinga? 
Ar tikrai? 

Akimirką ji vos nepaėmė jo rankos. Pasiūlytų atleidimą ir palen- 
gvintų jo naštą jam prarandant sąmonę. Tačiau negalėjo. Galbūt dėl 
to, kad taip pat jautė gėdą, galbūt todėl, kad veikė mechaniškai. 

— Prieš porą metų nusprendžiau pasakyti, ką žinau. Mane tai per 
daug slėgė. Tačiau įsiterpė Kurtas Vadas ir atėmė viską, ką turėjau. 
Mano teisės praktiką, mano garbę, mano savivertę. Turėjau verslo 
partnerį Herbertą Sionderskovą. Kurtas jį įkalbėjo paskleisti apie 
mane informaciją, kuri mane ilgam sužlugdytų. Ginčijausi su jais 
abiem ir grasinau, kam reikia, pranešti apie Reikalą. Jie anonimiš- 
kai pranešė policijai, kad aš eikvojau lėšas iš savo klientų sąskaitų. Ir, 
nors tai buvo netiesa, pasistengė, kad viskas atrodytų tiesa. Jie galėjo 
prieiti prie visų dokumentų, turėjo kontaktų ir ne mažiau priemonių 
padaryti tai, kas jų manymu, pridera. 

Niorvigas nuleido galvą. Jo akys pradėjo lakstyti. 

— Herbertas, tas paršas. Jis buvo nusižiūrėjęs mano žmoną. Pa- 
grasino, jei neužsičiaupsiu, įkišti mane į kalėjimą. — Jis papurtė gal- 
vą. - Aš turiu dukterį, kuri niekaip neištvertų pažeminimo. Nieko 
negalėjau padaryti. Vadas buvo ir tebėra pavojingas. Nete... Ar mane 
girdit? Turit laikytis atokiau nuo to žmogaus. 

Staiga jis pasviro pirmyn, tačiau kalbėti nenustojo, nors žodžiai 
tapo nebesuprantami. Kažkas apie Vado tėvą, kuris laikė save dievu. 


Apie suvedžiotus, savimi patenkintus, ciniškus žmones. Psichopatus. 

- Žmona pasigailėjo manęs bankrutavusio, — staiga tarė aiškiu 
balsu. - Dėkoju Dievui už... - jis akimirką ieškojo žodžio, tryško 
seilėmis ir bandė nuryti, - už parodytą malonę ir kad leido man jus 
šiandien pamatyti, Nete. Pažadu Dievui nuo šios dienos likti su juo. 
Su jūsų pinigais, Nete, aš ir mano šeima galėsim... 

Taip taręs jis sukniubo ant grindų, alkūne trenkęs į fotelio rank- 
tūrį. Akimirką atrodė, kad apsivems, skrandis trūkčiojo, akys buvo 
išsiplėtusios, paklaikusios. O paskui staiga atsisėdo. 

— Nete, iš kur čia staiga atsirado tiek žmonių? — atrodė, dabar jis 
bijo. 

Ji mėgino kažką pasakyti, bet nerado žodžių. 

- Kodėl jie visi į mane žiūri? - murmėjo Niorvigas, akimis ieško- 
damas lango šviesos. 

Jis pradėjo verkti ir ištiesęs ranką graibė ore. Netė verkė kartu su 


juo. 

Lapkritis, 2010 


Dar niekada Asadas ir Rouzė nebuvo taip sukrečiamai panašūs. 
Tamsūs, rimti veidai ir nė pėdsako šypsenos. 

— Bepročiai, - paskelbė Rouzė. - Juos reikia išrikiuoti ir pum- 
puoti į plaučius tas dujas, kol pakils į dangų ir visam laikui pradings. 
Kas per niekšai gali mėginti sudeginti penkis žmones vien tam, kad 
tave užčiauptų, Karlai? Aš tokių dalykų negaliu suprasti. 

— Jie užčiaupė tave lygiai tiek, Karlai. - Asadas iš smiliaus ir nykš- 
čio sudėjo nulį. - Dabar žinom, kad einam teisingais pėdsakais. Tie 
kiaulės daug ką nutyli ir slepia savo nešvarius baltinius, dabar tai ži- 
nom. - Jis smogė kumščiu į kitos rankos delną. - Velniškai skaudės, 
jei kuris pasipainios pakeliui. 

— Mes jiems atkeršysim už tai, Karlai, - nestygo jis. - Dirbsim 
dieną naktį, bet uždarysim tą prakeiktą Tyrumo partiją, sustabdysim 
Reikalą ir viską, į ką Kurtas Vadas yra įtrauktas. 

— Nuostabu, Asadai. Tik bijau, kad nebus taip paprasta, ir jau 
tikrai pavojinga. Manau, puiki mintis kelias dienas tau pabūti čia ir 


pasikapstyti, - nusišypsojo jis. - Spėju, vis tiek ketinai. 

- Mums pasisekė, kad buvau čia sekmadienio naktį, - pridūrė 
Asadas. - Kažkas kaišiojo nosį. Buvo su policijos uniforma, bet, išė- 
jęs iš savo kabineto, jį išgąsdinau. 

Kas neišsigąstų, pamatęs apsiblaususias Asado akis nakties vidu- 
ry? - svarstė Karlas. 

— Kojis ieškojo? — pasiteiravo detektyvas. - Ir iš kur buvo? Ar 
išsiaiškinai ? 

— Jis man makaronus kabino, Karlai. Kažką apie raktą į archyvo 
patalpas ir daug visokių niekų. Neabejoju, ieškojo kažko, kas mūsų. 
Jis ėjo į tavo kabinetą, Karlai, 

— Atrodo, turim reikalų su labai plačia organizacija, - tarė Karlas. 
Jis atsisuko į Rouzę. - Ką padarei Niorvigo archyvui, Rouze? 

— Jis vyrų tualete. Prisiminiau. Jei jau užsispyrę stovėdami šlapi- 
natės moterų tualete, baigę nepamirškite nuleisti sėdynės, gerai? 

— Kodėl? - pasiteiravo Asadas. Vadinasi, kaltininkas jis. 

— Jeigu žinotum, kiek kartų dalyvavau tokioje diskusijoje, Asa- 
dai, verčiau sėdėtum dabar nieko neveikdamas skautų stovykloje 
Langelande, galiu tave patikinti. 

Iš Asado veido išraiškos buvo aišku, kad jis neturi jokio suprati- 
mo, ką ji nori pasakyt. 

— Gerai, tada klausyk. Pasiusiojęs pamiršti nuleisti dangtį, taip? — 
ji iškėlė pirštą į orą. — Pirma, visų tualeto sėdynių apačia vienaip ar 
kitaip yra nešvari. Kartais nešvari — ne visai tinkamas žodis. Antra, 
kai moteriai prisireikia, o sėdynė pakelta, jos pirštai su tuo susiliečia 
prieš sėdantis. Trečia, palietusios sėdynę, apkimbame visokiausių 
rūšių bjauriomis bakterijomis ir jas pernešame, kai šluostomės, o tai 
visai nehigieniška. Bet gal nesi girdėjęs apie šlapimo takų infekcijas? 
Ketvirta, kodėl mes turėtume plauti rankas du kartus vien dėl to, 


kad jūs negalite nusileisti ir padaryti paprasčiausio dalyko — nuleisti 

sėdynės? Ar tai normalu? Ne, nenormalu! - Ji įsispendė rankomis į 
klubus. - Jeigu išmoktumėte pasiusioję nuleisti sėdynę, nei mes ne- 
pasigautume bakterijų, nei jūs, nes vis tiek po to plaunamės rankas. 
Bent jau, velniškai tikiuosi, kad plaunatės! 

Asadas akimirką svarstė, 

— Ar tu manai, kad man būtų geriau pakelti sėdynę prieš siusio- 
jant? Nes tada aš pasigausiu bakterijų ir turėsiu plautis rankas dar nė 
nepradėjęs? 

Rouzė vėl iškėlė pirštą. 

— Pirmiausia būtent todėl jūs, vyrai, taip pat turėtumėte šlapin- 
tis sėdėdami. Antra, jeigu jaučiatės pernelyg vyriški, kad sėstumė- 
tės, paprasčiausiai prisiminkite, kad vyras su normaliu žarnynu vis 
tiek kartkartėmis turi atsisėsti atlikti kitų reikalų, tokiu atveju turit 
nuleisti sėdynę. Vadinasi, galima tarti, jums nereikėtų ir kito dalyko 
daryti stovint. 

— Tačiau mums nereikia nuleisti sėdynės, jeigu prieš mus buvo 
moteris, nes tada sėdynė jau bus nuleista, - atsiliepė Asadas. — Ir, 
žinai ką, Rouze? Manau, dabar susirasiu savo dailias, žalias gumines 
pirštines ir pasitelkęs šias dvi puikias padėjėjas sutvarkysiu vyrų tu- 
aletą, - jis mostelėjo rankomis ore. - Jos perims tualeto sėdynes ir 
vamzdžius. Laimei, kai kurie iš mūsų nebijo susitepti rankų, mano 
išrankioji bičiule. 

Karlas matė, kaip greitai rausta Rouzės skruostai — tuoj pasipils 
griausminga keiksmų kruša. Jis instinktyviai žengė tarp ginčininkų. 
Ginčo pabaiga. Dėkui Dievui, pats Karlas šiuo atžvilgiu buvo gana 
išmintingas. Kaip dar gali elgtis namuose, kur tualeto dangtis oran- 
žinis ir pūkuotas. 

— Gerai, judu, grįžtam prie rūpimų reikalų, - įsiterpė Karlas. — 


Bandyta padegti mano namus ir turime tipą, kuris šniukštinėjo po 

rūsį, mėgindamas nugvelbti įkalčius. Bet kas gali užeiti į tualetą, kur 
nutempei Niorvigo archyvą, Rouze, todėl ar manai, kad gera mintis 
jį ten laikyti? Aš nemanau, kad lentelės „Neveikia“ pakaks įsilau- 
žėliui atbaidyti. 

Ji iš kišenės išėmė raktą. 

— Ne, bet šito gali pakakti. Kad jau prakalbom apie saugumą, 
nemanau tupėti komisariate ilgiau, nei būtina. Juk čia nėra itin 
jauku. Tūriu šį tą rankinėje, kad apsiginčiau atėjus laikui, bet vis 
tiek. 

Karlas pagalvojo apie pipirinius balionėlius ir gaminių kulkų 
pistoletą, bjaurius daiktus, kuriuos naudoti leidimą Rouzė neabe- 
jotinai tufi. 

— Gerai, bet vis tiek būk atsargi, Rouze. 

— Peržiūrėjau visą Niorvigo archyvą ir visų įtariamųjų pavar- 
des suvedžiau į savo duomenų bazę, - priešais Karlą ji padėjo kelis 
susegtus popieriaus lakštus. - Štai sąrašas. Pasižymėjau, kad dalis 
dokumentų pasirašyti notaro Alberto Kasperseno. Naudai visų, 
kurie nėra girdėję šios pavardės, pasakysiu, kad šiuo metu jis yra 
viena pagrindinių Tyrumo partijos figūrų ir, regis, niekas neabejo- 
ja, kad po Vado jis taps partijos lyderiu. 

— Vadinasi, jis dirbo Niorvigo firmai? 

— Taip, „Niorvigas ir Sionderskovas“. Paskui, nutraukus par- 
tnerystę, Kaspersenas perėjo į kitą teisės Armą Kopenhagoje. 

Karlas permetė akimis puslapius. Kiekvienai bylai Rouzė pa- 
ruošė keturias grafas. Vieną su firmos ginamo kliento pavarde, 
kitą — ieškovui, kitas dvi - datai ir bylos pobūdžiui. 

Ketvirtame stulpelyje buvo neįprastai daug nusiskundimų dėl 
nukrypimų testuojant intelektą, bendro gydytojo aplaidumo, o 


daugiausia - bylos dėl nesėkmingos arba nebūtinos ginekologinės 

intervencijos. Skiltyje su antrašte „Vardas“ buvo ir įprastų daniškų 
pavardžių, taip pat gana daug tokių, kurios atrodė užsienietiškos. 

— Išrinkau keletą bylų ir gana kruopščiai jas išnagrinėjau, — tarė 
Rouzė. - Mano galva, tai, su kuo mes čia turime reikalą, yra sistema- 
tiškiausias mano matytas piktnaudžiavimas. Gryna diskriminacija, 
niekingas Ubermensch mąstymas. Jeigu čia tik ledkalnio viršūnė, tai 
tie žmonės kalti dėl didžiulių nusikaltimų moterims ir negimusiems 
kūdikiams. 

Ji parodė penkias pavardes, kurios kartojosi dažniausiai. Kurtas 
Vadas, Vilfridas Lionbergas ir dar trys. 

- Jei patikrintumėte Tyrumo partijos interneto puslapį, keturios 
iš šių pavardžių yra įtakingų narių, penktasis jau išėjęs anapilin. Ką 
apie tai manot, Meine Herren? 

- Jei šita bjaurastis prabils daniškai, Karlai, kils karas, aš tau ga- 
rantuoju, - suurzgė Asadas, nepaisydamas ant jo stalo pragariškai 
triukšmaujančio telefono. Tai buvo vienas iš nesuskaičiuojamų kar- 
tų vien šį rytą, kai aparatas puolė jų ausų būgnelius. 

Karlas atsargiai pažvelgė į Asadą. Ši byla jį veikė gerokai labiau 
nei kitos, prie kurių teko kartu darbuotis. Ta pati tiesa, beje, galiojo 
ir Rouzei. Byla tarsi žeidė pačią gyvuonį. Vargu ar keista, nes abu 
šie žmonės, kuriuos jis siuntė į fronto liniją, buvo kiekvienas savaip 
randuotas. Tačiau Karlui vis dar atrodė keista, kad Asadas taip giliai 
įsitraukė į bylą, kuri jį šitaip glumino. 

— Jeigu žmogus gali išsisukti deportuodamas moterį į salą, - kal- 
bėjo Asadas, suraukęs tamsius antakius, — atimti gyvybę šitiek negi- 
musių vaikų ir bergždžiomis paversti šitiek moterų, tada aš manau, 
kad jis gali išsisukti beveik nuo bet ko, Karlai. Ir nieko gero, jei toks 
žmogus atsidurs savo šalies parlamente. 

— Paklausykit abudu. Pirmiausia mes tiriam penkių žmonių din- 


gimą, teisingai? Ritos Nielsen, Gitės Čarlz, Filipo Niorvigo, Vigo 

Mogenseno ir Tago Hermanseno. Visi jie pradingo maždaug tuo 
pačiu metu ir nė vienas iš jų vėliau neatsirado. Todėl savaime kyla 
įtarimas, kad įvykdytas nusikaltimas. Viena vertus, jungianti grandis 
yra Netė Hermansen ir moterų namai Sprogėje. Kita vertus, daug 
visko sukasi apie Kurtą Vadą ir jo veiklą, kuri aiškiai atrodo verta 
mūsų dėmesio. Gal į Vadą ir jo darbelius reikia nusitaikyti, o gal ir 
ne. Bet kokiomis aplinkybėmis, mūsų pirmoji užduotis — išspręsti 
šių dingusių asmenų bylas. Kitką mes tikriausiai perduosime krimi- 
nalinės žvalgybos tarnyboms arba nacionaliniam tyrimų centrui. 
Byla ne mūsų nosiai, per didelė susitvarkyti trims žmonėms, be to, 
galimai sprogi. 

Asadas buvo aiškiai nepatenkintas. 

— Pats matei žymes, įrėžtas izoliatoriuje Sprogėje. Savo ausimis 
girdėjai, ką apie Kurtą Vadą pasakė Mija Niorvig. Savo akimis gali 
perskaityti šį sąrašą. Mes turime eiti ir apklausti tą seną paršą dėl visų 
jo įvykdytų niekingų nusikaltimų. Daugiau nieko nesakysiu. 

Karlas pakėlė rankas. Kaip išsigelbėjimas, nesutarimą nutraukė 
čirpiantis mobilusis. Bent jau taip jis galvojo, kol pamatė, kad skam- 
bina Mona. 

— Taip, Mona, kas yra? — pasiteiravo jis gerokai abejingesniu 
tonu, nei ketino. 

Tačiau šiluma jos balse buvo kaip tik tokia, kokios jis galėjo tikė- 
tis. 

— Labai seniai tavęs negirdėjau, Karlai. Ar pametei raktus? 

Jis išėjo į koridorių. 

— Ne. Iš tikrųjų, nenorėjau trukdyti. Pamaniau, gal Rolfas vis dar 
gulinėja. 

Stojusi tyla nebuvo labai nemaloni, tačiau vis tiek jį pribloškė. Yra 


tiek daug būdų pasakyti moteriai, dėl kurios kraustaisi iš proto, kad 

nenori ja su niekuo dalytis, bet rezultatas vis vien beveik visada būna 
išsiskyrimas. 

Jis skaičiavo sekundes ir jau beveik ketino padėti ragelį visiškai 
nusivylęs, kai olimpinio lygio juoko pliūpsnis kone suskaldė jo ausų 
būgnelius ir kaukolę. 

— O, Dieve, koks tu mielas, Karlai. Tu pavydi šuniui, brangusis! 
Matilda įkalbėjo mane prižiūrėti jos kernterjerą, kol bus kursuose. 

- Šunį? - Karlas pajuto, kaip susprogo tarsi balionas. - Tada, po 
galais, kodėl atsiliepusi pasakei maždaug taip: „Nesijaudink, pakal- 
bėsim apie tai kurį kitą kartą“ Aš čia baigiu išsikraustyti iš proto. 

— Paklausyk, kvailiuk, gal kada nors suprasi, kad yra moterų, ku- 
rios gali būti nenusiteikusios ankstyvą rytą, kol dar neturėjo progos 
pusvalandį praleisti prieš veidrodį, meilikauti su savo draugu. 

- Skamba taip, lyg sakytum, jog tai buvo išbandymas. 

Ji nusijuokė. 

— Tu geras policininkas, tiesa? Atskleidei dar vieną paslaptį. 

- Išlaikiau? 

— Pasikalbėsim apie tai šįvakar. Tai yra, jeigu neprieštarausi, kad 
kartu dar bus ir Rolfas. 


Jie išsuko iš Roskildės kelio į Briondbiuosterio kelią. Abipus ga- 
tvės stūksojo grupės aukštų daugiabučių. 

— Gana gerai pažįstu Briondbiu šiaurę, - tarstelėjo Asadas. - O 
tu, Karlai? 

Jis linktelėjo. Kiek kartų čia patruliavo? Sakoma, kad kadaise 
Briondbiuosteris buvo gyva bendruomenė su šurmuliuojančiomis 


aikštėmis, rajonas, kuriame yra viskas, ko reikia. Geri kaimynai, 

žmonės su perkamąja galia. Paskui vienas po kito iškilo prekybos 
centrai: Riodovrės centras, Glostrupo centras, Vidourės centras, 
Bilka prekybos centrai Ishiojoje ir Hundige. Rajonas neatlaikė iš- 
bandymo. Parduotuvės — geros, gerai tvarkomos, uždarytos tarsi 
per epidemiją. O dabar viskas sulyginta su žeme. Briondbiu atrodė 
labiausiai apleistas miesto centras šalyje. Kur pėsčiųjų gatvė, kur par- 
duotuvėlės ir krautuvės, kino teatras, bendruomenės namai? Dabar 
čia liko gyventi tik tie, kurie gana mobilūs apsipirkti kur kitur, arba 
tie, kurių poreikiai menki. 

Tiesiog badė akis Briondbiuosterio ir Niugardo aikštės. Išsky- 
rus futbolo komandą, Briondbiu nelabai turėjo, kuo didžiuotis. Tai 
buvo akligatvis, pati šiauriausia teritorija, Briondbiu šiaurė, tikra tie- 
są. 

— Taip, pažįstu jį gana gerai, Asadai. Kodėl klausi? 

— Neabejoju, nedaugelis nėščių šiaurės Briondbiu moterų ištrū- 
ko pro Kurto Vado tinklą. Tai verčia mane galvoti apie gydytojus 
iš koncentracijos stovyklų, stovinčius prie vagonų ir rūšiuojančius 
žydus, — pasakė jis. 

Gal kiek ir per stipriai pasakyta, tačiau Karlas vis tiek linktelėjo 
pradėjęs važiuoti per tiltą, kuris kilo virš S-traukinio bėgių. Kiek to- 
lėliau, palei kelią, pasirodė nedidelis kaimelis. Oazė asfalto džiunglė- 
se. Keisti maži nameliai nendrių stogais ir normaliais vaismedžiais, 
tokiais, kokie nebuvo išveisti šimtą kartą perskiepijant. Čia užteko 
erdvės žmonėms atsikvėpti. 

— Reikia važiuoti per Vestre Gadą, - tarė Asadas, tikrindamas na- 
vigaciją. - Briondbiuosterio kelias - vienos krypties gatvė, todėl teks 
važiuoti iki pat Parko alėjos ir atgal. 

Karlas pažiūrėjo į kelio nuorodas. Atrodė gan teisingai. O tada, 
kaip tik įvažiuojant į kaimą, jis pamatė šešėlį sunkvežimio, kuris 


lėkė tiesiai į juos šoniniu keliu. Jam nespėjus sureaguoti, sunkveži- 


KALTĖ 395 


mis rėžėsi į Peugeot galą su tokia jėga, kad automobilį nunešė ant 
šaligatvio, kur jį sustabdė tanki ligustrų gyvatvorė. Sekundes, kurios 
slinko tarytum minutės, lydėjo dūžtančio stiklo, džeržgiančio meta- 
lo ir smūgių, oro pagalvėms sprogus jiems į veidus, chaosas. O paskui 
viskas pasibaigė. Jie išgirdo šnypščiant variklį ir besiartinančių balsų 
kleketavimą. Baigta. 

Nuleidę oro pagalves, sukrėsti pareigūnai su palengvėjimu susi- 
žvalgė. 

— Pažiūrėk, ką padarei mano gyvatvorei! - ėmė rėkti senyvas vy- 
ras, kai jie išsikeberiojo iš automobilio. Nė žodžio apie jų sveikatos 
būklę. Laimei, jiems nieko nenutiko. 

Karlas truktelėjo pečiais. 

— Kreipkitės į savo draudimo kompaniją dėl žalos aplinkai. — Jis 
apžvelgė arčiausiai stovinčius. 

— Ar kas nors matė, kas atsitiko? 

- Sunkvežimis kaip įkirptas lėkė prieš eismą vienos krypties ga- 
tve, o paskui įsuko į Briondbiuosterį. Man regis, jis nuvažiavo Jos- 
tenso bulvaro link, - pasakė vienas. 

- Jis atvažiavo iš Briondbiutofteno. Jie kurį laiką čia stovėjo. Ne- 
galiu pasakyti, kokios jis markės, tik kad mėlynas, - pridūrė kitas. 

— Ne, ne mėlynas, pilkas, - sučirpė trečias. 

— Nemanau, kad kas nors spėjot užsirašyti numerį ? - tarė Karlas, 
įvertindamas žalą. Galima kuo ramiausiai skambinti į autoūkį ir su 
šituo atsisveikinti. Žinant saviškius, juodu su Asadu atgal važiuos S- 
traukiniu. 

Ir, jeigu jo nuojauta neapgauna, nėra jokio reikalo klausinėti 
Briondbiutofteno įmonių savininkų, kam iš jų galėtų priklausyti tas 
sunkvežimis. 

Tai buvo drąsus mėginimas su jais susidoroti. Tikrai ne nelaimin- 


gas atsitikimas. 

— Ar galite patikėti, Kurto Vado namas stovi tiesiai priešais Poli- 
cijos akademiją? 

— Negalėtum sugalvoti geresnės priedangos nešvariems darbe- 
liams, teisingai, Asadai? Kas sugalvos ten ieškoti? 

Asadas parodė į varinę vardo plokštelę, pritvirtintą prie geltonų 
plytų sienos greta priekinių durų. 

- Ant plokštelės ne jo pavardė, Karlai. Čia parašyta: „Med. dr. 
Karlas Johanas Henriksenas, ginekologas konsultantas“. 

- Žinau, Vadas pardavė savo praktiką. Žiūrėk, du durų skambu- 
čiai, Asadai. Išbandykim viršutinį, ką? 

Iš vidaus pasigirdo prislopintas Big Bemo varpas. Kai niekas nea- 
tidarė pakartotinai paskambinus abiem skambučiais, jie nuėjo tarp 
namo šono su frontonu ir geltonai dažytų buvusių arklidžių su čer- 
pių stogu, kuris atrodė kaip karaliaus Knuto laikų. 

Sodas buvo ovalo formos, karūnuotas meškyčių krūmais ir ap- 
tvertas medine tvora. Čia buvo pora gražiai prižiūrėtų gėlių lysvių ir 
iš pažiūros netvirta pašiūrė. 

Pareigūnai įžirgliojo į pievelės vidurį ir pamatė veidą seno vyro, 
kuris stebeilijosi į juos pro, regis, svetainės langą. Nereikėjo abejoti, 
tai buvo Kurtas Vadas. 

Jis papurtė galvą. Karlas iškėlė ženklelį, tačiau Vadas tik pakarto- 
jo neigiamą gestą. Jis aiškiai neketino jų įleisti. 

Tada Asadas užlipo laipteliais ir paklebeno galines duris. Jos at- 
sidarė. 

— Kurtai Vadai, - kreipėsi jis. - Ar galim užeiti? 

Karlas stebėjo Vadą pro langą. Jis atsiliepė pikta tirada, nors Kar- 


las negirdėjo, kas sakoma. 

— Tikrai labai jums ačiū, — tarė Asadas ir įsliūkino vidun. 

Įžūlus, - pagalvojo Karlas ir nuėjo iš paskos. 

- Jūs neteisėtai įsibrovėte į privačią nuosavybę. Paprašysiu tuč- 
tuojau išeiti, - pradėjo prieštarauti Vadas. - Antrame aukšte mirties 
patale guli mano žmona, ir aš nenusiteikęs priiminėti lankytojus. 

— Koks sutapimas, mes irgi ne itin kaip nusiteikę, - atkirto Asa- 
das. 

Karlas sulaikė jį už rankovės. 

— Apgailestauju tai girdėdamas, pone Vadai. Mes neužtruksim, 
pažadu. 

Jis atsisėdo ant senovinio medinio suolo aukšta ąžuoline atkalte, 
nors šeimininkas liko stovėti. 

— Manome, kad jums ne paslaptis, kodėl mes čia, sprendžiant iš 
žaidimų, kuriuos nuo ryto su mumis žaidžiate. Bet leiskite man pa- 
aiškinti. 

Karlas parylėjo, kad užfiksuotų Kurto Vado reakciją į kaltinimus 
dukart pasikėsinus į jo gyvybę, bet nieko nenutiko. Vis dėlto vyro 
kūno kalba bylojo, kad jiedu nepageidaujami ir puikiai pasielgtų, jei 
išeitų. Kuo greičiau, tuo geriau. 

— Nors šiek tiek susipažinome su jūsų veikla įvairiose organiza- 
cijose ir politinėse partijose, mes čia todėl, kad išsiaiškintume, ar 
jūsų vardą galima sieti su kelių žmonių dingimu 1987-ųjų rugsėjo 
pradžioje. Prieš išgirsdamas konkrečius klausimus, gal norėtumėte 
mums ką nors apie tai pasakyti? 

— Taip. Aš liepiu jums išeiti. 

— Nesuprantu, - atsiliepė Asadas. - Galėčiau prisiekti, kad ką tik 
mus pakvietėte. 

Tai buvo Asadas, be įprastų ugnelių akyse. Įkyrus, ties agresyvu- 


mo riba. Karlas suprato, kad reikia laikyti jį ant trumpo pavadėlio. 

Senis jau ketino prieštarauti, tačiau Karlas pakėlė ranką. 

— Kaip jau sakiau, tik keli trumpi klausimai. O tu minutę parylėk, 
Asadai. 

Karlas apsidairė. Vienos durys veda į sodą, kitos, regis, į valgo- 
mąjį ir buvo dar vienos uždarytos dvigubos durys. Visos išklijuotos 
didžiojo tikmedžio fanera. Tipinė septintojo dešimtmečio naujovė. 

— Spėju, Karlo Johano Henrikseno priimamasis kažkur čia? Ar 
šiuo metu uždarytas? 

Kurtas Vadas linktelėjo. Karlas matė, kad žmogus sunerimęs, bet 
valdosi, tačiau jo įtūžis gali pratrūkti, jei kvota pasidarys smarkesnė. 

— Taigi, bet kas, įėjęs pro priekines duris, turi tris kelius. Laiptais 
į antrąjį aukštą, kur guli jūsų žmona, į kairę, į priimamąjį, ir į dešinę, 
į valgomąjį bei, tikriausiai, į virtuvę. Ar taip? 

Vadas vėl linktelėjo, labiausiai sutrikęs, kur link Karlas suka, bet 
vis dėlto pasirinko tylėti. 

Karlas vėl patikrino duris. Užpuolikai tikriausiai įeitų pro dvi- 
gubas priimamojo duris, - galvojo jis. Nenuleisdamas nuo tų durų 
akių, vieną ranką laikė prie pistoleto. 

— Apie kokius dingimus jūs kalbate? - galiausiai neištvėrė senis. 

- Filipo Niorvigo. Žinome, kad jis jums dirbo. 

— Supratau. Nemačiau jo dvidešimt penkerius metus. Bet sakėt, 
kad yra ir kitų. Kas tokie tie kiti? 

Gerai, regis, jis truputį apsiramino. 

- Žmonės, vienu ar kitu būdu susiję su Sproge, - atsiliepė Karlas. 

- Bijau, kad čia negaliu jums padėti. Aš iš Fiuno, - išsiviepė jis. 

— Tačiau dėl jūsų profesinių pasiekimų tikrai nemažai moterų 
buvo išsiųstos į tą salą. Maža to, jūs vadovavote kruopščiai ir labai 
sklandžiai sustyguotai organizacijai, kuri nuo 1955-ųjų iki 1961-ųjų 


siuntė ten moteris. Tuo pat metu ši organizacija, regis, buvo įsipai- 

niojusi į stebėtinai daug bylų dėl priverstinių abortų ir neteisėtos 
sterilizacijos. 

Kurto vado šypsena išplatėjo. 

— Ar kada buvo paskelbtas koks nuosprendis? Nė vieno. Viskas 
paistalai ir niekai. Ar tikrai kalbame apie protiškai atsilikusias mer- 
ginas iš Sprogės? Nesuprantu, ką tai gali turėti bendra su jūsų tiria- 
momis bylomis? Tikriausiai turėtumėt kalbėtis su Niorvigu. 

— Niorvigas dingo 1987-aisiais. 

- Jau sakėt, taigi. Bet gal buvo pagrindas? Gal jis slypi už visko, 
kas jus domina. Ar jo ieškojote? 

Vyrio arogancija stulbino. 

— Nenoriu šito klausytis, Karlai. - Asadas atsisuko tiesiai į 
Vadą. - Jūs žinojote, kad pas jus važiuojame, tiesa? Net nepriėjote 
prie durų pažiūrėti, kas atėjo. Jūs žinojot, kad sunkvežimiui, kaip 
tikėjotės, nepavyko mūsų sustabdyti. O dabar sėdite mėšle. 

Asadas žengė arčiau senio. Reikalai įgavo pagreitį. Jie vis dar ne- 
turėjo galutinių detalių, kurias reikėjo išgauti iš Vado. Šitaip jis užsi- 
sklęs kaip kiaukute. 

— Ne, palauk, Karlai, - tarė Asadas supratęs, kad jo viršininkas 
ketina kištis. Tada jis apkabino per juosmenį senį, kuris buvo dau- 
giau nei visa galva aukštesnis, pakėlė ir su didele jėga pasodino į 
krėslą prie židinio. - Va dabar jūs labiau valdomas. Praėjusią naktį 
mėginot nužudyti Karlą ir jo draugus padegdami namą. Praėjusią 
naktį mėginote pavogti įkalčius iš policijos komisariato. Deginate 
dokumentus. Visą purviną darbą atlieka jūsų žmonės. Nejau mano- 
te, kad būsiu malonesnis jums, nei jūs buvote mums? Tuomet labai 
klystace. 

Vadas, ramus ir susitelkęs, sėdėjo šypsodamasis Asadui. 

— Gal jūs mums pasakysite, kur nuvažiavo Luisas Petersonas, Va- 


dai? 

— Kas toks? 

— Neerzinkit manęs. Puikiausiai žinote, kam mokate už darbą 
„Beneficijoje“. 

— „Beneficijoje“? Kas tai galėtų būti? 

— Gerai, tada pasakykite, kaip galėjo būti, kad Luisas Petersonas 
skambino jums iš karto mums pasikalbėjus su juo bare Holbeke? 

Šypsena truputį priblėso. Karlas matė, Asadas tai irgi pastebėjo. 
Pirmoji konkreti užuomina apie tai, kas gali būti prisegta jam asme- 
niškai, ir Vadas reaguoja. Pataikyta! 

— Ir kodėl prieš tai jums skambino Herbertas Sionderskovas? 
Mūsų žiniomis, iš karto po mūsų susitikomo su juo ir Mija Niorvig 
Halskove. Komentarų bus? 

— Nebus. - Kurtas Vadas demonstratyviai sudėjo rankas ant 
ranktūrių kaip ženklą, kad nuo šiol tylės. 

— Papasakokite man apie Reikalą, - toliau kalbėjo Karlas. - Įdo- 
mus reiškinys. Netrukus viskas atsidurs laikraščiuose. Bus paviešinta. 
Kaip tada jausitės? Tarp kitko, jūs įkūrėjas, ar ne? 

Jokio atsako. Tik rankos stipriau įsikerta į ranktūrius. 

- Ar pripažįstate prisidėjęs prie Filipo Niorvigo dingimo? Nes, 
jei taip, mes galėtume sutelkti pastangas į tai, užuot knisęsi apgailėti- 
nuose jūsų „reikaluose“ su politinėmis partijomis ir organizacijomis. 

Dabar viskas priklausys nuo Kurto Vado reakcijos. Visa Karlo pa- 
tirtis jam taip sakė. Kad ir koks menkas bus atsakas, Karlas juo vado- 
vausis rinkdamasis strategiją, kaip bendrauti su šiuo suakmenėjusiu 
niekšu. Ar jis griebsis galimybės viską prisipažinti ir gelbėti partiją, 
ar mėgins išsigelbėti pats? Karlas labiau buvo linkęs tikėti pastarąja 
versija. 

Bet Vadas apskritai nereagavo. 

Karlas dirstelėjo į Asadą. Ar jis galvoja tą patį? Kad, Kurto Vado 


požiūriu, dalyvavimas Niorvigo byloje netinka mainais už Reikalą. 

Jis nesiruošia pripažinti mažesnio nusikaltimo, kad galėtų išvengti 
didesnių kaltinimų. Užkietėję nusikaltėliai nebūtų dvejoję nė minu- 
tės, tačiau Vadas neužkibo. Gal jis apskritai neturi nieko bendro su 
tais dingusiais asmenimis? Niekaip neatseksi. Ar jis suktesnis, nei 
Karlas suvokia? 

Kol kas nepasistūmėta. 

— Kaspersenas vis dar jums dirba, tiesa? Lygiai taip, kaip tada, 
kai jūs su Lionbergu ir kitais iš Tyrumo partijos žlugdėte nekaltų 
žmonių gyvenimus. 

Vadas nė nemirktelėjo. Asadas, kita vertus, atrodė, tuoj sprogs. 

— Jus, žinoma, suvokiate, kad tyrumas reiškia būti tyram, ypač 
moralės požiūriu? Jūs, kvailas seni! - užvirė jis. 

Karlas pastebėjo, kad iš pažiūros nekaltas Asado kaltinimas pa- 
taikė: komentaras senį, regis, sutrikdė labiau nei visi kaltinimai kartu 
sudėjus. Buvo aišku, kad vien tai, jog įžūlus mažas svetimšalis moko 
jį semantikos, yra neregėta provokacija. 

— Kuo vardu jūsų baltapūkis vairuotojas, mano namuose palikęs 
dujų balioną? - spaudė Karlas ir galiausiai sviedė: - Ar prisimenate 
Netę Hermansen? 

Vadas atsitiesė. 

— Prašau jus tuojau pat išeiti. — Jis vėl tapo oficialus. - Mano 
žmona miršta, todėl prašau jus išeiti dabar pat ir gerbti faktą, kad tai 
yra mūsų paskutinės valandos kartu. 

— Taip, kaip jūs gerbėt Netę, kai liepėr išplukdyti ją į salą? Taip, 
kaip jūs gerbėt moteris, kurios neatitiko jūsų liguistų, iškrypusių 
standartų, kurių vaikus jūs žudėt nė negimusius? — Karlas išspjovė 
žodžius su tokiu pačiu kaip Vado vypsniu lūpose. 

— Kaip drįstate net lyginti tokius dalykus? - pašoko ant kojų Va- 


das. - Pakanka apsimetinėti, - jis žengė link Asado. — Manaisi, kad 

gali veisti mažus arabiukus ir vadinti juos danais? Tu beverti, bjaurus 
mažas čigone! 

— Ach, pagaliau, - nušvito Asadas. - Pabaisa išlindo. Bjaurioji 
Kurto Vado pusė. 

— Nešdinkis iš čia, prakeiktas kupranugarkrušy! Atgal į savo dy- 
kumas, kur tau ir priklauso būti! 

Jis atsisuko į Karlą. 

— Taip, aš atlikau vaidmenį siunčiant asocialias, menkaprotes 
mergiščias su iškreiptais lytiniais polinkiais į Sprogę, taip, jos buvo 
sterilizuojamos. O jūs turėtumėte man padėkoti, kad neturite taiks- 
tytis su jų atžalomis, lakstančiomis gatvėmis kaip žiurkės. Nes, galiu 
jus užtikrinti, policija nebesusitvarkytų su tais laukiniais. Nešdinki- 
tės abu po velnių! Jei būčiau jaunesnis, prisiekiu... 

Vadas pakėlė kumščius į jų pusę. Asadas aiškiai norėjo, kad jis 
juos paleistų. Vyras atrodė gerokai trapesnis nei per televiziją. Jis at- 
rodė beveik komiškai. Šitas senis, nuleidęs pečius kovai kumščiais 
svetainėje, kurioje viso gyvenimo baldų stilių mišinys. Tačiau Karlas 
neapsigavo. Išvaizda apgaulinga, o vyro trapumas tik fizinis. Vado 
ginklas buvo jo smegenys, o smegenys buvo nepaliestos. Šitas vyras 
žiaurus ir pagiežingas. 

Todėl Karlas suėmė padėjėją už apykaklės ir išvedė pro galines 
duris. 

— Anksčiau ar vėliau jį sučiups, Asadai, nesijaudink, - užtikrino, 
žingsniuojant Briondbiuosterio keliu į S-traukinių stotį. 

"Tačiau Asadas nenorėjo klausytis. 

— Sučiups? — putojosi jis. - Sakei sučiups ar sučiupsim? Kas tie, 
kurie jį sustabdys? Kurtui Vadui aštuoniasdešimt aštuoneri. Niekas 


nepaims jo anksčiau už Alachą, nebent mes. 

Grįždami atgal jie beveik nesikalbėjo. Abu buvo paskendę savo 
mintyse. 

— Ar pastebėjai, koks tas niekšas arogantiškas? Name netgi nėra 
vagių signalizacijos, — tarė Asadas kartą. - Per akimirką galima ten 
įsilaužti. Maža to, kas nors turėtų tai padaryti, kol Vadas nesunaiki- 
no svarbių įkalčių. Manau, jis tikrai tai padarys, Karlai. 

Padėjėjas konkrečiai neįvardijo, kas tas „kas nors“ galėtų būti. 

— Net negalvok apie tai, Asadai, - atsiliepė Karlas. — Vieno įsilau- 
žimo per savaitę visiškai pakanka. - Regis, nebuvo reikalo detalizuo- 
ti, todėl jis taip ir paliko. 

Vos po penkių minučių policijos komisariate Rouzė įžengė į Kar- 
lo kabinetą su popieriaus lapu rankoje. 

— Radau fakso aparate. Tai Asadui, - pasakė ji. - Iš Lietuvos, kiek 
suprantu. Gana bjauri nuotrauka, nemanote? Ar turi kokių minčių, 
kodėl mums ją atsiuntė? 

Karlas dirstelėjo į atvaizdą ir pajuto, kaip visą perlieja karštis. 

— Asadai, greitai čia! — suriko jis. 

Užtruko truputį ilgiau nei paprastai. Šiandien sunki diena. 

Karlas parodė į faksą. 

— Atpažįsti tatuiruotę, Asadai? 

Linui Verslovui galvą. Vyro, kuris užpylęs rūgštimi sudarkė Bjorgo 
Bako sesers išvaizdą, veide buvo sustingusi baimė ir nuostaba. 

Asadas tvardėsi geriau. 

— Nelaimė, - tarė. - Bet aš neturiu su tuo nieko bendra, Karlai. 

- Tikrai nemanai, kad galėjai netiesiogiai ar tiesiogiai prie to pri- 
sidėti? — paklausė Karlas, tėkšdamas faksą ant stalo. Jo nervai taip 


pat buvo pertempti. Nenuostabu. 

— Niekada negali žinoti, prie ko prisidedi. Bet šito tikslingai aš 
nedariau. 

Karlas paieškojo cigarečių. Jam reikėjo dūmo, ir dabar pat. 

— Ne, aš irgi netikiu, kad specialiai, Asadai. Tačiau kodėl, po vel- 
nių, Lietuvos policija, ar kas, po galais, čia buvo, mano, kad tu turi 
būti informuotas? Ir kur mano prakeiktas žiebtuvėlis, ar niekas ne- 
matėt? 

— Nežinau, kodėl aš turėjau būti informuotas, Karlai. Tikriausiai 
turėčiau jiems paskambinti ir paklausti? —- Klausimas buvo tonu sar- 
kastiškesnis nei situacija leido. 

- Žinai ką, Asadai? Manau, tai gali palaukti. Kol kas važiuok 
namo, ar kur tu būni, ir pasistenk pravėdinti sau galvą. Nes, kiek aš 
matau, gali sprogti bet kurią akimirką. 

- Tokiu atveju tiktai keista, kaip tu nesprogsti, Karlai. Bet, jei 
reikalauji, aš eisiu. - Nors neišsidavė, tokio pikto Karlas dar nebuvo 
jo matęs. 

Asadas apsisuko ir išėjo su užpakalinėje kišenėje akivaizdžiai 
pūpsančiu Karlo žiebtuvėliu. 


Tai nežadėjo nieko gero. 


36 


Rugsėjis, 1987 


Kai Niorvigo galva nusviro ant krūtinės, Netės pasaulį apgaubė 
tyla. Pati mirtis pasirodė priešais ją, modama į pragaro liepsnas. Ta- 
čiau dabar ji buvo viena. 

Niekada anksčiau Netė nejautė, kad mirtis būtų taip arti. Nei 
tada, kai mirė motina, nei tada, kai gulint ligoninėje jai buvo pra- 
nešta, kad per nelaimingą atsitikimą kelyje žuvo jos vyras. 

Ji atsiklaupė priešais fotelį, kuriame sėdėjo susmukęs Filipas 
Niorvigas, vis dar raudonomis nuo verksmo akimis, jau nebealsuo- 
jantis. 

Ištiesusi ranką palietė jo sugniaužtus pirštus, ieškojo žodžių, bet 
niekaip negalėjo rasti. Gal ji tiesiog norėjo ištarti: „Atsiprašau“, bet 
kažkodėl atrodė, kad to nepakanka. 

„Jis turi dukterį, - galvojo ji, ir pajuto, kaip pykinimas iš skran- 
džio ima plisti po visą kūną, - jis turi dukterį. Šios be gyvybės rankos 
turi skruostą, kurio niekada daugiau neglamonės. 

- Liaukis, Nete! — sušuko staiga pajutusi, kur save veda. — 


Niekšas, - suurzgė Niorvigo lavonui. Kas jis toks, kad ateitų čia 

atgailaudamas ir manytų, kad dėl to jos gyvenimas pasidarys geres- 
nis? Ar jis dabar išplėš iš jos kerštą? Pirmiausia laisvę, paskui vaisin- 
gumą ir motinystę, o dabar - jos pergalę? 

— Ateik čia, - suniurnėjo apglėbdama rankomis jo torsą ir tuč- 
tuojau pajuto šnerves užgulusį kvapą. Mirties akimirką jis išsitušti- 
no. Papildomas darbas. O laiko - ne marios. 

Netė dirstelėjo į laikrodį: ketvirta po pietų. Po penkiolikos mi- 
nučių bus Kurto Vado eilė. Nors vėliau ateis Gitė, Kurtas yra di- 
džiausias jos keršto karūnos brangakmenis. 

Ji ištempė Niorvigą iš fotelio ir ant gobeleno pamatė nemaloniai 
dvokiančias rudas išmatų dėmes. 


Niorvigas jos gyvenime paliko paskutinę žymę. 
Z> 


Kai apvyniojusi apatinę kūno dalį virtuviniu rankšluosčiu nu- 
tempė advokatą į sandarųjį kambarį, atsiklaupė prie fotelio ir plačiai 
atlapojusi visus svetainės bei virtuvės langus ėmė kaip pašėlusi šveis- 
ti. Nei dėmės, nei kvapas nepasidavė, ir dabar, keturiolika po keturių, 
viskas iki mažiausio niekučio, regis, skelbia, kad kažkas kambaryje 
baisiai negerai. 

Po dviejų minučių fotelis buvo nustumtas į sandariojo kambario 
kampą, o buvusi jo vieta pūpsojo tuščia. Akimirką ji galvojo baldą 
pakeisti kėde nuo valgomojo stalo, bet persigalvojo. Ir neturėjo nie- 
ko kito, kas tiktų. 

Kurtas Vadas turės sėdėti ant sofos prie bufeto, kol aš pilsiu eks- 
traktą į arbatą, - galvojo ji. - Tiesiog turėsiu atsistoti per vidurį, kad 
jis nematytų. 

Bėgo laikas, o Netė nekantri stovėjo prie lango. Kurtas Vadas ne- 


sirodė. 

Po daugiau nei pusantrų kankinamų metų saloje, vieną dieną 
kiemo pakraštyje Netė pamatė vyrą, fotografuojantį vaizdą į jūrą. 
Aplink jį kikendamos spietėsi Sprogės merginos ir nužiūrinėjo taip, 
tarsi jis būtų lengvas grobis. Tačiau vyras buvo aukštas ir stotingas, 
tad ranka, kartais atklysdavusi jį paliesti, būdavo tvirtai nustumia- 
ma. 

Iš pažiūros jis buvo geros veislės, kaip būtų pasakęs Netės tėvas. 
Žydintis kaip ūkininkas, o plaukai švytėjo gyvybingumu, kuris bylo- 
jo tikrai ne apie nevalytas muilo drožles. 

Keturios prižiūrėtojos atėjo jo pasaugoti ir, reikalams pradėjus 
slysti iš rankų, nuvijo merginas atgal prie darbų. Tuo metu Netė atsi- 
traukė už medžio kiemo viduryje ir laukė, kas bus. 

Vyras apsidairė, įvertino aplinką ir išsitraukęs užrašų knygelę pra- 
dėjo keverzoti savo įspūdžius. 

— Ar būtų įmanoma pasikalbėti su viena iš merginų? - išgirdo ji 
klausiant. Viena iš moterų nusijuokė ir pasakė, kad, jeigu jis brangi- 
na savo dorovę, verčiau merginas palikti ramybėje ir pasikalbėti su 
prižiūrėtojomis. 

— Aš elgsiuosi gerai, - Netė žengė į priekį apsiginklavusi šypsena, 
kurią jos tėvas vadindavo žiburiuku. 

Personalo akyse ji iš karto išskaitė, kokia bausmė jos laukia. 

- Grįžk prie darbo, - tarė toji, kurią pravardžiavo Žebenkštimi, 
mažiausia iš keturių moterų, vyresniosios padėjėja. 

Žebenkštis stengėsi atrodyti mandagi, tačiau Netė neapsigavo. 
Ši moteris buvo įskaudinta ir nusivylusi, panašiai kaip ir jos kole- 
gės, moterys, kurių gyvenime neliko nieko kito, tik šiurkštūs žodžiai 


ir įžeidinėjimai. „Tai tokia moteris, kurios joks sveiko proto vyras 

niekada nenorės, - visada sakydavo Rita. - Tokia, kuri pasitenkina 
kitų nelaimėmis: 

- Ne, palaukit, - įsiterpė vyras. - Norėčiau su mergina pasikalbė- 
ti. Ji atrodo visai nepavojinga. 

Žebenkštis purkštelėjo, bet nieko nepasakė. 

Jis žengė arčiau. 

- Esu iš žurnalo „Fotoreportažai“. Ar galim pasikalbėti? 

Netė entuziastingai sulinksėjo, nepaisydama to, kad keturios po- 
ros akių spoksojo į ją. 

Vyras pasisuko į prižiūrėtojas. 

— Dešimt minučių, ir viskas. Prie prieplaukos. Tik keli klausimai 
ir pora nuotraukų. Jei norite, galite būti netoliese, kad įsikištumėte, 
jei pasirodys, kad aš pats negaliu apsiginti, - sukikenęs pridūrė jis. 

Kai moterys pasitraukė, viena jų, Žebenkščiai linktelėjus, nudro- 
žė į vyresniosios kabinetą. 

„Iuri tik akimirką, - galvojo Netė, pirma žurnalisto žingsniuo- 
dama tarp pastatų link vandens. 

Tą dieną buvo neįprastai šviesu. Prieplaukoje stovėjo prisišvar- 
tavęs laivelis, atplukdęs į salą reporterį. Valtelės savininką Netė jau 
buvo kažkada mačiusi. Jai pamojavo, tas vyras nusišypsojo. 

Ji būtų gyvenimo metus atidavusi, kad tik išplauktų tuo laiveliu. 

— Nesu nei atsilikusi, nei nenormali jokiu atžvilgiu, - atsisukusi 
kuo greičiau paaiškino ji reporteriui. — Čia esu atsiųsta todėl, kad 
mane išprievartavo. Gydytojas, pavarde Kurtas Vadas. Galite susiras- 
ti jį telefonų knygoje. 

Vyras akimirksniu sunerimo. 

— Sakai, išprievartavo. 

— Taip. 

— Gydytojas Kurtas Vadas? 

- Taip. Galit patikrinti teismo įrašus. Aš pralaimėjau bylą. 

Jis ryžtingai linktelėjo, nors nieko neužsirašė. Kodėl jis šito ne- 
užsirašo? 

— Ojūsų pavardė? 

— Netė Hermansen. 

Šitai jis brūkštelėjo užrašų knygutėje. 

— Sakot, kad jūs visiškai normali, ir vis dėlto atsitiktinai žinau, 
kad kiekvienai merginai čia nustatyta diagnozė. Kokia yra jūsiškė ? 

— Diagnozė? - ji nežinojo, ką tai reiškia. 

Jis nusišypsojo. 

— Nete, ar galite man pasakyti, koks trečias pagal dydį Danijos 
miestas? 

Ji atsisuko į kalvą su vaismedžiais puikiai suprasdama, kur tai 
veda. Dar trys klausimai, ir ji amžina bukagalvė. 

- Žinau, kad ne Odensė, nes jis antras pagal didumą, - atsakė ji. 

Vyras linktelėjo. 

- Atrodo, kad jūs kilusi iš Fiuno? 

- Taip. Gimiau netoli Asenso. 

— "Tada galbūt galite man papasakoti apie Hanso Kristiano An- 
derseno vaikystės namus Odensėje? Kokios jie spalvos? 

Netė papurtė galvą. 

— Ar paimsite mane iš čia? Papasakosiu jums tokių dalykų, kurių 
jūs niekaip kitaip nesužinosite. Dalykų, kurių niekas nežino. 

— Pavyzdžiui? 

— Apie prižiūrėtojas. Jei kuri jų būna mums maloni, ją tučtuojau 
išsiunčia iš salos. O jeigu mes nepaklūstame, mus sumuša ir užrakina 
apmąstymų kambaryje. 

- Apmąstymų kambaryje? 

- Taip, karceryje. Tokia patalpa su lova, ir viskas. 

— Bet čia ir neturėtų būti atostogos? 


Netė nusivylė. Jis nesupranta. 

— Vienintelis būdas iš čia ištrūkti — leistis išoperuojamai — steri- 
lizuojamai. 

Vyras linktelėjo. 

— Taip, šitai žinau. Taip daroma tam, kad jūs negimdytumėte 
vaikų, kurių paskui nesugebėsite prižiūrėti. Nejau manot, kad tai 
nežmoniška? 

- Žmoniška? 

- Na, tarsi. 

— Kodėl man neturėtų būti leista turėti vaikų? Argi mano vaikai 
būtų prastesni už kitų? 

Jis žvelgė už Netės, į tris prižiūrėtojas, kurios atsekusios įkandin iš 
paskutiniųjų stengėsi nugirsti, kas kalbama. 

— Kuri iš šių moterų jus mušė? - paklausė jis. 

Netė atsisuko. 

— Visos. Bet mažiausioji — pati niršiausia. Ji trenkia per sprandą 
taip, kad kelias dienas skauda. 

— Supratau. Klausyk, ateina vyresnioji, todėl dar vienas klausi- 
mas, ir viskas. Pasakyk, ko tau čia negalima daryti. 

— Personalas sau pasilieka visas žoleles ir prieskonius. Mums duo- 
dama tik druskos, pipirų ir acto. 

Jis nusišypsojo. 

- Na, jei tai blogiausia, ką gali sugalvoti, tai sakyčiau, kad jūs čia 
laikotės visiškai neblogai. Maistas gana padorus. Pats ragavau. 

- Blogiausia, kad jos mūsų nekenčia. Mes joms nerūpime ir su 
mumis elgiamasi taip, lyg visos būtume vienodos. Jos niekada ne- 
klauso nieko, ką joms sakome. 

Jis nusijuokė. 

— Tau reikėtų susitikti sa mano redaktoriumi. Atrodo, lyg ką tik 


būtum jį apibūdinusi. 

Netė girdėjo, kaip prižiūrėtojos už nugaros skirstosi, pajuto, kaip 
vyresnioji stveria ją už rankos ir tempia tolyn nuo to žmogaus, o vy- 
ras valtyje prisidega cigarilę ir ima taisyti tinklus. 

Ji nebuvo išgirsta, bent jau tinkamai. Jos maldos buvo tuščios. Ji 


dėmesio verta ne daugiau nei žolių kupstas. 


Pirmiausia ji gulėjo karceryje ir verkė. Kai tai nepadėjo, iš visų 
plaučių pradėjo rėkti, kad ją išleistų, spardydama ir nagais akėdama 
duris. Galiausiai, pavargusios nuo keliamo triukšmo, atėjo dviese, 
surišo Netės rankas tramdomaisiais marškiniais, o pačią pririšo prie 
lovos. 

Keturias valandas gulėjo sutrikusi, nesuvaldomai verkė ir malda- 
vo, kad siena sugriūtų ir atvertų kelią į laisvę. Pagaliau atsidarė durys 
ir įėjo vyresnioji kartu su ištikimąja maža padėjėja Žebenkštimi. 

— Pasikalbėjau su ponu Viljamu iš „Fotoreportažų“. Gali padė- 
koti likimui, kad jis nespausdins nieko iš tų paistalų, kur jam pripa- 
sakojai. 

— Aš jam nepaisčiau ir niekada nemeluoju. 

Netė nepamatė, kada ore švystelėjo ranka ir smogė jai per veidą, 
tačiau buvo pasiruošusi, kai Žebenkštis užsimojo antrą kartą. 

— Gerai, panele Džespersen, manau, šito pakaks, - sudraudė vy- 
resnioji. 

Ji vėl nužvelgė Netę. Vyresniosios žvilgsnis, ko gero, buvo šilčiau- 
siais iš viso personalo, tačiau tuo metu jos akys būdavo ledinės. 

— Paskambinau daktarui Vadui ir pranešiau, kad ir toliau skleidi 
bjaurų ir niekuo nepagrįstą melą apie jį. Man buvo įdomu sužino- 
ti, ką jo manymu, mums reikėtų daryti dėl tavo užsispyrusio nie- 


kingo būdo. Anot jo, jokio įkalinimo periodo tau nepakaktų kaip 

bausmės. — Ji paglostė Netei galvą. — Sprendimas dar nepriimtas, 
bet vis dėlto aš nusprendžiau paisyti jo patarimo. Iš pradžių pabūsi 
čia savaitę, o mes pažiūrėsime, kaip elgtis toliau. Jei gerai elgsiesi ir 
susilaikysi nekėlusi triukšmo, rytoj nuimsime tramdomuosius marė- 
kinius. Ką pasakysi, Nete? Ar sutinki ? 

Netė truputį pasisukiojo po diržais. 


Tylus protestas. 


„Kur, po galais, jis pradingo?“ - svarstė Netė. Ar Kurtas Vadas ti- 
krai nusprendė neateiti? Ar jis tikrai toks arogantiškas, kad net pers- 
pektyva gauti dešimt milijonų kronų neišviliotų jo iš irštvos? Tokios 
padėties ji nenumatė. 

Nusivylusi Netė papurtė galvą. To jai mažiausiai reikėjo. Nors už- 
simerkė, kaulėto advokato kūnas vis dar apgailėtinai stebeilijosi į ją. 
Bet Niorvigas tebuvo Vado pasiuntinukas. Jeigu jau jo nepasigailėjo, 
tai tikrai nebus maloni Kurtui Vadui. 

Ji prikando lūpą ir pažvelgė į senelio laikrodį, kurio švytuoklė ne- 
numaldomai siūbavo. 

Ar pajėgs išskristi į Maljorką nebaigusi darbo? Negalės, tuo ji 
buvo tikra. Kurtas Vadas yra pati svarbiausia iš numatytų aukų. 

— Ateik, ateik, tu parše! — nusivylusi plūdo Netė. Stvėrusi mezgi- 
nį, ji niršiai traukė kilpas, o sulig kiekvienu virbalo skimbtelėjimu pa- 
keldavo akis į langą ir dar intensyviau nužvelgdavo taką palei ežerą. 

Ar ten jis? Ta aukšta figūra už bunkerio? O gal tas žmogus tolė- 
liau? Tačiau ir ten nebuvo Kurtas. 

Ką dabar daryt? 

O tada pasigirdo durų skambutis. Ne telefonspynės, o buto durų. 
Netė krūptelėjusi pajuto, kaip visą kūną perlieja šaltis. 

Ji numetė mezginį ir apsidairė, patenkinta, kad viskas paruošta. 

Ekstrakto yra. Arbatinukas su gaubtu. Dokumentai su padirbtais 
jos išgalvoto advokato rekvizitais guli ant nėrinių staltiese užties- 
to kavos staliuko priešas sofą. Pašniukštinėjo. Kiek galėjo užuosti, 
Niorvigo mirties dvokas buvo išsisklaidęs. 

"Tada ji nuėjo prie durų, baisiai panorėjo, kad būtų įsirengusi vieną 
tų mažų šnipinėjimo akučių, ir giliai įkvėpusi pakėlė galvą, pasiruo- 
šusi pažvelgti Kurtui Vadui į akis. 

— Atradau, kad vis dar turiu truputį kavos. Kurį laiką užtruko su 
šitomis kvailomis mano akimis, - tarė balsas maždaug pusmetriu že- 
miau, nei ji tikėjosi. 

Jos kaimynė, pastvėrusi pakelį Irmos rūšies kavos, smalsaudama 
tiesė galvą į Netės koridorių. Kas gali jaudinti labiau, nei žvilgsnis į 
nežinomą kaimynės pasaulį? 

Tačiau Netė jos nepakvietė. 

— Labai jums dėkoju, — tarė ji, priimdama kavą. — Tiko ir tirpi, 
bet malta, žinoma, bus geriau. Ar galiu jums iš karto sumokėti? Bi- 
jau, kad artimiausias dvi savaites kitaip negalėsiu atiduoti. Suprantat, 
ketinu išvažiuoti. 

Moteris linktelėjo, Netė nuskubėjo į svetainę ir iš rankinės išsiėmė 
piniginę. Jau keturios trisdešimt penkios, o Kurtas Vadas vis dar ne- 
pasirodė. Privalu, kad kaimynė būtų nuėjusi, kai pasigirs telefospynės 
zvimbimas. Tik įsivaizduok, kas bus, jei laikraščiuose ar per televiziją 
bus išplatintas pranešimas apie dingusį asmenį. Tokios moterys, kaip 
Netės kaimynė, kiauras dienas sėdi įsmeigusios akis į tą dėžę. Gatvėje 
nurimus dienos triukšmui, Netė net girdi jo dūzgimą. 

— Labai gražiai įsirengėte, - tarė balsas už jos. 

Netė apsisuko kaip sukutis. Moteris atsekė paskui ją ir dabar sto- 
vėjo svetainėje smalsiai dairydamasi. Atviri langai ir dokumentai ant 


stalo akimirksniu sukėlė susidomėjimą. 

- "Taip, atrodo, — atsiliepė Netė, tiesdama dešimties kronų ban. 
knotą. - Ačiū, kad man padėjote, labai malonu iš jūsų pusės. 

— Kur pasidėjo jūsų svečias? - pasiteiravo kaimynė. 

— O, jam prisireikė kažką sutvarkyti mieste. 

— Gal mudvi galėtume išgerti po puodelį kavos, kol laukiate? — 
pasiūlė moteris. 

Netė papurtė galvą. 

- Bijau, kad ne. Kitą kartą, pažadu. Dar turiu sutvarkyti tam ti- 
krus dokumentus. 

Ji draugiškai linktelėjo moteriai pastebėdama nusivylimo kupiną 
žvilgsnį, tačiau paėmė ją už rankos ir palydėjo į laiptinę. 

— Labai ačiū, kad buvote tokia maloni, - tarė tarsi baigdama po- 
kalbį ir uždarė duris. 

Netė pastovėjo dar trisdešimt sekundžių laukdama, kol nurimusi 
kaimynė nueis į savo butą. 

Ką reikėtų daryti, jei moteris vėl pasirodytų, kai čia bus Kurtas 
Vadas ar Gitė Carlz? Ar tektų atsikratyti ir jos? 

Netė papurtė galvą pagalvojusi apie namuose šmirinėjančią poli- 
ciją ir visus jų užduodamus klausimus. Pernelyg arti jos buto. 

Dieve, prašau, neleisk jai grįžti, - tylomis meldė ji. 

Bet netikėjo, kad Jis ateis į pagalbą. Jos maldų niekada nepakako. 


Netė tai žinojo iš patirties. 


Ketvirta ruginės duonos ir vandens diena buvo išbandymas. Ne- 
tės pasaulis sumažėjo, neliko vietos nei ašaroms, nei maldoms, kurias 
ji liejo į Viešpatį dieną ir naktį. Ypač naktį. 

Dabar pradėjo spiegti oro ir laisvės. O visų labiausiai šaukėsi mo- 


tinos. 

- Ateik ir padėk man, mama! Apkabink mane ir pasilik su ma- 
nim amžinai, - nepaliaujamai sriūbavo ji. O, jeigu tik dabar galėtų 
sėdėti su savo mama mažame nedidelio jų ūkio sodelyje. Aižyti pu- 
peles. Jei tik galėtų... 

Netė liovėsi, kai jos pradėjo daužyti kumščiais į duris liepdamos 
jai užsičiaupti. Ne prižiūrėtojos, bet kažkurios iš merginų korido- 
riuje. Ir skambutis vestibiulyje žviegė, nes neapsikęsdamos triukš- 
mo jos išėjo iš savo kambarių. Tarp riksmų ir šūksmų bendrame 
triukšme pasigirdo griežtas vyresniosios balsas ir sutarškėjo karcerio 
durų skląstis. 

Po sekundės Netė buvo nustumta atgal į ankštą erdvę. Ji atmetė 
galvą ir sustugo, kai ilga adata įsmigo į kūną, o po to kambarys pra- 
dėjo lietis akyse. 

Kai atsipeikėjo gumomis pririšta prie lovos, rėkti jau nebeturėjo 
jėgų. 

Todėl gulėjo kiaurą dieną nepajėgdama ištarti nė žodžio. Kai ją 
mėgindavo pamaitinti, ji nusukdavo galvą ir galvojo apie prieglobstį 
gamtoje, lauke už kalvos su slyvmedžiais, pro kurių lapus žaižaruoja 
saulės spinduliai. Ji galvojo apie įspaudus, likusius šiene nuo jų su 
Tagu tvarte susijungusių kūnų. 

Ji mintijo daug, susitelkusi ir įdėmiai, todėl nebuvo pasiruošusi, 
kai mintyse staiga išniro savimi patenkinto Kurto Vado veidas. Šito 
norėjo mažiausiai. 

Netė nenorėjo galvoti apie Kurtą Vadą. Tas paniekos vertas žmo- 
gus sunaikino jos gyvenimą, ir ji niekada neišeis iš salos tokia, kaip 
buvo. Dabar ji tai suprato. Gyvenimas bėgo pro šalį, ir kaskart, plau- 
čiams pildantis oro, ji troško liautis alsavusi. 

Paskutinis maistas jau suvirškintas, tarė sau. Po Kurto Vado, pa- 


ties velnio ir visų jo juodų darbų, ji nebejsivaizduoja savo gyvenimo. 

Kai praėjo kelios bado dienos ir žarnose neliko, ko ištuštinti, pri- 
žiūrėtojos pakvietė gydytoją ne iš salos. 

Jis turėjo būti jos gelbėtojas, vadino save jos bičiuliu, tačiau visa 
pagalba buvo lašelinė į ranką ir kelionė per sąsiaurį į ligoninę Kor- 
siore. 

Čia ją nuolat stebėjo ir nusigręždavo, kai ji imdavo maldauti pa- 
sigailėti ir patikėti, kad ji tokia pat mergina kaip visos, ištikta siau- 
bingos lemties. 

Tiktai vieną kartą buvo pasirodęs kažkas, kas galbūt būtų ją iš- 
klausęs, tačiau Netė buvo taip prikimšta raminamųjų, kad beveik 
visą dieną snaudė. 

"Tas žmogus buvo trečią dešimtį įpusėjęs vyras, atėjęs aplankyti 
tą rytą atvežtos klausos sutrikimų turinčios mergaitės, gulėjusios 
už užuolaidos priešais Netės lovą. Netė nugirdo, kad ji kenčia nuo 
leukemijos, ir pagalvojo, kad nežino, kokia tai liga. Ji tik suprato, 
kad mergaitė miršta. Kad ir apsvaigusi, išskaitė tai nueinančių tėvų 
akyse. Netė be galo pavydėjo tai mažai mergaitei. Išsivaduoja nuo 
pasaulio kančių vis dar apsupta mylimų žmonių. Koks neteisingas 
likimas, o dabar štai žmogus atėjo palengvinti paskutinių jos valan- 
dų skaitydamas ir klausydamas, kaip skaito ji. 

Netė užmerkusi akis klausėsi, kaip guodžiantis balsas padeda vai- 
kui dėlioti skiemenis, žodžius ir sakinius, kol jie tapdavo supranta- 
mi. Pats skaitė gan lėtai, tad Netė net ir pusiausnūdomis spėjo sekti. 

Praceidamas pro jos lovą, vyras šiltai jai nusišypsojo. 

Tai buvo šypsena, stvėrusi už širdies ir paraginusi ją tą patį vakarą 
nuryti kąsnelį maisto. 

Po dviejų dienų mažoji mirė, o Netė grįžo į Sprogę tylesnė ir dar 
labiau užsidariusi savyje. Netgi Rita naktimis paliko ją ramybėje, ta- 
čiau pačiai teko susidurti su iššūkiais. Visoms teko. 

Nes tuo pačiu laiveliu, kuriuo į salą grįžo Netė, atplaukė ir Gitė 


Čarlz. 

Kol gulėjo ant šono dvigulėje lovoje ir žvelgė į kone perregimus 
mylimosios vokus, kurie taip ir neatsimerkė gyvenimui jau tris die- 
nas ir naktis, Kurtas turėjo marias laiko prakeikti dviejų pastarųjų 
dienų įvykius. 

Viskas iro. Jo saugumo sistema, specialiai sukurta visoms kliū- 
tims šalinti, darė lemtingas klaidas, ir kadaise tylėję žmonės prabilo. 

Atrodė, tarsi, nepaisant nesenos Tyrumo partijos pergalės, savo 
eilės laukė visos negandos, kad kaip pasiutę šunys užpultų jį ir jo gy- 
venimą. 

Kodėl jie nesugeba sustabdyti tų dviejų policininkų? Tai būtina 
padaryti. Mikaelis, Lionbergas ir Kaspersenas, visi pažadėjo pasi- 
stengti, ir vis dėlto nė vienam nepavyko. 

Beatos veidas kone nepastebimai truktelėjo, tačiau to pakako, 
kad Kurtas pašoktų. 

Glostydamas žmonos skruostą jis žvelgė į savo kaulėtą ranką ir 
jautėsi keistai svetimas pats sau. Atrodė, ranka tarsi susilieja su jos 


kūnu, jis buvo toks pat pasenęs kaip ir ji. Tačiau po kelių valandų 

ji bus mirusi, o jis tebegyvens. Su tuo reikės susitaikyti, jei apskritai 
dar nori gyventi. Šią akimirką Kurtas nenorėjo. Bet privalės. Yra dar- 
bų, kuriais reikia pasirūpinti. Tačiau juos atlikęs, jis susiras antkapio 
akmenį ir skulptorių, kuris ant jo išraižys ne vieną, o du vardus. 

Staiga nuo naktinio stalelio pasigirdo įkyrus triukšmas. Skambė- 
jo išmanusis telefonas, ne tas saugus aparatas, kurį daugiausia naudo- 
jo pastaruoju metu. Jis persivertė, paėmė aparatą ir patikrino atėjusį 
pranešimą. 

Tai buvo Herberto Sionderskovo atsiųsta nuoroda. 

Taigi jis padarė, kaip prašytas, pagalvojo Kurtas, patenkintas 
perspektyva. Vienu žmogumi, kuriam reikės užčiaupti burną, ma- 
žiau. | 

Paspaudė nuorodą ir laukė, kol pasirodė vaizdas. Jį pamatęs, Kur- 
tas staiga sunerimęs atsisėdo. 

Nuotraukoje mojo jam švytintys Herbertas ir Mija, apsupti pra- 
bangos. Virš atvaizdo buvo trumpas užrašas: „Tu niekada mūsų ne- 


(4 
rasl. 


"———— 


Kurtas persiuntė atvaizdą į savo kompiuterį, vėl jį atidarė ir padi- 
dino, kad rodytų per visą ekraną. Buvo fotografuota vos prieš dešimt 
minučių. Dangus virš besišypsančios poros liepsnojo paskutiniais 
besileidžiančios saulės spinduliais. Už jų siūbavo palmės, o dar to- 
liau — tamsūs veidai ir beribės vandenyno platybės. 

Išmaniajame telefone Kurtas atidarė programėlę Planeta ir pa- 
spaudė gaublio paveikslėlį, kad tiksliai nustatytų dabartinę saulės 
padėtį. Patikrinęs duomenis pamatė, kad vienintelė vieta, kur saulė 


nusileido prieš dešimt minučių, yra pietinis Madagaskaro smaigalys. 

Kitos vietos buvo atviroje jūroje, vidurio rytų dykumoje ir vidutinių 
platumų buvusios Sovietų Sąjungos regionuose. 

Kadangi jie stovi atsukę nugaras į saulėlydį, turi būti vakarinėje 
salos dalyje. Žinoma, Madagaskaras didelis, bet ne tiek didelis, kad 
amžiams juos paslėptų. Jei nusiųstų ten Mikaelį, jis, pasiklausinėjęs 
apie du senyvus, žilaplaukius skandinavus, rastų juos nė nemirkte- 
lėjęs. Patepus visur visada įvyksta stebuklai, o tuose vandenyse gana 
ryklių, užtrinsiančių visus pėdsakus. 

Tai buvo pirmoji gera dienos naujiena. 

Jis nusišypsojo ir pajuto, kaip sugrįžta jėgos. 

„Niekas neišsekina žmogaus labiau nei bailumas“, - sakydavo tė- 
vas. Tikrai išmintingas žmogus. 

Kurtas atlošė savo sustingusį kūną ir pašnairavo į vaidmenų 
žaidimais užsiėmusius policijos kadetus kitoje kelio pusėje, Polici- 
jos akademijos aikštelėse. Savo pasibjaurėjimui jis pamatė, kad keli 
uniformuoti jaunuoliai yra juodaodžiai, o tada ant stalo suskambėjo 
Nokia. 

- Čia Mikaelis. Esu su vienu iš mūsų žmonių. Vardo jums ne- 
reikia. Prieš septynias minutes pastebėjom, kaip Hafezas al-Asadas 
išėjo iš policijos komisariato. Dabar jis lipa laiptais nuo Tietgenso 
tilto centrinės stoties perono link. Ką mums daryti ? 

Ką jie galėtų padaryti? Akivaizdu. 

- Sekite jį. Jei pasitaikys proga padaryti tai nepastebimai, stverki- 
te ir pašalinkite. Ir pasistenkite, kad jis jūsų nepamatytų. 

— Kaip ir sakiau, mes dviese. Laikom atstumą, tad nėra ko jau- 
dintis. 

Kurtas nusišypsojo. Dar viena gera naujiena. Gal įvyko lūžis? 

Jis vėl atsigulė greta mirštančios sutuoktinės, prispaudęs ausį prie 


Nokia telefono ant pagalvės. Gyvenimas ir mirtis eina koja kojon. 

Pagulėjus kelias minutes jam pradėjo dingotis, kad Beata liovėsi 
kvėpavusi. Kaip tik tada išgirdo šnabždėesį į ragelį. 

— Mes traukinyje, važiuojam į Tostrupą. Gal jis vyksta savo buvu- 
siu adresu? Mes abiejuose vagono galuose prie durų, todėl galite būti 
ramus, jis neišsprūs. 

Kurtas jam atsakė ir pasisuko į Beatą. Prispaudė pirštus jai prie 
kaklo. Pulsas buvo justi, bet silpnas ir nenuspėjamas kaip pati mirtis. 

Vyras trumpam užsimerkė, ir galva prisipildė prisiminimų apie 
rausvus skruostus ir juoką, kuris išvaikydavo visus rūpesčius. 

Nejau mes apskritai buvom tokie jauni? — svarstė jis. 

— GERAI! 

Kurtas pabudo krūptelėjęs nuo garsaus šūktelėjimo į mobilųjį. 

- Jis lipa iš traukinio Briondbiuosteryje. Man regis, eina pas jus, 
Kurtai. 

Buvau užsnūdęs? Jis sutrikęs papurtė galvą ir atsisėdo lovoje su 
mobiliuoju prie ausies. 

— Laikykis atstumo. Būk pasiruošęs, kai jis ateis. Tačiau ir atsar- 
gus. Kadetai iš Policijos akademijos laksto aplinkui žaisdami kaubo- 
jus ir indėnus. 

Kurtas nusišypsojo. Jis surengs šitam Asadui šiltą priėmimą. 

Tereiks Beatą palikti vos kelioms minutėms. Jis atsisuko papra- 
šyti jos kantrybės, tačiau pamatė, kad ji plačiai atsimerkusi, galva at- 
lošta. Jis kelioms sekundėms sulaikė kvapą. Tada aiktelėjo ir sužiuro 
į apsigaubusias rūku, be gyvybės akis. Atrodė, ji žiūri į tą vietą, kur jo 
gulėta, tarsi paskutinę akimirką būtų ieškojusi ryšio. O jis miegojo. 
Kurtas suakmenėjo. Jo nebuvo tada, kai mylimajai visų labiausiai jo 
reikėjo. 

Senis pajuto, kaip pilve susimeta gumulas, paskui ėmė tvinkčio- 


krūtinėje, kad jis net sutrūkčiojo gargdamas. Veidas persikreipė, o 

tada ilgas, kone negirdimas kauksmas pervėrė raudą. Kelias minutes 
jis laikė žmonos ranką, kol galiausiai užspaudė jai akis, pašoko ant 
kojų ir neatsigręždamas išėjo. 

Kambaryje prie valgomojo susirado lazdą, kuria jo sūnūs kiauras 
dienas daužė teniso kamuoliukus. Pasvėręs ją rankoje suprato, kad 
pakankamai sunki, ir išėjo į kiemą laukti pasaloje iš pastato šono. 

Jis klausėsi triukšmingų policijos kadetų balsų iš anapus gatvės: 
jaunuoliai gina gėrį nuo blogio. Būtent tai dabar ketino padaryti 
Kurtas. Jis smūgiu sutraiškys Hafezo al-Asado sprandą, o tada grei- 
tai jį nutemps į saugią vietą už buvusių arklidžių. Kai pasirodys kiti, 
padės nutempti kūną į saugyklą. 

Kišenėje suvibravo mobilusis. 

— Taip? - sušnibždėjo jis, - kur jūs dabar? 

— Mes stovim Vakarų gatvės ir Briondbiuosterio kelio sankryžo- 
je. Jis paspruko. 

Kurtas susiraukė. 

— Ką? 

- Jis nėrė į naujų statybų kvartalą ir staiga pradingo. 

— Išsiskirkit ir greitai paskui jį. 

Jis spragtelėjęs uždarė mobilųjį ir apsidairė. Čia, kiemo kampe, 
jautėsi visiškai saugus. Aukšta siena už nugaros saugo nuo Tvero ga- 
tvės pusės. Įsibrovėlis gali pasirodyti tik iš vienos pusės, tai yra įva- 
žiuojamuoju keliu, lygiagrečiai ūkiniam pastatui, kurio tolimajame 
gale pasislėpęs stovėjo jis. Kurtas buvo pasiruošęs. 

Vos po kelių minučių pasigirdo žingsniai. Atsargūs, tiriantys 
žingsniai artėjo metras po metro. 

Kurtas tvirčiau suėmė lazdą ir nusliūkino link pastato kampo. Jis 
giliai įkvėpė, iškėlė lazdą ir laukė pasirodant galvos. 


Dalį sekundės anksčiau už smūgį galva atsitraukė. 

- Čia aš, Kurtai! — tarė balsas, visiškai nepanašus į arabo. 

Figūra artėjo, viena pati. Žmogus, kurį Mikaelis kartais pasitelk- 
davo didesnėms užduotims. 

— Tu prakeiktas idiote! - sušnypštė Kurtas. - Nešdinkis iš čia, tu 
jį išgąsdinsi. Atgal į gatvę ir pasistenk, kad jis tavęs nepamatytų. 

Kurtas akimirką pastovėjo, o širdis daužėsi krūtinėje keikiant 
kvailus savo bendrininkus. Ateik, tu mažas juočki, mintyse ragino 
jis, slopstanc policininkų pratybų garsams, pabaikim su tuo. 

Nespėjus pagalvoti apie neišvengiamą susitikimą, už nugaros pa- 
sigirdo slopus dunkstelėjimas. Jis dirstelėjo argal kaip tik tada, kai 
sienos viršuje pasirodė dvi rankos, o kol sukosi, vyras kaip katinas 
nusileido ant visų keturių tiesiai priešais jį žibančiomis, į auką su- 
telktomis akimis. 

— Mums reikia pasikalbėti, Kurtai, - negaišdamas tarė arabas, ta- 
čiau Kurtas pakėlė lazdą ir iš visų jėgų smogė. 

Žemas, kresnas vyras metėsi į šoną ir staigiu judesiu apsisuko, o 
kai lazda sunkiai dunkstelėjo į žemę, jis šoko į priekį ir stipriai su- 
griebė Kurtą abiem rankomis už liemens. 

- Dabar eisim į vidų, aišku? — sušnibždėjo jis. - Čia aplinkui 
šlaistosi per daug hienų. 

Jis taip stipriai spaudė, kad Kurtui ėmė stigti kvapo. Jis norėjo 
šauktis pagalbos, bet nepajėgė plaučių pripildyti oro. 

Arabas greitai nutempė jį per kiemą į pievelę prie galinių durų. 
Dar pora sekundžių, ir jie būtų atsidūrę viduje. Tačiau tada pasigir- 
do bėgantys žingsniai įvažiuojamuoju keliu ir pasirodė Mikaelis, jis 
nustebęs sustojo ir įsmeigė į juos akis. Kurto užpuolikas spustelėjo 
stipriau, kad senis vos nenumirė, o tada paleido. Kurtas kurį laiką ty- 
sojo veidu į žolę. Jis girdėjo bruzdesį už nugaros. Ir keiksmus dviem 


kalbomis. Sunkiai pakilęs ant kojų senis nusvirduliavo už ūkinio 

pastato, kur ant žemės tebegulėjo lazda. Kai ją pakėlė, priešais sto- 
vėjo arabas. 

Kurtas instinktyviai dirstelėjo į pievelę, kur be sąmonės gulėjo 
Mikaelis. Kas yra šis žmogus? 

— Padėk, — pasakė Hafezas al-Asadas balsu, neleidžiančiu nepa- 
klusti. Ant trinkelių krintančios lazdos garsas priminė pojūtį Kurto 
skrandyje. 

— Ko tu iš manęs nori? - paklausė jis. 

— Tokius kaip tu aš pažįstu geriau, nei manai, ir tu laisvas neišsi- 
suksi, - atsiliepė arabas. - Noriu žinoti viską apie tavo veiklą ir ne- 
abejoju, kad viskas, ko mus reikia, yra šito namo viduje. Tu žudikas, 
Kurtai Vadai. 

Jis tvirtai griebė Kurto riešą ir nusitempė jį iš paskos. 

Jau beveik pasiekė galines duris, tačiau kažkas atskriejo oru ir at- 
sitrenkė į arabo kaukolę su pykinančiu traškesiu. Vyras susmuko ant 
žemės. 

- Štai! — tarė balsas už nugaros. Tai buvo Mikaelio žmogus. — 


Štai ko jis nusipelnė. 


Ilgai netrukus po to, kai Kurtas paskambino savo protežė priima- 
majame, jis išgirdo spynoje apačioje pasisukant raktą. 

— Ačiū, kad taip greitai atsiradai, Karlai Johanai, -— tarė jis, vesda- 
masis vyrą į miegamąjį. 

Karlas Johanas Henriksenas padarė, ko paprašytas, paskui nusiė- 
mė stetoskopą ir pažvelgė į Kurtą su sielvartinga mina. 

- Labai užjaučiu, Kurtai, - tarė. - Bet dabar ji ilsisi ramybėje. 

Jis drebančiomis rankomis užpildė mirties liudijimą ir atrodė pa- 


veiktas labiau nei pats Kurtas. 

- Ką darysi dabar, Kurtai? 

- Susitariau su vienu iš mūsų rėmėjų, nuostabiu laidojimo namų 
savininku iš Karlsundo. Ką tik jam skambinau, susitiksim šįvakar. 
Rytoj paskambinsiu pastoriui. Beata atguls ilsėtis senosiose kapinėse 
čia, prie Briondbiuosterio bažnyčios. 

Kurtas paėmė dokumentus ir priėmė Karlo Johano Henrikseno 
užuojautą — vyrai paspaudė vienas kitam rankas. 

Šituo ilga, regis, amžinai besitęsianti dalis pasibaigė. 

Diena tikrai buvo įtempta. 

Jis dar pasėdėjo prie savo žmonos ir pastebėjo, kad jos kūnas jau 
atšalęs. Koks nepastovus gyvenimas. 

Paskui ją aprengė ir sutvarkė miegamąjį. Paėmė automobilio 
raktelius, nuėjo į buvusias arklides, atidarė saugyklą ir pamatė, kad 
tamsbruvė būtybė ant betono grindų vis dar rodo gyvybės ženklus. 

— Kietai miegok, kvaileli arabe. Jei dar nebūsi apleidęs šio pasau- 
lio, kai grįšiu iš laidotuvininko, su džiaugsmu padėsiu tau leistis į 


paskutinę kelionę. 

Rugsėjis, 1987 


Kuo arčiau Kopenhaga, tuo aiškesnis buvo Gitės planas. 

Dešimt milijonų - daug pinigų, tačiau Netė turi daugiau, kur kas 
daugiau. Gitei tik penkiasdešimt treji, dešimties milijonų visam gy- 
venimui vargiai pakaks. Tik ne taip, kaip ji kad leidžia pinigus, tik 
ne visoms svajonėms, besisukančioms jos galvoje. Jeigu prisižiūrės 
ir nustos gėrusi, ji gali nugyventi dar trisdešimt ar keturiasdešimt 
metų. Tokiu atveju nebuvo sunku suskaičiuoti, kad dešimties mili- 
jonų nepakaks. 

Todėl Gitė suplanavo perimti viską, ką turi Netė. Tačiau dar neži- 
nojo, kaip. Daug kas priklausys nuo to, kaip viskas klostysis. Geriau- 
sia būtų, jei Netė vis dar būtų tokia lengvai valdoma kaip anksčiau. 
Bet jei ji tikrai taip sunkiai serga, kaip tvirtina, Gitė paprasčiausiai 
pasistengs iki to laiko tapti nepakeičiama. Netės testamentas ir visi 
reikalingi parašai atrodė kliūtis, kurią ji pajėgi įveikti. 

O jeigu Netė nebus nusiteikusi bendradarbiauti, visada galima 
imtis drastiškesnių priemonių. Minis apie tai neviliojo, tačiau kartu 
tokios galimybės ir neatmetė. Jau buvo taip dariusi, siuntusi mirtinai 


sergančius pacientus į anapusybę anksčiau, nei lemties skirta. 

Rita Nielsen pirmoji sužinojo apie Gitės silpnybę moterims. Nuo 
jos minkštų lūpų ir drėgnų, ant akių užkritusių plaukų Gitei linko 
keliai. Žinoma, tai buvo uždrausta, tačiau kai Ritai nuo garų skalby- 
kloje prigludo palaidinukė, o Gitės valioje buvo panorėjus paskirti ją 
dirbti į pievas, Gitė ėmėsi iniciatyvos. 

Rita Nielsen su džiaugsmu sutiko. Jos minkštas šiltas kūnas geidė 
malonumo, kurį teikė Gitė. 

Ryšys truko tol, kol Rita elgėsi paklusniai, bet vieną naktį ji atsi- 
kėlė ir ųžsitempė palaidinukę ant krūtų, viskas buvo baigta. 

— Noriu iš čia išsinešdinti, ir tu man padėsi, - paskelbė ji. - Pasa- 
kysi vyresniajai, kad aš reabilituota ir tu rekomenduoji išleisti mane 
iš sistemos. Supratai? 

Gitė nebuvo pratusi, kad šitaip su ja kalbėtų Sprogės merginos, 
ir nebuvo pasiruošusi to priimti. Merginos puldavo vykdyti Gitės 
nurodymus, ir ji buvo nusiteikusi, kad šitaip visada bus. Jos bijojo 
tirono, kuriuo Gitė galėdavo tapti susiklosčius aplinkybėms. 

Nė viena nenusiųsdavo tiek merginų į apmąstymų kambarį kaip 
Gitė. Nė viena nesukeldavo tokio triukšmo, jei merginos pasielgdavo 
nepagarbiai. Kitoms personalo narėms jos veiksmai atrodė pagirtini, 
jos žavėjosi Gite, nes ji buvo kvalifikuota slaugytoja, o dar ir daili. 

Gitė svarstė, ar uždaryti Ritą už nepaklusnumą, bet svarstė per 
ilgai, todėl sulaukė smūgio į veidą, nuo kurio jai beveik užėmė kvapą 
ir ji vėl susmuko ant žemės. Kaip drįso ši kvaila mergina pakelti prieš 
ją ranką? 

— Kuo puikiausiai žinai, kad galiu tave sunaikinti. Galiu smul- 
kiai nupasakoti visą tavo kūną, taip ir padarysiu prie vyresniosios, jei 


man nepadėsi, - ramiai pareiškė Rita, apžergusi auką. - O kai papa- 

sakosiu, kaip privertei mane tave tenkinti, vien mano žodžių pakaks, 
kad ji suprastų, jog aš nemeluoju. Todėl tu išsiųsi mane į žemyną. Aš 
suprantu, kad šitai sprendžia gydytojai, bet esi tarsi iš jų. 

Gitė, sekdama akimis žąsų trikampio skrydį danguje, vos regimai 
linktelėjo. 

Rita grįš į žemyną, bet tik tada, kai Gitė to panorės. Nė akimirkos 


anksčiau. 
i 


Kitą rytą Gitė ilgai žnaibė sau skruostus prieš belsdamasi į vyres- 
niosios kabinetą, o žengusi į vidų iš karto sulaukė persigandusio už 
rašomojo stalo įsitaisiusios viršininkės žvilgsnio. 

— Dieve maloningas! Kas nutiko, Gite? 

Gitė sulaikė kvapą ir truputį pasisuko, kad vyresnioji galėtų ma- 
tyti ne tik įplėštą jos baltą prijuostę, bet ir tai, kad ji nedėvi apatinių. 

Ji trumpai atpasakojo, kad protiškai atsilikusi, lytiškai iškrypusi 
psichopatė Rita Nielsen už skalbyklos nuplėšė jai drabužius, par- 
griovė ją ant žemės ir praskėtė kojas. 

Gitės balsas drebėjo ir strigo, kai ji susigėdusi, nudūrusi žvilgsnį į 
grindis pasakojo apie užpuolimą ir savo bevaises pastangas apsiginti. 

- Siūlau Ritą Nielsen pasodinti į vienutę dešimčiai dienų, o pas- 
kui atimti visas jos privilegijas, — iš besiplaikstančių vyresniosios 
rankų ir sutrikusios minos Gitė sumetė, kad jos prašymas bus pa- 
tenkintas. - Maža to, turėtume pagalvoti apie sterilizaciją, o paskui 
išsiųsti ją iš čia. Mergina lytiškai apsėsta ir, mano požiūriu, ji taps 
nepakenčiama našta visuomenei, jei nesiimsim priemonių. 

Vyresniosios kumščiai susigniaužė, kai ji sustingusi žiūrėjo į Žy- 
mes ant Gitės gerklės. 


— Žinoma, - pasakė ji ir atsistojo. 

Rita kėlė triukšmą, tačiau visi jos kaltinimai prieš Gitę Čarlz 
buvo atmesti. Nielsen aiškiai buvo priblokšta, kad jos planas ne tik 
nesuveikė, bet atsigręžė prieš ją. 

- Žinoma, kad gali papasakoti, kaip atrodo Gitės kūnas, — sakė 
vyresnioji. - Pati ją užpuolei. Neabejoju, kad būdama tokia beširdė 
ir niekšiška bet kokią situaciją stengiesi pasukti savo naudai, tik bi- 
jau, kad nepavyks pūsti miglą man į akis, jaunoji panele. Ko dar ga- 
lima tikėtis iš silpnaprotės su tokia apgailėtina praeitimi kaip tavo? 

Žinia apie įvykius pasklido kaip miško gaisras. Dar vakarui ne- 
atėjus gandai jau buvo pasiekę arklides, laukus, vištides ir kiekvieną 
įmanomą įstaigos užkampį bei skylę. Vienutėje Rita klykė ir staugė, 
jai buvo skirti raminamieji. 

Daug Gitės kolegių ir nemažai merginų piktdžiugiavo. 

Ją paleido, bet, kaip paaiškėjo, tik trumpam. Rita pasirodė besan- 
ti kietas riešutėlis, jai buvo sunku būti mandagiai. Vos po savaitės ji 
vėl buvo įkalinta vienutėje ir pririšta prie lovos šūkavo kaip apsėstoji. 

— Netė Hermansen yra gera mergina. Ji neturėtų gyventi su pa- 
baisa, — vyresniajai pasakė Gitė. Todėl jos išnešė visus Ritos daiktus 
ir paliko Netę kambaryje vieną. 

Tada Netė pamatė Gitę visai kitoje šviesoje, ir Gitė tai tučtuojau 
pajuto. 

Iniciatyvos ėmėsi pati Netė. Naivi, kupina vilties ir tokia geidžia- 
ma. 

Joms teko užduotis krauti iš laivo anglių maišus, viena merginų 
pasitempė kulkšnį ir parkritusi ėmė staugti kaip kenčiantis šuva. 
Visos sustojo aplink, nors prižiūrėtojos šūkavo ir barėsi, ir tos su- 
maišties viduryje Netė su Gite atsidūrė greta, stovėjo labai arti viena 


kitos. 


KALTĖ 429 


— Mane čia atsiuntė per klaidą, - žibančiomis vaiskiomis akimis 
sušnibždėjo Netė. - Nesu kvaila ir žinau, kad čia yra ir kitų, kurios 
nėra kvailos, bet aš ir ne kekšė, kaip tvirtinama. Ar negalima peržiū- 
rėti mano bylos? 

Ji buvo nuostabi. Kupliomis lūpomis, tvirtu ir nuostabiu kaip 
niekieno kito saloje kūnu. Gitė jos geidė ir seniai tai suprato. Dabar 
pasitaikė proga. 

Jos taip stovėjo, kol pasipylė smūgiai ir riksmai pripildė orą. To 
pakako, kad Netė pradėtų ašaroti. Tačiau tada Gitė paėmė ją už 
rankos ir nusivedė. Poveikis buvo sukrečiantis. Visą merginos kūną 
perliejo drebulys, tarsi Gitės prisilietimas ir dėmesys būtų raktas 
viskam, ko ji trokšta. Todėl Gitė nušluostė Netės ašaras vesdamasi 
ją link pelkės ir pritariamai linkčiojo visose reikiamose vietose, kol 
mergina bėrė savo nuoskaudas. 

Viskas buvo gana nekalta. Per dešimt minučių Gitė pelnė visišką 
jos pasitikėjimą. 

— Padarysiu, ką galiu, — tarė Gitė, - nors nieko tau nepažadu. 


Niekada gyvenime ji nebuvo mačiusi tokios plačios šypsenos. 


——į4 


Reikalai nesiklostė taip lengvai, kaip Gitė tikėjosi. Nors jos laisvai 
kalbėjosi keliaudamos pelkės link, Netė neatrodė linkusi pasiduoti. 

Netiesioginiu būdu Gitei į pagalbą atėjo švyturio prižiūrėtojo 
katinas. 

Nuožmi konkurencija tarp dviejų gaidžiukų švyturio prižiūrė- 
tojo vištidėje dvi naktis iš eilės trukdė vyrui miegoti, o kaltininkai 
niekaip nesileido sugaunami. Dėl to švyturio prižiūrėtojo padėjėjas 
buvo išsiųstas į pievas rinkti sudžiūvusių drignių, kad galėtų „nu- 


skausminti“ visus vištidės gyventojus augalų dūmais. Šitaip bus 

įmanoma sučiupti ir galiausiai nusukti galvą vienam iš neklusnių 
paukščių. 

Keletas tų augalų buvo išmesta į balą, ten ilgokai gulėjo ir fer- 
mentavosi, kol kvapas paviliojo katiną, vardu Mikis, ir jis atsargiai 
atsliūkino prie dvokiančio vandens patyrinėti. 

Ilgai netrukus sutrikę švyturio prižiūrėtojas su padėjėju stebėjo, 
kaip katinas gerą valandą nagais akėjo medžius, kol galiausiai atsigu- 
lė prie sandėliuko, kelis kartus apsisuko ir išleido kvapą. 

Visiems, taip pat ir švyturio prižiūrėtojo žmonai, nutikimas pa- 
sirodė be galo juokingas. Šitaip Gitė sužinojo apie retą augalą, kuris 
laisvai augo Sprogėje ir kurio savybės turėjo patį keisčiausią poveikį 
pavartojusiems. 

Iš žemyno ji užsisakė knygų apie augalą ir netrukus žinojo pakan- 
kamai, kad galėtų eksperimentuoti. Gitę sužavėjo mintis, kad ji gali 
žaisti gyvybe. Ta mintis pasirodė beveik mirtina konkrečiai mergi- 
nai, kuri prižiūrėtojoms atrodė itin įžūli. Pamerkusi į augalo ekstrak- 
tą cigaretę ir išdžiovinusi, Gitė, atėjus laikui, įkišo ją į tos merginos 
languotos suknutės kišenę. 

Visos girdėjo, kaip ji pradėjo rypuoti ir virkauti keisčiausius žo- 
džius prie Piramidės, tai yra, krūvos akmenų, žyminčių vidurio tašką 
tarp Zelandijos ir Fiuno, kur mergina dažnai nutykindavo slapčia 
parūkyti. Tačiau vis dėlto nė viena pernelyg neišsigando, kai ji staiga 
nutilo. 

Mergina išgyveno, nors jau nebebuvo tokia nepaklusni nusikal- 
tėlė. Ją visiems laikams sukaustė mirties baimė. 

Gitė buvo patenkinta, nes dabar turėjo priemonę priversti Netę 
paklusti, 

Jos grasinimas paversti beprote arba visiškai užbaigti jos gyveni- 


mą, kartu su žinia, ko Gitė iš tikrųjų iš jos nori, taip sukrėtė Netę, 

kad ji nepajėgė netgi pravirkti. Atrodė, lyg viso pasaulio niekšybės 
būtų įsikūnijusios jos gelbėtojoje, ir visos puoselėtos svajos apie grį- 
žimą į normalų gyvenimą iš karto užgeso. 

Gitė suprato jos reakciją ir visiškai nesijaudino. Ji atsipirko tvir- 
tinimu, kad tol, kol Netė noriai ją tenkins, ji padarys viską, kas jos 
jėgoms, kad įkalbėtų vyresniąją peržiūrėti Netės bylą, todėl Netė 
tylomis pakluso. Ir, nors Gitė nenorėjo to pripažinti, pati darėsi vis 
labiau priklausoma nuo jų ryšio. Tik dėl Netės ji pakentė izoliuotą 
gyvenimą tarp tų apkartusių, kerštingų ir nepatrauklių moterų, taip 
besiskiriančių nuo jos. Iš tikrųjų, jai netgi ėmė atrodyti, kad nenori 
nieko keisti. 

Gulint greta Netės aukštose žolėse, ji pajėgdavo viską pamiršti ir 


laisvai kvėpuodavo savajame salos kalėjime. 


Nieko keista, kad būtent Rita įkalė pleištą tarp jų, nors Gitė dar 
ilgai to nesuvokė. 

Kai Ritą galiausiai paleido iš apmąstymų kambario, vyresnioji 
pradėjo svyruoti. 

— Dėl sterilizacijos privalau pasitarti su vyriausiuoju gydytoju, — 
pareiškė ji. - Jis netrukus atplauks į salą, todėl palaukime jo nuomo- 
nės, 

Bet intervalai tarp gydytojo vizitų buvo ilgi, tad Rita pasinaudo- 
ju laiku kerštui planuoti, atvėrė Netei akis ir įtikino, kad Gite Čarlz 
jokiu pagrindu negalima pasitikėti ir kad vienintelis kelias yra joms 
abiem ištrūkti. 


Tada prasidėjo netvarka. 

Lapkritis, 2010 


— Jau šimtą kartų jam skambinau, Karlai, vis dar neatsako. Ne- 
abejoju, jis išjungė mobilųjį. Bet kodėl? Niekad nėra taip daręs. — 
Rouzė atrodė nuoširdžiai susirūpinusi. - Čia vis tavo kaltė. Tu avi- 
galvis. Prieš pat išeidamas jis pasakė, kad apkaltinai jį dėl to lietuvio 
Lino Verslovo nužudymo. 

Karlas papurtė galvą. 

— Ne, Rouze, neapkaltinau, tačiau dėl to fakso kilo daug klausi- 
mų. Ant kiekvieno kristų įtarimai, kai prasideda tokie reikalai. 

Ji stovėjo priešais, kumščiais tvirtai įsispendusi į klubus. 

— Dabar paklausyk manęs. Nieko panašaus nėra. Jei Asadas sako, 
kad niekaip nesusijęs su to iškrypėlio Lino Verslovo mirtimi, tai reiš- 
kia, kad jis nemeluoja, supranti? Bėda ta, kad tu mus spaudi, Karlai, 
neatsižvelgdamas į mūsų jausmus. Štai kas tau negerai. 

Nieko sau tirada. Mergaitė sugebėjo viską apversti aukštyn ko- 
jom. Neabejotinai tai viena stipriųjų jos pusių tiriamoje byloje, ra- 
čiau didelis trūkumas kalbant apie asmeninius santykius. Bet kuriuo 


atveju be šitų kaltinimų jis mielai būtų apsiėjęs. 

— Gerai, Rouze, tvardykis. Kiek matau, judu su Asadu su visais 
emociniais reikalais gana gerai patys susitvarkote. Dovanok, bet 
šiuo metu tikrai neturiu laiko mylėti savo artimą. Einu pas Markusą 


Jakobseną, kad išrašytų man velnių. 


— Nori pasakyti, nurašoma? Ir tau reikia naujo automobilio? — 
Šefas spoksojo į jį negalėdamas patikėti. - Dabar lapkričio mėnuo, 
Karlai. Ar kada girdėjai apie tokį dalyką kaip biudžetas? 

— Juokinga, kad apie tai užsiminei, Markusai. Taip jau nutiko, 
kad kaip tik apie tai žinau. „O“ skyriui šiemet buvo skirti aštuoni 
milijonai. Kur, po galais, jie visi dingo? 

Markuso pečiai nulinko. 

— Ar tikrai vėl reikia pradėti šitą skandalą, Karlai? Kuo puikiau- 
siai žinai, kad tos lėšos yra skirstomos dviem mūsų skyriams. 

— Mano skyriaus lėšos, Markusai, ir aš gaunu maždaug penktada- 
lį. Argi tai teisinga? Gana pigiai tau atsieina rūsio gyventojai, tiesa? 

— Gal taip ir yra. Bet naujo automobilio nebus, tiek galiu pasa- 
kyti. Pinigų paprasčiausiai neturime. Tu neturi supratimo apie tyri- 
mus, kurie šiuo metu suryja visus resursus. 

Karlas nieko nepasakė. Jis žinojo, kad tai tiesa, nors ir ne į temą. 

Markusas iš kišenės išsitraukė dar vieną gabalėlį nikotininės gu- 
mos. Jo burna dabar buvo beveik pilna. Šaunuolis, kad metė rūkyti, 
tačiau tokie kiekiai pakaitalų, kiek jis sučiaumojo pasibaigus peršali- 
mui, tikrai viršijo normas. 

— Manau, autoūkyje stovi dar vienas Peugeot 607, - pagaliau tarė 
jis. - Turėsi juo dalytis, ir bijau, kad iki naujų finansinių metų nėra 
kito būdo, Karlai. 

— Pagalvok dar kartą. 

Jakobsenas pavargusiai atsiduso. 

— Gerai, pasakok visą istoriją, turi penkias minutes. 

— Penkių minučių nepakaks. 

- Vis tiek pamėgink. 

Po ketvirčio valandos Markusas jau sprogo iš pykčio. 

- Pirmiausia įsilaužiate į Niorvigo namus ir pavagiate jo archyvą. 
Paskui jėga įsibraunate į žinomo politiko namus, kol jo žmona guli 
mirties patale. Jau neminint mažiausiai šimto kitų ribų peržengimų. 

— Mes nežinojome, ar jo žmona iš tikrųjų miršta. Nejau pats ne- 
sinaudojai ta dingstimi? Neegzistuojančios tetulės laidotuvėmis, kai 
baisiausiai norėdavosi išeiginės? 

Markusas vos neužspringo guma. 

— Tikrai nesinaudojau ir viliuosi, kad tu irgi ne, bent jau ne mano 
priežiūroje. Bet paklausyk manęs, Karlai. Noriu, kad Niorvigo ar- 
chyvas žaibo greitumu atsidurtų čia. Ir vos atsiras Asadas, tu jam 
paaiškinsi, kad išlėkti iš komisariato jis gali lygiai tokiu pat greičiu, 
kaip čia pateko. Maža to, tučtuojau abu baigiate šitą tyrimą! Nes 
prisidirbsit tiek, kad aš neturėsiu laiko jūsų iškapstyt. 

— O, tikrai. Gerai pagalvok apie tai dar kartą: jei mes atsisakysim 
šitos bylos, kitais metais biudžete turėsi šešiais ir aštuoniomis dešim- 
timis milijono mažiau. 

— Kaip suprasti? 

— Tai yra, kokia prasmė turėti „O“ skyrių, jei mes nušalinami ? 

— Karlai, aš mėginu pasakyti, kad tu, švelniai tariant, vaikštai 
peilio ašmenimis. Todėl, jei būdamas sąlygiškai saugus už savo ra- 
šomojo stalo negali pateikti kelių rimtų įkalčių, kad Kurtas Vadas ir 
kiti pagrindiniai Tyrumo partijos nariai vykdė nusikalstamą veiką, 


tu atsitrauki. Jokių tolesnių išsišokimų. Supratai ? 

Karlas nenoriai linktelėjo. Tai štai kaip. Nejau viskas šiame pa- 
saulyje atsiremia į politikus? 

— Mes kalbėjomės apie automobilį, - pakeitė temą jis. 

— Taip, gerai, pažiūrėsiu, ką galima padaryti. O kol kas leiskis že- 
myn ir tempk čia tą archyvą. 

Karlas, eidamas koridoriumi, spardė grindjuostes. Mėšlas. 

— Kokie mes suirzę, Karlai, - tarė Liza, per darbo stalą duodama 
šūsnį dokumentų tamsiaodžiui vyrukui juodais garbanotais plau- 
kais ir tarnybine žiemine striuke. 

Vyras atsisuko į Karlą ir linktelėjo. Veidas buvo pažįstamas. 

— Samirai, - suniurnėjo Karlas. Geriausias Asado draugas. - Rio- 
dovrėje prasti reikalai? - įgėlė. - Gal Antonsenas pagaliau atsistaty- 
dino ir gabenasi viską namo? 

Jis nusijuokė iš savo sąmojo, bet juokėsi vienas. 

— "Turim daug darbo, bet vis tiek ačiū, kad paklausei. Tik reikia 
apsikeisti tam tikrais dokumentais, - atsakė Samiras, sverdamas šūs- 
nį rankose. 

— Trumpai tariant, Samirai, kaip tu čia? Kas perbėgo tarp tavęs 
ir Asado? Ir nesakyk, kad viskas gerai. Aš tik noriu žinoti esmę. Tu 
man padėtum. 

— Vienintelis dalykas, kuris padėtų, tai suvokimas, koks neveiks- 
nus jis yra. 

— Neveiksnus? Apie ką čia kalbi? Asadas nėra neveiksnus. Kodėl 
taip sakai? 

— Pats jo paklausk, aš nesikišu. Jis išprotėjo, jau sakiau jam tai. Tai 
tiesa, O jis negali susitaikyti. 

Karlas paėmė jį už parankės. 

— Paklausyk, Samirai, neturiu supratimo, su kuo Asadas negali 


susitaikyti, tik nujaučiu, kad £x žinai. Ir jeigu tu arba Asadas, jei ką, 

truputį praskleistumėte paslapties šydą, atėjus laikui aš gal sugebė- 
čiau išsiaiškinti. Ar supranti, kur suku? 

— Kuo puikiausiai, Mjorkai. Pamėgink. 

Jis pasisukęs išsilaisvino ir nudrožė koridoriumi. 

Liza dirstelėjo į Karlą žvilgsniu, kuriame buvo lygiomis dalimis 
užuojautos ir susirūpinimo. 

— Nesijaudink dėl automobilio, Karlai. Netrukus tau skirs kitą, — 
tarė ji. 


Kalbos čia sklinda kaip venerinės ligos. 


— Iš Asado vis dar nieko? 

Rouzė papurtė galvą. Dabar ji jau buvo rimtai sunerimusi. 

— Kodėl taip staiga pradėjai dėl jo nerimauti? 

— Nes pastaruoju metu kelis kartus mačiau jį sukrėstą ir suirzusį. 
Tokio dar nebuvau mačiusi. 

Karlas suprato, ką ji turi omeny. Rouzė nieko nepraleidžia. 

— Mums liepta Niorvigo archyvą sutempti į trečią aukštą. 

— Tai gal tada verčiau judinkis? 

Karlas truputį palenkė galvą, kad nuleistų garą. 

— Dėl ko tu taip pyksti, Rouze? 

— Nesijaudink, - atkirto ji. - Vis tiek tam tu neturi laiko, tai 
yra, - kabutės pirštais, - mylėti savo artimą. Pats sakei. 

Jis iš visų jėgų stengėsi susivaldyti, o paskui ramiai jai pranešė, 
kad jei ji nepakels savo užpakalio ir nepradės tempti tų bylų į viršų, 
jis lieps jai eiti namo ir vietoj savęs atsiųsti Yrsą. 

Karlas tikrai tai turėjo omenyje. 


Rouzė susiraukė. 

- Žinai ką, Karlai? Man regis, tau negerai su galva. 

Jis klausė sekretorės bambėjimo, kol kelis kartus iš eilės rinko 
Asado numerį, po stalu iš įtampos supdamas kojas. Asadas nukniso 
žiebtuvėlį, o jeigu Karlas per minutę neužsirūkys, jo blauzdos rau- 
menis ims traukti mėšlungis. 

— Iki greito! — iš koridoriaus atsklido šaižus Rouzės balsas. Karlas 
atsisuko į tarpdurį kaip tik laiku, kad pamatytų ją drožiant pro šalį 
su lietpalčiu ir rausvu per petį permestu krepšiu. 

Tai štai kaip. 

Mėšlas! Ar ji tikrai išėjo? Jis vos nepravirko pagalvojęs apie pase- 
kmes. Ryte ji atsiųs savo 2//e7 ego, Yrsą. Geriausiu atveju. 

Ant stalo ėmė suktis ir zvimbti jo mobilusis. Skambino Liza. 

— Klausyk, tau paskirta mašina. Jei nueitum į stovėjimo aikštelę 
prie Nacionalinio tyrimų centro, atsiųsčiau žmogų su rakteliais. 

Karlas linktelėjo. Velniškai laiku. Viskas, ką dabar reikia padary- 
ti, — tai surasti Asadą. Rouzė ir jį privertė dėl to jaudintis. 

Po dviejų minučių jis stovėjo automobilių parke ir bergždžiai 
dairėsi. Nei automobilio, nei tipelio su rakteliais. Jis susiraukė ir jau 
ruošėsi skambinti Lizai, kai tolimajame aikštelės gale mirktelėjo ži- 
bintai. 

Nuspūdinęs ten, jis rado Rouzę su jos Auorescenciniu krepšiu 
ant kelių, įsitaisiusią ant keleivio sėdynės automobilyje, kuris buvo 
mažesnis nei jo kelnių kišenė. Karlas sunkiai nurijo ir pasistengė su- 
virškinti savo pasibaisėjimą. Jau vien automobilio spalvos pakako. Ji 
priminė gabalą sūrio su mėlynuoju pelėsiu, kurį prieš pora mėnesių 
įdėjo į šaldytuvą ir pamiršo. 

— Kas čia per išnara ir ką joje veiki tu, Rouze? - spjovė jis, atida- 
rydamas dureles vairuotojo pusėje. 


— Čia Ford Ka, o tu ruošiesi ieškoti Asado. Teisingai ? 

Jis linktelėjo. Ką jau turi, tai turi. Šitos keistos gotės intuicija ne- 
klysta. 

— Na, aš važiuosiu su tavim. O šitą automobilį Markusas Jakob- 
senas paskyrė tau iki metų pabaigos. - Rouzei pavyko nuslopinti ki- 


kenimą, tada ji vėl surimtėjo. - Važiuojam, Karlai. Netrukus sutems. 


Jie klaupėsi ant kelių vienas po kito ir šnairavo pro laiškų dėžutę į 
butą Heimdalo gatvėje. Kaip Karlas ir tikėjosi, nepamatė nei baldų, 
nei Asado. Kai pastarąjį kartą čia buvo, Karlas susitiko porą skaus- 
mingai išsitatuiravusių brolelių užsienietiškais vardais ir kokoso rie- 
šuto dydžio raumenimis. Šį kartą teko taikstytis su bendru šeimynų 
keliamu triukšmu, kas ten supaisys, serbų, kroatų ar somaliečių kal- 
bomis. Šitai pavadintum gyva kaimynyste. 

— Pastaruoju metu jis gyvena Karalių kelyje. Neprašyk manęs pa- 
aiškinti, - tarė Karlas, ropšdamasis į mobilią skrybėlių dėžę. 

Jie be žodžių važiavo penkiolika minučių, kol galiausiai sustojo 
priešais išbalintą kotedžą, kuris atrodė beveik paskendęs medžiuose, 
toje vietoje, kur kelias į Bistrupą išplatėja į Karalių kelią. 

— Neatrodo, kad jis čia, Karlai, - tarė Rouzė. - Įsitikinęs, kad čia 
teisingas adresas? 

— Bent jau tas, kurį jis man nurodė. 

Jie spoksojo į vardo plokštelę. Ant jos buvo dvi tipiškos daniškos 
moterų pavardės. Gal jos perleido vietą Asadui. Pastaruoju metu, 
smunkant nekilnojamojo turto rinkai, visi pažinojo bent vieną žmo- 
gų, kuris turi du namus, bet žūtbūtinai stinga grynųjų. Dar nesibaigė 
tos audringos dienos, kai finansų ministrai vietoj smegenų suka sė- 


dmenis, o bankai kemšasi kišenes paprastų žmonių sąskaita. 


KALTĖ 439 


Po kelių akimirkų entuziazmu trykštanti tamsiaplaukė moteris, 
atidariusi jam duris, patikino, kad, jeigu šitas Asadas būtų benamis, 
ji mielai priglaustų jį ant sofos porai naktų už kuklią sumą. Tačiau iš 
tikrųjų ji ir jos partnerė niekada apie tokį negirdėjo. 

Tai štai kaip. 

— Nejau nežinai, kur gyvena tavo darbuotojai? — dygiai paklausė 
Rouzė, kai jie sugrįžo į automobilį. - Maniau, kartkartėmis užsuki 
pas Asadą į svečius, žinant, koks esi smalsus ir visa kita. 

Karlas kurį laiką svarstė apie įžeidimą, ko! kirto atgal. 

— Gerai, mažoji visažine. Ką tu žinai apie Asado asmeninį gyve- 
nimą? 

Ji stebeilijosi pro priekinį stiklą nesutelkusi žvilgsnio. 

— Nedaug. Jis retkarčiais užsimindavo apie žmoną ir dvi dukteris, 
bet tai buvo jau seniai. Jei atvirai, nemanau, kad jis su jomis tebegy- 
vena. 

Karlas liūdnai linktelėjo. Ir jam ta mintis toptelėjo. 

— O kaip draugai? Ar nėra kokio minėjęs? Gal jis įsikūręs pas kurį 
išjų? 

Ji papurtė galvą. 

— Gal palaikysi mane kvaiša, bet kažkas man kužda, kad Asadas 
neturi namų. 

— Kodėl taip manai? 

— Man susidarė įspūdis, kad jis jau kurį laiką nusnaudžia darbe. 
Jei ir išeina keletui valandų, tai tik tam, kad tinkamai atrodytų. Bet 
juk mes nefiksuojame atėjimo ir išėjimo laiko, teisingai ? Todėl sun- 
ku pasakyti. 

— Bet kaip jo drabužiai? Juk jis kasdien nevilki tais pačiais? Todėl 
kažkur turi glaustis. 

— Man regis, turėtume patikrinti jo spintelę ir stalčius komisa- 


riate. Tikriausiai savo daiktus laiko ten. Išsiskalbti galima ir mieste. 

Geriau pagalvojus, jis tikrai kartais pasirodo su pirkinių krepšiu. Vi- 
sada galvojau, kad ten tik tie juokingi užkandžiai, kuriuos jis perka 
imigrantų krautuvėse. 

Karlas atsiduso. Kad ir kas būtų Asado krepšiuose, dabar jiems 
tai nepadės. 

- Jis tikriausiai išėjo vienas pats nuleisti garo. Supranti, labai tikė- 
tina, kad dabar Asadas vėl komisariate. Gal paskambink jam, Rouze. 

Ji pakėlė antakius. Įprastas: „O kodėl ne tu?“ Tačiau tada išsitrau- 
kė telefoną ir vis dėlto paskambino. 

— Karlai, ar žinojai, kad tame naujajame telefone jis įsitaisęs balso 
paštą? - paklausė ji, prispaudusi ausį prie savo mobiliojo. Įrašęs svei- 
kinimą ir visa kita. 

Karlas papurtė galvą. 

— O kas sakoma? 

— Sakoma, kad dabar jis išvykęs su policijos užduotimi, bet iki 
šeštos sugrįš. 

— O kiek dabar valandų? 

— Beveik septynios. 

Karlas paėmė savo telefoną ir paskambino komisariato budėto- 
jui. 

Niekas nematė nei Asado, nei jo kupranugario. 

„Policijos užduotis“, pasakyta Asado žinutėje. Keista. 

Rouzė padėjo ragelį ir pasiglostė smakrą. 

— Ar tu galvoji tą patį, ką ir aš, Karlai? Jis gali taip pasielgti, ypač 
tokios nuotaikos. 

Karlas pasėdėjo, šnairuodamas į judriu keliu švysčiojančias švie- 
sas. 


- Bijau, kad tu neklysti. 

Neūžaugą automobiliuką jie paliko Tvero gatvėje, kitapus Polici- 
jos akademijos. Kurto Vado namas buvo už dvidešimt penkių metrų, 
tolėliau, gana jaukios gatvelės gale. Kiek galėjo matyti iš toli, namas 
už aukštos medinės tvoros buvo tamsus. 

— Nedaug žadantis, - tarstelėjo Karlas. 

— Dar nežinom, - atkirto Rouzė. - Džiaugiuosi, kad turim gin- 
klus, nes mano intuicija įjungusi visus pavojaus signalus klykia neš- 
dintis iš Čia. 

Karlas patapšnojo savo tarnybinį pistoletą. 

— Ką gi, as jaučiuosi apsiginklavęs. Ką žx turi krepšyje? 

Jis mostelėjo link talpaus rausvo baisuoklio, kurį Rouzė šimtu 
procentų nugvelbusi iš tikros savo sesers Yrsos. 

Ji nieko neatsakė. Tik kartą apsuko krepšį virš galvos ir su galingu 
trenksmu nuleido jį ant žalio šiukšlių konteinerio su ratukais, kurį 
kažkuris iš gyventojų išstūmė ant šaligatvio. 

Pamatę, kokia žala padaryta šiukšliadėžei, kuri dabar gulėjo par- 
virtusi per vidurį to žmogaus įvažiuojamojo kelio, o šiukšlės išsibars- 
čiusios aplinkui, tučtuojau apsisuko ir leidosi į kojas. Kai prie prieki- 
nių durų užsižiebė šviesa, jų jau nebuvo matyti. 

— Ką, po velnių, jame tampaisi, Rouze? Akmenis? - be kva- 
po išspjovė Karlas, kai jie sustojo priešais Kurto Vado įvažiavimą 
Briondbiuosterio kelyje. 

- Šekspyro rinktinę. Odiniu viršeliu. 


— 


Po minutės Karlas antrąkart tą dieną stovėjo Vado sode ir šnai- 
ravo į svetainės langus. Sį kartą Rouzė stovėjo tinkamu atstumu ir 


tyrinėjo tamsą. 

Jau senokai ji nebuvo išvažiavusi į įvykio vietą ir iš pažiūros ner- 
vinosi juodoje kaip degutas tamsoje. Netgi žvaigždės atrodė taip, 
lyg būtų nakčiai prisidengusios. 

Karlas nuėjo ir pabandė galines duris. Užrakintos, tačiau rėmas 
neatrodė geriausios būklės. Jis pasvarstė, ką dabar darytų Asadas, 
o tada stumtelėjo duris su tokia jėga, kad rėmas girdimai pasidavė. 

Jis tvirčiau suėmė nerūdijančio plieno rankeną, porą kartų giliai 
įkvėpė, kad sukauptų jėgą, ir viena koja atsispyręs į plytų sieną truk- 
telėjo taip smarkiai, kad iš karto pajuto, kaip kažkas išnyra petyje. 
Karlas griuvo ties slenksčiu ir liko gulėti aukštielninkas ant žolės su 
durų rankena rankoje, skaudančiu šonu.. 

- Puikiai padirbėta, - tarstelėjo Rouzė. Ji pastebėjo, kad durys ir 
spyna liko nepaliestos, tačiau plokštė įtrūko, vienas ilgas plyšys bėga 
per visą ilgį ir atrodo kaip tūkstančiai mažų intakų. 

Ji pakėlė koją ir švelniai prispaudė bato padą prie stiklo. 

Pasigirdo žvangesys, kai stiklas subiro į kambarį viduje. Karlas 
skaičiavo sekundes vildamasis, kad Asadas buvo teisus, kai pastebė- 
jo, jog name neįrengta signalizacija. Jam tikrai pristigtų fantazijos 
aiškinti dviem vyrukams iš apsaugos, kad sirenos įsijungė tada, kai 
durys netikėtai suskilo pačios. 

- Kaip gali būti, kad nėra signalizacijos? - sušnibždėjo Rouzė. - 
Juk viduje yra gydytojo priimamasis. 

— Patikėk manimi, toje namo dalyje bus, - taip pat pašnibždo- 
mis atsakė Karlas. 

Tai, ką jie darė, atrodė juokinga. Ko laužtis į namus, kai Asado 
akivaizdžiai ten nėra? Ar tai jo moteriška intuicija stengiasi įsikišti? 
Ar dabar jis yra genamas troškimo duoti niekšingam seniui para- 
gauti jo paties karčių vaistų? 


— O ką darysim dabar, Karlai? - sušnibždėjo Rouzė. 

— Noriu pažiūrėti, kas yra viršuje. Nujaučiu, kad ten kažką ra- 
sim, galbūt kažką, kas patvirtins, jog jis susijęs su įvykiu mano na- 
muose. Vadas mėgino mums pasakyti, kad jo žmona guli mirties 
patale. Tačiau ar jo dabar čia nebūtų, jei būtų sakęs tiesą? Kitaip 
tariant, kas paliktų mirštančią žmoną vieną tuščiuose namuose? 
Ne, aš manau, kad ten jis kažką slepia. Vidumi jaučiu. 

Karlas įsijungė žibintuvėlį, apšvietė kelią per valgomąjį ir ves- 
tibiulį, kur gėlėtos žaliuzės dengė visą langą prie priekinių durų, 
neleisdamos niekam pro jį pažiūrėti. Jis patikrino priimamojo du- 
ris. Jos buvo tvirtos, kaip ir galvojo, tikriausiai sustiprintos plienu 
ir apsaugotos visomis priemonėmis, kad signalizacija įsijungtų per 
sekundę, jei duris atidarytų neturintis teisės. 

Nužvelgęs laiptus su kampine spintele laiptinėje, apskritus di- 
džiojo tikmedžio turėklus ir pilką kiliminę dangą, Karlas akimirks- 
niu atsidūrė viršuje. 

Antrame aukšte nė iš tolo nebuvo taip puošnu kaip apačioje. 
Ilgas tamsus koridorius su sieninėmis spintomis ir kambariai, atro- 
dantys taip, tarsi visai neseniai juos būtų apleidę čia gyvenę vaikai; 
pasenę dievaičių plakatai ant nuožulnių sienų ir sofos-lovos pigiais 
gėlėtais apmušalais. 

O tada jis pamatė blausią šviesą, sklindančią pro durų tolimaja- 
me gale apačią. Karlas išjungė žibintuvėlį ir paėmė Rouzę už ran- 
kos. 

— Kurtas Vadas gali būti ten, bet tikriausiai jo ten nėra, - su- 
šnibždėjo taip arti Rouzės ausies, kad lūpomis palietė ją. - Jei būtų 
buvęs, būtų nulipęs žemyn vos mums išmalus stiklą, bet niekada 
nežinai. Gal jis iš tų, kurie tyko pasaloje su šautuvu. Labiau jo sti- 
lius, geriau pagalvojus. Stokis už manęs ir pasiruošk gintis. 


- Jeigu jis čia ir neginkluotas, kaip paaiškinsim, ką čia darom? 

- Pasakysiu, kad skambinta pagalbos telefonu, — pašnibždomis 
atsiliepė Karlas vildamasis, kad kažkuriuo metu vėliau nereikės tei- 
sintis dar ir Markusui Jakobsenui. 

Jis žengė prie tikmedžiu apkaltų durų, akimirką sulaikė kvapą, o 
ranka nuslydo prie pistoleto. 

Mintyse suskaičiavęs iki trijų, kojos spyriu atidarė duris, o kita 
staigiai apsisuko, kad saugiai atsistotų už sienos. 

— Policija, Vadai. Skambino pagalbos telefonu... - pradėjo jis pri- 
slopintu balsu, o tada pastebėjo, kad mirkčiojančią šviesą skleidžia 
Žvakė. 

Atsargiai palinkęs pirmyn ir pašnairavęs į kambarį Karlas iš kar- 
to suprato, kaip kvailai elgėsi, nes terado ant lovos gulinčią smulkią 
moterišką būtybę. Buvo matyti tik galva, visą kūną dengė balta pa- 
klodė, į sulenktas rankas buvo įsprausta apvytusi gėlių puokštė. Ją 
apšvietė tik žvakė, kurią mylintis vyras buvo pastatęs prie patalo. 

Rouzė žengė į vidų. Tvyrojo tyla. Tokia būna mirtis. 

Jie akimirką stovėjo stebeilydamiesi į išėjusiąją, o tada Rouzė ty- 
liai atsiduso. 

— Sakyčiau, čia buvo vestuvinė jos puokštė, Karlai, - tarė ji. 


Karlas dukart nurijo. 


- Einam, nešdinamės iš čia, Rouze. Tai, ką padarėm, yra aukš- 
čiausias kvailumo laipsnis, — tarė Karlas, kai jie vėl išėjo į sodą ir se- 
kundę pastovėjo prie išlaužtų durų. Jis paėmė metalinę rankeną ten, 
kur buvo numetęs ant pievelės, kruopščiai nušluostė nosine ir vėl 
numetė ant žemės. - Viliuosi, viduje nepalikai pirštų atspaudų? — 


tarė. 

- Žinoma, kad ne. Buvau per daug užsiėmusi galvodama apie tai, 
kaip gerai užsimoti krepšiu, jei tave šūviu suplėšys į gabalus, - atkirto 
ji. Kaip įžvalgu iš jos pusės. 

— Duok man žibintuvėlį, - tarė Rouzė. - Nekenčiu vilktis iš pas- 
kos. Nieko nematau. 

Ji sumosavo šviesa tarsi susijaudinęs mokinukas, naktį atsidūręs 
palėpėje, taip, kad niekas per kelias mylias aplinkui nesudvejotų, jog 
vyksta įsilaužimas. Karlas tik vylėsi, kad šiukšliadėžės savininkas ne- 
besidairo vandalų. 

— Laikyk spindulį prie žemės, Rouze, - pamokė jis. 

Ji padarė kaip liepta. 

O tada kaip įbesta sustojo. 

Kraujo dėmė žolėje buvo nedidelė, bet buvo. Ji pašvietė ten žibin- 
tuvėliu ir dar vieną dėmę rado ant įvažiavimo. O paskui lašų pėdsa- 
ką, beveik nepastebimą, vedantį į ūkinį pastatą. 

Karlo vidinė nuojauta sugrįžo visa jėga. Nemalonus jutimas 
skrandyje. 

Jeigu tik būtų pamatę ją prieš įsilaužiant, būtų galėję kviesti pa- 
galbą. Dabar viskas ne taip paprasta. 

Jis sekundę svarstė. 

Gal jie vis tiek kažkaip išsisuks? Viduje pamatė užtektinai, kas 
rodytų, kad vyksta kažkas įtartino. Tai tikrai bylotų jų naudai. Ir kas 
pasakė, kad tai jie atsakingi už įsilaužimą? Juk jie tikrai neprivalo 
niekam sakyti. 

— Ketinu dėl šito skambinti į Glostrupą, - tarė jis.- Turėtume 
viską vykdyti oficialiau. 

— Ar ne tu sakei, kad Markusas Jakobsenas liepė tau laikytis ato- 
kiai nuo Kurto Vado? - pasitikslino Rouzė, žibintuvėliu švytuoda- 
ma tarp trejų ūkinio pastato durų. 


— Tiesa. 

— Tai ką veiki prie šito namo? 

— Tu teisi, bet vis tiek skambinsiu į Glostrupą, - atsiliepė jis, iš 
kišenės traukdamas mobilųjį. Glostrupo vyrukai galės pasakyti, kokį 
automobilį Kurtas Vadas turi, ir iš karto įspėti. Gal Vado automobi- 
lio bagažinėje guli sužeistas žmogus, ir tas žmogus gali būti Asadas. 
Karlo vaizduotė įsišėlo. 

— Palauk, — staiga tarė Rouzė. - Žiūrėk! 

Ji pašvietė žibintuvėliu į spyną, kuri kabojo nuo vidurinių senų 
arklidžių durų. Įprasta spyna, kokią už dešimt kronų galima nusi- 
pirkti prekybos centre. Tiktai ant šios, įsižiūrėjus atidžiau, buvo ma- 
tyti dvi žymės, ne kas kita, kaip pirštų atspaudai. 

Rouzė patrynė jas seilėmis, o paskui paragavo pirštą. 

Kraujo skonis. 

Karlas atidžiau įsižiūrėjo į spyną, tada iš dėklo išsiėmė pistoletą. 
Lengviausia būtų sutrupinti ją į šipulius, tačiau Karlas troško ma- 
žiau dramatiško sprendimo, todėl daužė ginklo buože į spyną tol, 
kol pirštai ėmė drebėti iš skausmo. Rouzė vis paglostydavo jį skatin- 
dama, kol galiausiai spyna pasidavė. 

— Dabar jokio skirtumo, - tarė ji, viduje čiuopdama elektros jun- 
giklio. 

Jie sumirksėjo. Mirguliuojanti dienos šviesos lempa apšvietė 
patalpą, kokią galėjai rasti kone kiekviename pagalbiniame pastate 
Karlo gimtajame mieste. Lentynos palei sieną, ant jų - gėlių vazonai, 
senos dėžės ir tara bei suvytę gėlių svogūnėliai, metų metus neregė- 
ję dirvos. Prie kitos sienos zvimbė gilus šaldiklis ir buvo atremtos 
metalinės kopėčios, vedančios pro liuką į palėpę, kur Karlas matė 
blausiai šviečiant pliką, daugiausia dvidešimt penkių vatų lemputę. 

Jis užlipo į viršų ir pasidairė patalpoje, iki lubų užverstoje įrėmin- 
tais paveikslais, senais čiužiniais ir krūvomis juodų šiukšlių maišų, iš 


kurių kyšojo seni drabužiai. 

Jis pašvietė žibintuvėliu į nuožulnias, negrabiai apkaltas sienas ir 
pagalvojo, kad čia turėjo būti jauki slėpykla augantiems berniukams. 

— O, Dieve! Karlai! - staiga iš apačios šūktelėjo Rouzė. 

Ji stovėjo pakėlusi šaldiklio dangyį, atlošusi galvą. Karlo širdis 
pradėjo daužytis. 

— Tai niekinga! - pasišlykštėjimo perkreiptu veidu pasakė ji. 

Puiku, - pagalvojo Karlas. - Jei viduje būtų radusi Asadą, būtų 
pasakiusi kažkaip kitaip. 

Jis nusikeberiojo žemyn ir pažvelgė į šaldiklį. Jame buvo daug 
skaidrių plastiko maišelių su žmogaus embrionais viduje. Karlas su- 
skaičiavo aštuonis. Aštuonios mažos gyvybės, taip ir neišvydusios 
dienos šviesos. Jis nebūtų pasakęs „niekinga“. Pamatytas vaizdas jam 
sukėlė visiškai kitokias emocijas. 

— Mes nežinom aplinkybių, Rouze. 

Ji papurtė galvą ir suspaudė lūpas. Buvo akivaizdu, kad moteris 
yra giliai sukrėsta. 

— Kraujas, kurį čia matėm, gali būti iš vieno iš šių maišelių. Gal 
naujasis gydytojas pametė vieną ant kelio, galėjo nuvarvėti ant trin- 
kelių. Tai paaiškintų ir pirštų atspaudus. 

Ji vėl papurtė galvą. 

— Ne, kraujas šviežias, o šie embrionai sušalę į ledą, - ji mostelėjo 
į šaldiklio turinį. - Ar nors viename šių maišelių matai skylę? 

Puikus pastebėjimas. Atrodo, šiuo metu jis smarkiai klysta. 

— Paklausyk, šito mes nesiaiškinsim be pagalbos, - tarė jis. - Kaip 
suprantu, yra trys pasirinkimai. Arba, kol dar turim laiko, nešdi- 
namės iš čia, arba skambiname į Glostrupą ir pranešame apie savo 
įtarimus. Ką, manau, ir derėtų padaryti. Trečias dalykas, turėtume 
pamėginti vėl paskambinti Asadui į kabinetą, - pridūrė. — Iš to, ką 
žinome, jis jau gali būti grįžęs. - Karlas linktelėjo, tarsi įtikinėdamas 


save. — Gal jis pagaliau įjungė savo mobilųjį ? 

Karlas paėmė telefoną. Rouzė papurtė galvą. 

— Ar neužuodi degėsių kvapo? — pasiteiravo ji. 

Karlas neužuodė. Tuo metu jis dar kartą išklausė Asado praneši- 
mą komisariato atsakiklyje. 

- Žiūrėk, - parodė Rouzė, - štai ten. - Ji dūrė į lubas. 

Skambindamas į Asado mobilųjį Karlas pakėlė galvą. Ar ten ti- 
krai dūmai, ar tik dulkės sūkuriuoja blausioje šviesoje? 

Jis stebėjo, kaip Rouzė suka į šoną ir dingsta ant kopėčių, o tele- 
fonų kompanija pranešė, kad abonentas nepasiekiamas. 

- Čia kažkas smilksta, — atsišaukė Rouzė. - Ber sklinda iš ten, 
kur stovi tu. 

Ji negaišdama nulipo. 

— Palėpė tęsiasi toliau nei erdvė čia, apačioje, už šitos turi būti dar 
viena patalpa, - tarė Rouzė, rodydama į galinę sieną. — Ir kaip tik 
šiuo metu kažkur iš vidaus sklinda dūmai. 

Karlas iš karto pastebėjo, kad siena sumontuota iš dviejų didelių 
gipso kartono plokščių. 

Jeigu už šitos sienos yra patalpa, iš čia į ją nepateksi, - galvojo jis, 
o paskui pamatė pirmąsias prasismelkusias dūmų sruogas. 

Rouzė šoko pirmyn ir pradėjo tiriamai kumščiu daužyti sieną. 

- Klausyk! Šičia gana tvirta, o šičia skamba lyg tuščiavidurė, — 
susijaudinusi tarė ji. - Tarsi metalas ar kažkas panašaus. Čia slenka- 
mosios durys, Karlai, aš žinau. 

Jis linktelėjo ir apsidairė. Nebent durys būtų valdomos nuotoli- 
niu prietaisu, kažkur viduje turi būti būdas jas atidaryti. 

— Ko mes ieškome? - pasiteiravo Rouzė. 

- Jungiklio, laido, ko nors ant sienos, kas atrodytų tarsi ne vieto- 
je, - paaiškino jis, vis labiau panikuodamas. 

— O kaip tas daiktas štai ten? - tarė Rouzė, rodydama į sieną virš 


šaldiklio. 

Karlo akys skenavo paviršių, kol pamatė, ką ji turi omeny. Ji teisi. 
Ten buvo plyšys, skilimas, tarsi bylojantis apie kažkokį remontą. 

Jo akys nuslydo juo iki senos varinės plokštelės virš šaldiklio, ji 
atrodė lyg atnešta iš laivo ar kokio didelio mechanizmo. 

Karlas nuėmė ją nuo vinies, apačioje pamatė metalinį dangtelį ir 
atidarė. 

— Mėšlas, - nusikeikė jis, o dūmai, besismelkiantys tarp gipso 
kartono plokščių, vis tirštėjo. Vietoj jungiklio ant nedidelio skydo 
po dangteliu buvo ekranas ir klaviatūra su raidėmis ir skaičiais. At- 
rodė neįmanoma rasti derinį, kuris aktyvuotų mechanizmą ir slen- 
kamosios durys atsivertų. 

— Kodams žmonės panaudoja viską: savo vaikų vardus, asmens 
kodus, žmonos gimtadienį, laimingą skaičių. Ką, po velnių, mums 
daryti? — bėrė Karlas, kartu akimis ieškodamas ko nors, kas padėtų 
išlaužti sieną. 

Tuo metu Rouzė, priešingai, pasitelkė ramią, sisteminę logiką. 

— Pradėsim nuo to, ką pavyks atsiminti, Karlai, - pasakė ji, ženg- 
dama prie klaviatūros. 

— Mano popieriai prasti. Žmogaus vardas Kurtas Vadas, jam aš- 
tuoniasdešimt aštuoneri, tiek tegaliu prisiminti. 

— Gerai, nereikia verstis per galvą. Aš tau padėsiu, - įsiterpė Rouzė. 

Ji rinko raides: T-Y-R-U-M-O P-A-R-T-I-J-A. Nieko. R-E-I-K- 
A-L-A-S. Nieko. 

Vieną po kito ji išbandė žodžius ir skaičius iš įrašų ir iškarpų apie 
Kurtą Vadą, prie kurių leido pastarąsias dienas. Netgi jo žmonos 
gimtadienis buvo įstrigęs jos atminty. 

Tada akimirkai stabtelėjo ir svarstė, kol Karlo dėmesys dalijosi 
tarp dūmų, kylančių iš už sienos, ir pravažiuojančių automobilių ži- 


bintų šviesų, kurios kartkartėmis nutvieksdavo pastatą. 

Staiga Rouzė ryžtingai pakėlė galvą. Gestas bylojo, kad tarp emo 
stiliumi paryškintų akių ir gotės elgesio užsimezgė mintis, kuri kartu 
yra ir logiška, ir įmanoma. 

Jis stebėjo, kaip juda jos pirštai. 

H-E-R-M-A-N-S-E-N. | 

Pasigirdo caktelėjimas. Sienos elementai slysdami prasiskyrė ir 
atskleidė paslėptą patalpą, sklidiną dūmų, dabar pradėjusių virsti jų 
link. Kartu, staiga priplūdus deguonies, į orą šoko liepsna. 

— Velnias! - suriko Karlas. Jis stvėrė iš Rouzės rankų žibintuvėlį 
ir nėrė į patalpą. 

Karlas pamatė dar vieną šaldiklį ir lentynas, kurios atrodė pilnos 
archyvų. Tačiau jo žvilgsnis ir visi pojūčiai susitelkė į ant grindų 
dryksančią glebią figūrą. 

Liepsnos jau laižė Asado kelnių klešnes. Karlas jį ištempė, o Rou- 
zei liepė mesti ant kolegos apsiaustą ir užslopinti liepsnas. 

— O Dieve, Dieve, Dieve, jis vos kvėpuoja, - paklaikusi rėkė ji, 
o Karlas dirstelėjo į patalpą ir spėjo pastebėti, kad ugnis taip viską 
užvaldė, jog pastangos ką nors gelbėti iš vidaus būtų bevaisės. 

Paskutinis dalykas, kurį jis pastebėjo prieš ištermpdamas Asadą į 
lauką, buvo žodžiai, krauju užrašyti ant beveik visų paviršių šiame 
ankštame kambarėlyje: „Čia buvo Asadas“, o paskui ant grindų palei 
šaldiklį — tirpstantys likučiai žiebtuvėlio, kuris atrodė stebėtinai pa- 
našus į tą, kurį Karlas paliko ant savo rašomojo stalo vos prieš kelias 
valandas. 

Pirmoji atvažiavo greitoji pagalba. Paramedikai paguldė Asadą 
ant neštuvų ir pro deguonies kaukę pradėjo į plaučius pumpuoti gy- 
vybę. 

Rouzė tylėjo kaip kapas. Iš to, kaip atrodė, buvo aišku, kad gali 


pratrūkti bet kurią minutę. 

- Jis išgyvens, tiesa? — paklausė Karlas greitosios pagalbos perso- 
nalo, mėgindamas suvaldyti tumulą emocijų, kurių apskritai vargiai 
žinojo turįs. Jis pakėlė antakius bergždžiai mėgindamas sulaikyti 
ašaras, bet jos vis tiek prasiveržė. - Dėl Dievo meilės, Asadai. Nagi, 
bičiuli! 

— Jis vis dar gyvas, - tarė vienas iš vyrų. - Tačiau apsinuodiji- 
mo dūmais atvejis, toks kaip šitas, dažnai būna mirtinas. Gali būti 
kūno ir kvėpavimo sistemos nudegimų, apsinuodijimas. Turite būti 
pasiruošę blogiausiam. Bjauriai atrodo ir smūgis į pakaušį, gali būti 
lūžusi kaukolė, vidinis kraujavimas. Ar gerai jį pažinojote? 

Karlas lėtai linktelėjo. Jam buvo sunku, tačiau nė iš tolo tiek, kiek 
Rouzei. 

- Visada lieka viltis, - tarė paramedikas, kol gaisrininkai, šūkau- 
dami vienas kitam nurodymus, puolė vynioti žarnas. 

Karlas apsikabino Rouzę ir pajuto, kaip ji virpa. 

— Viskas bus gerai, Rouze, jis ištemps, - kalbėjo jai, suprasdamas, 


kaip tuščiai skamba žodžiai. 


Ilgai netrukus operatyviniu automobiliu atvykę paramedikai 
praplėšė Asado marškinius, kad greitai galėtų įvertinti jo širdies ri- 
tmą ir kvėpavimą, tačiau kažkas trukdė. Vyrai praplėšė dar labiau ir, 
ištraukę iš Asado drabužių pluoštą popierių, numetė juos ant žemės. 

Karlas pakėlė. 

Buvo du atskiri rinkiniai: krūva susegtų lapų su užrašu viršuje: 
„Reikalas, narių sąrašas“. 

Kitas aplankas buvo plonas: PACIENTAS Nr. 64. 

Rugsėjis, 1987 


Buvo dvidešimt po penktos, Netė nerpė eilę po eilės. 

Po plačiai atvertais langais ėjo visokio augumo, stoto ir figūrų 
žmonės, kai kurie netgi trumpam stabtelėdavo priešais pastatą, ta- 
čiau Kurto Vado nebuvo matyti nė ženklo. 

Netė bandė atsiminti paskutinį jų pokalbį. Tikslų momentą, kai 
ji padėjo telefono ragelį. Ar tada pajuto, kad jis įplaukė į jos tinklą? 
Ir vis dėlto klydo. Ar tikrai ? 

Gal jis stovi už medžių apačioje ir stebi. Gal jis matė įeinantį Fili- 
pą Niorvigą, kuris taip ir nebeišėjo? Ar taip galėtų būti? 

Netė liūdnai pasitrynė pakaušį. Be Kurto Vado, nebus triumfo, 
proto ramybės, o dabar ji jautė, kaip nervinė įtampa virsta galvos 
skausmu. Jei tučtuojau neišgers vaistų, migrena įsisiautės, ir Netė 
neturės nei laiko, nei jėgų su ja kovoti. Šią akimirką jai kaip niekad 
reikėjo aiškiai mąstyti ir būti pasiruošusiai. 

Galvoje jau pradėjus tvinksėti, Netė nuėjo į vonią, išsiėmė iš vais- 

Nieko baisaus, yra dar vienas buteliukas bufete su staltiesėmis, — 


pagalvojo ji. 

Išėjusi į koridorių moteris peržvelgė jį visą iki pat uždarytų valgo- 
mojo durų. Vėl teks ten eiti, žiūrėti į sidabro įrankius, grafiną, krišto- 
lo taures ir lavonus, ragaujančius paskutinę vakarienę. 

Apsisprendusi kuo greičiau atidarė sandariojo kambario duris ir 
lygiai taip pat greitai jas uždarė. Net ir dabar dvokas buvo nuodingai 
slogus, ypač dėl Filipo Niorvigo. 

Ji su panieka pažvelgė į jo lavoną. Su juo teks padirbėti, kai kū- 
nai bus paruošti. Galbūt net ir su visais, mąstė, suradusi papildomų 
tablečių. 

Atsisėdusi stalo gale Netė vieną po kitos pradėjo apžiūrinėti savo 
aukas. 

Išskyrus Tagą, kuris vis dar gulėjo ant grindų lyg į krantą išmestas 
ruonis, visi sėdėjo dailiai išrikiuoti. Rita Nielsen, Vigas ir Filipas. 

Ji įsipylė stiklinę vandens, įsidėjo į burną tris tabletes, žinodama, 
kad pakaktų dviejų, ir pakėlė krištolo taurę apsiblaususių akių ir nu- 
linkusių galvų link. 

— Į sveikatą, ponai ir ponios, - tarė ir nurijo tabletes. 

Sukikenusi iš tosto, Netė pagalvojo apie formaliną, kurį netrukus 
supils savo tyliems svečiams į gerkles. Jis apsaugos, kad taip baisiai 
neirtų. 

— Būkite kantrūs. Savo gėrimus gausite netrukus. Greitai sulauk- 
site draugijos, pora iš jūsų ją pažįstate. Ji vardu Gitė Carlz. Teisingai. 
Ta bjauri šviesiaplaukė, kai kurių iš mūsų gyvenimą toje pragaro sa- 
loje pavertusi apgailėtinu. Kadaise ji buvo 4e72720s rūšies, todėl rei- 
kia tikėtis, kad išsaugojo šiek tiek tų pačių bruožų. Juk nenorime, 
kad ji pažemintų mūsų standartus, tiesa? 

Netė širdingai juokėsi, kol galvos skausmas priminė: kas per daug, 
tas nesveika. Tada atsistojo, nusilenkė savo svečiams ir išskubėjo. 

Nenorėjo, kad Gitei Carlz reiktų laukti. 

Po pusryčių Rita Nielsen pasivedėjo ją į šalį. 

- Klausyk, Nete, kai Gitė Čarlz nuo tavęs pavargs, ims ir išmes, o 
tada prasidės visos tavo bėdos. Matei, kas atsitiko man. 

Ji iškišo ranką ir parodė Netei adatų žymes. Iš viso penkios, su- 
skaičiavo Netė. Keturiomis daugiau, nei sulaukė ji pati. 

— Mano gyvenimas dabar - grynas pragaras, - kalbėjo Rita, bu- 
driai dairydamasi aplink. - Tos prakeiktos prižiūrėtojos vis tildo 
mane ir stumdo, jei nepasisaugau. Jos verčia mane plauti tualetus, 
skalbti menstruacijų skudurus ir tvarkyti virtuvės atliekas. Blogiausi 
darbai su didžiausiomis idiotėmis kiaurą dieną. Jos ant manęs užsi- 
sėdusios: „to nedaryk“, „ano nedaryk“ ir „mes tave perspėjom“. Tar- 
si joms baisiausiai patiktų visą laiką ant manęs stumti. Ir viskas per 
Gitę. Va, pažiūrėk. 

Rita nusigręžė, atrišo kombinezono virveles, visiškai jį nusitraukė 
ir parodė ryškius tamsiai raudonus nubrozdinimus ant šlaunų, po 
sėdmenimis. 

— Manai, jie savaime čia atsirado? — Ji vėl atsigręžė į Netę pa- 
kėlusi rodomąjį pirštą. — Ir aš paprasčiausiai žimau — kai kitą kartą 
atvažiuos gydytojas, jos įkalbės mane sterilizuoti. Štai kodėl turiu 
pasprukti dabar, o tu keliausi su manim, ar girdi? Man tavęs reikia. 

Netė linktelėjo. Gitės Čarlz grasinimai nunuodyti ją drignėmis 
yra viena, bet jos ledinis elgesys su kitomis merginomis - visiškai kas 
kita. Kaip ji stūgaudavo juoku pasakodama apie tai, kad elgiasi su 
jomis, kaip tik fantazija leidžia, ir rekomenduoja jas sterilizuoti, jei 
mano tinkama, neatsižvelgiant į jų norus ir maldavimus. 

Netė taip pat pradėjo baimintis Gitės įgeidžių. 


— Kaip mes perplauksime sąsiaurį? - paklausė ji. 

— Palik tai man. 

— Tada kam tau manęs reikia? 

— Kad gautum pinigų. 

— Pinigų? Kaip? 

— Pavogsi Gitės santaupas. Kol buvau jos numylėtinė, gyrėsi tu- 
rinti. Žinau, kur ji laiko pinigus. 

— Kur? 

— Savo kambaryje, kvaiša. 

— Kodėl pati nepavagi? 

Rita nusišypsojo ir parodė į savo drabužius. 

— Nejau manai, kad mums, merginoms su kombinezonais, lei- 
džiama klaidžioti koridoriais? - Jos veidas vėl surimtėjo. - Tą reikia 
padaryti dieną, kai Gitė varinėja mus lauke. Žinai, kur ji laiko savo 
raktą. Pati sakei. 

— Nori, kad padaryčiau tai dieną? Bet aš negaliu. 

Rita sugniaužė kumštį ir tvirtai prispaudė Netei prie smakro. Ji 
buvo visa išbalusi, skruostų raumenys įsitempę. 

— Galėsi, jei nenori nemalonumų. Maža to, padarysi tai šiandien 


pat. Galėsim bėgti šiąnakt. 


Gitės kambarys buvo aukštu aukščiau siuvyklos. Beveik visą rytą 
Netė sėdėjo prakaito karoliukais nusėta viršutine lūpa, laukdama 
tinkamo momento kelioms minutėms nemačiomis ištrūkti. Tačiau 
progos nepasitaikė. Darbas tą dieną buvo lengvas, ir prižiūrėtoja ra- 
miai sėdėjo prie lango su siuvinėjamu audiniu rankoje. Siuvykloje 
buvo neįprastai rami diena be šurmulio ir jokių užduočių palakstyti. 

Netė apsidairė. Reikia sukelti kokį nors šurmulį. Tik klausimas, 
kur ir kaip. 

O tadajai šovė mintis. 

Priešais ją sėdėjo dvi merginos, prostitutės iš Piserendeno, apleis- 
tos senosios Kopenhagos dalies. Jos buvo pasivadinusios Bete ir Beti, 
nes visada rengėsi kaip Betė Deivis ir Beti Greibl, kuriomis žavėjosi 
ir visaip stengėsi kuo labiau supanašėti. Netė neturėjo supratimo, kas 
yra tos Holivudo žvaigždės, nes ji gyvenime nebuvo kine, ir neper- 
traukiamas anų tarškėjimas apie savo dievaites jau seniai buvo pradė- 
jęs ją nervinti. 

Ten buvo dar viena kekšė - Pija iš Orhuso, ji sėdėjo už Netės ir 
audė. Pija buvo tylesnė už daugumą, galbūt todėl, kad buvo gana lėto 
mąstymo, viena iš tų senesnių prostitučių, kurios ilgai medžiodamos 
jau buvo išbandžiusios beveik viską, ką galima veikti su vyrais. Pija ir 
Beti su Bete galėjo papasakoti daug istorijų apie savo darbą, bet tai 
daryti galėdavo tik trumpai, kol nebūdavo prižiūrėtojos. Buvo kalbų 
apie sifilį ir gonorėją, apie bylas, iškeltas už įvairius seksualinius pa- 
tarnavimus, apie dvokiančius vyrus ir apie tai, koks stebėtinai efek- 
tyvus yra tikslus smūgis į kiaušius, kai reikia paraginti užsispyrusį 
klientą sumokėti. 

Netė dirstelėjo per petį. Mergina iš Orhuso pakėlė galvą ir jai nu- 
sišypsojo. Ji tris kartus buvo pastojusi. Visi trys vaikai buvo atimti ir 
atiduoti įvaikinti iš karto po gimdymo. Pija, tikėtina, netrukus ke- 
liaus į operacinę Korsioro ligoninėje sterilizacijai. Netė pernelyg ge- 
rai suprato, kas ten vyksta, ir merginos visada aistringai pasisakyda- 
vo. Psichiatrinių ligoninių vyriausiųjų gydytojų prašymu, Socialinių 
reikalų ministerija nemažai moterų nukreipdavo sterilizacijai net be 
jų žinios. Šių moterų gyvenime tiksėjo laiko bomba, galėjusi sprogti 
bet kurią minutę. Visos tai žinojo, įskaitant ir Piją iš Orhuso. Dėl to 
ji laikė nuleidusi galvą ir buvo panirusi į svajones. Visos saloje turėjo 
savų svajonių, ir dauguma jų buvo apie šeimą ir vaikus. 


Taip pat ir Pijos su Nete. 

Netė atsisuko į Piją ir prisidengusi delnu burną sušnibždėjo: 

— Gaila, kad turiu tau pasakyt, Pija, bet Beti su Bete mala liežu- 
viais. Girdėjau jas prižiūrėtojai pasakojant, neva gyreisi galinti užsi- 
dirbti šimtą kronų per vieną rytą vien čiulpdama, ir kad vėl tą patį da- 
rysi, jei kada iš čia išeisi. Pagalvojau, turi apie tai žinoti, nes Gitė Carlz 
gal jau žino. Labai gaila, kad turėjau tau pasakyti, bet taip jau yra. 

Staklės nutilo ir Pija susidėjo rankas į skreitą. Jai reikėjo pasėdėti 
ir suvirškinti, ką Netė pasakė. Suvokti pasekmes ir neįtikėtiną Beti su 
Bete išdavystę. 

— Darjos sakė, kad tu ruošiesi įsmeigti žirkles į Gitę Čarlz, — su- 
šnibždėjo Netė. - Ar tai tiesa? 

O tada tos merginos viduje kažkas brakštelėjo, po sekundės ji at- 
sistojo ir visiems parodė, kaip sunkiai smūgiuoja gatvinė iš Orhuso. 
Netė atsitraukė ir spruko iš kambario tuo metu, kai prižiūrėtoja šau- 
kėsi pagalbos, o į trijų prostitučių muštynes įsitraukė ir kitos mergi- 
nos. 

Jos bėgo tekinos iš virtuvės ir sandėlių, kažkas paskambino varpe- 
liu, kabėjusiu už vyresniosios kabineto. Akies mirksniu kitais atžvil- 
giais neišskirtinė diena virto šauksmų ir klyksmų pragaru, ore skam- 
bėjo žodžiai, kurių padorios merginos nieku gyvu neištartų. 

Laiptais iki Gitės kambario Netė užlėkė per sekundę ir greitai su- 
graibė raktą ant atbrailos virš durų. 

Netė niekada anksčiau nebuvo viduje, tad dabar pamatė, koks 
tvarkingas kambarys su dailiais paveikslais ant sienų ir kruopščiai pa- 
klota lova. Gitė turėjo nedaug daiktų mažoje komodoje prie lovos ir 
porą tvirtų ėjimo batų, kurių Netė niekad nematė jos avinčios. 

Tuose batuose ji ir rado beveik penkis šimtus kronų ir žiedą su 
išgraviruotu įrašu: „Alistairas Čarlzas Olinai Jensen, Torshaunas, 
1929 m. rugpjūčio 7 d“ 

Žiedą ji paliko kur buvus. 

"Tą vakarą abi bausmės vienutės - rūsyje ir toji viršuje buvo užim- 
tos siuvyklos mušeikų. 

Buvo viena iš tų dienų, kai pietaudamos visos tylėjo kaip žuvys. 
Nė viena iš merginų nebuvo linkusios atkreipti dėmesį į save, kol ke- 
letas jų sargybinių vis dar vaikšto pasipuošusios mėlynėmis po ry- 
tmetinio skandalo. Oras net traškėjo įtampa. 

Rita spoksojo į Netę ir purtė galvą. Sukelti tokį triukšmą - tikrai 
ne šitai ji turėjo omenyje. 

Ji pakėlė į viršų visus dešimt pirštų, o paskui — du atskirai. Va- 
dinasi, jos išeina vidurnaktį, nors kaip Rita tikėjosi ištrūkti iš šitos 
erzelynės, Netei nė iš tolo nebuvo aišku. 

Ji nė per milijoną metų nebūtų atspėjusi, kad Rita padegs savo 
kambario draugės lovą. Žinoma, degtukai buvo iš tų daiktų, kuriuos 
prižiūrėtojos ypač saugojo, bet Rita buvo Rita. Tereikėjo vieno deg- 
tukėlio ir juostelės su siera nuo dėžutės, pavogtos iš virtuvės. Jie buvo 
saugiai paslėpti tarp krūtų beveik visą dieną ir laukė, kol bus panau- 
doti, kai jos debilė kambario draugė užmigs. 

Ši ir sukėlė pavojų, kai atsibudusi pamatė degančią antklodę ir 
dūmų pilną kambarį. Akimirksniu visos buvo pakeltos ir išvestos 
laukan, nes taip jau buvo anksčiau nutikę. Porą kartų degė arklidės, 
o prieš daugelį metų liepsnų buvo apimta visa įstaiga. Kone per se- 
kundę pasirodė ir švyturio prižiūrėtojas su padėjėju, išsipešiojusiais 
marškiniais, palei blauzdas kabančiomis petnešomis, ir pradėjo or- 
ganizuoti pompas bei kibirus, nurodinėti vandens nešėjoms. 

Rita su Nete susitiko už prieskonių darželio ir atsigręžė į liepsną, 
kuri staiga šoko su trenksmu pro Ritos kambario langą, į vaiskų nak- 


ties dangų paleisdama dūmų sūkurį. 

Ilgai netruks, kol Rita bus įtarta ir imta jos ieškoti, todėl laiko jos 
turėjo nedaug. 

Kaip Netė ir spėjo, parafino lempelės šviesoje Pyieglobstyje jų lau- 
kė valtininkai. Ji tik nesitikėjo, kad tarp jų bus jos neatpažinsiantis 
Vigas. 

Jis nužvelgė ją su tokia pat gašlia šypsena kaip ir tada, kai Netė jį 
su bičiuliu matė laukiančius savo eilės paimti Ritą iš užpakalio. Gal 
moteris ir norėtų, kad šitaip į ją žvelgtų mylimasis, bet tikrai ne ne- 
pažįstamasis, o dabar - dar svetimesnis. 

Kai Netė jam pasakė, kad yra ta pati mergina iš mugės, jis net 
neprisiminė to nutikimo. Tik nusijuokė ir pasakė, kad, jei jau kartą 
voliojosi šiene, tai kuo puikiausiai gali tai pakartoti. 

Netė pajuto, kaip jos širdis perskilo į dvi. 

Kitas vyras suskaičiavo pinigus ir pareiškė, kad tiek nepakaks. Jos 
turi gultis ant stalo ir praskėsti kojas, kad atlygintų skirtumą. 

Taip aiškiai nebuvo tartasi. Rita pradėjo aikštytis, supykusi užsi- 
puolė vyrus. Netrukus paaiškėjo, kad to daryti nereikėjo. 

— Gerai, tu gali likti saloje, — tarė vyras ir smogė jai į veidą. - Neš- 
dinkis po velnių. 

Netė dirstelėjo į Vigą tikėdamasi, kad jis paprieštaraus, tačiau 
liko abejingas. Tai bylojo, kad ne jis vadovauja ir yra patenkintas savo 
statusu. 

Rita persigalvojo. Ji pasikėlė suknelę, bet vyrai nebesidomėjo. 
Kam vargintis su įtūžusia harpija, kurią jau dulkino nesuskaičiuoja- 
mus kartus, kai galima turėti šį tą naujo. Štai kaip jie mąstė. 

— Nagi, Nete, eikim. Atiduokit mūsų pinigus, - pareikalavo Rita. 
Vyrai tik dar garsiau nusijuokė ir pasidalijo banknotus. 

Netė persigando. Gitė Čarlz supras, kad tai ji pavogė jos santau- 


pas. Kaip ji grįš? Ten virs pragaras žemėje. 

- Galite padaryti tai sa manim, - sumikčiojo ji ropšdamasi ant 
stalo, o vyrai išstūmė Ritą iš pašiūrės. 

Ji girdėjo, kaip Rita lauke keikiasi, tačiau paskui viskas nurimo, 
išskyrus smaigstantį ją unkščiantį nepažįstamąjį. 

Kai jis baigė ir atėjo Vigo eilė, Netei pasidingojo, kad ji niekada 
gyvenime nebegalės verkti, ir kad gyvenimas, koks jis turėtų būti, 
galutinai iš jos atimtas. Ji neįsivaizdavo, kad įmanoma tiek daug iš- 
davysčių, šitiek niekšybių. 

Kol Vigas tenkinosi, jos akys klaidžiojo po nedidelę erdvę tarsi 
atsisveikindamos ne tik su Sproge, bet ir su mergina, kuria ji kadaise 
buvo. 

Ir tą pačią akimirką, kai Vigo kūnas įsitempė kulminacijai, jo 
bičiuliui šiepiantis kampe, su trenksmu atsidarė durys ir ji atsidūrė 
priešais kaltinantį Ritos pirštą ir veriamą Gitės Čarlz žvilgsnį. 

Vyrai dingo akimirksniu, o Netė liko tarsi prikalta prie stalo, ap- 
nuoginta lytimi. 

Nuo tos akimirkos Netės neapykanta abiem moterims ir Vigui, 
kuris save vadino vyru, bet buvo ne ką geresnis už paršą, neturėjo 


ribų. 

Lapkritis, 2010 


Pasukęs už Briondbiuosterio bažnyčios Kurtas nustebo pamatęs 
tvyrantį chaosą ir būrius šaltyje susitraukusių žiūrovų. 

Virpulys perliejo nugarą suvokus, kad jie stovi prie jo namo. Mė- 
lyni švyturėliai, liepsnos, šauksmai ir riksmai, ugniagesių pompų 
gaudimas. Kiekvieno košmaras. 

— Aš savininkas. Kas atsitiko? — suriko jis, pasiruošęs gintis. 

— Teiraukitės policijos, vos prieš kelias minutes jie dar buvo čia, - 
atsiliepė gaisrininkas, liedamas paskutines ūkinio pastato viduje žė- 
ruojančias žarijas. - Kuo jis buvo vardu, tas detektyvas? Gal atsime- 
ni? - paklausė jis kolegos, vyniojančio žarnas. 

— Regis, Mjorkas? - Vyras papurtė galvą akivaizdžiai neįsitikinęs, 
tačiau atsakymo pakako. 

Kurtas išgirdo pakankamai. Nieko gero. 

- Turiu pasakyti, pone, jums pasisekė, - kalbėjo antrasis gaisri- 
ninkas. - Dar kelios minutės, ir ūkinio būtų nebelikę, o labiausiai 
tikėtina, ir tos nendrėmis dengtos pašiūrės palei Ivero gatvę. Bijau, 


kad viduje rastas smarkiai sužalotas žmogus. Atrodė kaip čigonas. 

Gal koks benamis susirado sau vietelę prigulti? Mes manome, kad ti- 
kriausiai jis sukėlė gaisrą, nors iš tikrųjų dar nežinome. Jis čia degino 
kažkokius popierius, tikriausiai, kad sušiltų. Nenustebčiau, tačiau 
šiuo metu tai irgi tik spėjimas. Siūlau jums susisiekti su policija. 

Kurtas neatsakė. Šito tai jau tikrai nedarys. 

Jis pašvietė žibintu į arklides ir pamatė, kad slenkamosios sau- 
gyklos durys atidarytos, grindys už jų nuklotos pelenų sluoksniu. 
Vaizdas jį sukrėtė. 

Jis palaukė, kol ugniagesiai išsinešdino, tada pro permirkusias 
nuolaužas įėjo į archyvą ir pamatė, kad nieko, visiškai nieko nebeli- 
ko. Tik užrašai ant sienų. 

„Čia buvo Asadas“ 


Jis vos nepargriuvo. 


- Viskas dingo, - pasakė jis Lionbergui saugiąja linija. - Viskas. 
Pacientų kortelės, iškarpos, konstitucija, dokumentai, narystės sąra- 
šai, laiškai. Liepsnos viską pasiglemžė! 

- Viliuosi, tu neklysti, - tarė Lionbergas. - Žinoma, tai siaubin- 
ga, bet turime viltis, kad viskas iš tikrųjų prarasta. Sakei, kad tas Ha- 
fezas al-Asadas vis dar buvo gyvas, kai jį palikai, tačiau ar žinome, 
kokios būklės jį rado policija? Gal juos atvedė jo mobilusis? 

— Ne, mes jį paėmėm ir išjungėm. Mikaelis peržiūrėjo jo atmin- 
tį, kad pamatytų, ar neras už ko užsikabinti. Tačiau pats telefonas, 
mūsų rankose, buvo išjungtas. Todėl ne, neturiu jokio supratimo, 
kaip Mjorkas jį rado. 

— Gerai, duok man dešimt minučių susisiekti su ligoninėmis. 


Atskambinsiu. 

Kurtas drebėjo iš pykčio ir nevilties. Jeigu tik jis būtų atidėjęs ap- 
silankymą pas laidotuvininką iki rytojaus, jeigu nebūtų pažinojęs jo 
iš puikaus darbo partijoje, nieko panašaus nebūtų nutikę. 

Jis nusivylęs papurtė galvą. Kodėl reikėjo gerti antrą puodelį ka- 
vos? Kodėl laidotuvininko žmona taip ilgai reiškė užuojautą? Tik 
kokia, po velnių, nauda iš šių klausimų dabar? Kas gero iš tų „jeigu 
tik“? Taip nutiko, ir viskas. 

Dabar reikia laikytis plano. Tai gana paprasta. Eliminavę arabą, 
imsis jo kolegos. O kai ir tas bus pašalintas, kas įvyks nedelsiant, ry- 
tojaus dieną, nusiųs žmogų iš centrinės nuovados į komisariato rūsį 
išnešti Niorvigo bylų. 

"Tada pati staigiausia grėsmė partijai bus pašalinta. Toks jų pirmas 
tikslas. 

Tačiau lieka faktas, kad skyriuje dar dirba padėjėja. Moteris nėra 
tokia ryški, pasak informatoriaus, todėl šią problemą bus lengva 
įveikti. O jei jų žmogus klysta, jie netrukus ras būdą ją sukompromi- 
tuoti ir pašalinti iš sistemos. Šitiek jis gali pažadėti. 

Kiek Kurtas informuotas, Siorenas Brandras jau nebe problema, 
o netrukus Mikaelis bus išsiųstas į Madagaskarą pasirūpinti Mija 
Niorvig ir Herbertu Sionderskovu. 


Po to liks tik viena galima grėsmė. Netė Hermansen. 


Labai svarbu, kad jos mirtis atrodytų natūrali. Mirties liudijimas, 
greitos laidotuvės, ir viskas bus baigta. Amžiams, vylėsi jis. Dabar 
ir Kurto archyvus surijo ugnis - lygiai taip pat, kaip jo bičiuliai iš 
Reikalo sunaikino savo užrašus. Karlui Mjorkui ir Hafezui al-Asadui 


neišvengiamai pražuvus, policijos tyrimas, labiausiai tikėtina, grės- 

mės nebekels, jei, kaip Kurtui buvo pranešta, „O“ skyrius linkęs pa- 
silaikyti tyrimus sau. Partija netrukus bus palikta klestėti ramybėje ir 
jo gyvenimo darbas ims vesti vaisius. 

Kurtas linktelėjo sau. Jis viską kruopščiai apgalvojo ir buvo tikras, 
kad jokios žalos nebus padaryta, priešingai. 

Teliko laukti Lionbergo pranešimo iš ligoninės, į kurią buvo nu- 
vežtas arabas. 

Jis užlipo laiptais ir trumpam atsigulė šalia savo mylimosios. Jos 
oda dabar atrodė kaip sniegas ir buvo dar šaltesnė. 

— Leisk man tave sušildyti, brangiausioji Beata, - tarė jis, traukda- 
mas jos kūną prie savęs. Jis nebeatsiliepė jo artumui. Mirtis sustingdė 
jį, kol vyras gėrė kavą su jam nieko nereiškiančiais žmonėmis. Ką jis 
sau galvojo? 

Suskambo mobilusis. 

— Taip, Lionbergai. Radai jį? 

- Jis nuvežtas į Vidourę. Padėtis kritiška. Labai gali būti, kad ara- 
bas visai neatsigaus. 

Kurtas su palengvėjimu atsiduso. 

— Kas su juo? 

— Karlas Mjorkas. 

— Suprantu. Nežinai, jis nieko nepaėmė iš saugyklos? 

— Abejoju. Jei ir paėmė, tai nedaug. Mums kalbantis, mūsų kon- 
taktas sėdi ligoninės laukiamajame priešais Mjorką. Kitu telefonu 
jos paklausiu, ar ką nors žino. Luktelk sekundę. 

Jis girdėjo Lionbergo balsą fone, o paskui traškesį prie ausies. 

— Sunku pasakyti. Ji negali prieiti taip arti, kad pamatytų. Mjor- 
kas turi kažką panašaus į sąrašą, tačiau tai gali būti tik ligoninės in- 
formacija paciento draugams ir artimiems giminaičiams. 


— Sąrašą, sakai? 

— Taip, bet nusiramink, Kurtai, tikriausiai tai niekniekis. Blo- 
giausia jau praeity, mano drauge. Žvelgiant iš istorinės perspektyvos, 
žinoma, apmaudu, kad praradome visus dokumentus apie Reikalo 
ir Tyrumo partijos įkūrimą. Tačiau, kadangi mes savo pacientų kor- 
teles patikėjome ugniai, gali išeiti į gera, kad ir tavo archyvai išėjo 
dūmais. Šiaip ar taip, kaip tu, Kurtai? Kaip viską pakeli? 

— Sunkiai, - jis giliai įkvėpė. - Beata mirė. 

Stojo ilga tyla. Kurtas žinojo, kokius jausmus Lionbergas ir daug 
kitų senų organizacijos narių puoselėjo Beatai. Ne tik kaip puikiai 
organizatorei, žmogui, su kuriuo lengva rasti bendrą kalbą, bet ir 
kaip moteriai. Beata buvo unikali. 


— Tesiilsi ramybėje, — tik tiek Lionbergas pajėgė pasakyti. 


Su laidotuvininku buvo sutarta, kad jis su padėjėjais ateis paimti 
Beatos kūno kitą rytą dešimtą valandą. Daugiau procedūros nebuvo 
galima atidėti, taip jam pranešė. Mažų mažiausiai - laikas buvo ne- 
tinkamas. 

Kurtas su liūdesiu žvelgė į moterį. Buvo apsisprendęs tąnakt iš- 
eiti su ja. Atvykę laidotuvininkai būtų pamatę, kad teks atvažiuoti 
antrąkart. 

Tačiau įvykiai padiktavo kitaip. 

Pirmiausia jam reikia įsitikinti, kad Karlas Mjorkas ir Hafezas al- 
Asadas tikrai pašalinti iš kelio, ir kad sąrašas, kurį tyrėjas šiuo metu 
skaito sėdėdamas antiseptiniame laukiamajame, nėra tas, dėl kurio 
baiminasi Kurtas. 

Jis surinko Mikaelio numerį. 

— Nelaimei, Hafezas al-Asadas sugebėjo ištverti smūgį į galvą ir 


padegti archyvą, - pranešė Vadas. - Bet mažai tikėtina, kad jis ištvers 

sužalojimų poveikį. Sekti padėtį mums padeda geras ir ištikimas 
kontaktas ligoninėje. Slaugytoja, kuri anksčiau kelis kartus mums 
padėjo, nedvejodama pasitarnaus vėl. Apskritai nemanau, kad reikia 
pernelyg jaudintis dėl arabo. Mūsų problema yra Karlas Mjorkas. 

— Supratau, - pasigirdo atsakymas kitame gale. 

— Šįkart neišleisk jo iš akių nė sekundei, Mikaeli. Rasi jį Vidourės 
ligoninėje. Noriu, kad atidžiai jį stebėtum, kad ir kur jis eitų, supran- 
ti? Noriu, kad jis būtų pašalintas pasitaikius pirmai progai. Pribaik 
jį, kad ir ką prireiktų daryti. Daryk, ir neatidėliodamas. 

Lapkritis, 2010 


Iš to, kaip įsitempusi Rouzė stebeilijosi į mirtinai blyškų Asado 
veidą, kai jį kėlė iš greitosios pagalbos automobilio priešais ligoninės 
priimamąjį, Karlas suprato, kad budynių laukiant žinių apie Asado 
būklę ji neištvers. 

— Ar galėsi pati parvažiuoti namo? - pasiteiravo jis mirkčiojant 
mėlyniems žiburėliams. Karlas padavė Rouzei raktelius ir prisiminė, 
kokia tikrai apgailėtina vairuotoja ji yra, tačiau jau buvo per vėlu. 

— Ačiū, - padėkojo Rouzė ir greitomis jį apkabino. Nuostabi aki- 
mirka prieš jai liūdnai mostelint Asado neštuvų link ir nudūlinant 
link Ford Ka. 

Šiuo metu bent jau eismas nėra intensyvus, - raminosi Karlas. Jei 
kas nors nutiks ir Rouzei, jis iš karto mes darbą. 

Gal tikrai turėtų? 


Operacinėje prie Asado plušo ilgai, kol galiausiai priešais Karlą 


laukiamajame pasirodė liūdno veido gydytojas ir pranešė, kad 

padėjėjo plaučiai, regis, atsigavo, tačiau nuo smūgio skilo kaukolė 
ir į smegenis išsiliejo kraujas, todėl jis nieko nepažada. Tiesą sakant, 
Asado būklė tokia rimta, kad jį nuspręsta perkelti į Valstybinę ligo- 
ninę, traumų centras jau ruošiasi jo atvykimui. Ten jis bus kruopščiai 
ištirtas ir, labiausiai tikėtina, vėl atsidurs operacinėje, o paskui - in- 
tensyvios slaugos skyriuje. 

Karlas linktelėjo, viduje kovėsi sielvartas ir pyktis. Jis jautė, kad 
dar nereikia šito sakyti Rouzei. Priglaudė prie krūtinės vieną tų po- 
pierių, kuriuos po savo marškiniais slėpė Asadas. Kurtas Vadas už tai 
sumokės. O jei nesugebės prismeigti jo teisėtai, yra kitų būdų susi- 
tvarkyti. Dabar jam niekas nesvarbu. 

— Tik dabar išgirdau, - pasigirdo koridoriuje pažįstamas balsas ir 
jo link atskubėjo Markusas Jakobsenas. 


Taip sušiktai liūdna ir jautru iš karto, kad Karlui teko šluostytis 
akis. 


— Mes galime grįžti į komisariatą, Markusai, - tarė Karlas. - Ne- 
galėsiu ištverti namuose ir reikia daug ką sutvarkyti. 

Markusas Jakobsenas pažvelgė į galinio vaizdo veidrodėlį ir tru- 
putį jį pataisė. 

- Juokinga, kaip ilgai tas automobilis seka iš paskos, — tarė ir pa- 
žvelgė į Karlą. - Taip, suprantu. Bet iš tavęs nebus naudos be miego 
ir maisto. 

— Gerai, kai grįšim, pirmiausia galėsi man įpilti Garmmel Dansk. 
O miegas truputį palauks. 

Jis trumpai nupasakojo Markusui, kas atsitiko per dieną. Karlas 


nežinojo, kaip elgtis. 

- Įsakiau judviem laikytis atokiai nuo Vado, Karlai. Tu nepaklu- 
sai, o dabar žiūrėk, kur atsidūrėm. 

Karlas linktelėjo. Teisingai. Taip turėjo įvykti. 

— Taip sakant, gerai, kad laikeisi savo, - pridūrė jis. 

Karlas pasuko galvą ir pažvelgė į viršininką. 

— Ačiū, Markusai. 

Bosas akimirką dvejojo, o tada metė savo bombikę. 

— Yra žmonių, su kuriais man reikia pasitarti prieš leidžiant tau 
dirbti toliau, Karlai. 

— Neabejoju. Tačiau padėčiai šitaip susiklosčius, nebegaliu laukti. 

— Tokiu atveju neturiu pasirinkimo, tik tave nušalinti. 

— Jei taip pasielgsi, šitie išperos išsisuks sausi. 

- Išsisuks sausi nuo ko, Karlai? Mėginimo sudeginti tavo namus? 
Nužudyti Asadą? Ar nuo visų praeities nusikaltimų, ant kurių pa- 
mato įkūrė partiją? 

— Nuo visko! 

— Leisk man tau šį tą pasakyti, Karlai. Jei nepalauksi, kol byla at- 
sidurs viršuje, Kurtas Vadas ir jo žmonės galiausiai išsisuks su nužu- 
dymu. Nenormalu leisti tam įvykti. Todėl tiesiog sutarkim, kad nuo 
šio momento tu laikaisi ramus, kol aš tarsiu žodį, gerai? 

Karlas truktelėjo pečiais nusprendęs, kad bus geriau niekaip ne- 
įsipareigoti. 

Jie paliko automobilį autoūkyje, tada trumpai pastovėjo lauke 
prie niūraus betoninio statinio žvelgdami priešais policijos komisa- 
riatą, mintydami dienos įvykius. 

— Gal kartais turi cigaretę, Karlai? — nelauktai pasiteiravo Mar- 
kusas. 

Karlas nusišypsojo dėl susvyravusios šefo valios jėgos. 


— Turiu, tai jau tikrai. Tik neturiu žiebtuvėlio, ir viskas. 

— Luktelk minutę, - pasakė Markusas. — Žiebtuvėlį turiu piršti- 
nių skyriuje. 

Jis apsisuko ir žengė vos kelis žingsnius, kai tamsios spalvos auto- 
mobilis, laukęs su išjungtomis šviesomis kitapus gatvės priešais poli- 
cijos komisariatą, staiga greirėdamas pasileido jų link. 

Jis kampu įlėkė į aikštelę ir užvažiavo ant šaligatvio. Veriamas 
metalo džeržgimas perskrodė Karlo ausis, kai jis metėsi į šoną ir nu- 
sirito šaligatviu. Automobilis žviegdamas sustojo, vairuotojas įjungė 
atbulinę pavarą, kad net sutraškėjo pavarų dėžė, ir bjaurus svylančių 
padangų tvaikas pripildė orą, kai padangos sukdamosi gaudė suki- 
bimą. | 

Jie išgirdo šūvį, bet neturėjo supratimo, iš kur buvo šauta. Vienin- 
telis dalykas, kurį užfiksavo per milisekundes po šūvio, buvo pakitęs 
automobilio kelias: jis dabar nulėkė nevaldomas ir trenkėsi į stovintį 
policijos automobilį. 

Tiktai tada jie pamatė motopatrulį, atbėgantį nuo policijos ko- 
misariato su pakeltu pistoletu rankoje, tiktai tada Karlas sužinojo, 


kiek daug keiksmų vienu atsikvėpimu gali pažerti jo viršininkas. 


Kol Markusas Jakobsenas ir pareigūnų spaudos atstovas užėmė 
reporterius ir TV komandas, Karlas tikrino savo užpuoliko duo- 
menis. Iš tikrųjų vyrukas su savimi neturėjo asmens kortelės, tačiau 
užteko apibėgti komisariato kolegas, ir nuotrauka negyvėlio, susmu- 
kusio automobilyje su skyle gerklėje, davė rezultatų. Vyrukai iš kri- 
minalinių tyrimų „C“ skyriaus nebuvo tinginiai. 

- Tai Olė Kristianas Šmidtas, - nedvejodamas pasakė vienas iš 


jų. Tik tiek Karlui ir reikėjo žinoti. Buvęs labai balsingas dešinysis 

aktyvistas, neseniai paleistas, kalėjęs trejus metus už sunkų socialistų 
partijos vykdomojo komiteto narės ir jauno imigranto, kuris atsitik- 
tinai ėjo gatve savo reikalais, kūno sužalojimą. Gal ir neilgas įrašas, 
tačiau tikrai pakankamas, kad keltų susirūpinimą žmogaus būsimos 
karjeros galimybėmis. 

Karlas pakėlė akis į TV2 žinių kanalą, zvimbiantį plokščiajame 
ekrane nuo tada, kai jis atsisėdo. Trumpoji spaudos konferencija apie 
susišaudymą praėjo gerai. Nė žodžio apie vykstantį tyrimą, nė užuo- 
minos apie motyvus. Reporteriai tesužinojo, kad incidentas laiko- 
mas vienkartiniu sutrikusio asmens išpuoliu, reikia dėkoti Apvaizdai 
ir akylam motopatruliui, kad išgelbėjo dviejų tyrėjų gyvybes. 

Karlas linktelėjo. Tai, kas nutiko, aiškiai rodo, kad Kurtas Vadas 
yra nusivylęs ir kad jis, labiau nei tikėtina, dar nebaigė. Kai tik Mar- 
kusas grįš į kabinetą, reikės aptarti, kaip kuo greičiau sulaikyti tam 
tikrus asmenis. 

Tada vaizdas ekrane pasikeitė. Pranešėjas studijoje greitai išvardi- 
jo Markuso Jakobseno nuopelnus ir atsiprašė, kad žuvusiojo ir šau- 
džiusio pareigūno pavardės neviešinamos. 

Prodiuseris perjungė kitą kamerą, tačiau diktoriaus išraiška išpla- 
tintame ekrane nepasikeitė. 

Širyt prie Sajerės buriuotojai, plaukiantys pro salą iš Haunso, 
rado vyro kūną. TV2 žinių tarnyba nustatė vyro tapatybę. Žmogus, 
kaip manoma, nuskendęs nelaimingo atsitikimo metu, yra Siorenas 
Brandtas, trisdešimt vienerių metų žurnalistas. Policijos teigimu, ar- 
timiems giminaičiams pranešta. Karlas padėjo kavos puodelį ir bu- 
kai įsispoksojo į ekrane pasirodžiusį besišypsančio Sioreno Brandto 
veidą. 


Ar šitam nebus galo? 

- Pažįsti Madvigą iš senų laikų, tiesa, Karlai? — tarė Markusas, 
mostu siūlydamas svečiui atsisėsti. 

Karlas linktelėjo ir paspaudė vyrui ranką. Karlas Madvigas - vie- 
nas iš kriminalinės žvalgybos tarnybos nelaimių. Karlas pažinojo jį 
geriau nei daugumą. 

- Seniai nesimatėm, Mjorkai, - tarstelėjo Madvigas. 

Menkai pasakyta. Jų keliai nesusikirto nuo tada, kai abu mokė- 
si viename Policijos akademijos kurse, bet anuomet Madvigas buvo 
per daug užsiėmęs - taip nušvietė naktinį žvalgybos dangų jo svaigi- 
nama karjera. Kadaise jis buvo padorus vyrukas, bet sklido gandai, 
kad metams bėgant neteko didelės dalies natūralaus žavesio. Gal dėl 
tamsaus kostiumo, kurį visada vilkėjo, o gal puikybė pasiglemžė ge- 
rąsias jo savybes? Kad ir kaip ten būtų, Karlui nerūpėjo. 

— Viskas gerai, Medūza? — tarė jis, mėgaudamasis akivaizdžių 
nepatogumu žmogaus, išgirdusio iš užmaršties rūko staiga išnirusią 
seną pravardę. - Taigi dabar mes turime stogą. Nėra taip, kad čia 
staigmena, - pridūrė jis, siųsdamas iškalbingą žvilgsnį Markusui. 

Šefas kuitėsi kišenėse, ieškodamas nikotininės gumos. 

— Karlai, Madvigas atsakingas už kriminalinės žvalgybos tar- 
nybos tyrimą dėl Tyrumo partijos ir viso jos vidinio rato, įskaitant 
Kurtą Vadą. Jie nenuleidžia nuo jų akių jau ketverius metus, todėl 
neabejoju, kad tu sutiksi... 

— Supratau, — tarė Karlas, atsisukdamas į Madvigą. — Aš tavo, 
Medūza. Pilk. 

Madvigas linktelėjo ir pareiškė užuojautą dėl to, kas atsitiko Kar- 
lo padėjėjui. Karlas vylėsi, kad, dėl Dievo, tai būtų netinkamas žodis. 

Jie trumpai aptarė kriminalinės žvalgybos tarnybos bylos tyrimo 


pasiekimus. Madvigas atvirai ir daugeliu požiūrių aistringai juos pri- 

statė. Buvo akivaizdu, kad byla jam prie širdies. Jis irgi buvo paniręs 
tamsiose gelmėse ir išsiaiškino, ką geba šie tariamai garbingi žmonės. 

— Mes metodiškai stebime įtakingus Tyrumo partijos narius, taip 
pat daugumą tų, kurie įsitraukę į Reika/g. Bent jau tiek, kiek sistemi- 
nės sąlygos leidžia. Mes gerokai pasistūmėję ir tirdami tą daugybę 
faktų, apie kuriuos tu pranešei Markusui Jakobsenui. Savaime su- 
prantama, turime liudytojų parodymus ir dokumentus, patvirtinan- 
čius mūsų radinius. Mes galėsim sugrįžti prie to, jei pasirodys būtina. 
Bet tose bylose, kurias jūs ir jūsų padėjėjas radote, - jis ore parodė 
kabutes, - Niorvigo namuose, nebuvo nieko, ko dar nežinojome. Ir 
tų senų teismo procesų prieš Reikalo narius dokumentai yra laisvai 
prieinami konkrečios apygardos policijos archyvuose. Tačiau mums 
yra nauja Kurto Vado smogikų, pasamdytų tiesioginei kriminalinei 
veiklai, pasirodymas. Tam tikru požiūriu tai yra gerai. Turint tokios 
informacijos įtikinti valdžią, kad privalu sustabdyti šiuos žmones 
kartą ir visiems laikams, bus gerokai lengviau. 

— Tikrai, - įsiterpė viršininkas. — Turi visišką teisę jausti pasi- 
dygėjimą, kad iki šiol nepranešiau tau apie kriminalinės žvalgybos 
tarnybos vykdomą tyrimą, Karlai, bet buvo būtina laikyti tai pa- 
slaptyje. Tik įsivaizduok atgarsius, jei spauda suuostų, kad naują ir 
iš pirmo žvilgsnio demokratinę partiją stebi žvalgyba, gal net infil- 
truota ir plačiu mastu, kaip šiuo atveju. Ar gali įsivaizduoti antraš- 
tes? - Jis mostelėjo įsivaizduojamu rašikliu ore. - „Policijos valstybė, 
berufsverbot, fašizmas. Kaltinimai būtų nepagrįstai nukreipti į mūsų 
metodus visiškai nepaisant, dėl ko šie tyrimai vykdomi iš tikrųjų. 

Karlas linktelėjo. 

— Ačiū už pasitikėjimą. Esu tikras, būtume sugebėję laikyti lie- 
žuvius už dantų. Tačiau nesvarbu. Ar jau girdėjote, kad Siorenas 
Brandras pašalintas? 


Markusas ir Madvigas susižvalgė. 

— Ką gi, nežinojote. Siorenas Brandtas buvo vienas mano infor- 
matorių. Šį rytą jį rado plūduriuojantį Sajerės įlankoje. Spėju, žino- 
te, kas jis toks? 

Madvigas su viršininku žvelgė į Karlą vienodai ramiais veidais. 
Vadinasi, jie žino, kas jis toks. 

- Patikėkite manimi, tai žmogžudystė. Brandras bijojo dėl savo 
gyvybės. Jis kažkur lindėjo, net man nesakė, kur. Nors galiausiai jo 
tai neišgelbėjo. 

Madvigas pažvelgė pro langą. 

— Vadinasi, jie nužudė žurnalistą, — tarstelėjo jis, svarstydamas 
apie pasekmes. - Tokiu atveju žiniasklaida bus mūsų pusėje. Čia 
niekas netoleruoja atgarsių apie žurnalistų žudymą Ukrainoje ir Ru- 
sijoje. Netrukus galėsime išeiti į viešumą, - tarė jis. Buvo akivaizdu, 
kad prieš atsigręždamas į kolegas jis šypsosi. Jei tema nebūtų tokia 
tragiška, jis tikriausiai būtų plojęs sau per šlaunis. 

Karlas kelias sekundes žiūrėjo į abu, prieš pateikdamas savo ko- 
Zifį. 

- Turiu šį tą, ką norėčiau perduoti judviem, bet mainais noriu 
laisvų rankų užbaigti savo tyrimą. Mano skaičiavimais, bylos išaiški- 
nimas žymiai prisidėtų prie kaltinimų Kurtui Vadui, nes yra didelė 
tikimybė, kad jis atsakingas už ne vieno žmogaus dingimą septinta- 
jame dešimtmetyje. Sutarta? 

- Priklauso nuo to, ką tu pasiūlysi, tiesa? Be to, mes negalime 
toleruoti tavo pastangų pačiam prikalti Vadą, statant savo ir kitų 
žmonių gyvybes į pavojų, - atsakė jam Jakobsenas, nudelbdamas 
žvilgsniu, kuris bylojo: „Nieku gyvu!“ 

Karlas ištiesė jam pluoštą susegtų popieriaus lapų. 

- Štai, — pasakė, - visų Reikalo narių sąrašas. 

Madvigo akys vos neišlėkė iš orbitų. Jis net drąsiausiose fantazijo- 


se nedrįso apie tai svajoti. 

— Turiu pasakyti, įdomus dalykėlis. Daugybė puikiai žinomų gy- 
dytojų, nemažai policininkų, įskaitant vieną iš centrinės nuovados, 
slaugytojos, socialiniai darbuotojai. Pamatysite, ir ne vien tai. Čia 
yra detali informacija ir apie visus žmones, kuriuos Vadas siunčia at- 
likti purvinus darbus. Jiems skirta atskira skiltis - „Lauko darbai“. 

Jis perbėgo pirštais per sąrašą. Su vokiečiams būdinga atida smul- 
kmenoms Kurtas Vadas ne tik įvedė asmeninius adresus, sutuokti- 
nių vardus, darbuotojus, elektroninio pašto adresus, civilinės regis- 
tracijos numerius bei telefonų ir faksų numerius, jis nurodė ir funk- 
ciją, kurią kiekvienas tų žmonių atliko organizacijoje. Informavimas, 
siuntimai, tyrimai, intervencija, kremavimas, teisinė pagalba - tai 
tik kelios iš daugybės veiklų. Ir galiausiai - „Lauko darbai“. Nereikė- 
jo būti detektyvu, kad suprastum, ką tai reiškia. 

Nieko bendra su mėgėjišku kapstymusi darže. 

- Skiltyje „Lauko darbai“ turime Olę Kristianą Šmidrą, tik patei- 
kiu kaip pavyzdį, - tarė jis, vesdamas pirštu per sąrašą. - Nežiūrėk 
toks sutrikęs, Markusai, tai vyrukas, šįryt vos mūsų nesumalęs. 

Madvigas vos galėjo tvardytis. Karlas jau įsivaizdavo jį, parlekian- 
tį į skyrių ir paskelbiantį triuškinamą naujieną, tačiau pats negalėjo 
dalytis akivaizdžiu žmogaus džiugesiu, informacija gauta pernelyg 
brangiai. 

Asadas kovoja už gyvybę Valstybinėje ligoninėje. 

— Sprendžiant pagal „Lauko darbų“ civilinės registracijos nume- 
rius, akivaizdu, kad jie priklauso visiškai kitai amžiaus grupei nei tie, 
kurie, pavyzdžiui, atlieka abortus, - toliau kalbėjo jis. - Tarp jų nėra 
nė vieno vyresnio nei trisdešimties. Štai ką dabar siūlau: einame ir 
prevenciškai sulaikome daugumą jų, o paskui spustelėję išsiaiškinsi- 
me, kur jie buvo ir ką veikė per pastarąsias kelias dienas. Šitaip dau- 


giau nebebus nei žudymų, nei pasikėsinimų į niekieno gyvybę šiuo 

metu, tuo galime būti tikri. O kol kas jūs, žvalgyboje, galėsit padir- 
bėti su popieriais. 

Jis vėl pasitraukė sąrašą arčiau savęs. 

- Čia turima informacija mano geram draugui ir kolegai gali kai- 
nuoti gyvybę, todėl aš niekam jos neperduosiu, kol jūs man nepasa- 
kysite, kad mūsų susitarimas galioja. Štai kaip. 


Tereikėjo akimirkos, kol Madvigas ir viršininkas vėl susižvalgė. 


— Privalau tau pasakyti, Rouze, kad Asadas trumpam buvo atga- 
vęs sąmonę, - telefonu pasakė Karlas. 

Kitame gale buvo tylu. Tokios informacijos nepakanka, kad ji 
nusiramintų, suprato jis. 

- Gydytojai sakė, kad jis atsimerkė ir apsidairė. O paskui nusi- 
šypsojo ir pasakė: „Jie mane rado. Labai gerai!“ Paskui vėl atsijungė. 

— O, Die-ve, - sumikčiojo Rouzė. - Kaip manai, jis atsigaus, Kar- 
lai? 

- Neturiu supratimo. Turim laukti ir pamatysim. Šiuo metu dir- 
bu prie bylos. Gali pasiimti savaitę atostogų, Rouze, kaip ir ketinai. 
Ji tau labai išeitų į naudą. Pastarosios kelios dienos tikrai buvo ne- 
lengvos. 

Jis girdėjo, kaip ji tankiau alsuoja. 

- Gali būti, bet paklausyk. Atradau šį tą, kas nesutampa, Karlai. 

- Taip? Ir ką? 

— Kai grįžau namo, aplankas, kurį Asadas paėmė iš Kurto Vado 
archyvo, vis dar buvo automobilyje. Supranti, PACIENTAS Nr. 64. 

— Apie ką jis? 

— Dabar aš suprantu, kodėl Asadas pamanė, kad svarbu jį paslėpti 


po marškiniais prieš padegant tą vietą. Jis tikriausiai peržiūrėjo visą 

archyvą, nes matome, kad išėmė konkrečiai šią vieną bylą, kaip ir 
narystės sąrašą, kurį tu peržiūrėjai. Puiku, kad nukniaukė tavo žieb- 
tuvėlį, kitaip būtų negalėjęs įžiūrėti. 

— Kas toje kortelėje, Rouze? 

— Ten yra Kurto Vado įrašai apie du Netės Hermansen abortus. 

— Du? 

— Taip. Pirmą kartą jai buvo penkiolika. Iškviestas gydytojas, nes 
ji pradėjo kraujuoti įkritusi į upelį. Pasak įrašo, būta persileidimo. 
Žinai, kas buvo tas gydytojas? Kurto Vado tėvas. 

— Vargšė mergina. Tokiame amžiuje šitiek visko. Tomis dienomis 
tai turėjo būti baisiai gėdinga. 

— Gali būti, tačiau mane domina tas atvejis, kurį jau žinome iš 
Niorvigo archyvo. Kad Netė Hermansen apkaltino Kurtą Vadą ją 
išprievartavus ir gavus pinigų už nelegaliai jai atliktą abortą. 

— Toje kortelėje apie tai neturėtų būti daug parašyta. 

— Tiesa, tačiau yra šis tas įdomesnio. 

— Kas, Rouze? Nagi! 

— Yra vardas vyruko, nuo kurio ji pastojo. 

— Ir kas jis toks? 

- Vigas Mogensenas. Tas, apie kurį, pasak jūsų, ji niekad nebuvo 
girdėjusi, kai užsukote ją aplankyti aną dieną. 

Rugsėjis, 1987 


Netė pastebėjo Gitės Čarlz siluetą iš tolo, artėjantį taku nuo 
„Paviljono“ pusės. Būdinga eisena, rankų mostai, nuo kurių Ne- 
tės kūnu pagaugai nuėjo. Daugiau nei trisdešimt metų ji saugojo 
save nuo šio reginio, o dabar susigniaužė kumščiai ir ji apsidairė 
po kambarį, kad įsitikintų, jog tikrai viskas paruošta kuo rames- 
niam susidorojimui. Reikėjo, kad šis susitikimas praeitų sklan- 
džiai, nes migrena nemažėjo, kaip skustuvo ašmenimis rėžė per 
smegenų žievę, net pykino, Netė jautė, kad bet kuriuo metu gali 
apsivemti. 

Netė tylomis keikė ligą ir vylėsi, kad palengvės, kai galiausiai 
nebeliks nė vieno, kuris primintų gyvenimą, sudraskytą į šipulius. 

Tereikia keliems mėnesiams išvažiuoti, ir viskas pasikeis. Gal- 
būt net pajėgs susitaikyti su Kurto Vado buvimu pasaulyje. 

Jis šiuo metu elgiasi taip pat, todėl jo praeitis, be abejonės, 
kada nors jį pasivys ir sunaikins, - svarstė Netė. 

Ta mintis palaikė Netę. Kitaip ji niekada nebūtų radusi jėgų 
nužudyti Gitę Čarlz. 

Praėjus keturioms dienoms po padegimo ir nepavykusio pabėgi- 
mo pasirodė pora uniformuotų policijos pareigūnų ir išsivedė Netę 
su Rita. Nė žodžio apie tai, kas jų laukia. Vis dėlto merginos beveik 
neabejojo. Silpnaprotė iškrypusi padegėja - vargu ar su tokiu api- 
būdinimu patektum tarp Sprogės gerųjų, o Gitės Čarlz kerštas buvo 
aiškus ir tikslingas. Todėl Rita su Nete buvo nuplukdytos per sąsiau- 
rį ir greitosios pagalbos automobiliu nuvežtos į ligoninę Korsiore, 
visą laiką surištos odos diržais, tarsi į kartuves vedamos nusikaltėlės. 
Tą pojūtį dar sustiprino tvirtas ligoninės personalas, artėjantis prie 
jų ryžtingais žingsniais. Rita su Nete spardėsi ir klykė tempiamos 
koridoriais į palatą. Čia jos buvo pririštos prie lovų, kur liko gulėti 
šalimais, verkdamos ir melsdamosi už savo negimusius vaikus. Per- 
sonalui, regis, tai nėmaž nerūpėjo. Jie buvo matę pernelyg daug šių 
„moraliai žlugusių“ individų, kad juos sujaudintų Netės ašaros ir pa- 
galbos šauksmai. 

Galiausiai Rita taip pat pradėjo verkti ir šūkauti. Pirmiausia ji 
pareikalavo susitikti su konsultantu, paskui — policija, galiausiai — 
paties Korsioro meru, tačiau niekas nepadėjo. 

Netę ištiko šokas. 

Du gydytojai ir dvi slaugytojos įėjo ir sustojo prie jų lovų ruoš- 
dami vaistus. Jie mėgino jas nuraminti, aiškino, kad viskas jų pačių 
labui ir kad po to jos sugebės normaliai gyventi. Tačiau Netei širdis 
plyšo dėl mažučių gyvybių, kurių ji nebegalės pagimdyti. Kai į veną 
įbedė adatą, jos širdis tarsi visiškai sustojo, priversdama atsisakyti sa- 
vęs ir visų svajonių. 

Atsibudusi po kelių valandų Netė juto tik skausmą pilvo apačio- 


je. Visa kita iš jos buvo atimta. 

Dvi dienas Netė nepratarė nė žodžio. Neprakalbo ir tada, kai abi 
su Rita buvo parplukdytos į Sprogę. Jai tebuvo likę sielvartas ir ne- 
viltis. 

Pusgalvė prarijo liežuvį. Galbūt bus pasimokiusi, sakė prižiūrėto- 
jos. Ji girdėjo tas kalbas ir žinojo, kad tai tiesa. Visą mėnesį atsisakė 
tarti nors žodį. Kokia iš to nauda? 

O paskui ją išleido. 

Rita pasiliko. Yra ribos, ką galima vėl išleisti į visuomenę, buvo 
pasakyta. 

Netė stovėjo laive veidu į galinį bortą ir stebėjo, kaip už bangų 
išnyksta sala, švyturys pamažu grimzta už horizonto. Ir visą laiką 
galvojo, kad kuo ramiausiai galėjo pasilikti — vis tiek jos gyvenimas 


baigtas. 


Pirmiausia Netė pateko pas kalvį su žmona ir trimis sūnumis au- 
tomechanikais. Gyveno jie vos sudurdami galą su galu iš atsitiktinių 
darbų arba spekuliuodami. Nerastum šeimos, labiau reikalingos au- 
kos, kurią galėtų kiaurą dieną keikti ar puldinėti. Šitą poreikį su kau- 
pu patenkino atsikrausčiusi Netė. Jie užkrovė merginai visus darbus: 
pradedant kiemo, prišnerkšto aprūdijusių metalo drožlių, tvarkymu 
iki aptarnavimo stačiokės, bejausmės motinos, kuriai vienintelis ma- 
lonumas, regis, buvo keikti visus, pasipainiojusius akyse, o ypač Netę. 

— Maža šliundra, - spjaudavo moteris, - kvaila kekšė. 

Nė menkiausios progos nepraleisdavo pajuokti ar pažeminti. 

— Pusprote! Nejau nemoki skaityti, kvaiša? —- vieną dieną užsi- 
puolė ją moteris, rodydama kitą skalbimo miltelių pakelio pusę. O 
kai Netė prisipažino, kad nemoka, pažeminimą palydėjo geliantis 


smūgis į sprandą. 

- Ką, tu nesupranti daniškai, kretine? - tapo jos litanija, ir Netė 
paprasčiausiai nyko. 

Sūnūs panorėję maigė jos krūtis, o tėvas grasinosi nueiti dar to- 
liau. Jie vienas po kito atsliūkindavo jai prausiantis, uostė ją kaip šu- 
nys, slampinėjo aplink duris, begėdiškai staugdami savo geismą. 

— Įleisk mus, Nete. Pažvyginsim tave kaip kiaulę, juk tokia ir 
esi, - šnarpštė jie. 

Šitaip slinko dienos, tačiau naktimis buvo dar blogiau. Ji stipriai 
uždarydavo kambario duris, po rankena pakišdavo lenkto medžio 
kėdę ir guldavosi ant grindų prie lovos. Jei kuriam jų pasisektų įeiti, 
jo lauktų nemaloni staigmena, nes lovą rastų tuščią, o geležinis stry- 
pas, kurį ji rado kieme, buvo tikrai sunkus. Kalbant apie tai, Netei 
nerūpėjo, kad pridaužtų kurį iki sąmonės netekimo ar netgi užmuš- 
tų. Kas dar blogesnio gali ją ištikti ? 

Kartkartėmis ji vis pagalvodavo, ar nepaskaninti šeimynos vaka- 
rinės kavos drignėmis, kurių ji atsigabeno iš salos. Tačiau kaskart jos 
drąsa išblėsdavo ir niekas nesikeitė. 

Ber atėjo diena, kai žmona sudavė kalviui vienu geliančiu antau- 
siu per daug. Jis nuėjo ir atsinešė šautuvą, kuriuo ištaškė ne tik jos 
kaukolę, bet ir šeimos pragyvenimo šaltinį. 

Netė valandų valandas viena sėdėjo virtuvėje be perstojo siūbuo- 
dama pirmyn atgal, kol policijos ekspertai gramdė nuo sienos švino 
kulkas ir smegenų masę. 

Iki vakaro jos tolesnis likimas buvo neaiškus. 

Jaunas vyras tiesia nugara, gal tik šešeriais ar septyneriais metais 
vyresnis už Netę, stojo priešais ir ištiesęs rankas prisistatė: 

— Esu Erikas Hanstholmas, mano žmona vardu Mariana, mūsų 
paprašė tavimi pasirūpinti. 

Žodžiai „tavimi pasirūpinti“ jai buvo nežinomi. Tarsi blau- 


sūs muzikos garsai iš seniai pamiršto amžiaus, ir vis dėlto tai buvo 

įspėjimo signalas. Panašūs žodžiai ne kartą skatino įsikibti vilties, 
kuri pasirodydavo bergždžia. Tačiau čia, šiuose siaubinguose na- 
muose, kur vis dar tvyrojo lemtingo šūvio aidas, jie niekada anksčiau 
neskambėjo taip nuoširdžiai. 

Netė pakėlė akis ir ėmė tyrinėti vyro veidą. Jis atrodė malonus, 
tačiau ji tučtuojau atmetė tą mintį. Kiek kartų ja pasinaudojo vyrai, 
kuriuos ji palaikė maloniais? 

- Jei nori, — tarė ji truktelėjusi pečiais, nes ką dar galėjo pasakyti? 
Vis tiek neturėjo pasirinkimo. | 

— Mudu su Mariana gavome darbą Bredebre - mokysime kur- 
čiuosius „tamsiausioje Jutlandijoje“. - Jis nusijuokė iš to pasaky- 
mo. - Viliamės, gal tu norėsi mus lydėti? 

Tiktai tada ji pažvelgė jam į akis. Ar kas nors kada jai siūlė pasi- 
rinkti, leido apsispręsti dėl savo pačios ateities? Kiek ji prisimena, to 
niekada nebuvo. Kiek kartų kas nors yra sakęs „viliasi, gal ji norės“? 
Niekas po motinos mirties. Tuo Netė neabejojo. 

— Mes matėmės anksčiau, tik jau senokai, — tarė vyras. — Aš gar- 
siai skaičiau knygą neprigirdinčiai mergaitei, kuri sunkiai sirgo leu- 
kemija. Tai buvo Korsioro ligoninėje, tu gulėjai lovoje priešais. Ar 
prisimeni? 

Jis linktelėjo pamatęs, kaip Netė sutriko, kaip sumirksėjo, greitai, 
kelis kartus, tarsi mėgindama prisidengti nuo tiriamo jo žvilgsnio. 

Ar čia tikrai jis? 

— Nejau manai, kad nepastebėjau, jog tada mūsų klauseisi? Na, 
tikrai pastebėjau. Kaip galima pamiršti tokias gražias mėlynas kaip 
tavo akis? 

O tada jis atsargiai ištiesė ranką. Jos nepalietė, tik laukė, papras- 
čiausiai jos link ištiesęs ranką. 


Kol ji ištiesusi padavė savąją. 

Vos po kelių dienų viskas Netės pasaulyje apvirto aukštyn kojo- 
mis, kai ji apsigyveno kartu su Bredebre darbą gavusia pora. 

Vos atvykusi, ji tysojo lovoje laukdama prasidėsiančios vergystės. 
Laukdama šiurkščių žodžių ir išdavysčių, kurios, dingojosi, perse- 
kioja ją lyg šešėlis. Jaunoji Eriko Hanstholmo žmona Mariana ištem- 
pė ją iš jos kambario ir atsivedė į studiją, kur mostu parodė į lentą su 
abėcėle. 

— Noriu, kad susikauptum, Nete. Užduosiu tau kelis klausimus. 
Neskubėk, galvok, kiek tik patinka, prieš atsakydama. Ar sutinki? 

Netė žiūrėjo į raides. Ilgai netruks ir pasaulis sugrius, nes ji perne- 
lyg gerai žino, kas dabar bus. Abėcėlė buvo jos prakeiksmas dar nuo 
kaimo mokyklos laikų. Smūgiai rykšte per šlaunis, smūgiai liniuote 
per krumplius įsirėžė visiems laikams. Kai ši moteris, dabar stovinti 
priešais, sužinos, kad Netė geriausiu atveju pažįsta ketvirtadalį abė- 
cėlės raidžių ir juo labiau nesugeba prasmingai jų jungti, ji ir vėl bus 
pasmerkta grįžti į purvą, kur, visuotine nuomone, jai ir priklauso 
būti. 

Netė įtempė lūpas. 

- Norėčiau, ponia Hanstholm. Bet negaliu. 

Jos akimirką žvelgė viena į kitą tylėdamos. Netė svarstė, kada pa- 
sipils smūgiai, tačiau Mariana Hanstholm tik šypsojosi. 

— Pasitikėk manimi, brangioji. Tu gali, tiktai dar ne taip puikiai. 
Ar gali man pasakyti, kurias iš šių raidžių pažįsti? Šitaip labai mane 
pamaloninsi. 

Netė suraukė kaktą. O kai nieko daugiau nenutiko, tik priešais 
stovinti moteris padrąsinamai šypsojosi, Netė nenoromis žengė prie 


lentos. 

- Šitą pažįstu, - pasakė. - Tai „N“, kaip Netė. 

Ponia Hanstholm suplojo rankomis ir nusijuokė. 

— Ką gi, tai pradžia, ką pasakysi? - šūktelėjo ji, pašoko ant kojų ir 
apkabino Netę. - Mes jiems parodysim, palauk ir pamatysi. 

Apglėbta tų šiltų rankų, Netė pradėjo drebėti, tačiau Mariana 
Hanstholm tvirtai ją laikė ir šnibždėjo į ausį, kad dabar viskas bus 
geriau. Netė sunkiai galėjo patikėti tuo, kas vyksta. Ji nepaliovė dre- 
bėjusi, o galiausiai pravirko. 

Tą akimirką išgirdęs šurmulį įėjo Erikas Hanstholmas ir iš karto 
regimai susijaudino pamatęs ašarojančią Netę, taip tvirtai įsikibusią 
į jo jauną žmoną. 

— "Tai gerai, Nete. Tau reikia išsiverkti. Išliek viską, nes nuo šian- 
dien tau nebereikės kęsti skausmo, - tarė jis. Tada jis tyliai sušnibž- 
dėjo žodžius, kurie nuo tos akimirkos ištrėmė iš jos gyvenimo visą 
patirtą blogį. 


— Esi šaunuolė, Nete. Niekada to nepamiršk: esi šaunuolė. 


"— į 


Vieną 1961-ųjų rudens dieną prie Bredebro vaistinės Netė su- 
sidūrė su Rita. Naujienos pasipylė dar Netei nespėjus sureaguoti į 
netikėtą jų susitikimą. 

— Sprogės namus uždarė, — tarė Rita ir nusijuokė dėl staigaus Ne- 
tės sutrikimo. 

— Daugumą iš mūsų įdarbino, dirbam už pragyvenimą ir maistą, 
taigi tuo požiūriu niekas nepasikeitė. Pluši nuo aušros iki sutemų, ir 
nėra nė erės parodyti. Merginos jau pavargo nuo šito, Nete. 

Netė linktelėjo. Ji žinojo apie tai. O tada pabandė pažiūrėti Ritai 


į akis. Buvo sunku. Ji nemanė, kad dar kada ją pamatys. 

— Ką tu čia veiki? - pagaliau pasiteiravo, nebūdama tikra, ar nori 
žinoti. 

— Dirbu pieninėje už dvidešimties kilometrų. Pija, ta sena kekšė 
iš Orhuso, irgi tenai. Ariame kaip jaučiai nuo penktos ryto iki vėlu- 
mos. Apgailėtina. Todėl aš pabėgau ir atėjau paklausti, ar važiuosi su 
manim? 

Mintis buvo visiškai svetima. Netė net nenorėjo klausytis. Vis- 
kas jos viduje sustojo pamačius Ritą. Kaip ji drįsta čia ateiti po to, 
ką padarė? Jei ne Ritos pavydas ir savanaudiškumas, gal viskas būtų 
susiklostę kitaip. 

Netė būtų pabėgusi iš salos ir vis dar galėtų turėti vaikų. 

— Nagi, mergyt, nešdinamės, tik mes abi. Velniop viską. Prisime- 
ni mūsų planus? Pirmiausia Anglija, paskui Amerika. Ten, kur mūsų 
niekas nepažįsta. 

Netė nusigręžė. 

— Iš kur sužinojai, kur aš esu? 

Rita nusijuokė sausu, gerkliniu juoku, kuris bylojo apie ilgus rū- 
kymo metus. 

— Nejau manai, kad Gitė Carlz tavęs neseka, kvaiša tu? Ta karvė 
mane dieną naktį kankino, erzino tuo, kaip susiklostė tavo gyveni- 
mas laisvėje. 

Gitė Carlz! Netei kumščiai susigniaužė išgirdus tą vardą. 

— Čarlz! Kur ji dabar? 

— Nežinau. Apsireiškia tik tada, kai jai ko nors prireikia, - pasi- 
girdo Ritos atsakymas. 

Netė akimirką ją tyrė. Jau buvo mačiusi, ką sugeba Rita. Matė, 
kaip ji naudoja medines skalbimo žnyples kankinti merginoms, ku- 
rios nesumoka už cigaretes, daužo jas iki nualpimo ir stengiasi, kad 


mėlynės būtų matomos tik nusirengus. 

— Noriu, kad eitum sau, Rita, - tarė ji santūriu balsu. - Nebeno- 
riu tavęs matyti, supranti ? 

Rita pakėlė smakrą ir pažvelgė žemyn. 

— Taigi dabar aš tau nepakankamai gera, taip? Tu, kekšyte. 

Netė ryžtingai linktelėjo. Gyvenimas išmokė ją laikytis dviejų vi- 
suotinių tiesų. Pirmoji buvo jos brolio pastebėjimas apie dvi žmonių 
rūšis: patinus ir pateles. Kita - žmogaus gyvenimas yra nuolatinis 
balansavimas, ėjimas siauručiu taku virš gundymų bedugnės, o nu- 
klydus nuo tiesos kelio pasekmės neišmatuojamos. 

Tą akimirką Netė gundėsi panaudoti savo kumščius, kad nušluo- 
tų vypsnį nuo Ritos marmūzės, tačiau šiai pagundai atsispyrė. Jei kas 
nors ir kris į bedugnę, tai ne ji. 

— Saugok save, Rita, — tarė ji nusisukdama. Tačiau Rita dar nebu- 
vo baigusi. 

— Palauk, - sviedė ji, griebdama Netę už rankos ir nužvelgė dvi 
išsigandusias namų šeimininkes, kurios ėjo pro šalį su pirkinių krep- 
šiais. 

- Žiū, štai dvi kekšės iš Sprogės, kurios už dešimt kronų gerai iš- 
kruš jūsų vyrus, o šita pati blogiausia, - rėkė ji, skaudžiai griebdama 
Netę už skruostų ir prievarta atsukdama jos veidą į dvi apstulbusias 
moteris. — Gerai įsižiūrėkite į šitą. Nemanote, kad jūsiškiai mieliau 
užguls ją nei dvi tokias stipenas kaip jūs? Ji gyvena šiame mieste, to- 
dėl, jumis dėta, pasisaugočiau! 

Rita prisimerkusi atsigręžė į Netę. 

— Tai ar eini su manimi, ar ne? Jei neisi, stovėsiu ir rėksiu čia kaip 
be galvos, kol atvažiuos policija. O tai tikrai nepalengvins tau gyve- 


nimo, tiesa? 

Kai vėliau pasigirdo beldimas į kambario duris, ji sėdėjo verkda- 
ma. Įėjo jos globėjas. 

Jo veidas buvo liūdnas ir jis ilgai tylėjo. 

Dabar jis lieps man išvažiuoti, galvojo Netė. Būsiu išsiųsta į šeimą, 
kuri pajėgs mane atskirti nuo normalių žmonių. Į šeimą, kuri nebus 
apgėdinta, nes net nežino, kas yra gėda 

Erikas Hanstholmas atsargiai uždėjo ranką ant jos plaštakos. 

— Nete, noriu, kad žinotum: žmonės mieste tekalba apie tai, kaip 
tu sugebėjai išsaugoti savo orumą. Jie matė, kaip tu gniaužei kumščius. 
"Tačiau nesmogei. Tu kovojai žodžiais, ir už tai esi verta pagyrimo. 

— Bet dabar visi žino, — tarė Netė. 

- Žino ką? Vienintelis dalykas, ką jie žino - kad tu atsilaikei ir pa- 
sakei: „Vadini mane šliundra? Žinai ką, Rita? Kai kitą kartą supainio- 
si mane su savo dvyne seserimi, manau, čia susirinkę žmonės mielai 
parodys tau kelią iki artimiausios optikos. Nešdinkis ir nebegrįžk, nes 
aš iškviesiu policiją. Suprarai?“ - Erikas linktelėjo. - Štai ką jie žino, 
Nete. O tai yra nuopelnas. 

Jis žvelgė į ją ir šypsojosi tol, kol ir ji pradėjo šypsotis. 

— Dar vienas dalykas, Nete. Turiu tau šį tą. 

Jis ištiesė ranką iš už nugaros. 

- Štai, — tarė, ir padavė jai pažymėjimą, parašytą didžiosiomis rai- 
dėmis. Ji lėtai perskaitė, žodis po žodžio: 

„Nė vienas, kuris geba tai perskaityti, negali būti vadinamas neraš- 
tingu“, - buvo parašyta. 

Jis suspaudė jos ranką. 

— Pasikabink jį ant sienos, Nete. Kai perskaitysi visas knygas mūsų 
knygų spintoje ir atliksi visas matematikos užduotis, kurias atliekame 


su kurčiaisiais, išsiųsim tave į vidurinę mokyklą. 

Laikas prabėgo beveik nepastebimai. Vidurinė mokykla, tech- 
nikos koledžas, laborantės specialybė, darbas Ipterlab, vedybos su 
Andreasu Rouzenu. Nuostabi praeitis, kurią Netė laikė tarsi antru 
gyvenimu. Laiką iki Andreaso ji nužudė gerokai anksčiau, o dabar 
sėdi savo bute su dar keturiais sąžinę slegiančiais lavonais. 

Kai pašalinsiu Gitę, prasidės mano trečiasis gyvenimas, - pagal- 
vojo ji. 

Tą akimirką suzvimbė telefonspynė. 

Kai Netė atidarė duris, pamatė priešais stovinčią Gitę - laiko ap- 
gadintą marmuro koloną, bet vis dar gražią, elegantišką kaip visada. 

— Dėkoju, kad pakvietei mane, Nete, - be jokios pauzės tarė ir 
įsmuko vidun tarsi gyvatė į triušio olą. Stovėdama vestibiulyje Gitė 
apsidairė, padavė Netei apsiaustą ir nuėjo į svetainę. Kiekvienas si- 
dabrinis šaukštelis buvo užfiksuotas, kiekvieną paveikslą ant sienos 
įvertino žvitri Gitės akis. 

Galiausiai ji atsisuko į šeimininkę. 

— Siaubingai gaila girdėti apie apgailėtiną tavo būklę, Nete. Ar 
tau vėžys? 

Netė linktelėjo. 

- Ir nieko neįmanoma padaryti? 

Netė vėl linktelėjo. Ruošėsi pasiūlyti Gitei atsisėsti ir visiškai ne- 
sitikėjo to, ką iškrėtė jos viešnia. 

— Ne, ne, tu pailsink kojas, Nete. Aš viskuo pasirūpinsiu. Kaip 
matau, užplikei arbatos. Leisk, įpilsiu tau puodelį. 

Ji nuvairavo Netę prie sofos ir atsisuko į bufetą. 

— Ar tau įdėti cukraus? — pasiteiravo ji. 

— Ne, man ne, - vėl atsistojo Netė. - Paruošiu karštos arbatos, ši 


iki dabar jau ataušo. Plikiau ją ankstesniam svečiui. 

— Ankstesniam svečiui? Nori pasakyti, buvo kitų? - Gitė smal- 
siai į ją sužiuro, o paskui vis tiek įpylė arbatos, nepaisydama priešta- 
ravimo. 

Staiga Netė visiškai sutriko ir nebežinojo, ko griebtis. Kodėl Gitė 
kamantinėja? Ar ji įtaria, kad kažkas negerai? Netė matė ją ateinant 
nuo „Paviljono“, todėl rizika, kad bus susidūrusi su kuriuo ankstes- 
niu svečiu, tikrai maža. 

— Taip, prieš tave buvo pora kitų. Tu paskutinė. 

— Supratau, - ji padavė Netei arbatą ir įsipylė puodelį sau. - Ar 
mes pamaloninti tokiu pačiu būdu? 

— Ne, ne visi. Beje, advokatas trumpam išlėkė. Keletas reikalų, kol 
krautuvių neuždarė, todėl, bijau, turėsi pakentėti. Ar labai skubi? 

Klausimas sukėlė audringą juoko pliūpsnį. Tarsi skubėti būtų pa- 
skutinis dalykas pasaulyje, kurį Gitė įsivaizdavo. 

Reikia kalbėtis, kol ji galiausiai leis įpilti arbatos man, pasakė sau 
Netė. Bet kaip? Ji rausė smegenis nepaisydama badančio migrenos 
skausmo, atrodė, tarsi kas ant galvos būtų užmaukšlinęs dyglių pri- 
kaišiotą šalmą. 

— Taip sunku suprasti, kad tu ligonė, Nete. Metai tau visai nepa- 
kenkė, - maišydama arbatą pastebėjo Gitė. 

Netė papurtė galvą. Kiek matyti, jos kai kuo panašios, ir žodis 
„nepakenkė“ neatrodė visiškai tinkamas apibūdinti tam, kaip metai 
su jomis elgėsi. Raukšlės, suglebusi oda ir žili plaukai seniai tapo jų 
išvaizdos dalimi. Ne, buvo akivaizdu, kad gyvenimas abiem nepraėjo 
be išbandymų. 

Netė bandė prisiminti kartu saloje praleistą laiką. Buvo taip keis- 
ta dabar, kai jų vaidmenys pasikeitė. 

Jos kurį laiką kalbėjosi apie nieką, galiausiai Netė atsistojo, pač- 
mė savo bei Gitės puodelius ir nuėjusi prie bufeto atsistojo nugara į 


viešnią, visai kaip kitus keturis kartus. 

— Dar arbatos? — pasiteiravo. 

— Ne, ačiū, man nebepilk, - atsiliepė Gitė. - Bet jei nori, pati pil- 
kis, manęs nepaisyk. 

Netėjos nepaisė irvis tiek pripylė arbatos, pridėdama ir keletą eks- 
trakto lašų. Kiek kartų toje siaubingoje saloje Gitė Čarlz vaidino vir- 
šininkę? Ji padėjo puodelį ant stalo priešais Gitę sau dar nejsipylusi. 
Migrenos skausmas pulsavo ausyse. Pykino vien nuo arbatos kvapo. 

- Ar neprieštarauji, jei pasikeisim vietomis, Gite? — paprašė, 
šleikštuliui kylant gerklėje. - Man siaubingai skauda galvą, bijau, ne- 
ištversiu sėdėdama veidu į langą. 

- Dar ir galvos skausmas? Vargšelė, - užjautė Gitė stodamasi, kol 
Netė stūmė per stalą jos puodelį. 

— Jei atvirai, tai dabar ir kalbėti sunku, trumpam norėčiau užsi- 
merkti. 

Jos pasikeitė vietomis ir Netė užsimerkė, iš paskutiniųjų steng- 
damasi mąstyti. Jei buvusi kankintoja negers arbatos, ji bus priversta 
vėl pasinaudoti plaktuku. Pasiūlys kavos ir pasiims plaktuką. Stipriai 
tvos į sprandą o paskui sėdės ir lauks, kol acslūgs baisus galvos skaus- 
mas. Žinoma, bus kraujo, tačiau koks skirtumas, jei Gitė paskutinė? 
Nutempus kūną į kambarį prie visų kitų, bus galima amžinai plauti 
tapetus. 

Ji išgirdo, kaip viešnia artinasi, tačiau nustebo pajutusi Gitės ran- 
kas ant kaklo ir pečių. 

— Sėdėk ramiai, Nete. Aš puikiai tai darau, bet tu tikrai nepatogiai 
sėdi. Būtų kur kas geriau, jei sėdėtum ant kėdės, - pasigirdo balsas iš 
viršaus ir pirštai pradėjo gnaibyti bei maigyti Netės sprando raume- 
nis. 

Ji girdėjo netylantį balsą, bet žodžiai išplaukė. Tokius prisilieti- 
mus patyrė anksčiau visai kitokiomis aplinkybėmis. Jie žadino geis- 


mą, maloniai jausmingi, ir Netė neapsikentė. 

— Verčiau liaukis, - tarė ji traukdamasi. — Kitaip galiu apsivemti. 
Leisk man trumpai ramiai pasėdėti. Išgersiu tabletę, ir netrukus vis- 
kas bus gerai. Gerk arbatą, Gite. Grįš advokatas, ir tada viską aptar- 
sim. 

Ji plyšelį atsimerkė. Jautė, kaip Gitė atitraukia rankas tarsi nusi- 
deginusi ar nukrėsta elektros. Juto, kaip viešnia apeina aplink stalą 
ir atsargiai atsisėda ant sofos šalia jos. Po akimirkos pasigirdo tylus į 
lėkštelę dedamo šaukštelio dzingtelėjimas. 

Netė truputį atlošė galvą ir pro blakstienas šnairavo į Gitę, pakėlu- 
sią puodelį prie lūpų. Ji atrodė įsitempusi ir nesmagi, šnervės išsiplėtė 
uodžiant gėrimo aromatą. O tada staiga jos akys išsiplėtė, regis, visas 
organizmas sujudo apimtas įtarimų. Ji greitomis, veriamai nudelbė 
Netę ir dar kartą pauostė arbatą. 

Kai padėjo puodelį, Netė lėtai atsimerkė. 

— Ak, - tarė, mėgindama įvertinti, kas vyksta Gitės prote. - Jau- 
čiuosi truputį geriau. Masažas buvo malonus, Gite. Tu labai šauni. 

Dabar stokis, liepė sau. Stverk plaktuką, ir viskas bus baigta. Pas- 
kui pripilsi jai į gerklę formalino ir galėsi gultis. 

— Man regis, reikia išgerti vandens, — tarė atsargiai stodamasi. — 
Nuo tablečių burna džiūsta. 

— Kodėl tau negurkštelėjus arbatos, — atsiliepė Gitė, tiesdama 
savo puodelį. 

- Ne, nemėgstu ataušusios arbatos. Geriau užkaisiu arbatinuką 
ir užplikysiu mums šviežios. Esu tikra, advokatas pasirodys bet kurią 
minutę. 

Ji nuėjo į virtuvę, atsidarė spintelę, o kai lenkėsi pasiimti plaktuko, 
krūptelėjo nuo Gitės balso už nugaros. 

- Jei tau įdomi mano nuomonė, Nete, nemanau, kad advokatas 


apskritai egzistuoja. 

Lapkritis, 2010 


Policijos komisariatas yra toks mechanizmas, kuriame net men- 
kiausias krustelėjimas pačiame atokiausiame kampelyje yra fiksuoja- 
mas, tai skruzdėlynas, kuriame signalai perduodami nepaaiškinamai 
sparčiai. Ar pasprukti bando areštuotasis, ar dingsta įkalčiai, ar po- 
litikų nemalonę užsitraukia komisaras, ar rimtai suserga bendradar- 
bis - naujiena pasiekia kiekvieną ausį. 

Buvo viena iš tokių dienų. Įelektrinta. Lankytojai prie budėtojo 
stalo, energija kunkuliuojantis komisaro aukštas, knibžda patarėjų ir 
aukšto rango tarnautojų iš prokuratūros. 

Karlas žinojo, kodėl. 

Reikalo byla ir su ja susijusios buvo sprogios, o sprogmenys gali 
sprogti, nebent gausiai praskiedi vandeniu. Todėl viršuje buvo mer- 
kiamai šlapia. 

Buvo ketinama iki dienos pabaigos sulaikyti maždaug keturiasde- 
šimt žmonių. Kiekvienam įtariamajam reikia surasti tinkamų įkal- 


čių. Kamuolys ritosi. Policijos pareigūnai, kurių vardai buvo Kurto 

Vado sąraše, jau iškviesti kvotai. Jei informacija nutekėtų dar nepasi- 
rengus, užvirtų tikras pragaras. 

Karlas žinojo, kad visuose skyriuose yra tinkamų tam darbui 
žmonių. Šitai jau ne kartą pasitvirtino. Kita vertus, jis lygiai taip pat 
neabejojo, kad net kruopščiai užmestame konkrečių ir svarių įkalčių 
tinkle atsiras skylių, pro kurias koks nors nusikaltėlis pajėgs ištrūkti. 
Tereikia galios, o žmonės, kuriuos jie gaudė, buvo stiprūs. Kas tie 
prisiekę samdomi žudikai, kas tas Kurto Vado šturmo būrys, kas 
ta minia pėstininkų? Jie nieko nereiškia, kaip bylojo patirtis. Rei- 
kia taikytis į strategus ir taktikus. Laukia valandų valandos kantraus 
policijos tyrimo, smulkios žuvelės atves prie stambių laimikių tiktai 
tada, jei tyrėjai pasistengs tinkamai atlikti savo darbą. 

Tik dėl vieno dalyko Karlas nekantravo, ypač dabar. Pranešimai 
apie Asado būklę nesikeitė: pasiseks, jeigu jis išgyvens. 

Kas išliktų kantrus? 

Jis kurį laiką sėdėjo svarstydamas, kaip geriausia dirbti toliau. Jo 
akimis žiūrint, buvo susiję arba galėjo būti nesusiję du dalykai. Viena 
vertus, dingimai 1987-aisiais. Kita vertus, neteisybė, įvykdyta prieš 
daugybę moterų, ir Asado bei jo užpuolimas. 

Rouzės pranešimas jį sutrikdė. Iki tol visos jų pastangos buvo su- 
telktos į Kurtą Vadą, kur Netė Hermansen atrodė tik auka, stebi- 
nantis, tačiau nepavojingas ryšys tarp dingusių asmenų. Tačiau po 
Rouzės išsakyto fakto visur įsižiebė įspėjamosios lempelės. 

Kodėl, po velnių, Netė Hermansen melavo jam ir Asadui? Kodėl 
ji pripažino ryšį su visais dingusiais asmenimis, išskyrus Vigą Mo- 
genseną, kai tiesa ta, kad jis yra atsakingas už visos nelaimingos, jos 
gyvenimą nužymėjusių įvykių grandinės pradžią: nepageidaujamas 
nėštumas, abortas, išprievartavimas, neteisėtas įkalinimas psichiatri- 


nėje ligoninėje ir prievartinė sterilizacija. 

Karlas buvo sutrikęs. 

— Pasakyk Markusui Jakobsenui, kad pasieks mane mobiliuoju, - 
šūktelėjo jis budinčiam pareigūnui, kai pagaliau apsisprendė imtis 
veiksmų. 

Kojos pačios nunešė į autoparką, tačiau Karlas greitai suprato 
klaidą. Velniava, tą prakeiktą mašiną atidavė Rouzei. 

Jis dirstelėjo į geležinkelio stotį ir linktelėjo porai pareigūnų civi- 
liais drabužiais, kurie kažkur mynė pėsčiomis. Tikrai, kodėl nepasi- 
vaikščiojus? Juk gali. Ką reiškia pora kilometrų vyrui pačiame jėgų 
žydėjime? 

Sukoręs kelis šimtus metrų iki centrinės stoties, Karlas nejučio- 
mis iškėlė ranką ir pasigavo taksi. 

— Korso gatvės pabaiga, prie ežerų, - pasakė jis vairuotojui. Šur- 
muliavo miesto minia. Karlas atsigręžė per petį, bet negalėjo pasaky- 
ti, ar kas nors jį seka. 

Detektyvas apčiuopė pistoletą. Šįkart neketino būti sučiuptas 


nusmauktomis kelnėmis. 


Per telefonspynę senoji ponia atrodė nustebusi, bet pareigūno 
balsą ji atpažino, paprašė jo užeiti ir trumpai palaukti už durų. 

Jis stovėjo kelias minutes, kol galiausiai durys atsidarė ir Netė 
Hermansen klostuotu sijonu, tvarkingai sušukuotais plaukais pa- 
kvietė jį vidun. 

— Viliuosi, man atleisite, - tarė jis, nosimi fiksuodamas kvapą, 
kuris dar stipriau nei praėjusį kartą bylojo, kad ši moteris nėra iš tų, 
kurios linkusios gana dažnai vėdinti kambarius. Jis peržvelgė visą 
koridorių. Danga prie knygų lentynos tolimajame gale buvo susiga- 


rankščiavusi — tikriausiai atsikabino, kur pritvirtinta. 

Karlas pasuko svetainės link. Tai buvo ženklas, kad jis neketina 
greitai išeiti. 

- Atsiprašau, kad atėjau jūsų trukdyti be tinkamo įspėjimo, po- 
nia Hermansen. Tiktai iškilo pora klausimų, kuriuos labai norėčiau 
su jumis aptarti. 

Ji linktelėjo ir įsivedė jį vidun, reaguodama į staigų takštelėjimą iš 
virtuvės, garsą, kuris Karlo namuose reiškė, kad užvirė vanduo. 

— Užplikysiu mudviem puikios arbatos, - tarė ji. - Vis tiek jau 
beveik laikas. 

Karlas pakėlė galvą. 

- Jei nesunku, labiau norėčiau kavos, - tarė jis, prisiminęs skystą 
Asado degutą, kurį nors kartą su džiaugsmu priimtų. Mintis, kad 
gali nebesulaukti tokio pasiūlymo, tiesiog gniuždė. 

Po dviejų minučių moteris stovėjo jam už nugaros prie bufeto 
svetainėje ir pylė Nescafe. 

Ji šypsodamasi padavė puodelį, įsipylė sau arbatos, o tada atsisėdo 
veidu į jį, rankas susidėjusi skreite. 

— Taigi, kuo galiu padėti? — pasiteiravo ji. 

— Ar prisimenate, kai pastarąjį kartą čia lankiausi, kalbėjomės 
apie dingusius asmenis, ir aš paminėjau Vigą Mogenseną? 

- Tikrai prisimenu, - nusišypsojo ji. - Gal man ir septyniasde- 
šimt treji, bet proto dar nepamečiau. 

Karlas nusišypsojo atsakydamas. 

- Jūs sakėte, kad jo nepažįstate. Gal apsirikote? 

Ji truktelėjo pečiais. Kur link jis suka? 

— Jūs pažinojote visus kitus, kas nė kiek nekeista atsižvelgus į 
aplinkybes: Niorvigą, advokatą, gynusį Kurtą Vadą nuo jūsų pateik- 
tų kaltinimų; savo pusbrolį Tagą; Gitę Čarlz, prižiūrėtoją iš Sprogės 
namų; Ritą Nielsen, buvusią ten tuo pat metu kaip ir jūs. Akivaizdu, 


jokios naudos, jei būtumėt tai neigusi. 

- Ne, žinoma, ne. Kodėl turėčiau? Nors tikrų tikriausiai atrodo, 
kad pernelyg daug sutapimų vienu metu. 

- Ir vis dėlto vieno iš tų dingusių žmonių jūs visiškai nepažinojo- 
te. Šitaip man pasakėte. Darau prielaidą, kad šitaip elgdamasi tikėjo- 
tės, jog mes nukreipsim dėmesį kitur. 

Jokios reakcijos. 

— Kai praėjusį šeštadienį buvom užsukę, pasakiau, kad mes ap- 
klausėme Kurtą Vadą. Dėl to tikriausiai pagalvojote, kad nesate įta- 
riamoji. Bet žinot ką, Nete? Dabar mes žinome, kad mums melavo- 
te. Jūs pažinojote Vigą Mogenseną, iš tikrųjų net gana gerai. Jis buvo 
kaltas dėl visų jūsų nelaimių. Turėjote su juo santykių ir pastojote, 
dėl to atsidūrėte Kurto Vado, atlikusio nelegalų abortą, rankose. Tai 
žinome iš paties Kurto Vado įrašų, todėl dabar galiu pranešti, kad 
esate mūsų įtariamoji. 

Jis tikėjosi, kad šioje vietoje ji įsitemps, gal net palūš ir pravirks. 
Tačiau ji tik truputį atsilošė kėdėje, gurkštelėjo arbatos ir pamažu 
pasukiojo galvą. 

— Na, ir ką gi aš turėčiau pasakyti? — atsiliepė ji. - Apgailestauju, 
kad nepasakiau jums visos tiesos. Tai, ką jūs sakote, žinoma, yra tie- 
sa. Aš pažinojau Vigą Mogenseną. Dar daugiau, jūs teisingai darote 
prielaidą, kad neturėjau pasirinkimo, tik tvirtinti, jog jo nepažįstu. 

Ji žvelgė į jį akimis, jau praradusiomis blizgesį. 

— Tikra tiesa yra ta, kad aš su tais dingimais neturiu nieko ben- 
dra, bet, nepaisant to, kaip jūs ir tvirtinate, jutau, kad viskas sukasi 
prieš mane. Ką dar galėjau daryti, jei ne stengtis nukreipti jūsų dė- 
mesį. Galiu jus patikinti, kad aš dėl nieko nekalta ir neturiu visiškai 
jokio supratimo, kas nutiko tiems nelaimėliams. 

Ji su pasidygėjimu atsiduso, tarsi pabrėžtinai, tada mostelėjo į 


Karlo puodelį. 

— Gerkite savo kavą ir dar kartą viską man paaiškinkite. Ir nieku 
gyvu neskubėkite. 

Karlas susiraukė. Netė Hermansen, kaip jos amžiaus moteris, 
buvo neįtikėtinai pasitikinti. Ji nė nestabteli pagalvoti, atrodė, be- 
veik niekuo neabejoja. Puikiai sudėti sakiniai ir jokių klausimų. Vis- 
kas tarsi savaime suprantama; 4a7 kartą man paaiškinkite. 

Kam to reikia? Kodėl jis turėtų neskubėti? Ar ji ketina jį suklai- 
dinti, nukreipti dėmesį? Ar taip? Kodėl ji vertė jį šitiek laiko stypsoti 
už durų? Ar kažkam skambino? Kam nors, kas padėtų jai ištrūkti ? 

Karlas negalėjo suprasti, gal ji sujungė jėgas su savo aršiausiu prie- 
šu Kurtu Vadu? 

Atrodė, kyla aibė klausimų. Tik jis dar tiksliai nežinojo, kokių. 

Karlas pasikasė smakrą. 

- Ar neprieštarautumėte, jei apieškočiau jūsų butą, Nete? 

Šįkart jos žvilgsnis atrodė truputį sutrikęs. Menkas, kone nepas- 
tebimas atotrūkis nuo dabarties. Šimtus kartų Karlas buvo tai matęs, 
ir tai jam pasakė kur kas daugiau nei žodžiai. 

Dabar ji pasakys: „Ne“ 

— Ką gi, jei reikia. Esu tikra, pasidairinėjęs nepadarysite žalos. Jei 
tik nepaliksite netvarkos. 

Ji stengėsi atrodyti kukli, bet nesisekė. 

Karlas palinko pirmyn. 

— Tokiu atveju, manau, pasidairinėsiu. Tačiau privalau jums pra- 
nešti, kad jūs pati davėte man leidimą apieškoti visą nuosavybę, kiek 
matysiu esant reikalinga dėl tyrimo. Būsiu kruopštus, todėl kurį lai- 
ką užtruks. Kad žinotumėte. 

Ji nusišypsojo. 

— Gerkite kavą. Iš jūsų kalbos atrodo, kad jums stinga energijos. 


Butas nemažas, tai, esu tikra, irgi suprantate. 

Karlas nurijo gurkšnį. Skonis buvo baisus, ir jis vėl padėjo puo- 
delį. 

— Leiskite man paskambinti savo viršininkui ir tada paprašysiu 
jam patvirtinti, ką mes susitarėme, gerai? 

Ji pritariamai linktelėjo, atsistojo ir nuėjo į virtuvę. Gal, vis dėlto, 
jai reikia susitelkti. 

Karlas jau buvo tikras. Kažkas čia ne taip. 

- Taip, labas, Liza, - tarė jis, kai į skambutį galiausiai buvo atsi- 
liepta. - Noriu, kad sujungtum su Markusu... 

Jis pajuto šešėlį už nugaros. Išsigandęs pasuko galvą. 

Ir pamatė, kad jam į sprandą nutaikytas plaktukas, jau užsimota 


smūgiui. 


45 


Lapkritis, 2010 


Kiaurą naktį, iki pat ryto jis laikė savo mylimąją už rankos. Spau- 
dė, bučiavo ir glostė, kol atvyko laidojimo namų direktorius. 

Kurtas virpėjo nuo emocijų, kai pakviestas į svetainę jis pama- 
tė Beatą gulinčią karste sniego baltumo šilkuose, rankomis gniau- 
žiančią nuotakos puokštę. Mėnesių mėnesius jis žinojo, kad ši diena 
ateis, ir vis tiek beveik negalėjo ištverti. Jo gyvenimo šviesa, jo vaikų 
motina. Štai ji guli, atsiskyrusi nuo pasaulio, atsiskyrusi nuo jo. 

— Leiskite man trumpai pabūti vienam su ja, - paprašė jis ir nuse- 
kė akimis kostiumuotą laidotuvininką bei jo padėjėją, kol jie išėjo iš 
kambario ir uždarė duris. 

Jis pasilenkė ir dar kartą paglostė jai plaukus. 

— O, mano brangiausioji, - stringančiu balsu išlemeno Kurtas. Jis 
nusišluostė akis, tačiau ašaros tekėjo savaime. Atsikrenkštė, bet vis 
dar springo savo sielvartu. 

Tada virš Beatos veido nubrėžė kryžiaus ženklą ir pabučiavo su- 


stingusią kaktą. 

Permetamame per petį krepšyje ant grindų buvo viskas, ko jam 
reikia. Dvylika 20 ml propofolio ampulių, trijų ampulių turinys jau 
sutrauktas į švirkštus. Tiek anestetikų pakaktų pribaigti penkiems 
ar šešiems žmogėnams. Tačiau Kurtas turėjo ir Aumazenilio. Ar teks 
jį panaudoti, priklausys nuo aplinkybių. Kurtas buvo gerai pasiruo- 
Šęs. 

- Šiąnakt mes vėl susijungsime, mano meile, - sušnibždėjo jis ir 
atsitiesė. Pagal planą, turės mirti dar du, kol ateis jo eilė. 

Jis laukė tik pranešimo. 


Kur yra Karlas Mjorkas. 


Su savo informatoriumi jis susitiko už dviejų pastatų nuo Netės 
namo Peblingo krantinėje. Tai šitas vyras sviedė akmenį į Hafezą al- 
Asadą. 

— Pamaniau, kad jis visą kelią eis pėsčias, todėl paprasčiausiai se- 
kiau iš paskos. Buvau kaip tik už jo, kol atėjom iki centrinės stoties, - 
pasakodamas jis atsiprašomai truktelėjo pečiais. - Ten puiki vieta 
stumtelėti ką po autobusu. Tačiau visiškai netikėtai jis atsidūrė taksi. 
Sėdau į kitą ir per atstumą jį sekiau, bet, kai pasukau už kampo, jis 
jau buvo pakeliui į pastatą. 

Kurtas linktelėjo. Dar vienas idiotas, nesugebantis tinkamai at- 
likti darbo. 

— Kiek laiko nuo tada, kai jis įėjo? 

Vyras dirstelėjo į laikrodį. 

— Valanda ir penkiolika minučių. 

Kurtas pažvelgė į buto langus. Akivaizdu, ji tebegyvena čia nuo 


tada, kai prieš daugelį metų atsiuntė jam kvietimą. Ir kas galėtų ją 

kaltinti? Namas įspūdingas, su patraukliu vaizdu, stovi beveik pačia- 
me miesto gaudesio centre. 

— Ar gavai man tą visraktį? — pasiteiravo jis. 

— Taip, bet čia yra toks triukas. Leiskit, parodysiu. 

Kurtas linktelėjo ir abu nuėjo prie priekinių durų, nors pagrin- 
dus jis išmanė. 

— Čia cilindrinė spyna su šešiais strypeliais. Atrodo gana sudėtin- 
ga, bet taip nėra, - paaiškino vyras. - Galima daryti prielaidą, kad 
tokios pat rūšies spyna įstatyta ir buto duryse, sakyčiau, įrengiant 
telefonspynę, pakeitė visas spynas. 

Vyras ištraukė nedidelį odos dėklą ir apsidairė. Išskyrus jauną 
porą, tingiai pėdinančią taku susikibus už rankų, aplinkui nieko ne- 
buvo. 

— Pirmiausia čia yra dinamometrinis raktas, - aiškino vyras, įkiš- 
damas jį į spyną. - Nejudinkit jo, kol nenuspausit gaiduko. Įstatykite 
visraktį į rakto angą iki pat galo, tiesiai po strypeliais. Iš tikrųjų, juos 
galima net pajusti. Laikote adatą kampu šitaip, spaudžiate gaiduką 
ir judinate raktą, aišku? 

Jis kelis kartus paspaudė visrakčio gaiduką, kartu judindamas ir 
raktą. Durys atsidarė beveik akimirksniu. 

Vyras linktelėjo ir padavė Kurtui įrankius. 

— Dabar jūs viduje. Ar susitvarkysite, ar norite, kad eičiau kartu? 

Kurtas papurtė galvą. 

— Nereikia, susitvarkysiu. Gali eiti namo. 


Nuo dabar jis perims vadžias į savo rankas. 


N 
, 
V 


Laiptai buvo tušti. Išskyrus silpną televizoriaus garsą niekas nero- 


dė, kad pastate dar kas nors būtų. 

Kurtas priglaudė ausį prie Netės durų tikėdamasis išgirsti viduje 
balsus, bet buvo tylu. Jis įkišo ranką į krepšį ir ištraukė du švirkštus. 
Patikrinęs, ar adatos vietoje, įsimetė juos į apsiausto kišenę. 

Pirmasis bandymas su visrakčiu nepavyko. Kurtas prisiminė pa- 
mokymus ir pamėgino dar kartą. 

Nepaisant amžiaus, spyna buvo gana tvirta, tačiau vis judindamas 
adatą ir spaudydamas gaiduką pagaliau pajuto, kad cilindras sukasi. 
Kurtas atsargiai nuspaudė durų rankeną alkūne, ir durys atsidarė. 

Šnerves užgulė keistas pelėsių tvaikas. Tarsi suplėkusių knygų ar 
seno bufeto, kuris nebuvo atidarytas metų metus. Seni drabužiai ir 
kandžių kamuoliai. Sendaikčių krautuvė be pirkėjų. 

Priešais jį driekėsi ilgas koridorius su šoninėmis durimis. Gale 
buvo tamsu, bet šviesa sklido iš dviejų artimiausių kambarių. Spren- 
džiant iš šalto mirguliavimo, jam iš dešinės buvo virtuvė, apšviesta 
dienos šviesos lempos, o šiltas švytėjimas kairėje, labiausiai tikėtina, 
sklido nuo daugybės kaitrinių lempučių, kokios Europos Sąjungoje 
šiuo metu uždraustos. 

Kurtas žengė į koridorių, padėjo ant žemės krepšį ir kišo ranką į 
kišenę pasiimti švirkšto. 

Jeigu jie abu čia, pirmiausia reikia pasiekti Karlą Mjorką. Greitas 
dūris į kaklo veną, ir per sekundę jo neliks. Jei jis pradėtų grumtis, 
teks besti adatą tiesiai Mjorkui į širdį, nors tokiam pasirinkimui jis 
buvo mažiausiai linkęs. Mirtis būtų per staigi, o Kurtui reikėjo in- 
formacijos. Paklydusios informacijos, kuri gali padaryti nepataiso- 
mą žalą Tyrumo partijai ir galiausiai sunaikinti gyvybiškai svarbų 
Reikalo darbą. 

Netė planavo kažkaip jam atkeršyti, šituo jis beveik neabejojo. 
Viskas sutapo. Kadaise - keistas kvietimas, o dabar Karlas Mjorkas. 


Gyvybiškai svarbu kartą ir visiems laikams išsiaiškinti, ar šiame bute 

kas nors kelia grėsmę jo gyvenimo darbui. Kai jis turės tuodu val- 
džioje, jie prabils. O informacija, kurią jie pateiks, bus panaudota 
organizacijai. 

Jis išgirdo garsus kambaryje kairėje. Lengvą šlepsėjimą, kuris ti- 
krai negalėjo būti Karlo Mjorko sudėjimo vyro. Kurtas žengė pir- 
myn. Išdygęs priešais, jis dirstelėjo per išsigandusios moters petį ir 
greitomis apžvelgęs svetainę įsitikino, kad ji tuščia. 

— Labas vakaras, Nete, - tarė atsisukęs ir stebeilydamasis tiesiai jai 
į veidą. Jos akys buvo tamsesnės, nei jis prisiminė, pilkos ir blausios. 
Nebe tokia žvitri, bruožai nė iš tolo nebe tokie gražūs ir kampuoti, 
kaip anksčiau, proporcijas pakeitė laikas. Tik to ir reikėjo tikėtis. 

— Atsiprašau, kad šitaip įsibroviau pas tave, bet durys buvo atda- 
ros ir aš pasinaudojau laisve. Esu tikras, neprieštarauji. Žinoma, aš 
beldžiausi, bet tu tikriausiai negirdėjai. 

Ji lėtai papurtė galvą. 

— Mudu seni draugai, tu ir aš, argi ne, Nete? Kurtas Vadas visada 
laukiamas tavo namuose, argi ne, Nete? 

Jis nusišypsojo, o ji sutrikusi stebeilijo į jį. Paskui jis atidžiau ap- 
žiūrėjo kambarį. Regis, nieko neįprasta, išskyrus du puodelius ant 
stalo, o Karlo Mjorko niekur nematyti. Kurtas sutelkė žvilgsnį į 
puodelius. Vienas beveik pilnas. Juoda kava, kone iki kraštelių, kitas 
pustuštis. 

Kurtas žengė arčiau stalo beveik tikras, kad Netė liks vietoje. Jis 
ištiesė ranką ir paėmė pirmąjį puodelį. Kava buvo greičiau drungna 
nei karšta. 

— Kur Karlas Mjorkas? - pasiteiravo jis. 

Ji atrodė išsigandusi. Tarsi Mjorkas slėptųsi kur kampe, juos ste- 
bėdamas. Jis dar kartą apsidairė kambaryje. 


- Kurjis? - pakartojo. 

— Visai neseniai išėjo. 

— Ne, neišėjo, Nete. Būtume matę jį išeinantį iš pastato. Todėl 
dar kartą tavęs klausiu, kur jis? Būtum išmintingesnė, jei man atsa- 
kytum. 

- Jis išėjo galiniais laiptais. Nežinau, kodėl. 

Kurtas akimirką stovėjo ramiai. Ar Mjorkas pastebėjo jo šešėlį ? 
Arjis visą laiką žengia vienu žingsniu priekyje? 

— Parodyk man galines duris! - paliepė jis, rodydamas, kad ji ves- 
tų. 

Moteris prisidėjo ranką prie krūtinės ir nenoromis pirma žengė 
į virtuvę. 

- Štai, - pasakė, mostelėjusi link durų kampe, aiškiai sunerimusi. 
Tam tikra prasme Kurtas suprato, kaip ji jaučiasi. 

— Taigi jis išėjo pro čia, tikrai? Vadinasi, patraukė į šoną visus ši- 
tuos butelius, daržovių krepšį ir šiukšlių maišą, o paskui prieš išei- 
damas vėl viską sudėjo į vietas? Apgailestauju, Nete, bet, man regis, 
netikiu tavimi. 

Uždėjęs rankas ant pečių jis staigiai ją apsuko. Ji nudelbė žvilgsnį 
į grindis, ir nekeista. Apgailėtina maža kalė apsigimusi melagė. Vi- 
sada tokia buvo. 

- Kur Karlas Mjorkas? —- pakartojo jis, traukdamas iš kišenės 
švirkštą. Nuėmęs apsaugą, pridėjo adatą jai prie gerklės. 

- Jis nulipo žemyn galiniais laiptais, - sušnibždėjo jinai. 

Tada jis bedė adatą jai į kaklą ir paspaudė stūmoklį iki pusės. 

Po kelių sekundžių moteris pradėjo siūbuoti ir susmuko kaip 
skudurinė lėlė. 

- Taigi dabar turiu tave, Nete Hermansen. Jeigu nori ką nors iš- 
pažinti, patikinu, tai liks tarp mudviejų. Ar mane supratai? 

Jis paliko ją gulėti sudribusią ant grindų, o pats grįžo į korido- 


rių, kur trumpai pastovėjo klausydamasis menkiausio garso, bet ko, 

kas sužadintų jo budrumą. Kvėpavimo, sugirgždėjusios grindlentės, 
prislopintų judesių. Nieko. Jis grįžo į svetainę. Kadaise būta dviejų 
kambarių, dabar sujungtų į vieną. Tai lengva pamatyti žvelgiant į 
gipso lipdinius, puošiančius lubas. Štai tame tolimojo kambario 
kampe anksčiau buvo durys į koridorių. Apskritai butas atitiko Ne- 
tės amžiaus ir padėties moterį. Nei pernelyg pasenęs, nei itin moder- 
nus. Senelio laikrodis su tabaluojančia švytuokle šalia CD grotuvo. 
Šiek tiek klasikinės muzikos, vienas ar du populiaresni albumai, ne 
jo skonio. 

Jis vėl įsistebeilijo į puodelius ant stalo, o paskui atsisėdo. Bandė 
įvertinti, kas galėjo nutikti Karlui Mjorkui ir ką turėtų daryti, kad 
vėl jį surastų. Galiausiai jis paėmė puodelį ir išgėrė kavą. Kava buvo 
itin karti, todėl pasibjaurėjęs padėjo puodelį. 

Kurtas įkišo ranką į kišenę ir išsitraukė saugųjį mobilųjį. Galbūt 
turėtų nusiųsti žmogų į policijos komisariatą pažiūrėti, ar Mjorkas 
kažkokiais keistais ir nepaaiškinamais būdais atsidūrė tenai. Jis pa- 
žvelgė į laikrodį. O gal reikėtų pasiųsti žmogų prie Mjorko namų 
Alerode? Jau vėlu. 

Kurto galva trumpam nusviro. Jis jautėsi išsekęs. Amžius daro 
savo. O tada pastebėjo mažutę dėmelę geltonai raudoname rašte prie 
kojų. Ji atrodė šviežia. 

Keista, - pagalvojo jis ir įbedė rodomąjį pirštą, kad patikrintų, ar 
dėmė sausa. 

Drėgna. 

Jis sutrikęs spoksojo į savo piršto galiuką mėgindamas suvokti, 
kas vyksta. 

Iš kur ant Netės Hermansen kilimo šviežias kraujas? Kas atsiti- 
ko? Ar Mjorkas vis dar čia? 

Staiga jis atsistojo, nudrožė į virtuvę ir įsmeigė akis į ant grindų 


tysančią Netę. Pajuto, kaip džiūsta burna, o tada staiga pradėjo py- 

kinti. Jis pasitrynė skruostus, tiesiai iš čiaupo išgėrė vandens ir at- 
sirėmęs į bufetą sudrėkino kaktą. Nereikia stebėtis, kad siaubingos 
praėjusios dienos ir nakties valandos dabar atsiliepia. 

Jis susitelkė, išsiėmė kitą švirkštą su propofoliu ir prieš dėdamas 
į kišenę jį paruošė. Jei prireiks, galės įbesti į užpuoliką per sekundę. 

Kurtas atsargiai išėjo į koridorių, lėtai pradėjo juo eiti ir atsar- 
giai atidarė pirmas duris, kur rado tik nepaklotą lovą ir netvarkingas 
batų bei apatinių krūvas. 

Laukė kitos durys. Čia jis aptiko tikrą buvusio gyvenimo likučių 
lobyną: suknios, rankinės, apsiaustai. Viskas, ko visuomenės dama 
kadaise troško, sudėta ant lentynų, pakabinta ant kablių ir pakabų. 

Čia nieko nėra, nusprendė jis uždarydamas iš paskos duris. Vėl 
pasijuto tas pykinantis salsvas kvapas, kurį užuodė vos įėjęs į butą, 
tiktai dabar stipriau, kur kas stipriau. 

Kurtas stabtelėjo uosdamas orą. Juslė nuvedė jį link knygų spin- 
tos tolimajame koridoriaus gale. Keista, ji buvo pusiau tuščia. Ke- 
letas senų Readers Digest leidimų ir keli seni savaitraščiai, kitaip ta- 
riant, nieko, kas galėtų būti tokio kvapo šaltinis. 

Kurtas žengė arčiau ir įkvėpė giliau. Tvyrojo sunkiai apibūdina- 
mas, lengvas dvelksmas ore, tarsi nuo vakarykščių pietų užsilikęs žu- 
vies ar kario kvapas. 

Tikriausiai kur nors už apkaltų lentelių nustipusi pelė, kas dar 
galėtų būti? 

Apsisukęs toliau tyrinėti svetainės jis suklupo ir vos neparkrito. 

Dirstelėjęs, už ko užkliuvo, pastebėjo kiliminės dangos klostę. 
Keistu kampu susigarankščiavusi. Tarsi kilimą būtų sustūmusios ati- 
daromos durys. Be to, viduryje buvo kraujo. Ne seno, sukrešėjusio 
kraujo, o tamsiai raudono, šviežio. 


Jis dar kartą atsisuko į knygų spintą ir vėl pažiūrėjo į kilimą. 

Tada už vieno krašto suėmė knygų spintą ir atitraukė nuo sienos. 

Ji nebuvo sunki. Vyras žvelgė į duris, kurias slėpė spinta. Plokštės 
duris su skląsčiu. 

Kurto širdis pradėjo daužyris. Jis jautėsi keistai susijaudinęs. Tarsi 
durys būtų simbolizavusios visą neleistiną, slaptą veiklą, kuri forma- 
vo jo, kaip suaugusiojo, gyvenimą. Visas niekada negimusių vaikų ir 
sužlugdytų gyvenimų paslaptis. Vaisius, kuriais jis didžiavosi. Dažną 
jo puikavimasis įžeistų, tačiau Kurtas jautėsi būtent šitaip. Priešais 
slaptas duris jis kažkaip nurimo, nors burna vis dar džiūvo ir sukosi 
galva. 

Priskyręs visa tai nuovargiui vyras pakėlė skląstį. Jis nuslydo len- 
gvai, o durys su trenksmu atšoko nuo vyrių. Ir vėl šnerves užgulė tas 
kvapas. Kurtas apibėgo akimis staktą ir pamatė, kad ji apkalta susi- 
dėvėjusiomis stiprios gumos juostomis. Jis stumtelėjo duris. Durys 
buvo sunkios, visiškai kitokios nei kitos buto durys, ir neatrodė, kad 
būtų seniai nevarstytos. 

Staiga Kurto pojūčiai sukilo. Jis išsitraukė švirkštą. 

— Mjorkai? - ištarė nesitikėdamas atsakymo. 

Tada plačiai atidarė duris ir nuo to, ką pamatė, beveik sulinko 
keliai. 

Čia buvo to kvapo šaltinis ir iš karto akivaizdi priežastis. 

Jis stebeilijosi į atsivėrusį netikėčiausią reginį: nejudantį Kar- 
lo Mjorko kūną ant grindų ir groteskiškas mumifikuotas galvas su 
dulkėtais, trapiais plaukais, sudžiūvusiomis lūpomis ir pajuodusiais 
dantimis. Susitraukę, suplėkę kūnai, apvilkti puošniais drabužiais, 
sustingę veidai, laukiantys paskutinės vakarienės. Kurtas nebuvo 
matęs nieko panašaus. Žiojinčios akiduobės tuščiai spoksojo į kriš- 
tolo taures ir stalo sidabrą. Permatoma oda dengė styrančius kaulus 
ir storas sausgysles. Išsiklaipę pirštai geltonais nagais ant stalo krašto. 


Rankos, kurios niekada daugiau nebesities. 

Jis sunkiai nurijo seiles ir žengė į kambarį. Kvapas buvo bjaurus, 
nors nieku gyvu ne toks koktus kaip pūvančios mėsos. Dabar jis jį 
atpažino - prisiminė, kaip kartą atidarė stiklinę spintą su paukščių 
iškamšomis. Mirtis ir amžinybė viename. 

Penkios mumijos ir dvi tuščios kėdės. Kurtas žvilgtelėjo į pirmą 
neužimtą vietą ir ant kortelės pamatė dailiai atspaustą vardą: NETĖ 
HERMANSEN. Nebuvo sunku įsivaizduoti, kam rezervuota antroji 
vieta. Vardas ant kortelės beveik neabejotinai bus jo. 

Kokia ji pabaisa! 

Jis pasilenkė, kad apžiūrėtų bejausmį Mjorko kūną. Plaukai ties 
smilkiniu ir pakaušis buvo ištepti krauju, vis dar srūvančiu iš žaizdos, 
galbūc jis vis dar gyvas. Jis pridėjo du pirštus prie policininko miego 
arterijos ir patenkintas linktelėjo: iš dalies todėl, kad Netė saugiai 
apvyniojo jo rankas ir kojas lipniąja juosta, iš dalies dėl to, kad pulsas 
buvo normalus. Taip par ir kraujo jis ne per daug neteko. Žinoma, 
smūgis bjaurus, tačiau vargiai daugiau nei lengvas sukrėtimas. 

Kurtas vėl pažvelgė į tuščią vietą, skirtą jam. Kokia laimė, kad 
nekreipė dėmesio į anuometinį Netės kvietimą. Jis bandė tiksliai pri- 
siminti, kada tai buvo, tačiau pasijuto plaukiojantis laike. Mažiausiai 
prieš dvidešimt metų. Nieko keista, kad svečiai atrodo pavargę. 

Jis sukikeno iš savo juodojo humoro ir grįžo koridoriumi į vir- 
tuvę, kur tvirtai už pažastų suėmė be sąmonės gulinčią šeimininkę. 

- Nagi, Nete, kelkis. Laikas tavo užsitęsusiam vakarėliui. 

Jis nutempė ją į sandarųjį kambarį ir pasodino ant kėdės stalo 
gale, vietoje, kurią ji buvo rezervavusi sau. 

Vėl pasijutęs prastai, senis pastovėjo giliai kvėpuodamas, paskui 
susikaupė, nuo priekinių durų atsinešė savo krepšį, žengė į kambarį 
ir uždarė duris. Su gydytojo atsainumu jis numetė krepšį ant stalo ir 
išsitraukė nenaudotą švirkštą bei Aumazenilio ampulę. Kuklus dūris 


priešnuodžių ir Netė sugrįš į dabartį. 

Ji sudrebėjo, kai jis spaudė stūmoklį, ir dvejodama atsimerkė, tar- 
si iš karto suvokdama, kad tikrovė bus pribloškianti. 

Kurtas nusišypsojo ir paglostė jai skruostą. Po poros minučių ji 
bus pakankamai sąmoninga kalbėti. 

- Ir ką gi mes darysim su Karlu Mjorku? - garsiai svarstė jis, dai- 
rydamasis po kambarį. - A, - pastebėjo. - Papildoma sėdynė, - jis 
mandagiai linktelėjo vaiduokliškai kompanijai ir iš kampo patraukė 
fotelį, ant kurio apmušalo buvo matyti tamsios dėmės. 

— Ponios ir ponai, su džiaugsmu pranešu, kad tarp mūsų yra 
naujų svečių. Pasistengsim, kad jie pasijustų laukiami, - teatrališkai 
kalbėjo, vaizdingai keldamas fotelį ir statydamas jį greta Netės stalo 
gale. 

Tada pasilenkęs kilstelėjo sunkų tyrėją, kuris sukėlė jam tiek rū- 
pesčių, ir atvilkęs pasodino sunkenybę į vietą. 

— Atsiprašau, — tarė, tiesdamas ranką per stalą ir atsiprašomai 
linksėdamas figūrai, kuri kadaise buvo vyras. - Regis, mūsų svečiui 
ne pro šalį atsigaivinti. 

Jis pakėlė grafiną virš Karlo galvos, ištraukė kamštį ir apipylė jo 
kruviną galvą dvidešimties metų senumo vandeniu, kuris ant išblyš- 


kusio veido paliko spalvotas deltas. 

Karlas pradėjo gaiveliotis, bet ne iš karto. Pirmiausia pajuto van- 
denį ant veido, paskui skausmą, rėžusį kaukolę, skausmą alkūnėje ir 
dilbyje, kuriais sušvelnino smūgį. Jo galva nusviro į priekį, vis dar 
užmerktomis akimis. Jis užsnūdo, paskui vėl atgavo sąmonę ir pajuto 
didžiulį bendrą nepatogumą, kokio neprisiminė kada jautęs. Gerklė 
džiūvo, akyse plaukė vaizdai, sūkuriavo šviesos ir spalvų bangos. Jis 
jautėsi siaubingai. Pykino ir svaigo galva, bet tūkstančiai tylių balse- 
lių rėkte rėkė, kad atsimerkus bus dar blogiau. 

O tada pasigirdo aiškesnis nei kiti balsai. 

— Nagi, Mjorkai, susitelk. 

Šitas balsas nepriklausė vietai, kurioje jis manėsi esąs. 

Jis lėtai atsimerkė. Išskydusi apybrėža pamažu išryškėjo, ir stai- 
ga jis suprato spoksąs į mumifikuotą žmogaus lavoną prislopintame 
riksme pražiota burna. 

Aiktelėjęs akimirksniu išsiblaivė, bet žvilgsnį vis dar reikėjo su- 


telkti akims lakstant nuo vieno susitraukusio lavono prie kito. 

— Puiki draugija, nemanai, inspektoriau? - nugriaudėjo balsas 
viršuje. 

Karlas mėgino pajudinti galvą, išmėginti kaklo raumenis, tačiau 
skausmas sustabdė. Kas čia, po velnių? Visur iššiepti dantys ir negyvi 
kūnai. Kur jis? 

— Leisk man, - tarė balsas. Karlas pajuto, kaip kažkas jį griebia už 
plaukų ir nuožmiai truktelėjęs atlošia galvą. Dingojosi, lyg visi nervų 
galiukai vienu metu būtų pratrūkę rėkti. 

Senis, į kurio veidą jis dabar įbedė akis, nelabai skyrėsi nuo lavo- 
nų prie stalo. Permatoma kaip pergamentas oda suvytusi, skruostų 
raudonis amžiams pradingęs, akys, kadaise tokios žvitrios, dabar 
palytėtos mirties. Praėjo tik viena diena, tačiau Kurtas Vadas buvo 
pasikeitęs. 

Karlo galvoje kirbėjo klausimai. Ką jis čia veikia? Ar vis dėlto Va- 
das su Nete dirba sutartinai? Tačiau jis nesugebėjo ištarti nė žodžio. 

O kodėl jam turėtų rūpėti? Kurto Vado buvimas - pakankamas 
atsakas. 

— Sveikas atvykęs į vakarėlį, - tarė senis, blokšdamas Karlo galvą į 
šoną. - Kaip matai, Karlai, esi mūsų šeimininkės draugijoje. Ji netgi 
tebekvėpuoja, todėl esu tikras, šauniai praleisime laiką. 

Karlas pažvelgė į Netės Hermansen veidą. Ji sėdėjo susmukusi, 
suglebusiais bruožais, prasižiojusi. 

Jis akimis permetė jos kūną. Kaip ir jis, moteris lipniąja juosta 
buvo privyniota prie kėdės, kojos ir pėdos panašiai surištos. 

— Tu nepatogiai sėdi, Nete, - tarė Kurtas Vadas, traukdamas li- 
pniąją juostą. Pasigirdo plėšimo garsas, kai jis tvirtino jos rankas prie 
ranktūrių. - Nuostabu, geriausią kėdę pasilikau sau, — nusijuokė se- 
nis, sėsdamas į vienintelę tuščią. 

— Ponai ir ponios! Leiskite man jus visus pasveikinti. Vakarienė 


paruošta. Gero apetito! 

Jis pakėlė tuščią taurę ir iš eilės linktelėjo visiems susirinkusiems. 

— Galbūt galėtum pristatyti mane savo svečiams, Nete? — pa- 
prašė, linktelėjęs į kaulėtą skeletą dulkėtu kandžių apgraužtu tvido 
švarku, kuris buvo pasodintas kitapus stalo. — Žinoma, supratau, 
kad čia Filipas, - jis pakėlė taurę: - Į sveikatą, senas bičiuli. Nereikia 
nerimauti, kai pasitarimų stalo gale sėdi Niorvigas, ar ne taip mes 
mėgdavom sakyti? 

Jis parpliupo bepročio juoku. Karlas jautė, kad tuoj apsivems. 

Kurtas Vadas atsisuko veidu į šeimininkę. 

— Oi, brangioji Nete, ar jautiesi nekaip? Gal dar truputį Auma- 
zenilio? Tu tikrai atrodai ligota. Turėčiau pasakyt, mačiau tave ge- 
resnės būklės. 

Ji kažką pašnibždomis atsakė, tačiau Karlas nesuprato. Atrodo: 
„Tai tu taip galvoji. 

Vadas irgi, regis, nenugirdo, tačiau jo išraiška pasikeitė. 

— Pakaks linksmybių. Kaip suprantu, visiems mums paruošei 
planą, Nete, o žvelgiant į tavo sumanymą, aš dar labiau džiaugiuo- 
si, kad šiandien čia atsidūriau savo noru. Dabar bus taip: judu abu 
trumpai mane informuosit, kiek žinių apie mano darbą perdavėt 
pašaliniams. Tuo remdamasis aš sugebėsiu įvertinti žalos mastą ir 
sugalvosiu, kaip mano žmonės galės kurti tvarką ir atnaujinti tikėji- 
mą mūsų misija. 

Karlas apsnūdęs stebeilijo į jį, vis dar mėgindamas atgauti pojū- 
čius. Stengėsi kvėpuoti kuo patogiau. Tačiau tik tada, kai pradėjo 
kvėpti per burnos kamputį, pajuto šiokį tokį palengvėjimą, labiau 
valdė keistus kūno pojūčius. Jis geriau jautė rijimą, sustingusį spran- 
dą ir aptirpusį gomurį. Dabar galėjo kvėpuoti giliau. 

— Išgama tu prakeiktas! - sviedė jis. 


Vadas jį išgirdo, bet tik nusišypsojo. 

— O, mes prabilom. Koks nuostabus pasikeitimas. Niekur ne- 
skubam, bet geriau pradėkim nuo tavęs, Karlai. - Jis pašnairavo į 
savo krepšį ant stalo. - Nevyniosiu į vatą. Ši naktis tau paskutinė. 
Nereikia nė sakyti, tai taikoma jums abiem. Tačiau, galiu jums pa- 
žadėt, jei bendradarbiausit su manim, mirtis bus neskausminga ir 
greita. Jei ne... 

Jis įkišo ranką į krepšį ir ištraukė skalpelį. 

— Ar reikia sakyti daugiau? Esu tikras, jums nereikia priminti, 
kad mano rankos pratusios laikyti šį instrumentą. 

Netė vėl pabandė prabilti, tačiau, regis, vis dar buvo pernelyg 
sutrikusi. 

Karlas susitelkė į skalpelį ir pamėgino susikaupti. Jis pasukiojo 
riešus po lipniąja juosta, tačiau juose nebuvo jėgos. Pabandė perkel- 
ti svorį kėdėje, tačiau jo kūnas, regis, nepajėgė net reaguoti. Vyras 
nežinojo, juoktis ar verkti. 

Kas, po galais, man darosi? - klausė jis savęs. - Ar šitaip reiškiasi 
sukrėtimas? Ar tikrai? 

Jis dirstelėjo kitapus stalo, į Kurtą Vadą. Ar tikrai senio nosies 
kalneliu mato tekant prakaitą? Ar iš nuovargio dreba jo rankos? 

— Papasakok man, kaip jūs susiradote vienas kitą. Ar tu susisekei 
su policija, Nete? - Vadas nusišluostė kaktą ir nusijuokė. - Ne, spė- 
ju, kad ne. Juk tu, beje, pati turi, ką čia slėpti, tiesa? — Jis mostelėjo 
ranką į makabrišką vaizdelį. - Kas gi galėtų būti kiti šie apgailė- 
tini žmogeliai, šie apgailėtini individai, su kuriais, tavo ketinimu, 
turėjau baigti savo dienas? Štai tas, pavyzdžiui? Kokios rūšies jis 
kirminas, smalsu? 

Kurtas bedė pirštu į lavoną tiesiai priešais. Kaip ir kiti, jis buvo 
tvirtai apvyniotas lipniąja juosta, nors sėdėjo nebe taip tiesiai. Be- 
formė asmenybė, kurio buvęs stambumas liko aiškiai matomas ne- 


paisant prabėgusio laiko. 

Kurtas Vadas nusišypsojo, ir tada staigiu judesiu griebėsi už ger- 
klės, tarsi ketintų vemti tulžimi ar staiga nebegalėtų įkvėpti. Karlas 
būtų pasielgęs taip pat, jeigu jo rankos būtų laisvos. 

Vadas kelis kartus atsikrenkštė ir vėl nusišluostė kaktą. 

— Pasakyk man, kokius dokumentus gavai, Mjorkai. Ar mano ar- 
chyve radai ką nors įdomaus? - Jis pakėlė skalpelį ir perrėžė staltiesę. 
Instrumentas buvo baugiai aštrus. 

Karlas užsimerkė. Jis dar neketinimo pasitraukti, ir tikrai ne to- 
kiu būdu. Bet, jeigu jo skaičius ištrauktas, buvo pasiruošęs išeiti su 
trenksmu. Vadui nepavyks iš jo išspausti daugiau, nei jis pats norės 
pasakyti. 

— Vadinasi, renkiesi tylėti. Labai gerai. Kai baigsiu su jumis, pa- 
skambinsiu savo žmonėms ir nurodysiu jiems pašalinti jūsų kūnus, 
nors... - Vadas įsistebeilijo į erdvę priešais save ir kelis kartus giliai 
įkvėpė. Jis nesijautė visiškai gerai. Vyras atsisegė viršutinę marškinių 
sagą. - Nors būtų apmaudu sugadinti tokį šaunų sambūrį, - užbaigė. 

Karlas nesiklausė. Jis buvo susitelkęs į kvėpavimą. Įkvėpdavo pro 
lūpų kamputį, iškvėpdavo pro nosį. Dėl to kambarys liovėsi taip 
greitai suktis. Jis jautėsi šūdinai ir skausmingai tai suprato. 

Tada atsigavo Netė Hermansen. Staiga, netikėtai, pratrūko žerti. 

— Tu išgėrei kavą! — tarė ji kimiai ir kone be garso, šaltai stebeily- 
damasi į kankintoją. 

Senis akimirkai sustingo, tada nugurkė vandens ir kuo giliau 
įtraukė oro. Jis atrodė sutrikęs ir nestabilus, ir Karlas tiksliai žinojo, 
kaip jis jaučiasi. 

Netė išleido kelis garsus, kuriuos galėjai palaikyti juoku. 

— Kaip matau, ji vis dar veikia. Abejojau. 

Senis nuleido galvą ir įsistebeilijo į ją veriamu žvilgsniu, kuris ne- 


reiškė nieko, tik silpnumą. 

— Ko buvo kavoje, Nete? - pasiteiravo jis. 

Jos atsakas buvo juokas. 

— Paleisk mane ir pasakysiu, tačiau nesu tikra, kad tai padės. 

Kurtas Vadas įkišo ranką į kišenę, išsitraukė mobilųjį ir surinko 
numerį nenuleisdamas nuo Netės akių. 

— "Tu man pasakysi, ko buvo kavoje, Nete, arba būsiu priverstas 
atlikti pjūvį. Supratai? Per labai trumpą laiką vienas mano žmonių 
pasirodys čia ir pristatys priešnuodžių. Pasakyk ir tave paleisiu, tada 
būsim atsiskaitę. 

Jis akimirką pasėdėjo laukdamas, kol į jo skambutį atsilieps, už- 
darė telefoną, paskui paskambino dar kartą. Kai niekas neatsiliepė, 
jis pašėlo ir ėmė rinkti kitą numerį. Vėl nieko. 

Karlas jautė, kaip įsitempia diafragma, jis aštriai įkvėpė oro, kuo 
giliau. Skausmas buvo triuškinantis, tačiau vėl iškvepiant kankinan- 
tys traukuliai liežuvyje atslūgo, o gerklės raumenys, regis, truputį at- 
sileido ir jis pajuto palengvėjimą. 

- Jei skambini savo prijaukintoms goriloms, ilgai teks laukti, — 
sviedė jis, žvelgdamas tiesiai Kurtui Vadui į veidą. Buvo akivaizdu, 
kad vyras neturi supratimo, apie ką jis kalba. 

Karlas nusišypsojo. Sunku būtų nesišypsoti. 

- Jie visi suimti. Toje jūsų saugykloje radome Reikalo narių sąrašą. 

Šešėlis perbėgo Kurto Vado veidu. Jis sumirksėjo ir dukart nurijo, 
akys ėmė karštligiškai lakstyti po kambarį, arogancijos mina staiga 
dingo iš jo veido. Jis kelis kartus užsikosėjo, tada pakėlė galvą ir pa- 
žvelgė į Karlą užsidegęs neapykanta. 

— Bijau, kad teks eliminuoti vieną iš tavo svečių, Nete, - suurzgė 
jis. - O kai tai padarysiu, tu man pasakysi, kuo mane apnuodijai. Su- 
pratai? Jis ištiesė savo ilgą, kaulėtą kūną ir atitraukė kėdę. Skalpelis 


tvirtai gulėjo jo rankoje, krumpliai buvo suspausti iki baltumo. Kar- 

las nudelbė akis, nenorėjo suteikti savo skerdikui malonumo žiūrėti 
jam į akis, kai pradės pjauti. 

— Kaip drįsti kreiptis į mane vardu? - pasigirdo kimus Netės bal- 
sas jam prie šono. - Nekenčiu familiarumo, Kurtai Vadai. Tu manęs 
nepažįsti. Tu visiškai manęs nepažįsti. - Ji kvėpavo netolygiai, ta- 
čiau balsas dabar buvo aiškus. - Prieš stodamasis, manau, turėtum 
deramai prisistatyti greta tavęs sėdinčiai damai, kaip džentelmenui 
pridera. 

Senis spoksojo į ją tuščiomis akimis, tada atsisuko ir patikrino 
vardo kortelę. Jis papurtė galvą. 

— Gitė Čarlz, bijau, vardas man negirdėtas. 

— Tokiu atveju, galbūt turėtum atidžiau į ją įsižiūrėti. Pažiūrėk į 
ją, tu galvijau! 

Karlas pakėlė galvą ir stebėjo, kaip Kurtas Vadas lėtai gręžia veidą 
link lavono, palinksta pirmyn ir pasisuka ant stalo, kad geriau įsižiū- 
rėtų į moters bruožus. Jis sukumpusiomis rankomis suėmė mumijos 
galvą ir prisitraukė arčiau, pasigirdo sausas traškesys. 

O tada ją paleido. 

Lėtai jis vėl susmuko į kėdę, išsižiojęs, klaidžiojančiu žvilgsniu. 

- Bet, čia N-n-netė, - sumikčiojo jis, staiga griebdamasis už krū- 
tinės. 

Tą akimirką jis tarsi prarado gebėjimą valdyti veido raumenis. Jo 
išraiška staiga pasikeitė, bruožai pasidarė beveik išsikreipę, pečiai su- 
smuko, ir tai, kas liko iš Kurto Vado statuso ir pozos, visiškai žlugo. 

Vyro galva nusviro, jis gaudė kvapą. O tada griuvo į priekį. 

Jie sėdėjo tylomis ir stebėjo, kaip traukuliai malšta. Jis vis dar kvė- 
pavo, kažin, kiek ilgai? 

- Aš esu Gitė Čarlz, - atsisukusi į Karlą prisistatė moteris. - Vie- 


nintelis mano nužudytas žmogus prie šio stalo yra Netė Hermansen. 

Ji arba aš, ir tai nebuvo žmogžudystė. Vieninteliu plaktuko smūgiu 
ji ketino užmušti mane. 

Karlas linktelėjo suprasdamas, kad niekada taip ir nekalbėjo su 
Nete. Regis, tai daug ką paaiškina. 

Jie kurį laiką sėdėjo tylomis ir bukai spoksojo į viltingai mirksin- 
čias Vado akis, besikilojančią krūtinę, kai jis iš paskutiniųjų stengėsi 
įkvėpti deguonies. 

— Man regis, aš žinau, kas visi šie žmonės, - galiausiai tarė Kar- 
las, - tačiau kuriuos iš jų pažįstat jūs? - pasiteiravo jis. 

— Be Netės, tiktai Ritą, - ji akimis parodė susitraukusį kūną greta 
Karlo. - Tiktai tada, kai jūs atėjote manęs apklausti, aš sužinojau ryšį 
tarp vardų ant kortelių ir tikrų žmonių, pasitaikiusių Netės kelyje. 
Aš buvau tik viena iš jų. 

- Jei mes iš čia ištrūksime, turėsiu jus suimti. Jūs mėginote mane 
nudobti su tuo plaktuku, ir, manau, tai dar ne viskas, — tarė jai Kar- 
las. - Nežinau, ko pylėte į kavą, bet sa manim dar nebaigėte. - Jis 
linktelėjo link Kurto Vado, kurio vos trūkčiojantys vokai rodė, kad 
gyvybė kūne tik vos vos rusena. Nuodų, amžiaus ir sukrėtimų kok- 
teilis netrukus taps mirtinas. 

Jo laikas baigiasi, galvojo Karlas, ir man nė kiek nerūpi. Kurto 
Vado gyvybė už Asadą. Savotiškas teisingumas. 

Moteris greta jo papurtė galvą. 

— Jūs beveik negėrėt. Esu visiškai tikra, kad jos jūsų nenužudys. 
Mišinys pasenęs. 

Karlas apdujęs ją stebėjo. 

— Gite, jūs gyvenote Netės gyvenimą dvidešimt trejus metus. 
Kaip jums pavyko? 

Ji pabandė nusijuokti. 

— Mes visada buvome truputį panašios. Žinoma, aš vyresnė, bet 


vos keleriais metais, tik buvau gerokai išvargusi tada, kai viskas nuti- 

ko. Tačiau gana greitai aš savotiškai atsigavau. Keli mėnesiai Maljor- 
koje, ir aš įsipaišiau, lyg niekur nieko. Pasišviesinau plaukus, dailių 
drabužių pilna spinta. Viskas man kuo puikiausiai tiko. Netė gyveno 
gerokai prašmatniau už mane. Aišku, bijojau, kad būsiu atpažinta 
tikrinant pasus ir banke, ir daugybėje kitų vietų. Bet, žinote, ką? Aš 
supratau, kad visoje Kopenhagoje niekas nepažinojo Netės. Tol, kol 
nepamiršdavau truputį šlubčioti, atrodė, kad tai vienintelis dalykas, 
kurį žmonės pastebi. O šitie mano svečiai neketino niekam pasakoti. 
Virtuvėje radau formalino atsargų, todėl nebuvo sunku susigaudyti, 
ką suplanavo Netė. Pripilti jų gerkles, kad nepūtų, ir štai - pats ma- 
tote rezultatą. Visi dailiai sėdi ten, kur pasodinti. Ką dar galėjau pa- 
daryti? Sukapoti juos, išmesti į šiukšles ir rizikuoti būti atsitiktinai 
demaskuota? Nusprendžiau, kad Netė gerai sugalvojo. O dabar mes 
čia, su ja, ir negalim išeiti. 

Moteris pradėjo isteriškai kvatotis. Buvo lengva suprasti, kodėl. 
Daugiau nei du dešimtmečius ji gyveno dvigubą gyvenimą. Tačiau 
kas gero iš to dabar? Štai jie sėdi sandariame, nuo viso pasaulio atskir- 
tame kambaryje. Kad ir kiek rėktų, niekas jų neišgirs. Tai kas galėtų 
juos rasti? Ir kada? Rouzė yra vienintelis žmogus, žinantis, kad jis gali 
čia būti, tačiau ji ką tik pasiėmė laisvą savaitę. Kokia tikimybė? 

Jis pažvelgė į Kurtą Vadą, kuris dabar spoksojo į juos plačiai atsi- 
merkęs. Virpulys nubėgo jo kūnu, tarsi mėgintų sutelkti kruopelytę 
likusios stiprybės. Tada jis persivertė ir paskutinėje priešmirtinėje 
konvulsijoje mostelėjo ranka Gitės Čarlz link. Karlas girdėjo Kurto 
Vado mirtį. Trumpą, lėtą gargaliavimą ir menką oro išėjimą, o tada 
vyras nurimo, akys liko tuščiai spoksoti į lubas. Tos pačios akys, ku- 
rios žvelgė į žmones ir dalijo juos į vertus ir nevertus gyventi. 

Karlas giliai įkvėpė. Gal su palengvėjimu, o gal giliai nusivylęs, 
nežinojo. Jis pasuko galvą į moterį prie jo šono. Į jos gerklę buvo 


įsmigęs skalpelis, ji neišleido nė garso, visur tvyrojo tyla. 

Dvi paras jis išbuvo palaidotas su septyniais lavonais. Kiekvieną 
akimirką jo mintys skriejo kitur. Pas žmones, kuriuos, nuo šiol laiko 
brangesniais, nei galvojo įmanoma. Asadas, Mona ir Hardis, netgi 
Rouzė. 

Kai trečioji naktis nusileido ant greta be gyvybės niūksančių fi- 
gūrų, jis pasidavė ir užsnūdo. Nebuvo sunku. Miegoti, užmigti am- 
Žinai. 

Jį pažadino garsūs riksmai ir purtymas. Jis nežinojo, kas tie žmo- 
nės, tačiau jie pasisakė esą iš kriminalinės žvalgybos. Vienas jų pridė- 
jęs pirštus prie Karlo kaklo pajuto pulsą. Pareigūnai iš karto pamatė, 
koks jis nusilpęs. 

Tiktai gavęs atsigerti vandens jis pajuto didžiulį palengvėjimą, 
kad išgyveno. 

— Kaip? - teištarė jis su didžiausiomis pastangomis, kai jie nuplė- 
šė juostą jam nuo kojų. 

— Klausi, kaip tave radom? Visur atlikom areštus. Vyrukas, at- 
sekęs tave iki čia ir pranešęs Kurtui Vadui, staiga pradėjo kalbėti, — 
atsakė kažkas. 

Atsekė mane? - pakartojo mintyse Karlas. Aš leidausi sekamas? 


Darausi per senas šitam darbui. 


EPILOGAS 


Gruodis, 2010 


Buvo viena iš tų dienų, kurių Karlas labiausiai negalėjo pakęsti. 
Gruodžio pliurza gatvėse ir Kalėdų žiburėliai žmonių akyse. Ko čia 
džiūgauti, kad vanduo pabąla, o prekybos centrams staiga nė motais 
pasauliniai senkantys energijos resursai ? 

Nesąmonė visa tai, jo nuotaika jau seniai subjurusi. 

— Turi svečių, - iš tarpdurio pranešė Rouzė. 

Jis apsisuko, pasiruošęs išgiežti savo apmaudą. Kas darosi žmo- 
nėms? Ar jie negali pirma paskambinti ? 

Tokios emocijos lydėjo Bjorgo Bako pasirodymą. 

— Ko, po velnių, nori? Radai kitą durklą man į nugarą įbesti? 
Kaip tu apskritai... 

— Atsivedžiau Esterą, - atsiliepė Bakas. - Ji norėtų padėkoti. 

Karlas užsičiaupė ir pakėlė akis į pirmyn žengiančią moterį. 

Ryškiu šaliu ji gaubėsi galvą ir kaklą ir leido jam pamatyti savo 
veido tik lopinėlį. Pirmiausia tą pusę, kuri tik truputį buvo pakeitusi 


spalvą ir sutinusi, paskui tą pusę, prie kurios taip kruopščiai plušo 

ir iš dalies uždengta ligoninės tvarsčiais. Ji žiūrėjo į jį viena žėrinčia 
akimi. Kita buvo užmerkta. Moteris lėtai atsimerkė, tarsi nenorėda- 
ma jo išgąsdinti. Akis buvo pieno baltumo, visiškai negyva, be jokių 
kibirkštėlių. Ir vis dėlto jis jautė, kad moteris šypsosi. 

— Bjorgas man papasakojo, kaip jūs pasirūpinote, kad Linas Vers- 
lovas pradingtų. Noriu jums padėkoti. Niekur nesijausčiau saugi, jei 
jis būtų netoliese. 

Moteris stovėjo su gėlių puokšte rankoje, Karlas jau tiesė ranką jų 
paimti, tinkamai pasikuklinęs, bet ji paklausė, ar negalėtų susitikti su 
Asadu. 

Karlas linktelėjo Rouzei. Kol toji nuėjo atvesti padėjėjo, visi laukė 
tylomis. 

Va tau ir padėkos. 

Asadas atėjęs nepratarė nė žodžio, o moteris prisistatė ir paaiški- 
no, ko atėjusi. 

— Labai jums dėkoju, Asadai, - tarė ji, tiesdama gėles. 

Kiek užtruko, kol Asadas ištiesė kairę ranką, ir dar šiek tiek, kol 
pajėgė tinkamai suimti puokštę. 

— Aš tikrai labai džiaugiuosi, - tarė jis. Kalbant jo galva vis dar 
truputį kretėjo, tačiau vyras sveiko. Jis gremėzdiškai nusišypsojo ir pa- 
mėgino pakelti dešiniąją ranką patvirtindamas, bet nepajėgė. 

— Duok man, Asadai, pamerksiu gėles, - maloniai pasisiūlė Rouzė, 
o Estera Bak jį apkabino ir išeidama abiem linktelėjo atsisveikindama. 

— Netrukus pasimatysim. Sausio pirmą vėl pradedu dirbti, vogtų 
daiktų saugykloje. Vis šioks toks prisilietimas prie policijos darbo re- 
gistruoti vagių grobį, — tokie buvo Bako išsiskyrimo žodžiai. 

Viešpatie. Bjorgas Bakas Karlo rūsyje. 

- Čia tavo paštas, Karlai. Šiandien net atviruką gavai. Neabejoju, 
paveikslėlis tau patiks. O kai perskaitysi, gal pagaliau galėsim važiuo- 


ti, gerai? 

Rouzė padavė jam atviruką. Jame ryškiausiai švietė didžiulės 
saulėje įdegusios krūtys, diskretiškai pridengtos užrašu: „Laimingos 
dienos Tailande“. Fone - pakrantė, palmės ir spalvoti žibintai. 


Karlas nerimaudamas apvertė paveikslėlį. 
Viskas gerai, Karlai! 


Tavo senasis pusbrolis siunčia sveikinimus iš Patajos! Pranešu, 
kad šiuo mėtu rašau mano / mūsų pasakojimą apie senio mirtį. 


Teliko susirasti leidėją. Gal pažįsti, kas pasirašytų kontraktą? 


Iki pasimatymo, bičiuli! 


Ronis 


Karlas papurtė galvą. Ronio troškimas skleisti džiaugsmą, regis, 
neturi ribų. 

Jis išmetė atviruką į šiukšliadėžę ir atsistojo. 

— Kodėl taip svarbu tenai nuvažiuoti, Rouze? Jei manęs klaus- 
tum, nematau prasmės. 

Ji stovėjo už Asado koridoriuje, padėjo jam apsivilkti švarką. 

— Nes mums su Asadu reikia, supratai? 

— Tu sėskis į galą, - po penkių minučių paliepė ji, atvariusi mi- 
niatiūrinį fordą ir pastačiusi prie šaligatvio priešais policijos komi- 
sariatą. 

Karlas pratisai keikėsi bandydamas įsibrukti į Ka iš antro karto. 
Markusas Jakobsenas ir jo prakeiktas biudžetas. 

Jie važiavo dešimt nervus tampančių minučių eismo spūstyje, kur 
automobiliai traukėsi Rouzei išbandant naujas kelių eismo taisykles 
ir kovojant su pavaromis. 

Galiausiai ji pasuko į Koplyčios kelią ir kone įsviedė automobi- 


liuką šonu tarp dviejų netinkamai pastatytų transporto priemonių, 

ir su šypsena traukdama raktelius iš spynelės pranešė, kad jie pasiekė 
savo kelionės tikslą - Asistenso kapines. Dėkui Dievui, svarstė Kar- 
las, traukdamas save iš fordo. 

- Ji štai ten, — parodė Rouzė ir paėmė Asadą už parankės. 

Jis labai lėtai ėjo sniegu, tačiau per pastarąsias porą savaičių tikrai 
matyti didelė pažanga ir šioje srityje. 

— Tenai, — tarė ji, iš toli pastebėjusi kapą. - Pažiūrėk, Asadai, jau 
pastatė paminklą. 

— Džiaugiuosi, - atsiliepė jis. 

Karlas linktelėjo. Netės Hermansen byla paliko įspaudus visiems 
trims. Geriau pagalvojus, jis galėjo suprasti, kodėl ją reikia užbaigti 
savotiškai. Pacientas Nr.64 nuo šiandien visiems laikams bus atiduo- 
tas praeičiai, o Rouzė nusprendė, kad tai turi būti padaryta su kalėdi- 
niu vainiku iš kėnių, pušų kankorėžių ir raudono kaspino. Kas dar? 

- Įdomu, kas ji galėtų būti? - tarė Rouzė, rodydama į baltaplaukę 
moterį, einančią kapo link gretimu keliuku. 

Kadaise ji tikriausiai buvo gerokai aukštesnė, tačiau amžius ir gy- 
venimo našta prislėgė jos nugarą, kaklas stirksojo beveik horizonta- 
liai pečiams. 

Jie akimirką stabtelėjo ir stebėjo, kaip moteris rausiasi krepšyje 
ir ištraukia kažką, iš toli atrodantį kaip nedidelės dėžutės dangtelis. 

Pasilenkusi ji padėjo, kad ir kas tai būtų, prie paminklo. 

- Ką ji daro? - garsiai nusistebėjo Rouzė, tempdama abu vyrus 
iš paskos. 

Iš dešimties metrų jie pamatė įrašą. Netė Hermansen 1937- 
1987. Ir viskas. Nei gimimo, nei mirties datos, jokių užuominų apie 
santuokinę pavardę. Netgi I/sėkis ramybėje nėra. Šitaip sumąstė jos 
turto tvarkytojai. 

— Ar ją pažinojote? - paklausė Rouzė senosios damos. Moteris 


palinksėjo, stebeilydamasi į susmegusį sniegą ant kapo. 

— Ar yra kas liūdnesnio nei kapas be gėlių? - atsiliepė ji. 

Rouzė žengė artyn. 

— Štai, - pasakė, duodama neskoningą vainiką su rėkiančiu kas- 
pinu. - Dabar Kalėdos, tad pagalvojau, kad visai tiktų, - paaiškino 
ji | 

Moteris nusišypsojo ir pasilenkė kuo toliau, kad padėtų vainiką 
prie akmens. 

— Atsiprašau, klausėt, ar pažinojau Netę. Esu Mariana Hans- 
tholm, buvau Netės mokytoja. Man ji labai brangi. Štai kodėl turėjau 
ateiti. Žinoma, perskaičiau apie visa tai laikraščiuose. Dėl visų Netės 
kančių reikia kaltinti visus tuos siaubingus žmones, kuriuos arešta- 
vo, ir tą vyrą, stovėjusį už jų nugarų. Aš taip troškau, kad mudvi dar 
kartą viena kitą susirastume, bet pasimetėm. - Moteris skėstelėjo 
trapiomis rankomis. - Tikriausiai taip buvo lemta. O kas būsite jūs? 

Ji linktelėjo, švelniomis akimis, šilta šypsena lūpose. 

— Mes tie, kurie ją vėl suradome, - atsiliepė Rouzė. 

— Ar galiu pasiteirauti, ką jūs ką tik padėjote? - paklausė Asadas, 
žengdamas arčiau kapo. 

— O, tiesiog nedidelį atminuką, kurį, pamaniau, ji norėtų turėti. 

Moteris vėl sunkiai pasilenkė ir paėmė mažą medinę lentelę, kuri 
iš pirmo žvilgsnio atrodė kaip virtuvinė lentelė su užrašu. 

Moteris apvertė ją rankose ir ištiesė jiems. 

AŠŠAUNUOLĖ! 

Karlas linktelėjo. 

Jis neabejojo, kad Netė tokia ir buvo. 

Kadaise. 

sužadina menkutę viltį, kad galbūt pavyks prisišaukti pagalbos... 


Po daugelio metų Kopenhagos senų bylų skyrių pasiekia jūroje švedų sužvejotas 
butelis. Jame senas ir suiręs dvieju vaikų raštelis, rašytas krauju. Tai ne skautų pokštas? 
Kodėl niekas nepranešė apie brolių dingimą? Gal jie dar gyvi? Kodėl itin religingi, 
daugiavaikių šeimų tėvai užtrenkia prieš nosį duris ir atsisako ką nors pasakoti? | 
Nors tyrimas atrodo beviltiškas, inspektorius Karlas Mjorkas ir jo komanda atseka ne tik 
tuos du dingusius berniukus... bet ir kitus vaikus. Berniukus ir mergaites, apie Kurtuos 
daugiau nieko nežinoma. O šaltakraujis žudikas nė neketina sustoti... 


SKANDINAVIŠKO DETEKTYVO ELITAS 


„Tela a 


7. Netė Rouzen jau spėjo patikėti, kad traumuojanti praeitis pamiršta. 
Rūpestingi globėjai ir mylintis vyras padėjo susikurti naują gražų gyvenimą. 
Tačiau per pokylį ji pastebi Žmogų iš praeities, kuris gali sudaužyti Netės 
gyvenimą į šukeles. Tik jauna moteris nė už ką nesutiks grįžti į košmarą ir 
nebebus auka... 


“Detektyvas Karlas Mjorkas iš Kopenhagos neišaiškintų bylų 
skyriaus tyrinėja Ritos Nilsen, palydovių agentūros savininkės, dingimo 
aplinkybes. Tyrimas atskleidžia, kad dingusioji tėra viena iš painios dėlionės 
detalių ir neišaiškintas įvykis ne vienintelis - tai tik nerimą keliančios sekos, 
kurios niekas nepastebėjo dvidešimt metų, pradžia... 


Jussi Adleris-Olsenas gimė Kopenhagoje 1950 m. garsaus 
psichiatro šeimoje. Mokėsi medicinos, sociologijos ir 
kinematografijos, prieš pradėdamas rašyti dirbo Žurnalo 
redaktoriumi ir leidėju. Adleris-Olsenas jau buvo garsus ir 
vertinamas Skandinavijoje, kai parašė Moterį narve, pirmąjį iš 
keturių romanų apie „O“ skyrių. Adlerio-Olseno detektyvai išleisti 
40 kalbų, tarp jų kiniškai, vokiškai, islandiškai ir japoniškai. 
Daugelyje šalių jo kūriniai atsidūrė bestselerių viršūnėse. Kaip 
geriausio metų skandinavų detektyvo autorius Jussi pelnė 
Stiklinio rakto apdovanojimą, kurį anksčiau yra gavę Henningas 
Mankellis, Stiegas Larssonas ir Jo Nesbo. 


Skaityk komentarus, patikrink kaina! ISBN 978-609-403-971-3 

